@i
bauddha-saṃskṛta-granthāvalī-19
Buddhist Sanskrit Texts-No. 19
@ii
Buddhist Sanskrit Texts-No. 19
avadāna-sataka
Edited By 
DR. P. L. VAIDYA
The Director, Mithila Institute of Post-Graduate Studies 
and Rescarch in Sanskrit Learning, Darbhanga
PUBLISHED BY
THE MITHILA INSTITUTE
OF 
Post-Graduate Studies and Research in Sanskrit Learning, 
Darbhanga
2000
@iii
bauddha-saṃskṛta-granthāvalī-19
|| avadāna-śatakam ||
mithilāvidyāpīṭhapradhānena
vaidyopahvaśrīparaśurāmaśarmaṇā
pariśiṣṭa-ślokasūcyādibhi: saṃskṛtam |
mithilāvidyāpīṭhapradhānena prakāśitam |
śakābda: 1921
saṃvat 2056
aiśavīyābda: 2000
@iv
Copies of this Volume, postage paid, can be had of the Director, 
Mithila Institute, Darbhanga on receipt of Rs. 150.00 by M.O. or Postal 
Order or Cash. 
First Edition: 1958 
Second Edition: 2000
The entire cost of preparation and production of this Volume 
has been met out of a subvention kindly placed at the disposal of the 
Institute by 2500th Buddha Jayanti Celebration Committee and the 
Government of India, Ministry of Education. 
Printed by Santosh Kumar Dwivedi at the Kishor Vidya Niketan, 
Bhadaini, Varanasi and Published by Krishnakant Trivedi, Director, 
Mithila Institute of Post-Graduate Studies and Research in Sanskrit
Learning, Darbhanga.
@v
anukramaṇikā |
Introduction in English and Hindi IX-XVI
prathamo varga: 1-29
1 pūrṇabhadra: 1
2 yaśomatī 4
3 kusīda: 7
4 sārthavāha: 11
5 soma: 14
6 vaḍika: 14
7 padma: 18
8 pañcāla: 20
9 dhūpa: 23
10 rājā 26
dvitīyo varga: 30-54
11 nāvikā: 30
12 stambha: 31
13 snātram 33
14 īti: 35
15 prātihāryam 38
16 pañcavārṣikam 40
17 stuti: 42
18 varada: 46
19 kāśikavastram 48
20 divyabhojanam 50
tṛtīyo varga: 55-77
21 candana: 55
22 padma: 57
23 cakram 59
24 daśaśirā: 61
25 sūkṣmatvak 63
26 śītaprabha: 66
27 nāvikā: 68
28 gandhamādana: 71
29 nirmala: 73
30 valgusvarā: 75
@vi
caturtho varga: 78-106
31 padmaka: 78
32 kavaḍa: 80
33 dharmapāla: 82
34 śibi: 83
35 surūpa: 85
36 maitryakanyaka: 87
37 śaśa: 93
38 dharmagaveṣī 96
39 anāthapiṇḍada: 99
40 subhadra: 101
pañcamo varga: 107-127
41 guḍaśālā 107
42 bhaktam 109
43 pānīyam 110
44 varcaghaṭa: 112
45 maudgalyāyana: 113
46 uttara: 115
47 jātyandhā 118
48 śreṣṭhī 120
49 putrā: 121
50 jāmbāla: 123
ṣaṣṭho varga: 128-154
51 kṛṣṇasarpa: 128
52 candra: 131
53 sāla: 134
54 śrīmatī 136
55 vastram 139
56 śuka: 141
57 dūta: 145
58 mahiṣa: 147
59 upoṣadha: 150
60 haṃsā: 152
saptamo varga: 155-174
61 suvarṇābha: 155
62 sugandhi: 157
63 vapuṣmān 159
@vii
64 balavān 161
65 priya: 163
66 padmākṣa: 163
67 dundubhisvara: 166
68 putrā: 168
69 sūrya: 170
70 mallapatākā 172
aṣṭamo varga: 175-200
71 suprabhā 175
72 supriyā 177
73 śuklā 180
74 somā 182
75 kuvalayā 185
76 kāśikasundarī 188
77 muktā 190
78 kacaṅgalā 192
79 kṣemā 194
80 virūpā 197
navamo varga: 201-230
81 samudra: 201
82 sumanā: 203
83 hiraṇyapāṇi: 205 
84 tripiṭa: 208
85 yaśomitra: 210
86 aupapāduka: 213
87 śobhita: 217
88 kapphiṇa: 219
89 bhadrika: 224
90 rāṣṭrapāla: 227
daśamo varga: 231-264
91 subhūti: 231
92 sthavira: 233
93 hastaka: 239
94 lekuñcika: 241
95 saṃsāra: 244
96 guptika: 247
@viii
97 virūpa: 250
98 gaṅgika: 252
99 dīrghanakha: 255
100 saṃgīti: 260
prathamaṃ pariśiṣṭam- kalpadrumāvadānamālāyāṃ subhūtyavadānam 265
dvitīyaṃ pariśiṣṭam-Stereotyped Constituents of Stories 297
tṛtīyaṃ pariśiṣṭam-ślokasūcī 305
@ix
PREFACE TO THE SECOND EDITION
We personally feel great pleasure and satisfaction in presenting the 
second edition of the Avadānasataka before the Indologists. Dr. P.L. Vaidya
alearned Director of the Mithila Research Institute, Darbhanga, Bihar had 
the privilege to publish this Avadāna in 1958. Since its first publication the 
book earned so much popularity and fame that the entire published copies
now remain out of print. Considering its dies necessity we decided to publish 
its our earliest commence. 
It would not be quite irrelevant to say a few words about the book and its
popularity in domain of the Buddhist world. In the opinion of some selected 
Indologists, this Avadāna appears to have been compiled by Acarys Thandi-
svara. Also the name of Nandisvara has come to light as a compiler of this 
Avadāna. In reality the stories of the Avadāna connect our mind to the mean-
ing of the Buddhahood. Some stories deal with the miseries which are con-
sidered to be the result of our faults and misdeeds. 
The Avadānasataka contains hundred stories being categorieally divided 
into ten sections (the vargs). Each and every story has adifferent live of 
treatment. As regards the previous birth of Buddha, the Avadāna seems to 
have followed the jatak style. Although the fifth story is missing and we 
have no evidence as to why this disorder took place. 
In the openion of the famous Russian Historian Wassilijew, the Avadāna
sataka was compiled when the sakys muni preached his first semeon. 
According to B. Nonzio its first Chinese translation was finished between 
223-253 A. D. The Dinara coin is frequently mentioned in the stories and it 
may therefore be presumed that the Avadāna was compiled in the first cen-
tury A. D. on the chronological basis it was finally compiled in the second
century A. D.
The present stories, compiled in this Avadāna have close similarities of 
that of the Parinirvanasutra and other Sarvastivada school of thought. Hence
the Avadāna is a complete formof the Hinayana school. The worship of the 
Tathagats seems to have got prime importance throughout the stories but 
they remain totally isolated from the Bodhisattve cult. In present form, the 
Avadāna is a purely Sanskrit text of the Theravada school of thought. In the 
Chinese translation the text takes the Hinayana form and also lacks the 
Mahāyānc principles. On the whole the Avadānasataks displays the simple
style and its stories are frequently repeated at many places. Besides the first 
ten stories the remaining stories of this Avadāna are of purely Hinaryana 
nature. In the beginning the Buddha comes to delight his personality and also
@x
talks about the miseries of life and the ways leading to complete liberation. 
The Bhikkhv audience preuses the Buddhadesana (preaching of the Buddha).
In the stories the ways of liberation have been fully discussed and analysed. 
An Arahat is also defined in some selected stories. The Avadāna also makes 
it clear that a son is needed for not only representing his ancestral values but 
also for leading the humanity towards the reality of life. How a pregnaut 
woman is treated and how a new born baby is served, are some of the inter- 
esting features of the stories. Even the stories deal with the just ruler of a
country and the theory of Karma is discussed. In them we find a series of 
Gods approaching the new born Buddha who again tells mystery of his pre-
vious birth. The Avadāna also presents a number of examples similar to that 
of the Divyāvadāna but they are different to some extent. 
In nature and then the Avadānasataka is of different type from the other 
Avadānas compiledn by the Mahayānists. Here the Boddhisattve comes to 
serve as an attendant of the Buddha. The stories dealing with the biographics
of Sukavati and Amitabha also testify our arguments. 
If appears that the Avadānas compiled in this text are neither controlled 
nor inspired by a definite space of time, but they seem to be related to some 
refined ideals. As a rule, the complied stories are of orthodoxy nature. Most
of the stories are frequently mentioned and they contain almost the same 
pattern. 
In some of the stories we come across with a man of pious character, a
king with power and fame, manage with joy and Flavour, a young boy with 
proformed knowledge of all sciences and the personality of Buddha with his 
previous achievements. Here the Buddha proclaims that a man may also be 
considered as Buddha and can attain the Buddhahood before deelaring the 
future incidents, he suites and then the multiceloured rays came out from his 
face. In reality, the present Avadāna exhibits its fantastic nature but some of 
the stories inspire the readers with the real values of life. If further remainds 
of some peculiadties which are not found in many Buddhist works. 
There are reasons to believe that the work has acquired a very wide 
reputation among the India and foreing Indologists. Seeing its even increas-
ing demand we have strongly felt the dire necessity of the second edition and 
this is why if is being published at our earliest convenience. 
Since nothing new has come to light after its first publication. the book is 
being published with no change. The original text and materials explained so 
far have been left untouched. We hope, this edition also will be widely wel-
comed in the same spirit. Further suggestions if any are cordially invited. 
Krishnakant Trivedi
Director-in-charge, 
Mithila Research Institute, Darbhanga
@xi
INTRODUCTION
(1) THE EDITION 
THE Avadānasataka or Century of Noble Deeds of Lord
Buddha was edited by Dr. J. S. Speyer of Leiden University 
(Holland) and published in the Bibliotheca Buddhica III, in 
1906-9 (B in marginal references). The present edition is based on 
this edition, with such modifications as required by modern trends 
of thought and advance in textual criticism. For fixing his text 
Dr. Speyer utilized four Mss., three in Nepalese and one in 
Devanagari scripts and fragments of a fifth. He utilised also the 
Tibetan and Chinese translations, Feer’s French translation of the 
work, as also the texts of the Divyavadāna, Kalpadrumavadāna, 
Bhadrakalpavadāna, Asokavadāna, Vicitrakarnikavadāna, Ratna-
vadanamala, Dvatrimsatyavadānamala and avadānakalpalata of 
Ksemendra. His careful study of this vast material has given us
a very readable text of this work. Many of his foot-notes may
appear to be superfluous now as textual criticism has made a
great advance since the days of Speyer: they only indicate a very 
methodical handling of his Mss. material. I have retained as 
many of his foot-notes as appeared to me quite necessary. 
2) THE Avadāna LITERATURE
The term Avadāna, Sk. Apadana, primarily means good, 
illustrious, heroic or noble act. It sometimes designates
Buddhavacana and constitutes seventh of the twelve Dharma
Pravacanas of Sanskrit Buddhism. There must have been a vast 
literature under this class of which only a fraction is preserved 
in Mss. We have got only four works in print, viz., Divyavadāna, 
Jatakamala, avadānakalpalata and the present work. Afew more
are printed here and there. It appears from references in the 
Kalpadrumavadānamala, tenth story of which is printed here in 
Appendix I, that some scholars specialised in this class of litera-
ture and were known as Avadānarthakovida (St. 162) or 
Avadanika (St. 106), just as some monks were called Suttantika
or Abhidhammika or Suttadhara and Vinayadhara. The
Avadāna type of literature, is closely related to the Jataka litera-
ture with this difference that jataka stories usually refer to the 
past life of Buddha as Bodhisattva, while in Avadānas Buddha
himself plays an important role. 
@xii
The Avadānas and Jatakas do not belong to the higher 
plane of Buddhist teaching; they do not pretend to afford scope 
for higher philosophical study or meditation, and hence perhaps
works like Jataka, Apadana, Petavatthu, Vimanavatthu, Buddha- 
vamsa, Cariyapitaka, Theragatha and Therigatha do not find 
place in Siamese Tripitaka. They are foundto have a place in 
the Vinaya and Sutta Pitaka in their Pali and Sanskrit versions. 
The Avadāna Literature can be classified in to three types, 
two of them canonical and the third post-canonical. The first is 
to be found in Vinaya texts or Sutras in the episodes or examples 
of rules. The Divyavadāna belongs to this class. The second
canonical type is represented by Apadana and Jataka. The third 
is represented by all later collections of Avadānas or single 
avadānas, remnants of which in Sanskrit constitute only a small 
portion of what once existed. 
3 THE AVADANASATAKA AND ITS TRANSLATIONS 
The Avadānasataka, according to Wessillief, belongs to 
the first preaching period of Sakyamuni, indicating a high 
antiquity of the work. It was translated into Chinese in the first 
half of the 3rd century A. D. as stated in Nanjio’s Catalogue, 
No. 1324. In Avadāna No. 83 there is a mention of Dinara as a
minted coin (laksanahatam dinaradvayam). This indicates
that the present collection must be placed later than the beginning 
of the Chistian era. It would not be far from wrong if we place
the date of the present work at about 100 A.D. The Tibetan trans- 
Lation of the Avadānasataka is found in Tanjur, Mdo. XXIX. 
Burnouf drew attention of scholars in his work Introduction a
l’ Histoire du Buddhisme and gave translations of portions from it. 
Leon Feer published a translation of the whole work in French 
in AMG. Vol. XVIII, using the Tibetan translation. Dr. Speyer
frequently refers to this translation as well as personal corres-
pondence with Feer in his notes in deciding doubtful passages of 
the text. He has also utilized the Divyavadāna, and several 
unpublished Avadānas in manuscripts. 
4 THE CONTENTS
The stories in the Avadānasataka are divided into ten 
sections or vargas of ten stories each. The fifth story is unfor-
tunately lost in the original Sanskrit, but is preserved in its
@xiii
Tibetan translation. Each section has a special feature of its own.
The first and third sections deal with prophecies or vyakaranas of 
future Buddhahood and Pratyekabuddhahood. The second and 
fourth (with the exception of No. 40) contain Avadānas of the
Buddha in his former existences; though in the second section 
the story of the present is the main tale, in the fourth the story of 
the past is predominant, and in that respect resembles a Jataka. 
The fifth section is devoted to stories about Pretas, several of 
which resemble those in the Petavatthu. The sixth section 
contains stories of persons, who, due to the merit of some pious 
act., obtained Svarga. In sections seven to ten, the heroes 
become Arhats. The heroes of the seventh are all Sakyas; those 
of the eighth are all women. The tenth section contains stories 
emphasizing the evil effects of bad acts in former existences which
have acused sufferings to holy persons even in their last existence. 
The last Avadāna of the collections brings the main story up to 
the days of Asoka and Upagupta. 
It should be noted here that the Avadānasataka is a 
Sanskrit work belonging to Hinayana or Theravada School. 
According some scholars it belongs to the Sarvastivada School of 
Hinayana. The Chinese Buddhism knows it as such, for the 
Hinayana type is noticeable by complete absence of Mahāyana
concepts, by relative simplicityof style, and by repetition of several 
stereotyped phrases. 
This topic of repetitions of set phrases in the work requires 
further elaboration. I have given in Appendix II, over twenty- 
five passages which may be said to be constituent parts of stories 
in the Collection. I may mention a few:-The opening passage 
describing Buddha; the closing phrase of approbation of Buddha’s
discourse by monks; description of the smile of Buddha and its 
significance; Buddha’s looking over the world for somebody in 
distress whom he might rescue; qualities of Arhatship; natural 
causes of begetting children; treatment of pregnant lady, and 
nurses for the baby; the country and the king; the formula of 
Karmavipaka; nocturnal visits of some newly-born gods to 
Buddha, and the introduction to the stories of the past by Baddha
at the demand of his monks. Many of these passages are found 
in the Divyavadāna, sometimes in full, sometimes in their abrid-
ged form introduced by yāvat, But Avadānasataka never uses the 
usual forms of abridgement such as yāvat or peyyālaṃ, and always 
gives them in full. 
@xiv
I should like to draw the attention of the reader to a
chronological statement in story No. 100, in which the time which 
elapsed between Buddha’s Parinirvana and the days of Asoka
and Upagupta is mentioned as hundred years, while the tradition 
as recorded by Buddhaghosa, with a detailed chronological data, 
gives this to be 218 years. A good deal of the text of Nos. 40 and 
100 has been borrowed from a Sanskrit redaction of the Maha-
parinirvana Sutra. There are similar parallelisms; e. g., a portion 
of No. 99 is equal to Majjhima Nikaya No. 74, and of No. 90
equal to No. 82. 
There is one more point to be noted. The difference 
between Avadānasataka and other Avadānamalas is that the 
authors of the latter works were followers of Mahayana. The intro- 
duction of Bodhisattvas among attendants of Buddha, references 
to Amitabha and Sukhavati in those works clearly prove this 
point. 
Mithila Institute. 
Darbhanga, 
20-1-1957}
P. L. V. 
@i-iv
HINDI TEXT
@001
avadānaśatakam |
|| nama: śrīsarvajñāya ||
prathamo varga: |
tasyoddānam- 
pūrṇabhadro yaśomatī kusīdo vaṇijastathā |
somo vaḍika: padmāṅka: pañcālo dhūpa eva ca | 
rājānaṃ paścimaṃ kṛtvā vargo hyeṣa samuddita: ||1||
1 pūrṇabhadra: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kiṃnarairmahoragairiti devanāgayakṣāsuragaruḍakiṃnara- 
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandaka-
nivāpe | tatra bhagavato’cirābhisaṃbuddhabodheryaśasā ca sarvaloka āpūrṇa: ||
atha dakṣiṇāgiriṣu janapade saṃpūrṇo nāma brāhmaṇamahāśāla: prativasati āḍhyo 
mahādhano mahābhogo vistīrṇaviśālaparigraho vaiśravaṇadhanasamudito vaiśravaṇadhanapratispardhī |
sa ca śrāddho bhadra: kalyāṇāśaya ātmahitaparahitapratipanna: kāruṇiko mahātmā dharmakāma: 
prajāvatsalastyāgaruci: pradānaruci: pradānābhirato mahati tyāge vartate ||
yāvadasau sarvapāṣaṇḍikaṃ yajñamārabdho yaṣṭum, yatrānekāni tīrthikaśatasahasrāṇi 
bhuñjate sma | yadā bhagavatā rājā bimbisāra: saparivāro vinīta:, tasya ca vinayādvahūni 
prāṇiśatasahasrāṇi vinayamupagatāni, tadā rājagṛhātpūrṇasya jñātayo’bhyāgatya pūrṇasya 
purastādbuddhasya varṇaṃ bhāṣayituṃ pravṛttā dharmasya saṃghasya ca | atha pūrṇo brāhmaṇamahāśālo 
bhagavato guṇasaṃkīrtanaṃ pratiśrutya mahāntaṃ prasādaṃ pratilabdhavān | tata: śaraṇamabhiruhya rāja- 
gṛhābhimukha: sthitvā ubhau jānumaṇḍale pṛthivyāṃ pratiṣṭhāpya puṣpāṇi kṣipan, dhūpamudakaṃ ca 
bhagavantamāyācituṃ pravṛtta:-āgacchatu bhagavān yajñaṃ me anubhavituṃ yajñavāṭamiti | atha 
tāni puṣpāṇi buddhānāṃ buddhānubhāvena devatānāṃ ca devatānubhāvenopari bhagavata: puṣpamaṇḍapaṃ 
kṣiptvā tasthu: dhūpo’bhrakūṭavadudakaṃ vaiḍūryaśalākavat ||
athāyuṣmānānanda: kṛtakarapuṭo bhagavantaṃ papraccha-kuta idaṃ bhadanta nimantraṇamāyāta- 
miti | bhagavānāha-dakṣiṇāgiriṣvānanda janapade saṃpūrṇo nāma brāhmaṇamahāśāla: prativasati, 
@002
tatrāsmābhirgantavyam, sajjī bhavantu bhikṣava iti | bhagavān bhikṣusahasraparivṛto dakṣiṇāgiriṣu 
janapade cārikāṃ caritvā pūrṇasya brāhmaṇamahāśālasya yajñavāṭasamīpe sthitvā cintāmāpede-
yannvahaṃ pūrṇabrāhmaṇamṛddhiprātihāryeṇāvarjayeyamiti | atha bhagavāṃstaṃ bhikṣusahasramantardhāpya eka: 
pātrakarakavyagrahasta: pūrṇasamīpe sthita: | atha pūrṇo brāhmaṇamahāśālo bhagavantaṃ dadarśa
dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ 
sūryasahasrātirekaprabhaṃ jaṅgamamiva ratnaparvataṃ samantato bhadrakam | dṛṣṭvā ca punastvaritatvaritaṃ 
bhagavata: samīpamupasaṃkramya bhagavantamuvāca-svāgataṃ bhagavan, niṣīdatu bhagavān, kriyatāṃ 
[(1 Portion in [ ] wanting in Mss.)}āsanaparigraho] mamānugrahārthamiti | bhagavānāha-yadi te parityaktaṃ dīyatāmasminpātra 
iti | atha pūrṇo brāhmaṇamahāśāla: pañcamāṇavakaśataparivṛto bhagavato vividhabhakṣyabhojya- 
khādyalehyapeyacoṣyādibhirāhārairārabdha: pātraṃ paripūrayitum | bhagavānapi svakātpātrādbhikṣu- 
pātreṣvāhāraṃ saṃkramayati | yadā bhagavato viditaṃ pūrṇāni bhikṣusahasrasya pātrāṇīti, tadā 
svapātraṃ pūrṇamādarśitam | tato bhikṣusahasraṃ pūrṇapātramardhacandrākāreṇa darśitavān | devatābhi- 
rapyākāśasthābhi: śabdamudīritam-pūrṇāni bhagavato bhikṣusahasrasya ca pātrāṇīti |
tata: prātihāryadarśanātpūrṇa: prasādajāto mūlanikṛtta iva drumo hṛṣṭatuṣṭapramudita: 
udagraprītisaumanasyajāto bhagavata: pādayornipatya praṇidhiṃ kartumārabdha:-anenāhaṃ kuśala- 
mūlena cittotpādena deyadharmaparityāgena ca andhe loke anāyake apariṇāyake buddho bhūyāsa-
matīrṇānāṃ sattvānāṃ tārayitā, amuktānāṃ mocayitā, anāśvastānāmāśvāsayitā, apari-
nirvṛtānāṃ parinirvāpayiteti ||
atha bhagavān pūrṇasya brāhmaṇamahāśālasya hetuparaṃparāṃ karmaparaṃparāṃ ca jñātvā smitaṃ 
prāvirakārṣīt | dharmatā khalu yasminsamaye buddhā bhagavanta: smitaṃ prāviṣkurvanti, tasmin samaye 
nīlapītalohitāvadātā arciṣo mukhānniścārya kāścidadhastādgacchanti, kāścidupariṣṭā- 
dgacchanti | yā adhastādgacchanti, tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ 
pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ narakān gatvā ye 
uṣṇanarakāsteṣu śītībhūtā nipatanti, ye śītanarakāsteṣūṣṇībhūtā nipatanti | tena teṣāṃ 
sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu vayaṃ bhavanta itaścyutā:, 
āhosvidanyatropapannā iti | teṣāṃ prasādasaṃjananārthaṃ bhagavānnirmilaṃ visarjayati | teṣāṃ 
nirmitaṃ dṛṣṭvaivaṃ bhavati-na hyeva vayaṃ bhavanta: itaścyutā:, nāpyanyatropapannā:, api tvayamapūrva-
darśana: sattva:, asyānubhāvenāsmākaṃ kāraṇāviśeṣā: pratiprasrabdhā iti | te nirmite citta-
mabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti, yatra satyānāṃ 
bhājanabhūtā bhavanti | yā upariṣṭādgacchanti, tāścāturmahārājikāṃstrayastriṃśān yāmāṃstuṣitān
@003
nirmāṇaratīn paranirmitavaśavartino brahmakāyikān brahmapurohitān mahābrahmaṇa: parīttābhā- 
napramāṇābhānābhāsvarān parīttaśubhānapramāṇaśubhāñśubhakṛtsnānanabhrakān puṇyaprasavān bṛha- 
tphalānabṛhānatapān sudṛśān sudarśanānakaniṣṭhān devān gatvā anityaṃ du:khaṃ śūnyamanā- 
tmetyuddhoṣayanti, gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2|| iti ||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: 
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’-
ntardhīyante | anāgataṃ vyākartukāmo bhavati, purastādantardhīyante | narakopapattiṃ vyākartukāmo 
bhavati, pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante |
pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo 
bhavati, jānunorantadhīyante | balacakravartirājyaṃ vyākartukāmo bhavati, vāme karatale- 
‘ntardhīyante | cakravartirājyaṃ vyākartukāmo  bhavati, dakṣiṇe karatale’ntardhīyante | devopapattiṃ
vyākartukāmo bhavati, nābhyāmantardhīyante | śrāvakabodhiṃ vyākartukāmo bhavati, āsye’-
ntardhīyante | pratyekabodhiṃ vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ 
vyākartukāmo bhavati, uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata uṣṇīṣe’ntarhitā: |
athāyuṣmānānanda: kṛtakarapuṭo bhagavantaṃ papraccha- 
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṃkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
@004
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda, evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | eṣa ānanda pūrṇo brāhmaṇamahāśāla: | anena kuśala- 
mūlena cittotpādena deyadharmaparityāgena ca trikalpāsaṃkhyeyasamudānītāṃ bodhiṃ samudānīya 
mahākaruṇāparibhāvitā: ṣaṭ pāramitā: paripūrya pūrṇabhadro nāma samyaksaṃbuddho bhaviṣyati, daśabhi-
rbalaiścaturbhirvaiśāradyaistribhirāveṇikai: smṛtyupasthānairmahākaruṇayā ca | ayamasya deyadharmo yo 
mamāntike cittaprasāda iti || yadā bhagavatā pūrṇo brāhmaṇamahāśālo’nuttarāyāṃ samyaksaṃbodhau 
vyākṛta:, tadā pūrṇena bhagavān saśrāvakasaṃghastraimāsyaṃ yajñavāṭe bhojita: | bhūyaścānena citrāṇi 
kuśalamūlāni samavaropitāni || 
tasmāttarhi bhikṣava evaṃ śikṣitavyaṃ yacchāstāraṃ satkariṣyāmo gurukariṣyāmo māna-
yiṣyāma: pūjayiṣyāma:, śāstāraṃ satkṛtya gurukṛtya mānayitvā pūjayitvopaniśritya 
vihariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
2 yaśomatī |
buddho bhagavān satkṛto gurukṛto mānita: pūjito rājabhī rājamātrairdhanibhi: 
paurai: śreṣṭhibhi: sārthavāhairdevairnāgairyakṣairasurairgaruḍai: kinnarairmahoragauriti devanāgayakṣāsuragaruḍa- 
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsana- 
glānapratyayabhaiṣajyapariṣkārāṇāṃ saśrāvakasaṃgho vaiśālīmupaniśritya viharati markaṭahradatīre 
kūṭāgāraśālāyām | atha pūrvāhṇe nivāsya pātracīvaramādāya bhikṣugaṇaparivṛto bhikṣusaṃgha- 
puraskṛto vaiśālīṃ piṇḍāya prāvikṣat | sāvadānīṃ vaiśālīṃ piṇḍāya caritvā yena siṃhasya 
senāpaterniveśanaṃ tenopasaṃkrānta: | upasaṃkramya prajñapta evāsane niṣaṇṇa: ||
atha siṃhasya senāpate: snuṣā yaśomatī nāma abhirūpā darśanīyā prāsādikā | sā 
bhagavato vicitralakṣaṇojjvalakāyaṃ dṛṣṭvā atyarthaṃ prasādaṃ labdhavatī | sā śvaśuraṃ papraccha-asti 
kaścidupāyo yenāhamapyevaṃguṇayuktā syāmiti | atha siṃhasya senāpateretadabhavat-udārā- 
dhimuktā bateyaṃ dārikā | yadi punariyaṃ pratyayamāsādayet, kuryādanuttarāyāṃ samyaksaṃbodhau 
praṇidhānamiti viditvoktavān-dārike yadi hetuṃ samādāya vartiṣyasi, tvamapyevaṃvidhā
bhaviṣyasi yādṛśo bhagavāniti ||
tata: siṃhena senāpatinā yaśomatyā: prasādābhivṛddhyarthaṃ prabhūtaṃ hiraṇyasuvarṇaṃ ratnāni 
ca dattāni | tato yaśomatyā dārikayā bhagavān saśrāvakasaṃgha: śvo’ntargṛhe bhaktenopa- 
@005
nimantrita: | adhivāsitaṃ ca bhagavatā tasyā anugrahārtham || atha yaśomatī dārikā suvarṇa- 
mayāni puṣpāṇi kārayitvā rūpyamayāṇi ratnamayāni prabhūtagandhamālyavilepanasaṃgrahaṃ kṛtvā 
śatarasamāhāraṃ sajjīkṛtya bhagavato dūtena kālamārocayati-samayo bhadanta, sajjaṃ bhaktaṃ yasye-
dānīṃ bhagavān kālaṃ manyata iti | atha bhagavān bhikṣugaṇaparivṛto bhikṣusaṃghapuraskṛto yena 
siṃhasya senāpaterniveśanaṃ tenopasaṃkrānta: | upasaṃkramya purastādbhikṣusaṃghasya prajñapta evāsane 
niṣaṇṇa: | atha yaśomatī dārikā sukhopaniṣaṇṇaṃ buddhapramukhaṃ bhikṣusaṃghaṃ viditvā śatarasenā- 
hāreṇa svahastaṃ saṃtarpya puṣpāṇi bhagavati kṣeptumārabdhā | atha tāni puṣpāṇi upari bhagavato 
ratnakūṭāgāro ratnacchatraṃ ratnamaṇḍapa ivāvasthitam, yanna na śakyaṃ suśikṣitena karmakāreṇa 
karmāntevāsinā vā kartum, yathāpi tadbuddhānāṃ buddhānubhāvena devatānāṃ ca devatānubhāvena ||
atha yaśomatī dārikā tadatyadbhutaṃ devamanuṣyāvarjanakaraṃ prātihāryaṃ dṛṣṭvā mūlanikṛta iva druma: 
sarvaśarīreṇa bhagavata: pādayornipatya praṇidhānaṃ kartumārabdhā-anenāhaṃ kuśalamūlena citto- 
tpādena deyadharmaparityāgena ca andhe loke anāyake apariṇāyake buddho bhūyāsamatīrṇānāṃ 
sattvānāṃ tārayitā, amuktānāṃ mocayitā, anāśvastānāmāśvāsayitā, aparinirvṛtānāṃ 
parinirvāpayiteti ||
atha bhagavān yaśomatyā dārikāyā hetuparaṃparāṃ karmaparaṃparāṃ ca jñātvā smitaṃ prāvi-
rakārṣīt | dharmatā khalu yasminsamaye buddhā bhagavanta: smitaṃ prāviṣkurvanti, tasminsamaye 
nīlapītalohitāvadātā arciṣo mukhānniścārya kāścidadhastādgacchanti, kācchidupariṣṭā- 
dgacchanti | yā adhastādgacchanti, tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpana- 
mavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ narakān gatvā ye uṣṇanarakā- 
steṣu śītī bhūtā nipatanti, ye śītanarakāsteṣūṣṇībhūtā nipatanti | tena teṣāṃ sattvānāṃ 
kāraṇāviśeṣā: pratiprasrabhyante | teṣāmevaṃ bhavati-kiṃ nu vayaṃ bhavanta itaścyutā:, āho- 
svidanyatropapannā iti | teṣāṃ prasādasaṃjananārthaṃ bhagavānnirmitaṃ visarjayati | teṣāṃ nirmitaṃ 
dṛṣṭvaivaṃ bhavati-na hyeva vayaṃ bhavanta itaścyutā: nāpyanyatropapannā: | api tvayamapūrvadarśana: sattva:, 
asyānubhāvenāsmākaṃ kāraṇāviśeṣā: pratiprasrabdhā iti | te nirmite cittamabhiprasādya tannaraka- 
vedanīyaṃ karma kṣapayitvā devamanuṣyeṣu pratisaṃdhiṃ gṛhṇanti yatra satyānāṃ bhājanabhūtā bhavanti |
yā upariṣṭādgacchanti, tāścāturmahārājikāṃstrayastriṇśān yāmāṃstuṣitānnirmāṇaratīn paranirmita- 
vaśavartino brahmakāyikān brahmapurohitān mahābrahmaṇa: parīttābhānapramāṇābhānābhāsvarān 
parīttaśubhānapramāṇaśubhāñchuṃbhakṛtsnānanabhrakān puṇyaprasavān bṛhatphalānabṛhānatapān 
sudṛśān sudarśanānakaniṣṭhān devān gatvā anityaṃ du:khaṃ śūnyamanātmetyuddhoṣayanti, 
gāthādvayaṃ ca bhāṣante- 
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
@006
yo hyasmindharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2|| iti ||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata:  
samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’ntardhīyate |
anāgataṃ vyākartukāmo bhavati, purastādantardhīyante | narakopapattiṃ vyākartukāmo bhavati, 
pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante | pretopapattiṃ 
vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, jānuno-
rantardhīyante | balacakravartirājyaṃ vyākartukāmo bhavati, vāme karatale’ntardhīyante | cakravarti- 
rājyaṃ vyākartukāmo bhavati, dakṣiṇe karatale’ntardhīyante | devopapattiṃ vyākartukāmo bhavati, 
nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyekabodhiṃ
vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo bhavati, 
uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata uṣṇīṣe’ntarhitā: |
athāyuṣmānānanda: kṛtakarapuṭo bhagavantaṃ papraccha- 
nānāvidho raṅgasahasracitro vaktrāntarānniṣkasita: kalāpa: |
avabhāṣitā yena diśa: samantāddivākareṇodayatā yathaiva ||3||
gāthāśca bhāṣate- 
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṃkṣitānām |
dhīrābhirmunivṛṣa vāgbhiruttamābhi- 
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: | 
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasyānanda anayā yaśomatyā dārikayā mamaivaṃvidhaṃ 
satkāraṃ kṛtam | evaṃ bhadanta | eṣā ānanda yaśomatī dārikā anena kuśalamūlena 
cittotpādena deyadharmaparityāgena ca trikalpāsaṃkhyeyasamudānītāṃ bodhiṃ samudānīya mahākaruṇā-
@007
paribhāvitā: ṣaṭ pāramitā: paripūrya ratnamatirnāma samyaksaṃbuddho bhaviṣyati, daśabhi- 
rbalaiścaturbhirvaiśāradyaistribhirāveṇikai: smṛtyupasthānairmahākaruṇayā ca | ayamasyā deyadharmo yo 
mamāntike cittasyābhiprasāda iti ||
idamavocadbhagavān | āttamanasaste bhikṣavo bhagavato bhāṣitamabhyanandan ||
3 kusīda: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣagandharvāsuragaruḍa- 
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapāta{1. ^piṇḍapātra^ promiscuosly in Mss.}śayanāsana- 
glānapratyayabhaiṣajyapariṣkarāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme ||
śrāvastyāmanyatama: śreṣṭhī prativasati, āḍhyo mahādhano mahābhogo vistīrṇaviśāla- 
parigraho vaiśravaṇadhanasamudito vaiśravaṇadhanapratispardhī | tena sadṛśātkulātkalatramānītam |
sa tayā sārdhaṃ krīḍati ramate paricārayati | tasya krīḍato ramamāṇasya paricārayato na putro 
na duhitā | sa kare kapolaṃ dattvā cintāparo vyavasthita:-anekadhanasamuditaṃ me gṛham |
na me putro na duhitā | mamātyayātsarvasvāpateyamaputrakamiti kṛtvā rājavidheyaṃ bhaviṣyatīti | sa 
śramaṇabrāhmaṇanaimittikasuhṛtsaṃbandhibāndhavairucyate-devatāyācanaṃ kuruṣveti || asti caiṣa loke 
pravādo yadāyācanaheto: putrā jāyante duhitaraśceti | tacca naivam | yadyevamabhaviṣyat, ekaikasya 
putrasahasramabhaviṣyat tadyathā rājñaścakravartina: | api tu trayāṇāṃ sthānānāṃ saṃmukhībhāvātputrā 
jāyante duhitaraśca | katameṣāṃ trayāṇām ? mātāpitarau raktau bhavata: saṃnipatitau | mātā kalyā 
bhavati ṛtumatī | gandharvaśca pratyupasthito bhavati | eṣāṃ trayāṇāṃ sthānānāṃ saṃmukhībhāvātputrā 
jāyante duhitaraśca | tathā hyasau śramaṇabrāhmaṇanaimittikasuhṛtsaṃbandhibāndhavavipralabdho’putra: 
putrābhinandī śivavaruṇakuberaśakrabrahmādīnanyāṃśca devatāviśeṣānāyācate sma | tadyathā-ārāma-
devatā vanadevatāścatvaradevatā: śṛṅgāṭakadevatā balipratigrāhikā devatā: | sahajā: saha-
dharmikā nityānubandhā api devatā āyācate sma | sa caivamāyācanaparastiṣṭhati | anyatamaśca 
sattvo’nyatamasmātsattvanikāyāccyuttvā tasya prajāpatyā: kukṣimavakrānta: || pañcāveṇikā dharmā 
ekatye paṇḍitajātīye mātṛgrāme | katame pañca ? raktaṃ puruṣaṃ jānāti, viraktaṃ puruṣaṃ 
jānāti | kālaṃ jānāti ṛtuṃ jānāti | garbhamavakrāntaṃ jānāti | yasya sakāśādgarbho’va-
krāmati taṃ jānāti | dārakaṃ jānāti, dārikāṃ jānāti | saceddārako bhavati, dakṣiṇaṃ 
kukṣiṃ niśritya tiṣṭhati | saceddārikā bhavati, vāmaṃ kukṣiṃ niśritya tiṣṭhati || sā 
āttamanāttamanā: svāmina ārocayati-diṣṭyā āryaputra vardhase | āpannasattvāsmi saṃvṛttā |
yathā ca me dakṣiṇaṃ kukṣiṃ niśritya tiṣṭhati, niyataṃ dārako bhaviṣyatīti | so’pyātta-
@008
manāttamanā: pūrvakāyamatyu{1.Speyer suggests that abhyunnamayya may be more correct.}nnamayya dakṣiṇaṃ bāhumabhiprasārya udānamudānayati-apyevāhaṃ cira- 
kālābhilaṣitaṃ putramukhaṃ paśyeyam | jāto me syānnāvajāta: | kṛtyāni me kurvīta | bhṛta: 
pratibibhṛyāt | dāyādyaṃ pratipadyeta | kulavaṃśo me cirasthitika: syāt | asmākaṃ cāpya-
tītakālagatānāmalpaṃ vā prabhūtaṃ vā dānāni dattvā kṛtyāni kṛtvā asmākaṃ nāmnā dakṣiṇā- 
mādekṣyate-idaṃtayoryatratatropapannayorgacchatoranugacchatviti | āpannasattvāṃ caināṃ viditvopari-
prāsādatalagatāmayantritāṃ dhārayati | śīte śītopakaraṇairuṣṇe uṣṇopakaraṇairvaidyaprajñaptai- 
rāhārairnātitiktairnātyamlairnātilavaṇairnātimadhurairnātikaṭukairnātikaṣāyaistiktāmlalavaṇamadhurakaṭu- 
kaṣāyavivarjitairāhārairhārārdhahāravibhūṣitagātrīmapsarasamiva nandanavanavicāriṇīṃ mañcānmañcaṃ 
pīṭhātpīṭhamanavatarantīmadharimāṃ bhūmim | na cāsyā: kiṃcidamanojñaśabdaśravaṇaṃ yāvadeva 
garbhasya paripākāya || sā aṣṭānāṃ vā navānāṃ vā māsānāmatyayātprasūtā | dārako jāta: 
abhirūpo darśanīya: prāsādika: | janmani cāsya tatkulaṃ nanditam | tasya jātau 
jātimahaṃ kṛtvā nāmadheyaṃ vyavasthāpyate-kiṃ bhavatu dārakasya nāmeti | jñātaya: ūcu:-
yasmādasya janmani sarvakulaṃ nanditam, tasmād bhavatu dārakasya nanda iti nāmeti |
tasya nanda iti nāma vyavasthāpitam || nando dārako’ṣṭābhyo dhātrībhyo datto dvābhyā- 
maṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ dhātrī-
bhyām | so’ṣṭābhirdhātrībhirunnīyate vardhyate kṣīreṇa dadhnā navanītena sarpiṣā sarpimaṇḍenānyai- 
ścottaptottaptairupakaraṇaviśeṣai: | āśu vardhate hradasthamiva paṅkajam ||
yadā mahān saṃvṛtta: pañcavarṣa: ṣaḍvarṣo vā, tadā kusīda: saṃvṛtta: paramakusīda: | necchati 
śayanāsanādapyuthātum | tena tīkṣṇāniśitabuddhitayā antargṛhasthenaiva śāstrāṇyadhītāni ||
atha śreṣṭhina etadabhavat-yo’pi me kadācitkarhiciddevatārādhanayā putro jāta:, so’pi
kusīda: paramakusīda: | śayanāsanādapi nottiṣṭhate | tatkiṃ mamānenedṛgjātīyena putreṇa, yo 
nāma svasthaśarīro bhūtvā paśuriva saṃtiṣṭhatīti || sa ca śreṣṭhī pūraṇābhiprasanna: | tena ṣaṭ
tīrthikā: śāstāra: svagṛhamāhūtā:-api nāma ayaṃ dārakasteṣāṃ darśanādgauravajāta: śayanāsanā- 
dapi tāvaduttiṣṭhet | atha kusīdo dārakastāṃśchāstṝn dṛṣṭvā cakṣu:saṃprekṣaṇāmapi na kṛtavān, 
ka: punarvāda utthāsyati vā abhivādayiṣyati vā, āsanena vā upanimantrayiṣyati || atha sa 
gṛhapatistāmevāvasthāṃ dṛṣṭvā suṣṭhutaramutkaṇṭhita: kare kapolaṃ dattvā cintāparo vyavasthita: ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā 
khalu buddhānāṃ bhagavatāṃ mahākāruṇikānāṃ lokānugrahapravṛttakānāmekārakṣāṇāṃ śamathavipaśyanā- 
vihāriṇāṃ tridamathavastukuśalānāṃ caturoghottīrnaṇāṃ caturṛddhipādacaraṇatalasupratiṣṭhitānāṃ 
caturṣu saṃgrahavastuṣu dīrgharātrakṛtaparicayānāṃ pañcāṅgaviprahīṇānāṃ pañcagatisamatikrāntānāṃ 
ṣaḍaṅgasamanvāgatānāṃ ṣaṭpāramitāparipūrṇānāṃ saptabodhyaṅgakusumāḍhyānāmaṣṭāṅgamārgadeśikānāṃ
@009
navānupūrvavihārasamāpattikuśalānāṃ daśabalabalināṃ daśadiksamāpūrṇayaśasāṃ daśaśatavaśavarti- 
prativiśiṣṭānāṃ trī rātrestrirdivasasya buddhacakṣuṣā lokaṃ vyavalokya jñānadarśanaṃ pravartate-ko
hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka: kṛcchrasaṃkaṭa-
saṃbādhaprāpta:, ko’pāyanimna:, ko’pāyapravaṇa: ko’pāyaprāgbhāra:, kamahamapāyāduddhṛtya svarge mokṣe
ca pratiṣṭhāpayeyam | kasya kāmapaṅkanimagnasya hastoddhāramanupradadyām | kamāryadhanavirahitamārya-
dhanaiśvaryādhipatye pratiṣṭhāpayeyam | kasyājñānatimirapaṭalaparyavanaddhanetrasya jñānāñjanaśalākayā
cakṣurviśodhayāmi | kasyānavaropitāni kuśalamūlānyavaropayeyam | kasyāvaropitāni paripāca-
yeyam | kasya paripakvāni vimocayeyam | āha ca-
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
paśyati bhagavān-ayaṃ dāraka: kusīdo maddarśanādvīryamārapsyate yāvadanuttarāyāṃ samya- 
ksaṃbodhau cittaṃ pariṇāmayiṣyatīti | tato bhagavatā tīrthyānāṃ madadarpacchittyarthaṃ dārakasya 
ca kuśalamūlasaṃjananārthaṃ sūryasahasrātirekaprabhā: kanakavarṇamarīcaya utsṛṣṭā:, yaistadgṛhaṃ samantā-
davabhāsitam | kalpasahasraparibhāvitāśca maitryaṃśava utsṛṣṭā:, yairasya spṛṣṭamātraṃ śarīraṃ prahlā-
ditam | sa itaścāmutaśca prekṣitumārabdha:-kasya prabhāvānmama śarīraṃ prahlāditamiti | tato 
bhagavān bhikṣugaṇaparivṛtastadgṛhaṃ praviveśa | dadarśa kusīdo buddhaṃ bhagavantaṃ dvātriṃśatā mahā- 
puruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrātireka- 
prabhaṃ jaṅgamamiva ratnaparvataṃ samantato bhadrakam | dṛṣṭvā ca puna: paraṃ prasādamāpanna: | sahasā 
svayamevotthāya bhagavato’rthe āsanaṃ prajñapayati | evaṃ cāha-etu bhagavān, svāgataṃ bhagavata:, 
niṣīdatu bhagavān prajñapta evāsana iti | athāsya mātāpitarāvantarjanaścādṛṣṭapūrvaprabhāvaṃ 
dṛṣṭvā paramaṃ vismayamāpannā: ||
tata: kusīdo dārako harṣavikasitābhyāṃ nayanābhyāṃ bhagavata: pādābhivandanaṃ kṛtvā 
purastānniṣaṇṇo dharmaśravaṇāya | tasmai bhagavatā anekaprakāraṃ kausīdyasyāvarṇo bhāṣita:, 
vīryārambhasya cānuśaṃsa: | candanamayīṃ cāsya yaṣṭimanuprayacchati-imāṃ dāraka yaṣṭimākoṭayeti |
sat āmākoṭayitumārabdha: | athāsau yaṣṭirākoṭyamānā manojñaśabdaśravaṇaṃ karoti, vividhāni 
ca ratnanidhānāni paśyati | tasyaitadabhavat-mahān batāyaṃ vīryārambhe viśeṣo yannvahaṃ bhūyasyā 
mātrayā vīryamārabheyeti | sa śrāvastyāṃ ghaṇṭāvaghoṣaṇaṃ sārthavāhamātmānamuddhoṣya ṣaḍvārān mahā- 
samudramavatīrṇa: | tata: siddhayānapātreṇa mahāratnasaṃgrahaṃ kṛtvā bhagavānantarniveśane saśrāvaka- 
saṃgho bhojita: | anuttarāyāṃ ca samyaksaṃbodhau praṇidhānaṃ kṛtam ||
atha bhagavān kusīdasya dārakasya hetuparaṃparāṃ karmaparaṃparāṃ ca jñātvā smitaṃ prāvi- 
rakārṣīt | dharmatā khalu yasminsamaye buddhā bhagavanta: smitaṃ prāviṣkurvanti, tasminsamaye nīla- 
pītalohitāvadātā arciṣo mukhānniścārya kāścidadhastādgacchanti, kāścidupariṣṭādgacchanti | yā 
@010
adhastādgacchanti, tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpanamavīcimarbudaṃ 
nirarbudamaṭaṭaṃ hahavaṃ huhuvamutpalaṃ padmaṃ pahāpadmaṃ narakān gatvā ye uṣṇanarakāsteṣu śītībhūtā 
nipatanti, ye śītanarakāsteṣūṣṇībhūtā nipatanti, tena teṣāṃ sattvānāṃ kāraṇāviśeṣā: prati-
prasrabhyante | teṣāmevaṃ bhavati-kiṃ nu vayaṃ bhavanta itaścyutā:, āhosvidanyatropapannā iti | teṣāṃ 
prasādasaṃjananārthaṃ bhagavānnirmitaṃ visarjayati | teṣāṃ nirmitaṃ dṛṣṭvaivaṃ bhavati-na hyeva vayaṃ bhavanta
itaścyutā:, nāpyanyatropapannā: | api tvayamapūrvadarśana: sattva:, asyānubhāvenāsmākaṃ kāraṇā- 
viśeṣā: pratiprasrabdhā: iti | te nirmite cittamabhiprasādya tannarakavedanīyaṃ karma kṣapayitvā 
devamanuṣyeṣu pratisaṃdhiṃ gṛhṇanti yatra satyānāṃ bhājanabhūtā bhavanti | yā upariṣṭādgacchanti 
tāścāturmahārājikāṃstrayastriṃśān yāmāṃstuṣitānnirmāṇaratīn paranirmitavaśavartino brahmakāyikān 
brahmapurohitān mahābrahmaṇa: parīttābhānapramāṇābhānābhāsvarān parīttaśubhānapramāṇaśubhān 
śubhakṛtsnānanabhrakān puṇyaprasavān bṛhatphalānabṛhānatapān sudṛśān sudarśanānakaniṣṭhān 
devān gatvā anityaṃ du:khaṃ śūnyamanātmetyuddhoṣayanti | gāthādvayaṃ ca bhāṣante- 
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2|| iti ||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: 
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’-
ntardhīyante | anāgataṃ vyākartukāmo bhavati, purastādantardhīyante | narakopapattiṃ vyākartukāmo 
bhavati, pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante |
pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, 
jānunorantardhīyante | balacakravartirājyaṃvyākartukāmo bhavati, vāme karatale’ntardhīyante |
cakravartirājyaṃ vyākartukāmo bhavati, dakṣiṇe karatale’ntardhīyante | devopapattiṃ vyākartukāmo 
bhavati, nābhyāmantardhīyante | śrāvakabodhiṃ vyākartukāmo bhavati, āsye’ntardhīyante |
pratyekabodhiṃ vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo 
bhavati, uṣṇīṣe’ntardhīyante ||
atha ca tā arciṣo bhagavantaṃ tri: pradakṣiṇīkṛtya bhagavata uṣṇīṣe’ntarhitā: |
athāyuṣmānānanda: kṛtakarapuṭo bhagavantaṃ papraccha- 
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||1||
@011
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||2||
tatkālaṃ svayamadhigamyavīra buddhyā 
śrotṝṇāṃ śramaṇa jinendra kāṃkṣitānām |
dhīrābhirmunivṛṣa vāgbhiruttamābhi- 
rutpannaṃ vyapanaya saṃśayaṃ śubhābhi: ||3||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā:
taṃ śrotuṃ samabhilaṣanti te janaughā: ||4|| iti ||
bhagavānāha-evametadānanda, evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasyānanda anena kusīdena dārakeṇa mamaivaṃvidhaṃ 
satkāraṃ kṛtam | evaṃ bhadanta | eṣa ānanda kusīdo dārako’nena kuśalamūlena cittotpādena 
deyadharmaparityāgena ca trikalpāsaṃkhyeyasamudānītāṃ bodhiṃ samudānīya mahākaruṇāparibhāvitā: 
ṣaṭ pāramitā: paripūrya atibalavīryaparākramo nāma samyaksaṃbuddho loke bhaviṣyati, daśabhi- 
rbalaiścaturbhirvaiśāradyaistribhirāveṇikai: smṛtyupasthānairmahākaruṇayā ca | ayamasya deyadharmo yo 
mamāntike cittaprasāda iti ||
idamavocadbhagavān | āttamanasaste ca bhikṣavo bhagavato bhāṣitamabhyanandan ||
4 sārthavāha: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara- 
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāmanyatamo mahāsārthavāho mahāsamudrādbhagnayānapātra āgata: | sa dvirapi trirapi svadevatā- 
yācanaṃ kṛtvā mahāsamudramavatīrṇo bhagnayānapātra evāgata: | tato’sya mahān kheda utpanna: |
sa imāṃ cintāmāpede-ko me upāya: syādyena dhanārjanaṃ kuryāmiti | tasyaitadabhavat-ayaṃ 
buddho bhagavān sarvadevaprativiśiṣṭatara: ātmahitaparahitapratipanna: kāruṇiko mahādharmakāma: 
prajāvatsala:, yannvahamidānīmasya nāmnā punarapi mahāsamudramavatareyam | siddhayānapātrastvāgacche-
yaṃ cedpārdhena dhanenāsya pūjāṃ kuryāmiti ||
@012
sa evaṃ kṛtavyavasāya: punarapi mahāsamudramavatīrṇa: | buddhānubhāvena ca ratnadvīpaṃ saṃprāpya 
mahāratnasaṃgrahaṃ kṛtvā kuśalasvastinā svagṛhamanuprāpta: | sa mārgaśramaṃ prativinodya bhāṇḍaṃ 
pratyavekṣitumārabdha: | tasya nānāvicitrāṇi ratnāni dṛṣṭvā mahāṃllā[lau ?]bha utpanna: | cintayati 
ca-mayā īdṛśānāṃ ratnānāṃ śramaṇasya gautamasya upārdhaṃ dātavyaṃ bhaviṣyati | yannvahametāni 
svasyā: patnayā {1. S āyasena for āya: | tena} āya: | tena kārṣāpaṇadvayena vikrīya bhagavato gandhaṃ dadyāmiti | sa kārṣāpaṇa- 
dvayenāgaruṃ krītvā jetavanaṃ gata: | tato’patrapamāṇarūpo dvārakoṣṭhake sthitvāgaruṃ dhūpitavān ||
atha bhagavāṃstadrūpamṛddhyabhisaṃskāramabhisaṃskṛtavān yena sa dhūpa upari vihāyasamabhyudgamya 
sarvāṃ ca śrāvastīṃ sphuritvā mahadabhrakūṭavadavasthita: | tasya tadatyadbhutaṃ devamanuṣyāvarjanakaraṃ 
prātihāryaṃ dṛṣṭvā mahān prasāda utpanna: | sa svacittaṃ paribhāṣitavān-naitanmama pratirūpaṃ 
syādyadahaṃ bhagavantaṃ ratnairnābhyarcayeyamiti || atha tena sārdhavāhena bhagavān saśrāvakasaṃgho’nta-
rniveśane bhaktenopanimantrita: | tata: praṇītenāhāreṇa saṃtarpya mahāratnairavakīrṇa: | tatastāni 
ratnāni upari vihāyasamabhyudgamya mūrdhni bhagavato ratnakūṭāgāro ratnacchatraṃ ratnamaṇḍapaścāvasthita:, 
yanna śakyaṃ suśikṣitena karmakāreṇa karmāntevāsinā vā kartum, yathāpi taduddhasya buddhānu- 
bhāvena devatānāṃ ca devatānubhāvena ||
atha sārthavāho dviguṇajātaprasādastatprātihāryadarśanānmūlanikṛtta iva drumo bhagavata: 
pādayornipatya praṇidhānaṃ kartumārabdha:-anenāhaṃ kuśalamūlena cittotpādena deyadharmaparityāgena 
ca andhe loke anāyake apariṇāyake buddho bhūyāsamatīrṇānāṃ sattvānāṃ tārayitā, amuktānāṃ 
mocayitā, anāśvastānāmāśvāsayitā, aparinirvṛtānāṃ parinirvāpayiteti ||
atha bhagavāṃstasya sārthavāhasya hetuparaṃparāṃ karmaparaṃparāṃ ca jñātvā smitaṃ prāviṣkārṣīt |
dharmatā khalu yasminsamaye buddhā bhagavanta: smitaṃ prāviṣkurvanti, tasminsamaye nīlapīta-
lohitāvadātā arciṣo mukhānniścārya kāścidadhastādgacchanti, kāścidupariṣṭādgacchanti |
yā adhastādgacchanti, tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ 
pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ narakān gatvā 
ye uṣṇanarakāsteṣu śītībhūtā nipatanti, ye śītanarakāsteṣūṣṇībhūtā nipatanti | tena 
teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu vayaṃ bhavanta
itaścyutā:, āhosvidanyatropapannā iti | teṣāṃ prasādasaṃjananārthaṃ bhagavānnirmitaṃ visarjayati | 
teṣāṃ nirmitaṃ dṛṣṭvaivaṃ bhavati-na hyeva vayaṃ bhavanta itaścyutā nāpyanyatropapannā: | api tvayamapūrva-
darśana: sattva:, asyānubhāvenāsmākaṃ kāraṇāviśeṣā: pratiprasrabdhā iti | te nirmite 
cittamabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti yatra 
satyānāṃ bhājanabhūtā bhavanti | yā upariṣṭādgacchanti, tāścāturmahārājikāṃstrāyastriṃśān 
yāmāṃstuṣitānnirmāṇaratīn paranirmitavaśavartino brahmakāyikān brahmapurohitān mahābrahmaṇa: 
@013
parīttābhānapramāṇābhānābhāsvarān parīttaśubhānapramāṇaśubhāñchubhakṛtsnānanabhrakān puṇya- 
prasavān bṛhatphalānabṛhānatapān sudṛśān sudarśanānakaniṣṭhān devān gatvā anityaṃ du:khaṃ 
śūnyamanātmetyuddhoṣayanti | gāthādvayaṃ ca bhāṣante- 
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmindharmavinaye apramattaścariṣthati |
prahāya jātisaṃsāraṃ du:khasyāntaṃ kariṣyati ||2|| iti ||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: 
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’nta- 
rdhīyante | anāgataṃ vyākartukāmo bhavati, purastādantardhīyante | narakopapattiṃ vyākartukāmo 
bhavati, pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante |
pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, 
jānunorantardhīyante | balacakravartirājyaṃ vyākartukāmo bhavati, vāme karatale’ntardhīyante |
cakravartirājyaṃ vyākartukāmo bhavati, dakṣiṇe karatale’ntardhīyante | devopapattiṃ vyākartukāmo 
bhavati, nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyeka- 
bodhiṃ vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo 
bhavati, uṣṇīṣe’ntardhīyante |
atha tā arciṣo bhagavantaṃ tri: pradakṣiṇīkṛtya bhagavata uṣṇīṣe’ntarhitā: | athā- 
yuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā 
śrotṛṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi- 
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
@014
yasyārthe smitamupadarśayanti dhīrā: 
taṃ śrotuṃ samabhiṣalanti te janaudhā: ||6|| iti ||
bhagavānāha-evametadānanda evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasyānanda anena sārthavāhena mamaivaṃvidhaṃ satkāraṃ 
kṛtam | evaṃ bhadanta | eṣa sārthavāho’nena kuśalamūlena cittotpādena deyadharmaparityāgena 
ca trikalpāsaṃkhyeyasamudānītāṃ bodhiṃ samudānīya mahākaruṇāparibhāvitā: ṣaṭ pāramitā:
paripūrya ratnottamo nāma samyaksaṃbuddho bhaviṣyati daśabhirbalaiścaturbhirvaiśāradyaistribhirāveṇikai: 
smṛtyupasthānairmahākaruṇayā ca | ayamasya deyadharmo yo mamāntike cittasyābhiprasāda: ||
idamavocadbhagavān | āttamanasaste bhikṣavo bhagavato bhāṣitamabhyanandan ||
5 soma: |
[nopalabhyate katheyam |] [Lost]
6 vaḍika: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣagandharvāsuragaruḍa- 
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāmanyatamo gṛhapati: śreṣṭhī prativasati āḍhyo mahādhano mahābhogo vistīrṇaviśāla- 
parigraho vaiśravaṇadhanasamudito vaiśravaṇadhanapratispardhī | tena sadṛśātkulātkalatramānītam |
sa tayā sārdhaṃ krīḍati ramate paricārayati | tasya krīḍato ramamāṇasya paricārayata: gṛhapate: 
patnī āpannasattvā saṃvṛttā | sā navānāṃ māsānāmatyayātprasūtā | dārako jāto abhirūpo 
darśanīya: prāsādika: || tasya jātau jātimahaṃ kṛtvā vaḍika iti nāmadheyaṃ kṛtavān pitā |
vaḍiko dārako’ṣṭābhyo dhātrībhyo datta: aṃsadhātrībhyāṃ kṣīradhātrībhyāṃ maladhātrībhyāṃ
krīḍanikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa dadhnā navanītena 
sarpiṣā sarpimaṇḍena anyaiścottaptottaptairupakaraṇaviśeṣai: | āśu vardhate hradasthamiva paṅkajam |
yadā mahān saṃvṛtta: pañcavarṣo ṣaḍvarṣo vā, tadā gurau bhaktiṃ kṛtvā sarvaśāstrāṇi adhītāni |
tīkṣṇabuddhitayā śīghraṃ sarvaśāstrasya pāraṃ gata: ||
tadanantaraṃ tasya vaḍikasya kiṃcitpūrvajanmakṛtakarmavipākena śarīre kāyikaṃ du:khaṃ 
patitam iti du:khī bhūtaścintāpara: sthita:-kiṃ pāpaṃ kṛtaṃ mayā, yadidaṃ kāyikaṃ du:khaṃ mama
śarīre jātam | tasya pitāpi putrasyedaṃ kāyikaṃ du:khabhāvaṃ dṛṣṭvā mahadudvigna: putrātyayaśaṅkayā
dīnamānasa: śokāśruvyāptavadānastvaritaṃ vaidyamāhūya tasya putrasya rogaṃ darśayati-ko roga:,
@015
kena hetunā mama putrasya dehe jāta iti | tata: sa vaidyastasya rogacihnaṃ dṛṣṭvā cikitsāṃ 
kartumārabdha: | tathāpi tasya rogaśāntirna bhavati, punarvṛddhirbhavati | pitā putrasya rogaṃ vṛddhaṃ 
jātaṃ dṛṣṭvā avaśyaṃ putro mariṣyati, yadvaidyenāpi cāsya rogasya cikitsituṃ na śakyate, iti 
mūrcchayā bhūmau patita: | taṃ dṛṣṭvā bhūyo’pi putrasya cintā jātā | bhūyo’pi cintayā mānasī 
vyathā jātā | sad ārako rogī bhūto’śakyo’pi vadituṃ kathaṃcitpitaraṃ babhāṣe-mā tāta 
sāhasam | dhairyamavalambyottiṣṭha | mamātyayāśaṅkayā mā bhūstvamapi mādṛśa: | mama nāmnā devānāṃ 
pūjāṃ kuru, dānaṃ dehi | tato mama svasthā [svāsthaṃ] bhaviṣyati | sag ṛhapatiriti putrasya vaca 
ākarṇya sarvadevebhya: pūjāṃ kṛtavān | sarvabrāhmaṇatīrthikaparivrājakebhyo dānaṃ dattavān |
tathāpi tasya rogaśāntirna bhavati | tadā tasya mahān mānaso du:kho’bhūt | sarvadeveṣu pūjā 
kṛtā, dāno’pi datta: pitrā mama, tathāpi svasthā na bhavati | tatastathāgataguṇānanusmṛtya
buddhaṃ namaskāraṃ kartumārabdha: ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā khalu 
buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanā- 
vihāriṇāṃ tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ 
caturṣu saṃgrahavastuṣu dīrgharātrakṛtaparicayānāṃ pañcāṅgaviprahīṇānāṃ pañcagatisamatikrāntānāṃ 
ṣaḍaṅgasamanvāgatānāṃ ṣaṭpāramitāparipūrṇānāṃ saptabodhyaṅgakusumāḍhyānāmaṣṭāṅgamārgadeśikānāṃ 
navānupūrvavihārasamāpattikuśalānāṃ daśabalabalināṃ daśadiksamāpūrṇayaśasāṃ daśaśatavaśavarti- 
prativiśiṣṭānāṃ trī rātrestrirdivasasya buddhacakṣuṣā lokaṃ vyavalokya jñānadarśanaṃ pravartate-ko 
hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka: kṛcchrasaṃkaṭasaṃbādha- 
prāpta:, ko’pāyanimna:, ko’pāyapravaṇa:, ko’pāyaprāgbhāra: | kamahamapāyāduddhṛtya svarge mokṣe ca 
pratiṣṭhāpayeyam, kasya kāmapaṅkanimagnasya hastoddhāramanupradadyām, kamāryadhanavirahitamāryadhanai-
śvaryādhipatye pratiṣṭhāpayeyam, kasyānavaropitāni kuśalamūlānyavaropayeyam, kasyāvaropitāni 
paripācayeyam, kasya paripakvāni vimocayeyam | āha ca-
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
tato bhagavatā vaḍikasya gṛhapate: putrasya tāmavasthāṃ dṛṣṭvā sūryasahasrātirekaprabhā: 
kanakavarṇā marīcaya: sṛṣṭā:, yaistadgṛhaṃ samantādavabhāsitam | kalpasahasraparibhāvitāśca 
maitryaṃśava utsṛṣṭā:, thairasya spṛṣṭamātraṃ śarīraṃ prahlāditam | tato bhagavāṃstasya dvārakoṣṭhakamanu- 
prāpta: | dauvārikapuruṣeṇāsya niveditaṃ bhagavān dvāre tiṣṭhatīti | atha vaḍika: śreṣṭhiputro 
labdhaprasādo’dhigatasamāśvāsa āha-praviśatu bhagavān, svāgataṃ bhagavate, ākāṅkṣāmi 
bhagavato darśanamiti | atha bhagavān praviśya prajñapta evāsane niṣaṇṇa: | niṣadya bhagavān 
vaḍikamuvāca-kiṃ te vaḍika bādhata iti | vaḍika uvāca-kāyikaṃ ca me du:khaṃ cetasikaṃ 
@016
ceti | tato’sya bhagavatā sarvasattveṣu maitryupadiṣṭā-ayaṃ te cetasikasya pratipakṣa iti |
laukikaṃ ca cittamutpādayāmāsa-aho bata śakro devendro gandhamādanāt parvatāt kṣīrikā-
moṣadhīmānayediti | sahacittotpādādbhagavata: śakro devendro gandhamādanāt parvatāt kṣīrikā- 
moṣadhīmānīya bhagavate dattavān | bhagavatā ca svapāṇinā gṛhītvā vaḍikāya dattā-iyaṃ te 
kāyikasya du:khasya paridāhaśamanīti ||
sa kāyikaṃ prasrabdhisukhaṃ labdhvā bhagavato’ntike cittaṃ prasādayāmāsa | prasanna-
cittaśca rājña: prasenajito nivedya bhagavantaṃ saśrāvakasaṃghaṃ bhojayitvā śatasāhasreṇa vastreṇācchādya 
sarvapuṣpamālyairabhyarcitavān | tataścetanāṃ puṣṇāti sma, praṇidhiṃ ca cakāra-anenāhaṃ 
kuśalamūlena cittotpādena deyadharmaparityāgena yathaivāhaṃ bhagavatā anuttareṇa vaidyarājena 
cikitsita:, evamahamapyanāgate’dhvani andhe loke anāyake apariṇāyake buddho bhūyāsamatī-
rṇānāṃ sattvānāṃ tārayitā, amuktānāṃ mocayitā, anāśvastānāmāśvāsayitā, aparinirvṛtānāṃ 
parinirvāpayiteti ||
atha bhagavān vaḍikasya dhātuparaṃparāṃ karmaparaṃparāṃ ca jñātvā smitaṃ prāvirakārṣīt |
dharmatā khalu yasminsamaye buddhā bhagavanta: smitaṃ prāviṣkurvanti, tasminsamaye nīlapītalohitāva- 
dātā arciṣo mukhānniścārya kāścidadhastādgacchanti, kāścidupariṣṭādgacchanti | yā adhastā- 
dgacchanti, tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ 
hahavaṃ huhuvamutpalaṃ padmaṃ mahāpadmaṃ narakān gatvā ye uṣṇanarakāsteṣu śītībhūtā nipatanti, ye 
śītanarakāsteṣūṣṇībhūtā nipatanti | tena teṣāṃ sattvānāṃ kāraṇāviśeṣā: pratiprasrabhyante |
teṣāmevaṃ bhavati-kiṃ nu vayaṃ bhavanta itaścyutā:, āhosvidanyatropapannā iti | teṣāṃ prasāda- 
saṃjananārthaṃ bhagavānnirmitaṃ visarjayati | teṣāṃ nirmitaṃ dṛṣṭvaivaṃ bhavati-na hyeva vayaṃ bhavanta 
itaścyutā:, nāpyanyatropapannā: | api tvayamapūrvadarśana: sattva: | asyānubhāvenāsmākaṃ kāraṇā-
viśeṣā: pratiprasrabhyante | te nirmite cittamabhiprasādya tannarakavedanīyaṃ karma kṣapayitvā devamanu-
ṣyeṣu pratisaṃdhiṃ gṛhṇanti, yatra satyānāṃ bhājanabhūtā bhavanti | yā upariṣṭādgacchanti, 
tāścāturmahārājikāṃstrāyastriṃśān yāmāṃstuṣitānnirmāṇaratīn paranirmitavaśavartino brahmakāyikān 
brahmapurohitān mahābrahmaṇa: parīttābhānapramāṇābhānābhāsvarān parīttaśubhānapramāṇaśubhāñchubha- 
kṛtsnānanabhrakān puṇyaprasavān bṛhatphalānabṛhānatapān sudṛśān sudarśanānakaniṣṭhān 
devān gatvā anityaṃ du:khaṃ śūnyamanātmetyuddhoṣayanti | gāthādvayaṃ ca bhāṣante- 
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||2||
yo hyasmin dharmavinaye apramattaścariṣyati | 
prahāya jātisaṃsāraṃ du:khasyāntaṃ kariṣyati ||3||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata: 
samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’ntardhīyante | 
@017
anāgataṃ vyākartukāmo bhavati, purastādantardhīyante | narakopapattiṃ vyākartukāmo bhavati, 
pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante | pretopapattiṃ 
vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, jānuno-
rantardhīyante | balacakravartirājyaṃ vyākartukāmo bhavati, vāme karatale’ntardhīyante | cakravartirājyaṃ 
vyākartukāmo bhavati, dakṣiṇe karatale’ntardhīyante | devopapattiṃ vyākartukāmo bhavati, 
nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyekabodhiṃ 
vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo bhavati, 
uṣṇīṣe’ntardhīyante |
atha tā arciṣo bhagavantaṃ tri: pradakṣiṇīkṛtya bhagavata uṣṇīṣe’ntarhitā: | 
athāyuṣmānānanda: kṛtakarapuṭo bhagavantaṃ papraccha- 
nānāvidhoraṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||4||
gāthāśca bhāṣate- 
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya dhīra{1. S usually vīra, but here dhīra.} buddhyā 
śrotṝṇāṃ śramaṇa jinendra kāṃkṣitānām |
dhīrābhirmunivṛṣa vāgbhiruttamābhi- 
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha evametadānanda, evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasyanena vaḍikena gṛhapatiputreṇa mamaivaṃvidhaṃ satkāraṃ 
kṛtam | evaṃ bhadanta | eṣa ānandavaḍiko gṛhapatiputro’nena kuśalamūlena cittotpādena 
deyadharmaparityāgena ca trikalpāsaṃkhyeyasamudānītāṃ bodhiṃ samudānīya mahākaruṇāparibhāvitā: 
ṣaṭ pāramitā: paripūrya śākyamunirnāma samyaksaṃbuddho bhaviṣyati daśabhirbalaiścaturbhivaiśāradyai- 
stribhirāveṇikai: smṛtyupasthānairmahākaruṇayā ca | ayamasya deyadharmo yo mamāntike cittaprasāda
iti ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@018
7 padma: | 
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyārcito buddho bhagavān jñāto mahāpuṇyo lābhī cīvarapiṇḍapātaśāyanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati sma jetavane’nāthapiṇḍadasyārāme | yadā 
bhagavāṃlloke notpanna āsīt, tadā rājā prasenajit tīrthikadevatārcanaṃ kṛtavān puṣpadhūpa- 
gandhamālyavilepanai: | yadā tu bhagavāṃlloke utpanna:, rājā ca prasejiddaharasūtrodāharaṇena vinīto 
bhagavacchāsane śraddhāṃ pratilabdhavān, tadā prītisaumanasyajātastrirbhagavantamupasaṃkramya dīpadhūpa- 
gandhamālyavilepanairabhyarcayati ||
athānyatama ārāmiko navaṃ padmamādāya rājña: prasenajito’rthaṃ śrāvastīṃ praviśati |
tīrthikopāsakena ca dṛṣṭa: [pṛṣṭa]śca-kimidaṃ padmaṃ vikrīṇiṣye ? sa kathayati-āmeti |
sa kretukāmo yāvadanāthapiṇḍado gṛhapatistaṃ pradeśamanuprāpta: | tena tasmād dviguṇena mūlyena 
vardhitam | tata: parasparaṃ vardhamānau yāvacchatasahasraṃ vardhitavantau | athārāmikasyaitadabhavat-
ayamanāthapiṇḍado gṛhapatiracañcala: sthirasattva: | nūnamatra kāraṇena bhavitavyamiti | tena 
saṃśayajātena sa tīrthikābhiprasanna: puruṣa: pṛṣṭa:-kasyārthe bhavānevaṃ vardhata iti | sa āha- 
ahaṃ bhagavato nārāyaṇasyārthe iti || anāthapiṇḍada āha-ahaṃ bhagavato buddhasyārthe iti |
ārāmika āha-ka eṣa buddho nāmeti ? tato’nāthapiṇḍadena vistareṇāsya buddhaguṇā 
ākhyātā: | tata ārāmiko’nāthapiṇḍadamāha-gṛhapate ahaṃ svayameva taṃ bhagavantamabhyarca- 
yiṣya iti ||
tato’nāthapiṇḍado gṛhapatirārāmikamādāya yena bhagavāṃstenopasaṃkrānta: | dadarśā- 
rāmiko buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājita- 
gātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam |
sahadarśanācca ārāmikeṇa tatpadmaṃ bhagavati kṣiptam | tata: kṣiptamātraṃ śakaṭacakrapramāṇaṃ bhūtvā 
upari bhagavata: sthitam ||
atha sa ārāmikastatprātihāryaṃ dṛṣṭvā mūlanikṛtta iva drumo bhagavata: pādayornipatya 
kṛtakarapuṭaścetanāṃ puṣṇāti, praṇidhiṃ ca kartumārabdha:-anenāhaṃ kuśalamūlena cittotpādena 
deyadharmaparityāgena ca andhe loke anāyake apariṇāyake buddho bhūyāsamatīrṇānāṃ sattvānāṃ 
tārayitā, amuktānāṃ mocayitā, anāśvastānāmāśvāsayitā, aparinirvṛtānāṃ parinirvāpa-
yiteti ||
atha bhagavāṃstasyārāmikasya hetuparaṃparāṃ karmaparaṃparāṃ ca jñātvā smitaṃ prāvirakārṣīt |
dharmatā khalu yasminsamaye buddhā bhagavanta: smitaṃ prāviṣkurvati, tasminsamaye nīlapītalohitā- 
vadātā arciṣo mukhānniścārya kāścidadhastādgacchanti, kāścidupariṣṭādgacchanti | yā adhastā- 
@019
dgacchanti, tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpanamavīcimarbudaṃ nirarbuda- 
maṭaṭaṃ hahavaṃ huhuvamutpalaṃ padmaṃ mahāpadmaṃ narakān gatvā ye uṣṇanarakāsteṣu śītībhūtā nipatanti, 
ye śītanarakāsteṣūṣṇībhūtā nipatanti | tena teṣāṃ sattvānāṃ kāraṇāviśeṣā: pratiprasrabhyante |
teṣāmevaṃ bhavati-kiṃ nu vayaṃ bhavanta itaścyutā:, āhosvidanyatropapannā iti | teṣāṃ prasāda- 
saṃjanānārthaṃ bhagavānnirmitaṃ visarjayati | teṣāṃ nirmitaṃ dṛṣṭvaivaṃ bhavati-na hyeva vayaṃ bhavanta
itaścyutā:, nāpyanyatropapannā: | api tvayamapūrvadarśana: sattva:, asyānubhāvenāsmākaṃ kāraṇā- 
viśeṣā: pratiprasrabdhā iti | te nirmite cittamabhiprasādya tannarakavedanīyaṃ karma kṣapayitvā 
devamanuṣyeṣu pratisaṃdhiṃ gṛhṇanti yatra satyānāṃ bhājanabhūtā bhavanti | yā upariṣṭādgacchanti, 
tāścāturmahārājikāṃstrāyastriṃśān yāmāṃstuṣitānnirmāṇaratīn paranirmitavaśavartino brahmakāyi- 
kān brahmapurohitān mahābrahmaṇa: parīttābhānapramāṇābhānābhāsvarān parīttaśubhānapramāṇa- 
śubhāñchubhakṛtsnānanabhrakān puṇyaprasavān bṛhatphalānabṛhānatapān sudṛśān sudarśanā- 
nakaniṣṭhān devān gatvā anityaṃ du:khaṃ śūnyamanātmetyuddhoṣayanti, gāthādvayaṃ ca bhāṣante- 
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2|| iti ||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: 
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata: 
pṛṣṭhato’ntardhīyante | anāgataṃ vyākartukāmo bhavati, purastādantardhīyante | narakopapattiṃ 
vyākartukāmo bhavati, pādatale’ntardhīyante | tiryagupapattiṃ vyākartukāmo bhavati, pārṣṇyā- 
mantardhīyante | pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ 
vyākartukāmo bhavati, jānunorantardhīyante | balacakravartirājyaṃ vyākartukāmo bhavati, vāme 
karatale’ntardhīyante | cakravartirājyaṃ vyākartukāmo bhavati, dakṣiṇe karatale’ntardhīyante |
devopapattiṃ vyākartukāmo bhavati, nābhyāmantardhīyante | śrāvakabodhiṃ vyākartukāmo bhavati, 
āsye’ntardhīyante | pratyekabodhiṃ vyākartukāmo bhavati, ūrṇāyāmantardhīyante | anuttarāṃ
samyaksaṃbodhiṃ vyākartukāmo bhavati, uṣṇīṣe’ntardhīyante ||
atha tā acirṣo bhagavantaṃ tri: pradakṣiṇaīkṛtya bhagavata uṣṇīṣe’ntarhitā: |
athāyuṣmānānanda: kṛtakarapuṭo bhagavantaṃ papraccha- 
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
@020
gāthāśca bhāṣate- 
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṃkṣitānām |
dhīrābhirmunivṛṣa vāgbhiruttamābhi- 
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda, evametat | nāhetvapratyayamānanda tathāgatā arhanta: samya- 
ksaṃbuddhā: smitaṃ prāviṣkurvanti | paśyasi tvamānanda anenārāmikeṇa prasādajātena mamaivaṃvidhāṃ 
pūjāṃ kṛtām | evaṃ bhadanta | eṣa ārāmiko’nena kuśalamūlena cittotpādena deyadharmaparityāgena 
ca trikalpāsaṃkhyeyasamudānītāṃ bodhiṃ samudānīya mahākaruṇāparibhāvitā: ṣaṭ pāramitā: 
paripūrya padmottamo nāma samyaksaṃbuddho bhaviṣyati daśabhirbalaiścaturbhirvaiśāradyaistribhirāveṇikai: 
smṛtyupasthānairmahākaruṇayā ca | ayamasya deyadharmo yo mamāntike cittaprasāda iti ||
idamavocadbhagavān | āttamanasaste bhikṣavo bhagavato bhāṣitamabhyanandan ||
8 pañcāla: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣagandharvāsuragaruḍa- 
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati sma jetavane’nāthapiṇḍadasyārāme ||
tena khalu samayenottarapañcālarājo dakṣiṇapañcālarājena saha prativiruddho babhūva {1. There seems to be a gap in all Mss. which should describe 
the war and intervention of Buddha.} | * * *
atha rājā prasenajitkauśalyo yena bhagavāṃstenopasaṃkrānta: | upasaṃkramya bhagavata: 
pādau śirasā vanditvā ekānte niṣaṇṇa: | ekānte niṣaṇṇo rājā prasenajitkauśalyo 
bhagavantamidamavocat-bhagavānnāma bhadanta anuttaro dharmarājo vyasanagatānāṃ sattvānāṃ paritrātā, 
anyonyavairiṇāṃ vairapraśamayitā | ayaṃ cottarapañcālo rājā dakṣiṇapañcālarājena saha prati- 
viruddha: | tau parasparameva mahājanavipraghātaṃ kuruta: | tayorbhagavān dīrgharātrānugatasya vairasyopaśamaṃ 
@021
kuryādanukampāmupādāyeti | adhivāsayati bhagavān rājña: prasenajita: kauśalyasya tūṣṇī- 
bhāvena | atha rājā prasenajitkauśalyo bhagavatastūṣṇībhāvenādhivāsanāṃ viditvā bhagavata: 
pādau śirasā vanditvotthāyāsanātprakrānta: ||
atha bhagavāṃstasyā eva rātreratyayātpūrvāhṇe nivāsya pātracīvaramādāya yena vārāṇasī 
kāśīnāṃ nagaraṃ tena cārikāṃ prakrānta: | anupūrveṇa cārikāṃ caran vārāṇasīmanuprāpto 
vārāṇasyāṃ viharati ṛṣipatane mṛgadāve | yāvattayorviditaṃ bhagavānasmadvijitamanuprāpta iti |
yāvadbhagavatā ṛddhibalena caturaṅgabalakāyaṃ nirmāyottarapañcālarājastrāsita: | sa bhīta
ekarathamabhiruhya bhagavatsakāśamupasaṃkrānta: | tasya bhagavatā vairapraśamāya dharmo deśita: |
sa taṃ dharmaṃ śrutvā bhagavatsakāśe pravrajita: | tena yujyamānena ghaṭamānena vyāyacchamānena 
sarvakleśaprahāṇādarhattvaṃ sākṣātkṛtam ||
dakṣiṇapañcālarājenāpi bhagavān saśrāvakasaṃghastraimāsyaṃ śatarasenāhāreṇopanimantrita:, 
śatasāhasreṇa ca vastreṇācchādita: | praṇidhānaṃ kṛtam-anenāhaṃ kuśalamūlena cittotpādena 
deyadharmaparityāgena ca andhe loke anāyake apariṇāyake buddho bhūyāsamatīrṇānāṃ sattvānāṃ 
tārayitā, amuktānāṃ mocayitā, anāśvastānāmāśvāsayitā, aparinirvṛtānāṃ parinirvāpa- 
yiteti ||
atha bhagavān dakṣiṇapañcālarājasya hetuparaṃparāṃ karmaparaṃparāṃ ca jñātvā smitaṃ prāvi-
rakārṣīt | dharmatā khalu yasminsamaye buddhā bhagavanta: smitaṃ prāviṣkurvanti, tasminsamaye nīlapīta- 
lohitāvadātā arciṣo mukhānniścārya kāścidadhastādgacchanti, kāścidupariṣṭādgacchanti | yā adha- 
stādgacchanti, tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpanamavīcimarbudaṃ nirarbuda-
maṭaṭaṃ hahavaṃ huhuvamutpalaṃ padmaṃ mahāpadmaṃ narakān gatvā ye uṣṇanarakāsteṣu śītībhūtā nipatanti, 
ye śītanarakāsteṣūṣṇībhūtā niṣatanti | tena teṣāṃ sattvānāṃ kāraṇāviśeṣā: pratiprasrabhyante |
teṣāmevaṃ bhavati-kiṃ nu vayaṃ bhavanta itaścyutā:, āhosvidanyatropapannā iti | teṣāṃ prasāda- 
saṃjananārthaṃ bhagavānnirmitaṃ visarjayati | teṣāṃ nirmitaṃ dṛṣṭvā ca evaṃ bhavati-na hyeva vayaṃ 
bhavanta itaścyutā:, nāpyanyatropapannā: | api tvayamapūrvadarśana: sattva:, asyānubhāvenāsmākaṃ 
kāraṇāviśeṣā: pratiprasrabdhā iti | te nirmite cittamabhiprasādya tannarakavedanīyaṃ karma 
kṣapayitvā devamanuṣyeṣu pratisaṃdhiṃ gṛhṇanti yatra satyānāṃ bhājanabhūtā bhavanti | yā upariṣṭā- 
dgacchanti, tāścāturmahārājikāṃstrāyastriṃśān yāmāṃstuṣitānnirmāṇaratīn paranirmitavaśavartino 
brahmakāyikān brahmapurohitān mahābrahmaṇa: parīttābhānapramāṇābhānābhāsvarān parīttaśubhā- 
napramāṇaśubhāñchubhakṛtsnānanabhrakān puṇyaprasavān bṛhatphalānabṛhānatapān sudṛśān sudarśanā- 
nakaniṣṭhān devān gatvā anityaṃ du:khaṃ śūnyamanātmetyudghoṣayanti, gāthādvayaṃ ca bhāṣante- 
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
@022
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata: 
samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’ntardhīyante |
anāgataṃ vyākartukāmo bhavati, purastādantardhīyante |narakopapattiṃ vyākartukāmo bhavati, 
pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante | pretopapattiṃ 
vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, jānuno-
rantardhīyante | balacakravartirājyaṃ vyākartukāmo bhavati, vāme kare’ntardhīyante | cakravartirājyaṃ 
vyākartukāmo bhavati, dakṣiṇe kare’ntardhīyante | devopapattiṃ vyākartukāmo bhavati, nābhyāmanta- 
rdhīyante | śrāvakabodhiṃ vyākartukāmo bhavati, āsye’ntardhīyante | pratyekabodhiṃ vyākartukāmo 
bhavati, ūrṇāyāmantardhīyante | anuttarāṃ samyaksambodhiṃ vyākartukāmo bhavati, uṣṇīṣe’nta- 
rdhīyante ||
atha tā arciṣo bhagavantaṃ tri: pradakṣiṇīkṛtya bhagavata uṣṇīṣe’ntarhitā: |
athāyuṣmānānanda: kṛtakarapuṭo bhagavantaṃ papraccha- 
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
gāthāśca bhāṣate-
vigatodbhavā dainyamadaprahīṇāṃ buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṃkṣitānām |
dhīrābhirmunivṛṣa vāgbhiruttamābhi- 
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda, evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasyānanda anena dakṣiṇapañcālarājena mamaivaṃvidhaṃ 
satkāraṃ kṛtam | evaṃ bhadanta | eṣa ānanda pañcālarājo’nena kuśalamūlena cittotpādena 
deyadharmaparityāgena ca trikalpāsaṃkhyeyasamudānītāṃ bodhiṃ samudānīya mahākaruṇaparibhāvitā: 
@023
ṣaṭ pāramitā: paripūrya vijayo nāma samyaksaṃbuddho bhaviṣyati daśabhirbalaiścaturbhirvaiśāradyai- 
stribhirāveṇikai: smṛtyupasthānairmahākaruṇayā ca | ayamasya deyadharmo yo mamāntike cittaprasāda: || 
idamavocadbhagavān | āttamanasaste bhikṣavo bhagavato bhāṣitamabhyanandan || 
9 {1. Mss dhūma: which probably stands for dhūpa:}dhūpa: | 
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣagandharvāsuragaruḍa-
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | tena 
khalu samayena śrāvastyāṃ dvau śreṣṭhinau | tāvanyonyaṃ prati viruddhau babhūvatu: | tābhyāmeka: 
pūraṇe’bhiprasanna:, dvitīyo buddhe bhagavati | tatastayo: parasparaṃ kathā{2. Speyer reads kathā:saṃkathya against Mss.}sāṃkathyaviniścaye 
vartamāne pūraṇopāsaka āha-buddhātpūraṇo viśiṣṭatara iti | buddhopāsaka āha-bhagavān 
samyaksaṃbuddho viśiṣṭatara iti | tatastābhyāṃ sarvasvāpaharaṇe bandhanikṣepa: kṛta: ||
yāvadrājña: prasenajita: śrutam | tenāmātyānāmājñā dattā-tayormīmāṃsā kartavyeti |
tatastairamātyai: sarvavijite ghaṇṭāvaghoṣaṇaṃ kāritam-saptame divase buddhatīrthikopāsakayormīmāṃsā 
bhaviṣyati, ye cādbhutāni draṣṭukāmāste āgacchantviti | tata: saptame divase vistīrṇāvakāśe 
pṛthivīpradeśe’nekeṣu prāṇiśatasahasreṣu saṃnipatiteṣu gaganatale cānekeṣu devatāsahasreṣu saṃnipati- 
teṣu gomayamaṇḍalake klṛpte sarvagandhamālyeṣūpahṛteṣu pūrvataraṃ tīrthikopāsakena satyopayācanaṃ kṛtam- 
yena satyena pūraṇaprabhṛtaya: ṣaṭ śāstāro loke śreṣṭhā:, anena satyenemāni puṣpāṇi ayaṃ ca dhūpa: idaṃ 
ca pānīyaṃ tānupagacchantviti || evaṃ pravyāhatamātre tāni puṣpāṇi bhūmau patitāni, agnirnirvṛta:, 
pānīyaṃ pṛthivyāmastaṃ parikṣayaṃ paryādānaṃ gatam | tato mahājanakāyena kilakilāprakṣveḍoccai- 
rnādo mukta:, yamabhivīkṣya tīrthyopāsakastūṣṇībhūto maṅku{3. Speyer madgubhūta:.}bhūta: srastaskandho’dhomukho niṣprati- 
bhāna: pradhyānaparama: kare kapolaṃ dattvā cintāparo vyavasthita: ||
tato bhagavacchrāvakeṇa harṣotkaṇṭhajātena prasādavikasitābhyāṃ nayanābhyāmekāṃsamuttarā- 
saṅgaṃ kṛtvā dakṣiṇajānumaṇḍalaṃ pṛthivyāṃ pratiṣṭhāpya satyopayācanaṃ kṛtam-yena satyena bhagavān 
sarvasattvānāmagrya:, anena satyenemāni puṣpāṇi dhūpa udakaṃ bhagavantamupagacchantviti | evaṃ 
pravyāhṛtamātre tāni puṣpāṇi haṃsapaṃktirivākāśe jetavanābhimukhaṃ saṃprasthitāni, dhūpo’bhrakūṭa- 
vat, udakaṃ vaiḍūryaśalākavat | atha sa mahājanakāyastatprātihāryaṃ dṛṣṭvā kilakilā- 
prakṣveḍoccai:śabdaṃ kurvaṃsteṣāṃ saṃprasthitānāṃ pṛṣṭhata: pṛṣṭhata: samanubaddha: ||
@024
tatastāni puṣpāṇi bhagavata upari sthitāni, dhūpa udakaṃ cāgrata: | tata: sa 
mahājanakāyo labdhaprasādo bhagavata: pādābhivandanaṃ kṛtvā purastānniṣaṇṇo dharmaśravaṇāya |
teṣāṃ bhagavānidaṃ sūtraṃ bhāṣate sma-
tisra imā brāhmaṇagṛhapatayo’graprajñaptaya: | katamāstisra: ? buddhe agraprajñapti:, dharme, 
saṃghe agraprajñapti: | buddhe agraprajñapti: katamā ? ye kecidbrāhmaṇagṛhapataya: sattvā apadā
vā dvipadā vā bahupadā vā, rūpiṇo vā arūpiṇo vā, saṃjñino vā asaṃjñino vā, naiva-
saṃjñino nāsaṃjñina:, tathāgato’rhan samyaksaṃbuddhasteṣāmagra ākhyāta: | ye kecidbuddhe’bhiprasannā:, 
agre te’bhiprasannā: | teṣāmagre’bhiprasannānāmagra eva vipāka: pratikāṃkṣitavyo deveṣu vā 
devabhūtānāṃ manuṣyeṣu vā manuṣyabhūtānām | iyamucyate brāhmaṇagṛhapatayo buddhe agraprajñapti: |
dharma agraprajñapti: katamā ? ye keciddharmā: saṃskṛtā vā asaṃskṛtā vā, virāgo dharmasteṣāmagra 
ākhyāta: | ye keciddharme’bhiprasannā:, agre te abhiprasannā: | teṣāmagre’bhiprasannānāmagra 
eva vipāka: pratikāṃkṣitavyo deveṣu vā devabhūtānāṃ manuṣyeṣu vā manuṣyabhūtānām | 
iyamucyate brāhmaṇagṛhapatayo dharme agraprajñapti: | saṃgheṣu agraprajñapti: katamā ? ye kecitsaṃghā vā 
gaṇā vā pūgā vā pariṣado vā, tathāgataśrāvakasaṃghasteṣāmagra ākhyāta: | ye kecit saṃghe’bhi- 
prasannā:, agre te’bhiprasannā: | teṣāmagre’bhiprasannānāmagra eva vipāka: pratikāṃkṣitavyo deveṣu 
devabhūtānāṃ manuṣyeṣu manuṣyabhūtānām | iyamucyate brāhmaṇagṛhapataya: saṃghe agraprajñapti: || 
asmin khalu dharmaparyāye bhāṣyamāṇe teṣāṃ brāhmaṇagṛhapatīnāṃ kaiścidbuddhadharmasaṃgheṣu prasāda: 
pratilabdha:, kaiściccharaṇagamanaśikṣāpadāni gṛhītāni, kaiścitpravrajya idameva pañcagaṇḍakaṃ 
saṃsāracakraṃ calācalaṃ viditvā, sarvasaṃskāragatī: śatanapatanavikaraṇavidhvaṃsanadharmatayā parāhanya, 
sarvakleśaprahāṇādarhattvaṃ sākṣātkṛtam | tena ca tīrthyopāsakena tathāgatāntike prasāda: 
pratilabdha: | tato mūlanikṛtta iva druma: pādayornipatya praṇiṃdhānaṃ kartumārabdha:-anenāhaṃ 
kuśalamūlena cittotpādena deyadharmaparityāgena ca andhe loke anāyake apariṇāyake buddho 
bhūyāsamatīrṇānāṃ sattvānāṃ tārayitā, amuktānāṃ mocayitā, anāśvastānāmāśvāsayitā, 
aparinirvṛtānāṃ parinirvāpayiteti ||
atha bhagavāṃstasya tīrthikopāsakasya hetuparaṃparāṃ karmaparaṃparāṃ ca jñātvā smitaṃ 
prāvirakārṣīt | dharmatā khalu yasmin samaye buddhā bhagavanta: smitaṃ prāviṣkurvanti, tasmin samaye 
nīlapītalohitāvadātā arciṣo mukhānniścārya kāścidadhastādgacchanti, kāścidupariṣṭādgacchanti |
yā adhastādgacchanti, tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpanamavīcimarbudaṃ 
nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ narakān gatvā ye uṣṇanarakāsteṣu śītībhūtā 
nipatanti, ye śītanarakāsteṣūṣṇībhūtā nipatanti | tena teṣāṃ sattvānāṃ kāraṇāviśeṣā: 
pratiprasrabhyante | teṣāmevaṃ bhavati-kiṃ nu vayaṃ bhavanta itaścyutā:, āhosvidanyatropapannā 
iti | teṣāṃ prasādasaṃjananārthaṃ bhagavānnirmitaṃ visarjayati | teṣāṃ nirmitaṃ dṛṣṭvaivaṃ bhavati-
@025
na hyeva vayaṃ bhavanta itaścyutā:, nāpyanyatropapannā: | api tvayamapūrvadarśana: sattva:, asyānu-
bhāvenāsmākaṃ kāraṇāviśeṣā: pratiprasrabdhā iti | te nirmite cittamabhiprasādya tannarakavedanīyaṃ 
karma kṣapayitvā devamanuṣyeṣu pratisaṃdhiṃ gṛhṇanti yatra satyānāṃ bhājanabhūtā bhavanti | yā
upariṣṭādgacchati, tāścāturmahārājikāṃstrāyastriṃśān yāmāṃstuṣitānnirmāṇaratīn paranirmita- 
vaśavartino brahmakāyikān brahmapurohitān mahābrahmaṇa: parīttābhānapramāṇābhānābhāsvarān 
parīttaśubhānapramāṇaśubhāñchubhakṛtsnānanabhrakān puṇyaprasavān bṛhatphalānabṛhānatapān 
sudṛśān sudarśanānakaniṣṭhān devān gatvā anityaṃ du:khaṃ śūnyamanātmetyudghoṣayanti, 
gāthādvayaṃ ca bhāṣante- 
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2|| iti ||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: 
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato- 
‘ntardhīyante | anāgataṃ vyākartukāmo bhavati, purastādantardhīyante | narakopapattiṃ vyākartu- 
kāmo bhavati, pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante |
pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo 
bhavati, jānunorantardhīyante | balacakravartirājyaṃ vyākartukāmo bhavati, vāme karatale’nta- 
rdhīyante | cakravartirājyaṃ vyākartukāmo bhavati, dakṣiṇe karatale’ntardhīyante | devopapattiṃ
vyākartukāmo bhavati, nābhyāmantardhīyante | śrāvakabodhiṃ vyākartukāmo bhavati, āsye- 
‘ntardhīyante | pratyekabodhiṃ vyākartukāmo bhavati, ūrṇāyāmantardhīyante | anuttarāṃ samya- 
ksaṃbodhiṃ vyākartukāmo bhavati, uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata uṣṇīṣe’ntarhitā: | athā-
yuṣmānānanda: kṛtakarapuṭo bhagavantaṃ papraccha- 
nānāvidho raṅgasahasracitro vaktrāntarānniṣkasita: kalāpa: | 
avabhāsitā yena diśa: samantāddivākareṇodayatā yathaiva ||3||
gāthāśca bhāṣate- 
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
@026
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṃkṣitānām |
dhīrābhirmunivṛṣa vāgbhiruttamābhi- 
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda, evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasi tvamānanda anena tīrthikopāsakena mamaivaṃvidhaṃ 
satkāraṃ kṛtam | evaṃ bhadanta | eṣa ānanda tīrthopāsako’nena kuśalamūlena cittotpādena 
ca trikalpāsaṃkhyeyasamudānītāṃ bodhiṃ samudānīya mahākaruṇāparibhāvitā: ṣaṭ pāramitā: 
paripūrya acalo nāma samyaksaṃbuddho bhaviṣyati daśabhirbalaiścaturbhirvaiśāradyaistribhirāveṇikai: 
smṛtyupasthānairmahākaruṇayā ca | ayamasya deyadharmo yo mamāntike cittaprasāda iti ||
idamavocadbhagavān | āttamanasaste bhikṣavo bhagavato bhāṣitamabhyanandan ||
10 rājā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdaivairnāgairyakṣairasurairgaruḍai: kinnarairmahoragairiti devanāgayakṣagandharvāsuragaruḍa- 
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | tena 
khalu samayena rājā prasenajit kauśalo rājā ca ajātaśatru: ubhāvapyetau parasparaṃ viruddhau 
babhūvatu: | atha rājā ajātaśatruścaturaṅgabalakāyaṃ saṃnahya hastikāyamaśvakāyaṃ rathakāyaṃ pattikāyaṃ 
rājānaṃ prasenajitaṃ kauśalamabhiniryāto yuddhāya ||
aśrauṣīdrājā prasenajitkauśala:-rājā ajātaśatruścaturaṅgabalakāyaṃ saṃnahya hasti- 
kāyamaśvakāyaṃ rathakāyaṃ pattikāyaṃ ca abhiniryāto yuddhāyeti | śrutvā ca caturaṅgabalakāyaṃ 
saṃnahya hastikāyamaśvakāyaṃ rathakāyaṃ pattikāyaṃ rājānamajātaśatruṃ pratyabhiniryāto yuddhāya |
atha rājñā ajātaśatruṇā rājña: prasenajita: kauśalasya sarvo hastikāya: paryasta:, aśvakāyo 
rathakāya: pattikāya: paryasta: | rājā prasenajitkauśalo jito bhīto bhagna: parājita: parā-
pṛṣṭhīkṛta ekarathena śrāvastīṃ praviṣṭa: | evaṃ yāvat trirapi ||
@027
atha rājā prasenajit kauśala: śokāgāraṃ praviśyak are kapolaṃ dattvā cintāparo 
vyavasthita: | tatra ca śrāvastyāmanyatama: śreṣṭhī āḍhyo mahādhano mahābhogo vistīrṇaviśāla- 
parigraho vaiśravaṇadhanasamudito vaiśravaṇadhanapratispardhī | tena śrutaṃ yathā rājā prasenajitkauśalo 
jito bhagna: parāpṛṣṭhīkṛta:, ekaratheneha praviṣṭa iti | śrutvā ca punaryena rājā prasenajit 
kauśalastenopasaṃkrānta: | upasaṃkramya rājānaṃ prasenajitaṃ kauśalaṃ jayenāyuṣā ca vardhayitvā ca- 
kimarthaṃ deva śoka: kriyate ? ahaṃ devasya tāvatsuvarṇamanuprayacchāmi, yena deva: punarapi 
yatheṣṭa{1. Mss. yatheṣṭapravāraṇaṃ for ^pracāraṇaṃ,}pracāraṇaṃ kariṣyatīti | tena tasya mahān suvarṇarāśi: kṛta: yatropaviṣṭa: puruṣa utthitaṃ 
puruṣaṃ na paśyati, utthito vā upaviṣṭam ||
atha rājñā prasenajitkauśalyena svaviṣaye carapuruṣā: samantata utsṛṣṭā:-śṛṇuta
janapravādāniti | yāvajjetavane dvau mallāvanyonyaṃ saṃjalpaṃ kuruta:-asti kesarī nāma
saṃgrāma: | tatra ye kātarā: puruṣāste saṃgrāmaśirasi sthāpyante, ye madhyāste madhye, ye utkṛṣṭā:
śūrapuruṣāste pṛṣṭhata iti | tataste rājñe iti veditavanta: | śrutvā ca rājā prasenajit 
kauśalastathā caturaṅgabalakāyaṃ saṃnāhya hastikāyamaśvakāyaṃ rathakāyaṃ pattikāyaṃ ca rājānamajāta- 
śatrumabhiniryāto yuddhāya | tato rājñā prasenajitā kauśalena rājño’jātaśatrorvaidehīputrasya 
sarvo hastikāya: paryasta:, aśvakāyo rathakāya: pattikāya: paryasta: | rājānamapyajātaśatruṃ 
vaidehīputraṃ jitaṃ bhītabhagnaparājitaṃ parāpṛṣṭhīkṛtaṃ jīvagrāhaṃ gṛhītvā ekarathe’bhiropya yena 
bhagavāṃstenopasaṃkrānta: | upasaṃkramya bhagavata: pādau śirasā vanditvā ekānte niṣīdati |
ekāntaniṣaṇṇo rājā prasenajitkauśalo bhagavantamityavocat-ayaṃ hi bhadanta rājā 
ajātaśatrurdīrgharātramavairasya me vairī, asapatnasya sapatna: | na cecchāmyenaṃ jīvitād vyaparopa-
yitum, yasmādvayasyaputro’yaṃ bhavati | muñcāmyenamiti | muñca mahārājetyuktvā bhagavāṃstasyāṃ 
velāyāṃ gāthāṃ bhāṣate- 
{2. dhammapada 201 and saṃyutta-sagāthavagga, 3.2.4.}jayo vairaṃ prasavati du:khaṃ śete parājita: |
upaśānta: sukhaṃ śete hitvā jayaparājayam ||1||
atha rājña: prasenajita: kauśalasyaitadabhavat-yanmayā rājyaṃ pratilabdham, tadasya śreṣṭhina: 
prasādāt | yannvahamenaṃ vareṇa pravārayeyamiti | atha rājā prasenajitkauśalastaṃ śreṣṭhinaṃ vareṇa 
pravārayati | sa kathayati-ākāṃkṣāmi varam-saptāhaṃ me yathābhirucitaṃ rājyamanuprayacchateti |
tato rājñā sarvavijite ghaṇṭāvaghoṣaṇaṃ kāritam-dattaṃ me śreṣṭhine saptāhamekaṃ rājyamiti |
yāvattena śreṣṭhinā buddhapramukho bhikṣusaṃgha: saptāhaṃ bhaktenopanimantrita:, rājā ca prasenajit 
saparivāra: | yāvantaśca kāśikośaleṣu janakāyā: prativasanti, teṣāṃ dūtasaṃpreṣaṇaṃ kṛtam-saptāhaṃ 
yūyaṃ sakalā yatheṣṭacāriṇa: sukhasparśaṃ viharata | kiṃcidāgatya buddhaṃ śaraṇaṃ gacchata, dharmaṃ ca
@028
bhikṣusaṃghaṃ ca | māmakaṃ ca bhojanaṃ bhuñjānāstathāgataṃ paryupāsadhvamiti | tena saptāhaṃ 
bhagavān saśrāvakasaṃgho mahatā satkāreṇa satkṛta:, bahūni ca prāṇiśatasahasrāṇi kuśale 
niyojitāni | saptāhasyātyayena bhagavata: pādayornipatya cetanāṃ puṣṇāti, praṇidhiṃ ca 
cakāra-anenāhaṃ kuśalamūlena cittotpādena deyadharmaparityāgena ca andhe loke anāyake 
apariṇāyake buddho bhūyāsamatīrṇānāṃ sattvānāṃ tārayitā, amuktānāṃ mocayitā, anāśvastānā-
māśvāsayitā, aparinirvṛtānāṃ parinirvāpayiteti ||
atha bhagavāṃstasya śreṣṭhino hetuparaṃparāṃ karmaparaṃparāṃ ca jñātvā smitaṃ prāvirakārṣīt |
dharmatā khalu yasminsamaye buddhā: bhagavanta: smitaṃ prāviṣkurvanti, tasminsamaye nīlapītalohitā- 
vadātā arciṣo mukhānniścārya kāścidadhastādgacchanti, kāścidupariṣṭādgacchanti | yā adhastā- 
dgacchanti, tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpanamavīcimarbudaṃ nirarbuda- 
maṭaṭaṃ hahavaṃ huhuvamutpalaṃ padmaṃ mahāpadmaṃ narakān gatvā ye uṣṇanarakāsteṣu śītībhūtvā 
nipatanti, ye śītanarakāsteṣūṣṇībhūtvā nitapanti | tena teṣāṃ sattvānāṃ kāraṇāviśeṣā: 
pratiprasrabhyante | teṣāmevaṃ bhavati-kiṃ nu vayaṃ bhavanta itaścyutā:, āhosvidanyatropapannā 
iti | teṣāṃ prasādasaṃjananārthaṃ bhagavānnirmitaṃ visarjayati | teṣāṃ nirmitaṃ dṛṣṭvaivaṃ bhavati-na hyeva
vayaṃ bhavanta itaścyutā:, nāpyanyatropapannā: | api tvayamapūrvadarśana: sattva:, asyānubhāvenāsmākaṃ 
kāraṇāviśeṣā: pratiprasrabdhā iti | te nirmite cittamabhiprasādya tannarakavedanīyaṃ karma
kṣapayitvā devamanuṣyeṣu pratisaṃdhiṃ gṛhṇanti yatra satyānāṃ bhājanabhūtā bhavanti | yā upariṣṭā- 
dgacchanti, tāśvāturmahārājikāṃstrāyastriṃśān yāmāṃstuṣitānnirmāṇaratīn paranirmitavaśavartino 
brahmakāyikān brahmapurohitān mahābrahmaṇa: parīttābhānapramāṇābhānābhāsvarān parīttaśubhā- 
napramāṇaśubhāñchubhakṛtsnānanabhrakān puṇyaprasavān bṛhatphalānabṛhānatapān sudṛśān sudarśanā- 
nakaniṣṭhān devān gatvā anityaṃ du:khaṃ śūnyamanātmetyudghoṣayanti, gāthādvayaṃ ca bhāṣante- 
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmindharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2|| iti ||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata: 
samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’ntardhīyante |
anāgataṃ vyākartukāmo bhavati, purastādantardhīyante | narakopapattiṃ vyākartukāmo bhavati, 
pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante | pretopapattiṃ 
vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, jānuno-
ratnardhīyante | balacakravartirājyaṃ vyākartukāmo bhavati, vāme karatale’ntardhīyante | cakravarti-
rājyaṃ vyākartukāmo bhavati, dakṣiṇe karatale’ntardhīyante | devopapattiṃ vyākartukāmo bhavati, 
@029
nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyekabodhiṃ 
vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo bhavati, 
uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata uṣṇīṣe’ntarhitā: | athā- 
yuṣmānānanda: kṛtakarapuṭo bhagavantaṃ papraccha- 
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
gāthāśca bhāṣate- 
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṃkṣitānām | 
dhīrābhirmunivṛṣa vāgbhiruttamābhi- 
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda, evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasi tvamānanda anena śreṣṭhinā tathāgatasya 
saśrāvakasaṃghasyaivaṃvidhaṃ satkāraṃ kṛtam, mahājanakāyaṃ ca kuśale niyuktam | evaṃ bhadanta |
eṣa ānanda śreṣṭhī anena kuśalamūlena cittotpādena deyadharmaparityāgena ca trikalpāsaṃkhyeya- 
samudānītāṃ bodhiṃ samudānīya mahākaruṇāparibhāvitā: ṣaṭ pāramitā: paripūrya abhayaprado nāma
samyaksaṃbuddho bhaviṣyati daśabhirbalaiścaturbhirvaiśāradyaistribhirāveṇikai: smṛtyupasthānairmahākaruṇayā 
ca | ayamasya deyadharmo yo mamāntike cittaprasāda iti ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@030
dvitīyo varga: |
tasyoddānam- 
nāvā stambhaṃ ca snātraṃ ca tatheti: pratisārakam (prātihāryakam) |
pāñcavārṣikaṃ stutirvarada: kāśikaṃ divyabhojanam ||
11 nāvikā: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara- 
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati nadyā ajiravatyā adhastā- 
nnāvikagrāme | atha ten āvikā yena bhagavāṃstenopasaṃkrāntā: | upasaṃkramya bhagavata: pādau 
śirasā vanditvaikānte nyaṣīdan | ekāntaniṣaṇṇāṃ stānnāvikān bhagavān dharmyayā kathayā 
saṃdarśayati samādāpayati samuttejayati saṃpraharṣayati | anekaparyāyeṇa dharmyayā kathayā 
saṃdarśya samādāpya samuttejya saṃpraharṣya tūṣṇīm | atha te nāvikā utthāyāsanādekāṃsa- 
muttarāsaṅgaṃ kṛtvā yena bhagavāṃstenāñjaliṃ praṇamya bhagavantamūcu:-adhivāsayatu bhagavānasmākaṃ 
nadyā ajiravatyāstīre śvobhaktena sārdhaṃ bhikṣusaṃghena | nausaṃkrameṇottārayiṣyāma iti |
adhivāsayati bhagavānnāvikānāṃ tūṣṇībhāvena ||
atha nāvikā nadyā ajiravatyāstīramapagatapāṣāṇaśarkarakaṭha{1. The word kaṭhalla is promiscuously spelt as kaṭhala or kaṭhalya in Mss.}llaṃ  vyavasthāpayāmāsu- 
rucchritacchatradhvajapatākaṃ nānāpuṣpāvakīrṇaṃ gandhaghaṭikāvadhūpitam | praṇītamāhāraṃ kṛtavanta: |
prabhūtaṃ ca puṣpasaṃgrahaṃ kṛtvā nausaṃkramaṃ puṣpamaṇḍapairalaṃkārayāmāsu: | bhagavataśca dūtena kāla- 
mārocayāmāsu:-samayo bhadanta, sajjaṃ bhaktam, yasyedānīṃ bhagavān kālaṃ manyata iti | atha
bhagavān bhikṣugaṇaparivṛto bhikṣusaṃghapuraskṛto yena nāvikagrāmakastenopasaṃkrānta: | upasaṃkramya 
purastādbhikṣusaṃghasya prajñapta evāsane nyaṣīdat | atha te nāvikā: sukhopaniṣaṇṇaṃ buddhapramukhaṃ 
bhikṣusaṃghaṃ viditvā śucinā praṇītena khādanīyena bhojanīyena svahastaṃ saṃtarpayanti saṃpravāra-
yanti | anekaparyāyena śucinā praṇītena khādanīyena bhojanīyena svahastaṃ saṃtarpya saṃpravārya 
bhagavantaṃ bhuktavantaṃ viditvā dhautahastamapa{2. Mss. apanīya pātraṃ for apanītapātraṃ. Compare onītapattapāṇiṃ in Pali.}nītapātraṃ nīcatarāṇyāsanāni gṛhītvā bhagavata: 
purastānniṣaṇṇā dharmaśravaṇāya | atha bhagavāṃsteṣāṃ nāvikānāmāśayānuśayaṃ dhātuṃ prakṛtiṃ ca 
jñātvā tādṛśīṃ caturāryasatyasaṃprativedhikīṃ dharmadeśanāṃ kṛtavān, yāṃ śrutvā anekairnāvikai: srota-
āpattiphalāni prāptāni, kaiścitsakṛdāgāmiphalāni, kaiścidanāgāmiphalāni, kaiścitpravrajya 
sarvakleśaprahāṇādarhattvaṃ sākṣātkṛtam, kaiścicchrāvakabodhau cittānyutpāditāni, kaiścitpratyeka- 
bodhau, kaiścidanuttarāyāṃ samyaksaṃbodhau | sarvā ca sā parṣad buddhanimnā dharmapravaṇā saṃghaprāgbhārā 
vyavasthitā | tatastairnāvikairbhagavān mahatā satkāreṇa nausaṃkrameṇottārita: sārdhaṃ bhikṣusaṃghena ||
@031
bhikṣavo buddhapūjādarśanādāvarjitamanaso buddhaṃ bhagavantaṃ papracchu:-kutremāni bhagavata: 
kuśalamūlāni kṛtānīti | bhagavānāha-tathāgatenaiva bhikṣava: pūrvamanyāsu jātiṣu karmāṇi 
kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni, yena 
tathāgatasyaivaṃvidhā pūjā | icchatha bhikṣava: śrotum ? evaṃ bhadanta | tena hi bhikṣava: śṛṇuta, 
sādhu ca suṣṭhu ca manasi kuruta, bhāṣiṣye ||
bhūtapūrvaṃ bhikṣavo’tīte’dhvani bhāgīratho nāma samyaksaṃbuddho loka udapādi tathāgato- 
‘rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā 
devamanuṣyāṇāṃ buddho bhagavān | sa dvāṣaṣṭyarhatsahasraparivṛto janapadacārikāṃ caran gaṅgātīra-
manuprāpta: | tasmin samaye’nyatara: sārthavāho’nekaśataparivāro nadyāṃ gaṅgāyāṃ sārthamuttārayati |
tasmiṃśca pradeśe mahattaskarabhayam | atha dadarśa sārthavāho bhāgīrathaṃ samyaksaṃbuddhaṃ dvāṣaṣṭya-
rhatsahasraparivṛtam | dṛṣṭvā ca puna: cittaṃ prasādayāmāsa | prasannacittaśca bhagavantamāmantritavān-
tatprathamatarameva bhagavantaṃ tārayiṣyāmīti | adhivāsayati bhāgīratha: samyaksaṃbuddha: sārthavāhasya 
tūṣṇībhāvena | tatastena sārthavāhena bhāgīratha: samyaksaṃbuddho dvāṣaṣṭayarhatsahasraparivṛto mahatyā 
vibhūtyā nausaṃkrameṇottārita: | praṇītena cāhāreṇa saṃtarpyānuttarāyāṃ samyaksaṃbodhau praṇidhānaṃ 
kṛtam || 
bhagavānāha-kiṃ manyadhve bhikṣavo yo’sau tena kālena tena samayena sārthavāho 
babhūva, ahaṃ sa: | mayā sa bhāgīratha: samyaksaṃbuddho dvāṣaṣṭyarhatsahasraparivṛto nausaṃkrameṇo- 
ttārita:, praṇītenāhāreṇa saṃtarpita:, praṇidhānaṃ ca kṛtam | tasya me karmaṇo vipākenānanta- 
saṃsāre mahatsukhamanubhūtam | idānīmapyanuttarāṃ samyaksaṃbodhimabhisaṃbuddhasyaivaṃvidhā pūjā |
tasmāttarhi bhikṣava evaṃ śikṣitavyam-yacchāstāraṃ satkariṣyāmo gurukariṣyāmo gurukariṣyāmo mānayiṣyāma: 
pūjayiṣyāma: | śāstāraṃ satkṛtya gurukṛtya mānayitvā pūjayitvopaniśritya vihariṣyāma: |
ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
12 stambha: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara- 
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgha: kauravyeṣu janapadacārikāṃ caran kauravyaṃ nagaramanu- 
prāpta: | sa ca kauravyo janakāyo buddhavaineya udāracitta: pradānaruciśca | tato bhagavata
etadabhavat-yannvahaṃ śakraṃ devendraṃ marudgaṇaparivṛtamāhvayeyam, yaddarśanādeṣāṃ kuśalamūlavivṛddhi: 
@032
syāditi | tato bhagavāṃllaukikaṃ cittamutpādayati-aho bata śakro devendro marudgaṇasahāyo 
gośīrṣacandamayaṃ stambhamādāya gacchediti | sahacittotpādācchakro devendro marudgaṇaparivṛta
āgato yatra viśvakarmā catvāraśca mahārājā anekadevanāgayakṣakumbhāṇḍaparivṛtā gośīrṣa- 
candanastambhamādāya | hāhākārakilakilāprakṣveḍoccairnādaṃ kurvāṇā bhagavato’rthe gośīrṣa-
candanamayaṃ prāsādamabhisaṃskṛtavanta: | tatastasminprāsāde śakreṇa devendreṇa bhagavān saśrāvaka- 
saṃgho divyenāhāreṇa divyena śayanāsanena divyairgandhamālyapuṣpai: satkṛto gurukṛto 
mānita: pūjita: ||
atha kauravyo janakāyastāṃ divyāṃ vi{1. Speyer suggests vibhūtikāṃ for vibhūṣikāṃ.}bhūṣikāṃ dṛṣṭvā paraṃ vismayamāpanna imāṃ cintā- 
māpede-nūnaṃ buddho bhagavāṃlloke’grya: | yattu nāma sendrairdevai: pūjyata iti āvarjitamanā 
bhagavantamupasaṃkrānta: | bhagavata: pādābhivandanaṃ kṛtvaikānte nyaṣīdat | ekāntaniṣaṇṇa: 
kauravyo janakāyastasminprāsāde’tyarthaṃ prasādamutpādayati ||
tato bhagavāṃstatprāsādamantardhāpya anityatāpratisaṃyuktāṃ tādṛśīṃ dharmadeśanāṃ kṛtavān, 
yāṃ śrutvā anekai: kauravyanivāsibhirmanuṣyai: srotaāpattiphalānyanuprāptāni, kaiścitsakṛdāgāmi-
phalāni, kaiścidanāgāmiphalāni, kaiścitpravrajya sarvakleśaprahāṇādarhattvaṃ sākṣātkṛtam, kaiści- 
cchrāvakabodhau cittānyutpāditāni, kaiścitpratyekāyāṃ bodhau, kaiścidanuttarāyāṃ samyaksaṃbodhau |
sarvā ca sā parṣad buddhanimnā dharmapravaṇā saṃghaprāgbhārā vyavasthāpitā ||
tataste bhikṣavo bhagavato divyapūjādarśanādāvarjitamanaso buddhaṃ bhagavantaṃ papracchu:- 
kutromāni bhagavatā kuśalamūlāni kṛtānīti || bhagavānāha-tathāgatenaiva bhikṣava: pūrvamanyāsu 
jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitā- 
nyavaśyaṃbhāvīni, yena tathāgatasyaivaṃvidhā pūjā | icchatha bhikṣava: śrotum ? evaṃ bhadanta | tena 
hi bhikṣava: śṛṇuta, sādhu ca suṣṭhu ca manasi kuruta, bhāṣiṣye ||
bhūtapūrvaṃ bhikṣavo’tīte’dhvani brahmā nāma samyaksaṃbuddho loka udapādi, tathāgato’rhan 
samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavān | atha brahmā samyaksaṃbuddho dvāpaṣṭyarhatsahasraparivṛto janapadacārikāṃ carannanyatamāṃ 
rājadhānīmanuprāpta: | aśrauṣīdrājā kṣatriyo mūrdhābhiṣikta:-brahmā samyaksaṃbuddho dvāṣaṣṭyarhatsahasra-
parivṛto janapadacārikāṃ carannasmākaṃ vijitamanuprāpta iti | śrutvā ca punarmahatyā rājaddharyā
mahatā rājānubhāvena yena bhagavān brahmā samyaksaṃbuddhastenopasaṃkrānta: | upasakramya brahmaṇa: 
samyaksaṃbuddhasya pādau śirasā vanditvaikānte nyapīdat | ekāntaniṣaṇṇaṃ rājānaṃ kṣatriyaṃ 
mūrdhābhiṣiktaṃ bhagavān bodhikarakairdharmai: samādāpayati | atha sa rājā labdhaprasāda utthāyā- 
sanādekāṃsamuttarāsaṅgaṃ kṛtvā yena bhagavāṃstenāñjaliṃ praṇamya bhagavantamidavocat-adhivāsayatu 
@033
me bhagavānasyāṃ rājadhānyāṃ traimāsyavāsāya | ahaṃ bhagavantaṃ saśrāvakasaṃghamupasthāsyāmi cīvara-
piṇḍapātaśayanāsanaglānapratyayabhaiṣajyapariṣkārairiti | adhivāsayati brahmā samyaksaṃbuddho 
rājñastūṣṇībhāvena | atha sa rājā mūrdhābhiṣikto bhagavato’rthe gośīrṣacandanamayaṃ prāsādaṃ 
kārayāmāsa | sa taṃ vicitrairvastrālaṃkārairalaṃkṛtaṃ nānāpuṣpāvakīrṇaṃ gandhadhaṭikādhūpitaṃ bhagavata: 
saśrāvakasaṃghasya niryātya traimāsyaṃ praṇītenāhāreṇa saṃtarpya vividhairvastraviśeṣairācchādyānuttarāyāṃ 
samyaksaṃboddhau praṇidhiṃ cakāra ||
bhagavānāha-kiṃ manyadhve bhikṣavo yo’sau tena kālena tena samayena rājā kṣatriyo 
mūrdhābhiṣikto babhūva, ahaṃ sa: | yanmayā brahmaṇa: samyaksaṃbuddhasyaivaṃvidhā pūjā kṛtā, tasya me 
karmaṇo vipākenānantasaṃsāre mahatsukhamanubhūtam | idānīmapyanuttarāṃ samyaksaṃbodhimabhisaṃbuddha- 
syaivaṃvidhā pūjā | tasmāttarhi bhikṣava evaṃ śikṣitavyaṃ yacchāstāraṃ satkariṣyāmo gurukariṣyāmo 
mānayiṣyāma: pūjayiṣyāma: | śāstāraṃ satkṛtya gurukṛtya mānayitvā pūjayitvopaniśritya 
vihariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣabo bhagavato bhāṣitamabhyanandan || 
13 snātram |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara- 
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
tena khalu samayena śrāvastyāṃ pañcamātrāṇi vaṇikśatāni kāntāramārgapratipannāni | te 
mārgātparibhraṣṭā vālukāsthalamanuprāptā: | te gharmaśramaparipīḍitā: kṣīṇapathyādanāśca madhyāhna- 
samaye tīkṣṇakararaśmisaṃtāpitā jaloddhṛtā iva matsyā: pṛthivyāmāvartante du:khāṃ tīvrāṃ kharāṃ 
kaṭukāmamanāpāṃ vedanāṃ vedayamānā: | tāni devatāsahasrāṇyāyācante-tadyathā-śiravavaruṇakubera- 
vāsavādīni | na cainān kaścitparitrātuṃ samartha: ||
tatra cānyatara upāsako buddhaśāsanābhijña: | sat ān vaṇija āha-bhavanto 
buddhaṃ śaraṇaṃ gacchantviti || tata ekaraveṇa sarvaeva buddhaṃ śaraṇaṃ gatā: ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā khalu 
buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanā- 
vihāriṇāṃ tridamathavastukuśalānāṃ caturoghottīrṇānāṃ caturṛddhipādacaraṇatalapratiṣṭhitānāṃ 
caturṣu saṃgrahavastuṣu dīrgharātrakṛtaparicayānāṃ pañcāṅgaviprahīṇānāṃ pañcagatisamatikrāntānāṃ 
ṣaḍaṅgasamanvāgatānāṃ ṣaṭpāramitāparipūrṇānāṃ saptabodhyaṅgakusumāḍhyānāmaṣṭāṅgamārgadeśikānāṃ 
@034
navānupūrvasamāpattikuśalānāṃ daśabalabalināṃ daśadiksamāpūrṇayaśasāṃ daśaśatavaśavarti- 
prativiśiṣṭānāṃ trī rātrestrirdivasasya buddhacakṣuṣā lokaṃ vyavalokya jñānadarśanaṃ pravartate-ko
hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka: kṛcchrasaṃkaṭasaṃbādha- 
prāpta:, ko’pāyanimna:, ko’pāyapravaṇa:, ko’pāyaprāgbhāra: | kamahamapāyāduddhṛtya svarge mokṣe ca 
pratiṣṭhāpayeyam, kasya kāmapaṅkanimagnasya hastoddhāramanupradadyām, kamāryadhanavirahitamāryadhanai- 
śvaryādhipatye pratiṣṭhāpayeyam, kasyānavaropitāni kuśalamūlānyavaropayeyam, kasyāvaropitāni 
paripācayeyam, kasya paripakvāni vimocayeyam | āha ca- 
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
yāvatpaśyati bhagavān saṃbahulān vaṇijo vyasanasaṃkaṭasaṃbādhaprāptān | tataścakṣu:-
saṃpreṣaṇamātreṇa jetavane’ntārhito bhikṣugaṇaparivṛtastaṃ pradeśamanuprāpta: | dadṛśuste vaṇjo 
bhagavantaṃ sabhikṣusaṃgham | dṛṣṭvā ca uccairnādaṃ muktavanta: | tato bhagavatā laukikaṃ citta- 
mutpāditam-aho bata śakro devendro māhendraṃ varṣamutsṛjatu, śītalāśca vāyavo vāntviti |
sahacittotpādādbhagavata: śakreṇa māhendraṃ varṣamutsṛṣṭam, śītalāśca vāyava: preṣitā:, yatasteṣāṃ 
vaṇijāṃ tṛṣā vigatā, dāhaśca praśānta: | tatastairvaṇigbhi: saṃjñā pratilabdhā | bhagavatā caiṣāṃ 
mārga ākhyāto yena śrāvastīmanuprāptā: ||
te mārgaśramaṃ prativinodya tato bhagavatsakāśamupasaṃkrāntā: | teṣāṃ bhagavatā tādṛśī 
caturāryasatyasaṃprativedhikī dharmadeśanā kṛtā, yāṃ śrutvā kaiścitsrota āpattiphalamadhigatam, 
kaiścitsakṛdāgāmiphalam, kaiścidanāgāmiphalam, kaiścitpravrajya sarvakleśaprahāṇādarhattvaṃ sākṣā- 
tkṛtam, kaicicchrāvakabodhau cittānyutpāditāni, kaiścitpratyekāyāṃ bodhau, kaiścidanuttarāyāṃ 
samyaksaṃbodhau | yadbhūyasā ca sā parṣadbuddhanimnā dharmapravaṇā saṃghaprāgbhārā vyavasthitā ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-āścaryaṃ bhagavan, 
yāvadime vaṇijo bhagavatā kāntāramārgātparitrātā: | sahacittotpādācca māhendravarṣaṃ vṛṣṭam |
śītalāśca vāyava: pravātā iti | bhagavānāha-tathāgatenaiva bhikṣava: pūrvamanyāsu jātiṣu karmāṇi 
kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | 
mayaitāni karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi 
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau, 
api tu upātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca | 
nap raṇaśyanti karmāṇi api kalpaśatairapi |
sāmagrīṃ prāpya kālaṃ ca phalanti khalu dehinām ||2||
bhūtapūrvaṃ bhikṣavo’tīte’dhvani candano nāma samyaksaṃbuddho loka udapādi tathāgato- 
‘rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā 
@035
devamanuṣyāṇāṃ buddho bhagavān | atha candana: samyaksaṃbuddho janapadacārikāṃ carannanyatamāṃ 
rājadhānīmanuprāpta: | atha rājā kṣatriyo mūrdhābhiṣikto yena candana: samyaksaṃbuddhastenopa-
saṃkrānta: | upasaṃkramya candanasya samyaksaṃbuddhasya pādau śirasā vanditvaikānte nyaṣīdat |
ekānte niṣaṇṇaṃ rājānaṃ kṣatriyaṃ mūrdhābhiṣiktaṃ candanaṃ samyaksaṃbuddho bodhikarakairdharmai: 
samādāpayati | atha rājā kṣatriyo mūrdhābhiṣikta utthāyāsanādekāṃsamuttarāsaṅgaṃ kṛtvā dakṣiṇaṃ 
jānumaṇḍalaṃ pṛthivyāṃ pratiṣṭhāpya yena candana: samyaksaṃbuddhastenāñjaliṃ praṇamya candanaṃ 
samyaksaṃbuddhamidamavocat-adhivāsayatu me bhagavānasyāṃ rājadhānyāṃ traimāsyavāsāya sārdhaṃ 
bhikṣusaṃgheneti | adhivāsayati candana: samyaksaṃbuddho rājñastūṣṇībhāvena | tatra ca samaye 
mahatī anāvṛṣṭi: prādurbhūtā, yayā nadyudapānānyalpasalilāni saṃvṛttāni, puṣpaphalaviyuktāśca 
pādapā: | tato rājā candanaṃ samyaksaṃbuddhamadhyeṣituṃ pravṛtta:-bhagavan, asminnagaramadhye 
puṣkariṇīṃ gandhodakaparipūrṇāṃ kārayiṣyāmi, yatra bhagavān saśrāvakasaṃgha: snāsyati |
apyeva nāma bhagavata: snānādasmin me vijite devo varṣediti | adhivāsayati bhagavāṃścandana: 
samyaksaṃbuddho rājñastūṣṇībhāvena ||
tato rājñā kṣatriyeṇa mūrdhābhiṣiktenāmātyebhya ājñā dattā-gandhodakaṃ sajjīkurvantu 
bhavanta:, ratnamayāṃśca kumbhān, yena vayaṃ bhagavantaṃ saśrāvakasaṃghaṃ snāpayiṣyāma iti | tato rājñā 
amātyagaṇaparivṛtena tannagaramapagatapāṣāṇaśarkarakaṭhallaṃ vyavasthāpitamucchritadhvajapatākaṃ nānā- 
puṣpāvakīrṇaṃ gandhodakapariṣiktaṃ vicitradhūpadhūpitam | puṣkariṇī cāsya kāritā | tato 
bhagavāṃścandana: samyaksaṃbuddha: sarvānugrahārthamekacīvaraka: puṣkariṇyāṃ sthita: | tato rājñāmātya- 
gaṇaparivṛtena candana: samyaksaṃbuddha: saśrāvakasaṃgho nānāgandhaparibhāvitenodakena snāpita: |
sahasnānādeva candanasya samyaksaṃbuddhasya śakreṇa devendreṇa tathāvidhaṃ māhendraṃ varṣamutsṛṣṭaṃ yena 
sarvasasyāni niṣpannāni | taddhaitukaṃ ca mahājanakāyena buddhe bhagavati śraddhā pratilabdhā |
aneke ca gandhastūpā: pratiṣṭhāpitā: | ye ca tatra candanaṃ samyaksaṃbuddhaṃ śaraṇaṃ gatā:, sarve te 
parinirvṛtā: | ahamekasteṣāmavaśiṣṭa: | tasmāttarhi bhikṣava evaṃ śikṣitavyaṃ yacchāstāraṃ 
satkariṣyāmo gurukariṣyāmo mānayiṣyāma: pūjayiṣyāma: | śāstāraṃ satkṛtya gurukṛtya māna- 
yitvā pūjayitvopaniśritya vihariṣyāma: | ityevaṃ vo bhikṣava: śikṣitavyam || 
idamavocadbhagavān | āttamanasaste bhikṣavo bhagavato bhāṣitamabhyanandan ||
14 īti: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣagandharvāsuragaruḍa- 
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsana- 
glānapratyayabhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandaka- 
@036
nivāpe | tasmiṃśca samaye nāḍakanthāyāṃ mahājanamarako babhūva | tato janakāyo rogai: 
pīḍita: tāni tāni devatāsahasrāṇyāyācate śivavaruṇakuberavāsavādīni | na cāsya sā 
ītirupaśamaṃ gacchati | athānyatama upāsako nāḍakanthāyāṃ prativasati | san āḍakantheyān 
brāhmaṇagṛhapatīnidamavocat-eta yūyaṃ buddhaṃ śaraṇaṃ gacchata, taṃ ca bhagavantamāyācadhvamihāgama- 
nāya | apyeva bhagavatā svalpakṛcchreṇāsyā ītervyupaśama: syāditi | atha nāḍakantheyā brāhmaṇa- 
gṛhapatayo bhagavantamāyācituṃ pravṛttā:-āgacchatu bhagavānasmād vyasanasaṃkaṭānmocanāyeti ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā khalu 
buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanāvihāriṇāṃ 
tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ caturṣu saṃgraha- 
vastuṣu dīrgharātrakṛtaparicayānāṃ pañcāṅgaviprahīṇānāṃ pañcagatisamatikrāntānāṃ ṣaḍaṅgasamanvā-
gatānāṃ ṣaṭpāramitāparipūrṇānāṃ saptabodhyaṅgakusumāḍhyānāmaṣṭāṅgamārgadeśikānāṃ navānupūrva- 
samāpattikuśalānāṃ daśabalabalināṃ daśadiksamāpūrṇayaśasāṃ daśaśatavaśavartiprativiśiṣṭānāṃ 
trī rātrestrirdivasasya buddhacakṣuṣā lokaṃ vyavalokya jñānadarśanaṃ pravartate-ko hīyate, ko 
vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka: kṛcchrasaṃkaṭasaṃbādhaprāpta:, 
ko’pāyanimna:, ko’pāyapravaṇa:, ko’pāyaprāgbhāra: | kamahamapāyāduddhṛtya svarge mokṣe ca pratiṣṭhā- 
payeyam, kasya kāmapaṅkanimagnasya hastoddhāramanupradadyām, kamāryadhanavirahitamāryadhanaiśvaryādhipatye 
pratiṣṭhāpayeyam, kasyānavaropitāni kuśalamūlānyavaropayeyam, kasyāvaropitāni paripāca- 
yeyam, kasya paripakvāni vimocayeyam | āha ca- 
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
atha bhagavān pūrvāhṇe nivāsya pātracīvaramādāya bhikṣugaṇaparivṛto bhikṣusaṃghapuraskṛto 
nāḍakanthāmanuprāpta: | tato bhagavatā tannagaraṃ sarvaṃ hṛdi maitryā sphuṭam, yato maracā: prakrāntā:, 
ītiśca vyupaśāntā | tatasteṣāṃ brāhmaṇagṛhapatīnāṃ buddhadarśanānmahāprasāda utpanna:, prasāda- 
jātaiśca bhagavān saśrāvakasaṃgha: cīvarapiṇḍapātaśayanāsanaglānapratyayabhaiṣajyapariṣkārai: saṃpra- 
vārita: | tatastebhyo bhagavatā tādṛśī caturāryasatyasaṃprativedhikī dharmadeśanā kṛtā, yāṃ 
śrutvā anekairbrāhmaṇagṛhapatibhi: srotaāpattiphalamanuprāptam, aparai: sakṛdāgāmiphalamanuprāptam, 
aparai: anāgāmiphalam, aparai: pravrajya sarvakleśaprahāṇādarhattvaṃ sākṣātkṛtam | sarvaṃ ca 
tannagaraṃ buddhanimnaṃ dharmapravaṇaṃ saṃghaprāgbhāraṃ saṃvṛttam ||
bhikṣava: saṃśayajātā: sarvasaṃśayachettāraṃ buddhaṃ bhagavantaṃ papracchu:-āścaryaṃ bhadanta
yāvadime sattvā bhagavata: prasādāt vyasanagatā: santo vyasanātparimuktā iti | bhagavānāha- 
tathāgatenaivaitāni bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi 
pariṇatapratyayāni oghavatpratyupasthitānyavaśyaṃbhāvīni | mayaiva tāni karmāṇi kṛtānyupacitāni |
@037
ko’nya: pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante, 
na abdhātau, na tejodhātau, na vāyudhātau, api tu upātteṣveva skandhadhātvāyataneṣu karmāṇi 
kṛtāni vipacyante śubhānyaśubhāni ca | 
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||2||
bhūtapūrvaṃ bhikṣavo’tīte’dhvani candro nāma samyaksaṃbuddho loka udapādi tathāgato’-
rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā deva- 
manuṣyāṇāṃ buddho bhagavān | atha candra: samyaksaṃbuddho janapadacārikāṃ carannanyatamāṃ rāja- 
dhānīmanuprāpta: | aśrauṣīdrājā kṣatriyo mūrdhābhiṣiktaścandra:-samyaksaṃbuddho’smākaṃ vijitamanuprāpta 
iti | śrutvā ca punarmahatyā rājarddhyā mahatā rājānubhāvena samanvāgato yena candra: samyaksaṃ- 
buddhastenopasaṃkrānta: | upasaṃkramya candrasya samyaksaṃbuddhasya pādau śirasā vanditvaikānte 
nyaṣīdat | ekāntaniṣaṇṇaṃ rājānaṃ kṣatriyaṃ mūrdhābhiṣiktaṃ candra: samyaksaṃbuddho bodhikarakai-
rdharmai: samādāpayati | atha rājā kṣatriyo mūrdhābhiṣikto labdhaprasāda utthāyāsanādekāṃsa- 
muttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yena candra: samyaksaṃbuddhastenā- 
ñjaliṃ praṇamya candraṃ samyaksaṃbuddhamidamavocat-adhivāsayatu me bhagavāniha vāsaṃ traimāsyaṃ sārdhaṃ 
bhikṣusaṃghena | ahaṃ bhagavantamupasthāsyāmi cīvarapiṇḍapātaśayanāsanaglānapratyayabhaiṣajyapari-
ṣkārairiti | adhivāsayati candra: samyaksaṃbuddho rājñastūṣṇībhāvena | tasya ca rājño nagare 
tena samayena mahājanamarako babhūva, ītiśca, yena sa mahājanakāyo’tīva saṃtapyate | tato 
rājñā vyādhipraśamanārthaṃ candra: samyaksaṃbuddho’dhīṣṭa:-sādhu bhagavan, kriyatāmasyā īterupaśamo-
pāya iti | tato bhagavāṃścandra: samyaksaṃbuddho rājānamuvāca-gaccha mahārāja imāṃ saṃghāṭīṃ 
dhvajāgre baddhvā mahatā satkāreṇa sve vijite paryāṭaya, asya ca mahāntamutsavaṃ kuru | sarvaṃ ca 
mahājanakāyaṃ buddhānusmṛtau samādāpayeti | te svastirbhaviṣyatīti | tato rājñā yathānuśiṣṭaṃ 
sarvaṃ tathaiva ca kṛtam | taddhetutatpratyayaṃ ca sarvā ītaya: praśāntā: | tata: sa janakāyo 
labdhaprasādo rājāmātyapaurāśca buddhaṃ śaraṇaṃ gatā:, dharmaṃ saṃghaṃ ca śaraṇaṃ gatā: ||
bhagavānāha-kiṃ manyadhve bhikṣavo yo’sau tena kālena tena samayena rājā babhūva, 
ahaṃ sa: | mayāsau candrasya samyaksaṃbuddhasya mahatī pūjā kṛtā | tasya me karmaṇo vipākena 
devamanuṣyasaṃprāpakaṃ saṃsāre mahatsukhamanubhūtam | idānīmapi taddhaitukyeva vibhūti:, yena 
yaccintayāmi yatprārthaye tattathaiva sarvaṃ samṛdhyati | tasmāttarhi bhikṣava evaṃ śikṣitavyaṃ 
yacchāstāraṃ satkariṣyāmo gurukariṣyāmo mānayiṣyāma: pūjayiṣyāma: | śāstāraṃ satkṛtya 
gurukṛtya mānayitvā pūjayitvopaniśritya vihariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@038
15 prātihāryam |
buddho bhagavān satkṛto gurukṛto mānita: pūjito rājabhī rājamātrairdhanibhi: 
paurai: śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍa- 
kinnaramahorāgābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgho rājagṛhamupaniśritya viharati sma veṇuvane kalandaka-
nivāpe | yadā rājñā ajātaśatruṇā devadattavigrāhitena pitā dhārmiko dharmarājo 
jīvitādvyaparopita:, svayameva ca rājye pratiṣṭhita:, tadā ye aśrāddhāste balavanto jātā:, 
śrāddhāstu durbalā: saṃvṛttā: | yāvadanyatamo vṛddhāmātyo’śrāddho bhagavacchāsanavidveṣī, sa 
brāhmaṇebhyo yajñamārabdho yaṣṭum | tatrānekāni brāhmaṇaśatasahasrāṇi saṃnipatitāni | tai: 
kriyākāra: kṛta:-na kenacicchramaṇagautamaṃ darśanāyopasaṃkramitavyam | atha te brāhmaṇā: kṛtā{1.Speyer reads kṛtāvaya: and holds that it stands forkṛtāvina: from
kṛtāvin, similar to vijitāvī, bhuttāvī in Pali.}vaya: 
samagrā: saṃmodamānā vīthīmadhye vedoktena vidhinā śakramāyācituṃ pravṛttā:-ehyehi 
ahalyājāra ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā 
khalu buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanā- 
vihāriṇāṃ tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ 
caturṣu saṃgrahavastuṣu dīrgharātrakṛtaparicayānāṃ pañcāṅgaviprahīṇānāṃ pañcagatisamatikrāntānāṃ 
ṣaḍaṅgasamanvāgatānāṃ ṣaṭpāramitāparipūrṇānāṃ saptabodhyaṅgakusumāḍhyānāmaṣṭāṅgamārgadeśikānāṃ 
navānupūrvasamāpattikuśalānāṃ daśabalabalināṃ daśadiksamāpūrṇayaśasāṃ daśaśatavaśavartiprati- 
viśiṣṭānāṃ trī rātrestrirdivasasya buddhacakṣuṣā lokaṃ vyavalokya jñānadarśanaṃ pravartate-ko 
hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka: kṛcchrasaṃkaṭasaṃbādha- 
prāpta:, ko’pāyanimna: ko’pāyapravaṇa: ko’pāyaprāgbhāra: | kamahamapāyāduddhṛtya svarge mokṣe ca 
pratiṣṭhāpayeyam, kasya kāmapaṅkanimagnasya hastoddhāramanupradadyām, kamāryadhanavirahitamāryadhanai- 
śvaryādhipatye pratiṣṭhāpayeyam, kasyānavaropitāni kuśalamūlānyavaropayeyam, kasyāvaropitāni 
paripācayeyam, kasya paripakvāni vimocayeyam | āha ca- 
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
paśyati bhagavān-ime brāhmaṇā: pūrvāvaropitakuśalamūlā gṛhītamokṣamārgā: svahitai- 
ṣiṇo’bhimukhā nirvāṇe bahirmukhā: saṃsārādakalyāṇamitrasaṃsargādidānīṃ macchāsanaṃ vidviṣanti, 
yannvahameṣāṃ vinayahetorautsukyamāpadyeyeti | atha bhagavāñchakraveṣamabhinirmāya taṃ yajñavāṭaṃ 
divyenāvabhāsenāvabhāsya avataritumārabdha: | tataste brāhmaṇā hṛṣṭatuṣṭapramuditā udagraprīti- 
@039
saumanasya jātā ekasamūhenoktavanta:-ehyehi bhagavan, svāgataṃ bhagavata iti | tato bhagavān 
śakraveṣadhārī prajñapta evāsane niṣaṇṇa: | eṣa śabdo rājagṛhe nagare samantato visṛta:-yajñe 
śakro devendro’vatīrṇa iti | yaṃ śrutvānekāni prāṇiśatasahasrāṇi saṃnipatitāni | tato 
bhagavān āvarjitā brāhmaṇā iti viditvā śakraveṣamantardhāpya buddhaveṣeṇaiva sthitvā tādṛśīṃ 
caturāryasatyasaṃprativedhikīṃ dharmadeśanāṃ kṛtavān, yāṃ śrutvā ṣaṣṭyā brāhmaṇasahasrairviṃśati-
śikharasamudgataṃ satkāyadṛṣṭiśailaṃ jñānavajreṇa bhittvā srota āpattiphalaṃ sākṣātkṛtam, anekaiśca 
prāṇiśatasahasrairbhagavati śraddhā pratilabdhā ||
tato bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-āścaryaṃ 
bhadanta yāvadebhirbrāhmaṇairbhagavantamāgamya satyadarśanaṃ kṛtam, anekaiśca prāṇiśatasahasrairmahān 
prasādo’dhigata iti | bhagavānāha-tathāgatenaitāni bhikṣava: pūrvamanyāsu jātiṣu karmāṇi 
kṛtānyupacitāni labdhasaṃbhārāṇi pariṇatapratyayānyoghavatpratyupasthitānyavaśyaṃ bhāvīni | mayaitāni 
karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupa- 
citāni bāhye pṛthivīdhātau vipacyante, nābdhātau, na tejodhātau, na vāyudhātau, api 
tu upātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi | 
sāmagrīṃ prāpya kālaṃ ca phalanti khalu dehinām ||2||
bhūtapūrvaṃ bhikṣavo’tīte’dhvani indradamano nāma samyaksaṃbuddho loke udapādi tathā-
gato’rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: 
śāstā devamanuṣyānāṃ buddho bhagavān | sa janapadacārikāṃ carannanyatamāṃ rājadhānīmanuprāpta: |
sā rājadhānī tīrthikāvaṣṭabdhā | aśrauṣīdanyatamo rājā kṣatriyo mūrdhābhiṣikta indradamana:-
samyaksaṃbuddho’smākaṃ vijitamanuprāpta iti | śrutvā ca punarmahatyā rājarddhyā mahatā rājānu- 
bhāvena samanvāgato yenendradamana: samyaksaṃbuddhastenopasaṃkrānta: | upasaṃkramya bhagavata
indradamanasya samyaksaṃbuddhasya pādau śirasā vanditvaikānte niṣaṇṇa: | ekānte niṣaṇṇaṃ 
rājānaṃ kṣatriyaṃ mūrdhābhiṣiktamindradamana: samyaksaṃbuddho bodhikarakairdharmai: samādāpayati | atha 
sa rājā labdhaprasāda utthāyāsanādekāṃsamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ 
pratiṣṭhāpya yenendradamana: samyaksaṃbuddhastenāñjaliṃ praṇamya indradamanaṃ samyaksaṃbuddhamidamavocat- 
adhivāsayatu me bhagavāṃstraimāsyavāsāya | ahaṃ bhagavantamupasthāsyāmi cīvarapiṇḍapātaśayanāsana- 
glānapratyayabhaiṣajyapariṣkārairiti | bhagavānāha-asti tem ahārāja vijite kaścidvihāro 
yatrāgantukā gamikāśca bhikṣavo vāsaṃ kalpayiṣyantīti ? rājovāca-nāsti bhagavan, kiṃ 
tarhi tiṣṭhatu bhagavān, ahaṃ vihāraṃ kārayiṣyāmi, yatrāgantukā gamikāśca bhikṣavo vāsaṃ 
kalpayiṣyantīti | tato rājñā tathāgatasyārthe vihāra: kārita: aviddhaprākāratoraṇo gavākṣa-
@040
niryūhajālārdhacandravedikāpratimaṇḍita āstaraṇopeto jalādhārasaṃpūrṇastarugaṇaparivṛto nānā- 
puṣpaphalopeta: | kṛtvā ca bhagavata: saśrāvakasaṃghasya niryātita: | adhīṣṭaśca bhagavān mahā-
prātihāryaṃ prati | tato bhagavatā indradamanena samyaksaṃbuddhena rājño’dhyeṣayā mahāprātihāryaṃ 
vidarśitaṃ buddhāvataṃsakavikrīḍitam, yaddarśanādrājā sāmātyanaigamajānapada: sarve ca nāgarā: 
suprasannā: śāsane saṃraktatarā: saṃvṛttā: ||
kiṃ manyadhve bhikṣavo yo’sau tena kālena samayena rājā babhūva, ahaṃ sa: | mayā 
sā indradamanasya samyaksaṃbuddhasyaivaṃvidhā pūjā kṛtā | tasya me karmaṇo vipākena saṃsāre’nantaṃ 
sukhamanubhūtam | idānīṃ me tathāgatasya sata iyaṃ śāsanaśobhā | tasmāttarhi bhikṣava evaṃ 
śikṣitavyaṃ yacchāstāraṃ satkariṣyāmo gurukariṣyāmo mānayiṣyāma: pūjayiṣyāma: pūjayiṣyāma: | śāstāraṃ 
satkṛtya gurukṛtya mānayitvā pūjayitvopaniśritya vihariṣyāma: | ityevaṃ vo bhikṣava: 
śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
16 pañcavārṣikam |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣagandharvāsuragaruḍa- 
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgho rājagṛhamupaniśritya viharati sma veṇuvane kalandaka- 
nivāpe | yadā devadattena mohapuruṣeṇa bhagavacchāsane’narthasahasrāṇi kṛtāni, na ca śakitaṃ 
bhagavato romeñjanamapi kartum, tadā rājānamajātaśatrumāmantritavān-kriyatāṃ rājagṛhe 
kriyākāro na kenacicchramaṇasya gautamasyopasaṃkramitavyam, piṇḍakena vā pratipādayitavya: |
evamayamalabdhalābho’labdhasaṃmāno niyatamanyadeśaṃ saṃkrāntiṃ kariṣyatīti | rājñā tathā kāri- 
tam | tatra ye upāsakā dṛṣṭasatyāste rodituṃ pravṛttā:-hā kaṣṭamanāthībhūtaṃ rājagṛhanagaraṃ
yatra hi nābhodumbarapuṣpadurlabhaprādurbhāvaṃ buddhaṃ bhagavantamāsādya tasya na śakyate saṃgraha: 
kartumiti | eṣa śabda: śrutiparaṃparayā bhikṣubhi: śruta: | tata āyuṣmatānandena yathāśrutaṃ bhagavato 
nivedita: | bhagavānāha-alpotsukastvamānanda bhava, tathāgatā evātra kālajñā: | api tu 
yāvacchāsanaṃ me tāvacchrāvakāṇāmupakaraṇavaikalyaṃ na bhaviṣyati prāgevedānīmiti ||
atrāntare śakrasya devānāmindrasyādhastājjñānadarśanaṃ pravartate | sa paśyati bhagava- 
cchāsanasyaivaṃvidhāṃ vikṛtim | sahadarśanādeva dāyakadānapatīnāmutsāhasaṃjananārthaṃ buddhotpādasya 
māhātmyasaṃjananārthamajātaśatrordevadattasya ca madadarpacchittyarthamātmanaśca prasādasaṃjananārthaṃ sakalaṃ 
rājagṛhamudāreṇāvabhāsenāvabhāsyoccai:śabdamudāharitavān-eṣo’hamadyāgreṇa bhagavantaṃ saśrāvaka- 
saṃghaṃ divyaiścīvarapiṇḍapātaśayanāsanaglānapratyayabhaiṣajyapariṣkārairupasthāsyāmi | ityuktvā yena 
@041
bhagavāṃstenopasaṃkrānta: | upasaṃkramya bhagavata: pādau śirasā vanditvaikānte sthita: | atha
śakro devendro bhagavantamidamavocat-adhivāsayatu me bhagavānasminneva rājagṛhe nagare | ahaṃ 
bhagavantamupasthāsyāmi divyaiścīvarapiṇḍapātaśayanāsanaglānapratyayabhaiṣajyapariṣkārairiti | bhaga-
vānāha-alaṃ kauśika, kṛtametadyāvadeva cittamabhiprasannam | bahavo hi loke puṇyakāmā 
iti | śakra: prāha-adhivāsayatu me bhagavān pañcavarṣāṇi | tathāgatasyārthe pañcavārṣikaṃ kari-
ṣyāmīti | bhagavānāha-alaṃ kauśika, kṛtametadyāvaccittamabhiprasannam | bahavo hi loke 
puṇyakāmā iti | śakra: prāha-adhivāsayatu me bhagavān pañca divasāniti | tato bhaga-
vān svapuṇyabalapratyakṣīkaraṇārthaṃ śakrasya ca devendrasyānugrahārthamanāgatapañcavārṣikaprabandhaheto-
ścādhivāsitavāṃstūṣṇībhāvena ||
atha śakro devendro bhagavatastūṣṇībhāvenādhivāsanāṃ viditvā tadveṇuvanaṃ vaijayantaṃ 
prāsādaṃ pradarśitavān, divyāni cāsanāni, divyā: puṣkaraṇīrdivyaṃ ca bhojanam | atha 
bhagavān prajñapta eva āsane niṣaṇṇa: | tata: śakro devendra: sukhopaniṣaṇṇaṃ buddhapramukhaṃ
bhikṣusaṃghaṃ viditvā anekadevatāsahasraparivṛta: svahastaṃ saṃtarpayati saṃpravārayati | anekaparyāyeṇa 
svahastaṃ saṃtarpya saṃpravārya bhagavantaṃ bhuktavantaṃ viditvā dhautahastamapanītapātraṃ nīcataramāsanaṃ 
gṛhītvā bhagavata: purastānniṣaṇṇo dharmaśravaṇāya | tato bhagavān śakraṃ devendraṃ saparivāraṃ 
dharmyayā kathayā saṃdarśayati samādāpayati samuttejayati saṃpraharṣayati | paśyati ca rājā 
ajātaśatrurupariprāsādatalagata: san bhagavato veṇuvane evaṃvidhāṃ pūjām | dṛṣṭvā ca puna- 
rvipratisārajāto mahāntaṃ prasādaṃ praveditavān | rājagṛhanivāsinaśca paurā dharmavegaprāptā 
rājānamupasaṃkramyaivamūcu:-muṣyante deva mahārāja rājagṛhanivāsina: paurā:, yatra nāma devā: 
pramattā: santa: pramādavihāriṇo divyān viṣayānapahāya bhagavantaṃ pūjayanti | sādhu deva
uddhāṭyatāṃ kriyākāra iti ||
tato rājñā ajātaśatruṇā kriyākāramuddhāṭya rājagṛhe nagare ghaṇṭāvaghoṣaṇaṃ kāritam- 
kriyatāṃ bhagavata: satkāro yathāsukhamiti | tato rājagṛhanivāsina: paurā: saparivārā
hṛṣṭatuṣṭapramuditā udagraprītisaumanasyajātā: puṣpagandhamālyānyādāya bhagavantaṃ darśanāyopa- 
saṃkrāntā: | tato devairmanuṣyaiśca bhagavato mahān satkāra: kṛta:, bhagavatā ca tadadhiṣṭhānaṃ 
devamanuṣyāṇāṃ tādṛśī caturāryasatyasaṃprativedhikī dharmadeśanā kṛtā, yāṃ śrutvā anekaidavamanuṣyai: 
satyadarśanaṃ kṛtam ||
bhikṣavo bhagavata: pūjāṃ dṛṣṭvā saṃśayajātā bhagavantaṃ papracchu:-āścaryaṃ bhadanta yadbhaga- 
vata: śāsane evaṃvidha utsava iti | bhagavānāha-tathāgatenaivaitāni bhikṣava: pūrvamanyāsu 
jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitā- 
nyavaśyaṃbhāvīni | mayaitāni karmāṇi kṛtānyupacitāni | ko’nya: pratyanubhaviṣyati ? na bhikṣava: 
karmāṇi kṛtānyupacitāni bāhye pṛthivīghātau vipacyante, nābdhātau, na tejodhātau, 
@042
na vāyudhātau, api tu upātteṣveva skandhadhātvāyataneṣu karmāṇi kṛtāni vipacyante 
śubhānyaśubhāni ca |
nap raṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani ratnaśailo nāmasamyaksaṃbuddho loka udapādi tathāgato’- 
rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā deva- 
manuṣyāṇāṃ buddho bhagavān | sa janapadacārikāṃ carannanyatamāṃ rājadhānīmanuprāpta: | tasyāṃ ca 
rājadhānyāṃ dharmabuddhirnāma rājā rājyaṃ kārayati | tasyāṃ ca rājadhānyāṃ mahatī īti: | tata-
stena rājñā ītipraśamanahetorbhagavān śrāvakasaṃghastraimāsye bhaktenopanimantrita: | trayāṇāṃ māsānā- 
matyayena sā īti: praśāntā | tato rājñā nāgaraiścāvarjitamānasaistathāgatasya saśrāvaka- 
saṃghasya pañcavārṣikaṃ kṛtam | āha ca-
rājabhūtena ānanda ratnaśailo mahādyuti: |
adhīṣṭa: śāntikāmena akārṣītpañcavārṣikam ||2|| iti ||
kiṃ manyadhve bhikṣavo yo’sau tena kālena tena samayena rājā babhūva, ahaṃ sa: |
yanmayā ratnaśailasya tathāgatasya pañcavārṣikaṃ kṛtam, tena me saṃsāre mahatsukhamanubhūtam | taddhaituka- 
ścedānīṃ tathāgatasyaivaṃvidha: satkāra: | parinirvṛtasya ca me śāsane anekāni pañcavārṣika- 
śatāni bhaviṣyanti | tasmāttarhi bhikṣava evaṃ śikṣitavyam yacchāstāraṃ satkariṣyāmo guru- 
kariṣyāmo mānayiṣyāma: pūjayiṣyāma: | śāstāraṃ satkṛtya gurukṛtya mānayitvā pūjayitvopa-
niśritya vihariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
17 stuti: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara- 
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
tena khalu samayena śrāvastyāṃ pañcamātrāṇi gāndharvikaśatāni goṣṭhikānāṃ prativasanti |
tatra ca kāle supriyo nāma gāndharvikarājo’bhyāgata: | tasyaivaṃvidhā śakti:-ekasyāṃ tantryāṃ 
sapta svarānādarśayati, ekaviṃśatiṃ mūrcchanā: | sa ṣaṇmahānagarāṇya{1. Mss. apaṭunāni; Speyer reads apaṭukāni, having no skilled musicians, 
on the strength of Tibetan translation.}paṭukānyudghoṣayamāṇa: 
śrāvastīmanuprāpta: | śrāvastīnivāsibhiśca gāndharvikai rājñe niveditam | rājāha-alpotsukā
bhavantu bhavanta:, vayamatra kālajñā bhaviṣyāma iti ||
@043
atha supriyasya gāndharvikarājasyaitadabhavat-evamanuśrūyate rājā prasenajidgāndharve’tīva 
kuśala: | yannvahamanena saha vādamārocayeyamiti | tata: supriyo gāndharvikarājo yena 
rājā prasenajitkauśalastenopasaṃkrānta: | upasaṃkramya rājānaṃ prasenajitaṃ kauśalamidamavocat- 
śrutaṃ me rājan yathā tvaṃ gāndharvakuśala iti | yadi tea guru, mīmāṃsasveti | tato rājñā 
prasenajitā tasya vikṣepa: kṛta: | uktaśca-sādho asti me gururjetavane sthito’nuttaro
gāndharvikara: | ehi tatsamīpaṃ yāsyāma iti | atha rājāc prasenajitkauśala: pañcamātrai-
gāndharvikarāja: | ehi tatsamīpaṃ yāsyāma iti | atha rājā prasenajitkauśala: pañcamātrai- 
rgāndharvikaśatai: parivṛta: supriyaṇa gāndharvikarājenānekaiśca prāṇiśatasahasrairjetavanaṃ gata: ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā 
khalu buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanā- 
vihāriṇāṃ tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ 
caturṣu saṃgrahavastuṣu dīrgharātrakṛtaparicayānāṃ pañcāṅgaviprahīṇānāṃ pañcagatisamatikrāntānāṃ 
ṣaḍaṅgasamanvāgatānāṃ ṣaṭpāramitāparipūrṇānāṃ saptabodhyaṅgakusumāḍhyānāmaṣṭāṅgamārgadeśikānāṃ 
navānupūrvavihārasamāpattikuśalānāṃ daśabalabalināṃ daśadiksamāpūrṇayaśasāṃ daśaśatavaśavarti- 
prativiśiṣṭānāṃ trī rātrestrirdivasasya buddhacakṣuṣā lokaṃ vyavalokya jñānadarśanaṃ pravartate-ko
hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka: kṛcchrasaṃkaṭa- 
saṃbādhaprāpta:, ko’pāyanimna:, ko’pāyapravaṇa:, ko’pāyaprāgbhāra: | kamahamapāyāduddhṛtya svarge 
mokṣe ca pratiṣṭhāpayeyam, kasya kāmapaṅkanimagnasya hastoddhāramanupradadyām, kamāryadhanavirahita- 
māryadhanaiśvaryādhipatye pratiṣṭhāpayeyam, kasyānavaropitāni kuśalamūlānyavaropayeyam, kasyāva-
ropitāni paripācayeyam, kasya paripakvāni vimocayeyam | āha ca-
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
tato bhagavān vaineyajanānugrahārthaṃ laukikaṃ cittamutpāditavān | aho bata pañcaśikho 
gandharvaputra: saptagandharvasahasraparivṛto vaidūryadaṇḍāṃ vīṇāmādāya matsakāśamupasaṃkrāmediti |
sahacittotpādātpañcaśikho gandharvaputra: saptagandharvasahasraparivṛto bhagavantaṃ yathāvadabhyarcya bhaga- 
vato vaidūryadaṇḍāṃ vīṇāmupanayati sma | tata: supriyo gandharvarājo bhagavata: purastādvīṇāmanu- 
śrāvitumārabdha: | yata ekasyāṃ tantryāṃ sapta svarāṇi ekaviṃśatiṃ mūrcchanāśca darśayitumārabdha:, 
yacchravaṇādrājā prasenajidanyatamaśca mahājanakāya: paraṃ vismayamāpanna: | tato bhagavānapi 
vaidūryadaṇḍāṃ vīṇāmāśrāvitavān-yata ekaikasyāṃ tantryāmaneke svaraviśeṣā mūrcchanāśca bahu- 
prakārā darśitā:, te ca śūnyākāreṇaiva | idaṃ ca śarīraṃ vīṇāvadādarśitavān, svarānindriya-
vat, mūrcchanāścittadhātuvat | yacchravaṇādāvarjita: supriyo gandharvarājo vīṇāṃ gandhakuṭyāṃ 
niryātya bhagavatsakāśe pravrajita: | tena yujyamānena ghaṭamānena vyāyacchamānena hridameva pañca- 
gaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃsanadharmatayā 
@044
parāhatya sarvakleśaprahāṇādarhattvaṃ sākṣātkṛtam | arhan saṃvṛtta: traidhātukavītarāga: samaloṣṭa- 
kāñcana: ākāśapāṇitalasamacitto vāsīcandanakalpo vidyāvidāritāṇḍakoṣo vidyābhijñā- 
pratisaṃvitprāpto bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca 
saṃvṛtta: ||
tata āvarjitā devanāgayakṣāsuragaruḍakinnaramahoragā bhagavacchāsane rakṣāvaraṇaguptiṃ 
kartumārabdhā: | pañcānāmapi gāndharvikaśatānāṃ prītisaumanasyajātānāmetadabhavat-vayaṃ nīce 
karmaṇi vartāmahe kṛcchravṛttayaśca | yannu vayaṃ rājānaṃ vijñāpya bhagavantaṃ saśrāvakasaṃghaṃ nagara- 
praveśenopanimantrayemahīti | yāvattairgāndharvikairlabdhānujñairbhagavān śaśrāvakasaṃgho nagarapraveśe- 
nopanimantrita: | adhivāsitaṃ ca bhagavatā teṣāṃ gāndharvikāṇāṃ tūṣṇībhāvena | tatastairgāndharvikai
rājāmātyapaurajānapadasahāyai: sarvā śrāvastī nagarī apagatapāṣāṇaśarkarakaṭhallā gandhodaka- 
pariṣiktā nānāpuṣpāvakīrṇā vicitradhūpadhūpitā puṣpavitānamaṇḍitā | te ca gāndharvikā: 
svayameva vīṇāmādāya mṛdaṅgaveṇupaṇavādiviśeṣairupasthānaṃ cakru:, praṇītena cāhāreṇa bhagavantaṃ 
saśrāvakasaṃghaṃ saṃtarpayāmāsu: ||
tato bhagavān smitamakārṣīt | dharmatā khalu yasminsamaye buddhā bhagavanta: smitaṃ 
prāviṣkurvanti, tasminsamaye nīlapītalohitāvadātā arciṣo mukhānniścārya kāścidadhastā- 
dgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ saṃghātaṃ rauravaṃ 
mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ 
narakān gatvā ye uṣṇanarakāsteṣu śītībhūtā nipatanti, ye śītanarakāsteṣūṣṇībhūtā 
nipatanti | tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu 
vayaṃ bhavanta itaścyutā:, āhosvidanyatropapannā iti | teṣāṃ prasādasaṃjananārthaṃ bhagavān 
nirmitaṃ visarjayati | teṣāṃ nirmitaṃ dṛṣṭvaivaṃ bhavati-nahyeva vayaṃ bhavanta itaścyutā:, nāpyanyatro-
papannā: | api tvayamapūrvadarśana: sattva:, asyānubhāvenāsmākaṃ kāraṇāviśeṣā: pratiprasrabdhā 
iti | te nirmite cittamabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ 
gṛhṇanti, yatra satyānāṃ bhājanabhūtā bhavanti | yā upariṣṭādgacchanti, tāścāturmahārājikāṃ- 
strāyastriṃśān yāmāṃstuṣitānnirmāṇaratīn paranirmitavaśavartino brahmakāyikān brahmapurohitān 
mahābrahmaṇa: parīttābhānapramāṇābhānābhāsvarān parīttaśubhānapramāṇaśubhāñchubhakṛtsnānanabhrakān 
puṇyaprasavān bṛhatphalānabṛhānatapān sudṛśān sudarśanānakaniṣṭhān devān gatvā anityaṃ 
du:khaṃ śūnyamanātmetyudghoṣayanti, gāthādvayaṃ ca bhāṣante- 
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||2||
yo hyasmindharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||3||
@045
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: 
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato- 
‘ntardhīyante | anāgataṃ karma vyākartukāmo bhavati, purastādantardhīyante | narakopapattiṃ 
vyākartukāmo bhavati, pādatale’ntardhīyante | tiryagupapattiṃ vyākartukāmo bhavati, pārṣṇyā- 
mantardhīyante | pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartu- 
kāmo bhavati, jānunorantardhīyante | balacakravartirājyaṃ vyākartukāmo bhavati, vāme karatale’nta-
rdhīyante | cakravartirājyaṃ vyākartukāmo bhavati, dakṣiṇe karatale’ntardhīyante | devopapattiṃ 
vyākartukāmo bhavati, nābhyāmantardhīyante | śrāvakabodhiṃ vyākartukāmo bhavati, āsye’nta- 
rdhīyante | pratyekāṃ bodhiṃ vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ 
vyākartukāmo bhavati, uṣṇīṣe antyardhīyante ||
atha tā arciṣo bhagavantaṃ tri:pradakṣiṇīkṛtya bhagavata ūrṇāyāmantarhitā: | athā-
yuṣmānānanda: kṛtakarapuṭo bhagavantaṃ papraccha- 
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||4||
gāthāśca bhāṣate- 
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||5||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi- 
rutpannaṃ vyapanaya saṃśayaṃ śubhābhi: ||6||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||7|| iti ||
bhagavānāha-evametadānanda, evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasyānanda ebhirgāndharvikairmamaivaṃvidhaṃ satkāraṃ 
kṛtam | evaṃ bhadanta | ete ānanda gāndharvikā: anena kuśalamūlena cittotpādena 
deyadharmaparityāgena ca yathākālānugatāṃ pratyekāṃ bodhiṃ samudānīya anāgate’dhvani varṇasvarā 
nāma pratyekabuddhā bhaviṣyanti hīnadīnānukampakā: prāntaśayanāsanabhaktā ekadakṣiṇīyā
lokasya | ayameṣāṃ deyadharmo yo mamāntike cittaprasāda iti ||
@046
bhikṣava: saṃśyajātā: sarvasaṃśayānāṃ chettāraṃ buddhaṃ bhagavantaṃ papracchu:-kāni bhadanta 
bhagavatā kuśalamūlāni kṛtāni yeṣāmayamanubhāva iti | bhagavānāha-tathāgatenaivaitāni 
bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇatapratyayāni 
oghavatpratyupasthitānyavaśyaṃbhāvīni | mayaitāni karmāṇi kṛtānyupacitāni | ko’nya: 
pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante, 
nābdhātau, na tejodhātau, na vāyudhātau, api tu upātteṣveva skandhadhātvāyataneṣu karmāṇi 
kṛtāni vipacyante śubhānyaśubhāni ca | 
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||8||
bhūtapūrvaṃ bhikṣavo’tīte’dhvani prabodhano nāma samyaksaṃbuddho loka udapādi tathā-
gato’rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā 
devamanuṣyāṇāṃ buddho bhagavān | sa janapadacārikāṃ carannanyatamāṃ rājadhānīmanuprāpta: | atha 
rājña udyānaṃ sarvakuśalas aṃpannaṃ babhūva | atha sa bhagavāṃstadudyānaṃ praviśya rājānugrahārthamanya-
tamaṃ vṛkṣamupaśritya niṣaṇṇa: | tata: saṃstaraṃ prajñapya tejodhātuṃ samāpanna: | atha rājā kṣatriyo 
mūrdhābhiṣikta: strīmayena tūryeṇa vādyamānenodyānaṃ praviṣṭa: | atha sa rājā tadudyānamanuvicaran 
dadarśa bhagavantaṃ prabodhanaṃ samyaksaṃbuddhaṃ prāsādikaṃ prasādanīyaṃ śāntamānasaṃ parameṇa citta- 
damavyupaśamena samanvāgataṃ suvarṇayūpamiva śriyā jvalantam | dṛṣṭvā ca puna: prasādajāta: sa 
rājā sānta:puro vividhena vādyena vādyamānena bhagavantaṃ tata: samādhe: prabodhayāmāsa, praṇītena 
cāhāreṇa pratipāditavān, anuttarāyāṃ ca samyaksaṃbodhau praṇidhānaṃ kṛtavān ||
kiṃ manyadhve bhikṣavo yo’sau tena kālena tena samayena rājā babhūva, ahaṃ sa: | yanmayā 
prabodhanasya samyaksaṃbuddhasya pūjā kṛtā, tenaiva hetunā idānīṃ mama gāndharvikairevaṃvidha: satkāra: 
kṛta: | tasmāttarhi bhikṣava evaṃ śikṣitavyaṃ yacchāstāraṃ satkariṣyāmo gurukariṣyāmo mānayi-
ṣyāma: pūjayiṣyāma: | śāstāraṃ satkṛtya gurukṛtya mānayitvā pūjayitvopaniśritya vihariṣyāma: |
ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
18 varada: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣaisurarairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya- 
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | atha 
śrāvastyāmanyatama: pāradāriko maline karmaṇi vartate | sa rājapuruṣairgṛhītvā rājña upanāmita: | 
@047
tato rājñā aparādhika iti kṛtvā vadhya utsṛṣṭa: | sa rājapuruṣairnīlāmbaravasanairudyataśastrai: 
karavīramālābaddhakaṇṭheguṇo rathyāvīthīcatvaraśṛṅgāṭakeṣvanuśrāvyamāṇo dakṣiṇena nagaradvāreṇa
apanīyate ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā khalu 
buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanāvihāriṇāṃ 
tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ caturṣu saṃgraha-
vastuṣu dīrgharātrakṛtaparicayānāṃ pañcāṅgaviprahīṇānāṃ pañcagatisamatikrāntānāṃ ṣaḍaṅgasamanvā-
gatānāṃ ṣaṭpāramitāparipūrṇānāṃ saptabodhyaṅgakusumāḍhyānāmaṣṭāṅgamārgadeśikānāṃ navānupūrvasamā-
pattikuśalānāṃ daśabalabalināṃ daśadiksamāpūrṇayaśasāṃ daśaśatavaśavartiprativiśiṣṭānāṃ trī 
rātrestrirdivasasya buddhacakṣuṣā lokaṃ vyavalokya jñānadarśanaṃ pravartate-ko hīyate, ko vardhate,
ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka: kṛcchrasaṃkaṭasaṃbādhaprāpta:, ko’pāyanimna:, 
ko’pāyapravaṇa:, ko’pāyaprāgbhāra: | kamahamapāyāduddhṛtya svarge mokṣe vā pratiṣṭhāpayeyam, kasya 
kāmapaṅkanimagnasya hastoddhāramanupradadyām, kamāryadhanavirahitamāryadhanaiśvaryādhipatye pratiṣṭhāpayeyam, 
kasyānavaropitāni kuśalamūlānyavaropayeyam, kasyāvaropitāni paripācayeyam, kasya pari- 
pakvāni vimocayeyam | āha ca-
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
atha bhagavān pūrvāhṇe nivāsya pātracīvaramādāya śrāvastīṃ piṇḍāya prāvikṣat |
dadarśa sa puruṣo buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyānuvyañjanai- 
rvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | 
dṛṣṭvā ca punarbhagavata: pādayornipatya bhagavantamidamavocat-varārho’smi bhagavan, iṣṭaṃ me 
jīvitaṃ prayaccheti | tato bhagavānāyuṣmantamānandamāmantrayate-gaccha ānanda rājānaṃ prasena-
jitam | vada-anuprayaccha me etaṃ puruṣam, pravrājayāmīti | athāyuṣmānānando yena rājā
prasenajitkauśalastenopasaṃkrānta: | upasaṃkramya rājānaṃ prasenajitaṃ kauśalaṃ bhagavadvacanenovāca- 
anujānīhi, bhagavānetaṃ puruṣaṃ pravrājayatīti | bhavyarūpa iti viditvā rājñā prasena-
jitkauśalenānujñāta: | sa bhagavatā pravrājita upasaṃpāditaśca | tena yujyamānena ghaṭamānena 
vyāyacchamānena idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatana- 
patanavikiraṇavidhvaṃsanadharmatayā parāhatya sarvakleśaprahāṇādarhaṣvaṃ sākṣātkṛtam | arhan saṃvṛtta:
traidhātukavītarāga: samaloṣṭakāñcana ākāśapāṇitalasamacitto vāsīcandanakalpo vidyā- 
vidāritāṇḍakoṣo vidyābhijñāpratisaṃvitprāpto bhavalābhalobhasatkāraparāṅmukha: | sendropendrāṇāṃ 
devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayānāṃ chettāraṃ buddhaṃ bhagavantaṃ papracchu:-āścaryaṃ bhadanta
yadbhagavatā sarvaṃ cintitamātraṃ samṛdhyatīti | bhagavānāha-tathāgatenaivaitāni bhikṣava: pūrvamanyāsu 
@048
jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitā-
nyavaṃśyaṃbhāvīni | mayaitāni karmāṇi kṛtānyupacitāni | ko’nya: pratyanubhaviṣyati ? na 
bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau, 
na vāyudhātau, api tu upātteṣveva skandhadhātvāyataneṣu karmāṇi kṛtāni vipacyante śubhānya- 
śubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||2||
bhūtapūrvaṃ bhikṣavo’tīte’dhvani indradhvajo nāma samyaksaṃbuddho loka udapādi tathā-
gato’rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā 
devamanuṣyāṇāṃ buddho bhagavān | sa janapadacārikāṃ carannanyatamāṃ rājadhānīmanuprāpta: | tasyāṃ 
rājadhānyāṃ brāhmaṇo vedavedāṅgapārago rājño’grāsanika: | athendradhvaja: samyaksaṃbuddha: pūrvāhṇe 
nivāsya pātracīvaramādāya tāṃ rājadhānīṃ piṇḍāya prāvikṣat | adrākṣītsa brāhmaṇa indradhvajaṃ 
samyaksaṃbuddhaṃ dvātriṃśatā mahāpuruṣalakṣaṇai: samalaṃkṛtamaśītyānuvyañjanairvirājitagātraṃ vyāmaprabhā-
laṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | dṛṣṭvā ca punarmūlanikṛtta
iva drumo bhagavata: pādayornipatyovāca-varārho’smi sugata, nipīdatu bhagavānagrāsana iti |
atha bhagavānindradhvaja: samyaksaṃbuddhastasyānugrahārthamagrāsane niṣaṇṇa: | agrāsane niṣaṇṇaścendra- 
dhvaja: samyaksaṃbuddha: tena brāhmaṇena padaśatena stuta:, praṇītenaṃ cāhāreṇa pratipādita:, 
anuttarāyāṃ ca samyaksaṃbodhau praṇidhānaṃ kṛtam | taddhaitukaṃ yāvadāvarjitā rājāmātyapaurā: ||
tatkiṃ manyadhve bhikṣavo yo’sau tena kālena tena samayena brāhmaṇo babhūva, ahaṃ sa: | 
yanme indradhvajasya tathāgatasya pūjā kṛtā, taddhaitukaṃ ca me saṃsāre anantaṃ sukhamanubhūtam | api 
yaccintayāmi, yatprārthaye, tatsarvaṃ samṛdhyati | tasmāttarhi bhikṣava evaṃ śikṣitavyaṃ yacchāstāraṃ 
satkariṣyāmo gurukariṣyāmo mānayiṣyāma: pūjayiṣyāma: | śāstāraṃ satkṛtya gurukṛtya māna- 
yitvā pūjayitvopaniśritya vihariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
19 kāśikavastram |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara- 
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgho rājagṛhe viharati veṇuvane kalandakanivāpe | yadā 
rājñā bimbisāreṇānekaprāṇiśatasahasraparivāreṇa satyāni dṛṣṭāni, tadā tena kṛtapratyupakāra- 
saṃdarśanārthaṃ buddhapūjāsaṃvartanārthaṃ gṛhavistarasaṃdarśanārthaṃ buddhotpādabahumānasaṃjananārthaṃ ca bhagavān 
@049
saśrāvakasaṃgho rājakule bhaktenopanimantrita:, māgadhakānāṃ ca paurāṇāmājñā dattā-bhagavato 
nagarapraveśe puṣpagandhamālyavilepanai: pūjā kartavyā, sarvaṃ ca rājagṛhaṃ nagaramapagatapāṣāṇaśarkara-
kaṭhallaṃ vyavasthāpayitavyam, nānāpuṣpāvakīrṇamucchritadhvajapatākaṃ yāvacca veṇuvanaṃ yāvacca 
rājagṛham, atrāntarā sarvo mārgo vicitrairvastrairācchādayitavya iti | amātyaiśca sarvamanuṣṭhitam |
tato rājā bimbisāra: svayameva bhagavato mūrdhani śataśalākaṃ chatraṃ dhārayati, pariśeṣā: paurā: 
bhikṣusahasrasya ||
atha bhagavān dānto dāntaparivāra: śānta: śāntaparivāro mukto mukta- 
parivāra āśvasta āśvastaparivāro vinīto vinītaparivāro’rhannarhatparivāro vītarāgo vīta- 
rāgaparivāra: prāsādika: prāsādikaparivāro vṛṣabha iva gogaṇaparivṛto gaja iva kalabhagaṇa- 
parivṛta: siṃha iva daṃṣṭrigaṇaparivṛto haṃsa iva haṃsagaṇaparivṛto suparṇīva pakṣigaṇaparivṛto 
vipra iva śiṣyagaṇaparivṛta: svaśva iva turagagaṇaparivṛta: śūra iva yodhagaṇaparivṛto deśika 
ivādhvagagaṇaparivṛta: sārthavāha iva vaṇiggaṇaparivṛta: śreṣṭhīva pauragaṇaparivṛta: koṭṭarāja iva 
mantrigaṇaparivṛtaścakravartīva putrasahasraparivṛtaścandra iva nakṣatragaṇaparivṛta: sūrya iva raśmisahasra- 
parivṛto dhṛtarāṣṭra iva gandharvagaṇaparivṛto virūḍha iva kumbhāṇḍagaṇaparivṛto virūpākṣa iva 
nāgagaṇaparivṛto dhanada iva yakṣagaṇaparivṛto vemacitrīvāsuragaṇaparivṛta: śakra iva tridaśa-
gaṇaparivṛto brahmā iva brahmakāyikaparivṛta: stimita iva jalanidhi: sajala iva jaladharo 
vimada iva gajapati: sudāntairindriyairasaṃkṣobhiteryāpathapracāro’nekairāveṇikairbuddhadharmai: parivṛto 
bhagavāṃstatpuraṃ praviśati ||
yadā ca bhagavatā indrakīle pādo nyasta:, tadeyaṃ mahāpṛthivī ṣaḍvikāraṃ prakampitā |
bhagavata: purapraveśe evaṃ rūpāṇyadbhutāni bhavantyanyāni ca | tadyathā-saṃkṣiptāni viśālībhavanti, 
hastina: krośanti, aśvāśca heṣante, ṛṣabhā nardanti, gṛhagatāni vividhavādyabhāṇḍāni 
svayaṃ nadanti, andhāścakṣūṃpi pratilabhante, badhirā: śrotram, mūkā: pravyāharaṇasamarthā bhavanti, 
pariśiṣṭendriyavikalā indriyāṇi paripūrṇāni pratilabhante, madyamadākṣiptā vimadībhavanti, 
viṣapītā nirviṣībhavanti, anyonyavairiṇo maitrīṃ pratilabhante, gurviṇya: svastina: prajāyante, 
bandhanabaddhā vimucyante, adhanā dhanāni pratilabhante, āntarikṣāśca devāsuragaruṣakinnara-
mahoragā divyaṃ puṣpamutsṛjanti ||
atha bhagavānevaṃvidhayā vibhūtyā rājakulaṃ praveṣṭumārabdha: | rājā ca bimbisāra: 
svayameva bahirdvāraśālastho gośīrṣacandanodakena pādyaṃ gṛhītvā bhagavata: pādau bhikṣusaṃghasya
ca prakṣālayati | sukhopaniṣaṇṇaṃ buddhapramukhaṃ bhikṣusaṃghaṃ viditvā śatarasenāhāreṇa pratipāda-
yāmāsa | bhuktavantaṃ kāśikavastrairācchāditavān | taddhaitukaṃ ca āvarjitā māgadhakā: paurā: ||
tato bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kutremāni 
bhagavatā kuśalamūlāni kṛtāni, yato bhagavata evaṃvidhā pūjā bhikṣusaṃghasya ceti |
@050
bhagavānāha-tathāgatenaivaitāni bhikṣava: pūrvamanyāsu jātiṣu karmāṇi kṛtānyupacitāni 
labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | mayaitāni karmāṇi 
kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupacitāni 
bāhye pṛthivīdhātau vipacyante, nābdhātau, na tejodhātau:, na vāyudhātau, api tu upātteṣveva 
skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani kṣemaṃkaro nāma samyaksaṃbuddho loka udapādi, tathā-
gato’rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā 
devamanuṣyāṇāṃ buddho bhagavān | sa janapadacārikāṃ carannanyatamāṃ rājadhānīmanuprāpta: |
aśrauṣīdrājā kṣatriyo mūrdhābhiṣikta:-kṣemaṃkara: samyaksaṃbuddho janapadacārikāṃ carannasmākaṃ 
rājadhānīmanuprāpta iti | śrutvā ca mahatyā rājarddhyā mahatā rājānubhāvena samanvāgata: |
yena bhagavān kṣemaṃkara: samyaksaṃbuddhastenopasaṃkrānta: | upasaṃkramya kṣemaṃkarasya samyaksaṃbuddhasya
pādau śirasā vanditvaikānte niṣaṇṇa: | ekānte niṣaṇṇaṃ rājānaṃ kṣatriyaṃ mūrdhābhiṣiktaṃ 
kṣemaṃkara: samyaksaṃbuddho bodhikarakairdharmai: samādāpayati | atha sa rājā labdhaprasāda: kṣemaṃkaraṃ 
samyaksaṃbuddhaṃ rājakule nimantrya śatarasenāhāreṇa pratipādayāmāsa | śatasāhasreṇa ca vastreṇā- 
cchādayāmāsa | parinirvṛtasya ca samantayojanaṃ stūpaṃ kāritavān krośamuccatvena ||
kiṃ manyadhve bhikṣavo yo’sau tena kālena tena samayena rājā babhūva, ahaṃ sa: |
yanmayā kṣemaṃkarasya samyaksaṃbuddhasyaivaṃvidhā pūjā kṛtā, tena mayā saṃsāre’nantaṃ sukhamanubhūtam |
idānīṃ tenaiva hetunā rājā bimbisāreṇāpi tathāgatasya me evaṃvidhā pūjā kṛtā | tasmāttarhi
bhikṣava evaṃ śikṣitavyaṃ yacchāstāraṃ satkariṣyāmo gurukariṣyāmo mānayiṣyāma: pūjayiṣyāma: |
śāstāraṃ satkṛtya gurukṛtya mānayitvā pūjayitvopaniśritya vihariṣyāma: | ityevaṃ vo bhikṣava: 
śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
20 divyabhojanam |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgho rājagṛhe viharati veṇuvane kalandakanivāpe | tatra 
anyatara: śreṣṭhī āḍhyo mahādhano mahābhogo vistīrṇaviśālaparigraho vaiśravaṇadhanasamudito
@051
vaiśravaṇadhanapratispardhī tīrthyābhiprasannaśca | sa āyuṣmatā mahāmaudgalyāyanenāvarjita: śāsane
ca avatārito bhagavatyatyarthamabhiprasanna: | sa ca gṛhapatirudārādhimukta: | tenāyuṣmān mahāmaudga-
lyāyana ukta:-sahāyo me bhava icchāmi bhagavata: pūjāṃ kartumiti | adhivāsayatyāyuṣmān mahā-
maudgalyāyanastasya gṛhapatestūṣṇībhāvena, athāyuṣmān mahāmaudgalyāyanastaṃ gṛhapatimādāya yena 
bhagavāṃstenopasaṃkrānta:, upasaṃkramya bhagavata: pādau śirasā vanditvaikānte niṣaṇṇa: | ekānta-
niṣaṇṇa āyuṣmān mahāmaudgalyāyano bhagavantamidamavocat-ayaṃ bhadanta gṛhapatirākāṅkṣati 
bhagavantaṃ saśrāvakasaṃghaṃ bhojayitum | tadasya bhagavānadhivāsayedanukampāmupādāyeti | adhi-
vāsayati bhagavāṃstasya gṛhapatestūṣṇībhāvena | atha sa gṛhapatirbhagavatastūṣṇībhāvenādhivāsanāṃ 
viditvā śatarasamāhāraṃ samudānayati, puṣpagandhamālyavilepanāni ca | āyuṣmatāpi mahā-
maudgalyāyanena śakro devendro’dhīṣṭa:-kriyatāmasya gṛhapaterupasaṃhāra iti | tata: śakreṇa deve-
ndreṇa veṇuvanaṃ nandanavanamabhinirmitam, airāvaṇasupratiṣṭhitasadṛśāni ca nāgasaha{1. There seems to be a gap in the text, according to Speyer.
The Tibetan translation seems to support Speyer’s view, but the
aśokāvadāna indicates that there is no gap.}srāṇi 
*  *  *  *  *  vālavyajanena vījayanti |
supriyapañcaśikhatumbaruprabhṛtīni cānekāni gandharvasahasrāṇyupanītāni ye vicitrairvādyaviśeṣai-
rvādyaṃ kurvanti, divyaṃ ca sudhābhojanam | tata: sa gṛhapatirdivyamānuṣairupakaraṇairbhagavantamupasthāya 
sarvāṅgeṇa bhagavata: pādayornipatya praṇidhānaṃ kartumārabdha:-anenāhaṃ kuśalamūlena cittotpādena 
deyadharmaparityāgena ca andhe loke anāyake apariṇāyake buddho bhūyāsamatīrṇānāṃ sattvānāṃ 
tārayitā, amuktānāṃ mocayitā, anāśvastānāmāśvāsayitā, aparinirvṛtānāṃ parinirvāpa-
yiteti |
atha bhagavāṃstasya gṛhapaterhetuparaṃparāṃ karmaparaṃparāṃ ca jñātvā smitaṃ prāvirakārṣīt |
dharmatā khalu yasmin samaye buddhā bhagavanta: smitaṃ prāviṣkurvanti, tasminsamaye nīlapīta-
lohitāvadātā arciṣo mukhānniścārya kāścidadhastādgacchanti, kāścidupariṣṭādgacchanti |
yā adhastādgacchanti, tā: saṃjīvaṃ kālasūtraṃ saṃghātaṃ rauravaṃ mahārauravaṃ tapanaṃ pratāpana-
mavīcimarbudaṃ nirarbudamaṭaṭaṃ hahavaṃ huhutamutpalaṃ padmaṃ mahāpadmaṃ narakān gatvā ye uṣṇanarakāsteṣu
śītībhūtā nipatanti, ye śītanarakāsteṣūṣṇībhūtā nipatanti | tena teṣāṃ sattvānāṃ kāraṇā-
viśeṣā: pratiprasrabhyante | teṣāmevaṃ bhavati-kiṃ nu vayaṃ bhavanta itaścyutā:, āhosvidanyatropapannā
iti | teṣāṃ prasādasaṃjananārthaṃ bhagavānnirmitaṃ visarjayati | teṣāṃ nirmitaṃ dṛṣṭvaivaṃ bhavati-na hyeva
vayaṃ bhavanta itaścyutā:, nāpyanyatropapannā: | api tvayamapūrvadarśana: sattva:, asyānubhāvenāsmākaṃ 
kāraṇāviśeṣā: pratiprasrabdhā iti | te nirmite cittamabhiprasādya tannarakavedanīyaṃ karma kṣapayitvā 
devamanuṣyeṣu pratisaṃdhiṃ gṛhṇanti, yatra satyānāṃ bhājanabhūtā bhavanti | yā upariṣṭādgacchanti, 
tāścāturmahārājikāṃstrāyastriṃśān yāmāṃstuṣitānnirmāṇaratīn paranirmitavaśavartino brahmakāyi-
@052
kān brahmapurohitān mahābrahmaṇa: parīttābhānapramāṇābhānābhāsvarān parīttaśubhānapramāṇa-
śubhāñchubhakṛtsnānanabhrakān puṇyaprasavān bṛhatphalānabṛhānatapān sudṛśān sudarśanā-
nakaniṣṭhān devān gatvā anityaṃ du:khaṃ śūnyamanātmetyuddhoṣayanti | gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata:
samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’ntardhīyante |
anāgataṃ vyākartukāmo bhavati, purastādantardhīyante | narakopapattiṃ vyākartukāmo bhavati, 
pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante | pretopapattiṃ
vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, jānuno-
rantardhīyante | balacakravartirājyaṃ vyākartukāmo bhavati, vāme karatale’ntardhīyante | cakravartirājyaṃ 
vyākartukāmo bhavati, dakṣiṇe karatale’ntardhīyante | devopapattiṃ vyākartukāmo bhavati,
nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyekāṃ bodhiṃ
vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo bhavati, 
uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata uṣṇīṣe’ntarhitā: |
athāyuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigatya{1. Mss. are equally divided in reading adhigatya as against usual 
adhigamya.} vīra buddhyā 
śrotṝṇāṃ śramaṇa jinendra kāṅkṣitānām |
dhīrābhirmunivṛṣavāgbhiruttamābhi-
rutpannaṃ vyapanaya saṃśayaṃ śubhābhi: ||5||
@053
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda, evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasyānanda anena gṛhapatinā mamaivaṃvidhaṃ satkāraṃ 
kṛtam | evaṃ bhadanta | eṣa ānanda gṛhapatiranena kuśalamūlena cittotpādena deyadharmapari-
tyāgena ca trikalpāsaṃkhyeyasamudānītāṃ bodhiṃ samudānīya mahākaruṇāparibhāvitā: ṣaṭ pāra-
mitā: paripūrya divyānnado nāma samyaksaṃbuddho bhaviṣyati daśabhirbalaiścaturbhirvaiśāradyaistribhi-
rāveṇikai: smṛtyupasthānairmahākaruṇayā ca | ayamasya deyadharmo yo mamāntike cittaprasāda: |
etacca prakaraṇaṃ rājā bimbisāro māgadhakāśca paricārakā: śrutvā paraṃ vismayamāpannā: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-paśya bhagavan 
yāvadanena gṛhapatinā bhagavān saśrāvakasaṃgho divyamānuṣībhirṛddhibhirabhyarcita iti ||
bhagavānāha-tathāgatenaivaitāni bhikṣava: pūrvamanyāsu jātiṣu karmāṇi kṛtānyupacitāni 
labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | mayaitāni karmāṇi
kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupacitāni bāhye 
pṛthivīdhātau vipacyante, nābdhātau, na tejodhātau, na vāyudhātau, api tu upātteṣveva
skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||7||
bhūtapūrvaṃ bhikṣavo’tīte’dhvani pūrṇo nāma samyaksaṃbuddho loka udapādi tathāgato’rhan 
samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavān | atha pūrṇa: samyaksaṃbuddho janapadacārikāṃ carannanyatamāṃ rājadhānīmanuprāpta: |
aśrauṣīdrājā kṣatriyo mūrdhābhiṣikta:-pūrṇa: samyaksaṃbuddho janapadacārikāṃ carannasmākaṃ rāja-
dhānīmanuprāpta iti | śrutvā ca punarmahatyā rājarddhyā mahatā rājānubhāvena samanvāgato yena
pūrṇa: samyaksaṃbuddhastenopasaṃkrānta: | upasaṃkramya pūrṇasya samyaksaṃbuddhasya pādau śirasā vanditvai-
kānte niṣaṇṇa: | ekānte niṣaṇṇaṃ rājānaṃ kṣatriyaṃ mūrdhābhiṣiktaṃ pūrṇa: samyaksaṃbuddho bodhi-
karakairdharmai: samādāpayati | atha rājā kṣatriyo mūrdhābhiṣikta: pūrṇaṃ samyaksaṃbuddhaṃ saśrāvakasaṃghaṃ 
traimāsyaṃ cīvarapiṇḍapātaśayanāsanaglānapratyayabhaiṣajyapariṣkārairupanimantritavān | adhivāsitaṃ 
ca pūrṇena samyaksaṃbuddhena rājñastūṣṇībhāvena | atha rājā kṣatriyo mūrdhābhiṣikta: pūrṇasya 
samyaksaṃbuddhasya tūṣṇībhāvenādhivāsanāṃ viditvā traimāsyaṃ cīvarapiṇḍapātaśayanāsanaglāna-
pratyayabhaiṣajyapariṣkārairupasthāya bhagavato ratnamayapratimāṃ kārayitvā buddhaharṣaṃ kāritavān, 
yatrānekai: prāṇiśatasahasrairmahāprasādo labdha: | taddhetutatpratyayaṃ ca te parinirvṛtā: ||
@054
kiṃ manyadhve bhikṣavo yo’sau tena kālena tena samayena rājā babhūva, ahaṃ sa: |
yanmayā pūrṇasya samyaksaṃbuddhasya tādṛśī pūjā kṛtā, tena me saṃsāre’nantaṃ sukhamanubhūtam tenaiva
ca hetunā tathāgatasya ca me śreṣṭhinā śakreṇa ca īdṛśī pūjā kṛtā | tasmāttarhi bhikṣava evaṃ
śikṣitavyaṃ yacchāstāraṃ satkariṣyāmo gurukariṣyāmo mānayiṣyāma: pūjayiṣyāma: | śāstāraṃ 
satkṛtya gurukṛtya mānayitvā pūjayitvopaniśritya vihariṣyāma: | ityevaṃ vo bhikṣava:
śikṣitavyam ||
idamavocadbhagavān | āttamanasaste bhikṣavo ca bhagavato bhāṣitamabhyanandan ||
@055
tṛtīyo varga: |
tasyoddānam-
candano hyatha padmaśca cakraṃ daśaśirāstathā |
sūkṣmatvak śītadīptiśca nāvikā gandhamādana: |
nirmalo valgusvaraśca vargo bhavati sattama: ||
21 candana: |
buddho bhagavān satkṛto gurukṛto mānita: pūjito rājabhī rājamātrairdhanibhi:
paurai: śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍa-
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsana-
glānapratyayabhaiṣajyapariṣkārāṇāṃ saśrāvakasaṃgho magadheṣu janapadeṣu cārikāṃ caran gaṅgātīra-
manuprāpta: | tena khalu puna: samayena gaṅgātīrasya nātidūre stūpamavarugṇaṃ vātātapābhyāṃ 
pariśīrṇam | bhikṣubhirdṛṣṭvā bhagavān pṛṣṭa: kasya bhagavannayaṃ stūpa iti | bhagavānāha-candano nāma
pratyekabuddho babhūva, tasyeti | bhikṣava ūcu:-kuto bhagavaṃścandanasya pratyekabuddhasyotpattirnāmā-
bhinirvṛttiśceti | bhagavānāha-icchatha yūyaṃ bhikṣava: śrotuṃ yathā candanasya pratyekabuddhasyo-
tpattirnāmābhinirvṛttiśca ? evaṃ bhadanta | tena hi bhikṣava: śṛṇuta, sādhu ca suṣṭhu ca manasi
kuruta, bhāṣiṣye ||
bhūtapūrvaṃ bhikṣavo’tīte’dhvani vārāṇasyāṃ nagaryāṃ brahmadatto nāma rājā rājyaṃ kārayati 
ṛddhaṃ ca sphītaṃ ca kṣemaṃ ca subhikṣaṃ cākīrṇabahujanamanuṣyaṃ ca praśāntakalikalahaḍimba-
ḍamaraṃ taskararogāpagataṃ śālīkṣugomahiṣīsaṃpannam | dhārmiko dharmarājo dharmeṇa rājyaṃ kārayati |
so’putra: putrābhinandī śivavaruṇakuberaśakrabrahmādīnanyāṃśca devatāviśeṣānāyācate | tadyathā-
ārāmadevatā vanadevatāścatvaradevatā: śṛṅgāṭakadevatā balipratigrāhikā devatā: | sahajā:
sahadhārmikā nityānubaddhā api devatā āyācate | asti caiṣa loke pravādo yadāyācana-
heto: putrā jāyante duhitaraśceti | tacca naivam | yadyevamabhaviṣyadekaikasya putrasahasramabhavi-
ṣyat tadyathā rājñaścakravartina: | api tu trayāṇāṃ sthānānāṃ saṃmukhībhāvātputrā jāyante 
duhitaraśca | katameṣāṃ trayāṇām ? mātāpitarau raktau bhavata: saṃnipatitau, mātā kalyā  
bhavati ṛtumatī, gandharvaśca pratyupasthito bhavati | eṣāṃ trayāṇāṃ sthānānāṃ saṃmukhībhāvātputrā
jāyante duhitaraśca | sa caivamāyācanaparastiṣṭhati | tasya codyāne mahāpadminī | tatra 
padmamatipramāṇaṃ jātam | taddivase divase vardhate na tu phullati | tata ārāmikeṇa rājñe
niveditam | rājñā ukta: parīkṣyatāmetatpadmamiti | yāvadapareṇa samayena sūryodaye tatpadmaṃ 
vikasitam | tasya ca padmasya karṇikāyāṃ dāraka: paryaṅkaṃ baddhvāvasthita:, abhirūpo darśanīya: 
@056
prāsādiko gaura: kanakavarṇaśchatrākāraśirā: pralambabāhurvistīrṇalalāṭa ucca{1. Speyer suggests uccaghoṇa: which in unnecessary in view of tuṅganāsa:.}ghoṣa: saṃgatabhrū-
stuṅganāsa: dvātriṃśatā mahāpuruṣalakṣaṇai: samalaṃkṛto’śītyānuvyañjanairvirājitagātra: | tasya 
mukhātpadmagandho vāti śarīrācca candanagandha: | tata ārāmikeṇa rājñe niveditam | tato 
rājā sāmātya: sānta:puraśca tadudyānaṃ gata: | sahadarśanāttena dārakeṇa rājā saṃbhāṣita:-
ehi tāta, ahaṃ te’putrasya putra iti | tato rājā hṛṣṭatuṣṭapramudita uvāca-evameva putra 
yathā vadasīti | tato rājā padminīmavagāhya taṃ dārakaṃ padmakarṇikā{2. padmakarṇikāyā, as suggested by Speyer, is better.}yāṃ gṛhītvā pāṇitale 
sthāpitavān | yatra yatra sa dāraka: pādau sthāpayati, tatra tatra padmāni prādurbhavanti |
tatastasya candana iti nāma kṛtam ||
yadā candano dārako’nupūrveṇa mahān saṃvṛtta:, tadā nāgarai rājā vijñapta:-ihāsmākaṃ 
deva nagaraparva pratyupasthitam | tadarhati devaścandanaṃ kumāramutsraṣṭam | asmābhi: saha parvānu-
bhaviṣyati, padmaiśca sarvamadhiṣṭhānamalaṃkariṣyatīti | rājāha-evamastviti | tataścandana: sarvā-
laṃkāravibhūṣito’mātyaputraparivṛto vividhairvādyairvādyamānai rājakulādbahirupayāti nagaraparva pratya-
nubhavitum | tatra tasya gacchata: padavinyāse padavinyāse padmāni prādurbhavanti darśanīyāni 
manoramāṇi ca | tānyarkaraśmibhi: spṛṣṭamātrāṇi mlāyanti śuṣyanti ||
atha tasya śuddhasattvasya kalyāṇāśayasya pūrvabuddhāvaropitakuśalamūlasya taddarśanā-
dyoniśo manasikāra utpanna:-yathemāni padmāni utpannamātrāṇi śobhante, arkaraśmiparitāpitāni 
mlāyanti śuṣyanti, evametadapi śarīramiti | tasyaivaṃ cintayatastulayata upaparīkṣamāṇasya 
saptatriṃśadbodhipakṣyadharmā abhimukhībhūtā: | tena tasyaiva janakāyasya madhye sthitena pratyeka-
bodhi: sākṣātkṛtā | yāvacchuddhāvāsakāyikairdevaistasmai kāṣāyāṇyupanāmitāni | tāni ca 
prāvṛtya gaganatalamutpatita:, vicitrāṇi ca prātihāryāṇi kartuṃ pravṛtta:, yaddarśanādrājñāmātya-
naigamasahāyena mahān prasāda: pratilabdho vicitrāṇi ca kuśalamūlānyavaropitāni |
bhagavānāha-ataścandanasya pratyekabuddhasyotpattirnāmābhinirvṛttiśceti ||
bhikṣavo bhagavantaṃ papracchu:-kāni bhadanta candanena pratyekabuddhena karmāṇi kṛtāni 
yenāsya śarīraṃ sugandhi tīkṣṇendriyaśceti | bhagavānāha-kāśyape bhagavati pravrajito babhūva,
tatrānena keśanakhastūpe gandhāvaseka: kṛta:, puṣpāṇi cāvaropitāni, pratyekabodhau cānena mārgo 
bhāvita: | tasmāttarhi bhikṣava evaṃ śikṣitavyaṃ yacchāstāraṃ satkariṣyāmo gurukariṣyāmo mānayiṣyāma:
pūjayiṣyāma: | śāstāraṃ satkṛtya gurukṛtya mānayitvā pūjayitvopaniśritya vihariṣyāma: | ityevaṃ 
vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@057
22 padma: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhīṃ cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
ācaritametanmadhyadeśe yadārāmikā: padmānyādāya vīthīṃ gatvā vikrīṇate | atha bhagavān 
pūrvāhṇe nivāsya pātracīvaramādāya śrāvastīṃ piṇḍāya prāvikṣat | anyatamā ca strī dārakaṃ 
svabhujābhyāmādāya vīthīmavatīrṇā | dadarśa ca sa dārako buddhaṃ bhagavantaṃ dvātriṃśatā 
mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrā-
tirekaprabhaṃ jaṅgamamiva ratnaparvataṃ samantato bhadrakam | dṛṣṭvā ca puna: prasādajāta: sahasā 
bāhumabhiprasārya ārāmikasakāśātpadmaṃ gṛhītvā bhagavato mūrdhni prakṣiptavān | tatastatpadmaṃ 
śakaṭaśakramātraṃ bhūtvopari vihāyasi sthitam | bhagavantaṃ ca gacchantamanu: gacchati, tiṣṭhantaṃ 
tiṣṭhati | tato bhagavatā padmarāgasadṛśā prabhā utsṛṣṭā yayā sakalā śrāvastī avabhāsitā, 
taddhaitukaṃ ca rājāmātyapaurā: āvarjitā: ||
tato bhagavatā smitamupadarśitam | dharmatā khalu yasmin samaye bhagavanta: smitaṃ 
prāviṣkurvanti, tasmin samaye nīlapītalohitāvadātā arciṣo mukhānniścārya kāścidadhastā-
dgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ saṃghātaṃ rauravaṃ 
mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ narakān 
gatvā ye uṣṇanarakāsteṣu śītībhūtā nipatanti, ye śītanarakāsteṣūṣṇībhūtā nipatanti |
tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu vayaṃ bhavanta 
itaścyutā:, āhosvidanyatropapannā iti | teṣāṃ prasādasaṃjananārthaṃ bhagavānnirmitaṃ visarjayati |
teṣāṃ nirmitaṃ dṛṣṭvaivaṃ bhavati-na hyeva vayaṃ bhavanta itaścyutā:, nāpyanyatropapannā: | api 
tvayamapūrvadarśana: sattva:, asyānubhāvenāsmākaṃ kāraṇāviśeṣā: pratiprasrabdhā iti | te nirmite 
cittamabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti yatra satyānāṃ 
bhājanabhūtā bhavanti | yā upariṣṭādgacchanti, tāścāturmahārājikāṃstrāyastriṃśān yāmāṃstuṣitā-
nnirmāṇaratīn paranirmitavaśavartino brahmakāyikān brahmapurohitān mahābrahmaṇa: parīttābhā-
napramāṇābhānābhāsvarān parīttaśubhānapramāṇaśubhāñchubhakṛtsnānanabhrakān puṇyaprasavān bṛha-
tphalānabṛhānatapān sudṛśān sudarśanānakaniṣṭhān devān gatvā anityaṃ du:khaṃ śūnyamanātme-
tyuddhoṣayanti, gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2||
@058
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata:
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata:
pṛṣṭhato’ntardhīyante | anāgataṃ vyākartukāmo bhavati, purastādantardhīyante | narakopapattiṃ 
vyākartukāmo bhavati, pādatale’ntardhīyante | tiryagupapattiṃ vyākartukāmo bhavati, pārṣṇyā-
mantardhīyante | pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ 
vyākartukāmo bhavati, jānunorantardhīyante | balacakravartirājyaṃ vyākartukāmo bhavati, vāme
karatale’ntardhīyante | cakravartirājyaṃ vyākartukāmo bhavati, dakṣiṇe karatale’ntardhīyante |
devopapattiṃ vyākartukāmo bhavati, nābhyāmantardhīyante | śrāvakabodhiṃ vyākartukāmo bhavati, 
āsye’ntardhīyante | pratyekāṃ bodhiṃ vyākartukāmo bhavati, ūrṇāyāmantardhīyante | anuttarāṃ 
samyaksaṃbodhiṃ vyākartukāmo bhavati, uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata ūrṇāyāmantarhitā: |
athāyuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā:
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-etametadānanda, evametat | nāhetvapratyayamānanda tathāgatā arhanta: samya-
ksaṃbuddhā: smitaṃ prāviṣkurvanti | paśyasyānanda anena dārakeṇa prasādajātena tathāgatasya padmaṃ 
kṣiptam | evaṃ bhadanta | eṣa ānanda dārako’nena kuśalamūlena cittotpādena deyadharmapari-
tyāgena ca pañcadaśa kalpān vinipātaṃ na gamiṣyati | divyamānuṣasukhamanubhūya padmottaro nāma
pratyekabuddho bhaviṣyati | ayamasya deyadharmo yo mamāntike cittaprasāda: | tasmāttarhi bhikṣava evaṃ
śikṣitavyaṃ yadbuddhapratyekabuddhaśrāvakeṣu kārān kariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@059
23 cakram |
buddho bhagavān satkṛto gurukṛto mānita: pūjito rājabhī rājamātrairdhanibhi:
paurai: śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍa-
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsana-
glānapratyayabhaiṣajyapariṣkārāṇāṃ saśrāvakasaṃgho {1. Mss. wrongly read śrāvastyāṃ for rājagṛhe.}rājagṛhe viharati veṇuvane kalandakanivāpe |
rājagṛhe’nyatama: sārthavāho mahāsamudramavatīrṇa: | tasya bhāryā yauvanavatī | sā svāmino’rthe 
utkaṇṭhati paritapyati, na cāsyā bhartā āgacchati | tayā nārāyaṇasya praṇipatya prati-
jñātam-yadi me bhartā śīghramāgacchati, ahaṃ te sauvarṇacakraṃ pradāsyāmīti | tatastasyā:
svāmī svastikṣemābhyāṃ mahāsamudrādāśu pratyāgata: | tayā sauvarṇacakraṃ kāritam | sā
dāsīgaṇaparivṛtā cakramādāya gandhadhūpapuṣpaṃ ca, devakulaṃ saṃpratisthitā ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā
khalu buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanā-
vihāriṇāṃ tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ 
caturṣu saṃgrahavastuṣu dīrgharātrakṛtaparicayānāṃ pañcāṅgaviprahīṇānāṃ pañcagatisamatikrāntānāṃ 
ṣaḍaṅgasamanvāgatānāṃ ṣaṭpāramitāparipūrṇānāṃ saptabodhyaṅgakusumāḍhyānāmaṣṭāṅgamārgadeśikānāṃ 
navānupūrvasamāpattikuśalānāṃ daśabalabalināṃ daśadiksamāpūrṇayaśasāṃ daśaśatavaśavartiprati-
viśiṣṭānāṃ trī rātrestrirdivasasya buddhacakṣuṣā lokaṃ vyavalokya jñānadarśanaṃ pravartate-ko
hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka; kṛcchrasaṃkaṭa-
saṃbādhaprāpta:, ko’pāyanimna:, ko’pāyapravaṇa: ko’pāyaprāgbhāra: | kamahamapāyāduddhṛtya svarge 
mokṣe vā pratiṣṭhāpayeyam, kasya kāmapaṅkanimagnanasya hastoddhāramanupradadyām, kamāryadhanavirahita-
māryadhanaiśvaryādhipatye pratiṣṭhāpayeyam, kasyānavaropitāni kuśalamūlānyavaropayeyam, kasyāva-
ropitāni paripācayeyam, kasya paripakvāni vimocayeyam | āha ca-
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
paśyati bhagavān-iyaṃ dārikā maddarśanātpratyekabodhe: kuśalamūlānyavaropayiṣyatīti |
tata: pūrvāhṇe nivāsya pātracīvaramādāya bhikṣugaṇaparivṛto bhikṣusaṃghapuraskṛto rājagṛhaṃ piṇḍāya 
prāvikṣat | athāsau dārikā dadarśa buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛta-
maśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ 
samantato bhadrakam | sahadarśanācca labdhaprasādā bhagavati sauvarṇacakraṃ kṣeptumārabdhā | tata-
śceṭikayā vāryate-nāyaṃ nārāyaṇa iti | sā vāryamāṇāpi tīvraprasādāvarjitamānasā buddhasya 
bhagavata upari sauvarṇacakraṃ nikṣipya gandhamālyaṃ ca dattavatī ||
@060
tato bhagavatā smitaṃ vidarśitam | dharmatā khalu yasmin samaye buddhā bhagavanta: 
smitaṃ prāviṣkurvanti, tasmin samaye nīlapītalohitāvadātā arciṣo mukhānniścārya kāści-
dadhastādgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ saṃghātaṃ 
rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ 
narakān gatvā ye uṣṇanarakāsteṣu śītībhūtā nipatanti, ye śītanarakāsteṣūṣṇībhūtā 
nipatanti | tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu
vayaṃ bhavanta itaścyutā:, āhosvidanyatropapannā iti | teṣāṃ prasādasaṃjananārthaṃ bhagavānnirmitaṃ 
visarjayati | teṣāṃ taṃ nirmitaṃ dṛṣṭvaivaṃ bhavati-na hyeva vayaṃ bhavanta itaścyutā:, nāpyanyatropa-
pannā: | api tvayamapūrvadarśana: sattva:, asyānubhāvenāsmākaṃ kāraṇāviśeṣā: pratiprasrabdhā iti |
te nirmite cittamabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti, 
yatra satyānāṃ bhājanabhūtā bhavanti | yā upariṣṭādgacchanti, tāścāturmahārājikāṃstrāya-
striṃśān yāmāṃstuṣitānnirmāṇaratīn paranirmitavaśavartino brahmakāyikān brahmapurohitān 
mahābrahmaṇa: parīttābhānapramāṇābhānābhāsvarān parīttaśubhānapramāṇaśubhāñchubhakṛtsnānanabhrakān
puṇyaprasavān bṛhatphalānabṛhānatapān sudṛśān sudarśanānakaniṣṭhān devān gatvā anityaṃ 
du:khaṃ śūnyamanātmetyuddhoṣayanti, gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||2||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||3||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata:
samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’ntardhīyante |
anāgataṃ vyākartukāmo bhavati, purastādantardhīyante | narakopapattiṃ vyākartukāmo bhavati,
pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante | pretopapattiṃ 
vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, jānuno-
rantardhīyante | balacakravartirājyaṃ vyākartukāmo bhavati, vāme karatale’ntardhīyante | cakravartirājyaṃ 
vyākartukāmo bhavati, dakṣiṇe karatale’ntardhīyante | devopapattiṃ vyākartukāmo bhavati,
nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyekabodhiṃ 
vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo bhavati, 
uṣṇīṣe’ntardhīyante |
atha tā arciṣo bhagavantaṃ tri: pradakṣiṇīkṛtya bhagavata ūrṇāyāmantarhitā: |
athāyuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||4||
@061
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jīnā jitāraya: ||5||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||6||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā:
taṃ śrotuṃ samabhilaṣanti te janaughā: ||7|| iti ||
bhagavānāha-evametadānanda, evametat | nāhetvapratyayamānanda tathāgatā arhanta:
samyaksaṃbuddhā: smitaṃ prāviṣkurvanti | paśyasyānanda anayā dārikayā tathāgatasya sauvarṇacakraṃ
kṣiptam | evaṃ bhadanta | eṣā ānanda dārikā anena kuśalamūlena cittotpādena deyadharmapari-
tyāgena ca pañcadaśa kalpān vinipātaṃ na gamiṣyati, divyaṃ mānuṣaṃ sukhamanubhūya ca
cakrāntaro nāma pratyekabuddho bhaviṣyati | ayamasya deyadharmo yo mamāntike cittaprasāda
iti | tasmāttarhi bhikṣava evaṃ śikṣitavyaṃ yadbuddhapratyekabuddhaśrāvakeṣu kārān kariṣyāma: |
ityevaṃ vo bhikṣava: śikṣitavyam ||
idamavocadbhagavān | āttamanasaste ca bhikṣavo bhagavato bhāṣitamabhyanandan ||
24 daśaśirā: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgho magadheṣu janapadacārikāṃ caran gaṅgātīramanuprāpta:
sārdhaṃ bhikṣusaṃghena | adrākṣuste bhikṣavo dūrata eva purāṇastūpaṃ vātātapavarṣairavarugṇaṃ prarugṇam |
dṛṣṭvā ca punarbhagavantaṃ papracchu:-kasyaiṣa bhadanta stūpa iti | bhagavānāha-daśaśirasa: pratyeka-
buddhasyeti | bhikṣava: ūcu:-kuto bhadanta daśaśirasa: pratyekabuddhasyotpattirnāmābhinirvṛtti-
śceti | bhagavānāha-icchatha yūyaṃ bhikṣava: śrotumiti ? ta ūcu:-evaṃ bhadanteti | tena hi 
bhikṣava: śṛṇuta, sādhu ca suṣṭhu ca manasi kuruta, bhāṣiṣye ||
bhūtapūrvaṃ bhikṣavo’tīte’dhvani vārāṇasyāṃ nagaryāṃ brahmadatto nāma rājā rājyaṃ kārayati, 
ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca praśāntakalikalahaḍimbaḍamaraṃ 
@062
taskararogāpagataṃ śālīkṣugomahiṣasaṃpannam | dhārmiko dharmarājo dharmasthito dharmeṇa rājyaṃ kāra-
yati | sa ca rājā aputra: putrābhinandī śivavaruṇakuberaśakrabrahmādīnanyāṃśca devatāviśeṣā-
nāyācate | tadyathā-ārāmadevatā vanadevatāścatvaradevatā: śṛṅgāṭakadevatā: balipratigrāhikā
devatā: | sahajā: sahadhārmikā: nityānubaddhā api devatā āyācate | sa caivamāyācanapara-
stiṣṭhati | tasya codyāne mahatī padminī utpalakumudapadmapuṇḍarīkasaṃchannā haṃsacakravākakāraṇḍa-
vādiśakunopaśobhitā nalinī | tatra padmamatipramāṇamakaṇṭakaṃ sahasotpannam | taddivase divase 
vardhate, na tu phullati | tata ārāmikeṇa rājñe niveditam | rājñā ukta:-parirakṣyatāmetatpadma- 
miti | yāvadapareṇa samayena sūryodaye tatpadmaṃ vikasitam | tasya padmasya karṇikāyāṃ dāraka: 
paryaṅkaṃ baddhvāvasthita: abhirūpo darśanīya: prāsādiko gaura: kanakavarṇaśchatrākāraśirā:
pralambabāhurvistīrṇalalāṭa uccaghoṣa: saṃgatabhrūstuṅganāsa: dvātriṃśatā mahāpuruṣalakṣaṇai: samalaṃ-
kṛto’śītyānuvyañjanairvirājitagātra: | taṃ dṛṣṭvā ārāmikeṇa rājñe niveditam | śrutvā rājā 
sāmātya: sānta:puraśca tadudyānaṃ gata: | dadarśa rājā padmakarṇikāyāṃ tathā vibhrājamānam |
dṛṣṭvā ca punarhṛṣṭatuṣṭapramudita udagraprītisaumanasyajāta: padminīmavagāhya taṃ gṛhītvā mahatā 
satkāreṇa svagṛhamānīya śramaṇabrāhmaṇanaimittikānāṃ nivedya trīṇi saptakānyekaviṃśatiṃ divasān
jātasya jātimahaṃ kṛtvā daśaśirā iti nāmadheyaṃ kṛtavān ||
daśaśirā dāraka: aṣṭābhyo dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ 
dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhirunnīyate vardhyate 
kṣīreṇa dadhnā navanītena sarpiṣā sarpimaṇḍenānyaiścottaptairupakaraṇaviśeṣai: | āśu vardhate hradastha-
miva paṅkajam | sa ca kumāra: śrāddho bhadra: kalyāṇāśaya ātmahitaparahitapratipanna: kāruṇiko 
mahātmā dharmakāma: prajāvatsala: | sa paśyati pitaraṃ rājadharme sthitaṃ sāvadyamavadyāni karmāṇi
kurvāṇam | dṛṣṭvā ca kumāra: saṃvigna: pitaraṃ vijñāpayāmāsa-anujānīhi māṃ tāt, pravrajiṣyāmi 
svākhyāte dharmavinaye iti | yāvatpitrānujñāta: keśaśmaśru avatārya kāṣāyāṇi vastrāṇyācchādya 
samyageva śraddhayā agārādanagārikāṃ pravrajita: | tena vinopadeśena saptatriṃśadbodhipakṣān 
dharmānāmukhīkṛtya pratyekā bodhi: sākṣātkṛtā | sa gaganatalamutpatya pitu: sakāśe vicitrāṇi 
prātihāryāṇi cakāra | tato rājñā traimāsyaṃ piṇḍakenopanimantrita: | sa śarīrabhārodvahanaparikhinno 
vicitrāṇi prātihāryāṇi darśayitvā indhanakṣayādivāgnirnirvṛti{1. Speyer reads nivṛttim for nirvṛtim.}mupajagāma | tasyaiṣa stūpa iti ||
atha bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta daśa-
śirasā karmāṇi kṛtāni, yena mātu: kukṣau nopapanna:, padma upapanna iti | bhagavānāha-daśaśira-
saiva bhikṣava: karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitā-
nyavaśyaṃbhāvīni | daśaśirasā karmāṇi kṛtānyupacitāni ko’nya: pratyanubhaviṣyati ? na bhikṣava:
karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyu-
dhātau, api tu upātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
@063
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvamatīte’dhvani ekanavate kalpe vipaśyī nāma samyaksaṃbuddho loka udapādi  
tathāgato’rhan samyaksaṃbuddho vidyācaraṇasaṃpanna: sugato lokavidanuttara: puruṣadamyasārathi: 
śāstā devamanuṣyāṇāṃ buddho bhagavān | sa bandhumatīṃ rājadhānīmupaniśritya viharati | atha 
vipaśyī samyaksaṃbuddha: pūrvāhṇe nivāsya pātracīvaramādāya bhikṣugaṇaparivṛto bhikṣusaṃghapuraskṛto 
bandhumatīṃ rājadhānīṃ piṇḍāya prāvikṣat | anyataraśca sārthavāha: padmamādāya vīthīṃ pratipanna: |
athāsau paśyati vipaśyinaṃ samyaksaṃbuddhaṃ dvātriṃśatā mahāpuruṣalakṣaṇai: samalaṃkṛtamaśītyānu-
vyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato
bhadrakam | sahadarśanādbhagavata upari tatpadmaṃ cikṣepa | tat kṣiptamātraṃ bhagavata upari śakaṭa-
cakramātraṃ bhūtvā bhagavantaṃ gacchantamanugacchati, tiṣṭhantamanutiṣṭhati | yāvadvipaśyinā 
samyaksaṃbuddhena sa sārthavāha: pratyekabodhau vyākṛta: | tato hṛṣṭatuṣṭapramuditamanā: svagṛhamāgata: |
prajāpatī cāsya tena kālena prajāyamānā sasvaraṃ kranditavatī | tena paricārikā pṛṣṭā-
kimidamiti | tayā samākhyātam | tata: sārthavāha: saṃvigna: praṇidhānaṃ kartumārabdha:-mā 
kadācitsaṃsāre mātu: kukṣāvupapadyeyamiti ||
bhagavānāha-kiṃ manyadhve bhikṣavo yo’sau tena kālena tena samayena sārthavāho  
babhūva, ayaṃ sa daśaśirā: pratyekabuddha: | tena kuśalamūlenaikaviṃśatiṃ kalpān na kadācinmātu:
kukṣāvupapanna: | paścime cāsya bhave iyaṃ vibhūti: | tasmāttarhi bhikṣava evaṃ śikṣitavyaṃ
yadbuddhapratyekabuddhārya śrāvakeṣu kārān kariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
25 sūkṣmatvak |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
tena khalu samayena śrāvastyāmanyatama: śreṣṭhī āḍhyo mahādhano mahābhoga: prabhūtavittopakaraṇa:
prabhūtasattvasvāpateya: prabhūtamitrāmātyajñātisālohita: | sa ca gṛhapati: śrāddho bhadra:
kalyāṇāśaya ātmahitaparahitapratipanna: kāruṇiko mahātmā dharmakāma: | tasyaitadabhavat-
ime bhogā: jalacandrasvabhāvā: marīcisadṛśā anityā adhruvā anāśvāsikā viparimāṇa-
dharmāṇa: pañcabhirugradaṇḍai: sādhāraṇā: | yannvahamasārebhyo bhogebhya: sāramādadyāmiti | tena 
bhagavān saśrāvakasaṃgho bhaktenopanimantrita: | gṛhaṃ cāpagatapāṣāṇaśarkarakaṭhallaṃ vyavasthāpitaṃ 
@064
candanavāripariṣiktaṃ vicitragandhaghaṭikāsurabhidhūpadhūpitaṃ nānāpuṣpābhikīrṇam | puṣpāsanāni 
prajñaptāni | tata: susvādaśītarasapānāni bhakṣyabhojyāni ca sajjīkṛtya bhagavato dūtena
kālamārocayati-samayo bhadanta, sajjaṃ bhaktaṃ yasyedānīṃ bhagavān kālaṃ manyata iti | tato
bhagavān pūrvāhṇe nivāsya pātracīvaramādāya bhikṣugaṇaparivṛto bhikṣusaṃghapuraskṛto yena tasya 
gṛhapaterniveśanaṃ tenopasaṃkrānta: | upasaṃkramya purastādbhikṣusaṃghasya prajñapta evāsane niṣaṇṇa: |
atha sa gṛhapati: sukhopaviṣṭaṃ buddhapramukhaṃ bhikṣusaṃghaṃ viditvā śucinā praṇītenāhāreṇa 
svahastaṃ saṃtarpayati saṃpravārayati | svahastaṃ saṃtarpya saṃpravārya bhagavantaṃ bhuktavantaṃ viditvā dhauta-
hastamapanītapātraṃ nīcatarāsanaṃ gṛhītvā bhagavata: purastānniṣaṇṇo dharmaśravaṇāya | atha 
bhagavāṃstaṃ gṛhapatiṃ dharmyayā kathayā saṃdarśayati samādāpayati samuttejayati | anekaparyāyeṇa 
dharmyayā kathayā saṃdarśya samādāpya samuttejya tūṣṇīṃbhūta: | atha sa gṛhapatirlabdhaprasāda:
pādayornipatya cetanāṃ puṣṇāti ||
tato bhagavān smitaṃ vidarśitavān | dharmatā khalu yasmin samaye buddhā: bhagavanta:
smitaṃ prāviṣkurvanti, tasmin samaye nīlapītalohitāvadātā arciṣo mukhānniścārya 
kāścidadhastādgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ 
saṃghātaṃ rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ 
mahāpadmaṃ narakān gatvā ye uṣṇanarakāsteṣu śītībhūtā nipatanti, ye śītanarakāsteṣūṣṇī-
bhūtā nitapanti | tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ 
nu vayaṃ bhavanta itaścyutā:, āhosvidanyatropapannā iti | teṣāṃ sattvānāṃ prasādasaṃjananārthaṃ 
bhagavān nirmitaṃ visarjayati | teṣāṃ nirmitaṃ dṛṣṭvaivaṃ bhavati-na hyeva vayaṃ bhavanta itaścyutā:, 
nāpyanyatropapannā: | api tvayamapūrvadarśanā: sattva:, asyānubhāvenāsmākaṃ kāraṇāviśeṣā:
pratiprasrabdhā iti | te nirmite cittamabhiprasādya tannarakavedanīyaṃ karma kṣapayitvā devamanuṣyeṣu 
pratisaṃdhiṃ gṛhṇanti, yatra satyānāṃ bhājanabhūtā bhavanti | yā upariṣṭādgacchanti, tāścāturmahā-
rājikāṃstrāyastriṃśān yāmāṃstuṣitānnirmāṇaratīn paranirmitavaśavartino brahmakāyikān brahmapuro-
hitān mahābrahmaṇa: parīttābhānapramāṇābhānābhāsvarān parīttaśubhānapramāṇāśubhāñchubhakṛtsnā-
nanabhrakān puṇyaprasavān bṛhatphalānabṛhānatapān sudṛśān sudarśanānakaniṣṭhān devān 
gatvā anityaṃ du:khaṃ śūnyamanātmetyuddhoṣayanti, gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2||
atha tā arciṣastrisāhasramahāmahāsāhasraṃ lokadhātumanvāhiṇḍya bhagavantameva pṛṣṭhata: 
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’nta-
@065
rdhīyante | anāgataṃ vyākartukāmo bhavati, purastādantardhīyante | narakopapattiṃ vyākartukāmo bhavati, 
pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante | pretopapattiṃ
vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, jānuno-
rantardhīyante | balacakravartirājyaṃ vyākartukāmo bhavati, vāme karatale’ntardhīyante | cakravarti-
rājyaṃ vyākartukāmo bhavati, dakṣiṇe karatale’ntardhīyante | devopapattiṃ vyākartukāmo bhavati, 
nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyekāṃ bodhiṃ 
vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo bhavati, 
uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata ūrṇāyāmantarhitā: | athā-
yuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||5||
nākasmāllavaṇa jalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda, evametat | nāhetvapratyayamānanda tathāgatā arhanta:
samyaksaṃbuddhā: smitaṃ prāviṣkurvanti | paśyasyānanda anena śreṣṭhinā mamaivaṃvidhaṃ satkāraṃ 
kṛtam | evaṃ bhadanta | eṣa ānanda śreṣṭhī anena kuśalamūlena cittotpādena deyadharmapari-
tyāgena ca sūkṣmatvagiti nāma pratyekabuddho bhaviṣyati | ayamasya deyadharmo yo mamāntike 
cittaprasāda iti | tasmāttarhi bhikṣava evaṃ śikṣitavyaṃ yadbuddhapratyekabuddhāryaśrāvakeṣu kārān
kariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@066
26 śītaprabha: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgho viharati jetavane’nāthapiṇḍadasyārāme | śrāvastyā-
manyatamo gṛhapatirāḍhyo mahādhano mahābhogo vistīrṇaviśālaparigraho vaiśravaṇadhanasamudito 
vaiśravaṇadhanapratispardhī | sa ca śrāddho bhadra: kalyāṇāśaya ātmahitaparahitapratipanna: 
kāruṇiko mahātmā dharmakāma: | tasyaitadabhavat-ime bhogā jalacandrasvabhāvā gajakarṇasadṛśā 
anityā adhruvā anāśvāsikā vipariṇāmadharmāṇa: pañcabhirugradaṇḍai: sādhāraṇā: | yannvahamasārebhyo 
bhogebhya: sāramādadyāmiti | tena grīṣmakāle vartamāne bhagavān saśrāvakasaṃgho bhaktenopa-
nimantrita: | gṛhaṃ cāpagatapāṣāṇaśarkarakaṭhallaṃ vyavasthāpitaṃ candanavāripariṣiktaṃ vicitra-
gandhaghaṭikāsurabhidhūpadhūpitaṃ nānāpuṣpābhikīrṇam | puṣpāsanāni prajñaptāni | tata: śītarasāni 
pānakāni bhakṣyabhojyāni ca sajjīkṛtya bhagavato dūtena kālamārocayati-samayo bhadanta 
sajjaṃ bhaktaṃ yasyedānīṃ bhagavān kālaṃ manyata iti | tato bhagavān pūrvāhṇe nivāsya pātra-
cīvaramādāya bhikṣugaṇaparivṛto bhikṣusaṃghapuraskṛto yena tasya gṛhapaterniveśanaṃ tenopasaṃkrānta: |
upasaṃkramya purastādbhikṣusaṃghasya prajñapta evāsane niṣaṇṇa: | atha sa gṛhapati: sukhopaniṣaṇṇaṃ 
buddhapramukhaṃ bhikṣusaṃghaṃ viditvā śucinā praṇītena khādanīyabhojanīyena svahastaṃ saṃtarpayati 
saṃpravārayati | anekaparyāyeṇa śucinā praṇītena khādanīyabhojanīyena svahastaṃ saṃtarpya
saṃpravārya bhagavantaṃ bhuktavantaṃ viditvā dhautahastamapanītapātraṃ nīcatarāsanaṃ gṛhītvā bhagavata:
purastānniṣaṇṇo dharmaśravaṇāya | atha bhagavāṃstaṃ gṛhapatiṃ dharmyayā kathayā saṃdarśayati samā-
dāpayati samuttejayati saṃpraharṣayati | anekaparyāyeṇa dharmyayā kathayā saṃdarśya samādāpya 
samuttejya saṃpraharṣya tūṣṇīṃbhūta: | atha sa gṛhapatirlabdhaprasāda: pādayornipatya cetanāṃ puṣṇāti ||
tato bhagavatā smitaṃ vidarśitam | dharmatā khalu yasmin samaye buddhā bhagavanta: smitaṃ 
prāviṣkurvanti, tasmin samaye nīlapītalohitāvadātā arciṣo mukhānniścārya kāścidadhastā-
dgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ saṃghātaṃ 
rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ 
narakān gatvā ye uṣṇanarakāsteṣu śītībhūtā nipatanti, ye śītanarakāsteṣūṣṇībhūtā
nipatanti | tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu 
vayaṃ bhavanta itaścyutā:, āhosvidanyatropapannā iti | teṣāṃ prasādasaṃjananārthaṃ bhagavānnirmitaṃ 
visarjayati | teṣāṃ nirmitaṃ dṛṣṭvaivaṃ bhavati-na hyeva vayaṃ bhavanta itaścyutā:, nāpyanyatropapannā: |
api tvayamapūrvadarśana: sattva:, asyānubhāvenāsmākaṃ kāraṇāviśeṣā: pratiprasrabdhā iti | te 
nirmite cittamabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti yatra 
satyānāṃ bhājanabhūtā bhavanti | yā upariṣṭādgacchanti, tāścāturmahārājikāṃstrāyastriṃśān 
@067
yāmāṃstuṣitānnirmāṇaratīn paranirmitavaśavartino brahmakāyikān brahmapurohitān mahābrahmaṇa:
parīttābhānapramāṇābhānābhāsvarān parīttaśubhānapramāṇaśubhāñchubhakṛtsnānanabhrakān puṇya-
prasavān bṛhatphalānabṛhānatapān sudṛśān sudarśanānakaniṣṭhān devān gatvā anityaṃ du:khaṃ 
śūnyamanātmetyuddhoṣayanti, gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata:
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato-
‘ntardhīyante | anāgataṃ vyākartukāmo bhavati, purastādantardhīyante | narakopapattiṃ vyākartu-
kāmo bhavati, pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante |
pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo 
bhavati, jānunorantardhīyante | balacakravartirājyaṃ vyākartukāmo bhavati, vāme karatale’nta-
rdhīyante | cakravartirājyaṃ vyākartukāmo bhavati, dakṣiṇe karatale’ntardhīyante | devopapattiṃ 
vyākartukāmo bhavati, nābhyāmantardhīyante | śrāvakabodhiṃ vyākartukāmo bhavati, āsye-
‘ntardhīyante | pratyekāṃ bodhiṃ vyākartukāmo bhavati, ūrṇāyāmantardhīyante | anuttarāṃ samya-
ksaṃbodhiṃ vyākartukāmo bhavati, uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata ūrṇāyāmantarhitā: |
athāyuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||

tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||5||
@068
nākasmāllavaṇajalādrirājadhairyā:
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda, evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasyānanda anena gṛhapatinā mamaivaṃvidhaṃ satkāraṃ 
kṛtam | evaṃ bhadanta | eṣa ānanda gṛhapatiranena kuśalamūlena cittotpādena deyadharmapari-
tyāgena ca śītaprabho nāma pratyekabuddho bhaviṣyati | ayamasya deyadharmo yo mamāntike
cittaprasāda iti | tasmāttarhi bhikṣava evaṃ śikṣitavyaṃ yadbuddhapratyekabuddhāryaśrāvakeṣu kārān 
kariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
27 nāvikā: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgho magadheṣu janapadacārikāṃ caran gaṅgātīramanuprāpta: |
atha bhagavān bhikṣugaṇaparivṛto bhikṣusaṃghapuraskṛto yena nāvikāstenopasaṃkrānta: | upa-
saṃkramya nāvikānidamavocat-uttārayantu bhavanto māmimāṃ nadīmiti | nāvikā ūcu:-
tarapaṇyaṃ prayaccheti | tato bhagavāṃstānnāvikānidamavocat-ahamapi bhavanto nāvika: 
pūrvamāsam | mayā hi rāganadīpatito nandastārita:, dvepārṇavapatito aṅgulimāla:, mānārṇava-
patito mānastabdho māṇava:, mohārṇavapatita urubilvakāśyapastārita: | na ca me tarapaṇyaṃ 
yācitā iti | tathāpyucyamānā na pratipādyante tārayitum ||
anyatamena nāvikena bhagavato aṣṭāṅgopetaṃ svaraṃ śrutvā tāṃ ca rūpasaṃpadaṃ dṛṣṭvā prasāda-
jātenoktam-ahaṃ bhagavantaṃ saśrāvakasaṃghamuttārayiṣyāmīti | tato bhikṣavo nāvamabhirūḍhā: |
bhagavānṛddhyā agrata eva tasya nāvikasyāpārimāttīrātpārime tīre sthita: | tata: san āvikasta-
dṛddhiprātihāryaṃ dṛṣṭvā āvarjitamanā: pādayornipatita: | tasmai  bhagavatā tādṛśī caturāryasatyasaṃprati-
vedhikī dharmadeśanā kṛtā, yāṃ śrutvā tena nāvikena viṃśatiśikharasamudgataṃ satkāyadṛṣṭiśailaṃ 
jñānavajreṇa bhitvā srota{1. Mss. rarely give srotaāpatti; they usually read srotāpatti under the 
influence of Pali word.}āpattiphalaṃ prāptam | sa dṛṣṭasatyastrirudānamudānayati-idamasmākaṃ 
@069
bhadanta na mātrā kṛtaṃ na pitrā na rājñā na devatābhirneṣṭena svajanabandhuvargeṇa na pūrvapretairna 
śramaṇabrāhmaṇairyadbhagavatāsmākaṃ kṛtam | ucchoṣitā rudhirāśrusamudrā:, laṅghitā asthiparvatā:, 
pihitānyapāyadvārāṇi, vivṛtāni svargamokṣadvārāṇi, pratiṣṭhāpitā: smo devamanuṣyeṣu |
āha ca-
tavānubhāvātpihita: sughoro hyapāyamārgo bahudoṣayukta: |
apāvṛtā svargagati: supuṇyā nirvāṇamārgaśca mayopalabdha: ||1||
tvadāśrayāccāptamapetadoṣaṃ mayādya śuddhaṃ suviśuddhacakṣu: |
prāptaṃ ca śāntaṃ padamāryakāntaṃ tīrṇaśca du:khārṇavapāramasmi ||2||
naravarendra narāmarapūjita vigatajanmajarāmaraṇāmaya |
bhavasahasrasudurlabhadarśana saphalamadya mune tava darśanam ||3|| iti ||
dvitīyasya nāvikasya mahān vipratisāra utpanna: | tena bhagavata: pādayornipatya atyayo 
deśita:, bhagavāṃśca saśrāvakasaṃgha: piṇḍakena pratipādita: ||
bhagavatā smitaṃ vidarśitam | dharmatā khalu yasmin samaye buddhā bhagavanta: smitaṃ 
prāviṣkurvanti, tasmin samaye nīlapītalohitāvadātā arciṣo mukhānniścārya kāścidadhastā-
dgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ saṃghātaṃ 
rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ 
narakān gatvā ye uṣṇanarakāsteṣu śītībhūtvā nipatanti, ye śītanarakāsteṣūṣṇībhūtvā 
nipatanti | tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu 
vayaṃ bhavanta itaścyutā:, āhosvidanyatropapannā iti | teṣāṃ prasādasaṃjananārthaṃ bhagavānnirmitaṃ
visarjayati | teṣāṃ nirmitaṃ dṛṣṭvaivaṃ bhavati-na hyeva bhavanta itaścyutā:, nāpyanyatropapannā: |
api tvayamapūrvadarśana: sattva:, asyānubhāvenāsmākaṃ kāraṇāviśeṣā: pratiprasrabdhā iti | te
nirmite cittamabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti, 
yatra satyānāṃ bhājanabhūtā bhavanti | yā upariṣṭādgacchanti, tāścāturmahārājikāṃstrāyastriṃśān
yāmāṃstuṣitānnirmāṇaratīn paranirmitavaśavartino brahmakāyikān brahmapurohitān mahābrahmaṇa:
parīttābhānapramāṇabhānābhāsvarān parīttaśubhānapramāṇaśubhāñchubhakṛtsnānanabhrakān puṇyaprasavān 
bṛhatphalānabṛhānatapān sudṛśān sudarśanānakaniṣṭhān devān gatvā anityaṃ du:khaṃ śūnya-
manātmetyudghoṣayanti, gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||4||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||5||
@070
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata:
pṛṣṭhata: samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato-
‘ntardhīyante | anāgataṃ vyākartukāmo bhavati, purastādantardhīyante | narakopapattiṃ vyākartu-
kāmo bhavati, pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante |
pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati,
jānunorantardhīyante | balacakravartirājyaṃ vyākartukāmo bhavati, vāme karatale’ntardhīyante |
cakravartirājyaṃ vyākartukāmo bhavati, dakṣiṇe karatale’ntardhīyante | devopapattiṃ vyākartukāmo 
bhavati, nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyekāṃ 
bodhiṃ vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo 
bhavati, uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata ūrṇāyāmantarhitā: | athā-
yuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||6||
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||7||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||8||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||9|| iti ||
bhagavānāha-evametadānanda evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti | paśyasyānanda anena nāvikena mamāntike cittaṃ
prasāditam | evaṃ bhadanta | eṣa ānanda nāviko’nena kuśalamūlena cittotpādena deya-
dharmaparityāgena ca anāgate’dhvani saṃsārottaraṇo nāma pratyekabuddho bhaviṣyati | ayamasya 
deyadharmo yo mamāntike cittaprasāda iti | tasmāttarhi bhikṣava evaṃ śikṣitavyaṃ yadbuddhapratyeka-
buddhaśrāvakeṣu kārān kariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@071
28 gandhamādana: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandaka-
nivāpe | ācaritametanmadhyadeśe-bhūyasā madhyadeśanivāsino jānapadā vicitrairanulepanairgātra-
manulimpanti | yāvadanyatamo gṛhapatiputra: | tasya dārikā śrāddhā bhadrā kalyāṇāśayā
lohitacandanaṃ pinaṣṭi | bhagavāṃśca pūrvāhṇe nivāsya pātracīvaramādāya bhikṣugaṇaparivṛto 
bhikṣusaṃghapuraskṛto rājagṛhaṃ piṇḍāya prāvikṣat | adrākṣīt sā dārikā buddhaṃ bhagavantaṃ dvā-
triṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūrya-
sahasrātirekaprabhaṃ jaṅgamamiva ratnaparvataṃ samantato bhadrakam | dṛṣṭvā ca dārikāyā mahān prasāda 
utpanna: | tato labdhaprasādāyā etadabhavat-kiṃ mamānenaivaṃvidhena jīvitena yāhamīdṛśaṃ 
kṣetramāsādya na śaknomi dāridryadoṣādbhagavata: kārān kartumiti ||
tatastayā svajīvitamagaṇayitvā ubhau pāṇī lohitacandanena pralipya bhagavata: 
pādayora{1. aṅgada is an ornament, here figure of that ornament, Compare 
pādāṅgudaṃ. Speyer suggests that aṅgadāyitaṃ would be better than aṅgade kṛte.}ṅgade kṛte, bhagavatā ca ṛddhyā sakalaṃ rājagṛhanagaraṃ candanagandhenāpūritam | tato
dārikā tatprātihāryaṃ dṛṣṭvā prasannacittā bhagavata: pādayornipatya cetanāṃ puṣṇāti-anena 
kuśalamūlena pratyekāṃ bodhiṃ sākṣātkuryāmiti ||
tato bhagavatā smitaṃ vidarśitam | dharmatā khalu yasmin samaye buddhā bhagavanta: smitaṃ 
prāviṣkurvanti tasmin samaye nīlapītalohitāvadātā arciṣo mukhānniścārya kāścidadhastā-
dgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ saṃghātaṃ rauravaṃ 
mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ narakān 
gatvā ye uṣṇanarakāsteṣu śītībhūtvā nipatanti, ye śītanarakāsteṣūṣṇībhūtvā nipatanti |
tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu vayaṃ bhavanta
itaścyutā:, āhosvidanyatropapannā iti | teṣāṃ prasādasaṃjananārthaṃ bhagavānnirmitaṃ visarjayati |
teṣāṃ nirmitaṃ dṛṣṭvaivaṃ bhavati-na hyeva vayaṃ bhavanta itaścyutā:, nāpyanyatropapannā:, api tu 
ayamapūrvadarśana: sattva:, asyānubhāvenāsmākaṃ kāraṇāviśeṣā: pratiprasrabdhā iti | te nirmite 
cittamabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti, yatra satyānāṃ
bhājanabhūtā bhavanti | yā upariṣṭādgacchanti, tāścāturmahārājikāṃstrāyastriṃśān yāmāṃstuṣitā-
nnirmāṇaratīn paranirmitavaśavartino brahmakāyikān brahmapurohitān mahābrahmaṇa: parīttābhānapra-
māṇābhānābhāsvarān parīttaśubhānapramāṇaśubhāñchubhakṛtsnānanabhrakān puṇyaprasavān bṛhatphalā-
@072
na bṛhānatapān sudṛśān sudarśanānakaniṣṭhān devān gatvā anityaṃ du:khaṃ śūnyamanātmetyudghoṣa-
yanti, gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata: 
samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’ntardhīyante |
anāgataṃ vyākartukāmo bhavati, purastādantardhīyante | narakopapattiṃ vyākartukāmo bhavati, 
pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante | pretopapattiṃ 
vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, jānuno-
rantardhīyante | balacakravartirājyaṃ vyākartukāmo bhavati, vāme karatale’ntardhīyante | cakravarti-
rājyaṃ vyākartukāmo bhavati, dakṣiṇe karatale’ntardhīyante | devopapattiṃ vyākartukāmo bhavati, 
nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyekāṃ bodhiṃ 
vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo bhavati, 
uṣṇīṣe’ntardhīyante |
atha tā arciṣo bhagavantaṃ tri: pradakṣiṇīkṛtya bhagavata ūrṇāyāmantarhitā: | athā-
yuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā 
śrotṝṇāṃ śramaṇa jinendra  kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||5||
nākasmāllavaṇa jalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
@073
bhagavānāha-evametadānanda, evametat | nāhetvapratyayamānanda tathāgatā arhanta:
samyaksaṃbuddhā: smitaṃ prāviṣkurvanti | paśyasyānanda anayā dārikayā mamaivaṃvidhaṃ satkāraṃ 
kṛtam | evaṃ bhadanta | eṣā ānanda dārikā kuśalamūlena cittotpādena deyadharmaparityāgena ca 
gandhamādano nāma pratyekabuddho bhaviṣyati | ayamasyā deyadharmo yo mamāntike cittaprasāda: |
tasmāttarhi bhikṣava evaṃ śikṣitavyaṃ yadbuddhapratyekabuddhāryaśrāvakeṣu kārān kariṣyāma: | ityevaṃ
vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
29 nirmala: |
buddho bhagavān satkṛto gurukṛto mānita: pūjito rājabhī rājamātrairdhanibhi:
paurai: śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devamanuṣ{1. Mss. read manuṣya here inplace of usual ^nāgayakṣa^.}yāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāmanyatama ārāmika: | sa dantakāṣṭhamādāya śrāvastīṃ praviśati | naimittikaśca 
dvāre’vasthita: | sa kathayati-ya etaddantadhāvanaṃ bhakṣayiṣyati, sa śatarasaṃ bhojanaṃ bhakṣayiṣyati |
tadvacanamārāmikeṇa śrutam | śrutvā caivaṃ cintayāmāsa-kasmāyetaddantadhāvanaṃ dadyām | yena me 
mahān saṃmāna: syāditi | tasyaitadabhavat-ayaṃ buddho bhagavān sacarācare loke jaṅgamaṃ 
puṇyakṣetramavandhyamahāphalaṃ ca | yannvahamidaṃ buddhāya bhagavate dadyāmiti ||
atha sa ārāmiko dantakāṣṭhamādāya yena bhagavāṃstenopasaṃkrāta: | upasaṃkramya bhagavata: 
pādau śirasā vanditvaikānte’sthāt | ekāntasthita: sa ārāmiko bhagavantamidamavocat-idaṃ 
bhagavan dantakāṣṭhaṃ pratigṛhyatāṃ mamāntikādanukampāmupādāyeti | atha bhagavānārāmikasyā-
nugrahārthaṃ gajabhujasadṛśaṃ suvarṇavarṇaṃ bāhumabhiprasārya gṛhītavān, gṛhītvā bhakṣitavān, bhakṣayitvā 
cainamārāmikasyāgrato visarjitavān, visarjya taddantakāṣṭhaṃ pṛthivyāṃ nikhātavān | nikhāt-
mātrameva ca tacchākhāpatrapuṣpaphalasamṛddho mahānyagrodha: parimaṇḍalastatraiva kṣaṇe nirvṛtta: |
yasya cchāyāyāṃ niṣadya bhagavatā anekeṣāṃ devamanuṣyāṇāṃ dharmo deśita: | tato’nāthapiṇḍadena
gṛhapatinā bhagavān śatarasenāhāreṇa pratipādita: ||
atha sa ārāmiko bhagavadupasthānātprātihāryāccāvarjitamanā mūlanikṛtta iva druma: 
pādayornipatya praṇidhānaṃ kartumārabdha:-anenāhaṃ kuśalamūlena pratyekāṃ bodhiṃ sākṣātkuryāmiti ||
tato bhagavatā smitaṃ vidarśitam | dharmatā khalu yasmin samaye buddhā bhagavanta: smitaṃ
prāviṣkurvanti, tasmin samaye nīlapītalohitāvadātā arciṣo mukhānniścārya kāścidadhastā-
@074
dgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ saṃghātaṃ 
rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ 
narakān gatvā ye uṣṇanarakāsteṣu śītībhūtvā nipatanti, ye śītanarakāsteṣūṣṇībhūtvā ni-
patanti | tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu vayaṃ 
bhavanta itaścyutā:, āhosvidanyatropapannā iti | teṣāṃ prasādasaṃjananārthaṃ bhagavānnirmitaṃ 
visarjayati | teṣāṃ nirmitaṃ dṛṣṭvaivaṃ bhavati-na hyeva vayaṃ bhavanta itaścyutā:, nāpyanyatropapannā:, 
api tu ayamapūrvadarśana: sattva: | asyānubhāvenāsmākaṃ kāraṇāviśeṣā: pratiprasrabdhā iti |
te nirmite cittamabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti, 
yatra satyānāṃ bhājanabhūtā bhavanti | yā upariṣṭādgacchanti tāścāturmahārājikāṃstrāyastriṃśān 
yāmāṃstuṣitānnirmāṇaratīn paranirmitavaśavartino brahmakāyikān brahmapurohitān mahābrahmaṇa:
parīttābhānapramāṇābhānābhāsvarān parīttaśubhānapramāṇaśubhāñchubhakṛtsnānanabhrakān puṇya-
prasavān bṛhatphalānabṛhānatapān sudṛśān sudarśanānakaniṣṭhān devān gatvā anityaṃ du:khaṃ 
śūnyamanātmetyudghoṣayanti, gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata: 
samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’nta-
rdhīyante | anāgataṃ vyākartukāmo bhavati, purastādantardhīyante | narakopapattiṃ vyākartukāmo 
bhavati, pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante |
pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, 
jānunorantardhīyante | balacakravartirājyaṃ vyākartukāmo bhavati, vāme karatale’ntardhīyante | cakra-
vartirājyaṃ vyākartukāmo bhavati, dakṣiṇe karatale’ntardhīyante | devopapattiṃ vyākartukāmo 
bhavati, nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyekāṃ 
bodhiṃ vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo 
bhavati, uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata ūrṇāyāmantarhitā: | athāyu-
ṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
@075
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda evametat | nāhetvapratyayamānanda tathāgatā arhanta: samya-
ksaṃbuddhā: smitaṃ prāviṣkurvanti | paśyasyānanda anenārāmikeṇa mamaivaṃvidhaṃ satkāraṃ kṛtam |
evaṃ bhadanta | eṣa ānanda ārāmiko’nena kuśalamūlena cittotpādena deyadharmaparityāgena ca
trayodaśakalpān vinipātaṃ na gamiṣyati, paścime bhave paścime nikete paścime samucchraye
paścime ātmabhāvapratilambhe nirmalo nāma pratyekabuddho bhaviṣyati | ayamasya deyadharmo yo 
mamāntike cittaprasāda iti | tasmāttarhi bhikṣava evaṃ śikṣitavyaṃ yacchāstāraṃ satkariṣyāmo 
gurukariṣyāmo mānayiṣyāma: pūjayiṣyāma: | śāstāraṃ satkṛtya gurukṛtya mānayitvā pūjayitvopa-
niśritya vihariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
30 valgusvarā: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
atha bhagavān pūrvāhṇe nivāsya pātracīvaramādāya śrāvastīṃ piṇḍāya prāvikṣat | saṃbahulāśca 
goṣṭhikā madyamadākṣiptā vīṇāmṛdaṅgapaṇavairvividhairvādyairvādyamānairnṛtyanto gāyanta utpalapadmapuṇḍa-
rīkavārṣikādibhirudārapuṣpairāsaktakaṇṭheguṇā viśiṣṭāmbaravasanā bahi: śrāvastyā nirgacchanti |
bhagavāṃśca śrāvastyāṃ piṇḍāya prāvikṣat | dadṛśuste goṣṭhikā buddhaṃ bhagavantaṃ dvātriṃśatā mahā-
puruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ 
@076
jaṅgamamiva ratnaparvataṃ samantato bhadrakam | sahadarśanācca teṣāṃ yo’sau madyamada: sa prativigata: |
tato vigatamadyamadā: prasādāvarjitamanaso nṛtyagītavādyairbhagavata upasthānaṃ cakru:, nīla-
padmāni copari bhagavato nicikṣipu: | nikṣiptāni copari bhagavato nīlakūṭāgāro nīla-
cchatraṃ nīlamaṇḍapa ivāvasthitāni | tāni ca bhagavantaṃ gacchantamanugacchanti, tiṣṭhantamanu-
tiṣṭhanti | bhagavatā ca nīlaprabhā utsṛṣṭā, yayā śrāvastī indranīlamaṇisadṛśaprabhā avasthitā ||
atha te goṣṭhikā labdhaprasādā: cetanāṃ puṣṇanti-anena vayaṃ kuśalamūlena pratyekāṃ 
bodhiṃ sākṣātkuryāmeti ||
tato bhagavatā smitaṃ vidarśitam | dharmatā khalu yasmin samaye buddhā bhagavanta: smitaṃ 
prāviṣkurvanti, tasmin samaye nīlapītalohitāvadātā arciṣo mukhānniścārya kāścidadhastā-
dgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ saṃghātaṃ 
rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ 
narakān gatvā ye uṣṇanarakāsteṣu śītībhūtvā nipatanti, ye śītanarakāsteṣūṣṇībhūtvā
nipatanti | tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ nu 
vayaṃ bhavanta itaścayutā:, āhosvidanyatropapannā iti | teṣāṃ prasādasaṃjananārthaṃ bhagavānnirmitaṃ 
visarjayati | teṣāṃ nirmitaṃ dṛṣṭvaivaṃ bhavati-na hyeva vayaṃ bhavanta itaścyutā:, nāpyanyatropapannā:, 
api tu ayamapūrvadarśana: sattva:, asyānubhāvenāsmākaṃ kāraṇāviśeṣā: pratiprasrabdhā iti |
te nirmite cittamabhiprasādya tannarakavedanīyaṃ karma kṣapayitvā devamanuṣyeṣu pratisaṃdhiṃ gṛhṇanti,
yatra satyānāṃ bhājanabhūtā bhavanti | yā upariṣṭādgacchanti, tāścāturmahārājikāṃstrāyastriṃśān 
yāmāṃstuṣitānnirmāṇaratīn paranirmitavaśavartino brahmakāyikān brahmapurohitān mahābrahmaṇa: 
parīttābhānapramāṇābhānābhāsvarān parīttaśubhānapramāṇaśubhāñchubhakṛtsnānanabhrakān puṇyaprasavān 
bṛhatphalānabṛhānatapān sudṛśān sudarśanānakaniṣṭhān devān gatvā anityaṃ du:khaṃ śūnya-
manātmetyudghoṣayanti, gāthādvayaṃ ca bhāṣante-
ārabhadhvaṃ niṣkrāmata yujyadhvaṃ buddhaśāsane | 
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2||
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata: 
samanugacchanti | tadyadi bhagavānatītaṃ karma vyākartukāmo bhavati, bhagavata: pṛṣṭhato’nta-
rdhīyante | anāgataṃ vyākartukāmo bhavati, purastādantardhīyante | narakopapattiṃ vyākartukāmo 
bhavati, pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante |
pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, 
jānunorantardhīyante | balacakravartirājyaṃ vyākartukāmo bhavati, vāme karatale’ntardhīyante |
@077
cakravartirājyaṃ vyākartukāmo bhavati, dakṣiṇe karatale’ntardhīyante | devopapattiṃ vyākartukāmo 
bhavati, nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyekāṃ 
bodhiṃ vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo 
bhavati, uṣṇīṣe’ntardhīyante ||
atha tā arciṣo bhagavantaṃ tri: pradakṣiṇīkṛtya bhagavata ūrṇāyāmantarhitā: | athā-
yuṣmānānanda: kṛtakarapuṭo bhagavantaṃ papraccha-
nānāvidho raṅgasahasracitro vaktrāntarānniṣkasita: kalāpa: |
avabhāsitā yena diśa: samantāddivākareṇodayatā yathaiva ||3||
gāthāśca bhāṣate-
vigatodbhavā dainyamadaprahīṇā buddhā jagatyuttamahetubhūtā: |
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4||
tatkālaṃ svayamadhigamya vīra buddhyā
śrotṝṇāṃ śramaṇa jinendra kāṅkṣitānām |
dhīrābhirmunivṛṣa vāgbhiruttamābhi-
rutpannaṃ vyapanaya saṃśayaṃ śubhābhi: ||5||
nākasmāllavaṇajalādrirājadhairyā: 
saṃbuddhā: smitamupadarśayanti nāthā: |
yasyārthe smitamupadarśayanti dhīrā: 
taṃ śrotuṃ samabhilaṣanti te janaughā: ||6|| iti ||
bhagavānāha-evametadānanda evametat | nāhetvapratyayamānanda tathāgatā arhanta:
samyaksaṃbuddhā: smitaṃ prāviṣkurvanti | paśyasyānanda ebhirgoṣṭhikairmamaivaṃvidhaṃ satkāraṃ kṛtam |
evaṃ bhadanta | ete ānanda goṣṭhikā anena kuśalamūlena cittotpādena deyadharmaparityāgena ca 
viṃśatyantarakalpān vinipātaṃ na gamiṣyanti, paścime bhave paścime nikete paścime samucchraye 
paścime ātmabhāvapratilambhe valgusvarā nāma pratyekabuddhā bhaviṣyanti | ayameṣāṃ deyadharmo yo 
mamāntike cittaprasāda iti | tasmāttarhi bhikṣava evaṃ śikṣitavyaṃ yadbuddhapratyekabuddhāryaśrāvakeṣu 
kārān kariṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan |
@078
ca{1. Speyer has used some fragments of a Ms. containing this varga, 
and has designated the references to them by F.}turtho varga: |
tasyoddānam- 
padmaka: kavaḍaścaiva dharmapāla: śibistathā |
surūpo maitrakanyaśca śaśo dharmagaveṣiṇā |
anāthapiṇḍada: subhadraśca vargo bhavati samuddita: ||
31 padmaka: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śaratkālasamaye bhikṣavo rogeṇa bādhyante pītapāṇḍukā: kṛśaśarīrā durbalāṅgā: | bhagavāṃstvalpā-
bādho’lpātaṅko’rogo balavān | taddarśanādbhikṣavo bhagavantaṃ papracchu:-paśya bhadanta ete 
bhikṣava: śāradikena rogeṇa bādhyante, pītapāṇḍukā: kṛśaśarīrā durbalāṅgā: | bhagavāṃstvalpā-
bādho’lpātaṅko balavānarogajātīya:, samapākayā ca grahaṇyā samanvāgata iti ||
bhagavānāha-tathāgatenaivaitāni bhikṣava: pūrvamanyāsu jātiṣu karmāṇi kṛtānyupacitāni 
labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | mayaitāni karmāṇi 
kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupacitāni bāhye 
pṛthivīdhātau vipacyante, nābdhātau, na tejodhātau, na vāyudhātau, api tu upātteṣveva skandha-
dhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi api kalpaśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani vārāṇasyāṃ nagaryāṃ padmako nāma rājā rājyaṃ kārayati 
ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca praśāntakalikalahaḍimbaḍamaraṃ 
taskararogāpagataṃ śālīkṣugomahiṣīsaṃpannamakhilamakaṇṭakamekaputramiva rājyaṃ kārayati | sa ca 
rājā śrāddho bhadra: kalyāṇāśaya ātmahitaparahitapratipanna: kāruṇiko mahātmā dharmakāma:
prajāvatsala: sarvaprada: sarvaparityāgī ni:saṅgaparityāgī ca mahati tyāge vartate | tasmiṃśca samaye 
vārāṇasyāṃ kālavaiṣamyāddhātuvaiṣamyādvā vyādhirutpanna: | prāya: sattvānāṃ pāṇḍuroga: saṃvṛtta: | tato 
rājñā tān dṛṣṭvā kāruṇyamutpāditam-mayā hyeṣāṃ paritrāṇaṃ karaṇīyaṃ cikitsā ceti | tata: sa
rājā sarvaviṣayanivāsino vaidyān saṃnipātya teṣāṃ sattvānāṃ nidānamāśayānuśayaṃ copalakṣya 
@079
svayamārabdhaścikitsāṃ sarvauṣadhasamudānayaṃ ca kartum | tataścikitsyamānānāṃ teṣāṃ sattvānāṃ
bahava: kālā atikrāntā: | na ca śakyante vaidyadravyauṣadhaparicārakasaṃpannā api ciki-
tsitum | tato rājñā sarvavaidyānāhūya ādarajātena puna: pṛṣṭā:-ko’tra heturyena me duścikitsya 
iti | vaidyā vicārya guṇadoṣānekamatenāhu:-deva kālavaiṣamyāddhātuvaiṣamyācca lakṣyāmahe | api 
tu deva astyaikabhaiṣajyaṃ rohito nāma matsya: | yadi tasya prāpti: syāt, śakyante cikitsitumiti |
tato rājā rohitaṃ matsyaṃ samanveṣitumārabdha: | sa bahubhirapi cārapuruṣairmṛgyamāṇo na labhyate |
tataste rājñe niveditavanta: ||
atha rājā apareṇa samayena bahiryāṇāya nirgacchati | te ca vyādhina ekasamūhena
sthitvā rājānamūcu:-paritrāyasva mahārāja asmānasmadvyādhe: | prayaccha jīvitamiti | tato 
rājā karuṇadīnavilambitairakṣarairucyamānastadāturavacanaṃ śrutvā kāruṇyādākampitahṛdaya: 
sāśrudurdinavadanaṃ cintayāmāsa-kiṃ mamānenaivaṃvidhena jīvitena rājyaiśvaryādhipatyena vā īdṛśena, 
yo’haṃ pareṣāṃ du:khārtānāṃ na śakto’smi śāntiṃ kartumiti | evaṃ vicintya rājā mahānta-
marthotsargaṃ kṛtvā jyeṣṭhaṃ kumāraṃ rājyaiśvaryādhipatyeṣu pratiṣṭhāpya bandhujanaṃ kṣamayitvā paurāmātyāṃśca 
kṣamayitvā dīnān samāśvāsya aṣṭāṅgasamanvāgataṃ vrataṃ samādāya upariprāsādatalamabhiruhya dhūpapuṣpa-
gandhamālyavilepanaṃ ca kṣiptvā prāṅmukhaṃ praṇidhiṃ kartuṃ prārabdha:-yena satyena satyavacanena mahā-
vyasanagatān sattvān vyādhiparipīḍitān dṛṣṭvā svajīvitamiṣṭaṃ parityajāmi | anena satyena
satyavākyena asyāṃ vālukāyāṃ nadyāṃ mahān rohitamatsya: prādurbhaveyam | ityuktvā prāsādatalā-
dātmānaṃ mumoca ||
sa patitamātra: kālagato nadyāṃ vālukāyāṃ mahān rohitamatsya: prādurbhūta: | iti deva-
tābhi: sarvavijite śabda utsṛṣṭa:-eṣa dīrghakālamahāvyādhyutpīḍitānāmamṛtakalpo nadyāṃ 
vālukāyāṃ mahān rohitamatsya prādurbhūta: iti | yata: sahaśravaṇānmahājanakāya: śastravyagrakara:
piṭakānādāya nirgatya vividhaistīkṣṇai: śastrairjīvita eva māṃsānyutkartitumārabdha: | sa ca 
bodhisattvo vikartyamānaśarīrastān sarvān maitryā sphu{1. Speyer reads sphuran and justifies his reading. spharan  from  spṛś, 
Pali phara, is more accurate.}ran sabāṣpāśruvadanaścintayāmāsa-lābhā me 
sulabdhā: yannāma ime sattvā madīyena māṃsarudhireṇa sukhino bhaviṣyantīti | tadanenopakrameṇa 
sattvān dvādaśavarṣāṇi svakena māṃsarudhireṇa saṃtarpayāmāsa, na cānuttarāyā: samyaksaṃbodheścittaṃ 
nivartitavān ||
yadā teṣāṃ sattvānāṃ sa vyādhirupaśāntastadā tena rohitamatsyena śabda udīrita:-
śṛṇvantu bhavanta: sattvā: | ahaṃ sa rājā padmaka: | mayā yuṣmākamarthe svajīvitaparityāgenāya-
mevaṃvidha ātmabhāva upātta: | mamāntike cittaṃ prasādayadhvam | yadāhamanuttarāṃ samyaksaṃbodhi-
@080
mabhisaṃbhotsye, ahaṃ tadā yuṣmānatyantavyodha: parimocya atyantaniṣṭhe nirvāṇe pratiṣṭhāpayiṣyāmīti |
tacchravaṇāt sa janakāyo labdhaprasādo rājāmātyapaurāśca puṣpadhūpamālyavilepanairabhyarcya praṇidhānaṃ
kartumārabdhā:-atiduṣkarakāraka, yadā tvamanuttarāṃ samyaksaṃbodhimabhisaṃbudhyethā:, tadā te vayaṃ 
śrāvakā: syāmeti ||
bhagavānāha-kiṃ manyadhve bhikṣavo yo’sau tena kālena tena samayena padmako nāma 
rājā babhūva, ahaṃ sa: | yadevaṃvidhā: parityāgā: kṛtā:, tena me saṃsāre’nantasukhamanubhūtam |
idānīmapyanuttarāṃ samyaksaṃbodhimabhisaṃbuddha:, samapākayā ca grahaṇyā samanvāgata: | yena me 
aśitapītakhāditāsvāditaṃ samyak sukhena pariṇamati | alpābādho rogatātītaścāsmi |
tasmāttarhi bhikṣava evaṃ śikṣitavyaṃ yatsarvasattveṣu dayāṃ bhāvayiṣyāma: | ityevaṃ vo bhikṣava: 
śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
32 ka{1. I have retained the reading of Mss. and Speyer. The usual 
word is kavala, a morsel or lump of food.}vaḍa: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | tatra bhagavān 
bhikṣūnāmantrayate sma-sacedbhikṣava: sattvā jānīyurdānasya dānasaṃvibhāgasya ca phalavipākaṃ 
yathāhaṃ jānāmi dānasya phalaṃ dānasaṃvibhāgasya ca phalavipākam, apīdānīṃ yo’sā-
vapaścimaka: kavaḍaścarama ālopa:, tato’pi nādattvā’saṃvibhajya paribhuñjīta sacellabheta dakṣiṇīyaṃ
pratigrāhakam | na caiṣāmutpannaṃ mātsaryaṃ cittaṃ paryādāya tiṣṭhet | yasmāttarhi sattvā na jānanti 
dānasya phalaṃ dānasaṃvibhāgasya ca phalavipākam, yathāhaṃ jānāmi dānasya phalaṃ dānasaṃvi-
bhāgasya ca phalavipākam, tasmātte adattvā’saṃvibhajya paribhuñjate āgṛhītena cetasā, 
utpannaṃ caiṣāṃ mātsaryaṃ cittaṃ paryādāya tiṣṭhati ||
idamavocadbhagavān | idamuktvā sugato hyathāparametaduvāca śāstā-
evaṃ hi sattvā jānīyuryathā proktaṃ maharṣiṇā |
vipāka: saṃvibhāgasya yathā bhavati mahārthika: ||1||
nādattvā paribhuñjīranna syurmatsariṇastathā |
na caiṣāmāgrahe cittamutpadyeta kadācana ||2||
@081
yasmāttu na prajānanti bālā mohatamovṛtā: |
tasmāttu bhuñjate sattvā āgṛhītena cetasā |
utpannaṃ caiṣāṃ mātsaryaṃ cittaṃ paryādāya tiṣṭhati ||3||
yadā bhagavatā etatsūtraṃ bhāṣitaṃ tadā bhikṣava: saṃśayajātā: sarvasaṃśayacchettāraṃ buddhaṃ bhagavantaṃ 
papracchu:- āścaryaṃ bhadanta yadbhagavān dānasya varṇaṃ bhāṣate dānasaṃvibhāgasya ca phalavipāka-
miti | bhagavānāha-kimatra bhikṣava āścaryaṃ yattathāgato dānasya varṇaṃ bhāṣate, dānasaṃvi-
bhāgasya phalavipākamiti ? yanmayātīte’dhvani yācanakahetormukhadvāragata: svakavaḍa: parityakta: |
tacchruṇuta, sādhu ca suṣṭhu ca manasi kuruta, bhāṣiṣye’ham ||
bhūtapūrvaṃ bhikṣavo’tīte'dhvani brahmadatto nāma rājā rājyaṃ kārayati ṛddhaṃ ca sphītaṃ ca 
kṣemaṃ ca subhikṣaṃ ca ākīrṇabahujanamanuṣyaṃ ca praśāntakalikakalahaḍimbaḍamaraṃ taskararogāpagataṃ 
śālīkṣugomahiṣīsaṃpannamakhilamakaṇṭakam | ekaputramiva rājyaṃ kārayati | sa rājā śrāddho 
bhadra: kalyāṇāśaya ātmahitaparahitapratipanna: kāruṇiko mahātmā dharmakāma: prajāvatsala:
sarvaprada: sarvaparityāgī ni:saṅgaparityāgī ca | mahati tyāge vartate | yāvadapareṇa samayena maha-
ddurbhikṣaṃ prādurbhūtaṃ durbhikṣāntarakalpasadṛśam | tataste janakāyā durbhikṣākālabhayabhītā: kṣutkṣāma-
kaṇṭhakapolā: pretāśrayasadṛśā: saṃgamya samāgamyaikasamūhena rājānamupasṛtya jayenāyuṣā ca 
vardhayitvocu:-deva paritrāyasva asmānasmāddurbhikṣabhayāt | prayaccha jīvitamiti | tato rājā 
koṣṭhāgārikaṃ puruṣamāmantritavān-asti bho puruṣa koṣṭhāgāre annapānaṃ yadasmākaṃ syādeṣāṃ ca 
janakāyānām ? iti śrutvā koṣṭhāgārika āha-parigaṇya deva sasyāni ākhyāsyāmīti |
tato gaṇitakuśalairgaṇanāṃ kṛtvā sarveṣāṃ viṣayanivāsināṃ divase divase ekakavaḍo rājño dvau
kavaḍāviyantaṃ kālaṃ bhaviṣyatīti samākhyātam | tato rājā janakāyānāhūyoktavān-tena
hi bhavanto divasānudivasamāgatya rājakule kavaḍamabhyavahṛtya gacchateti | tataste pratidivasa-
māgatya pratyekamekaikaṃ kavaḍamabhyavahṛtya yatheṣṭaṃ gacchanti ||
athānyatamo brāhmaṇastasyāṃ gaṇanāyāṃ nāsīt | parebhyaśca śrutvā rājānamuvāca-deva 
janapadagatena me śrutā gaṇanā | dīyatāṃ mamāpi kavaḍa iti | tato rājā svakātkavaḍadvayā-
dekaṃ brāhmaṇāya dattavān | ekaṃ kavaḍaṃ janasāmānyamabhyavahartuṃ pravṛtta: ||
śakrasya devendrasyādhastājjñānadarśanaṃ pravartate | tasyaitadabhavat-atiduṣkaraṃ bata vārā-
ṇaseyo rājā karoti, yannvahamenaṃ mīmāṃseyeti | atha śakro devendro brāhmaṇaveṣamātmānamabhinirmāya 
bhojanakāle rājānamupasṛpta: | jayenāyuṣā ca vardhayitvovāca-bubhukṣito’haṃ kuruṣva 
svakavaḍenānugrahamiti | tato rājā svajīvitaparityāgaṃ vyavasāyakāruṇyāt svakavaḍaṃ brāhma-
ṇāya dattvānāhāratāṃ pratipanna: | yāvatṣaḍbhaktacchedā anenopakrameṇa kṛtā: | taṃ ca mahājanakāyaṃ 
bhuñjānaṃ dṛṣṭvā parāṃ prītimāpede | atha śakro devendrastaṃ rājño'tiduṣkaraṃ vyavasāyaṃ dṛṣṭvā brāhmaṇa-
veṣamantardhāpya svena rūpeṇa sthitvā rājānaṃ saṃvardhayāmāsa-sādhu sādhu mahārāja, āvarjitā 
@082
vayaṃ bhavatānena duṣkareṇa vyavasāyena, sanāthaścāyaṃ janakāya īdṛśena prajāpālakena | na 
duṣyatāṃ tava vijite sarvabījāni, vāpyantām | ahaṃ saptame divase tathāvidhaṃ māhendraṃ varṣa-
mutsrakṣyāmi, yena sarvasasyāni niṣpatsyanta iti | rājñā tathā kāritam | śakreṇāpi tathāvidhaṃ 
māhendraṃ varṣamutsṛṣṭam, yena durbhikṣaṃ vinivartitaṃ subhikṣaṃ prādurbhūtam ||
bhagavānāha-kiṃ manyadhve bhikṣavo yo’sau tena kālena tena samayena brahmadatto nāma 
rājā babhūva, ahaṃ sa: | mayā tānyevaṃvidhe durbhikṣe vartamāne svajīvitaparityāgādevaṃvidhāni
dānāni dattāni | tasmāttarhi bhikṣava evaṃ śikṣitavyaṃ yaddānāni dāsyāma: puṇyāni kari-
ṣyāma: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
33 dharmapāla: |
buddho bhagavān satkṛto gurukṛto mānita: pūjito rājabhī rājamātrairdhanibhi: 
paurai: śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍa-
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsana-
glānapratyayabhaiṣajyapariṣkārāṇāṃ saśrāvakasaṃgho rājagṛhe viharati veṇuvane kalandakanivāpe |
yadā devadattena mohapuruṣeṇa bhagavato vadhārthena dhanapālako hastināga utsṛṣṭa:, udapāno
viṣacūrṇena cāvakīrṇa:, vadhakapuruṣāścotsṛṣṭā: | sa bhagavato dīrgharātraṃ vadhaka: pratyarthika:
pratyamitra:, bhagavāṃścāsya maitracitto hitacitto’nukampācittena ca pratyupasthita: | tadā 
bhikṣavo bhagavantaṃ papracchu:-paśya bhagavan yāvadayaṃ devadatto bhagavato vadhāyodyata:, bhagavāṃ-
ścāsya maitracitto hitacitto’nukampacittena pratyupasthita iti ||
bhagavānāha-kimatra bhikṣava āścaryaṃ yadidānīṃ tathāgato vigatarāgo vigatadveṣo 
vigatamoha: parimukto jātijarāvyādhimaraṇaśokaparidevadu:khadaurmanasyopāyāsebhya: sarvajña:
sarvākārajña: sarvajñānajñeyavaśiprāpta: | yattu mayā atīte’dhvani sarāgeṇa sadveṣeṇa samohena daharaka-
vayasyavasthitena vadhāya parākrāntasyāsyāntike naivaṃ cittaṃ dūṣitam | tacchṛṇuta, sādhu ca 
suṣṭhu ca manasi kuruta, bhāṣiṣye’ham ||
bhūtapūrvaṃ bhikṣavo’tīte’dhvani vārāṇasyāṃ nagaryāṃ brahmadatto nāma rājā rājyaṃ kārayati 
ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca praśāntakalikalahaḍimbaḍamaraṃ 
taskararogāpagataṃ śālīkṣugomahiṣīsaṃpannamakhilamakaṇṭakam | ekaputramiva rājyaṃ pālayati |
sa ca rājā śrāddho bhadra: kalyāṇāśaya ātmahitaparahitapratipanna: kāruṇiko mahātmā 
dharmakāma: prajāvatsala: sarvaprada: sarvaparityāgī ni:saṅgaparityāgī ca mahati tyāge 
vartate | tasya ca rājño durmatirnāma devī caṇḍā roṣaṇī sāhasikā | ekaputraśca dharmapālo
nāmnā tasyā eva durmatyā: sakāśājjāta: | sa ca dharmapālo dayāvān śrāddho bhadra: kalyāṇā-
@083
śaya ātmahitaparahitapratipanna: kāruṇiko mahātmā dharmakāma: prajāvatsala: | sarveṣāṃ ca 
vārāṇaseyānāṃ brāhmaṇagṛhapatīnāmiṣṭa: kānta: priyo manāpo darśanena | sa copādhyāyasakāśaṃ 
gatvā dārakai: saha lipiṃ paṭhati ||
yāvadrājā apareṇa samayena vasantakālasamaye saṃpuṣpiteṣu pādapeṣu haṃsakrauñcamayūraśuka-
śārikākokilajīvaṃjīvakanirghoṣite vanaṣaṇḍe devyā sahānta:puraparivṛta udyānabhūmiṃ
nirgata: | tatra ca rājña udyāne’nta:purajanena saha krīḍata īrṣyāroṣaparītā durmatirdevī kupitā |
rājñā cāsyā ardhaṃ pītakaṃ varjitam | tayā kupitayā rājña: saṃdeśo visarjita:-putrasyāhaṃ
rudhiraṃ pibeyam, yadyahaṃ tavārdhaṃ pītakaṃ pibeyamiti | kāmān khalu pratisevamānasya nāsti 
kiṃcit pāpakaṃ karmākaraṇīyamiti | tato rājā brahmadatto dhārmiko’pi san kāmarāgaparyava-
sānavigamādanta:purajanena sāntvyamāno’pi krodhāgninā prajvalita: | tatastena saṃpravṛddha-
krodhenājñā dattā-gacchata, dharmapālasya galaṃ chittvā rudhiraṃ pāyayataināmiti ||
tato dārakaśālāvasthito dharmapāla: kumāra: śrutvā rodituṃ pravṛtta: | evaṃ cāha-dhik 
sattvasabhāgatāṃ saṃsāre, yatra nāma krodhavaśādaṅgani:sṛtamapi sutaṃ parityajantīti | tato
dharmapāla: sarvālaṃkāravibhūṣita: pitu: pādayornipatya kathayati-sādhu tāta prasīda | niraparādhaṃ
mā māṃ parityākṣī: | iṣṭāśca sarveṣāṃ pitṝṇāṃ putrā iti | rājā kathayati-putraka yadi te 
mātā kṣamate, ahamapi kṣame iti | tato dharmapāla: prarudan mātu: sakāśamupasaṃkrānta: 
pādayornipatya kṛtakarapuṭa uvāca-amba kṣamasva, mā māṃ jīvitādvyaparopayeti | sā evaṃ
karuṇadīnavilambitairakṣarairucyamānā na kṣamate | tato vadhyaghātaistīkṣṇena śasterṇa dharmapālasya 
kumārasya galaṃ chittvā durmatirdevī rudhiraṃ pāyitā | na ca durmatyā vipratisāro jāta: | dharma-
pālo’pi kumāro mātāpitṛvadhyaghāteṣu cittaṃ prasādya kālagata: ||
bhagavānāha-kiṃ manyadhve bhikṣavo yo’sau tena kālena tena samayena dharmapālo nāma 
kumāro babhūva, ahaṃ sa: | sā durmatirdevī, eṣa devadatta: | tadāpi me vadhakahastagatenāsya 
maitraṃ cittamutpāditam | idānīmapyahamasya vadhāyodyatasya maitracitto hitacitta: anukampā-
citta: | tasmāttarhi bhikṣava evaṃ śikṣitavyaṃ yatsarvasattveṣu maitraṃ cittaṃ bhāvayiṣyāma: | ityevaṃ 
vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
34 śibi: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
@084
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | tena
khalu samayena śrāvastyāṃ bhikṣūṇāṃ dvau saṃnipātau bhavata: | eka āṣāḍhyāṃ varṣopanāyikāyāṃ 
dvitīya: kārtikyāṃ pūrṇamāsyām | tatra bhikṣava: pātrāṇi pacanti, cīvarāṇi dhāvayanti, 
pāṃsukūlyāni ca sīvyanti | yāvadanyatamo bhikṣuścīvaraṃ syotukāma: sūcīchidraṃ sūtrakaṃ na 
śaknoti pratipādayitum | sa karuṇadīnavilambitairakṣarairuvāca-ko loke puṇyakāma iti |
bhagavāṃścāsya nātidūre caṃkrame caṃkramyate | tato bhagavān gambhīramadhuraviśadakalaviṅkamanojña-
dundubhinirghoṣo gajabhujasadṛśabāhumabhiprasārya kathayati-ahaṃ bhikṣo loke puṇyakāma iti |
tato’sau bhikṣurbhagavata: pañcāṅgopetaṃ svaramupaśrutya saṃbhrāntastvaritatvaritaṃ bhagavata: pāṇiṃ 
gṛhītvā svaśirasi sthāpayitvāha-bhagavan, anena te pāṇinā trīṇi kalpāsaṃkhyeyāni 
dānaśīlakṣāntivīryadhyānaprajñā upacitā: | atha ca punarbhagavānāha-atṛpto’haṃ bhikṣo
puṇyai:, labdharaso’haṃ bhikṣo puṇyai:, ato me tṛptirnāstīti ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-āścaryaṃ bhadanta 
yadbhagavān puṇyamayai: saṃskārairatṛpta iti | bhagavānāha-kimatra bhikṣava āścaryaṃ yadidānīṃ 
tathāgato vigatarāgo vigatadveṣo vigatamoha: parimukto jātijarāvyādhimaraṇaśokaparideva- 
du:khadaurmanasyopāyāsebhya: sarvajña: sarvākārajña: sarvajñānajñeyavaśiprāpta: | yattvahamatīte’dhvani 
sarāga: sadveṣa: samoho’parimukto jātijarāvyādhimaraṇaśokaparidevadu:khadaurmanasyopāyāsebhyo’-
tṛpta: puṇyamayai: saṃskārai: | tacchṛṇuta, sādhu ca suṣṭhu ca manasi kuruta, bhāṣiṣye ||
bhūtapūrvaṃ bhikṣavo’tīte’dhvani śibighoṣāyāṃ rājadhānyāṃ śibirnāma rājā rājyaṃ kāra-
yati, ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca praśāntakalikalaha-
ḍimbaḍamaraṃ taskararogāpagataṃ śālīkṣugomahiṣīsaṃpannamakhilamakaṇṭakam | ekaputramiva rājyaṃ 
pālayati | sa ca śibī rājā śrāddho bhadra: kalyāṇāśaya ātmahitaparahitapratipanna: kāru-
ṇiko mahātmā dharmakāma: prajāvatsala: sarvaprada: sarvaparityāgī ni:saṅgaparityāgī ca |
mahati tyāge vartate | sa kalyamevotthāya yajñavāṭaṃ praviśya annamannārthibhya: prayacchati, vastraṃ 
vastrārthibhya: | dhanadhānyahiraṇyasuvarṇamaṇimuktāvaiḍūryaśaṅkhaśilāpravālādīnāṃ parityāgaṃ karoti |
na cāsau puṇyamayai: saṃskāraistṛptiṃ gacchati | so’nta:puraṃ praviśyānta:purajanasya bhaktā-
cchādanaṃ prayacchati, kumārāṇāmamātyānāṃ bhaṭabalāgrasya naigamajānapadānām ||
atha rājña: śiberetadabhavat-saṃtarpitā anena manuṣyabhūtā:, kṣudrajantavo’vaśiṣṭā:, 
kena saṃtarpayitavyā iti | sa parityaktavibhavasarvasva ekaśāṭakanivasita: svaśarīrāvaśeṣa-
ścintāmāpede | tasyaitadabhavat-kṣudrajantubhya: svaśarīramanuprayacchāmīti | sa śastreṇa svaśarīraṃ 
takṣayitvā yatra daṃśamaśakāstatrotsṛṣṭakāya: pratiṣṭhate | priyamivaikaputrakaṃ rudhireṇa saṃtarpayati ||
śakrasya devendrasyādhastājjñānadarśanaṃ pravartate | tasyaitadabhavat-kimayaṃ śibī rājā 
sattvānāmarthamevaṃ karoti, uta karuṇayā ? yannvahamenaṃ jijñāseyeti | tato bhinnāñjanamasivarṇaṃ 
@085
gṛdhraveśamātmānamabhinirmāya rājña: śibe: sakāśamupasaṃkramya mukhatuṇḍakenākṣyutpāṭayituṃ pravṛtta: |
na ca rājā saṃtrāsamāpadyate | kiṃ tu maitre#viśālābhyāṃ nayanābhyāṃ taṃ gṛdhramālokya kathayati-
vatsa, yanmadīyāccharīrātprayuñjase, tena praṇaya: kriyatāmiti | tata āvarjita: śakro devendro
brāhmaṇaveṣamātmānamabhinirmāya rājña: śibe: purastāt sthitvā kathayati-sādhu pārthiva, dīyatā-
metannayanadvayamiti | rājovāca-mahābrāhmaṇa gṛhyatāṃ yadabhirucitam, na me’tra vighna: kaści-
dastīti | tata: śakro devendro bhūyasyā mātrayābhiprasanno brāhmaṇaveṣamantardhāpya svarūpeṇa sthitvā 
rājānamabhyutsāhayannuvāca-sādhu sādhu bho: pārthiva, suniścitā te buddhi:, akampyaste praṇidhi:, 
anugatā te sattveṣu mahākaruṇā, yatra nāma tvaṃ saṃtrāsakareṣu dharmeṣu viśārado: | na cirāttvamanena 
vyavasāyenānuttarāṃ samyaksaṃbodhimabhisaṃbhotsyase ||
bhagavānāha-kiṃ manyadhve bhikṣavo yo’sau tena kālena tena samayena śibirnāma rājā 
babhūva, ahaṃ sa: | tadānīmapi me puṇyamayai: saṃskāraistṛptirnāsti, prāgevedānīm | tasmāttarhi
bhikṣava evaṃ śikṣitavyaṃ yaddānāni dāsyāma:, puṇyāni kariṣyāma: | ityevaṃ vo bhikṣava: 
śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
35 surūpa: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
yadā bhagavān pratisaṃlayanādutthāya catasṛṇāṃ parṣadāṃ madhuramadhuraṃ dharmaṃ deśayati, kṣaudraṃ 
madhvivāneḍakam, anekaśatā ca parṣadbhagavata: sakāśānmadhuramadhuraṃ dharmaṃ śṛṇotyāneñjamānai-
rindriyai:, tadā bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-paśya bhadanta 
yāvaddharmaratnasyāmī bhājanabhūtā: sattvā ādareṇa śrotavyaṃ manyanta iti | bhagavānāha-yathā 
tathāgatena bhikṣava ādarajātena dharma: śrutaścodgṛhītaśca, tacchṛṇuta, sādhu ca suṣṭhu ca manasi 
kuruta, bhāṣiṣye ||
bhūtapūrvaṃ bhikṣavo’tīte’dhvani vārāṇasyāṃ nagaryāṃ surūpo nāma rājā rājyaṃ kārayati,
ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca praśāntakalikalaha-
ḍimbaḍamaraṃ taskararogāpagataṃ śālīkṣugomarhiṣīsaṃpannamakhilamakaṇṭakam | ekaputrakamiva rājyaṃ 
pālayati | sa ca rājā śrāddho bhadra: kalyāṇāśaya ātmahitaparahitapratipanna: kāruṇiko 
mahātmā dharmakāma: prajāvatsala: sarvaprada: sarvaparityāgī ni:saṅgaparityāgī ca | mahati 
tyāge vartate | tasya ca rājña: sundarikā nāma devī abhirūpā darśanīyā prāsādikā
@086
sarvāṅgapratyaṅgopetā, sundarakaśca nāmnā ekaputra iṣṭa: kānta: priyo manāpa: kṣānto’pratikūla: |
athāpareṇa samayena rājña: surūpasya dharma abhilāṣa utpanna: | tena sarve amātyā: saṃni-
pātyoktā:-paryeṣata me grāmaṇyo {1. Speyer suggests dharma for dharmān which is better than the plural 
form.}dharmān, dharmo me rocata iti | tataste amātyā: kṛtakarapuṭā 
rājānaṃ vijñāpayanti–durlabho mahārāja dharma: | śrūyate mahārāja buddhānāṃ loke utpādāddharma- 
syotpādo bhavatīti | tato rājñā suvarṇapiṭakaṃ dhvajāgre baddhvā sarvavijite ghaṇṭāvaghoṣaṇaṃ 
kāritam- yo me dharmaṃ vakṣyati, tasyemaṃ suvarṇapiṭakaṃ dāsyāmi, mahatā ca satkāreṇa satkari-
ṣyāmīti | tato bahava: kālā atikrāntā: | na ca kaściddharmadeśaka upalabhyate | tata: sa
rājā dharmahetorutkaṇṭhati paritapyati ||
śakrasya ca devānāmindrasyādhastājjñānadarśanaṃ pravartate | sa paśyati rājānaṃ dharma-
hetorvihanyamānam | tasyaitadabhavat-yannvahaṃ surūpaṃ rājānaṃ mīmāṃseyeti | tato yakṣarūpamātmāna-
mabhinirmāya vikṛtakaracaraṇanayano’nekapariṣanmadhyagataṃ rājānametadavocat-nanu dharmābhilāṣī 
bhavān, ahaṃ te dharmaṃ vakṣyāmīti | tato dharmaśravaṇātprītiprāmodyajāto rājā yakṣametaduvāca-
brūhi guhyaka dharmān śroṣyāmīti | guhyaka uvāca-{2. Speyer suggests suhita, sudhita for sukhita.} sukhitasya bata mahārāja dharmā 
abhila{3. Some Mss. read abhilaṣanti. abhilasanti means make their appearance.}santi | bubhukṣito’smi, bhojanaṃ tāvanme prayaccheti | tacchrutvā rājā pauruṣeyānāmantrayā-
māsa-ānīyantāmasya bhakṣyabhojyaprakārā iti | yakṣa āha-sadyohatarudhiramāṃsabhakṣyo’ham |
etaṃ me sundaramekaputrakaṃ prayaccheti | śrutvā rājā paraṃ viṣādamāpanna:-kadācitkarhi-
cinme’dya dharmaśabda āsādita: | so’pyanargheṇa mūlyeneti | tata: sundara: kumārastadupaśrutya
pitu: pādayornipatya rājānaṃ vijñāpayāmāsa-marṣaya deva | pūryatāṃ devasyābhiprāyam, prayaccha
māṃ guhyakāyāhārārthamiti | tato rājā tamekaputrakamiṣṭaṃ kāntaṃ priyaṃ manāpaṃ kṣāntamapratikūlaṃ 
dharmasyārthe yakṣāya dattavān ||
tato yakṣeṇa ṛddhibalādhānādrājña: parṣadaśca tathā darśito yathāṅgapratyaṅgāni pṛthagvikṛtya 
bhakṣitāni, rudhiraṃ ca pīyamānam | * * * dṛṣṭvā rājā dharmābhilāṣī na viṣādamāpanna: |
sa guhyako rājānamuvāca-atṛpto’smi bho: pārthiva, bhūyo me prayaccheti | tato rājā tasmai 
dayitāṃ bhāryāṃ dattavān | sāpi tenaivākāreṇa darśitā | tato bhūyo rājānamuvāca-bho
pārthiva, adyāpi tṛptirna labhyata iti | tato rājā yakṣamuvāca-vatsa datto me ekaputrako 
bhāryā ca dayitā, kiṃ bhūya: prārthayase iti | guhyaka uvāca-svaśarīraṃ me prayaccha | anena 
tṛptimupayāsyāmīti | rājovāca-yadi svaśarīraṃ te pradāsyāmi, kathaṃ punardharmaṃ śroṣyāmi ? kiṃ 
nu{4. tu for nu in better and easier to understand.}pūrvaṃ me dharmaṃ vada, paścādgṛhītadharmā śarīraṃ parityakṣyāmīti | tato guhyakena rājānaṃ prati-
jñāyāṃ pratiṣṭhāpyānekaśatāyā: pariṣada: purastāddharmo deśita: ||
@087
priyebhyo jāyate śoka: priyebhyo jāyate bhayam |
priyebhyo vipramuktānāṃ nāsti śoka: kuto bhayamiti ||1||
tato rājā asyā gāthāyā: sahaśravaṇātprahlāditamanā: prītisaumanasyendriyajāto 
yakṣamuvāca-idaṃ guhyaka śarīram, yatheṣṭaṃ kriyatāmiti ||
tata: śakro devendro rājānaṃ meruvadakampyamanuttarāyāṃ samyaksaṃbodhau viditvā yakṣarūpa-
mantardhāpya svarūpeṇa sthitvā prasādavikasitābhyāṃ nayanābhyāmekena prāṇinā putraṃ gṛhītvā 
dvitīyena ca bhāryāṃ rājānamabhyutsāhayannuvāca-sādhu sādhu satpuruṣa | dṛḍhasaṃnāhastvam | na-
cirādanena vyavasāyena anuttarāṃ samyaksaṃbodhimabhisaṃbhotsyase | ayaṃ ca te iṣṭajanasamāgama 
iti | tato rājā śakraṃ devendramidamavocat-sādhu sādhu kauśika, kṛto’smākaṃ dharmābhi-
prāya: pūritaśceti ||
bhagavānāha-kiṃ manyadhve bhikṣavo yo’sau tena kālena tena samayena surūpo nāma
rājā babhūva, ahaṃ sa: | sundara: kumāra ānanda: | sundarikā eṣā eva yaśodharā | tadāpi 
me bhikṣavo dharmahetoriṣṭabandhuparityāga: svajīvitaparityāgaśca kṛta:, prāgevedānīm | tasmāttarhi 
bhikṣava evaṃ śikṣitavyaṃ yaddharmaṃ satkariṣyāmo gurukariṣyāmo mānayiṣyāma: pūjayiṣyāma: |
dharmaṃ satkṛtya gurukṛtya mānayitvā pūjayitvopaniśritya vihariṣyāma: | ityevaṃ vo bhikṣava:
śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
36 maitra{1. The story of maitrakanyaka is represented on the sculptures of the 
temple of Bora Budur in Java.}kanyaka: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | tatra 
bhagavān bhikṣūnāmantrayate sma-sabrahmakāṇi bhikṣavastāni kulāni yeṣu kuleṣu mātāpitarau 
samyaṅmānyete, samyak pūjyete, samyaksukhena parihriyete | tatkasya heto: ? brahmabhūtau hi kula-
putrasya mātāpitarau sahadharmeṇa | sācāryakāṇi tāni kulāni yeṣu kuleṣu mātāpitarau samya-
ṅmānyete samyakpūjyete samyaksukhena parihriyete | tatkasya heto: ? ācāryabhūtau hi kula-
putrasya mātāpitarau sahadharmeṇa | āhavanīyāni tāni kulāni yeṣu kuleṣu mātāpitarau samyaṅ
mānyete samyakpūjyete samyaksukhena parihriyete | tatkasya heto: ? āhavanīyau hi kulaputrasya
@088
mātāpitarau sahadharmeṇa | sāgnikāni tāni kulāni yeṣu kuleṣu mātāpitarau samyaṅ mānyete, 
samyak pūjyete, samyaksukhena parihriyete | tatkasya heto: ? agnibhūtau hi kulaputrasya mātā-
pitarau sahadharmeṇa | sadevakāni tāni kulāni yeṣu kuleṣu mātāpitarau samyaṅ mānyete samyak 
pūjyete samyak sukhena parihriyete | tatkasya heto: ? devabhūtau hi kulaputrasya mātāpitarau 
sahadharmeṇa | idamavocadbhagavān | idamuktvā sugato hyathāparametaduvāca śāstā-
brahmā hi mātāpitarau pūrvācāryau tathaiva ca |
āhavanīyau putrasya agni: syāddaivatāni ca ||1||
tasmādetau namasyeta satkuryāccaiva paṇḍita: |
udvartanena snānena pādānāṃ dhāvanena ca |
athavā annapānena vastraśayyāsanena ca ||2||
tayā sa paricaryayā mātāpitṛṣu paṇḍita: |
iha cānindito bhavati pretya svarge ca modate ||3||
yadā bhagavatā etatsūtraṃ bhāṣitam, tadā bhikṣava: saṃśayajātā: sarvasaṃśayacchettāraṃ 
buddhaṃ bhagavantaṃ papracchu:-āścaryaṃ bhadanta yadbhagavān mātāpitṛguruśuśrūṣāvarṇavādīti | bhagavā-
nāha-kimatra bhikṣava āścaryaṃ yadidānīṃ tathāgato vigatarāgo vigatadveṣo vigatamoha: parimukto 
jātijarāvyādhimaraṇaśokaparidevadu:khadaurmanasyopāyāsai: sarvajña: sarvākārajña: sarvajñānajñeyavaśi-
prāpto mātāpitṛguruśuśrūṣāyā varṇavādī | yattu mayātīte’dhvani sarāgeṇa sadveṣeṇa samohe-
nāparimuktena jātijarāvyādhimaraṇaśokaparidevadu:khadaurmanasyopāyāyāsairmātu: svalpamapakāraṃ 
kṛtvā mahaddu:khamanubhūtam | tacchṛṇuta, sādhu ca suṣṭhu ca manasi kuruta, bhāṣiṣye ||
bhūtapūrvaṃ bhikṣavo’tīte’dhvani vārāṇasyāṃ nagaryāṃ mitro nāma sārthavāho babhūva āḍhyo 
mahādhano mahābhogo vistīrṇaviśālaparigraho vaiśravaṇadhanasamudito vaiśravaṇadhanapratispardhī |
tena sadṛśātkulātkalatramānītam | sa tayā sārdhaṃ krīḍati ramate paricārayati | tasya krīḍato 
ramamāṇasya paricārayata: putrā jāyante mriyante ca | sa kare kapolaṃ datvā cintāparo vyava-
sthita:-anekadhanasamuditaṃ me gṛham | na me putro na duhitā | mamātyayātsarvasvāpateya-
maputrakamiti kṛtvā rājño vidheyaṃ bhaviṣyatīti | tasya vayasyakenopadiṣṭam-yadi te putro jāyate,
tasya dārikānāma sthāpayitavyam | evamasau cirajīvī bhaviṣyatīti | so’putra: putrābhinandī
śivavaruṇakuberaśakrabrahmādīnanyāṃśca devatāviśeṣānāyācate | tadyathā-ārāmadevatā vanadevatā-
ścatvaradevatā: śṛṅgāṭakadevatā balipratigrāhikā devatā: | sahajā: sahadhārmikā nityānubaddhā 
api devatā āyācate | asti caiṣa loke pravādo yadāyācanaheto: putrā jāyante duhitara-
śceti | tacca naivam | yadyevamabhibhaviṣyat, ekaikasya putrasahasramabhaviṣyat tadyathā rājñaścakra-
vartina: | api tu trayāṇāṃ sthānānāṃ saṃmukhībhāvātputrā jāyante duhitaraśceti | katameṣāṃ 
trayāṇāṃ sthānānām ? mātāpitarau raktau bhavata: saṃnipatitau | mātā kalyā bhavati ṛtumatī |
@089
gandharvaśca pratyupasthito bhavati | eṣāṃ trayāṇāṃ sthānānāṃ saṃmukhībhāvātputrā jāyante duhi-
taraśca | sa ca āyācanaparastiṣṭhati | anyatamaśca sattvo’nyatamasmātsattvanikāyāccyuta: tasya
prajāpatyā: kukṣimavakrānta: | pañcāveṇikā dharmā ekatye paṇḍitajātīye mātṛgrāme | katame pañca ?
raktaṃ puruṣaṃ jānāti, viraktaṃ jānāti | kālaṃ jānāti, ṛtuṃ jānāti | garbhamavakrāntaṃ 
jānāti | yasya sakāśād garbho’vakrāmati, taṃ jānāti | dārakaṃ jānāti, dārikāṃ jānāti |
saceddārako bhavati, dakṣiṇaṃ kukṣiṃ niśritya tiṣṭhati | saceddārikā bhavati, vāmaṃ kukṣiṃ niśritya 
tiṣṭhati | sā āttamanāttamanā: svāmina ārocayati-diṣṭyāryaputra vardhase, āpannasattvāsmi 
saṃvṛttā | yathā ca me dakṣiṇaṃ kukṣiṃ niśritya tiṣṭhati, niyataṃ dārako bhaviṣyatīti |
so’pyāttamanāttamanā: pūrvakāyamabhyunnamayya dakṣiṇaṃ bāhumabhiprasārya udānamudānayati-apye-
vāhaṃ cirakālābhilaṣitaṃ putramukhaṃ paśyeyam | jāto me syānnāvajāta:, kṛtyāni me kurvīta, 
bhṛta: pratibibhṛyāt, dāyādyaṃ pratipadyeta, kulavaṃśo me cirasthitika: syāt, asmākaṃ cāpya-
tītakālagatānāmalpaṃ vā prabhūtaṃ vā dānāni datvā puṇyāni kṛtvā asmākaṃ nāmnā dakṣiṇā-
mādekṣyate-idaṃ tayoryatratatropapannayorgacchatoranugacchatviti | āpannasattvāṃ caināṃ viditvopari-
prāsādatalagatāmayantritāṃ dhārayati śīte śītopakaraṇai:, uṣṇe uṣṇopakaraṇai: vaidyaprajñaptairāhārai-
rnātitiktairnātyamlairnātilavaṇairnātimadhurairnātikaṭukairnātikaṣāyai:, tiktāmlalavaṇamadhurakaṭuka-
kaṣāyavivarjitairāhārai: | hārārdhahāravibhūṣitagātrīmapsarasamiva nandanavanavicāriṇīṃ mañcānmañcaṃ 
pīṭhātpīṭhamanavatarantīmadharāṃ bhūmim | na cāsyā: kiṃcidamanojñaśabdaśravaṇaṃ yāvadeva garbhasya
paripākāya | sā aṣṭānāṃ vā navānāṃ vā māsānāmatyayātprasūtā | dārako jāto’bhirūpo 
darśanīya: prāsādiko gaura: kanakavarṇaśchatrākāraśirā: pralambabāhurvistīrṇalalāṭa uccaghoṣa:
saṃgatabhrūstuṅganāsa: sarvāṅgapratyaṅgopeta: | tasya jātau jātimahaṃ kṛtvā nāmadheyaṃ vyavasthāpyate-
kiṃ bhavatu dārakasya nāmeti | jñātaya ūcu:-ayaṃ dārako mitrasya putra: kanyā ca | tasmā-
dbhavatu dārakasya maitrakanyako nāmeti ||
maitrakanyako dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ 
dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhirunnīyate vardhyate 
kṣīreṇa dadhnā navanītena sarpiṣā sarpimaṇḍena anyaiścottaptottaptairupakaraṇaviśeṣai: | āśu vardhate
hradasthamiva paṅkajam | pitā cāsya mahāsamudramavatīrṇa:, tatraiva ca nidhanamupayāta: | yadā 
maitrakanyako mahān saṃvṛttastadā mātaramuvāca-amba pitāsmākaṃ kiṃkarmaphalopajīvī āsīt ? 
tata: paścādahamapi tathā kariṣyāmīti | mātā kathayati-putraka pitā te okkarika āsīt |
ākāṅkṣamāṇa: tvamokkarikatvaṃ kuru | sā cintayati-yadyahasmai vakṣyāmi mahāsamudravaṇi-
gāsīditi, eṣo’pi kadācinmahāsamudramavatīrṇastatraiva nidhanamupagacchediti ||
tenaukkarikāpaṇo vyavasthāpita: | tata: prathame divase catvāra: kārṣāpaṇā: saṃpannā: |
te’pi tena māturniryātitā:-ebhiramba śramaṇabrāhmaṇakṛpaṇavanīpakān pratipādayasveti |
@090
yāvadapareṇocyate-pitā te gāndhikāpaṇika āsīditi, tenaukkaritvaṃ tyaktvā gāndhikāpaṇo 
vyavasthāpita: | aṣṭau kārṣāpaṇā: saṃpannā: | te’pi tena māturniryātitā: | yāvadapareṇocyate-
pitā te hairaṇyika: āsīditi, tena tamāpaṇaṃ tyaktvā hairaṇikāpaṇo vyavasthāpita: |
tata: prathame divase ṣoḍaśa kārṣāpaṇā: saṃpannā: | te’pi tena māturniryātitā: | dvitīye
divase dvātriṃśatkārṣāpaṇā: saṃpannā: | te’pi tena māturniryātitā: | yāvaddhairaṇyikairīrṣyāprakṛtai: 
sarvānadhiṣṭhānavyavahārān viditvokta:-maitrakanyaka, kiṃ tavānayā adharmajīvikayā ? pitā te 
mahāsamudravaṇigāsīt | kena tvaṃ kusaṃvyavahāre niyukta iti | sa hairaṇyikavacanasaṃcodito 
māturgatvā kathayati-amba evamanuśrūyate pitāsmākaṃ mahāsamudravaṇigāsīditi | tadanujānīhi, 
ahamapi mahāsamudramavatariṣyāmīti | mātā kathayati-evametatputraka | kiṃ tu tvaṃ bāla eka-
putrakaśca | mā māṃ parityajya mahāsamudramavatariṣyasīti | sa īrṣyāprakṛtibhirakalyāṇamitrairvipra-
labdho na nivartate | tatastena māturvacanamavacanaṃ kṛtvā vārāṇasyāṃ nagaryāṃ ghaṇṭāvaghoṣaṇaṃ
kāritam-śṛṇvantu bhavanto vārāṇasīnivāsino vaṇija:-maitrakanyaka: sārthavāho mahāsamudra-
mavatariṣyati | ye yuṣmākamutsahante maitrakanyakena sārthavāhena sārdhamaśulkenāgulmenātarapaṇyena 
mahāsamudramavatartum, te mahāsamudragamanīyaṃ paṇyaṃ samudānayantviti | sa kṛtakutūhalamaṅgala-
svastyayana: pañcavaṇikśataparivāra: śakaṭairbhārairmūṭai: piṭakairuṣṭrairgobhirgardabhairmahāsamudragamanīyaṃ 
paṇyaṃ samudānīya saṃprasthita: | mātā cāsya snehavyākulahṛdayā sāśrudurdinavadanā pādayorlagnā-
putraka mā māṃ parityajya mahāsamudramavatareti | atha sa evaṃ karuṇadīnavilambitairalpākṣarai-
rucyamāna: kṛtavyavasāyo mātaraṃ pādena śirasyabhihatya sārthasahāya: saṃprasthita: | mātrā cokta:-
mā me putraka asya karmaṇo vipākamanubhavethā iti ||
yāvadasau grāmanigamarāṣṭrarājadhānīpaṭṭanānyavalokayan samudratīramanuprāpta: | sa pañcabhi:
purāṇaśatairvahanaṃ bhṛtvā pañca pauruṣeyān gṛhītvā’hāraṃ nāvikaṃ kaivartaṃ karṇadhāraṃ ca, trirapi
ghoṣaṇāvaghoṣaṇaṃ kṛtvā mahāsamudramavatīrṇa: | yāvadvahantaṃ makareṇa matsyajātenānayādvayasana-
māpāditam | tato maitrakanyaka: phalakamāsādya sthalamanuprāpta: | tata: sthale cañcūryamāṇo nadūrā-
nnagaraṃ ramaṇakaṃ nāmnā dṛṣṭavān | sa tadupajagāma | yāvattataścatasro’psaraso nirgatā:, abhirūpā 
darśanīyā: prāsādikā: | tā: kathayanti-ehi maitrakanyaka, svāgataṃ te, idamasmākamannagṛhaṃ 
pānagṛhaṃ vastragṛhaṃ śayyāgṛhaṃ maṇimuktāvaiḍūryaśaṅkhaśilāpravālavividhajātarūparajatasaṃpūrṇam |
āgaccha raṃsyāmaha iti | sa tābhi: saha anekāni varṣāṇi ratimanubhūtavān, yathāpi 
tatkṛtapuṇya: sattva: kṛtakuśala: | dakṣiṇapaddhatigamanāccainaṃ vārayanti | sa yato dakṣiṇāyā: 
paddhaternivāryate, tata: suṣṭhutaramutkaṇṭhito gantum | yāvatpunarapi dakṣiṇena pathā gacchan 
paśyati sadāmattaṃ nāma nagaram | sa tatra dvārībhūta: | yāvattasmādapyaṣṭāvapsaraso nirgatā: 
abhirūpatarā darśanīyatarā: prāsādikatarā: | tā: kathayanti-ehi maitrakanyaka, svāgataṃ te, 
idamasmākamannagṛhaṃ pānagṛhaṃ vastragṛhaṃ śayyāgṛhaṃ maṇimuktāvaiḍūryaśaṅkhaśilāpravālavividhajāta-
rūparajatasaṃpūrṇam | āgaccha raṃsyāmaha iti | sa tābhi: sahanekāni avarṣāṇi ratimanu-
@091
bhūtavān yathāpi tatkṛtapuṇya: sattva: kṛtakuśala: | tā apyasya dakṣiṇāṃ paddhatiṃ vārayanti |
sa yato dakṣiṇāyā: paddhaternivāryate, tata: suṣṭhutaramutkaṇṭhito gantum | yāvatpunarapi dakṣiṇena 
pathā gacchan paśyati nandanaṃ nāma nagaram | sa tatra dvārībhūta: | yāvattasmādapi ṣoḍaśāpsaraso 
nirgatā: abhirūpatarā darśanīyatarā: prāsādikatarā: | tā: kathayanti-ehi maitrakanyaka,
svāgataṃ te, idamasmākamannagṛhaṃ pānagṛhaṃ vastragṛhaṃ śayyāgṛhaṃ maṇimuktāvaiḍūryaśaṅkhaśilāpravāla-
vividhajātarūparajatasaṃpūrṇam | āgaccha raṃsyāmaha iti | sa tābhi: saha anekāni varṣāṇi 
ratimanubhūtavān yathāpi tatkṛtapuṇya: sattva: kṛtakuśala: | tā apyasya dakṣiṇāṃ paddhatiṃ 
vārayanti | sa yato dakṣiṇāyā: paddhaternivāryate, tata: suṣṭhutaramutkaṇṭhito gantum | yāvat 
punarapi dakṣiṇena pathā gacchan paśyati brahmottaraṃ nāma prāsādam | sa tatra dvārībhūta: |
yāvattasmādapi dvātriṃśadapsaraso nirgatā: abhirūpatarā darśanīyatarā: prāsādikatarā: | tā: 
kathayanti-ehi maitrakanyaka, svāgataṃ te, idamasmākamannagṛhaṃ pānagṛhaṃ vastragṛhaṃ śayyāgṛhaṃ 
maṇimuktāvaiḍūryaśaṅkhaśilāpravālavividhajātarūparajatasaṃpūrṇam | āgaccha raṃsyāmaha iti | sa
tābhi: saha anekāni varṣāṇi ratimanubhūtavān yathāpi tatkṛtapuṇya: sattva: kṛtakuśala: | tā 
apyasya dakṣiṇāṃ paddhatiṃ vārayanti | sa yato dakṣiṇāyā: paddhaternivāryate, tata: suṣṭhutara-
mutkaṇṭhito gantum ||
yathā dakṣiṇāṃ paddhatiṃ gacchati, tathāsyecchā vardhate | yāvatpunarapi dakṣiṇena pathā 
gacchan paśyatyayomayaṃ nagaram | sa tatra praviṣṭa: | praviṣṭamātrasya cāsya dvāraṃ pihitam |
tato’bhyantaraṃ praviṣṭa: | tatrāsya dvāraṃ pihitam | tato’bhyantaraṃ praviṣṭa: | yāvatpuruṣaṃ paśyati 
mahāpramāṇam | mūrdhni cāsya ayomayaṃ cakraṃ bhramatyādīptaṃ pradīptaṃ saṃprajvalitamekajvālībhūtam |
tasya śiraso yatpūyaśoṇitaṃ pragharati, so’syāhāra: | tato maitrakanyakastaṃ puruṣaṃ pṛṣṭavān-bho
puruṣa, kastvamiti | sa kathayati-ahaṃ māturapakārīti | udāhṛtamātre ca tena puruṣeṇa 
maitrakanyakasya tatkarmābhimukhībhūtam–ahamapi māturapakārīti manye tenaivāhaṃ karmaṇā ihā-
kṛṣṭa iti | atha tasminnantare ākāśācchabdo nirgata:-ye baddhāste muktā:, ye muktāste 
baddhā: | ityuktamātre tasya puruṣasya mūrdhni cakramantarhitam, maitrakanyakasya mūrdhni prādurbhūtam |
tato du:khārtaṃ maitrakanyakamavekṣya sa puruṣo gāthayā pratyabhāṣata-
atikramya ramaṇakaṃ sadāmattaṃ ca nandanam |
brahmottaraṃ ca prāsādaṃ kena tvamihāgata: ||1||
maitrakanyaka: prāha-
atikramya ramaṇakaṃ sadāmattaṃ ca nandanam |
brahmottaraṃ ca prāsādamicchayāhamihāgata: ||2||
dūraṃ hi karṣate karma dūrātkarma pravartate |
tatra prakarṣate karma yatra karma vipacyate ||3||
@092
tena karmavipākena cakraṃ vahati mastake |
ādīptaṃ saṃprajvalitaṃ mama prāṇoparodhakam ||4|| iti ||
puruṣa: prāha-
tvayā praduṣṭacittena mātā duṣkarakārikā |
pādenābhyāhatā mūrdhni tasya te karmaṇa: phalam ||5|| iti ||
maitrakanyaka: prāha-
kati varṣasahasrāṇi cakraṃ vartsyati mastake |
ādīptaṃ saṃprajvalitaṃ mama prāṇoparodhakam ||6||
puruṣa: prāha-
ṣaṣṭivarṣasahasrāṇi ṣaṣṭivarṣaśatāni ca |
ādīptamāyasaṃ cakraṃ tava mūrdhni bhramiṣyati ||7|| iti ||
maitrakanyaka āha-bho: puruṣa, asti kaścidanyo’pīhāgamiṣyatīti ? puruṣa: prāha-ya
evaṃvidhakarmakārī bhaviṣyatīti ||
tato maitrakanyako du:khavedanābhibhūta: sattvānāmantike kāruṇyaṃ janayitvā taṃ puruṣa-
māha-icchāmyahaṃ bho: puruṣa sarvasattvānāmarthe idaṃ cakraṃ upari śirasā dhārayitum | mā
kaścidanyo’pyevaṃvidhakarmakārī ihāgacchatviti | ityuktamātre maitrakanyakasya bodhisattvasya taccakraṃ
saptatālamātraṃ mūrdhni udgamyākāśe sthitam | sa ca kālaṃ kṛtvā tuṣite devanikāye upapanna: ||
bhagavānāha-kiṃ manyadhve bhikṣavo yo’sau tena kālena tena samayena maitrakanyaka
āsīt, ahaṃ sa: | yanmayā saṃvyavaharatā mātā kārṣāpaṇai: pratipāditā, tasya me karmaṇo
vipākena caturṣu mahānagareṣu mahatsukhamanubhūtam | yataśca me mātu: parītto’pakāra: kṛta:, tasya 
me karmaṇa: phalavipākenaivaṃvidhaṃ du:khamanubhūtam | tasmāttarhi bhikṣava evaṃ śikṣitavyaṃ yanmātā-
pitṛṣu kārān kariṣyāmo nāpakārān | tadete doṣā na bhaviṣyanti ye maitrakanyakasya |
pṛthagjanasya eṣa eva guṇagaṇo bhaviṣyati yastasyaiva devaputrabhūtasya | ityevaṃ vo bhikṣava:
śikṣitavyam | tatkasya heto: ? duṣkarakārakau hi bhikṣava: putrasya mātāpitarau āpyāyakau 
poṣakau saṃvardhakau stanyasya dātārau, citrasya jambūdvīpasya darśayitārau | ya ekenāṃsena putro 
mātaraṃ dvitīyena pitaraṃ pūrṇaṃ varṣaśataṃ pariharet, yadvā asyāṃ mahāpṛthivyāṃ maṇayo muktā vaiḍūrya-
śaṅkhaśilāpravālarajatajātarūpamaśmagarbho musāragalvo lohitikā dakṣiṇāvarta:, ityevaṃrūpe 
vā aiśvaryādhipatye pratiṣṭhāpayet, na iyatā putreṇa mātāpitro: kṛtaṃ vā syādupakṛtaṃ vā |
yastvasāvaśrāddhaṃ mātāpitaraṃ śraddhāsaṃpadi samādāpayati, vinayati, niveśayati, pratiṣṭhāpayati, 
du:śīlaṃ śīlasaṃpadi, matsariṇaṃ tyāgasaṃpadi, duṣprajñaṃ prajñāsaṃpadi, samādāpayati vinayati 
niveśayati pratiṣṭhāpayati, iyatā putreṇa mātāpitro: kṛtaṃ vā syādupakṛtaṃ vā ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@093
37 śaśa: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāṃ anyatama: śreṣṭhī āḍhyo mahādhano mahābhogo vistīrṇaviśālaparigraho vaiśravaṇadhana-
samudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati 
ramate paricārayati | tasya krīḍato ramamāṇasya paricārayata: kālāntareṇa patnī āpannasattvā 
saṃvṛttā | sā aṣṭānāṃ vā navānāṃ vā māsānāmatyayātprasūtā | dārako jāta: | sa unnīto 
vardhito mahān saṃvṛtta: | pitā cāsya dhanakṣayamanuprāpto bhogakṣayamanuprāpta: | sa ca vistīrṇa-
suhṛtsaṃbandhibāndhavastaṃ putraṃ kālānukālaṃ jñātisakāśaṃ preṣayati | sa tairjñātibhistathā lālito 
yathā teṣu pravṛddhasneha: saṃvṛtta: ||
yāvadapareṇa samayena jetavanaṃ nirgata: | athāsau dadarśa buddhaṃ bhagavantaṃ dvātriṃśatā 
mahāpuruṣalakṣaṇai: samalaṃkṛtamaśītyānuvyañjanairvirājitagātraṃ vyāmaprabhālaṃkṛtaṃ sūryasahasrātireka-
prabhaṃ jaṅgamamiva ratnaparvataṃ samantato bhadrakam | sa prasādajātaśca bhagavata: pādābhivandanaṃ 
kṛtvā purastānniṣaṇṇo dharmaśravaṇāya | tasmai bhagavatā saṃsāravairāgyikī dharmadeśanā kṛtā, yāṃ 
śrutvā saṃsāre doṣadarśī nirvāṇe guṇadarśī bhūtvā mātāpitarāvanujñāpya bhagavacchāsane 
pravrajita: | sa evaṃ pravrajita: san jñātibhi: saha saṃsṛṣṭo viharati | tato bhagavāṃstaṃ gṛhi-
saṃsargānnivārya araṇye niyojayate | sa tatra nābhiramate | yāvadbhagavāṃstaṃ trirapi gṛhisaṃsargā-
nnivārayati-vatsa anekadoṣaduṣṭo’yaṃ gṛhisaṃsarga: | santi cakṣurvijñeyāni rūpāṇi iṣṭāni
kāntāni priyāṇi manāpāni kāmopasaṃhitāni rañjanīyāni | śrotravijñeyā: śabdā:, ghrāṇa-
vijñeyā gandhā: jihvāvijñeyā rasā:, kāyavijñeyāni spraṣṭavyāni, manovijñeyā dharmā: iṣṭā: 
kāntā: priyā manāpā: kāmopasaṃhitā rañjanīyā: kaṇṭakabhūta: | anekaparyāyeṇa cāsya araṇya-
guṇā: saṃvarṇitā:, yatra sthitasya kuśalānāṃ dharmāṇāṃ vṛddhirbhavati | yāvattena kulaputreṇa 
bhagavantaṃ kalyāṇamitramāgamya araṇya{1. Speyer suggests araṇyavāsaṃ for ^vāsena.}vāsena vasatā yujyamānena ghaṭamānena vyāyacchamānenedameva 
pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃsana-
dharmatayā parāhatya sarvakleśaprahāṇādarhattvaṃ sākṣātkṛtam | arhan saṃvṛtta: traidhātukavītarāga: 
samaloṣṭakāñcana ākāśapāṇitalasamacitto vāsīcandanakalpo vidyāvidāritāṇḍakoṣo 
vidyābhijñāpratisaṃvitprāpto bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo-
‘bhivādyaśca saṃvṛta: | sa pūrvanivāsamanusmṛtya bhagavato’syātiduṣkarāṇi dṛṣṭvā bhagavantamupa-
saṃkramya sagaurava: stauti mānayati ca ||
@094
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-paśya bhadanta, 
yāvadayaṃ kulaputro bhagavatā yāvattrirapi grāmā{1. Mss. grāmāntaṃ nivārya which is not bad as Speyer supposes.}ntānnivārya araṇye niyojita:, yāvadarhattve 
pratiṣṭhāpita iti | bhagavānāha-kimatra bhikṣava āścaryaṃ yadidānīṃ mayā vigatarāgeṇa vigatadveṣeṇa 
vigatamohena parimuktena jātijarāvyādhimaraṇaśokaparidevadu:khadaurmanasyopāyāsai: sarvajñena sarvā-
kārajñena sarvajñānajñeyavaśiprāptena ayaṃ kulaputro yāvattrirapi grāmāntānnivārya araṇye niyojita:, 
yāvadarhattve pratiṣṭhāpita: | yattu mayātīte’dhvani sarāgeṇa sadveṣeṇa samohenāparimuktena jāti-
jarāvyādhimaraṇaśokaparidevadu:khadaurmanasyopāyāsairayaṃ kulaputra: svajīvitaparityāgena grāmāntā-
nnivāryāraṇyavāse niyukta: | tacchṛṇuta, sādhu ca suṣṭhu ca manasi kuruta, bhāṣiṣye ||
bhūtapūrvaṃ bhikṣavo’tīte’dhvani anyatarasmin girikandare prasravaṇapuṣpaphalakandasaṃpanne 
ṛṣi: prativasati kaṣṭatapā: phalamūlāmbubhakṣo’jinavalkalavāsī agnihotrika: | tasya ca 
ṛṣe: śaśo vayasyo mānuṣapralāpī | sa divasānudivasaṃ trirṛṣisamīpamupasaṃkrāmati | upa-
saṃkramyābhivādanaṃ kṛtvā vividhābhi: kathābhi: saṃmodate | tāvevaṃ pravṛddhasnehau pitāputravadava-
sthitau | yāvatkālāntareṇa mahatyanāvṛṣṭi: prādurbhūtā, yayā nadyudapānānyalpasalilāni 
saṃvṛttāni, puṣpaphalaviyuktāśca pādapā: | tata: sa ṛṣistatrāśramapade upabhogavirahānnābhiramate |
so’jinacīravalkalānyabhisaṃkṣeptumārabdha: ||
atha śaśastaṃ tathā pravṛttaṃ dṛṣṭvā pṛṣṭavān-maharṣe kva gamiṣyasīti | ṛṣirāha-grāmānta{2. Speyer grāmāntamavagami.}-
meva gamiṣyāmi, tatra pakvabhaikṣeṇa yāpayiṣyāmīti | tata: sa ṛṣivacanamupaśrutya jātasaṃtāpo 
mātāpitṛviyogamiva manyamāna: pādayornipatya tamṛṣimuvāca-mā māṃ parityaja | api 
ca anekadoṣasaṃkulo gṛhavāso’nekaguṇasaṃpannaścāraṇyavāsa iti | sa bahvapyucyamāno na 
nivartate | tata: sa śaśenocyate-yadyavaśyaṃ gantavyam, kiṃ nu adyeha tāvatpratīkṣasva, śvo 
yathābhipretaṃ yāsyasīti | tatastasya ṛṣeretadabhavat-niyatamayaṃ māmāhārajātenopanimantrayitu-
kāma: | yasmādime tiryagyonigatā: prāṇina: saṃcayaparā iti | tena tasya pratijñātam ||
atha kṛtāhnikamāhārakāle śaśa upasaṃkramya tamṛṣiṃ pradakṣiṇīkṛtya kṣamayitumārabdha:-
kṣamasva mama maharṣe yanmayā ūhāpohavirahitena tiryagyonāvupapannena tava kiṃcidapakṛtaṃ syāt |
ityuktvā sahasotplutyāgnau prapatita: | tata: sa ṛṣi{3. Speyer riṣi:, for ṛṣi: a kind of Prakritism.}rjātasaṃvego bāṣpadurdinamukha: priyaika-
putrakamivopa{4. Speyer upagṛhya.}guhyovāca-vatsa kimidamārabdhamiti | śaśa uvāca-maharṣe araṇyapriyatayā 
madīyena māṃsenāhorātraṃ yāpayiṣyasi | kiṃ ca-
na{5. jātakamālā VI.29.} santi mudgā na tilā na taṇḍulā vane vivṛddhasya śaśasya kecana |
śarīrametattvanalābhisaṃskṛtaṃ mamopayojyādya tapovane vasa ||1|| iti ||
@095
tata: sa ṛṣi: śaśavacanamupaśrutya jātasaṃvega uvāca-yadyevaṃ tava priyatayā kāma-
mihaiva jīvitaṃ parityakṣyāmi, na ca grāmāntamavatariṣyāmīti | śrutvaitadvacanaṃ śaśa: prītamanā:
saṃvṛtta: | ūrdhvamukhaśca gaganatalamabhivīkṣya yācituṃ pravṛtta: | āha ca-
araṇye me samāgamya viveke ramate mana: |
anena satyavākyena māhendraṃ deva varṣa nu ||2||
ityuktamātre bodhisattvānubhāvena māhendrabhavanamākampitam | devatānāṃ cādhastājjñāna-
darśanaṃ pravartate-kiṃ kṛtamiti | paśyanti bodhisattvānubhāvāditi | yāvacchakreṇa devendreṇa 
māhendravarṣaṃ vṛṣṭaṃ yena tadāśramapadaṃ punarapi tṛṇagulmauṣadhipuṣpaphalasamṛddhaṃ saṃvṛttam ||
tatastena ṛṣiṇā śaśaṃ kalyāṇamitramāgamya tatra vasatā pañcābhijñā: sākṣātkṛtā: |
tata: sa ṛṣi: śaśamuvāca-bho: śaśa, tena duṣkareṇa vyavasāyena kāruṇyabhāvācca kiṃ prārthayase 
iti | tenoktam-andhe loke anāyake apariṇāyake buddho bhūyāsamatīrṇānāṃ sattvānāṃ 
tārayitā, amuktānāṃ mocayitā, anāśvastānāmāśvāsayitā, aparinirvṛtānāṃ parinirvāpa-
yiteti | tata: sa ṛṣiridaṃ vacanamupaśrutya śaśamabravīt-yadā tvaṃ buddho bhavethā:, asmāka-
mapi samanvāharethā iti | śaśa uvāca-evamastviti ||
bhagavānāha-kiṃ manyadhve bhikṣavo yo’sau tena kālena tena samayena śaśa āsīt, ahaṃ
sa: | ṛṣireṣa eva kulaputra: | tasmāttarhi bhikṣava evaṃ śikṣitavyaṃ yatkalyāṇamitrā vihari-
ṣyāma: kalyāṇasahāyā: kalyāṇasaṃparkā:, na pāpamitrā na pāpasahāyā na pāpasaṃparkā: |
ityevaṃ vo bhikṣava: śikṣitavyam ||
athāyuṣmānānando bhagavantamidamavocat-iha mama bhadanta ekākino rahogatasya
pratisaṃlīnasyaivaṃ cetasi ceta:parivitarka udapādi-upārdhamidaṃ brahmacaryasya yaduta kalyāṇa-
mitratā kalyāṇasahāyatā kalyāṇasaṃparka:, na pāpamitratā na pāpasahāyatā na pāpasaṃparka: 
iti | bhagavānāha-mā tvamānanda evaṃ voca:-upārdhamidaṃ brahmacaryasya yaduta kalyāṇamitratā
kalyāṇasahāyatā kalyāṇasaṃparka:, na pāpamitratā na pāpasahāyatā na pāpasaṃparka iti |
sakalamidamānanda kevalaṃ paripūrṇaṃ pariśuddhaṃ paryavadātaṃ brahmacaryaṃ yaduta kalyāṇamitratā 
kalyāṇasahāyatā kalyāṇasaṃparka:, na pāpamitratā na pāpasahāyatā na pāpasaṃparka: tatkasya |
heto: ? māṃ hyānanda kalyāṇamitramāgamya jātidharmāṇa: sattvā jātidharmatayā {1. Mss. paripacyante for ^mucyante.}parimucyante, jarā-
vyādhiśokamaraṇaparidevadu:khadaurmanasyopāyāsadharmāṇa: sattvā upāyāsadharmatāyā: parimucyante |
tadanenaiva te ānanda paryāyeṇa veditavyaṃ yatsakalamidaṃ kevalaṃ paripūrṇaṃ pariśuddhaṃ paryavadātaṃ 
brahmacaryaṃ yaduta kalyāṇamitratā kalyāṇasahāyatā kalyāṇasaṃparka:, na pāpamitratā na pāpa-
sahāyatā na pāpasaṃparka: | ityevaṃ vo bhikṣava: śikṣitavyam ||
idamavocadbhagavān | āttamanasaste āyuṣmānānando’nye ca bhikṣavo bhagavato 
bhāṣitamabhyanandan ||
@096
38 dharmagaveṣī |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
ācaritametadanāthapiṇḍadasya gṛhapate:-kalyamevotthāya bhagavato darśanāyopasaṃkramya jetavanaṃ
svayaṃ saṃmārṣṭum | athānyatamena kālena anāthapiṇḍadasya gṛhapate: kaścidvyākṣepa: samutpanna: | tato 
bhagavān puṇyakāmānāṃ sattvānāṃ puṇyatīrthopadarśanārthaṃ svayameva saṃmārjanīṃ gṛhītvā jetavanaṃ 
saṃmārṣṭuṃ pravṛtta: | bhagavantaṃ dṛṣṭvā mahāśrāvakā api śāradvatīputramaudgalyāyanakāśyapanandarevata-
prabhṛtaya: saṃmārṣṭuṃ pravṛttā: | tato jetavanaṃ saha śrāvakai: saṃmṛjya upasthānaśālāṃ praviśya 
purastādbhikṣusaṃghasya prajñapta evāsane niṣaṇṇa: | niṣadya bhagavān bhikṣūnāmantrayate sma-pañceme 
bhikṣava ānuśaṃsā: saṃmārjane | katame pañca ? ātmanaścittaṃ prasīdati | parasya cittaṃ prasīdati |
devatānāṃ manaso bhavati prāsādikam | saṃvartanīyaṃ kuśalamūlamupacinoti | kāyasya ca 
bhedātsugatau svargaloke deveṣūmapadyate | iti pañcānuśaṃsā: saṃmārjane ||
tataścatasra: parṣado bhagavata: sakāśātsaṃmārjanasyeti pañcānuśaṃsānupaśrutya prasādajātā: 
prītisaumanasyaprasannacittā: svasvāsanādutthāya yena bhagavāṃstenāñjaliṃ pragṛhya bhagavantametadūcu:-
vayaṃ bhagavan bhagavata upasthāpakā: sarvaṃ jetavanaṃ sadā saṃmārṣṭumicchāma: | asmākamanugrahaṃ 
kuru | tato bhagavāṃstāsāṃ tūṣṇībhāvenādhivāsayati | tatastāścatasra: parṣado bhagavato’dhi-
vāsanāṃ viditvā saṃmārjanīrgṛhītvā sarvaṃ jetavanaṃ saṃmārṣṭuṃ pravṛttā: | sarvaṃ jetavanaṃ cārāmamārga-
paryantaṃ saṃmārjya bhagavato dharmadeśanāṃ śrotumekānte niṣaṇṇā ādarayuktā: ||
anāthapiṇḍado gṛhapatirapi taṃ pradeśamanuprāpta: | tena śrutaṃ yathā bhagavatā mahāśrāvaka-
sahāyena svayameva jetavanaṃ saṃmṛṣṭamiti | bhagavatā deśitān saṃmārjane pañcānuśaṃsānupaśrutya 
vipratisārībhūta: iti cintitavān-kimarthaṃ mayā bhagavato vihāre tasmin puṇyakṣetre, yatrādyaivā-
ropitaṃ bījamadyaiva phalaṃ saṃpadyate, svalpasyānantaṃ phalaṃ niṣpadyate, tathāgatasaṃmukhībhūte sarva-
śrāvakasaṃvāsite’tīva manoramabhūmau sarvadevāsuramanuṣyagandharvagaruḍakinnaramahoragāṇāṃ manoharṣā-
spadībhūte sarvabhūtapretapiśācayakṣarākṣasanārakadrohiṇāmanavakāśe sarvamāramārakāyikānāṃ devānāṃ 
manuṣyāṇāṃ cānavakāśabhuvane bhagnābhibhavajāte rāgadveṣamohamātsaryerṣyāmānaduṣṭasattvānāmavidita- 
prabhāve pāpācārāṇāmalabdhāgamane pāpamitrahastagatānāmamanāpajāte śraddhāvigatānāṃ tyāgadharma-
rahitānāmadṛṣṭacintitabhavane du:śīlānāṃ kuvṛttināmamanogamane dayābhāvavirahitānāṃ krodhināṃ 
paruṣabhāṣiṇāmalabdhaśaraṇe vīryahīnakusīdavṛttināṃ tyaktārambhāśamināṃ sudūrībhūte dhyāna cyuta-
muṣitasmṛtīnāṃ kudṛṣṭicāriṇāṃ kumārgaprasthitānāmandhakārībhūte duṣprajñānāṃ kubuddhilabdha jñānā-
ntarāṇāmaprāptāgamanabhāve dātṝṇāmatīva manorathakṛte suśīlayuktānāṃ manoramavāse kṣamācāriṇā-
@097
mādarāgamanalabdhe vīryārabdhānāṃ nityānugamanaprāpte dhyānaratānāmālīnabhuvane prajñādhāriṇāṃ 
prabodhaprakāśāparityaktakṣetre etādṛśe buddhavikrīḍite vihāre saṃmārṣṭuṃ cittākṣepa: kṛta: | na puna: 
kadāpi mayā tathā kṣamaṃ kartum | iti niścitya punastasyaitadabhavat-yatra bhagavatā mahāśrāvaka-
sahāyena svayaṃ saṃmārjanaṃ kṛtam, kathamahamasyopari yāsyāmi ? 
tato’nāthapiṇḍado’patrapamāṇarūpo lajjāparigatahṛdayastatrāvasthāne sthita: | jānakā:
pṛcchakā buddhā bhagavanta: | tena bhikṣava: pṛṣṭā:-ka eṣa iti | bhikṣava ūcu:-anāthapiṇḍado 
bhadanta bhagavato lajjāyamānarūpo’patrāpyaparigatahṛdayo necchati bhagavata: sakāśamatropariṣṭā-
tpādanyāsenopasaṃkramitum, yatra nāma bhagavatā mahāśrāvakasahāyena svayaṃ jetavanaṃ saṃmṛṣṭamiti |
tatastaṃ bhagavānāha-gṛhapate buddhavacanaṃ {1. The gap in the text may be filled by adding śrutvā bhavatā.}* * * * praveṣṭavyam |
kasmāt ? saddharmagauravā hi buddhā bhagavanta:, dharmo hyarhatāṃ gururiti | tato’nāthapiṇḍado
gāthābhigītena gāyan yena bhagavāṃstenopasaṃkrānta: | upasaṃkramya bhagavata: pādābhivandanaṃ 
kṛtvā pustādekānte niṣaṇṇo dharmakathāśravaṇāya | tato bhagavatā dharmyayā kathayā saṃdarśita: 
samādāpita: samuttejita: saṃpraharṣita: | so’nekaparyāyeṇa bhagavatā dharmyayā kathayā saṃdarśita:
samādāpita: samuttejita: saṃpraharṣita: saṃprakrānta: ||
tadā bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-āścaryaṃ bhadanta  
yadbhagavān dharma sādarajāta: sagauravajāto dharmasyaiva varṇaṃ bhāṣata iti | paśya bhadanta yāvaddharma-
ratnasyāmī bhājanabhūtā: sattvā ādareṇa sarvaṃ jetavanaṃ saṃmārṣṭuṃ pravṛttā:, dharmaṃ ca śrotavyaṃ manyanta 
iti | bhagavānāha-kimatra bhikṣava āścaryaṃ yadidānīṃ tathāgato vigatarāgadveṣamoho’tha pari-
mukto jātijarāvyādhimaraṇaśokaparidevadu:khadaurmanasyopāyāsairdharme sādarajāta: sagauravajāto 
dharmasyaiva varṇaṃ bhāṣate | yattu mayā atīte’dhvani sarāgeṇa sadveṣeṇa samohenāparimuktena jāti-
jarāvyādhimaraṇaśokaparidevadu:khadaurmanasyopāyāsairdharmaheto: svajīvitasyāpi parityāga: kṛta: |
tacchṛṇuta, sādhu ca suṣṭhu ca manasi kuruta, bhāṣiṣye ||
bhūtapūrvaṃ bhikṣavo’tīte’dhvani vārāṇasyāṃ nagaryāṃ brahmadatto nāma rājā rājya kārayati 
ṛddhaṃ ca sphītaṃ ca kṣemaṃ ca subhikṣaṃ cākīrṇabahujanamanuṣyaṃ ca praśāntakalikalahaḍimbaḍamaraṃ 
taskararogāpagataṃ śālīkṣugomahiṣīsaṃpannamakhilamakaṇṭakam | ekaputramiva rājyaṃ pālayati |
sa ca rājā śrāddho bhadra: kalyāṇāśaya ātmahitaparahitapratipanna: kāruṇiko mahātmā dharmakāma:
prajāvatsala: sarvaprada: sarvaparityāgī ni:saṅgaparityāgī ca mahati tyāge vartate | so’pareṇa 
samayena devyā sārdhaṃ krīḍati ramate paricārayati | tasya krīḍato ramamāṇasya paricārayata:
kālāntareṇa sā devī sattvavatī saṃvṛttā | dohadaścāsyā: samutpanna:-subhāṣitaṃ śṛṇuyāmiti |
tayā rājñe niveditam | rājñā naimittikānāhūya pṛṣṭā: | ta ūcu:-deva asya sattvasyānubhāva
iti | tatastena rājā saubhāṣaṇikasyārthe suvarṇapiṭako grāmanagaranigamarāṣṭrarājadhānīṣu
@098
paryaṭita: | na ca tatsubhāṣitamupalabhyate | yāvatparipūrṇairnavabhirmāsai: sā devī prasūtā | dārako 
jāto’bhirūpo darśanīya: prāsādiko gaura: kanakavarṇaśchatrākāraśirā: pralambabāhurvistīrṇa-
lalāṭa uccaghoṣa: saṃgatabhrūstuṅganāsa: sarvāṅgapratyaṅgopeta: | tasya jātau jātimahaṃ kṛtvā nāmadheyaṃ 
vyavasthāpyate-kiṃ bhavatvasya dārakasya nāmeti | amātyā ūcu:-yasmādayaṃ dārako’jāta eva 
subhāṣitaṃ gaveṣate, tasmādbhavatu dārakasya subhāṣitagaveṣī nāmeti | tasya subhāṣitagaveṣīti 
nāma kṛtam | subhāṣitagaveṣī dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ 
kṣīradhātrībhyāṃ dvābhyāṃ krīḍanikābhyāṃ dhātrībhyāṃ dvābhyāṃ maladhātrībhyām | so’ṣṭābhirdhātrībhiru-
nnīyate vardhyate kṣīreṇa dadhnā navanītena sarpiṣā sarpimaṇḍenānyaiścottaptairupakaraṇaviśeṣai: |
āśu vardhate hradasthamiva paṅkajam | yadā krameṇa mahān saṃvṛttastadāpi subhāṣitaṃ gaveṣate, na
ca labhate ||
sa pituratyayādrājye pratiṣṭhita: amātyānājñāpayati-subhāṣitena me grāmaṇya: prayo-
janam | gaveṣata me subhāṣitamiti | tatastairamātyai: sakale jambūdvīpe hiraṇyapiṭakā: 
subhāṣitaheto: saṃdarśitā: | na ca subhāṣitamāsāditam | tataste rājñe niveditavanta: | tata: 
sa rājā subhāṣitaśravaṇahetorutkaṇṭhati paritapyati ||
śakrasya devānāmindrasyādhastājjñānadarśanaṃ pravartate | sa paśyati rājānaṃ subhāṣitaśravaṇa-
hetorvihanyamānam | tasyaitadabhavat-yannvahaṃ rājānaṃ mīmāṃseyeti | atha śakro devānāmindro
guhyakarūpadhārī bhūtvā vikṛtakaracaraṇanayano rājña: purastādgāthāṃ bhāṣate-
dharmaṃ caretsucaritaṃ nainaṃ duścaritaṃ caret |
dharmacārī sukhaṃ śete asmiṃlloke paratra ca ||1|| iti ||
tato rājā vismitotphulladṛṣṭistaṃ guhyakamuvāca-brūhi brūhi guhyaka tāvanme, etāṃ gāthāṃ śroṣyā-
mīti | tato guhyako rājānamuvāca-yadi yadbravīmi tanme kariṣyasi, evamahamapi yadājñāpa-
yiṣyasi, tatkariṣyāmīti | rājovāca-kimājñāpayiṣyasīti | guhyaka uvāca-saptāhorātrāṇi 
khadirakāṣṭhairagnikhadāṃ tāpayitvā tatra yadyātmānamutsrakṣyasi, tataste’haṃ punargāthāṃ vakṣyāmīti |
tacchravaṇācca rājā prītamanāstaṃ guhyakamuvāca-evamastviti | tato rājñā guhyakaṃ pratijñāyāṃ
pratiṣṭhāpya sarvavijite ghaṇṭāvaghoṣaṇaṃ kāritam-saptame divase rājā subhāṣitaśravaṇahetoragni-
khadāyāmātmānamutsrakṣyati | ye’dbhutāni draṣṭukāmā:, āgacchantviti ||
tato’nekeṣu prāṇiśatasahasreṣu saṃnipatiteṣu gaganatale cānekeṣu devatāśatasahasreṣu
saṃnipatiteṣu bodhisattvasyādhyāśayaśuddhitāmavagamyādbhutabhāvaṃ ca draṣṭumihāvatasthu: | atha sa 
guhyaka ākāśamutpatya bodhisattvamuvāca-kriyatāṃ mahārāja yathāpratijñātamiti | tato rājā 
jyeṣṭhaṃ kumāraṃ rājye’bhiṣicya amātyānnaigamajānapadāṃśca kṣamayitvā janakāyaṃ cāśvāsya agnikhadā-
samīpamupagamya imāṃ gāthāṃ bhāṣate-
@099
eṣāṅgārakhadā mahābhayakarī jvālārkaraktopamā 
dharmārthe prapatāmi niścitamanā ni:sādhvaso jīvite |
eṣā cāgnikhadā bhaviṣyati śubhā puṇyānubhāvānmama
śītā candanapaṅkavāsitajalā padmākulā padminī ||2||
ityuktvā bodhisattvastasyāmagnikhadāyāṃ patita: | patitamātrasya cāsya agnikhadā padminī 
prādurbhūtā | tata: śakro devānāmindrastadatyadbhutaṃ devamanuṣyāvarjanakaraṃ prātihāryaṃ dṛṣṭvā yakṣarūpa-
mantardhāpya svarūpeṇa sthitvā gāthāṃ bhāṣate-
dharmaṃ caretsucaritaṃ nainaṃ duścaritaṃ caret |
dharmacārī sukhaṃ śete loke’smiṃśca paratra ca ||3|| iti ||
atha bodhisattvena tāṃ gāthāmudgṛhītvā suvarṇapatreṣvabhilikhya kṛtsne jambudvīpe grāma-
nagaranigamarāṣṭrarājadhānīṣu paryaṭitā ||
bhagavānāha-kiṃ manyadhve bhikṣavo yo’sau tena kālena tena samayena rājā babhūva, 
ahaṃ sa: | tadāpi me subhāṣitaśravaṇaheto: svajīvitaṃ parityaktaṃ prāgevedānīm | tasmāttarhi
bhikṣava evaṃ śikṣitavyaṃ yaddharmaṃ satkariṣyāmo gurukariṣyāmo mānayiṣyāma: pūjayiṣyāma: |
dharmaṃ satkṛtya gurukṛtya mānayitvā pūjayitvopaniśritya vihariṣyāma: | ityevaṃ vo bhikṣava: 
śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
39 anāthapiṇḍada: | 
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnaraimahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
atha bhagavān pūrvāhṇe nivāsya pātracīvaramādāya śrāvastyāṃ piṇḍāya prāvikṣat | yāvadanupūrveṇa 
cañcūryamāṇo rājamārgamavatīrṇa: | tatra ca rājamārge’nyatamo brāhmaṇo’bhyāgata: | athāsau dadarśa
buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyānuvyañjanairvirājitagātraṃ vyāmaprabhā-
laṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | dṛṣṭvā ca puna: suciraṃ
nirīkṣya pṛthivyāṃ lekhāṃ niṣkṛṣya bhagavantamuvāca-bho gautama, na tāvadu{1. Speyer rightly points out that we have here an interesting 
instance of a prefix ut severed from its verb laṅgha in laṅghayitavyā; such cases 
are rare in post-Vedic prose or even in Epics.}tte lekhā laṅghayitavyā, 
@100
yāvanme pañca purāṇaśatāni nānuprayacchasīti | tato bhagavān karmaṇāmavipraṇāśasaṃdarśanārtha-
madattādānavairamaṇyārthaṃ ca indrakīla iva tasmin pradeśe sthita: ||
eṣa ca śabda: śrāvastyāṃ samantato visṛta:-yathā kila bhagavān rājamārge’nyatamena 
brāhmaṇena pañcānāṃ purāṇaśatānāmarthe vidhārita iti | tato rājā prasenajitkauśala: saha-
śravaṇādevāmātyagaṇaparivṛto yena bhagavāṃstenopasaṃkrānta: | upasaṃkramya bhagavantamidamavocat-
gacchatu bhagavān, ahaṃ pradāsyāmīti | bhagavānāha-na mahārāja tvayaitāni dātavyāni, api 
tvanyenaitāni dātavyānīti | tathā viśākhā mṛgāramātā ṛṣidattapurāṇau sthapatī śakra-
brahmādayo devā vaiśravaṇaprabhṛtayaścatvāro lokapālā hiraṇyasuvarṇamupādāya bhagavantamupasṛptā: | 
tānapi bhagavānuvāca-na bhavadbhiretāni dātavyānīti | yāvadanāthapiṇḍadena gṛhapatinā 
śrutam | sa hiraṇyasuvarṇasya helāṃ pūrayitvā upari pañca purāṇaśatāni dattvā bhagavantamupagata:-
bhagavan, idaṃ pratigṛhyatāmiti | bhagavānāha-gṛhapate tvayā etāni dātavyāni | dīyatāṃ 
brāhmaṇāyeti | tato’nāthapiṇḍadena gṛhapatinā sā suvarṇahelā brāhmaṇāya dattā ||
bhikṣava: saṃśayajātā: sarājikā ca parṣat sarvasaṃśayacchettāraṃ buddhaṃ bhagavantaṃ papracchu:-
paśya bhagavan yāvadanena brāhmaṇena bhagavān vidhārito’nāthapiṇḍadena ca kārṣāpaṇā 
dattā: | kutaśca prabhṛti bhagavānasmai dhārayata iti | bhagavānāha-icchatha yūyaṃ bhikṣava: śrotum ? 
evaṃ bhadanta | tena hi bhikṣava: śṛṇuta, sādhu ca suṣṭhu ca manasi kuruta, bhāṣiṣye-{1. The portion beginning with tathāgatena up to khalu dehinām, is out of 
place here, and, as Speyer remarks, is missing in one of the Mss. used 
by him.}tathā-
gatenaitāni bhikṣava: pūrvamanyāsu jātiṣu avaśyaṃbhāvīni karmāṇi kṛtānyupacitāni | ko’nya:
pratyanubhaviṣyati ? na bhikṣava: bāhye pṛthivīdhātau, nābdhātau, na tejodhātau, na vāyudhātau, 
api tu upātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani vārāṇasyāṃ nagaryāṃ brahmadatto nāma rājā rājyaṃ kārayati 
ṛddhaṃ ca sphītaṃ ca kṣemaṃ ca subhikṣaṃ cākīrṇabahujanamanuṣyaṃ ca praśāntakalikalahaḍimbaḍamaraṃ 
taskararogāpagataṃ śālīkṣugomahiṣīsaṃpannamakhilamakaṇṭakam | ekaputrakamiva rājyaṃ pālayati |
tasya jyeṣṭha: kumāro yuvarāja: | so’pareṇa samayena vasantakālasamaye saṃpuṣpiteṣu pādapeṣu  
haṃsakrauñcamayūraśukasārikākokilajīvaṃjīvakanirghoṣite vanaṣaṇḍe’mātyaputraparivṛta: krīḍati 
ramate | vayasyo’mātyaputra: vayasya: | so’pareṇa puruṣeṇa sārdhamakṣai: krīḍitavān | tato’mātya-
putrastena puruṣeṇa pañca purāṇaśatāni nirjita: | rājaputraścāsya pratibhūravasthita: {2. There seems to be a long gap as the tale ends abruptly.} |
* * * * tena me saṃsāre’nantaṃ bhogavyasanamanubhūtam |
@101
idānīmapyabhisaṃbuddhabodhiranena bādhita: | iti hi bhikṣava ekāntakṛṣṇānāṃ karmaṇāmekāntakṛṣṇo
vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava ekānta-
kṛṣṇāni karmāṇyapāsya vyatimiśrāṇi ca, ekāntaśukleṣveva ca, karmasvābhoga: karaṇīya:, adattā-
dānasya ca prahāṇāya vyāyantavyam, yathā evaṃvidhā doṣāstasya | evaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
----------------------------
40 subhadra: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: kuśinagaryāṃ viharati sma mallānāmupavartane yamaka-
śālavane | atha bhagavāṃstadeva parinirvāṇakālasamaye āyuṣmantamānandamāmantrayate sma-prajñāpaya
ānanda tathāgatasya antareṇa yamakaśālayoruttarāśirasaṃ mañcam | adya tathāgatasya rātryā
madhyame yāme nirupadhiśeṣe nirvāṇadhātau parinirvāṇaṃ bhaviṣyatīti | evaṃ bhadantetyāyuṣmānānando 
bhagavata: pratiśrutya antareṇa yamakaśālayoruttarāśirasaṃ mañcaṃ prajñāpya yena bhagavāṃstenopa-
saṃkrānta: | upasaṃkramya bhagavata: pādau śirasā vanditvaikānte’sthāt | ekāntasthita āyuṣmā-
nānando bhagavantamidamavocat-prajñapto bhadanta tathāgatasya antareṇa yamakaśālayoruttarāśirā 
mañca: | atha bhagavān yena mañcastenopasaṃkrānta: | upasaṃkramya dakṣiṇena pārśvena śayyāṃ kalpa-
yati pāde pādamādhāya alokasaṃjño smṛta: saṃprajānannirvāṇasaṃjñāmeva manasi kurvan ||
tena khalu samayena kuśinagaryāṃ subhadra: parivrājaka: prativasati jīrṇavṛddho mahallaka: | sa 
viṃśatiśatavayaska: kauśināgarāṇāṃ mallānāṃ satkṛto gurukṛto mānita: pūjito’rhan saṃmata: |
aśrauṣītsubhadra: parivrājaka:-atra śramaṇasya gautamasya rātryā madhyame yāme anupadhiśeṣe nirvāṇa-
dhātau parinirvāṇaṃ bhaviṣyati | asti ca dharmeṣu kāṅkṣāyitatvam, āśā ca me saṃtiṣṭhate, 
pratibalaśca me sa bhagavān gautama: tatkāṅkṣāyitatvaṃ prativinodayitum | śrutvā ca puna: 
kuśinagaryā niṣkramya yena yamakaśālavanaṃ tenopasaṃtranta: ||
tena khalu samayena āyuṣmānānando bahirvihārasyā’bhyavakāśe caṃkrame caṃkramyate |
adrākṣītsubhadra: parivrājaka: āyuṣmantamānandam | dūrādeva dṛṣṭvā ca punaryenāyuṣmānānanda-
stenopasaṃkrānta: | upasaṃkramyāyuṣmatānandena sārdhaṃ saṃmukhaṃ saṃbhodanīṃ saṃrañjanīṃ vividhāṃ kathāṃ 
vyatisāryaikānte’sthāt | ekāntasthita: subhadra: parivrājaka āyuṣmantamānandamidamavocat-
śrutaṃ me bho ānanda adya śramaṇasya gautamasya rātryā madhyame yāme nirupadhiśeṣe nirvāṇadhātau 
@102
parinirvāṇaṃ bhaviṣyati | asti ca me dharmeṣu kāṅkṣāyitavyam, āśā ca me saṃtiṣṭhate, prati-
balaśca me sa bhagavān gautamastatkāṅkṣāyitatvaṃ prativinodayitum | sacedbhagavata ānanda astya-
guru, praviśema, pṛcchema kaṃcideva pradeśam, sacedavakāśaṃ kuryātpraśnavyākaraṇāya | ānanda 
āha-alaṃ subhadra | mā bhagavantaṃ viheṭhaya | śrāntakāyo bhagavān, klāntakāya: sugata: |
dvirapi trirapi subhadra: parivrājaka āyuṣmantamānandamidamavocat-śrutaṃ bho ānanda adya 
śramaṇasya gautamasya rātryā madhyame yāme anupadhiśeṣe nirvāṇadhātau parinirvāṇaṃ bhaviṣyati, 
asti ca me dharmeṣu kāṅkṣāyitatvam | āśā ca me saṃtiṣṭhate | pratibalaśca me sa bhagavān
gautamastatkāṅkṣāyitatvaṃ prativinodayitum | sacedbhagavata ānanda, astyaguru, praviśema, pṛcchema
kaṃcideva pradeśam, sacedavakāśaṃ kuryātpraśnasya vyākaraṇāya | dvirapi trirapi āyuṣmānānanda: 
subhadraṃ parivrājakamidamavocat-alaṃ subhadra, mā tathāgataṃ viheṭhaya, śrāntakāyo bhagavān, 
klāntakāya: sugata: | punarapi subhadra: parivrājaka āyuṣmantamānandamidamavocat-śrutaṃ bho 
ānanda purāṇānāṃ parivrājakānāmantikājjīrṇānāṃ buddhānāṃ mahatāṃ caraṇācāryāṇām–
kadācitkarhicittathāgatā arhanta: samyaksaṃbuddhā loke utpadyante, tadyathā udumbaraṃ puṣpam | tasya 
cādya bhagavato gautamasya rātryā madhyame yāme anupadhiśeṣe nirvāṇadhātau parinirvāṇaṃ bhaviṣyati |
asti ca me dharmeṣu kāṅkṣāyitatvam | āśā ca me saṃtiṣṭhate | pratibalaśca me sa bhagavān gautama-
statkāṅkṣāyitatvaṃ prativinodayitum | sacedbhagavata ānanda, astyagurum, praviśema, pṛcchema kaṃci-
deva pradeśam, sacedavakāśaṃ kuryātpraśnavyākaraṇāya | punarapyāyuṣmānanda: subhadraṃ parivrājaka-
midamavocat-alaṃ subhadra, mā tathāgataṃ viheṭhaya, śrāntakāyo bhagavān, klāntakāya: sugata: ||
imāṃ ca punarāyuṣmata ānandasya subhadreṇa parivrājakena sārdhamantarākathāṃ viprakṛtā-
maśrauṣīdbhagavān divyena śrotreṇa viśuddhenātikrāntamānuṣeṇa | śrutvā ca punarāyuṣmantamānanda-
midamavocat-alamānanda | mā subhadraṃ parivrājakaṃ vāraya | praviśatu, pṛcchatu yadyadevā-
kāṅkṣati | ayaṃ me paścimo bhaviṣyati anyatīrthikaparivrājakai: sārdhamantarākathāsamudāhāra: |
ayaṃ ca me caramo bhaviṣyati sākṣācchrāvakāṇāmehibhikṣukayā pravrajitānām, yaduta subhadra: 
parivrājaka: | atha subhadra: parivrājako bhagavatā kṛtāvakāśo hṛṣṭatuṣṭapramudita udagraprīti-
saumanasyajāto yena bhagavāṃstenopasaṃkrānta: | upasaṃkramya bhagavatā sārdhaṃ saṃmukhaṃ saṃmodanīṃ 
saṃrañjanīṃ vividhāṃ kathāṃ vyatisāryaikānte niṣaṇṇa: | ekāntaniṣaṇṇa: subhadra: parivrājako 
bhagavantamidamavocat-yānīmāni bho gautama pṛthagloke tīrthyāyatanāni-tadyathā pūraṇa: 
kāśyapa:, māskarī gośālīputra:, sañjayī vairūṭīputra:, ajita: keśakambala:, kakuda: 
kātyāyana:, nirgrantho jñātaputra:, pratyajñāsiṣurme svāṃ svāṃ pratijñāṃ * * * * ||
atha bhagavāṃstasyāṃ velāyāṃ gāthāṃ bhāṣate-
ekānnatriṃśatko vayasā subhadra
yatprāvrajaṃ kiṃkuśalaṃ gaveṣī |
pañcāśadvarṣāṇi samādhikāni 
yasmādahaṃ pravrajita: subhadra ||1||
@103
śīlaṃ samādhiścaraṇaṃ ca vidyā
caikāgratā cetaso bhāvitā me |
āryasya dharmasya pradeśavaktā 
ito bahirvai śramaṇo’sti nānya: ||2||
yasya subhadra dharmavinaye āryāṣṭāṅgo mārgo nopalabhyate, prathama: śramaṇastatra 
nopalabhyate | dvitīyastṛtīyaścaturtha: śramaṇastatra nopalabhyate | yasmiṃstu subhadra dharmavinaye 
āryāṣṭāṅgo mārga upalabhyate, prathama: śramaṇastatropalabhyate | dvitīyaṃstṛtīyaścaturtha: śramaṇa-
statropalabhyate | asmiṃstu subhadra dharmavinaye āryāṣṭāṅgo mārga upalabhyate | iha prathama: śramaṇa
upalabhyate, iha dvitīya:, iha tṛtīya:, iha caturtha: | na santi ito bahi: śramaṇā vā brāhmaṇā
vā | śūnyā: parapravādā: śramaṇairvā brāhmaṇairvā | evamatra parṣadi samyaksiṃhanādaṃ nadāmi ||
asmin khalu dharmaparyāye bhāṣyamāṇe subhadrasya parivrājakasya virajo vigatamalaṃ dharmeṣu 
dharmacakṣurutpannam | atha subhadra: parivrājako dṛṣṭadharmā prāptadharmā paryavagāḍhadharmā tīrṇakāṅkṣastīrṇa-
vicikitso’parapratyayo’nanyaneya: śāstu: śāsanadharmeṣu vaiśāradyaprāpta utthāyāsanādekāṃsamuttarā-
saṅgaṃ kṛtvā yenāyuṣmānānandastenāñjaliṃ praṇamya āyuṣmantamānandamidamavocat-lābhā bhadanta
ānandena sulabdhā:, yadbhagavatā ānando mahācāryeṇa mahācāryāntevāsikābhiṣekeṇābhiṣikta: |
api tu asmākamapi syurlābhā: sulabdhā:, yadvayaṃ labhemahi svākhyāte dharmavinaye pravrajyāmupa-
saṃpadaṃ bhikṣubhāvam | athāyuṣmānānando bhagavantamidamavocat-ayaṃ bhadanta subhadraparivrājaka
ākāṅkṣate svākhyāte dharmavinaye pravrajyāmupasaṃpadaṃ bhikṣubhāvam | tatra bhagavān subhadraṃ parivrājaka-
māmantrayate-ehi bhikṣo, cara brahmacaryam | saiva tasyāyuṣmata: pravrajyābhūt, sopasaṃpat, sa 
bhikṣubhāva: ||
evaṃ pravrajita: sa āyuṣmāneko vyapakṛṣṭo’pramatta ātāpī prahitātmā vyahārṣīt |
eko vyapakṛṣṭo’pramatta ātāpī prahitātmā viharan yadarthaṃ kulaputrā: keśaśmaśru avatārya 
kāṣāyāṇi vastrāṇyācchādya samyageva śraddhayā agārādanagārikāṃ pravrajanti, tadanuttaraṃ brahma-
caryaparyavasānaṃ dṛṣṭa eva dharme svayamabhijñayā sākṣātkṛtyopasaṃpadya pravedayate-kṣīṇā me jāti:,
uṣitaṃ brahmacaryam, kṛtaṃ karaṇīyam, nānyamasmādbhavaṃ prajānāmi | ājñātavānāyuṣmānarhan 
babhūva suvimukta: | athāyuṣmata: subhadrasyārhattvaprāptasya vimuktisukhaṃ pratisaṃvedayata etadabhavat-
na mama pratirūpaṃ syādyadahaṃ śāstāraṃ parinirvāpayantaṃ paśyeyam | yannvahaṃ tatprathamataraṃ parinirvā-
payeyamiti | tatrāyuṣmān subhadra: prathamataraṃ parinirvṛta:, tata: paścādbhagavān ||
yadā bhagavatā paścimaśayanopagatena dharmoparodhikāyāṃ vedanāyāṃ vartamānāyām, chidya-
māneṣu dharmeṣu, mucyamāneṣu saṃdhiṣu, subhadro'rhattve pratiṣṭhāpita:, bahavaśca kauśīnāgarā mallā 
dharme niyuktā:, tadā bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-āścaryaṃ 
bhadanta, yadayaṃ subhadra: parivrājako bhagavatā chidyamāneṣu dharmeṣu mucyamānāsu saṃdhiṣu saṃsāravāgurāyā
mocayitvā yāvadatyantaniṣṭhe nirvāṇe pratiṣṭhāpita iti | bhagavānāha-kimatra bhikṣava āścaryaṃ 
yadidānīṃ mayā vigatarāgeṇa vigatadveṣeṇa vigatamohena parimuktena jātijarāvyādhimaraṇa-
śokaparidevadu:khadaurmanasyopāyāsai: subhadra: parivrājaka: saṃsāravāgurāyā mocayitvā yāvadatyanta-
@104
niṣṭhe nirvāṇe pratiṣṭhāpita: | yattu mayā atīte’dhvani sarāgeṇa sadveṣeṇa samohenāparimuktena 
jātijarāvyādhimaraṇaśokaparidevadu:khadaurmanasyopāyāsairūhāpohavirahitena tiryagyonāvupapannena
svajīvitaparityāgena subhadra: paritrāta:, kauśīnāgarāśca mallā: | tacchṛṇuta, sādhu ca suṣṭhu ca 
manasi kuruta, bhāṣiṣye ||
bhūtapūrvaṃ bhikṣavo’tīte’dhvani anyatarasyāṃ parvatadaryāṃ mṛgayūthapa: prativasati anekamṛga-
sahasraparivāra: paṇḍito vyakto medhāvī | tacca mṛgayūthaṃ lubdhakena vicārya rājñe niveditam |
tato rājñā caturaṅgeṇa balakāyena nirgatya tanmṛgayūthaṃ sarvaṃ saṃkaṭīkṛtam | tato yūthapatereta-
dabhavat-yadyahamidānīmimānna rakṣiṣyāmi, adyaiva te sarve na bhaviṣyantīti | tato yūthapati: 
samantato vyavalokayitumārabdha:-katamena pradeśenāsya mṛgakulasya ni:saraṇaṃ syāditi | sa 
paśyati tasyāṃ parvatadaryāṃ nadīṃ vahamānām | sā ca nadī ahāryahāriṇī śīghrasrotā:, te ca 
mṛgā durbalā: | tato yūthapati: sahasā tāṃ nadīmavatīrya madhye sthitvā śabdamudīrayati- 
āgacchantu bhavanta:, etasmātkūlādutplutya mama pṛṣṭhe pādān sthāpayitvā paratra kūle pratitiṣṭhata |
anenopāyena jīvitaṃ va: paśyāmi, ato’nyathā maraṇamiti | tatastairmṛgaistathaiva kṛtam |
atha tasya pṛṣṭhe kṣuranipātāttvakū chinnā | māṃsarudhirāsthirāśirvyavasthita: | na cāsya vyavasāyo
nivṛtta: tadgatakāruṇyo mṛgāṇāmantike | tata: sarveṣu laṅghiteṣu pṛṣṭhato’valokayituṃ pravṛtta:-
mā kaścidatrālaṅghitaṃ bhaviṣyatīti | sa paśyati mṛgaśāvakamekamalaṅghitam | tato yūthapati-
śchidyamāneṣu marmasu mucyamānāsu saṃdhiṣu iṣṭajīvitamagaṇayitvā kūlamuttīrya mṛgaśāvakaṃ pṛṣṭhamadhi-
rohya nadīmuttārya kūle sthāpayitvā taṃ mṛgagaṇamuttīrṇaṃ dṛṣṭvā maraṇakāle praṇidhiṃ kartumārabdha:-yathā 
me ime mṛgā ayaṃ ca mṛgaśāvaka iṣṭena jīvitenācchāditā:, vyasanātparitrātā:, evamapyaha-
manāgate’dhvani anuttarāṃ samyaksaṃbodhimabhisaṃbudhya etān saṃsāravāgurāyā mocayeyamiti ||
bhagavānāha-kiṃ manyadhve bhikṣavo yo’sau tena kālena tena samayena mṛgapatirāsīt, 
ahaṃ sa: | mṛgā ime kauśīnāgarā mallā: | mṛgaśāvaka: ayameva subhadra: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta 
subhadreṇa karmāṇi kṛtāni yena paścima: sākṣācchrāvakāṇāmiti | bhagavānāha-subhadreṇaiva bhikṣava: 
pūrvamanyāsu jātiṣu karmāṇi kṛtānyupacitāni | na bāhye pṛthivīdhātau vipacyante, nābdhātau,
na tejodhātau, na vāyudhātau, api tu upātteṣveva skandhadhātvāyataneṣu karmāṇi kṛtāni 
vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||3||
bhūtapūrvaṃ bhikṣavo’tīte’dhvani asminneva bhadrake kalpe viṃśatisahasrāyuṣi prajāyāṃ 
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara: 
puruṣadamyasārathi: śāstā devānāṃ ca manuṣyāṇāṃ ca buddho bhagavān | sa vārāṇasīṃ nagarī-
mupaniśritya viharati ṛṣipatane mṛgadāve | atha bhagavata: kāśyapasya samyaksaṃbuddhasya
@105
bhāgineyo’śoko nāmnā | sa bhagavatsakāśe mokṣārthī pravrajita: | sa svādhīnaṃ mokṣaṃ manyamāno 
na vyāyacchate | yāvaddīrghakālaprakarṣeṇāśoko janapade varṣoṣita: | bhagavāṃśca kāśyapa: 
samyaksaṃbuddha: sakalaṃ buddhakāryaṃ kṛtvā indhanakṣayādivāgni: paścimaśayanopagata:, aśokaśca 
bhikṣuraśokasyādhastatpratisaṃlīno babhūva | atha yā devatā tasminnaśokavṛkṣe vyuṣitā, sā 
bhagavata: kāśyapasya samyaksaṃbuddhasya parinirvāṇaṃ śrutvā rodituṃ pravṛttā | tasyā rudantyā aśru-
bindavo’śokasya kāye nipatituṃ pravṛttā: | athāśoka ūrdhvamukhastāṃ devatāṃ rudantīmāha-
kimarthaṃ devate rudyata iti | devatovāca-adya rātryā madhyame yāme bhagavata: kāśyapasya 
samyaksaṃbuddhasya parinirvāṇaṃ bhaviṣyatīti | athāśoko devatāvacanamupasṛtya marmaviddha iva 
pracalitavān | so’pi karuṇakaruṇaṃ rodituṃ pravṛtta: | tato devatayā pṛṣṭa:-kimarthaṃ rodiṣīti |
aśoka uvāca-guruviyogājjñātiviyogācca | kāśyapo me samyaksaṃbuddho mātula: | so’haṃ 
visrabdhavihārī na vyāyatavān | dūre cāsau | ahaṃ ca pṛthagjana: | apakṛṣṭatvādadhvano na
śakṣyāmi viśeṣamadhigantumiti | devatovāca-yadi punarahaṃ bhavantaṃ bhagavatsakāśamupanayeyam, 
kiṃ śakyamiti | aśoka uvāca-tathā hi me buddhi: paripakvā, yathā sahadarśanādeva bhagavata: 
śakṣyāmi viśeṣamadhigantumiti | tato devatayā aśoko bhagavatsakāśamṛddhyanubhāvānnīta: |
tasya bhagavaddarśanātprasāda utpanna: | prasādajātasya ca bhagavatā kāśyapena tathāvidho dharmo 
deśita: yacchravaṇādarhattvaṃ sākṣātkṛtam | prathamataraṃ cāyuṣmānaśoka: parinirvṛta:, tato bhagavān 
kāśyapa: samyaksaṃbuddha: ||
tata: sā devatā āyuṣmato’śokasya parinirvāṇaṃ dṛṣṭvā prītimutpādayāmāsa | cintayati 
ca-ya: kaścidanenāyuṣmatā viśeṣo’dhigata:, sarva: sa māmāgamya | evamapyahamanāgate’dhvani 
yo’sau bhagavatā kāśyapena uttaro nāma māṇavo vyākṛta:-bhaviṣyasi tvaṃ māṇava varṣaśatāyuṣi 
prajāyāṃ śākyamunirnāma tathāgato’rhan samyaksaṃbuddha iti, tasyāhameva paścimaśayanopagatasya 
carama: sākṣācchrāvakāṇāmehibhikṣukayā pravrajitānāṃ bhaveyam, pūrvataraṃ ca bhagavata: parinirvā-
payeyam, tato bhagavān śākyamuniriti ||
bhagavānāha-kiṃ manyadhve bhikṣavo yāsau devatā, ayaṃ sa subhadra: | tasmāttarhi bhikṣava 
evaṃ śikṣitavyaṃ yatkalyāṇamitrā vihariṣyāma: kalyāṇasahāyā: kalyāṇasaṃparkā: na pāpamitrā
na pāpasahāyā na pāpasaṃparkā: | ityevaṃ vo bhikṣava: śikṣitavyam ||
athāyuṣmānānando bhagavantamidamavocat-iha mama bhadanta ekākino rahogatasya prati-
saṃlīnasya evaṃ cetasi ceta:parivitarka udapādi-upārdhamidaṃ brahmacaryasya yaduta kalyāṇamitratā
kalyāṇasahāyatā kalyāṇasaṃparka:, na pāpamitratā na pāpasahāyatā na pāpasaṃparka iti |
mā tvamānanda evaṃ voca:-upārdhamidaṃ brahmacaryasya yaduta kalyāṇamitratā kalyāṇasahāyatā
kalyāṇasaṃparka:, na pāpamitratā na pāpasahāyatā na pāpasaṃparka iti | sakalamidamānanda 
@106
kevalaṃ paripūrṇaṃ pariśuddhaṃ paryavadātaṃ brahmacaryaṃ yaduta kalyāṇamitratā kalyāṇasahāyatā 
kalyāṇasaṃparka:, na pāpamitratā na pāpasahāyatā na pāpasaṃparka: | tatkasya heto:? māṃ 
hyānanda kalyāṇamitramāgamya jātidharmāṇa: sattvā jātidharmatāyā: parimucyante, jarāvyādhi-
śokamaraṇaparidevadu:khadaurmanasyopāyāsadharmāṇa: sattvā upāyāsadharmatāyā: parimucyante | tadane- 
naiva te ānanda paryāyeṇa veditavyaṃ yatsakalamidaṃ kevalaṃ paripūrṇaṃ pariśuddhaṃ  paryavadātaṃ 
brahmacaryam, yaduta kalyāṇamitratā kalyāṇasahāyatā kalyāṇasaṃparka:, na pāpasahāyatā na 
pāpamitratā na pāpasaṃparka: | ityevaṃ te ānanda śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@107
pañcamo varga: |
tasyodānam-
guḍaśālā ca bhaktaṃ ca toyaṃ varcaghaṭena ca |
koliko hyuttaraścāpi jātyandha: śreṣṭhireva ca |
putro jāmbālakaścaiva vargo bhavati samuddita: ||
41 guḍaśālā |
buddho bhagavān satkṛto gurukṛto mānita: pūjito rājabhī rājamātrairdhanibhi: 
paurai: śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍa-
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsana-
glānapratyayabhaiṣajyapariṣkārāṇāṃ saśrāvakasaṃgho rājagṛhe viharati veṇuvane kalandakanivāpe |
yadā bhagavatā anuttarā samyaksaṃbodhirabhisaṃbuddhā, tadāyuṣmadbhayāṃ śāriputramaudgalyāyanābhyābhiyaṃ 
pratijñā kṛtā-na tāvatpiṇḍakaṃ paribhokṣyāmahe, yāvannarakatiryakpretebhya ekasattvamapi na moca-
yāva iti | tatastāvāyuṣmantau kālena kālaṃ kadācinnarakacārikāṃ carata:, kadācittirya-
kpretacārikāṃ carata: | tau tatra sattvānāṃ vividhayātanābhyāhatānāmasatpralāpaṃ dṛṣ{1. The word dṛṣṭvā should be śrutvā as Speyer suggests. tānāgatya is not 
necesary; it should better be cārikāyā āgatya.}ṭvā tānāgatya 
catasṛṇāṃ parṣadāmārocayata: | te’pi śrutvā saṃvegamāpadyante | tatastau tadadhiṣṭhānaṃ tathāvidhāṃ 
dharmadeśanāṃ kuruta:, yayā aneke sattvā viśeṣamadhigacchanti, dharmaśravaṇakathāyāśca bhājanī-
bhavanti ||
yāvadapareṇa samayenāyuṣmān mahāmaudgalyāyana: pretacārikāṃ carannadrākṣītpretaṃ parvata-
kūṭaprakhyaṃ samudrasadṛśakukṣiṃ sūcīchidropamamukhaṃ svakeśasaṃchannamādīptaṃ samyakprajvalitamekajvālī-
bhūtaṃ dhyāyantamārtasvaraṃ krandantam, du:khāṃ tīvrāṃ kharāṃ kaṭukāmamanāpāṃ vedanāmanubhavantam, 
yena yenoccāraprasrāvabhūmistena tenānvāhiṇḍamānaṃ tadapi kṛcchreṇāsādayantam | tata: sthavira: 
pretaṃ papraccha-kiṃ te bho: karma kṛtaṃ yenaivaṃvidhāṃ du:khāṃ tīvrāṃ kharāṃ kaṭukāmamanāpāṃ vedanāṃ 
vedayasa iti | preta āha-āditye hi samudgate na dīpena prayojanam | bhagavantametamarthaṃ 
paripṛccha | sa te asmākīnāṃ karmaplotiṃ vyākariṣyatīti | athāyuṣmān mahāmaudgalyāyano 
yena bhagavāṃstenopasaṃkrānta: ||
tena khalu samayena bhagavān pratisaṃlayanādvayutthāya catasṛṇāṃ parṣadāṃ madhuramadhuraṃ dharmaṃ 
deśayati, kṣaudraṃ madhvivāneḍakam | anekaśatā ca parṣad bhagavata: sakāśānmadhuramadhuraṃ dharmaṃ 
śṛṇotyanijyamānairindriyai: | tato buddhā bhagavanta: pūrvālāpina: priyālāpina: ehīti svāgata-
@108
vādina: smitapūrvaṃgamāśca | tatra bhagavānāyuṣmantaṃ mahāmaudgalyāyanamidamavocat-ehi maudgalyāyana
svāgataṃ te, kutastvametarhyāgacchasīti | maudgalyāyana āha-āgacchāmyahaṃ bhadanta preta-
cārikāyā: | tatrāhaṃ pretamadrākṣaṃ sūcīchidropamamukhaṃ parvatopamakukṣiṃ svakeśasaṃchannaṃ durgandhaṃ parama-
durgandham | āha ca-
viśuṣkakaṇṭhoṣṭhapuṭa: sudu:khita: pravṛddhaśailopamacarvitāśraya: |
svakeśasaṃchannamukho digambara: susūkṣmasūcīsadṛśānana: kṛśa: ||1||
nagna: svakeśasaṃchanno asthiyantravaducchrita: |
kapālapāṇirghoraśca krandan samabhidhāvati ||2||
bubhukṣayā pipāsayā klānto vyasanapīḍita: |
ārtasvaraṃ krandamāno du:khāṃ vedati vedanām |
kiṃ tena prakṛtaṃ pāpaṃ martyaloke sudāruṇam ||3|| iti ||
bhagavānāha-pāpakārī maudgalyāyana sa preta: | icchasi tasya karmaplotiṃ śrotum ? evaṃ 
bhadanta | tena hi maudgalyāyana śṛṇu, sādhu ca suṣṭhu ca manasi kuru, bhāṣiṣye ||
bhūtapūrvaṃ maudgalyāyana rājagṛhe nagare’nyatara: śreṣṭhī āḍyo mahādhano mahābhogo 
vistīrṇaviśālaparigraho vaiśravaṇadhanasamudito vaiśravaṇadhanapratispardhī | tasya pañcamātrāṇīkṣu-
śālaśatāni, yatra cekṣu pīḍyate | asati ca buddhānāmutpāde pratyekabuddhā loka utpadyante
hīnadīnānukampakā: prāntaśayanāsanabhaktā ekadakṣiṇīyā lokasya | yāvadanyatama: pratyeka-
buddho hīnadīnānukampī prāntaśayanāsanasevī | sa pūrvāhṇe nivāsya pātracīvaramādāya rājagṛhaṃ 
piṇḍāya prāvikṣat | sa ca bhadanta: kṣayavyādhinā spṛṣṭa: | tasya vaidyenekṣurasa upadiṣṭa: | sa 
śreṣṭhisakāśaṃ yantraśālāmupasaṃkrānta: | śreṣṭhinā ca sa pratyekabuddho dṛṣṭa: kāyaprāsādikaścitta-
prāsādikaśca | dṛṣṭvā śreṣṭhinā ukta:-kenāryasya prayojanamiti | pratyekabuddha: kathayati-gṛhapate
ikṣuraseneti | tatastena gṛhapatinā bhṛtakapuruṣasyājñā dattā āryasyekṣurasaṃ prayaccheti | sa ca 
gṛhapati: kenacideva karaṇīyena bahiryānāya saṃprasthita: | atha tasya puruṣasya parakīye dravye
mātsaryamutpannam–yadyahamasya rasaṃ dāsye, punarapyeṣa āgamiṣyatīti | tena aniṣṭagatitrayaprapāta-
namreṇa sarvābhimatagatidvayanirākariṣṇunā atyantadūrāpagatenāryadharmebhya: pāpaṃ cittamutpādya sa 
pratyekabuddha ukta:-āhara bhikṣo pātram, dehi, rasaṃ te dāsyāmīti | asamanvāhṛtya arha-
cchrāvakapratyekabuddhānāṃ jñānadarśanaṃ na pravartata iti | hīnadīnānukampitayā bhṛtyapuruṣo’ya-
masyānugraha: kartavya iti tatpātramupanāmitam | tato’sau durācāro nirghṛṇahṛdayastadgṛhītvā 
pratiguptaṃ pradeśaṃ gatvā prasrāveṇa pūratitvā upari ikṣurasenācchādya tasmai pratyekabuddhāyānupradadau |
tena saṃlakṣitam | sa cintayati-bahvanena tapasvinā pāpaṃ kṛtamiti | sa tadekānte 
chorayitvā prakrānta: ||
@109
bhagavānāha-kiṃ manyase maudgalyāyana yo’sau tena kālena tena samayena bhṛtakapuruṣa
āsīt, ayaṃ sa preta: | tasya karmaṇo vipākena saṃsāre’nantaṃ du:khamanubhūtavān | idānīmapi 
pretabhūta: prakṛṣṭataraṃ du:khamanubhavati | tasmāttarhi te maudgalyāyana mātsaryaprahāṇāya vyāyantavyaṃ 
yathā evaṃvidhā doṣā na syurye pretasya | iti hi maudgalyāyana ekāntakṛṣṇānāṃ karmaṇāmekānta-
kṛṣṇo vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi te maudga-
lyāyana ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga:
karaṇīya: | ityevaṃ te maudgalyāyana śikṣitavyam ||
idamavocadbhagavān | āttamanā āyuṣmān mahāmaudgalyāyano’nye ca devāsuragaruḍādayo 
bhagavato bhāṣitamabhyanandan ||
-----------------------------
42 bhaktam |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgho viharati jetavane’nāthapiṇḍadasyārāme | tena 
khalu samayenāyuṣmān mahāmaudgalyāyana: anyatarasmin vṛkṣamūle niṣaṇṇo divāvihārāya |
aśrauṣīdāyuṣmān mahāmaudgatyāyana: pretyā: śabdamārtasvaraṃ krandantyā:, du:khāṃ tīvrāṃ kharāṃ kaṭu-
kāmamanāpāṃ vedanāṃ vedayamānāyā bhaktaṃ mārgantyā:-bubhukṣitāsmi mārṣā:, pipāsitāsmi mārṣā
iti | tata: sthaviramahāmaudgalyāyanena pretī dṛṣṭā pṛṣṭā ca-kiṃ te pāpaṃ kṛtaṃ yenaivaṃvidhāni 
du:khānyanubhaviṣyasīti | pretī āha-āditye hi samudgate na dīpena prayojanam |
bhagavantametamarthaṃ pṛccha, sa te asmākīnāṃ karmaplotiṃ vyākariṣyatīti | athāyuṣmān 
mahāmaudgalyāyano yena bhagavāṃstenopasaṃkrānta: ||
tena khalu puna: samayena bhagavān pratisaṃlayanādvyutthāya catasṛṇāṃ parṣadāṃ madhuramadhuraṃ 
dharmaṃ deśayati kṣaudraṃ madhvivāneḍakam | anekaśatā ca parṣadbhagavata: sakāśānmadhuramadhuraṃ dharmaṃ 
śṛṇotyanijyamānairindriyai: | tato buddhā bhagavanta: pūrvālāpina: priyālāpina: ehīti svāgata-
vādina: smitapūrvaṃgamāśca | tatra bhagavānāyuṣmantaṃ mahāmaudgalyāyanamidamavocat-ehi maudgalyā-
yana, svāgataṃ te, kutastvametarhyāgacchasīti | maudgalyāyana āha-āgacchāmyahaṃ bhadanta preta-
cārikāyā: | tatrāhaṃ pretīmadrākṣaṃ sūcīchidropamamukhīṃ parvatopamakukṣiṃ svakeśasaṃchannāṃ nagnāmārtasvaraṃ 
krandantīṃ du:khāṃ tīvrāṃ kharāṃ kaṭukāmamanāpāṃ vedanāṃ vedayamānām | āha ca–
viśuṣkakaṇṭhoṣṭhapuṭā sudu:khitā pravṛddhaśailopamacarvitāśrayā |
svakeśasaṃchannamukhī digambarā susūkṣmasūcīsadṛśānanā kṛśā ||1||
@110
nagnā svakeśasaṃchannā asthiyantravaducchritā |
kapālapāṇinī ghorā krandantī paridhāvati ||2||
bubhukṣayā pipāsayākrāntā vyasanapīḍitā |
ārtasvaraṃ krandamānā du:khāṃ vindanti vedanām ||3||
kiṃ tayā prakṛtaṃ pāpaṃ martyaloke sudāruṇam |
yena evaṃvidhaṃ du:khamanubhavati bhayānakam ||4|| iti ||
bhagavānāha-pāpakāriṇī maudgalyāyana sā pretī | icchasi tasyā: karmaplotiṃ śrotum ?
evaṃ bhadanta | tena hi maudgalyāyana śṛṇu, sādhu ca suṣṭhu ca manasi kuru, bhāṣiṣye ||
bhūtapūrvaṃ maudgalyāyana atīte’dhvani viṃśativarṣasahasrāyuṣi prajāyāṃ kāśyapo nāma
samyaksaṃbuddho loka udapādi vidyācaraṇasaṃpanna: sugato lokavidanuttara: puruṣadamyasārathi: 
śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya viharati ṛṣipatane 
mṛgadāve | tasyāṃ ca vārāṇasyāmanyatamā gṛhapatipatnī matsariṇī kuṭukuñcikā āgṛhīta-
pariṣkārā kākāyāpi baliṃ na pradātuṃ vyavasyati, prāgevānyeṣāṃ yācakānām | sā śramaṇa-
brāhmaṇakṛpaṇavanīpakān dṛṣṭvā cittaṃ pradūṣayati | yāvadanyatara: piṇḍapātikastasyā gṛhaṃ 
praviṣṭa: | tasyāstaṃ dṛṣṭvā mātsaryamutpannam | cittaṃ ca pradūṣya imāṃ cintāmāpede-yadyahamasya 
satkāraṃ kariṣyāmi, punarapyeṣa āgamiṣyatīti | tatastayā pāpakāriṇyā aniṣṭaṃ paralokabhaya-
mavigaṇayya sa bhikṣurupanimantrya dvāraṃ baddhvā bhaktacchedaṃ kārita: | bahu ca paribhāṣyokta:-
iyaṃ te bhikṣo satkriyā | mā punaridaṃ gṛhaṃ pravekṣyasīti ||
sā tena mātsaryeṇāsevitena bhāvitena bahulīkṛtena preteṣupapannā | evaṃvidhāni du:khāni 
pratyanubhavati | tasmāttarhi maudgalyāyana mātsaryaprahāṇāya vyāyantavyam | ete doṣā na 
bhaviṣyanti, ye tasyā: pretyā iti ||
idamavocadbhagavān | āttamanasa āyuṣmān mahāmaudgalyāyano’nye ca devāsuragaruḍa-
kinnaramahoragā bhagavato bhāṣitamabhyanandan ||
--------------------
43 pānīyam |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandaka-
nivāpe | athāyuṣmān mahāmaudgalyāyana: pretacārikāṃ caran pretīmadrākṣiddagdhasthūṇāsadṛśīṃ svakeśa-
@111
saṃchannāṃ sūcīchidropamamukhīṃ parvatopamakukṣimādīptāṃ pradīptāṃ prajvalitāmekajvālībhūtāṃ dhmāyantīṃ 
tṛṣārtāṃ du:khāṃ tīvrāṃ kharāṃ kaṭukāmamanāpāṃ vedanāṃ vedayamānām | darśanamātreṇa cāsyā 
nadyudapānāni śuṣyanti | yadā devo varṣati, tadā tasyā upari savisphuliṅgāṅgāravarṣaṃ patati |
dṛṣṭvā tāmāyuṣmān mahāmaudgalyāyana āha-kiṃ tvayā kṛtaṃ pāpaṃ yenaivaṃvidhaṃ du:khamanubhavasīti |
pretī āha-pāpakāriṇyahaṃ bhadanta mahāmaudgalyāyana | etamarthaṃ bhagavantaṃ pṛccha | sa te asmā-
kīnāṃ karmaplotiṃ kathayiṣyati, yāṃ śrutvā anye’pīha sattvā: pāpātkarmaṇa: prativiraṃsyantīti |
athāyuṣmān mahāmaudgalyāyano yena bhagavāṃstenopasaṃkrānta: ||
tena khalu puna: samayena bhagavān pratisaṃlayanādvyutthāya catasṛṇāṃ parṣadāṃ madhuramadhuraṃ 
dharmaṃ deśayati kṣaudraṃ madhvivāneḍakam | anekaśatā ca parṣadbhagavata: sakāśānmadhuramadhuraṃ dharmaṃ 
śṛṇotyanijyamānairindriyai: | tato buddhā bhagavanta: pūrvālāpina: priyālāpina ehīti svāgata-
vādina: smitapūrvaṃgamāśca | tatra bhagavānāyuṣmantaṃ mahāmaudgalyāyanamidamavocat-ehi maudgalyā-
yana, svāgataṃ te, kutastvametarhyāgacchasīti | mahāmaudgalyāyana āha-āgacchāmyahaṃ bhadanta
pretacārikāyā: | tatrāhaṃ pretīmadrākṣaṃ dagdhasthūṇāsadṛśīṃ svakeśasaṃchannāṃ sūcīchidropamamukhīṃ 
parvatopamakukṣimādīptāṃ pradīptāṃ prajvalitāmekajvālībhūtāṃ dhmāyantīmārtasvaraṃ krandatīṃ tṛṣārtāṃ 
du:khāṃ tīvrāṃ kharāṃ kaṭukāmamanāpāṃ vedanāṃ vedayamānām | darśanamātreṇa cāsya nadyudapānāni 
śuṣyanti | yadā devo varṣati tadā asyā upari savisphuliṅgamaṅgāravarṣaṃ patati | bhagavānāha-
pāpakāriṇī maudgalyāyana sā pretī | icchasi tasyā: karmaplotiṃ śrotum ? evaṃ bhadanta |
tena hi maudgalyāyana śṛṇu, sādhu ca suṣṭhu ca manasi kuru, bhāṣiṣye ||
bhūtapūrvaṃ maudgalyāyana atīte’dhvani asminneva bhadrakalpe viṃśatisahasrāyuṣi prajāyāṃ 
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara:
puruṣadamyasārathi: śāstā devānāṃ ca manuṣyāṇāṃ ca buddho bhagavān | sa vārāṇasīṃ nagarī-
mupaniśritya viharati ṛṣipatane mṛgadāve | tatrānyatamo bhikṣuradhvānaṃ pratipanna: | sa tṛṣārta: 
kūpamupasṛpta: | tatrānyatarā dārikā pānīyaghaṭaṃ pūrayitvā sthitābhūt | sā bhikṣuṇoktā-
tṛṣārto’haṃ bhagini, pānīyamanuprayaccheti | tasyā mātsaryamutpannam | sā āgṛhītapariṣkārā 
bhikṣumuvāca-bhikṣo yadi mriyase, na te dadāmi pānīyam, ghaṭo me ūno bhaviṣyatīti |
tato’sau bhikṣustṛṣārto nirāśa: prakrānta: | tato’sau dārikā tena mātsaryeṇāsevitena bhāvi-
tena bahulīkṛtena kālaṃ kṛtvā preteṣūpapannā | evaṃvidhāṃ du:khāṃ tīvrāṃ kharāṃ kaṭukāmamanāpāṃ 
vedanāṃ vedayate | tasmāttarhi maudgalyāyana evaṃ śikṣitavyaṃ yanmātsaryaprahāṇāya vyāyaṃsyāmahe |
ityevaṃ te maudgalyāyana śikṣitavyam ||
idamavocadbhagavān | āttamanā āyuṣmān maudgalyāyano’nye ca devāsuragaruḍakinnara-
mahoragādayo bhagavato bhāṣitamabhyanandan ||
-----------------------
@112
44 varcaghaṭa: |
buddho bhagavān satkṛto gurukṛto mānita: pūjito rājabhī rājamātrairdhanibhi:
paurai: śreṣṭhibhi: sārthavāhairdevairnāgairyakṣairasurairagaruḍai: kinnarairmahoragairiti devanāgayakṣāsuragaruḍa-
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsana-
glānapratyayabhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandaka-
nivāpe | athāyuṣmān mahāmaudgalyāyana: pūrvāhṇe nivāsya pātracīvaramādāya rājagṛhaṃ piṇḍāya 
prāvikṣat | rājagṛhaṃ piṇḍāya caritvā kṛtabhaktakṛtya: paścādbhaktapiṇḍapātapratikrānta: pātracīvaraṃ 
prati{1. Speyer suggests that pratisamarpya stands for paṭisāmetvā in Pali, of 
which it may be a sanscritisation.}samarpya yena gṛdhrakūṭa: parvatastenopasaṃkrānta: | upasaṃkramya gṛdhrakūṭaṃ parvatamavagāhyānyatara-
dvṛkṣamūlaṃ niśritya niṣaṇṇo divāvihārāya | āthāyuṣmān mahāmaudgalyāyana: pretīmadrākṣīddagdha-
sthūṇāsadṛśīṃ nagnāṃ svakeśasaṃchannāṃ sūcīchidropamamukhīṃ parvatopamakukṣimādīptāṃ pradīptāṃ prajvalitā-
mekajvālībhūtāṃ dhmāyantīmārtasvaraṃ kradantīṃ tṛṣārtāṃ du:khāṃ tīvrāṃ kharāṃ kaṭukāmamanāpāṃ vedanāṃ 
vedayamānām | durgandhāṃ paramadurgandhāṃ varca:sadṛśīṃ varcohārāṃ tadapi kṛcchreṇāsādayantīm |
dṛṣṭvā ca punarāyuṣmān mahāmaudgalyāyana: saṃvigna: | pretīṃ ca papraccha-
kiṃ tvayā prakṛtaṃ pāpaṃ yasya te īdṛśaṃ phalamiti |
pretī āha-prāga{2. Speyer suggests that prāgapakāriṇī
might be a corruption of pāpakāriṇī.}pakāriṇyahaṃ bhadanta mahāmaudgalyāyana | etamarthaṃ buddhaṃ bhagavantaṃ pṛccha |
sa te’smākīnāṃ karmaplotiṃ vyākariṣyati | yāṃ śrutvānye’pi sattvā: pāpakarmaṇa: prativiraṃ-
syantīti | athāyuṣmān mahāmaudgalyāyano yena bhagavāṃstenopasaṃkrānta: ||
tena khalu samayena bhagavān pratisaṃlayanādvyutthāya catasṛṇāṃ parṣadāṃ madhuramadhuraṃ dharmaṃ 
deśayati kṣaudraṃ madhvivāneḍakam | anekaśatā ca parṣadbhagavata: sakāśānmadhuraṃ dharmaṃ śṛṇo- 
tyanijyamānairindriyai: | tato buddhā bhagavanta: pūrvālāpina: priyālāpina ehīti svāgata-
vādina: smitapūrvaṃgamāśca | tatra bhagavānāyuṣmantaṃ mahāmaudgalyāyanamidamavocat-ehi
maudgalyāyana, svāgataṃ te, kutastvametarhyāgacchasīti | mahāmaudgalyāyana āha-āgacchāmyahaṃ 
bhadanta pretacārikāyā: | tatrāhaṃ pretīmadrākṣaṃ dagdhasthūṇāsadṛśīṃ nagnāṃ svakeśasaṃchannāṃ sūcīchidro-
pamamukhīṃ parvatopamakukṣimādīptāṃ pradīptāṃ prajvalitāmekajvālībhūtāmārtasvaraṃ krandantīṃ du:khāṃ 
tīvrāṃ kharāṃ kaṭukāmamanāpāṃ vedanāṃ vedayamānām | darśanamātreṇa cāsyā nadyudapānāni
śuṣyanti | yadā devo varṣati, tadā tasyā upari savisphuliṅgamaṅgāravarṣaṃ patati, durgandhāṃ 
paramadurgandhāṃ varca:sadṛśāṃ ca varcāhārāṃ tadapi kṛcchreṇāsādayantīm | āha ca-
[{3. Speyer suggests that nagnā svakeśasaṃchannā 
might be the beginning of the missing line. See page 110}nagnā svakeśasaṃchannā asthiyantravaducchritā |]
ārtasvaraṃ krandamānā du:khāṃ vindati vedanām ||1||
@113
yena hi varcadhānāni tena dhāvati du:khitā |
varca: pāsyāmi bhokṣye ca tacca du:khena labhyate ||2||
kiṃ tayā prakṛtaṃ pāpaṃ martyaloke sudāruṇam |
yena evaṃvidhaṃ du:khamanubhavati bhayānakam ||3||
bhagavānāha-pāpakāriṇī maudgalyāyana sā pretī | icchasi tasyā: karmaplotiṃ śrotum ? 
evaṃ bhadanta | tena hi maudgalyāyana śṛṇu, sādhu ca suṣṭhu ca manasi kuru, bhāṣiṣye ||
bhūtapūrvaṃ maudgalyāyana vārāṇasyāṃ nagaryāmanyatama: pratyekabuddho hīnadīnānukampī 
prāntaśayanāsanasevī ca | sa vyādhito vārāṇasīṃ piṇḍāya praviśati | yāvadasya vaidyena sāṃpreyaṃ{1. sāṃpreya means usual, normal.}
bhojanamupadiṣṭam | sa yenānyatamasya śreṣṭhino niveśanaṃ tenopasaṃkrānta: | tena ca śreṣṭhinā
dṛṣṭa: pṛṣṭaśca-kena te ārya prayojanamiti | tenoktaṃ kulasāṃpreyeṇa{1. sāṃpreya means usual, normal.} bhojaneneti | tata: śreṣṭhinā
vadhvā ājñā dattā-āryāya sāṃpreyaṃ bhojanaṃ dātavyamiti | atha tasyā badhvā mātsaryamutpannam-
yadyahamasmai adya bhojanaṃ pradāsyāmi, śvo bhūya āgamiṣyatīti | tayā ekāntamapasṛtya varcasa: 
pātraṃ pūrayitvā upari bhaktena pracchādya tasmai pratyekabuddhāya dattam | asamanvāhṛtya śrāvaka-
pratyekabuddhānāṃ jñānadarśanaṃ na pravartate | tena pratigṛhītam | pratigṛhya saṃlakṣitaṃ yathaita-
ddurgandham | nūnamanayā amedhyasya pūritamiti | tato’sau mahātmā tadekānte chorayitvā prakrānta: ||
bhagavānāha-kiṃ manyase maudgalyāyana yāsau tena kālena tena samayena śreṣṭhivadhukā,
iyaṃ sā pretī | yadupādāyānayā tādṛkpāpaṃ kṛtam | tata: prabhṛti nityaṃ narakatiryakpreteṣūpa-
padyate, nityaṃ ca varcāhārā | tasmāttarhi te maudgalyāyana mātsaryaprahāṇāya vyāyantavyaṃ yathā
ete doṣā na syurye tasyā: pretyā: | evaṃ maudgalyāyana śikṣitavyam ||
idamavocadbhagavān | āttamanā āyuṣmān maudgalyāyano’nye ca devāsuragaruḍakinnara-
mahoragādayo bhagavato bhāṣitamabhyanandan || 
-------------------------
45 maudgalyāyana: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgho rājagṛhamupaniśritya viharati sma veṇuvane kalandakanivāpe |
tena khalu puna: samayena antarā ca rājagṛhamantarā ca veṇuvanamatrāntare pañca pretaśatāni dagdha-
sthūṇākṛtīni nagnāni svakeśasaṃcchannāni parvatopamakukṣīṇi sūcīchidropamamukhāni ādīptāni 
pradīptāni saṃprajvalitānyekajvālībhūtānyārtasvaraṃ pralapamānāni du:khāṃ tīvrāṃ kharāṃ kaṭukā-
@114
mamanāpāṃ vedanāṃ vedayamānāni vāyu{1. Speyer suggests, on the authority of Tibetan translation,
that vāyumaṇḍala might be vāyasamṇḍala.}maṇḍalavadākāśe paribhramanti, na kvacitpratiṣṭhāṃ labhante | athā-
yuṣmān maudgalyāyana: pūrvāhṇe nivāsya pātracīvaramādāya rājagṛhaṃ piṇḍāya prāvikṣat | tena te pretā
dṛṣṭā:, tairapi pretairāyuṣmān mahāmaudgalyāyana: | tataste ekasamūhenāyuṣmantaṃ mahāmaudgalyāyanamupa-
saṃkrāntā: | upasaṃkramya karuṇadīnavilambitairakṣarairekaraveṇocu:-vayaṃ smo bhadanta mahāmaudgalyāyana
rājagṛhe pañca śreṣṭhiśatānyabhūvan | te vayaṃ matsariṇa: kuṭukuñcakā āgṛhītapariṣkārā: | svayaṃ 
tāvadasmābhirdānapradānāni na dattāni, pareṣāmapi dānapradāneṣu dīyamāneṣu vighnā: kṛtā:,
dakṣiṇīyāśca bahava: pretavādena paribhāṣitā:-pretopapannā iva yūyaṃ nityaṃ paragṛhebhyo bhaikṣya-
maṭatha | ete vayaṃ kālaṃ kṛtvā evaṃvidheṣu preteṣūpapannā: | iti bhadanta mahāmaudgalyāyana 
ye’smākaṃ jñātayo rājagṛhe prativasanti, teṣāmasmākīnāṃ karmaplotiṃ nivedya chandakabhikṣaṇaṃ 
kṛtvā buddhapramukhaṃ bhikṣusaṃghaṃ bhojayitvā asmākaṃ nāmnā dakṣiṇadeśanāṃ kārayitvā cāsmākaṃ 
pretayonermokṣa: syāditi | adhivāsayatyāyuṣmān mahāmaudgalyāyana: pretānāṃ tūṣṇībhāvena |
tata āyuṣmatā mahāmaudgalyāyanena teṣāṃ jñātigṛhebhyaścchandakabhikṣaṇaṃ kṛtvā buddhapramukho bhikṣu-
saṃgha: śvobhaktenopanimantrita: | pretānāṃ ca niveditam-śvo bhagavān sabhikṣusaṃgho bhaktenopa-
nimantrita:, tatra yuṣmābhirāgantavyamiti | jñātīnāmapyārocitam-bhavadbhirāgantavyaṃ tatra jñāti-
bhojane | tān pretān drakṣyāma: | athāyuṣmān mahāmaudgalyāyana: svayamevodyukto bhojanaṃ 
pratijāgaritum ||
atha prabhātāyāṃ rajanyāmāhāre sajjīkṛte gaṇḍīdeśakāle saṃprāpte tān pretānna paśyati |
tata āyuṣmān mahāmaudgalyāyano divyena cakṣuṣā tān pretān samanvāhartuṃ pravṛtta: | sarvasminneva 
magadhamaṇḍale nādrākṣīt | yāvatkrameṇa cāturdvīpikaṃ vyavalokayituṃ pravṛtta: | tatrāpi nādrā-
kṣīt | tato yāvadasya jñānadarśanaṃ pravartate, tato vyavalokayituṃ pravṛtta: | tatrāpi nādrākṣīt |
tata āyuṣmān mahāmaudgalyāyana: saṃvigno bhagavate nivedayāmāsa-bhagavan, na me dānapatayo 
dṛśyanta iti | bhagavānāha-ayaṃ maudgalyāyana mā khedamāpadyasva | sarvaśrāvakapratyekabuddhaviṣaya-
matikramya aparimāṇā lokadhātava: santi | tatra karmavāyunā kṣiptā: | api maudgalyāyana adya 
tathāgatabalaṃ paśya | sarvajñajñānadarśanaṃ vyaktīkariṣyāmi | tathāgatavikurvītaṃ darśayiṣyāmi |
ākoṭyatāṃ gaṇḍīti | tato gaṇḍyāmākoṭitāyāṃ sarvo bhikṣusaṃgha: saṃnipatita:, pretajñātayo’nye 
ca kautūhalyābhyāgatā: sattvā: pretadarśanotsukā: saṃnipatitā: | tato bhagavatā ṛddhyā tathā 
darśitaṃ yathā pretā buddhaṃ bhagavantaṃ saśrāvakasaṃghaṃ bhuñjānaṃ paśyanti, smṛtiṃ ca pratilabhante-
jñātayo asmadarthe buddhapramukhaṃ bhikṣusaṃghaṃ bhojayantīti | tato bhagavān pañcāṅgopetena svareṇa
dakṣiṇāmādiśati-
ito dānāddhi yatpuṇyaṃ tatpretānanugacchatu |
uttiṣṭhantāṃ kṣipramete pretalokātsudāruṇāt ||1|| iti ||
@115
yāvadbhagavatā tadadhiṣṭhānā tathāvidhā dharmadeśanā kṛtā, yāṃ śrutvā anekai: prāṇiśatasahasrai-
rmātsaryamalaṃ prahāya satyadarśanaṃ kṛtam | te ca pretā bhagavati cittamabhiprasādya kālagatā:, 
praṇīteṣu trāyastriṃśeṣūpapannā: ||
dharmatā khalu devaputrasya vā devakanyakāyā vā aciropapannasya trīṇi cittānyutpadyante-
kutaścyuta:, kutropapanna:, kena karmaṇeti | paśyanti-pretebhyaścyutā:, praṇīteṣu deveṣu trāya-
striṃśeṣūpapannā:, bhagavato’ntike cittamabhiprasādyeti | atha pretapūrviṇāṃ devaputrāṇāmetadabhavat-
nāsmākaṃ pratirūpaṃ syāt, yadvayaṃ paryuṣitaparivāsā bhagavantaṃ darśanāyopasaṃkrāmema | yannu 
vayamaparyuṣitaparivāsā eva bhagavantaṃ darśanāyopasaṃkrāmemeti | atha pretapūrviṇo devaputrā-
ścalavimalakuṇḍaladharā hārārdhahāravirājitagātrā maṇiratnavicitramaulaya: kuṅkumatamālapatra-
spṛkkādisaṃsṛṣṭagātrāstasyāmeva rātrau divyānāmutpalapadmapuṇḍarīkamandāravādīnāṃ puṣpāṇā-
mutsaṅgaṃ pūrayitvā samantato veṇuvanaṃ kalandakanivāpamudāreṇāvabhāsenāvabhāsya bhagavantaṃ 
puṣpairākīrya bhagavata: purastānniṣaṇṇā dharmaśravaṇāya | atha bhagavān pretapūrviṇāṃ devaputrāṇā-
māśayānuśayaṃ dhātuṃ prakṛtiṃ ca jñātvā tādṛśīṃ dharmadeśanāṃ kṛtavān, yāṃ śrutvā pretapūrvakairdeva-
putrairmahān viśeṣo’dhigata: | te labdhalābhā iva vaṇijo bhagavantaṃ tri: pradakṣiṇīkṛtya
tatraivāntarhitā: ||
tatra bhagavānāyuṣmantaṃ mahāmaudgalyāyanamāmantrayate | sādhu sādhu mahāmaudgalyāyana | saphalaṃ 
te vaiyāvṛttyaṃ saṃvṛttam | yatte * * pretā deveṣu pratiṣṭhāpitā: | te’syāṃ rātrau
matsakāśamupasaṃkrāntā: | teṣāṃ mayā dharmo deśita: | te labdhodayā labdhalābhā: prakrāntā iti ||
tata āyuṣmatā mahāmaudgalyāyanena teṣāṃ jñātīnāmārocitam | te śrutvā paraṃ vismayamupa-
gatā bhagavato’ntike cittaṃ prasādayāmāsurbhūyaśca satkāraṃ pracakruriti | {1. This sentence is wholly out of place here.}tasmāttarhi te 
maudgalyāyana mātsaryaprahāṇāya vyāyantavyam | ete doṣā na bhavanti ye teṣāṃ pretānāmiti ||
idamavocadbhagavān | āttamanā āyuṣmān maudgalyāyano’nye ca devāsuragaruḍakinnara-
mahoragādayo bhagavato bhāṣitamabhyanandan ||
46 uttara: |
buddho bhagavān satkṛto gurukṛto mānita: pūjito rājabhī rājamātrairdhanibhi: śreṣṭhibhi: 
paurai: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandakanivāpe |
rājagṛhe’nyatara: śreṣṭhī āḍhyo mahādhano mahābhogo vistīrṇaviśālaparigraho vaiśravaṇadhana-
samudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati 
@116
ramate paricārayati | tasya krīḍato ramamāṇasya paricārayata: kālāntareṇa patnī āpannasattvā 
saṃvṛttā | sā aṣṭānāṃ vā navānāṃ māsānāmatyayātprasūtā | dārako jāta: | tasya jātau
jātimahaṃ kṛtvā nāmadheyaṃ vyavasthāpyate-kiṃ bhavatu dārakasya nāmeti | jñātaya ūcu:-yasmā-
duttare nakṣatre jātastasmādbhavatūttara iti nāma | uttaro dārako unnīto vardhito mahān 
saṃvṛtta: | pitā cāsya kālagata: | uttaraśca gṛhe svāmī saṃvṛtta: tenāpaṇa: sthāpita: |
krīṇāti, vikrīṇīte, krayavikrayeṇa jīvikāṃ kalpayati | sa divasānudivasaṃ bhagavatsakāśa-
mupasaṃkrāmati | tasya bhagavatsaṃdarśanātsaddharmaśravaṇācca bhagavacchāsane prasādo jāta: | tasya 
pravrajyācittamutpannam | sa mātaraṃ vijñāpayāmāsa-amba anujānīhi mām, bhagavacchāsaneṣu pravraji-
ṣyāmīti | tato mātā kathayati-putra tvamekaputraka: | yāvadahaṃ jīvāmi, tāvanna pravrajitavyam |
mṛtāyāṃ mayi yathākaraṇīyaṃ kariṣyasīti | sa cottaro yatkiṃcidupārjayati tatsarvaṃ mātre’nu-
prayacchati-anena amba śramaṇabrāhamaṇakṛpaṇavanīpakān pratipādayasveti | sā cāsya mātā lubdhā
kuṭukuñcikā matsariṇī āgṛhītapariṣkārā tān kārṣāpaṇān gopayitvā ye śramaṇabrāhmaṇā: 
piṇḍārthinastadgṛhaṃ praviśanti, tān paribhāṣate-pretopapannā iva yūyaṃ nityaṃ paragṛhebhyo bhaikṣa-
maṭatheti | sā ca putraṃ visaṃvādayati-ahamadya iyatāṃ bhikṣuṇāṃ bhojanaṃ prayacchāmīti ||
yāvadasau kālaṃ kṛtvā preteṣupapannā | uttaraśca mātṛviyogāddānāni dattvā puṇyāni 
kṛtvā bhagavacchāsane pravrajita: | tena yujyamānena ghaṭamānena vyāyacchamānena idameva pañcagaṇḍakaṃ 
saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃsanadharmatayā parāhatya 
sarvakleśaprahāṇādarhattvaṃ sākṣātkṛtam | arhan saṃvṛtta: traidhātukavītarāga: samaloṣṭakāñcana 
ākāśapāṇitalasamacitto vāsīcandanakalpo vidyāvidāritāṇḍakoṣo vidyābhijñāpratisaṃvi-
tprāpto bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: ||
sa gaṅgātīre parṇakuṭiṃ kṛtvā dhyāyati |sā cāsya mātā pretalokopapannā nagnā dagdha-
sthūṇāsadṛśī svakeśaromasaṃchannā sūcīchidropamamukhī parvatopamakukṣirādīptā saṃprajvalitā eka-
jvālībhūtā ārtasvaraṃ krandantī āyuṣmantamuttaramupasaṃkrāntā | yāvadāyuṣmatā uttareṇa sā pretī
dṛṣṭā pṛṣṭā ca- kā tvamevaṃvidheti | pretī āha-
ahaṃ te jananī snigdhā yayā jāto’si putraka |
annapānaviyukteṣu preteṣu samupāgatā ||1||
pañcaviṃśativarṣāṇi yata: kālagatā hyaham |
nābhijānāmi pānīyaṃ kuto bhaktasya darśanam ||2||
sa{1. This part of Preti’s speech, as Speyer suggests, is in prose,
but must have been originally in verse, as restored by me in a 
metrical form on the strength of Mss.}phalān vṛkṣān gacchāmi, niṣphalā [me] bhavanti te |
pūrṇāni sarāṃsi gacchāmi, tāni śuṣkāṇi santi [me] ||3||
@117
sukhaṃ bhadantasya hi vṛkṣamūlaṃ [udakaṃ] bhajate śītala bhājanesmiṃ |
kṛpāṃ janayitvā [janetvā] kṛpaṇāyai mahyaṃ dadasva toyaṃ tṛṣārtitāyai ||4||
tata uttaro mātaramuvāca-amba nanu purā tvaṃ mayā manuṣyabhūtā dānāni dāpitā,
puṇyāni kāriteti | pretī āha-na mayā putraka mātsaryābhibhūtayā dānāni dattāni, 
puṇyāni vā kṛtāni | sarvaṃ tadarthajātaṃ pāpacittayā agnikhadāyāṃ nikhātam | tadidānīṃ 
putraka jñātigṛhaṃ gatvā chandanabhikṣaṃ kṛtvā mama nāmnā buddhapramukhaṃ bhikṣusaṃghaṃ bhojaya,
dakṣiṇāmādeśaya, deśanāṃ ca kāraya | evaṃ pretayonermama mokṣa: syāditi | uttara āha-
evamastu amba | kiṃ tu tvayā buddhānte sthātavyamiti | pretī āha-putrakā, apatrape nagnā 
hriyānviteti | uttara āha-amba yadā pāpaṃ karoṣi, tadā nāpatrapitā | idānīṃ kimarthaṃ 
phalakāle vyapatrapasa iti | pretī āha-evaṃ bhavatu, āgamiṣyāmīti ||
tata uttareṇa jñātigṛhebhyaśchandanabhikṣaṇaṃ kṛtvā buddhapramukho bhikṣusaṃgha: śvo-
bhaktenopanimantrita: | gaṇḍīkāle ca buddhapramukho bhikṣusaṃgha: saṃnipatita: | sā ca pretī buddhānte 
sthitā | pretīdidṛkṣukāṇyanekāni prāṇiśatasahasrāṇi saṃnipatitāni | te tāṃ^ pretīṃ 
vikṛtāśrayāṃ dṛṣṭvā paraṃ  saṃvegamupagatā: bhagavato’ntike cittaṃ prasādayāmāsu: | tata āyuṣmā-
nuttaro buddhapramukhaṃ bhikṣusaṃghaṃ praṇītenāhāreṇa saṃtarpya pretyā nāmnā dakṣiṇādeśanāṃ kārayāmāsa |
bhagavāṃśca pañcāṅgopetena svareṇa svayameva dakṣiṇādeśanāmādiśati-
ito dānāddhi yatpuṇyaṃ tatpretīmanugacchatu |
uttiṣṭhatāṃ kṣipramiyaṃ pretalokātsudāruṇāt ||5|| iti ||
yāvadbhagavatā tadadhiṣṭhānaṃ tasyā: pretyā mahataśca janakāyasya tathāvidhā dharmadeśanā
kṛtā, yāṃ śrutvā anekaprāṇiśatasahasrai: satyadarśanaṃ kṛtam | sā ca prasannacittā kālagatā
pretamaharddhikeṣūpapannā || āyuṣmatottareṇa samanvāhṛtā pretamaharddhikeṣūpapannā | tata āyuṣmatā 
uttareṇoktam-amba asti te śakti: | kriyatāṃ dānotsarga iti | pretamaharddhikovāca-putra
na śakṣyāmi | nāsti me dāne’bhilāṣa iti | tata āyuṣmānuttara: pretamaharddhikāmuvāca-
adyāpi te tiṣṭhati taccharīraṃ vivṛddhanirmāṃsatvagasthicarmam |
lobhāndhakārāvṛtalocanāyā nivartitaṃ yattvayā pretaloke ||6|| iti ||
yāvadāyuṣmatā uttareṇa subahu paribhāṣya ekā yamalī labdhā | tata: sā saṃghāya dattā |
yena ca bhikṣuṇā saṃghamadhyāt sā yamalī krītā, tena {1. mānavaka is an unusual word, meaning a peg for clothes. The 
Tibetan translation suggests ārammaṇaka or ālambanaka.}mānavake sthāpitā | tatastayā pretyā 
rātrāvupāgatyāpahṛtā | tatastena bhikṣuṇā āyuṣmata uttarāya niveditam | uttareṇa gatvā pretīṃ 
paribhāṣya punarapyānīya dattā | evaṃ yāvattrirapi tasya bhikṣo: sakāśādapahṛtā, āyuṣmatā
cottareṇānīya dattā | bhikṣuṇā ca sā pāṭayitvā cāturdiśāya bhikṣusaṃghāya vilepanikāyāṃ 
@118
sīvitā | tatastayā na punarapahṛtā | ata eva mātsaryaṃ sattvānāṃ viḍambanakaraṃ dṛṣṭvā
mātsaryaprahāṇāya dhyāyitavyam | tathā evaṃvidhā doṣā na syuryathā tasyā: pretyā iti ||
idamavocadbhagavān | āttamanasaste bhikṣavo’nye ca devāsuragaruḍakinnaramahoragādayo 
bhagavato bhāṣitamabhyanandan ||
--------------------
47 {1. Mss. jātyandha: for jātyandhā.}jātyandhā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
athāyuṣmānnandaka: pūrvāhṇe nivāsya pātracīvaramādāya śrāvastīṃ piṇḍāya caritvā kṛtabhaktakṛtya: 
paścādbhaktapiṇḍapātapratikrānta: pātracīvaraṃ pratisamarpya pretacārikāṃ carati sma | adrākṣīdāyu-
ṣmānnandaka: pretīṃ dagdhasthūṇāsadṛśīṃ jātyandhāṃ svakeśaromasaṃchannāṃ sūcīchidropamamukhīṃ parvato-
pamakukṣiṃ durgandhāṃ śmaśānasadṛśīṃ kākairgṛdhrai: śvabhi: śṛgālaiścābhidrutām | ye’syā: samantata
utpāṭyotpāṭya māṃsaṃ bhakṣayanti | sā marmavedanābhyāhatā ārtasvaraṃ krandati du:khāṃ tīvrāṃ kharāṃ 
kaṭukāmamanāpāṃ vedanāṃ vedayantī | āyuṣmānnadaka: saṃvigna: pṛcchati-kiṃ tvayā bhagini prakṛtaṃ 
pāpaṃ yenaivaṃvidhaṃ du:khamanubhavasīti | pretī āha-āditye hi samudgate na dīpena prayojanam |
bhagavantametamarthaṃ pṛccha | sa te asmākīnāṃ karmaplotiṃ vyākariṣyatīti | yāṃ śrutvā anye’pīha
sattvā: pāpātprativiraṃsyantīti | athāyuṣmānnandako yena bhagavāṃstenopasaṃkrānta: ||
tena khalu puna: samayena bhagavān pratisaṃlayanād vyutthāya catasṛṇāṃ parṣadāṃ madhura-
madhuraṃ dharmaṃ deśayati kṣaudraṃ madhvivāneḍakam | anekaśatā ca parṣadbhagavata: sakāśānmadhuramadhuraṃ 
dharmaṃ śṛṇotyanijyamānairindriyai: | tato buddhā bhagavanta: pūrvālāpina ehīti svāgatavādina
smitapūrvaṃgamāśca | tatra bhagavānāyuṣmantaṃ nandakamidamavocat-ehi nandaka, svāgataṃ te, kutastvaṃ 
nandaka etarhyāgacchasīti | nandaka āha-āgacchāmyahaṃ bhadanta pretacārikāyā: | tatrāhaṃ 
pretīmadrākṣaṃ dagdhasthūṇāsadṛśīṃ svakeśaromasaṃcchannāṃ sūcīchidropamamukhīṃ parvatopamakukṣiṃ durgandhāṃ 
śmaśānasadṛśīṃ kākairgṛdhrai: śvabhi: sṛgālaiścābhidrutām, ye’syā: samantata utpāṭyotpāṭya māṃsaṃ
bhakṣayanti | sā marmavedanābhyāhatā ārtasvaraṃ krandati | du:khāṃ tīvrāṃ kharāṃ kaṭukāmamanāpāṃ 
vedanāṃ vedayate | āha ca-
viśuṣkakaṇṭhoṣṭhapuṭā sudu:khitā pravṛddhaśailopamacarvitāśrayā |
svakeśasaṃchannamukhī digambarā susūkṣmasūcīsadṛśānanā kṛśā ||1||
@119
nagnā svakeśasaṃchannā asthiyantravaducchritā |
kapālapāṇinī ghorā krandantī paridhāvate ||2||
bubhukṣayā pipāsayā klāntā vyasanapīḍitā |
ārtasvaraṃ krandamānā du:khāṃ vindati vedanām ||3||
kiṃ tayā prakṛtam pāpaṃ martyaloke sudāruṇam |
yena evaṃvidhaṃ du:khamanubhavati bhayānakam ||4|| iti ||
bhagavānāha-pāpakāriṇī nandaka sā pretī | icchasi tasyā: karmaplotiṃ śrotum ? evaṃ 
bhadanta | tena hi nandaka śṛṇu, sādhu ca suṣṭhu ca manasi kuru, bhāṣiṣye ||
bhūtapūrvaṃ nandaka asminneva bhadrakalpe viṃśatisahasrāyuṣi prajāyāṃ kāśyapo nāma 
samyaksaṃbuddho loka udapādi vidyācaraṇasaṃpanna: sugato lokavidanuttara: puruṣadamyasārathi: 
śāstā devānāṃ ca manuṣyāṇāṃ ca buddho bhagavān | sa vārāṇasīṃ nagarīmupaniśritya viharati 
ṛṣipatane mṛgadāve | vārāṇasyāmanyatamā śreṣṭhiduhitā | sā dharmābhilāṣiṇī | yāvadasau
dharmaṃ śrutvā saṃsāradoṣadarśinī nirvāṇe guṇadarśinī saṃvṛttā | sā mātāpitarāvanujñāpya 
bhagavacchāsane pravrajitā | tasyā arthaṃ jñātibhirbhikṣuṇīvarṣaka: kārita: | sā tatra śaikṣā-
śaikṣībhirbhikṣuṇībhi: sārdhaṃ prativasati | yāvattayā pramādācchikṣāśaithilyaṃ kṛtam | tato
bhikṣuṇībhirdu:śīleti niṣkāsitā | tatastayā dānapatigṛhebhya: pravṛttakāni chandakāni{1. The gap may be filled by ācchinnāni.}
* * * * śaikṣāśaikṣīṇāṃ ca avarṇo bhāṣita: | bhikṣavaśca ye śīlavanta:, tān 
dṛṣṭvā nayane nimīlitavatī ||
kiṃ manyase nandaka yā sā śreṣṭhiduhitā, iyaṃ sā pretī | yattayā varṣake mātsaryaṃ
kṛtam, tena preteṣupapannā | yattayā naityakasamuccheda: kṛtastena kākairgṛdhrai: {2. Speyer suggests, on the 
strength of Tibetan translation, that we should read kurkurai: śṛgālaiśca.}kurkuraiścābhidrutā |
yattayā śaikṣāśaikṣīṇāṃ bhikṣuṇīnāmavarṇo bhāṣita:, tena daurgandhyamāsāditam | yattayā śīla-
vato bhikṣūn dṛṣṭvā nayane nimīlite, tena jātyandhā saṃvṛttā | iti hi nandaka ekānta-
kṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ vyati-
miśra: | tasmāttarhi te nandaka ekāntakṛṣṇāni karmāṇyapāsya vyatimiśrāṇi ca, ekāntaśukle-
ṣveva karmasvābhoga: karaṇīya: | ityevaṃ te nandaka śikṣitavyam ||
asmin khalu dharmaparyāye bhāṣyamāṇe daśabhi: prāṇiśatasahasrai: satyadarśanaṃ kṛtam |
tatra bhagavān bhikṣunāmantrayate sma-ime cānye ca ādīnavā mātsarye vāgduścarite ceti jñātvā 
mātsaryasya vāgduścaritasya ca prahāṇāya vyāyantavyam | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo’nye ca devāsuragaruḍakinnaramahoragādayo 
bhagavato bhāṣitamabhyanandan ||
@120
48 śreṣṭhī |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | śrāvastyā-
manyatama: śreṣṭhī āḍhyo mahādhano mahābhogo vistīrṇaviśālaparigraho vaiśravaṇadhanasamudito
vaiśravaṇadhanapratispardhī | so’pareṇa samayena jetavanaṃ nirgata: | athāsau dadarśa buddhaṃ bhagavantaṃ 
dvātriṃśatā mahāpuruṣalakṣaṇai: samalaṃkṛtamaśītyānuvyañjanairvirājitagātraṃ vyāmaprabhālaṃkṛtaṃ sūrya-
sahasrātirekaprabhaṃ jaṅgamamiva ratnaparvataṃ samantato bhadrakam | dṛṣṭvā ca punarbhagavata: pādābhivandanaṃ
kṛtvā purastānniṣaṇṇo dharmaśravaṇāya | tasmai bhagavatā saṃsāravairāgyikī dharmadeśanā kṛtā yāṃ śrutvā 
saṃsāradoṣadarśī nirvāṇe guṇadarśī bhūtvā bhagavacchāsane pravrajita: | pravrajitaśca jñāto mahāpuṇya: 
saṃvṛtto lābhī cīvarapiṇḍapātaśayanāsanaglānapratyayabhaiṣajyapariṣkārāṇām | sa gṛhīta-
pariṣkāro labdhaṃ labdhaṃ  saṃcayaṃ karoti, na tu sabrahmacāribhi: saha saṃvibhāgaṃ karoti | sa tena 
mātsaryeṇa sevitena bhāvitena bahulīkṛtena pariṣkārādhyavasita: kālagata: svake layane 
preteṣūpapanna: ||
tato’sya sabrahmacāribhirmuṇḍikāṃ gaṇḍīṃ parāhatya śarīrābhinirhāra: kṛta: | tato’sya 
śarīre śarīrapūjāṃ kṛtvā vihāramāgatā: | tato layanadvāraṃ vimucya pātracīvaraṃ pratyevakṣitumārabdhā: |
yāvatpaśyanti taṃ pretaṃ vikṛtakaracaraṇanayanaṃ paramabībhatsāśrayaṃ pātracīvaramavaṣṭabhyāvasthitam |
tathā vikṛtaṃ dṛṣṭvā bhikṣava: saṃvignā bhagavate niveditavanta: | tato bhagavāṃstasya kulaputrasyā-
nugrahārthaṃ śiṣyagaṇasyodvejanārthaṃ mātsaryasya cāniṣṭavipākasaṃdarśanārthaṃ bhikṣugaṇaparivṛto bhikṣu-
saṃghapuraskṛtastaṃ pradeśamanuprāpta: | tato’sau dadarśa buddhaṃ bhagavantaṃ dvātriṃśatā mahāpuruṣalakṣaṇai: 
samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva 
ratnaparvataṃ samantato bhadrakam | sahadarśanāccāsya bhagavato’ntike prasādo jāta: | sa vyapa-
trapitavān | tato bhagavān sajalajaladagambhīradundubhisvara: pretaṃ paribhāṣitavān-bhadramukha
tvayaivaitadātmavadhāya pātracīvaraṃ samudānītam, yenāsyapāyeṣūpapanna: | sādhu mamāntike cittaṃ 
prasādaya, asmācca pariṣkārāccittaṃ virāgaya | mā haiva ita: kālaṃ kṛtvā narakeṣūpapatsyasa 
iti | tata: preta: saṃghe pātracīvaraṃ niryātya bhagavata: pādayornipatya atyayaṃ deśitavān | tato
bhagavatā pretasya nāmnā dakṣiṇā ādiṣṭā-
ito dānāddhi yatpuṇyaṃ tatpretamanugacchatu |
uttiṣṭhatu kṣipramayaṃ pretalokātsudāruṇāt ||1|| iti ||
tata: sa preto bhagavati cittaṃ prasādya kālagata: pretamaharddhikeṣūpapanna: | tata: preta-
maharddhikaścalavimalakuṇḍaladharo hārārdhahāravirājitagātro maṇiratnavicitramauli: kuṅkumatamāla-
@121
patraspṛkkādisaṃsṛṣṭagātrastasyāmeva rātrau divyānāmutpalapadmakumudapuṇḍarīka{1. Speyer reads mandārakāṇāṃ against Mss.}mandāravāṇāmutsaṅgaṃ
pūrayitvā sarvaṃ jetavanamudāreṇāvabhāsenāvabhāsya bhagavantaṃ puṣpairavakīrya bhagavata: purastānniṣaṇṇo
dharmaśravaṇāya | bhagavatā cāsya tathāvidhā dharmadeśanā kṛtā, yāṃ śrutvā prasādajāta: prakrānta: ||
bhikṣava: pūrvarātrāpararātraṃ jāgarikāyogamanuyuktā viharanti | tairdṛṣṭo bhagavato’ntike
udāro’vabhāsa:, yaṃ dṛṣṭvā saṃdigdhā bhagavantaṃ papracchu:-kiṃ bhagavan asyāṃ rātrau brahmā sahāṃpati: 
śakro devendraścatvāro lokapālā bhagavantaṃ darśanāyopasaṃkrāntā: ? bhagavānāha-na bhikṣavo brahmā
sahāṃpatirna śakro devendro nāpi catvāro lokapālā māṃ darśanāyopasaṃkrāntā: | api sa preta: 
kālaṃ kṛtvā pretamaharddhikeṣūpapanna: | sa imāṃ rātrīṃ matsakāśamupasaṃkrānta: | tasya mayā dharmo 
deśita: | sa prasādajāta: prakrānta: | tasmāttarhi bhikṣavo mātsaryaprahāṇāya vyāyantavyam |
ete doṣā na bhaviṣyanti, ye tasya śreṣṭhina: pretabhūtasya | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo’nye ca devāsuragaruḍakinnaramahoragādayo
bhagavato bhāṣitamabhyanandan ||
----------------
49 putrā: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgho rājagṛhamupaniśritya viharati sma veṇuvane kalandakanivāpe |
athāyuṣmānnālada: pūrvāhṇe nivāsya pātracīvaramādāya rājagṛhaṃ piṇḍāya prāvikṣat | rājagṛhaṃ 
piṇḍāya caritvā kṛtabhaktakṛtya: paścādbhaktapiṇḍapātapratikrānta: pātracīvaraṃ pratisamarpya 
pretacārikāṃ prakrānta: ||
sa gṛdhrakūṭaparvatasāmantake pretīṃ dadarśa yamarākṣasasadṛśīṃ rudhirabinducitāmasthiśakalā-
parivṛtāṃ śmaśānamadhya ivāvasthitām | rātriṃdivena pañca putrān prasūya tādṛśaṃ du:khamanubhūya
putrasnehe satyapi kṣutkṣāmatayā putrāṃstān bhakṣayantīm | tata: sthaviro nāladastāṃ pṛṣṭavān-kiṃ 
tvayā prakṛtaṃ pāpaṃ yenaivaṃvidhaṃ du:khamanubhavasīti | pretī āha-āditye hi samudgate na 
dīpena prayojanam | bhagavantametamarthaṃ paripṛccha | sa te’smākīnāṃ karmaplotiṃ vyākariṣyatīti |
yāṃ śrutvā anye’pīha sattvā: pāpakātkarmaṇa: prativiraṃsyantīti | athāyuṣmānnālado yena 
bhagavāṃstenopasaṃkrānta: ||
tena khalu samayena bhagavān prati saṃlayanādvyutthāya catasṛṇāṃ parṣadāṃ madhuramadhuraṃ dharmaṃ 
deśayati kṣaudraṃ madhvivāneḍakam | anekaśatā ca parṣadbhagavata: sakāśānmadhuramadhuraṃ dharmaṃ 
@122
śṛṇotyanijyamānairindriyai: | tato buddhā bhagavanta: pūrvālāpina ehīti svāgatavādina: 
smitapūrvaṃgamāśca | tatra bhagavānāyuṣmantaṃ nāladamāmantrayate-ehi nālada, svāgataṃ te, kutastvaṃ 
nālada etarhyāgacchasīti | nālada āha-āgacchāmyahaṃ bhadanta pretacārikāyā: | tatrāhaṃ 
pretīmadrākṣaṃ yamarākṣasasadṛśīṃ rudhirabinducitāmasthiśakalāparivṛtāṃ śmaśānamadhya ivāva-
sthitām | āha ca-
pañca putrānahaṃ rātrau divā pañca tathāparān |
bhakṣayāmi janitvā tānnāsti tṛptistathāpi me ||1|| iti ||
kiṃ tayā prakṛtaṃ pāpaṃ martyaloke sudāruṇam |
yena evaṃvidhaṃ du:khamanubhavati bhayānakam ||2|| iti ||
bhagavānāha-pāpakāriṇī nālada sā pretī | icchasi tasyā: karmaplotiṃ śrotum ? evaṃ bhadanta | 
tena hi nālada śṛṇu, sādhu ca suṣṭhu ca manasi kuru, bhāṣiṣye ||
bhūtapūrvaṃ nālada atīte’dhvani vārāṇasyāṃ nagaryāmanyatama: śreṣṭhī āḍhyo mahādhano 
mahābhogo vistīrṇaviśālaparigraho vaiśravaṇadhanasamudito vaiśravaṇadhanapratispardhī | tena 
sadṛśātkulātkalatramānītam | sa tayā sārdhaṃ krīḍati ramate paricārayati | tasya krīḍato 
ramamāṇasya paricārayato naiva putro na duhitā | sa kare kapolaṃ kṛtvā cintāparo vyavasthita:-
anekadhanasamuditaṃ me gṛham | na me putro na duhitā | mamātyayātsarvasvāpetayamaputrakamiti 
kṛtvā rājavidheyaṃ bhaviṣyatīti | so’putra: putrābhinandī śivavaruṇakuberaśakrabrahmādīnanyāṃśca 
devatāviśeṣānāyācate sma | tadyathā-ārāmadevatā vanadevatāścatvaradevatā: śṛṅgāṭakadevatā 
balipratigrāhikā devatā: | sahajā: sahadharmikā nityānubaddhā api devatā āyācate sma |
asti caiṣa loke pravādo yadāyācanaheto: putrā jāyante duhitaraśceti | tacca naivam |
yadyevamabhaviṣyat, ekaikasya putrasahasramabhaviṣyattadyathā rājñaścakravartina: | api tu trayāṇāṃ 
sthānānāṃ saṃmukhībhāvātputrā jāyante duhitaraśca | katameṣāṃ trayāṇām ? mātāpitarau raktau
bhavata: saṃnipatitau, mātā kalyā bhavati ṛtumatī, gandharvaśca pratyupasthito bhavati | eṣāṃ 
trayāṇāṃ sthānānāṃ saṃmukhībhāvātputrā jāyante duhitaraśca | tasya devatārādhane’pi sati na 
putro na duhitā ||
tasyaivaṃ buddhirutpannā-dvitīyāṃ bhāryāmānayāmi | kadācitsā sattvavatī syāditi |
tena sadṛśātkulād dvitīyā bhāryā ānītā | sa tayā sārdhaṃ krīḍati ramate paricārayati |
tasya krīḍato ramamāṇasya paricāra kālāntareṇa sā āpannasattvā saṃvṛttā | tayā hṛṣṭatuṣṭa-
pramuditayā svāmine niveditam-diṣṭyā āryaputra vardhase | āpannasattvāsmi saṃvṛttā | yathā 
ca me dakṣiṇaṃ kukṣiṃ niśritya tiṣṭhati, niyataṃ dārako bhaviṣyatīti | so’pyāttamanāttamanā: 
pūrvakāyamabhyunnamayya dakṣiṇaṃ bāhumabhiprasārya udānamudānayati-apyevāhaṃ cirakālābhilapitaṃ 
@123
putramukhaṃ paśyeyam | jāto me syānnāvajāta: | kṛtyāni me kurvīta | bhṛta: pratibibhṛyāt | dāyādyaṃ 
pratipadyeta | kulavaṃśo me cirasthitika: syāt | asmākaṃ cāpyatītakālagatānāmalpaṃ vā prabhūtaṃ 
vā dānāni dattvā puṇyāni kṛtvā asmākaṃ nāmnā dakṣiṇāmādekṣyate-idaṃ tayoryatratatropapanna-
yorgacchatoranugacchatviti | āpannasattvāṃ caināṃ viditvopariprāsādatalagatāmayantritāṃ dhārayati 
śīte śītopakaraṇairuṣṇe uṣṇopakaraṇairvaidyaprajñaptairāhārairnātitiktairnātyamlairnātilavaṇairnātimadhurai-
rnātikaṭukairnātikaṣāyaistiktāmlalavaṇamadhurakaṭukakaṣāyavivarjitairāhārai: | hārārdhahāravirājita-
gātrīmapsarasamiva nandanavanavicāriṇīṃ mañcānmañcaṃ pīṭhātpīṭhamanavatarantīmadharimāṃ bhūmim | na 
cāsyā: kiṃcidamanojñaśabdaśravaṇaṃ yāvadeva garbhasya paripākāya ||
tatastasyā: pūrvikāyā: prajāpatyā: prathamapatnyāstāṃ bahumānāllālitāṃ dṛṣṭvā īrṣyā
samutpannā | cintayanti ca-yadyeṣā putraṃ janayiṣyati, niyataṃ māṃ bādhayiṣyati | sarvathopāya-
saṃvidhānaṃ kartavyamiti | kāmān khalu pratisevyamānasya nāsti kiṃcitpāpaṃ karmācaraṇīya-
miti | tayā aniṣṭagatiprapātanamugdhayā visrambhamutpādya tathāvidhaṃ garbhaśātanaṃ dravyaṃ dattaṃ 
yena pītamātreṇaiva tasyāstapasvinyā: srasto garbha: | tatastayā dvitīyapatnyā sarvajñātīn 
saṃnipātya sā prathamā patnī samanuyujyate-tvayā me visrambhamutpādya śātanaṃ dravyaṃ dattam, yena 
me srasto garbha iti | tato’sau prathamapatnī jñātimadhye śapathaṃ kartuṃ pravṛttā-yadi mayā garbha-
śātanaṃ dravyamanupradattaṃ syāt, ahaṃ pretī bhūtvā jātāñjātān putrān bhakṣeyayamiti ||
kiṃ manyase nālada yāsau śreṣṭhibhāryā, iyaṃ sā pretī | yattayā īrṣyāprakṛtayā garbha-
śātanaṃ dattaṃ tena preteṣūpapannā | yattayā mṛṣāvādena śapatha: kṛta:, tasya karmaṇo vipākena 
rātriṃdivena pañca putrān prasūya tāneva bhakṣayati | tasmāttarhi te nālada vāgduścaritaprahāṇāya 
vyāyantavyaṃ yathā evaṃvidhā doṣā na syurye tasyā: pretyā: | ityevaṃ te nālada śikṣitavyam ||
idamavocadbhagavān | āttamanā āyuṣmānnālado’nye ca devāsuragaruḍakinnaramaho-
ragādayo bhagavato bhāṣitamabhyanandan ||
50 jāmbāla: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgho vaiśālīmupaniśritya viharati markaṭahradatīre kūṭāgāra-
śālāyām | tena khalu samayena vaiśālyāmanyatarasyāṃ nagaraparikhāyāṃ pañca pretaśatāni prati-
vasanti vāntāśānyujjhitāśāni kheṭamūtropajīvīni pūyaśoṇitaviṣṭhāhārāṇi ghorāṇi prakṛti-
du:khitāni ca | āha ca 
@124
vāntāśā ujjhitāśāśca kheṭamutropajīvina: |
pūyaśoṇitaviṣṭhāśā ghorā: prakṛtidu:khitā: ||1|| iti ||
tasyāṃ ca vaiśālyāmanyataro brāhmaṇa: | tena sadṛśātkulātkalatramānītam | sa tayā 
sārdhaṃ krīḍati ramate paricārayati | tasya krīḍato ramamāṇasya paricārayata: patnī āpanna-
sattvā saṃvṛttā | {1. The correct form would be daurgandhyaṃ.}daurgandhaṃ cāsyā: kāye saṃvṛttam | tatastena brāhmaṇena naimittikā āhūya
pṛṣṭā: | te kathayanti-yo’yamudarastho dārakastasyāyaṃ prabhāva iti | yāvadasau navānāṃ 
māsānāmatyayātprasūtā | dārako jāto durvarṇo durdarśano {2. avakoṭimaka comes from
Pali okoṭimaka and means virūpa, deformed, misshapen.}avakoṭimako’medhyamrakṣitagātro
durgandhaśca | tathāpyasau snehapāśānubaddhābhyāṃ paramabībhatso’pi mātṛpitṛbhyāṃ saṃvardhita: |
so’medhyasthāneṣvevābhiramate saṃkārakūṭe jambāle, keśāṃlluñcati, amedhyaṃ mukhe prakṣipati |tasya 
bālo jāmbāla iti saṃjñā saṃvṛttā ||
yāvadasāvitaścāmutaśca paribhraman pūraṇena kāśyapena dṛṣṭa: | tasyaitadabhavat-yādṛśeṣu 
sthāneṣvayamabhiramate, nūnamayaṃ siddhapuruṣa: | yannavahamenaṃ pravrājayeyamiti | sa tena pravrājito nagna: 
paryaṭati satkriyāsu ca vartate | tatastena paryaṭatā vaiśālīparikhāyāṃ pañca pretaśatāni dṛṣṭāni | sa 
pūrvakarmavipākasaṃbandhāttāṃ nagaraparikhāmavatīrya tai: sārdhaṃ saṃgamya samāgamya saṃmodate, sakhitvaṃ 
cābhyupagata: | yāvadapareṇa samayena jāmbālo dāraka: kvacitprayojanena vyākṣipto vaiśālīṃ 
praviṣṭa: | bhagavāṃśca tāṃ nagaraparikhāmanuprāpta: | dadṛśuste pretā buddhaṃ bhagavantaṃ dvātriṃśatā mahāpuruṣa-
lakṣaṇai: samalaṃkṛtamaśītyānuvyaṅjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgama-
miva ratnaparvataṃ samantato bhadrakam | sahadarśanācca bhagavata: pādayornipatitā: | bhagavatā uktā:-kiṃ
bhavatāṃ bādhata iti | te ūcu:-pipāsitā: smo bhagavanniti | tato bhagavatā pañcabhyo’ṅgulibhyo-
‘ṣṭāṅgopetasya pānīyasya pañca dhārā utsṛṣṭā:, yena tāni pañca pretaśatāni saṃtarpitāni | tataste 
bhagavato’ntike cittaṃ prasādya kālagatā: | praṇīteṣu deveṣu trāyastriṃśeṣupapannā: ||
dharmatā khalu devaputrasya vā devakanyakāyā vā aciropapannasya trīṇi cittānyutpadyante-
kutaścyuta:, kutropapanna: kena karmaṇeti | te paśyanti pretebhyaścyutā:, praṇīteṣu deveṣu traya-
striṃśeṣūpapannā:, bhagavato’ntike cittamabhiprasādyeti || atha pretapūrviṇāṃ devaputrāṇāmetadabhavat-
nāsmākaṃ pratirūpaṃ syāt, yadvayaṃ paryuṣitaparivāsā bhagavantaṃ darśanāyopasaṃkrāmema | yannu 
vayamaparyuṣitaparivāsā eva bhagavantaṃ darśanāyopasaṃkrāmemeti | atha pretapūrviṇo deva-
putrāścalavimalakuṇḍaladharā hārārdhahāravirājitagātrā maṇiratnavicitramaulaya: kuṅkumatamāla-
patraspṛkkādisaṃsṛṣṭagātrāstasyāmeva rātrau divyānāmutpalapadmakumudapuṇḍarīkamandāravāṇāṃ 
puṣpāṇāmutsaṅgaṃ pūrayitvā sarvāṃ kūṭāgāraśālāmudāreṇāvabhāsenāvabhāsya bhagavantaṃ puṣpairavakīrya
bhagavata: purastānniṣaṇṇā dharmaśravaṇāya | atha bhagavān pretapūrviṇāṃ devaputrāṇāmāśayānuśayaṃ 
@125
dhātuṃ prakṛtiṃ ca jñātvā tādṛśīṃ caturāryasatyasaṃprativedhikīṃ dharmadeśanāṃ kṛtavān, yāṃ śrutvā 
pañcabhirdevaputraśatairviṃśatiśikharasamudgataṃ satkāyadṛṣṭiśailaṃ jñānavajreṇa bhitvā srotaāpattiphala-
manuprāptam | te dṛṣṭasatyā labdhalābhā iva vaṇija:, saṃpannasasyā iva karṣakā:, śūrā iva 
vijitasaṃgrāmā:, sarvarogaparimuktā ivāturā yayā vibhūtyā bhagavatsakāśamāgatāstayaiva vibhūtyā 
bhagavantaṃ tri: pradakṣiṇīkṛtya svabhavanaṃ gatā: ||
atha jāmbālo nagaraparikhāmāgatastān pretānnādrākṣīt | tata: samanveṣitumārabdha: |
sa ca tān parimārgamāṇa: khedamāpanno na ca tānāsādayati ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā khalu 
buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanāvihāriṇāṃ 
tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ caturṣu saṃgraha-
vastuṣu dīrgharātrakṛtaparicayānāṃ pañcāṅgaviprahīṇānāṃ pañcagatisamatikrāntānāṃ ṣaḍaṅgasamanvā-
gatānāṃ ṣaṭpāramitāparipūrṇānāṃ saptabodhyaṅgakusumāḍyānāmaṣṭāṅgamārgadeśikānāṃ navānupūrvavihāra-
samāpattikuśalānāṃ daśabalabalināṃ daśadiksamāpūrṇayaśasāṃ daśaśatavaśavartiprativiśiṣṭānāṃ 
trī rātrestrirdivasasya buddhacakṣuṣā lokaṃ vyavalokya jñānadarśanaṃ pravartate-ko hīyate, ko 
vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka: kṛcchrasaṃkaṭasaṃbādhaprāpta:,
ko’pāyanimna:, ko’pāyapravaṇa: ko’pāyaprāgbhāra: | kamahamapāyāduddhṛtya svarge mokṣe ca pratiṣṭhā-
payeyam, kasya kāmapaṅkanimagnasya hastoddhāraṃmanupradadyām, kamāryadhanvirahitamāryadhanaiśvaryādhipatye 
pratiṣṭhāpayeyam, kasyānavaropitāni kuśalamūlānyavaropayayam, kasyāvaropitāni paripācayeyam, 
kasya paripakvāni vimocayeyam | āha ca–
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||2||
tato bhagavāñjābālasya kulaputrasyānugrahārthaṃ pūrvāhṇe nivāsya pātracīvaramādāya bhikṣugaṇa-
parivṛto bhikṣusaṃghapuraskṛto vaiśālīṃ piṇḍāya prāvikṣat | yāvadanupūrveṇa piṇḍapātamaṭan 
vīthīmavatīrṇa: | jāmbālaśca itastato’nvāhiṇḍamāno bhagavato’grata: sthita: | atha dadarśa
buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyānuvyañjanairvirājitagātraṃ vyāma-
prabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | sahadarśanāccānena 
bhagavato’ntike cittaṃ prasāditam | sa prasādajāto bhagavata: pādayornipatya kṛtakarapuṭa
uvāca-yadi bhagavan mādṛśānāṃ sattvānāmasmin dharmavinaye pravrajyāsti, labheyaṃ svākhyāte 
dharmavinaye pravrajyāmiti | tato bhagavān mahākaruṇāparigatahṛdaya: sattvānāmāśayānuśayajñastaṃ 
bhavyarūpaṃ viditvā gajabhujasadṛśaṃ suvarṇavarṇabāhumabhiprasāryedamavocat-ehi bhikṣo cara brahma-
caryam | ityuktamātre bhagavatā saptāhāvaropitairiva keśairdvādaśavarṣopasaṃpannasyeva bhikṣorīryāpathena 
pātrakarakavyagrahasto’vasthita: | āha ca–
@126
ehīti cokta: sa tathāgatena muṇḍaśca sāṃghāṭiparītadeha: |
sadya: praśāntendriya eva tasthāvevaṃ sthito buddhamanorathena ||3||
tato’sya bhagavatā manasikāro datta: | tena yujyamānena ghaṭamānena vyāyacchamānena ida-
meva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃsana-
dharmatayā parāhatya sarvakleśaprahāṇādarhattvaṃ sākṣātkṛtam | arhan saṃvṛtta: traidhātukavītarāga: 
samaloṣṭakāñcana ākāśapāṇitalasamacitto vāsīcandanakalpo vidyāvidāritāṇḍakoṣo
vidyābhijñāpratisaṃvitprāpto bhavalābhalobhasatkāraparāṅmukha: | sendropendrāṇāṃ devānāṃ pūjyo 
mānyo’bhivādyaśca saṃvṛtta: | so’rhattvaprāpto’pi lūhenābhiraṃmate | tatra bhagavān bhikṣūnāmantra-
yate sma-eṣo’gro me bhikṣavo bhikṣuṇāṃ mama śrāvakāṇāṃ lūhādhimuktānām, yaduta jāmbālo 
bhikṣuriti ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta
jāmbālena sthavireṇa karma kṛtaṃ yenaivaṃvidhaṃ du:khamanubhavatīti | bhagavānāha-jāmbālenaiva 
bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇatapratyayānyogha-
vatpratyupasthitānyavaśyaṃbhāvīni | jāmbālenaiva karmāṇi kṛtānyupacitāni | ko’nya: pratyanu-
bhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau,
na tejodhātau, na vāyudhātau, api tu upātteṣveva skandhadhātvāyataneṣu karmāṇi kṛtāni 
vipacyante śubhānyaśubhāni ca |
na praṇaśyanti karmāṇi api kalpaśatairapi |
sāmagrīṃ prāpya kālaṃ ca phalanti khalu dehinām ||4||
bhūtapūrvaṃ bhikṣavo’tīte’dhvani asminneva bhadrakalpe catvāriṃśadvarṣasahasrāyuṣi prajāyāṃ 
krakucchando nāma samyaksaṃbuddho loka udapādi vidyācaraṇasaṃpanna: sugato lokavidanuttara: 
puruṣadamyasārathi: śāstā devamanuṣyāṇāṃ buddho bhagavān | sa śobhāvatīṃ rājadhānīmupa-
niśritya viharati | tasyāṃ ca rājadhānyāmanyatamena gṛhapatinā vihāra: kārito yatra nānā-
digdeśavāsino bhikṣava āgantavyaṃ gantavyaṃ vastavyaṃ ca manyante | tasmiṃśca vihāre pṛthagjano 
bhikṣurnaivāsika: | sa cātīvātīvāmatsarī | āgantukān bhikṣūn dṛṣṭvā’bhiṣajyate, kupyati, 
vyāpadyate, madgu: pratitiṣṭhati, kopaṃ saṃjanayati | ye tu tasmādvihārādbhikṣava: prakrāmanti,
tān dṛṣṭvā prītiprāmodyavahala: pratyudgamyābhāṣate ca | yāvadapareṇa samayena janapadādarhadbhikṣu-
rāgata: | sa ca vihārasvāmyanāgāmī | tenāsāvīryāpathena saṃlakṣito’rhanniti | tata: prasāda-
jātena śvobhaktena jentākasnātreṇa copanimantrita: sārdhaṃ bhikṣusaṃghena | sa cāvāsiko bhikṣu-
statra nāsīt | yāvad dvitīye divase jentākasnātre pratipādite bhakte sajjīkṛte āvāsiko 
bhikṣurāgata: | so’pi jentākasnātraṃ praviṣṭa: | paśyati vihārasvāminamekaśāṭakanivasitamāga-
ntukasya bhikṣo parikarma kurvāṇam | tato’sya mātsaryamutpannam | tena pradṛṣṭacittena kharaṃ 
@127
vākkarma niścāritam-varaṃ khalu te bhikṣo amedhyena śarīramupaliptam, na tu evaṃvidhasya dānapate:
sakāśādupasthānaṃ svīkṛtamiti | tatastenārhatā tūṣṇībhāvenādhivāsitam-mā haivāyaṃ tapasvī
gāḍhatarasya karmaṇo bhāgī bhaviṣyatīti | yāvatsāmagrīdeśakāle saṃprāpte naivāsikena bhikṣuṇā
śrutam-arhato’ntike tvayā cittaṃ pradūṣitamiti | śrutvā cāsya vipratisāro jāta: | tato’rhato
bhikṣo: pādayornipatyāha-kṣamasva ārya yanmayā tvayi paruṣā vāgniścāriteti | tato’rhaṃstasya 
prasādābhivṛddhyarthaṃ gaganatalamabhyudgamya vicitrāṇi prātihāryāṇi vidarśayitumārabdha: | tato’sya 
bhūyasā vipratisāra: samutpanna: | tena tasya purastāttatkarma atyayenādeśitaṃ prakāśitamuttānī 
kṛtam, ca na cānena śakitaṃ naiṣṭhikaṃ jñānamutpādayitum | yāvanmaraṇakālasamaye praṇidhiṃ 
kartumārabdha:-yanmayā’rhato’ntike cittaṃ praduṣitam, kharaṃ ca vākkarma niścāritam, mā asya 
karmaṇo vipākaṃ pratisaṃvedayeyam | yattu mayā paṭhitaṃ svādhyāyitaṃ dānapradānāni dattāni 
saṃghasya copasthānaṃ kṛtam, tasya karmaṇo vipākena anāgatān samyaksaṃbuddhānārāgayeyaṃ mā 
virāgayeyamiti ||
kiṃ manyadhve bhikṣavo yo’so tena kālena tena samayenāvasiko bhikṣu:, ayamevāsau
jāmbāla: | yadanenārhato’ntike kharaṃ vākkarma niścāritam, asya karmaṇo vipākenānantaṃ saṃsāre 
du:khamanubhūtam | tenaiva ca karmāvaśeṣeṇa etarhi paścime bhave evaṃ durgandha: paramadurgandho’medhyā-
vaskarasthānanivāsābhiprāya: saṃvṛtta: | yatpunaranena tatra paṭhitaṃ svādhyāyitaṃ skandhakauśalaṃ 
dhātukauśalamāyatanakauśalaṃ pratītya samutpādakauśalaṃ sthānāsthānakauśalaṃ ca kṛtam, tena 
mama śāsane pravrajya sarvakleśaprahāṇādarhattvaṃ sākṣātkṛtam | tasmāttarhi bhikṣava evaṃ śikṣitavyaṃ
yanmātsaryaprahāṇāya vyāyantavyam | tatkasya heto: ? ete doṣā na bhaviṣyanti, ye jāmbālasya 
pṛthagjanabhūtasya | eṣa eva guṇagaṇo bhaviṣyati, yo’sau tasyaivārhattvaprāptasya | ityevaṃ vo bhikṣava: 
śikṣitavyam ||
idamavocadbhagavān | āttamanasaste bhikṣavo’nye ca devāsuragaruḍakinnaramahoragādayo 
bhagavato bhāṣitamabhyanandan ||
@128
ṣaṣṭho varga: |
tasyoddānam-
kṛṣṇasarpaśca candraśca sāla: śrīmatireva ca |
vastraṃ śukaśca dūtaśca mahiṣa: poṣadhaśca vai |
x x x x x haṃso bhavati paścima: ||
51 kṛṣṇasarpa: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandakanivāpe |
rājagṛhe nagaradvāre’nyataro gṛhapatirāḍyo mahādhano mahābhogo vistīrṇaviśālaparigraho 
vaiśravaṇadhanasamudito vaiśravaṇadhanapratispardhī | sa ca matsarī kuṭukuñcaka āgṛhītapariṣkāra: 
kākāyāpi baliṃ na pradātuṃ vyavasyati | sa śramaṇabrāhmaṇavanīpakān dṛṣṭvā cittaṃ pradūṣayati |
svake codyāne mahān hiraṇyasuvarṇasya rāśi: sthāpita: | sa tatra gṛddho’dhyavasita: kālagata: ||
sa kālaṃ kṛtvā tasyaivopari āśīviṣa utpanno mahān kṛṣṇasarpo dṛṣṭiviṣa: | atha
ye tadudyānaṃ janakāyā: praviśanti, tān prekṣitamātreṇa jīvitādvyaparopayati | eṣa ca śabdo 
rājagṛhe nagare samantato visṛta:-ye amukamudyānaṃ praviśanti, sarve te nidhanamupayāntīti |
janakāyena ca rājñe bimbisārāya niveditam ||
atha rājño bimbisārasyaitadabhavat-kastaṃ śakyati vinetumanyatra buddhādbhagavata iti |
atha rājā bimbisāro mahājanakāyaparivṛto yena bhagavāṃstenopasaṃkrānta: | upasaṃkramya bhagavata: 
pādau śirasā vanditvaikānte niṣaṇṇa: | ekāntaniṣaṇṇaṃ rājānaṃ bimbisāraṃ bhagavān dharmyayā 
kathayā saṃdarśayati samādāpayati samuttejayati saṃpraharṣayati | anekaparyāyeṇa dharmyayā kathayā
saṃdarśya samādāpya samuttejya saṃpraharṣya tūṣṇīm | atha rājā bimbisāra utthāyāsanādekāṃsa–
muttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ pratiṣṭhāpya yena bhagavāṃstenāñjaliṃ praṇamya 
bhagavantamidamavocat-iha bhagavan rājagṛhe nagare’muṣminnudyāne mahānāśīviṣa: kṛṣṇasarpo
dṛṣṭiviṣa: prativasati, mahājanavipraghātaṃ karoti | sādhu bhagavāṃstaṃ vinayedanukampāmupādāyeti |
adhivāsayati bhagavān rājño bimbisārasya tūṣṇībhāvena | atha rājā bimbisāro bhagavata-
stūṣṇībhāvenādhivāsanāṃ viditvā bhagavata: pādau śirasā vanditvotthāyāsanātprakrānta: ||
atha bhagavāṃstasyā eva rātreratyayātpūrvāhṇe nivāsya pātracīvaramādāya yena tadudyānaṃ 
tenopasaṃkrānta: | upasaṃkramya bhagavatā sūryasahasrātirekaprabhā: kanakavarṇā marīcaya utsṛṣṭā:, 
@129
yaistadudyānaṃ sarvamava{1. Mss. abhibhāsitam for ava^.}bhāsitam | kalpasahasraparibhāvitāśca maitryaṃśava utsṛṣṭā:, yairasya spṛṣṭamātraṃ 
śarīraṃ prahlāditam | atha sa āśīviṣa itaścāmutaśca prekṣitumārabdha:-kasya prabhāvānmama 
śarīraṃ prahlāditamiti | athāsau dadarśa buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛta-
maśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ 
samantato bhadrakam | sahadarśanāccānena bhagavato’ntike cittaṃ prasāditam | prasannacittasya 
ca bhagavatā tanmayyā gatyāstanmayyā yonyā dharmo deśita:- bhadramukha tvayaivaitaddravyamupārjitam |
yena tvamāśīviṣagatimupapādita: | sādhu mamāntike cittaṃ prasādaya, asmācca nidhānā-
ccittaṃ virāgaya | mā haiva ita: kālaṃ kṛtvā narakeṣūpapatsyasa iti | yadāsya bhagavatā jāti:
smāritā, tadā rodituṃ pravṛtta: | atha bhagavāṃstasyāṃ velāyāṃ gāthe bhāṣate-
idānīṃ kiṃ kariṣyāmi tiryagyonigatasya te |

akṣaṇapratipannasya kiṃ rodiṣi nirarthakam ||1||
sādhu prasādyatāṃ cittaṃ mahākāruṇike jine |
tiryagyoniṃ virāgyeha tata: svargaṃ gamiṣyasi ||2|| iti ||
yāvadbhagavatā pātre prakṣipya veṇuvanaṃ nīta: | atrāntare rājñā māgadhena janakāyena 
ca śrutaṃ yathāsāvāśīviṣo bhagavatā vinīta iti ||
athāsāvāśīviṣa: svāśrayaṃ jugupsamāno’nāhāratāṃ pratipanna: | bhagavato’ntike cittaṃ 
prasādya kālagata:, praṇīteṣu deveṣu trāyastriṃśeṣupapanna: | dharmatā khalu devaputrasya vā devakanyāyā 
vā aciropasaṃpannasya trīṇi cittānyutpadyante-kutaścyuta:, kutropapanna:, kena karmaṇeti |
paśyati-āśīviṣebhyaścyuta:, praṇīteṣu deveṣu trāyastriṃśeṣūpapanna:, bhagavato’ntike cittaṃ
prasādyeti | athāśīviṣapūrvakasya devaputrasyaitadabhavat-na mama pratirūpaṃ syāt, yadahaṃ paryuṣita-
parivāso bhagavantaṃ darśanāyopasaṃkrāmeyam | yannvahamaparyuṣitaparivāsa eva bhagavantaṃ darśanāyo-
pasaṃkrāmeyamiti | athāśīviṣapūrvako devaputraścalavimalakuṇḍalavaro hārārdhahāravirājitagātro
maṇiratnacitracūḍa: kuṅkumatamālapatraspṛkkādisaṃsṛṣṭagātrastasyāmeva rātrau divyānāmutpalapadmakumuda-
puṇḍarīkaman{2. Speyer ^mandārakāṇāṃ against Mss.}dāravāṇāṃ puṣpāṇāmutsaṅgaṃ pūrayitvā sarvaṃ veṇuvanaṃ kalandakanivāpamudāreṇāvabhāse-
nāvabhāsayan bhagavantaṃ puṣpairavakīrya bhagavata: purastānniṣaṇṇo dharmaśravaṇāya | atha bhagavā-
nāśīviṣapūrvakasya devaputrasyāśayānuśayaṃ dhātuṃ prakṛtiṃ ca jñātvā tādṛśīṃ caturāryasatyasaṃprativedhikīṃ 
dharmadeśanāṃ kṛtavān, yāṃ śrutvā āśīviṣapūrvakeṇa devaputreṇa viṃśatiśikharasamudgataṃ satkāyadṛṣṭi-
śailaṃ jñānavajreṇa bhittvā srotaāpattiphalaṃ prāptam | sa dṛṣṭasatyastrirudānamudānayati-idamasmākaṃ 
bhadanta na mātrā kṛtaṃ, na pitrā, na rājñā, na devatābhirneṣṭena svajanabandhuvargeṇa na pūrvapretairna
śramaṇabrāhmaṇairyadbhagavatāsmākaṃ kṛtam | ucchoṣitā rudhirāśrusamudrā:, laṅghitā asthiparvatā:,
pihitānyapāyadvārāṇi, vivṛtāni svargamokṣadvārāṇi, pratiṣṭhāpitā: smo devamanuṣyeṣu | āha ca-
@130
tavānubhāvātpihita: sughoro hyapāyamārgo bahudoṣayukta: |
apāvṛtā svargagati: supuṇyā nirvāṇamārgaśca mayopalabdha: ||3||
tvadāśrayāccāptamapetadoṣaṃ mayādya śuddhaṃ suviśuddhacakṣu: |
prāptaṃ ca śāntaṃ padamāryakāntaṃ tīrṇaśca du:khārṇavapāramasmi ||4||
naravarendra narāmarapūjita vigatajanmajarāmaraṇāmaya |
bhavasahasrasudurlabhadarśana saphalamadya mune tava darśanam ||5||iti||
avanamya tata: pralambahāra: caraṇau dvāvabhivandya jātaharṣa: |
parigamya ca dakṣiṇaṃ jitāriṃ suralokābhimukho divaṃ jagāma ||6||
athāśīviṣapūrvako devaputro vaṇigiva labdhalābha:, saṃpannasasya iva karṣaka:, śūra iva 
vijitasaṃgrāma:, sarvarogaparimukta ivāturo yayā vibhūtyā bhagavatsakāśamupagatastayaiva vibhūtyā 
tasyāmeva rātrau rājño bimbisārasya sakāśamupasaṃkramya sarvaṃ rājakulamudāreṇāvabhāsenāvabhāsya 
rājānaṃ prabodhya etaduvāca-mahārāja uttiṣṭha uttiṣṭha, kiṃ svapiṣīti | atha rājā prabuddha: 
paśyati tamudāramavabhāsaṃ taṃ ca devaputram | dṛṣṭvā prītamanāstaṃ papraccha kastvamiti | sa 
kathayati-ahaṃ sa dṛṣṭyāśīviṣo bhagavatā tatrodyāne vinīta:, kālaṃ kṛtvā praṇīteṣu deveṣu 
trāyastriṃśeṣūpapanna: | bhagavantaṃ ca me paryupāsya satyadarśanaṃ kṛtam | sa idānīṃ prabodhayāmi | gatvā 
tadudyānamamukasmātpradeśānmahānidhānamutpāṭya mama nāmnā bhagavantaṃ saśrāvakasaṃghaṃ bhojaya,
dakṣiṇādeśanāṃ ca kārayeti | adhivāsayati rājā bimbisāro devaputrasya tūṣṇībhāvena |
athāśīviṣapūrvako devaputro rājñastūṣṇībhāvenādhivāsanāṃ viditvā tatraivāntarhita: ||
atha sa rājā bimbisārastasyāmeva rātrau māgadhānāṃ paurajānapadānāṃ nivedya ta-
dudyānaṃ gatvā nidhānamutpāṭya bhagavantaṃ saśrāvakasaṃghaṃ traimāsyaṃ bhojayitvā bhagavantaṃ papraccha-
kāni bhagavannāśīviṣapūrvakeṇa devaputreṇa karmāṇi kṛtāni, yenāśīviṣeṣūpapanna: ? kāni 
karmāṇi kṛtāni yena deveṣūpapanna:, satyadarśanaṃ ca kṛtamiti ? bhagavānāha-yattenātimātro lobha
utpādita:, śramaṇabrāhmaṇavanīpakānāṃ cāntike cittaṃ pradūṣitam, tenāśīviṣeṣūpapanna: |
yanmamāntike cittaṃ prasāditam, tena deveṣūpapanna: | kāśyape ca samyaksaṃbuddhe upāsakabhūtena 
śaraṇagamanaśikṣāpadagrahaṇaṃ kṛtam, tena satyadarśanaṃ kṛtamiti | tasmāttarhi mahārāja mātsarya-
prahāṇāya vyāyantavyam | ete doṣā na bhaviṣyanti ye āśīviṣasya | eṣa eva guṇagaṇo
bhaviṣyati, yastasyaiva devaputrasyetyevaṃ te mahārāja śikṣitavyam | atha rājā bimbisāro 
bhagavato bhāṣitamabhinandyānumodya bhagavata: pādau śirasā vanditvotthāyāsanātprakrānta: ||
idamavocadbhagavān | āttamanasaste bhikṣavo’nye ca devāsuragaruḍakinnaramahoragādayo 
bhagavato bhāṣitamabhyanandan ||
@131
52 candra: |
buddho bhagavān satkṛto gurukṛto mānita: pūjito rājabhī rājamātrairdhanibhi:
paurai: śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāmanyatama: karṣako brāhmaṇa: | tena sadṛśātkulātkalatramānītam | sa tayā sārdhaṃ krīḍati
ramate paricārayati | tasya krīḍato ramamāṇasya paricārayata: patnī āpannasattvā saṃvṛttā |
sā aṣṭānāṃ vā navānāṃ vā māsānāmatyayātprasūtā | dārako jāto’bhirūpo darśanīya: prāsādika: 
sarvajanamanonayanaprahlādanakara: | tasya jātau jātimahaṃ kṛtvā nāmadheyaṃ vyavasthāpyate-kiṃ bhavatu
dārakasya nāmeti | jñātaya ūcu:-yasmādasya jātau sarvalokānāṃ nayanaprahlādanam, tasmādbhavatu 
asya dārakasya candra iti nāmeti | sa ca tena brāhmaṇena kṛcchreṇa labdha: | na cāsyānya: 
putro na duhitā ||
sa unnīto vardhito mahān saṃvṛtta: | sa sarvalokaprahlādanakaratvādbrāhmaṇagṛhapatibhi: 
kṛtsnaṃ nagaramanvāhiṇḍyata iti | sa brāhmaṇastasmin bhūyasyā mātrayādhyavasito nityameva krama-
sthānaśayyāsu saṃrakṣaṇaparo’vatiṣṭhate | tasya ca brāhmaṇasyānāthapiṇḍadasamīpe gṛham | atha sa 
brāhmaṇadārako’nāthapiṇḍadasaṃsargājjetavanaṃ gatvā buddhavacanaṃ śṛṇoti | tena bhagavacchāsane 
prasāda: pratilabdha: | sa cālpāyuṣka: kālaṃ kṛtvā praṇīteṣu deveṣu trāyastriṃśeṣūpapanna: ||
dharmatā khalu devaputrasya vā devakanyāyā vā aciropapannasya trīṇi cittānyutpadyante-
kutaścyuta:, kutropapannaśca, kena karmaṇeti | paśyati manuṣyebhyaścyuta:, praṇīteṣu deveṣu trāya-
striṃśeṣūpapanna:, bhagavato’ntike cittamabhiprasādyeti | atha brāhmaṇapūrviṇo devaputrasyaitadabhavat-na 
mama pratirūpaṃ syāt, yadahaṃ paryuṣitaparivāso bhagavantaṃ darśanāyopasaṃkrāmeyam | yannvahamaparyuṣita-
parivāsa eva bhagavantaṃ darśanāyopasaṃkrāmeyamiti | atha brāhmaṇapūrvako devaputraścalavimalakuṇḍala-
dharo hārārdhahāravirājitagātro maṇiratnavicitracūḍa: kuṅkumatamālapatraspṛkkādisaṃsṛṣṭagātrastasyā-
meva rātrau divyānāmutpalakumudapuṇḍarīṃkamandāravāṇāṃ puṣpāṇāmutsaṅgaṃ pūrayitvā sarvaṃ jetavana-
mudāreṇāvabhāsenāvabhāsya bhagavantaṃ puṣpairavakīrya bhagavata: purastānniṣaṇṇo dharmaśravaṇāya |
atha bhagavān brāhmaṇapūrvakasya devaputrasyāśayānuśayaṃ dhātuṃ prakṛtiṃ ca jñātvā tādṛśīṃ caturārya-
satyasaṃprativedhikīṃ dharmadeśanāṃ kṛtavān, yāṃ śrutvā brāhmaṇapūrvakeṇa devaputreṇa viṃśatiśikharasamudgataṃ 
satkāyadṛṣṭiśailaṃ jñānavajreṇa bhittvā srotaāpattiphalaṃ prāptam | sa dṛṣṭasatyastrirudānamudānayati-
idamasmākaṃ bhadanta na mātrā kṛtaṃ na pitrā na rājñā na devatābhirneṣṭena svajanabandhuvargeṇa na 
pūrvapretairna śramaṇabrāhmaṇairyadbhagavatāsmākaṃ kṛtam | ucchoṣitā rudhirāśrusamudrā:, laṅghitā asthi-
parvatā:, pihitānyapāyadvārāṇi, vivṛtāni svargamokṣadvārāṇi, pratiṣṭhāpitā: smo devamanuṣyeṣu |
āha ca-
@132
tavānubhāvātpihita: sughoro hyapāyamārgo bahudoṣayukta: |
apāvṛtā svargagati: supuṇyā nirvāṇamārgaśca mayopalabdha: ||1||
tvadāśrayāccāptamapetadoṣaṃ mayādya śuddhaṃ suviśuddhacakṣu: | 
prāptaṃ ca śāntaṃ padamāryakāntaṃ tīrṇaśca du:khārṇavapāramasmi ||2||
naravarendra narāmarapūjita vigatajanmajarāmaraṇāmaya |
bhavasahasrasudurlabhadarśana saphalamadya mune tava darśanam ||3|| iti ||
avanabhya tata: pralambahāraścaraṇau dvāvabhinandya jātaharṣa: |
parigamya ca dakṣiṇaṃ jitāriṃ suralokābhimukho divaṃ jagāma ||4||
atha brāhmaṇapūrvako devaputro vaṇigiva labdhalābha:, sasyasaṃpanna iva karṣaka:, śūra iva 
jitasaṃgrāma:, sarvarogaparimukta ivāturo yayā hi vibhūtyā bhagavatsakāśamāgatastayaiva vibhūtyā
svabhavanaṃ gata: ||
bhikṣava: pūrvarātrāpararātraṃ jāgarikāyogamanuyuktā viharanti | tairdṛṣṭo bhagavato’ntike
udāro’vabhāsa: | yaṃ dṛṣṭvā saṃdigdhā bhagavantaṃ papracchu:-kiṃ bhagavan asyāṃ rātryāṃ bhagavantaṃ 
darśanāya brahmā sahāṃpati: śakro devendraścatvāro lokapālā upasaṃkrāntā: ? bhagavānāha-na 
bhikṣavo brahmā sahāṃpatirna śakro devendro nāpi catvāro lokapālā māṃ darśanāyopa-
saṃkrāntā:, api yo’sāvekaputrako’sya brāhmaṇasya putro’lpāyuṣka: kālagata:, sa mamāntike 
cittamabhiprasādya praṇīteṣu deveṣu trāyastriṃśeṣupapanna:, so’syāṃ rātrau matsakāśamupasaṃkrānta: | tasya 
mayā dharmo deśita:, dṛṣṭasatyaśca svabhavanaṃ gata: ||
atra cāntare sa brāhmaṇastamekaputrakamiṣṭaṃ kāntaṃ priyaṃ manāpaṃ kṣāntamapratikūlaṃ śmaśāne 
nirhṛtyotsaṅge kṛtvā karuṇakaruṇaṃ vilapan kathayati-hā putraka hā ekaputraketi | jñātaya: 
subahvapi śokavinodanaṃ kurvāṇā na śaknuvantyutthāpayitum | sa kākakuraraśvaśṛgālagṛdhraparivṛta: 
prakīrṇakeśībhi: strībhiranugato mahājanakāyena codvīkṣyamāṇastiṣṭhati | tato’sya putro
devabhūta: pitaraṃ paridevamānaṃ dṛṣṭvā kāruṇyādākampitahṛdaya: pitu: śokavinodanārthamṛṣiveṣa-
dhāriṇamātmānamabhinirmāya śmaśānasamīpe pañcatapāvasthita: | atha sa brāhmaṇastamṛṣiṃ papraccha-
bho maharṣe anena tapasā kiṃ prārthayasa iti | ṛṣirāha-rājyaṃ prārthaye, sauvarṇaśca me ratha: 
syānnānāratnavicitra:, sūryācandramasau rathacakre syātām, catvāraśca lokapālā: purastānnameyu: |
so’haṃ taṃ rathamabhiruhyemāṃ mahāpṛthivīmanvāhiṇḍeyeti | brāhmaṇa: kathayati-
yadi varṣaśataṃ pūrṇaṃ tapiṣyasi nirantaram |
na lapsyase’pi tatsthānaṃ paramatapasāpi hi ||5|| iti ||
ṛṣi: kathayati-tvaṃ ca punaranena mṛtakuṇapenāśucinā paramadurgandhena śavena kāṣṭha-
bhūtena kiṃ prārthayasa iti | brāhmaṇa: prāha-priyo me ekaputraka: kālagata:, taṃ prārthaya iti |
ṛṣirāha-
@133
yadi varṣaśataṃ pūrṇaṃ rodiṣyasi nirantaram |
na lapsyase’pi taṃ putraṃ ruditena hi kiṃ tava ||6|| iti ||
tatastasya brāhmaṇasya bhūtamṛṣivacanamavagatya prasādo jāta: | prasādajātaścāha-
kastvamiti | tata ṛṣistaṃ veṣamantardhāpya svaveṣeṇa sthitvā pitaramāha-ahaṃ te sa ekaputrako
bhagavato’ntike cittaṃ prasādya kālagata: | praṇīteṣu deveṣu trāyastriṃśeṣupapanna: | tava śoka-
vinodanārthamihāgata: | ehi tvaṃ tāta buddhaṃ bhagavantaṃ śaraṇaṃ gaccha, apyeva tvamapi saṃsārasamati-
krāmaṃ kuryā iti ||
atha sa brāhmaṇo mṛtaśarīramapahāya yena bhagavāṃstenopasaṃkrānta: | upasaṃkramya bhagavata: 
pādābhivandanaṃ kṛtvā purastānniṣaṇṇo dharmaśravaṇāya | tasmai bhagavatā caturāryasatyasaṃprati-
vedhikī dharmadeśanā kṛtā, yāṃ śrutvā tena brāhmaṇena viṃśatiśikharasamudgataṃ satkāyadṛṣṭiśailaṃ 
jñānavajreṇa bhittvā srotaāpattiphalaṃ prāptam | sa labdhodayo labdhalābho bhagavata: pādau śirasā 
vanditvā bhagavantaṃ tri: pradakṣiṇīkṛtya prakrānta: ||
tato bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-paśya bhagavan, 
yāvadanena devaputreṇāyaṃ pitā śokaṃ vinodya satyadarśane pratiṣṭhāpita iti | bhagavānāha-
kimatra bhikṣava āścaryaṃ yadanenaitarhi dṛṣṭasatyena pitā paritrāta: | yattvanena atīte’dhvani 
pṛthagjanena satā yāvattrirapi pitā jīvitād vyavaropyamāṇa: paritrāta: | tacchruṇuta, sādhu
ca suṣṭhu ca manasi kuruta, bhāṣiṣye ||
bhūtapūrvaṃ bhikṣavo’tīte’dhvani vārāṇasyāṃ nagaryāmanyatama: pāradārika: | tasya putro 
bhadra: kalyāṇāśayo’tīva lokasyābhimata: | yāvadasya pitrā cauryaṃ kṛtam | tato rājñā
vadhyatāmityājñaptam | tata: putreṇa yāvantrirapi rājānaṃ vijñāpya iṣṭena jīvitenacchādita: ||
bhagavānāha–kiṃ manyadhve bhikṣavo yo’sau tena kālena tena samayena pāradārika
āsīt, ayaṃ sa brāhmaṇa: | pāradārikaputro’yameva brāhmaṇadāraka: ||
bhikṣava ūcu:-kiṃ karma kṛtaṃ yena pitāputrābhyāṃ satyadarśanaṃ kṛtamiti | bhagavānāha-
kāśyape samyaksaṃbuddhe upāsakabhūtābhyāṃ śaraṇagamanaśikṣāpadagrahaṇaṃ kṛtam | tenedānīṃ satya-
darśanaṃ kṛtam | tasmāttarhi bhikṣava: sarvasaṃskārā anityā:, sarvadharmā anātmāna:, śāntaṃ
nirvāṇamiti nirvāṇe yatna: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo’nye ca devāsurakinnaragaruḍamahoragādayo
bhagavato bhāṣitamabhyanandan ||
@134
53 sāla: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
tena khalu puna: samayena śrāvastyāṃ sālabhañjikā nāma pa{1. Mss. parvanaṃ, parvataṃ for parva which Speyer has adopted on the 
strength of dvāviṃśāvadāna.}rva pratyupasthitam | tatrānekāni 
prāṇiśatasahasrāṇi saṃnipatya sālapuṣpāṇyādāya krīḍanti ramante paricārayanti | yāva-
danyatarā śreṣṭhidārikā sālapuṣpāṇyādāya śrāvastīṃ praviśati | bhagavāṃśca bhikṣugaṇaparivṛta:
śrāvastīṃ piṇḍāya caritvā nirgacchati | dadarśa sā dārikā buddhaṃ bhagavantaṃ dvātriṃśatā
mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrāti–
rekaprabhaṃ jaṅgamamiva ratnaparvataṃ samantato bhadrakam | dṛṣṭvā ca puna: prasādajātayā bhagavān 
sālapuṣpairavakīrṇa: | tata: pradakṣiṇīkṛtya pratinivṛttā-bhūyo’nyāni gṛhasyārthe āneṣyā-
mīti | yāvadasau sālavṛkṣamadhirūḍhā patitā | bhagavata: kṛtopasthānā kālagatā praṇīteṣu 
deveṣu trāyastriṃśeṣupapannā yāvatsālapuṣpavimānālaṃkṛtā devasamitimupasaṃkrāntā ||
tasmiṃśca kāle śakro devendra: sudharmāyāṃ devasabhāyāṃ devagaṇasya madhye buddhasya varṇaṃ 
bhāṣate, dharmasya saṃghasya ca varṇaṃ bhāṣate | dadarśa śakro devendrastāṃ devakanyāṃ sālapuṣpa-
vimānālaṃkṛtāmuttaptakuśalamūlām | dṛṣṭvā ca gāthayā pratyabhāṣata-
gātraṃ kena vimṛṣṭakāñcananibhaṃ padmotpalābhaṃ tava
gātraśrīratulā kṛteyamiha te dehātprabhā ni:sṛtā |
vaktraṃ kena vibuddhapadmasadṛśaṃ cāmīkarābhaṃ tava 
brūhi tvaṃ mama devate phalamidaṃ yatkarmajaṃ bhujyate ||1||
devatā prāha-
saśrāvako narāditya ākīrṇo varalakṣaṇai: |
tatkarma kuśalaṃ kṛtvā rājate’bhyadhikaṃ mama |
jalajenduviśuddhābhaṃ vadanaṃ kāntadarśanam ||2||
śakra: prāha-
aho guṇamayaṃ kṣetraṃ sarvadoṣavivarjitam |
yatra nyastaṃ tvayā bījamiṣṭaṃ svargopapattaye ||3||
@135
ko nārcayetpravarakāñcanarāśigauraṃ 
buddhaṃ viśuddhakamalāyatapatranetram |
yatrādhikārajanitāni varāṅganānāṃ 
rejurmukhāni kamalāyatalocanani ||4||
dharmatā khalu devaputrasya vā devakanyāyā vā aciropasaṃpannasya trīṇi cittānyutpa-
dyante-kutaścyuta:, kutropapanna:, kena karmaṇeti | sā paśyati-manuṣyebhyaścyutā, praṇīteṣu 
deveṣu trāyastriṃśeṣūpapannā, bhagavato’ntike cittaṃ prasādyeti | atha tasyā devakanyāyā eta-
dabhavat-na mama pratirūpaṃ syādyadahaṃ paryuṣitaparivāsā bhagavantaṃ darśanāyopasaṃkrāmeyam |
yannavahamaparyuṣitaparivāsā eva bhagavantaṃ darśanāyopasaṃkrāmeyamiti | atha sā devakanyā 
calavimalakuṇḍaladharā hārārdhahāravirājitagātrī maṇiratnavicitracūḍā kuṅkumatamālapatraspṛkkādi-
saṃsṛṣṭagātrī anekadevatāśatasahasraparivṛtā tenaiva sālapuṣpavimānena saha bhagavatsakāśa-
mupasaṃkrāntā | bhagavantaṃ puṣpairavakīrya bhagavata: purastānniṣaṇṇā dharmaśravaṇāya | atha 
bhagavāṃstasyā devatāyā āśayānuśayaṃ dhātuṃ prakṛtiṃ ca jñātvā tādṛśīṃ caturāryasatyasaṃprati-
vedhikīṃ dharmadeśanāṃ kṛtavān, yāṃ śrutvā tayā devakanyayā viṃśatiśikharasamudgataṃ satkāya-
dṛṣṭiśailaṃ jñānavajreṇa bhittvā srotaāpattiphalaṃ sākṣātkṛtam | sā dṛṣṭasatyā trirudāna-
mudānayati-idamasmākaṃ bhadanta na mātrā kṛtaṃ, na pitrā, na devatābhirna rājñā neṣṭena 
svajanabandhuvargeṇa, na pūrvapretairna śramaṇabrāhmaṇairyadbhagavatāsmākaṃ kṛtam | ucchoṣitā rudhirāśru-
samudrā:, laṅghitā asthiparvatā:, pihitānyapāyadvārāṇi, vivṛtāni svargamokṣadvārāṇi,
pratiṣṭhāpitā: smo devamanuṣyeṣu | āha ca-
tavānubhāvātpihita: sughoro hyapāyamārgo bahudoṣayukta: |
apāvṛtā svargagati: supuṇyā nirvāṇamārgaśca mayopalabdha: ||5||
tvadāśrayāccāptamapetadoṣaṃ mayādya śuddhaṃ suviśuddhacakṣu: |
prāptaṃ ca śāntaṃ padamāryakāntaṃ tīrṇā ca du:khārṇavapāramasmi ||6||
naravarendra narāmarapūjita vigatajanmajarāmaraṇāmaya |
bhavasahasrasudurlabhadarśana saphalamadya mune tava darśanam || iti ||7||
avanamya tata: pralambahārā caraṇau dvāvabhivandya jātaharṣā |
parigamya ca dakṣiṇaṃ jitāriṃ suralokābhimukhī divaṃ jagāma ||8||
athāsau devakanyā vaṇigiva labdhalābha:, sasyasaṃpanna iva karṣaka:, śūra iva vijita-
saṃgrāma:, sarvarogaparimukta ivāturo yayā vibhūtyā bhagavatsakāśamāgatā, tayaiva vibhūtyā 
svabhavanaṃ gatā ||
@136
bhikṣava: pūrvarātrāpararātraṃ jāgarikāyogamanuyuktā viharanti | tairdṛṣṭo bhagavato’ntike
udāro’vabhāsa:, yaṃ dṛṣṭvā saṃdigdhā bhagavantaṃ papracchu:-kiṃ bhadanta imāṃ rātriṃ brahmā sahāṃpati: 
śakro devendraścatvāro lokapālā bhagavantaṃ darśanāyopasaṃkrāntā: ? bhagavānāha-na bhikṣavo
brahmā sahāṃpatirna śakro devendro nāpi catvāro lokapālā māṃ darśanāyopasaṃkrāntā: | api tu
dṛṣṭā yuṣmābhi: sā dārikā, yayā ahamantarmārge sālapuṣpairavakīrṇa: ? evaṃ bhadanta | saiṣā
mamāntike cittamabhiprasādya kālagatā praṇīteṣu deveṣu trāyastriṃśeṣupapannā | sā imāṃ rātriṃ 
matsakāśamupasaṃkrāntā | tasyā mayā dharmo deśita:, dṛṣṭasatyā ca svabhavanaṃ gatā | tasmāttarhi 
bhikṣava evaṃ śikṣitavyaṃ yacchāstāraṃ satkariṣyāmo gurukariṣyāmo mānayiṣyāma: pūjayiṣyāma: |
śāstāraṃ satkṛtya gurukṛtya mānayitvā pūjayitvopaniśritya vihariṣyāma: | ityevaṃ vo bhikṣava: 
śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
54 śrīmatī |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandaka-
nivāpe | rājagṛhe nagare rājā bimbisāro rājyaṃ kārayati ṛddhaṃ ca sphītaṃ ca kṣemaṃ ca 
subhikṣaṃ ca ākīrṇabahujanamanuṣyaṃ ca praśāntakalikalahaḍimbaḍamaraṃ taskararogāpagataṃ śālīkṣugo-
mahiṣīsaṃpannamakhilamakaṇṭakamekaputrakamiva rājyaṃ pālayati | yadā rājñā bimbisāreṇa bhagavata: 
sakāśātsatyāni dṛṣṭāni, tadā rātriṃ bhagavantamupasaṃkrāmati sārdhamanta:pureṇa | atha rājā 
bimbisāro’pareṇa samayena saṃprāpte vasantakālasamaye saṃpuṣpiteṣu pādapeṣu haṃsakrauñcamayūra-
śukaśārikākokilajīvaṃjīvakanirghoṣite vanaṣaṇḍe devyā sahānta:puraparivṛta udyānabhūmiṃ 
nirgata: | tatra cānta:purikābhī rājā vijñapta:-deva vayaṃ na śaknumo’hanyahani bhagavantamupasaṃ-
kramitum | tatsādhu devo’sminnanta:pure tathāgatasya keśanakhastūpaṃ pratiṣṭhāpayed yatra vayamasakṛ-
tpuṣpairgandhairmālyairvilepanaiśchatrairdhvajai: patākābhi: pūjāṃ kuryāmeti | yāvadrājñā bimbisāreṇa
bhagavān vijñapta:-dīyatāmasmabhyaṃ keśanakhaṃ yena vayaṃ tathāgatastūpamanta:puramadhye pratiṣṭhāpayāma 
iti | yāvadbhagavatā keśanakhaṃ dattam | rājñā bimbisāreṇa mahatā satkāreṇānta:purasahāyena 
tathāgatasya keśanakhastūpo’nta:puramadhye pratiṣṭhāpita: | tatra cānta:pure’nta:purikā dīpadhūpa-
puṣpagandhamālyavilepanairabhyarcanaṃ kurvanti ||
yadā punā rājñā ajātaśatruṇā devadattavigrāhitena pitā dhārmiko dharmarājo jīvi-
tād vyavaropita:, svayaṃ ca rājyaṃ pratipanna:, tadā bhagavacchāsane sarvadeyadharmā: samucchinnā: |
@137
kriyākāraśca kārito na kenacittathāgatastūpe kārā: kartavyā iti | yadā pañcadaśyāṃ pravāraṇā 
saṃvṛttā, tadā tatra keśanakhastūpe na kaścitsaṃmārjanaṃ dīpadhūpapuṣpadānaṃ vā kurute | tato’nta:-
purikā: keśanakhastūpaṃ tathāvidhaṃ rājānaṃ ca bimbisāramanusmṛtya karuṇakaruṇaṃ roditumārabdhā:-
hā kaṣṭaṃ dharmarājaviyogādvayaṃ puṇyātprahīṇā iti | tatra ca śrīmatī nāmānta:purikā | sā svakaṃ 
jīvitamagaṇayitvā buddhaguṇāṃścānusmṛtya keśanakhastūpaṃ saṃmṛjya dīpamālāmakārṣīt | yāva-
dajātaśatrurupariprāsādatalagata: tamudāramavabhāsaṃ dṛṣṭvā papraccha kimidamiti | yāvadanyayā 
kathitam–śrīmatyā keśanakhastūpe dīpamālā kṛteti | tata: śrīmatīmāhūya kathayati-kimarthaṃ 
rājaśāsanamatikramasīti | sā kathayati-yadyapi mayā tava śāsanamatikrāntam, kiṃ tu dharmarājasya 
mayā bimbisārasya śāsanaṃ nātikrāntamiti | tatastena kupitena cakraṃ kṣiptvā jīvitād 
vyavaropitā | sā bhagavati prasannacittā kālagatā praṇīteṣu deveṣu trāyastriṃśeṣūpapannā ||
tatra kāle devasamitirupasthitā | atha śrīmatī devakanyā samantayojanaṃ divyaprabhā-
maṇḍalāvabhāsitā devasamitimupasaṃkrāntā | tata: śakro devendrastamudāramavabhāsaṃ divyāṃ ca 
prabhāṃ samantayojanāṃ dṛṣṭvā papraccha-
gātraṃ kena vimṛṣṭakāñcananibhaṃ padmotpalābhaṃ tava
gātraśrīratulā kṛteyamiha te dehātprabhā ni:sṛtā |
vaktraṃ kena vibuddhapadmasadṛśaṃ cāmīkarābhaṃ tava
brūhi tvaṃ mama devate phalamidaṃ yatkarmajaṃ bhujyate ||1||
devatā prāha-
trailokyanāthaṃ jagata: pradīpaṃ nirīkṣya buddhaṃ varalakṣaṇāḍhyam |
cakāra dīpaṃ vadatāṃ varasya tamonudaṃ kleśatamonudasya ||2||
dṛṣṭvā prabhāṃ candramarīcivarṇāṃ cakāra bhāvena munau prasādam |
prabhāṃ ca harṣātsamudīkṣya śāstuścakre praṇāmaṃ vadatāṃ varasya ||3||
tatkarmaṇā{1. Speyer: tatkarmaṇa: against Mss.} śriyā dehaṃ rājate’bhyadhikaṃ mama |
jalajenduviśuddhābhaṃ vadanaṃ kāntadarśanam ||4||
śakra: prāha-
aho guṇamayaṃ kṣetraṃ sarvadoṣavivarjitam |
yatra nyastaṃ tvayā bījamiṣṭaṃ svargopapattaye ||5||
@138
ko nārcayetpravarakāñcanarāśigauraṃ 
buddhaṃ viśuddhakamalāyatapatranetram |
yatrādhikārajanitāni varāṅganānāṃ 
rejurmukhāni kamalāyatalocanāni ||6||
dharmatā khalu devaputrasya vā devakanyāyā vā aciropapannasya trīṇi cittānyutpadyante-
kutaścyuta:, kutropapanna:, kena karmaṇeti | sā paśyati-manuṣyebhyaścyutā, praṇīteṣu deveṣu 
trāyastriṃśeṣūpapannā, bhagavato’ntike cittamabhiprasādyeti | atha śrīmatyā devakanyāyā eta-
dbhavat-na mama pratirūpaṃ syādyadahaṃ paryuṣitaparivāsā bhagavantaṃ darśanāyopasaṃkrāmeyam |
yannvahamaparyuṣitaparivāsā eva bhagavantaṃ darśanāyopasaṃkrāmeyamiti | atha śrīmatī devakanyā
divyaprabhāvabhāsapariveṣṭitā divyānāmutpalapadmakumudapuṇḍarīkamandāravāṇāmutsaṅgaṃ pūrayitvā 
sarvaṃ veṇuvanaṃ kalandakanivāpamudāreṇāvabhāsenāvabhāsya bhagavantaṃ puṣpairavakīrya bhagavata: 
purastānniṣaṇṇā dharmaśravaṇāya ||
atha bhagavāñcchrīmatyā devakanyāyā āśayānuśayaṃ dhātuṃ prakṛtiṃ ca jñātvā tādṛśīṃ 
caturāryasatyasaṃprativedhikīṃ dharmadeśanāṃ kṛtavān, yāṃ śrutvā śrīmatyā devakanyayā viṃśati-
śikharasamudgataṃ satkāyadṛṣṭiśailaṃ jñānavajreṇa bhittvā srotaāpattiphalaṃ prāptam | sā dṛṣṭasatyā 
trirudānamudānayati-idamasmākaṃ bhadanta na mātrā kṛtaṃ, na pitrā, na rājñā, na devatābhi-
rneṣṭena svajanabandhuvargeṇa, na pūrvapretairna śramaṇabrāhmaṇairyadbhagavatāsmākaṃ kṛtam | ucchoṣitā 
rudhirāśrusamudrā:, laṅghitā asthiparvatā:, pihitānyapāyadvārāṇi, vivṛtāni svargamokṣadvārāṇi, 
pratiṣṭhāpitā: smo devamanuṣyeṣu | āha ca-
tavānubhāvātpihita: sughoro hyapāyamārgo bahudoṣayukta: |
apāvṛtā svargagati: supuṇyā nirvāṇamārgaśca mayopalabdha: ||7||
tvadāśrayāccāptamapetadoṣaṃ mayādya śuddhaṃ suviśuddhacakṣu: |
prāptaṃ ca śāntaṃ padamāryakāntaṃ tīrṇā ca du:khārṇavapāramasmi ||8||
naravarendra narāmarapūjita vigatajanmajarāmaraṇāmaya |
bhavasahasrasudurlabhadarśana saphalamadya mune tava darśanam ||9||
avanamya tata: pralambahārā caraṇau dvāvabhivandya jātaharṣā |
parigamya ca dakṣiṇaṃ jitāriṃ suralokābhimukhī divaṃ jagāma ||10||
atha śrīmatī devakanyā vaṇigiva labdhalābha:, sasyasaṃpanna iva karṣaka:, śūra iva 
jitasaṃgrāma:, sarvarogavimukta ivātura:, yayā vibhūtyā bhagavatsakāśamāgatā, tayaiva vibhūtyā 
svabhavanaṃ gatā ||
@139
bhikṣava: pūrvarātrāpararātraṃ jāgarikāyogamanuyuktā viharanti | tairdṛṣṭo bhagavato’ntike 
udāro’vabhāsa: | yaṃ dṛṣṭvā saṃdigdhā bhagavantaṃ papracchu:-kiṃ bhagavannimāṃ rātriṃ brahmā sahāṃpati: 
śakro devendraścatvāro lokapālā bhagavantaṃ darśanāyopasaṃkrāntā: ? bhagavānāha-na bhikṣavo
brahmā sahāṃpatirna śakro devendro nāpi catvāro lokapālā māṃ darśanāyopasaṃkrāntā: |
api tu rājño bimbisārasya śrīmatī nāmānta:purikā svajīvitamagaṇayitvā buddhaguṇāṃ ścānusmṛtya 
tathāgatasya keśanakhastūpe dīpamālāṃ kṛtavatī | tato rājñā ajātaśatruṇā kupitena jīvi-
tād vyavaropitā | sā mamāntike cittaṃ prasādya kālagatā praṇīteṣu trāyastriṃśeṣūpapannā |
sā asyāṃ rātrau matsakāśamupasaṃkrāntā | tasyā mayā dharmo deśita:, dṛṣṭasatyā ca svabhavanaṃ gatā |
tasmāttarhi bhikṣava evaṃ śikṣitavyaṃ yacchāstāraṃ satkariṣyāmo gurukariṣyāmo mānayiṣyāma: 
pūjayiṣyāma: | śāstāraṃ satkṛtya gurukṛtya mānayitvā pūjayitvopaniśritya vihariṣyāma: | ityevaṃ 
vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
55 vastram |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairkṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | yadā
anāthapiṇḍadena gṛhapatinā buddhapramukhāya bhikṣusaṃghāya jetavanaṃ niryātitam, krameṇa (ca)
koṭiśataṃ bhagavacchāsane dattam, tadā tasya buddhirabhavat-kimatrāścaryaṃ yadahaṃ dānāni 
dadāmi, puṇyāni vā karomi, yannvahaṃ daridrajanānugrahārthaṃ śrāvastīnivāsino janakāyā-
cchandakabhikṣaṇaṃ kṛtvā bhagavantaṃ saśrāvakasaṃghamupatiṣṭheyam | evaṃ me mahājanānugraha: kṛto 
bhaviṣyati, bahu cānena puṇyaṃ prasūtaṃ bhaviṣyatīti | tato’nāthapiṇḍadena gṛhapatinā eṣa
vṛttānto rājñe nivedita: | rājñā sarvasyāṃ śrāvastyāṃ ghaṇṭāvaghoṣaṇaṃ kāritam–śṛṇvantu bhavanta:
śrāvastīnivāsina: paurā: | adya saptame divase anāthapiṇḍado gṛhapatirhastiskandhābhirūḍha-
stathāgatasya saśrāvakasaṃghasyārthāya cchandakabhikṣaṇaṃ kartukāma: | yasya vo yanmātraṃ parityaktaṃ
tadanupradātavyamiti | yāvatsaptame divase anāthapiṇḍado gṛhapatirhastiskandhādhirūḍhastathā-
gatasya saśrāvakasaṃghasyārthāya chandakabhikṣaṇaṃ kartuṃ pravṛtta: | tatra yeṣāṃ yanmātro vibhavaste tanmātraṃ 
dātuṃ pravṛttā: | keciddhāraṃ prayacchanti, kecitka{1. Some Mss. read here: keciddharṣaṃ prayānti, kecitkaṭakaṭaṃ, i.e.some were
delighted and others murmered, which is clearly an interpolation,
not supported by chinese version. harṣa is mentioned as an ornament.}ṭakam, kecitkeyūram, kecijjātarūpamālām, 
@140
kecidaṅgulimudrām, kecinmuktāhāram, keciddhiraṇyam, kecitsuvarṇam, kecidantaśa: kārṣā-
paṇam | gṛhapatirapi parānugrahārthaṃ pratigṛhṇāti ||
yāvadanyatamā strī paramadaridrā | tayā tribhirmāsai: kṛcchreṇa paṭaka upārjita: | sā taṃ 
paṭakaṃ prāvṛtya vīthīmavatīrṇā | anāthapiṇḍadaśca tayā dūrata evāgacchan śaṅkhapaṭahairvādyamānairava-
lokita: | tayānyatama upāsaka: pṛṣṭa:-yadi tāvadayaṃ gṛhapatirāḍhyo mahādhano mahābhogo’ntarbhūmau 
nigūḍhānyapi nidhānāni paśyati, kasmādayaṃ parakulebhyo bhaikṣyamaṭatīti | sā upāsakenoktā-
parānugrahārtham | ye’samarthā bhagavantaṃ saśrāvakasaṃghaṃ bhojayitum, teṣāmarthe’nugrahaṃ karoti | kathaṃ 
bahava: sametā bhagavantaṃ pratipādayeyuriti | tatastasyā dārikāyā buddhirutpannā-ahaṃ tāva-
dakṛtapuṇyā, na me śaktirasti, yadahamekākinī bhagavantaṃ saśrāvakasaṃghaṃ bhojanena pratipāda-
yeyam | yannvahamatra kiṃcidanupradadyāmiti | sā svakaṃ vibhavamavalokayantī na kiṃcitpaśyati 
ṛte paṭakāt | sā cintayituṃ pravṛttā-yadyahamihasthaiva paṭakaṃ pradāsyāmi, nagnā bhaviṣyāmi |
yannvahaṃ śaraṇapṛṣṭhamabhiruhya paṭakaṃ kṣipeyamiti | tata: sā śaraṇapṛṣṭhamabhiruhya svaśarīrātpaṭaka
mavanīya anāthapiṇḍadasyopari kṣiptavatī | sā gṛhapatinā saṃlakṣitā-nūnamasyā eṣa eva vibhavo
yadanayā śaraṇasaṃsthayā kṣiptamiti | tena svapauruṣeyāṇāmājñānupradattā-gacchantu bhavanta:, 
avalokayantu kenāyaṃ paṭaka: kṣipta iti | tairavalokitā yāvadutkuṭukā niṣaṇṇā | tatastai: 
pṛṣṭā | tayā coktam-yo me vibhava āsītsa me bhagavadguṇānukīrtanaṃ pratiśrutya dāridryabhayabhītayā
tathāgatapramukhe bhikṣusaṃghe datta iti | tatastairanāthapiṇḍadāya niveditam | tato’nāthapiṇḍa-
dena gṛhapatinā paramavismayajātena sā dārikā vicitrairvastrairābharaṇaiścācchāditā | sā 
cālpāyuṣkā kālagatā praṇīteṣu deveṣu trāyastriṃśeṣupapannā | upapannamātrāyāstasyāstathāvidhāni 
vastrāṇi prādurbhūtāni, na kasyacidanyasya devaputrasya vā devakanyāyā vā ||
dharmatā khalu devaputrasya vā devakanyāyā vā aciropasaṃpannasya trīṇi cittānyutpadyante-
kutaścyuta:, kutropapanna:, kena karmaṇeti | sā paśyati manuṣyebhyaścyutā, praṇīteṣu deveṣu trāya-
striṃśeṣūpapannā, bhagavata: paṭakapradānāditi | tato vastradāyikā devakanyā calavimala-
kuṇḍaladharā hārārdhahāravibhūṣitagātrī maṇiratnavicitracūḍā kuṅkumatamālapatraspṛkkādisaṃsṛṣṭa-
gātrī tāmeva rātriṃ divyānāmutpalapadmakumudapuṇḍarīkamandāravāṇāṃ puṣpāṇāmutsaṅgaṃ pūrayitvā 
sarvaṃ jetavanamudāreṇāvabhāsenāvabhāsya bhagavantaṃ puṣpairavakīrya bhagavata: purastānniṣaṇṇā dharma-
śravaṇāya | atha bhagavān paṭakapradāyikāyā devakanyāyā āśayānuśayaṃ dhātuṃ prakṛtiṃ ca jñātvā 
tādṛśīṃ caturāryasatyasaṃprativedhikīṃ dharmadeśanāṃ kṛtavān, yāṃ śrutvā paṭapradāyikāyā 
devakanyāyā viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotaāpattiphalaṃ 
sākṣātkṛtam | sā dṛṣṭasatyā trirudānamudānayati-idamasmākaṃ bhadanta na mātrā kṛtaṃ na pitrā 
na rājñā na devatābhirneṣṭena svajanabandhuvargeṇa na pūrvapretairna śramaṇabrāhmaṇairyadbhagavatāsmākaṃ 
@141
kṛtam | ucchoṣitā rudhirāśrusamudrā:, laṅghitā asthiparvatā: pihitānyapāyadvārāṇi, vivṛ-
tāni svargamokṣadvārāṇi, pratiṣṭhāpitā: smo devamanuṣyeṣu | āha ca-
tavānubhāvātpihita: sughoro hyapāyamārgo bahudoṣayukta: |
apāvṛtā svargagati: supuṇyā nirvāṇamārgaśca mayopalabdha: ||1||
tvadāśrayāccāptamapetadoṣaṃ mayādya śuddhaṃ suviśuddhacakṣu: |
prāptaṃ ca śāntaṃ padamāryakāntaṃ tīrṇā ca du:khārṇavapāramasmi ||2||
naravarendra narāmarapūjita vigatajanmajarāmaraṇāmaya | 
bhavasahasrasudurlabhadarśana saphalamadya mune tava darśanam ||3|| iti ||
avanamya tata: pralambahārā caraṇau dvāvabhivandya jātaharṣā |
parigamya ca dakṣiṇaṃ jitāriṃ suralokābhimukhī divaṃ jagām ||4||
atha paṭapradāyikā devakanyā vaṇigiva labdhalābha:, sasyasaṃpanna iva karṣaka:, śūra
iva vijitasaṃgrāma:, sarvarogaparimukta ivāturo yayā vibhūtyā bhagavatsakāśamāgatā tayaiva 
vibhūtyā svabhavanaṃ gatā ||
bhikṣava: pūrvarātrāpararātraṃ jāgarikāyogamanuyuktā viharanti | tairdṛṣṭo bhagavato’ntike
udāro’vabhāsa: | yaṃ dṛṣṭā saṃdigdhā bhagavantaṃ papracchu:-kiṃ bhagavannasyāṃ rātrau bhagavantaṃ
darśanāya brahmā sahāṃpati: śakro devendraścatvāro lokapālā upasaṃkrāntā: ? bhagavānāha-na 
bhikṣavo brahmā sahāṃpatirna śakro devendro nāpi catvāro lokapālā māṃ darśanāyopasaṃkrāntā: |
yā daridradārikā anāthapiṇḍadasya gṛhapateśchandakabhikṣaṇaṃ kurvāṇasya paṭaṃ dattvā kālagatā, 
praṇīteṣu deveṣu trāyastriṃśeṣupapannā, sā imāṃ rātriṃ matsakāśamupasaṃkrāntā | tasyā mayā dharmo 
deśita: | sā prasādajātā prakrāntā, dṛṣṭasatyā ca svabhavanaṃ gatā | tasmāttarhi bhikṣava evaṃ śikṣi-
tavyam, yadbuddhadharmasaṃgheṣu kārān kariṣyāmo nāpakārān | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
56 śuka: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna–
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
rājagṛhe nagare rājā bimbisāro rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ 
ca ākīrṇabahujanamanuṣyaṃ ca praśāntakalikalahaḍimbaḍamaraṃ taskararogāpagataṃ śālīkṣugomahiṣī-
saṃpannamakhilamakaṇṭakam | ekaputrakamiva rājyaṃ pālayati | sa ca rājā śrāddho bhadra: kalyāṇāśaya
@142
ātmahitaparahitapratipanna: kāruṇiko mahātmā dharmakāma: prajāvatsala: | yāvadasau bhaga-
vaddarśanotkaṇṭhita: kare kapolaṃ dattvā cintāparo vyavasthita: | tato’mātyairukta:-kimarthaṃ deva 
śoka: kriyata iti | rājovāca-ciradṛṣṭo me sugata: | so’hamākāṅkṣāmi bhagavato 
darśanamiti | aśrauṣīdbhagavān divāvihāropagato divyena śrotreṇa viśuddhenātikrāntamānuṣeṇa
rājā bimbisāra utkaṇṭhita iti | atrāntare nāsti kiṃcidbuddhānāṃ bhagavatāmajñātamadṛṣṭa-
maviditamavijñātam | dharmatā khalu buddhānāṃ bhagavatāṃ mahākāruṇikānāṃ lokānugrahapravṛttānā-
mekārakṣāṇāṃ śamathavipaśyanāvihāriṇāṃ tridamathavastukuśalānāṃ caturoghottīrṇānāṃ caturṛddhipāda-
caraṇatalasupratiṣṭhitānāṃ caturṣu saṃgrahavastuṣu dīrgharātrakṛtaparicayānāṃ pañcāṅgaviprahīṇānāṃ 
pañcagatisamatikrāntānāṃ ṣaḍṅgasamanvāgatānāṃ ṣaṭpāramitāparipūrṇānāṃ saptabodhyaṅgakusumāḍhyānā-
maṣṭāṅgamārgadeśikānāṃ navānupūrvasamāpattikuśalānāṃ daśabalabalināṃ daśadiksamāpūrṇayaśasāṃ 
daśaśatavaśavartiprativiśiṣṭānām–trirātrestrirdivasasya buddhacakṣuṣā lokaṃ vyavalokya jñānadarśanaṃ 
pravartate-ko hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka: kṛcchra-
saṃkaṭasaṃbādhaprāpta:, ko’pāyanimna:, ko’pāyapravaṇa:, ko’pāyaprāgbhāra:, kamahamapāyāduddhṛtya 
svarge mokṣe ca pratiṣṭhāpayeyam, kasya kāmapaṅkanimagnasya hastoddhāramanupradadyām, kamārya-
dhanavirahitamāryadhanaiśvaryādhipatye pratiṣṭhāpayeyam, kasyānavaropitāni kuśalamūlānyavaropayeyam, 
kasyāvaropitāni paripācayeyam, kasya paripakvāni vimocayeyam | āha ca–
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
tato bhagavān rājño bimbisārasyānugrahārthaṃ trayāṇāṃ vārṣikāṇāṃ māsānāmatyayātkṛta-
cīvaro niṣṭhitacīvara: samādāya pātracīvaraṃ janapadacārikāṃ prakrānta: | anupūrveṇa cārikāṃ 
carannanyatamaṃ vanaṣaṇḍamanuprāpta: | tatra ca vanaṣaṇḍe manuṣyapralāpī śuka: prativasati | tena 
bhagavān dūrata eva dṛṣṭa: | tatastvaritatvaritaṃ bhagavantamuvāca-etu bhagavān, svāgataṃ bhagavate,
kriyatāmasmākamanugraha:, ihaiva vanaṣaṇḍe ekāṃ rātriṃ prativaseti tato bhagavāñchukasyānu-
grahārthaṃ yatra vṛkṣe śukasyālayastatra tṛṇasaṃstaraṃ saṃstīrya paryaṅkeṇa niṣaṇṇa:, anyavṛkṣeṣu 
mahāśrāvakā:, tata: śuka: kṛtsnāṃ rātrimitastatastaṃ vanaṣaṇḍaṃ paryaṭati, mā haiva kaścidbhaga-
vantaṃ saśrāvakasaṃghaṃ viheṭhayiṣyatīti manuṣyo vā amanuṣyo vā yakṣo vā rākṣaso vā 
śvāpadaścaṇḍaśṛṅgo veti | tata: prabhātāyāṃ rajanyāṃ bhagavantaṃ tri:pradakṣiṇīkṛtya kṣamayitu-
mārabdha: | kṣamasva bhagavaṃstiryagyonigato’ham, nāsti me vibhavo yena bhagavantamabhyarcayeyam, 
api tvahamagrato gacchāmi | rājño bimbisārasya bhagavata āgamanaṃ nivedayāmīti |
evamastviti | yāvadasau rājña: sakāśaṃ saṃprasthita: | anupūrveṇa rājña: sakāśamanuprāpta: |
tasmiṃśca samaye rājā upariprāsādatalagato niṣpuruṣeṇa tūryeṇa krīḍati ramate paricārayati |
tata: śuko mānuṣapralāpī rājānamuvāca | bho rājan, viditaṃ te bhavatu-bhagavān saśrāvaka-
@143
saṃghastava vijitamanuprāpta: | tadarhati devo bhaktaṃ sajjīkartumiti | tato rājā tvaritatvaritaṃ 
prāsādādavatīryāmātyagaṇaparivṛto bhagavato’rthena āsanakāni prajñapya chatradhvajapatākābhi-
rvicitraiśca gandhapuṣpadhūpairbhagavantaṃ pratyudgata: | tato rājñā bhagavān saśrāvakasaṃgho mahatā satkāreṇa 
praveśita:, praṇītena cāhāreṇa saṃtarpita: ||
atha śukasyaitadabhavat-yadbhagavān saśrāvakasaṃgha evaṃvibhūtistatsarvaṃ māmāgamya |
iti viditvā hṛṣṭatuṣṭapramudita udagraprītisaumanasyajāto rājña: purastāditaścāmutaśca paryaṭan 
śyenakenāpahṛtya pañcatvamāpādita: | bhagavato’ntike cittaṃ prasādya kālagata: | praṇīteṣu deveṣu 
trāyastriṃśeṣūpapanna: ||
dharmatā khalu devaputrasya vā devakanyāyā vā aciropasaṃpannasya trīṇi cittānyutpadyante-
kutaścyuta: kutropapanna:, kena karmaṇeti | sa paśyati-tiryagbhyaścyuta:, praṇīteṣu deveṣu 
trāyastriṃśeṣūpapanna:, bhagavato’ntike cittamabhiprasādyeti | atha śukapūrviṇo devaputrasyaitadabhavat–
na mama pratirūpaṃ syādyadahaṃ paryuṣitaparivāso bhagavantaṃ darśanāyopasaṃkrāmeyam | yannvahamaparyu-
ṣitaparivāsa eva bhagavantaṃ darśanāyopasaṃkrāmeyamiti | atha śukapūrvī devaputraścalavimala-
kuṇḍaladharo hārārdhahāravirājitagātro maṇiratnavicitracūḍa: kuṅkumatamālapatraspṛkkādisaṃsṛṣṭa-
gātrastasyāmeva rātrau divyānāmutpalapadmakumudapuṇḍarīkamandāravāṇāṃ puṣpāṇāmutsaṅgaṃ pūrayitvā 
sarvaṃ jetavanamudāreṇāvabhāsenāvabhāsya bhagavantaṃ puṣpairavakīrya bhagavata: purastānniṣaṇṇo dharma-
śravaṇāya | atha bhagavāṃśchukapūrviṇo devaputrasyāśayānuśayaṃ dhātuṃ prakṛtiṃ ca jñātvā tādṛśīṃ 
caturāryasatyasaṃprativedhikīṃ dharmadeśanāṃ kṛtavān, yāṃ śrutvā śukapūrviṇā devaputreṇa viṃśati-
śikharasamudgataṃ satkāyadṛṣṭiśailaṃ jñ#navajreṇa bhittvā srotaāpattiphalaṃ sākṣātkṛtam | sa 
dṛṣṭasatyastrirudānamudānayati-idamasmākaṃ bhadanta na mātrā kṛtaṃ, na pitrā, na rājñā, na 
devatābhirneṣṭena svajanabandhuvargeṇa, na pūrvapretairna śramaṇabrāhmaṇiryadbhagavatāsmākaṃ kṛtam | ucchoṣitā 
rudhirāśrusamudrā:, laṅghitā asthiparvatā:, pihitānyapāyadvārāṇi, vivṛtāni svargamokṣadvārāṇi, 
pratiṣṭhāpitā: smo devamanuṣyeṣu | āha ca-
tavānubhāvātpihita: sughoro hyapāyamārgo bahudoṣayukta: |
apāvṛtā svargagati: supuṇyā nirvāṇamārgaśca mayopalabdha: ||2||
tvadāśrayāccāptamapetadoṣaṃ mayādya śuddhaṃ suviśuddhacakṣu: |
prāptaṃ ca śāntaṃ padamāryakāntaṃ tīrṇaśca du:khārṇavapāramasmi ||3||
naravarendra narāmarapūjita vigatajanmajarāmaraṇāmaya |
bhavasahasrasudurlabhadarśana saphalamadya mune tava darśanam ||4||
avanamya tata: pralambahāraścaraṇau dvāvabhivandya jātaharṣa: |
parigamya ca dakṣiṇaṃ jitāriṃ suralokābhimukho divaṃ jagāma ||5||
@144
atha śukapūrvī devaputro vaṇigiva labdhalābha:, sasyasaṃpanna iva karṣaka:, śūra iva
vijitasaṃgrāma:, sarvarogaparimukta ivāturo yayā vibhūtyā bhagavatsakāśamāgatastayaiva vibhūtyā
svabhavanaṃ gata: || 
bhikṣava: pūrvarātrāpararātraṃ jāgarikāyogamanuyuktā viharanti | tairdṛṣṭo bhagavato’ntike
udāro’vabhāsa: | yaṃ dṛṣṭvā saṃdigdhā bhagavantaṃ papracchu:-kiṃ bhagavannasyāṃ rātrau bhagavantaṃ 
darśanāya brahmā sahāṃpati: śakro devendraścatvāro lokapālā upasaṃkrāntā: ? bhagavānāha-na 
bhikṣavo brahmā sahāṃpatirna śakro devendro nāpi catvāro lokapālā māṃ darśanāyopasaṃkrāntā: |
api tu dṛṣṭa: sa yuṣmābhi: śuko yena vayaṃ tasmin vanaṣaṇḍe rātriṃ vastumupanimantritā iti ?
bhikṣava ūcu:-evaṃ bhadanteti | bhagavānāha-sa eṣa bhikṣava: kālaṃ kṛtvā praṇīteṣu deveṣu 
trāyastriṃśeṣūpapanna iti | bhikṣava ūcu:-kāni bhadanta śukapūrvakeṇa devaputreṇa karmāṇi 
kṛtāni yena śukeṣūpapanna:, kāni karmāṇi kṛtāni yena deveṣūpapanna:, satyadarśanaṃ ca kṛta-
miti | bhagavānāha-śukapūrvakeṇaiva bhikṣavo devaputreṇa pūrvamanyāsu jātiṣu karmāṇi kṛtā-
nyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | śuka-
pūrvakeṇa devaputreṇa karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi 
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau, 
api tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi api kalpaśatairapi |
sāmagrīṃ prāpya kālaṃ ca phalanti khalu dehinām ||6||
bhūtapūrvaṃ bhikṣavo’tīte’dhvani asminneva bhadrakalpe viṃśativarṣasahasrāyuṣi prajāyāṃ 
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara: 
puruṣadamyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya 
viharati sma | tasyānyatama upāsaka: | tena śikṣāśaithilyaṃ kṛtam | tasya karmaṇo vipākā-
cchukeṣūpapanna: | yanmamāntike cittaṃ prasāditam, tena deveṣūpapanna: | yattena pariśiṣṭāni
śikṣāpadāni rakṣitāni, tena satyadarśanaṃ kṛtam | iti hi bhikṣava ekāntakṛṣṇānāṃ 
karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ vyatimiśra: |
tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva 
karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@145
57 dūta: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgho rājagṛhe varṣā upagato veṇuvane kalandakanivāpe |
atha anāthapiṇḍado gṛhapatiryena rājā prasenajitkauśalastenopasaṃkrānta: | upasaṃkramya rājānaṃ 
prasenajitaṃ jayenāyuṣā ca vardhayitvā vijñāpayati-yatkhalu deva jānīyāściradṛṣṭo’smābhi-
rbhagavān | paritṛṣitā: smo bhagavato darśanāya | icchāmo vayaṃ bhagavantaṃ draṣṭumiti | tato rājā 
anāthapiṇḍadaṃ gṛhapatimuvāca-kaccitte gṛhapate śrutaṃ kutra bhagavānetarhi varṣā upagata iti ?
anāthapiṇḍada uvāca-śrutaṃ me deva bhagavān rājagṛhe varṣā upagata iti ||
tato rājñā prasenajitā kauśalena anāthapiṇḍadādyaiśca paurajānapadāmātyairanyatama: puruṣo 
dūtyenāhūyokta:-ehi tvaṃ bho: puruṣa, yena bhagavāṃstenopasaṃkrāma | upasaṃkramya asmākaṃ vacanena 
bhagavata: pādau śirasā vandasva, alpābādhatāṃ ca pṛccha alpātaṅkaṃ ca laghūtthānatāṃ ca yātrāṃ 
ca balaṃ ca sukhaṃ cānavadyatāṃ ca sparśavihāratāṃ ca | evaṃ ca vada-rājā bhadanta kauśala: śrāvastī-
nivāsinaśca paurā ākāṅkṣanti bhagavato darśanam | evaṃ cāhu:-ciradṛṣṭo’smābhirbhagavān |
paritṛpitā: smo bhagavato darśanāya | icchāmo vayaṃ bhagavantaṃ draṣṭum | sādhu bhagavāñchrāvastī-
māgacchedanukampāmupādāyeti | evaṃ deveti sa puruṣo rājña: prasenajita: kauśalasya sāmātya–
paurajānapadasya pratiśrutya śrāvastīto’nupūrveṇa cañcūryamāṇo rājagṛhaṃ nagaramanuprāpta: | tata: 
pūrvaṃ rājagṛhaṃ nagaramavalokya yena bhagavāṃstenopasaṃkrānta: | upasaṃkramya bhagavata: pādau śirasā 
vanditvaikānte niṣaṇṇa: | ekāntaniṣaṇṇa: sa puruṣo bhagavantamidamavocat–rājā bhadanta 
prasenajitkauśala: śrāvastīnivāsinaśca paurā bhagavata: pādau śirasā vanditvā alpāvādhatāṃ 
pṛcchanti, alpātaṅkatāṃ ca laghūtthānatāṃ ca yātrāṃ ca balaṃ ca sukhaṃ cānavadyatāṃ ca sparśa-
vihāratāṃ ca | evaṃ cāhu:-ciradṛṣṭo’smābhirbhagavān | paritṛṣitā: smo bhagavato darśanāya |
icchāmo vayaṃ bhagavantaṃ draṣṭum| sādhu bhagavāñchrāvastīmāgacchedanukampāmupādāyeti | bhagavā-
nāha-sacenme bho: puruṣa rājā bimbisāro’nujñāsyati, gamiṣyāmīti | tata: sa dūto rājānaṃ 
bimbisāramanujñāpya bhagavantamidamavocat-anujñāto’si bhagavan rājñā bimbisāreṇa gamanāya, 
yasyedānīṃ bhagavān kālaṃ manyata iti | adhivāsayati bhagavāṃstasya puruṣasya tūṣṇībhāvena ||
atha bhagavāṃstrayāṇāṃ vārṣikāṇāṃ māsānāmatyayātkṛtacīvaro niṣṭhitacīvara: samādāya
pātracīvaraṃ mahatā parivāreṇa śrāvastyabhimukho’bhijagāma | dūto’pi rathābhirūḍha: saṃprasthita: |
athāsau dadarśaṃ buddhaṃ bhagavantaṃ padbhayāṃ saṃprasthitam | tato rathādavatīrya yena bhagavāṃstenāñjaliṃ
praṇamya bhagavantamidamavocat pratigṛhyatāṃ bhagavannasmākīno ratho’nukampāmupādāyeti ||
@146
bhagavānāha-
ṛddhipādarathenāhaṃ samyagvyāyāmavartinā |
vicarāmi mahīṃ kṛtsnāmakṣata: kleśakaṇṭakai: ||1|| iti ||
dūta: prāha-yadyapi bhagavānṛddhipādayānayāyī, tathāpi tu kriyatāṃ mamānugrahārthamanu-
kampeti | atha bhagavān dūtasyānugrahārthamṛddhyā rathasyopari sthita: | tato bhagavān rathābhirūḍha: 
śrāvastīmanuprāpta: | dūtena ca rājñe niveditam | atha rājā sāmātya: sapaurajānapado 
bhagavantaṃ pratyudgata: | tatraiva ca jetavane rātriṃ vāsamupagato dharmaśravaṇāya | sa ca dūto’lpāyuṣko 
dharmaṃ śrutvā tasyāmeva rātrau kālagata: | sa kālaṃ kṛtvā praṇīteṣu deveṣu trāyastriṃśeṣūpapanna: ||
dharmatā khalu devaputrasya vā devakanyāyā vā aciropasaṃpannasya trīṇi cittā-
nyutpadyante-kutaścyuta:, kutropapanna:, kena karmaṇeti | sa paśyati manuṣyebhyaścyuta:, praṇīteṣu deveṣu
trāyastriṃśeṣūpapanna:, bhagavato’ntike cittamabhiprasādyeti | atha dūtapūrviṇo devaputrasyaitadabhavat-
na mama pratirūpaṃ syādyadahaṃ paryuṣitaparivāso bhagavantaṃ darśanāyopasaṃkrāmeyam | yannvahamaparyu-
ṣitaparivāsa eva bhagavantaṃ darśanāyopasaṃkrāmeyamiti | atha dūtapūrvī devaputraścalavimala-
kuṇḍaladharo hārārdhahāravirājitagātro maṇiratnavicitracūḍa: kuṅkumatamālapatraspṛkkādisaṃsṛṣṭa-
gātrastasyāmeva rātrau divyānāmutpalapadmakumudapuṇḍarīkamandāravāṇāṃ puṣpāṇāmutsaṅgaṃ pūrayitvā 
sarvaṃ jetavanamudāreṇāvabhāsenāvabhāsya bhagavantaṃ puṣpairavakīrya bhagavata: purastānniṣaṇṇo dharma-
śravaṇāya | atha bhagavān dūtapūrviṇo devaputrasyāśayānuśayaṃ dhātuṃ prakṛtiṃ ca jñātvā tādṛśīṃ 
caturāryasatyasaṃprativedhikīṃ dharmadeśanāṃ kṛtavān, yāṃ śrutvā dūtapūrviṇā devaputreṇa viṃśati-
śikharasamudgataṃ satkāyadṛṣṭiśailaṃ jñānavajreṇa bhittvā srotaāpattiphalaṃ sākṣātkṛtam | sa 
dṛṣṭasatyastrirudānamudānayati-idamasmākaṃ bhadanta na mātrā kṛtaṃ, na pitrā, na rājñā,
na devatābhirneṣṭena svajanabandhuvargeṇa na pūrvapretairna śramaṇabrāhmaṇairyadbhagavatāsmākaṃ kṛtam |
ucchoṣitā rudhirāśrusamudrā:, laṅghitā asthiparvatā:, pihitānyapāyadvārāṇi, vivṛtāni 
svargamokṣadvārāṇi, pratiṣṭhāpitā: smo devamanuṣyeṣu | āha ca–
tavānubhāvātpihita: sughoro hyapāyamārgo bahudoṣayukta: |
apāvṛtā svargagati: supuṇyā nirvāṇamārgaśca mayopalabdha: ||2||
tvadāśrayāccāptamapetadoṣaṃ mayādya śuddhaṃ suviśuddhacakṣu: |
prāptaṃ ca śāntaṃ padamāryakāntaṃ tīrṇaśca du:khārṇavapāramasmi ||3||
naravarendra narāmarapūjita vigatajanmajarāmaraṇāmaya |
bhavasahasrasudurlabhadarśana saphalamadya mune tava darśanam ||4||
avanamya tata: pralambahāraścaraṇau dvāvabhivandya jātaharṣa: |
parigamya ca dakṣiṇaṃ jitāriṃ suralokābhimukho divaṃ jagāma ||5||
@147
atha dūtapūrvī devaputro vaṇigiva labdhalābha:, sasyasaṃpanna iva karṣaka:, śūra iva 
vijitasaṃgrāma:, sarvarogaparimukta ivāturo yayā hi vibhūtyā bhagavatsakāśamāgatastayaiva vibhūtyā
svabhavanaṃ gata: ||
tato rājā prasenajidupariprāsādatalagatastamudāramavabhāsaṃ dṛṣṭvā prabhātāyāṃ rajanyāṃ 
bhagavantaṃ papraccha-kiṃ bhagavannimāṃ rātriṃ bhagavantaṃ darśanāya brahmā sahāṃpati: śakro devendraścatvāro 
lokapālā upasaṃkrāntā: ? bhagavānāha-na mahārāja brahmā sahāṃpatirna śakro devendro nāpi 
catvāro lokapālā māṃ darśanāyopasaṃkrāntā:, api tu tāvako dūta: sa mamāntike citta-
mabhiprasādya kālagata: praṇīteṣu deveṣu trāyastriṃśeṣūpapanna: | sa imāṃ rātriṃ matsakāśamāgata: |
tasya mayā dharmo deśita: | sa dṛṣṭasatya: svabhavanaṃ gata iti | tato rājā vismayajāta: katha-
yati-aho buddho aho dharma: aho saṃgho yatra nāma parīttaṃ karma kṛtvā mahān vipāka iti |
atha rājā prasenajitkauśalo bhagavato bhāṣitamabhinandyānumodya bhagavata: pādau śirasā 
vanditvotthāyāsanātprakrānta: ||
tatra bhagavān bhikṣūnāmantrayate sma-tisra imā bhikṣavo’graprajñaptaya: | katamāstisra: ?
buddhe’graprajñaptirdharme saṃghe’graprajñapti: | buddhe’grapajñapti: katamā? ye kecitsattvā apadā vā dvipadā 
vā bahupadā vā rūpiṇo vā arūpiṇo vā saṃjñino vā asaṃjñino vā naivasaṃjñino nāsaṃjñina:,
tathāgato’rhan samyaksaṃbuddhasteṣāmagra ākhyāta: | ye kecidbuddhe’bhiprasannā:, agre, te’bhi-
prasannā: | teṣāmagre’bhiprasannānāmagra eva vipāka: pratikāṅkṣitavyo deveṣu vā devabhūtānāṃ 
manuṣyeṣu vā manuṣyabhūtānām | iyamucyate buddhe’graprajñapti: | dharme’graprajñapti: katamā ? ye 
keciddharmā: saṃskṛtā vā asaṃskṛtā vā, virāgo dharmasteṣāmagra ākhyāta: | ye keciddharme’bhi-
prasannā:, agre te’bhiprasannā: | teṣāmagre’bhiprasannānāmagra eva vipāka: pratikāṅkṣitavyo deveṣu 
vā devabhūtānāṃ manuṣyeṣu vā manuṣyabhūtānām | iyamucyate dharme’graprajñapti: | saṃghe'graprajñapti: 
katamā ? ye kecitsaṃghā vā gaṇā vā pūgā vā parṣado vā, tathāgataśrāvakasaṃghasteṣāmagra
ākhyāta: | ye kecitsaṃghe’bhiprasannā:, agre te’bhiprasannā: | teṣāmagre’bhiprasannānāmagra eva
vipāka: pratikāṅkṣitavyo deveṣu vā devabhūtānāṃ manuṣyeṣu vā manuṣyabhūtānām | iyamucyate 
saṃghe’graprajñapti: ||
idamavocadbhagavān | āttamanasaste bhikṣavo bhagavato bhāṣitamabhyanandan ||
---------------
58 mahiṣa: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
@148
pratyayabhaiṣajyapariṣkārāṇāṃ saśrāvakasaṃgha: kośaleṣu janapadeṣu cārikāṃ carannanyatamavanaṣaṇḍa-
manuprāpta: | tatra ca vanaṣaṇḍe mahān mahiṣīyūtha: prativasati, pañcamātrāṇi ca mahiṣīpāla-
śatāni | yāvattatrānyatamo mahiṣo balavān parameṇa balena samanvāgata: | sa paramanuṣyāṇāṃ 
gandhamāghrāya pṛṣṭhato’nudhāvati | bhagavāṃśca taṃ pradeśamanuprāpta: | tato mahiṣīpālairbhagavān
saśrāvakasaṃgho dūrata eva dṛṣṭa: | tatastairuccai:śabdairukta:-bhagavān, imaṃ mārgaṃ varjaya,
duṣṭamahiṣo’tra prativasatīti | bhagavānāha-alpotsukā bhavantu bhavanta: | vayamatra kālajñā
bhaviṣyāma iti | athāsau duṣṭamahiṣo bhagavantaṃ dūrata eva dṛṣṭvā lāṅgūlamunnābhya yena 
bhagavāṃstena pradhāvita: | tato bhagavatā purastātpañca kesariṇa: sa{1. Mss paṭudhāriṇa:; Speyer saṭadhāriṇa.}ṭādhāriṇa: siṃhā nirmitā:,
vāme dakṣiṇe ca pārśve dvāvagniskandhau, upariṣṭānmahatyayomayī śilā | tata: sa mahiṣa: 
samantato mahābhayaṃ dṛṣṭvā bhagavata: pādau niśritya dīnavadanaśca bhagavantaṃ prekṣate | tato’sya 
bhagavatā tanmayyā gatyāstanmayyā yonyāstribhi: pādairdharmo deśita:-iti hi bhadramukha sarva-
saṃskārā anityā:, sarvadharmā anātmāna:, śāntaṃ nirvāṇamiti | jātiśca smāritā | sa 
śrutvā rodituṃ pravṛtta: | atha bhagavāṃstasyāṃ velāyāṃ gāthe bhāṣate–
idānīṃ kiṃ kariṣyāmi tiryagyonigatasya te | 
akṣaṇapratipannasya kiṃ rodiṣi nirarthakam ||1||
sādhu prasādyatāṃ cittaṃ mayi kāruṇike jine |
tiryagyoniṃ virāgyeha tata: svargaṃ gamiṣyasi ||2|| iti ||
athāsau duṣṭamahiṣa: svāśrayaṃ jugupsamāno’nāhāratāṃ pratipanna: | dīptāgnayastiryagyoni-
gatā: prāṇina: | sa āśu kālaṃ kṛtvā praṇīteṣu deveṣu trāyastriṃśeṣupapanna: ||
dharmatā khalu devaputrasya vā devakanyāyā vā aciropasaṃpannasya trīṇi cittānyutpadyante-
kutaścyuta:, kutropapanna:, kena karmaṇeti | sa paśyati tiryagbhyaścyuta:, praṇīteṣu deveṣu 
trāyastriṃśeṣūpapanna:, bhagavato’ntike cittamabhiprasādyeti | atha mahiṣapūrviṇo devaputrasyaita-
dabhavat-na mama pratirūpaṃ syādyahaṃ paryuṣitaparivāso bhagavantaṃ darśanāyopasaṃkrāmeyam |
yannavahamaparyupitaparivāsa eva bhagavantaṃ darśanāyopasaṃkrāmeyamiti | atha mahiṣapūrvī devaputra-
ścalavimalakuṇḍaladharo hārārdhahāravirājitagātro maṇiratnavicitracūḍa: kuṅkumatamālapatraspṛkkā-
disaṃsṛṣṭagātrastasyāmeva rātrau divyānāmutpalapadmakumudapuṇḍarīkamandāravāṇāmutsaṅgaṃ pūrayitvā 
sarvaṃ taṃ vanaṣaṇḍamudāreṇāvabhāsenāvabhāsya bhagavantaṃ puṣpairavakīrya bhagavata: purastānniṣaṇṇo
dharmaśravaṇāya | atha bhagavān mahiṣapūrviṇo devaputrasyāśayānuśayaṃ dhātuṃ prakṛtiṃ ca jñātvā 
tādṛśīṃ caturāryasatyasaṃprativedhikīṃ dharmadeśanāṃ kṛtavān, yāṃ śrutvā mahiṣapūrviṇā devaputreṇa 
viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotaāpattiphalaṃ sākṣātkṛtam |
sa dṛṣṭasatyastrirudānamudānayati-idamasmākaṃ bhadanta na mātrā kṛtaṃ, na pitrā, na rājñā, na 
@149
devatābhirneṣṭena svajanabandhuvargeṇa, na pūrvapretairna śramaṇabrāhmaṇairyadbhagavatāsmākaṃ kṛtam |
ucchoṣitā rudhirāśrusamudrā:, laṅghitā asthiparvatā:, pihitānyapāyadvārāṇi, vivṛtāni 
svargamokṣadvārāṇi, pratiṣṭhāpitā: smo devamanuṣyeṣu | āha ca–
tavānubhāvātpihita: sughoro hyapāyamārgo bahudoṣayukta: |
apāvṛtā svargagati: supuṇyā nirvāṇamārgaśca mayopalabdha: ||3||
tvadāśrayāccāptamapetadoṣaṃ mayādya śuddhaṃ suviśuddhacakṣu: |
prāptaṃ ca śāntaṃ padamāryakāntaṃ tīrṇaśca du:khārṇavapāramasmi ||4||
naravarendra narāmarapūjita vigatajanmajarāmaraṇāmaya |
bhavasahasrasudurlabhadarśana saphalamadya mune tava darśanam ||5||
avanabhya tata: pralambahāraścaraṇau dvāvabhivandya jātaharṣa: |
parigamya ca dakṣiṇaṃ jitāriṃ suralokābhimukho divaṃ jagāma ||5||
atha tairmahiṣīpālai: sa udāro’vabhāso dṛṣṭa:, yaṃ dṛṣṭvā kutūhalajātā bhagavantaṃ papracchu:-
ka eṣa bhagavan rātrau divyamavabhāsaṃ kṛtvā bhagavatsakāśamanuprāpta iti | bhagavānāha-sa 
eṣa bhavanto mahiṣo mamāntike cittamabhiprasādya kālagata: praṇīteṣu deveṣu trāyastriṃśeṣūpapanna: |
so’syāṃ rātrau matsakāśamupasaṃkrānta: | tasya mayā dharmo deśita: | sa dṛṣṭasatya: svabhavanaṃ 
gata: | tataste mahiṣīpālā: paraṃ vismayamāpannā:-āścaryaṃ yannāma ayaṃ tiryagyonigato bhūtvā 
bhagavantaṃ kalyāṇamitramāsādya deveṣūpapanna:, satyadarśanaṃ ca kṛtam | kathaṃ nāma vayaṃ manuṣyabhūtā
viśeṣaṃ nādhigacchemeti ? tataste buddhaṃ bhagavantaṃ saśrāvakasaṃghaṃ praṇītenāhāreṇa saṃtarpya bhagavato-
‘ntike pravrajitā: | tairyujyamānairghaṭamānairvyāyacchamānai: sarvakleśaprahāṇādarhattvaṃ sākṣātkṛtam ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta 
mahiṣapūrvakeṇa devaputreṇa karmāṇi kṛtāni yena mahipeṣūpapanna: ? ebhiśca mahiṣīpālai: kiṃ 
karma kṛtaṃ yenārhattvaṃ sākṣātkṛtam ? bhagavānāha-ebhireva bhikṣava: pūrvamanyāsu jātiṣu karmāṇi 
kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | ebhi:
karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupacitāni 
bāhye pṛthivīdhātau vipacyante, nābdhātau, na tejodhātau, na vāyudhātau, api tūpātteṣveva 
skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||7||
bhūtapūrvaṃ bhikṣavo’tīte’dhvani asminneva bhadrakalpe viṃśatisahasrāyuṣi prajāyāṃ kāśyapo 
nāma samyaksaṃbuddho loka udapādi vidyācaraṇasaṃpanna: sugato lokavidanuttara: puruṣadamya-
sārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya viharati 
@150
ṛṣipatane mṛgadāve | tatra ca kāle bhikṣūṇāṃ viniścaye vartamāne tripiṭo bhikṣu: pañcaśata-
parivāro viniścaye’vasthita: | tatra ca bhikṣava: śaikṣāśaikṣā: | te tripiṭaṃ praśnaṃ pṛcchanti | sa 
na śaknoti vyākartum | tena kupitena kharaṃ vākkarma niścāritam-ime ca mahiṣā: kiṃ 
prajānantīti  | śiṣyairapyasyoktam-ime mahiṣīpālā: kiṃ prajānantīti ||
bhagavānāha-kiṃ manyadhve bhikṣavo yo’sau mahiṣa:, ayamasau tripiṭa: | ye te śiṣyā:, 
ime te mahiṣīpālā: | tena karmaṇā pañca janmaśatāni mahiṣeṣūpapannā: | imāni ca pañca 
mahiṣīpālaśatāni saṃvṛttāni | yanmamāntike cittaṃ prasāditaṃ tena deveṣūpapanna:, satyadarśanaṃ ca 
kṛtam | tasmāttarhi bhikṣavo vāgduścaritaprahāṇāya vyāyantavyaṃ yathā ete doṣā na bhaviṣyanti 
ye mahiṣasya mahiṣīpālānāṃ ca | eṣa eva guṇagaṇo bhaviṣyati yastasyaiva devaputrabhūtasya |
ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
------------------------
59 upoṣadha: | 
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho–
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | tena 
khalu puna: samayena devānāṃ trāyastriṃśānāmupoṣadho nāma devaputro’sakṛdasakṛdbhagavatsakāśamupa–
saṃkrāmati dharmaśravaṇāya | yāvadapareṇa samayena upoṣadho nāma devaputra: pañcaśataparivāro yena 
bhagavāṃstenopasaṃkrānta: | upasaṃkramya bhagavata: pādau śirasā vanditvaikānte niṣaṇṇo dharma-
śravaṇāya | atha bhagavānupoṣadhasya devaputrasya āśayānuśayaṃ dhātuṃ prakṛtiṃ ca jñātvā tādṛśīṃ
caturāryasatyasaṃprativedhikīṃ dharmadeśanāṃ kṛtavān, yāṃ śrutvā upoṣadhena devaputreṇa viṃśatiśikhara-
samudgataṃ satkāyadṛṣṭiśailaṃ jñānavajreṇa bhittvā srota{1. Speyer srotāpatti^ here, but elsewhere he also uses the form 
srotaāpatti. Note the Pali form sotāpatti.}āpattiphalaṃ sākṣātkṛtam | sa dṛṣṭasatya–
strirudānamudānayati-idamasmākaṃ bhadanta na mātrā kṛtaṃ, na pitrā, na rājñā, na devatābhi-
rneṣṭena svajanabandhuvargeṇa, na pūrvapretairna śramaṇabrāhmaṇairyadbhagavatāsmākaṃ kṛtam | ucchoṣitā 
rudhirāśrusamudrā:, laṅghitā asthiparvatā:, pihitānyapāyadvārāṇi, vivṛtāni svargamokṣadvārāṇi, 
pratiṣṭhāpitā: smo devamanuṣyeṣu | āha ca-
tavānubhāvātpihita: sughoro hyapāyamārgo bahudoṣayukta: |
apāvṛtā svargagati: supuṇyā nirvāṇamārgaśca mayopalabdha: ||1||

@151
tvadāśrayāccāptamapetadoṣaṃ mayādya śuddhaṃ suviśuddhacakṣu: |
prāptaṃ ca śāntaṃ padamāryakāntaṃ tīrṇaśca du:khārṇavapāramasmi ||2||
naravarendra narāmarapūjita vigatajanma jarāmaraṇāmaya |
bhavasahasrasudurlabhadarśana saphalamadya mune tava darśanam ||3||
avanamya tata: pralambahāraścaraṇau dvāvabhivandya jātaharṣa: |
parigamya ca dakṣiṇaṃ jitāriṃ suralokābhimukho divaṃ jagāma ||4||
tato bhikṣava: pūrvarātrāpararātraṃ jāgarikāyogamanuyuktā viharanti | tairdṛṣṭo bhagavato’ntike 
udāro’vabhāsa: | yaṃ dṛṣṭvā saṃvignā bhagavantaṃ papracchu:-kiṃ bhadanta imāṃ rātriṃ bhagavantaṃ darśanāya
brahmā sahāṃpati: śakro devendraścatvāro lokapālā upasaṃkrāntā: ? bhagavānāha-na bhikṣavo
brahmā sahāṃpatirna śakro devendro nāpi catvāro lokapālā māṃ darśanāyopasaṃkrāntā: | api 
tu deveṣu trāyastriṃśeṣu upoṣadho nāma devaputra: pañcaśataparivāro māṃ darśanāyopasaṃkrānta: | tasya 
mayā dharmo deśita: | dṛṣṭasatyaśca sa svabhavanaṃ gata iti | bhikṣava: saṃśayajātā: sarvasaṃśaya-
cchettāraṃ buddhaṃ bhagavantaṃ papracchu:-kuto bhadanta upoṣadhasya devaputrasyotpattirnāmābhi-
nirvṛttiśceti | bhagavānāha-icchatha yūyaṃ bhikṣava: śrotum ? evaṃ bhadanta | tena hi bhikṣava: 
śṛṇuta, sādhu ca suṣṭhu ca manasi kuruta, bhāṣiṣye ||
bhūtapūrvaṃ bhikṣavo’tīte’dhvani asminneva bhadrakalpe viṃśativarṣasahasrāyuṣi prajāyāṃ 
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara: 
puruṣadamyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya 
viharati ṛṣipatane mṛgadāve | yāvadapareṇa samayena kṛkī rājā bhagavantaṃ darśanāyopasaṃkrā-
mati paryupāsanāya | yāvaddvau brāhmaṇau ṛṣipatanaṃ gatau kenacitkaraṇīyena | tābhyāṃ rājā 
dṛṣṭo mahatyā rājaṛddhyā mahatā rājānubhāvena | tayo rājyābhilāṣo jāta: | tābhyāmanyatama 
upāsaka: pṛṣṭa:-bho buddhopāsaka, kiṃ karma kṛtvā yaccintayati yatprārthayate tadasya sarvaṃ samṛdhya-
tīti | upāsakenoktam-ya: pariśuddhamaṣṭāṅgasamanvāgatamupavāsamupavasati, yaccintayati yatprārtha-
yate tadasya sarvaṃ samṛddhyatīti | tatastau brāhmaṇau āṣāḍhasya gṛhapate: sakāśādaṣṭāṅgasamanvā-
gatamupavāsamupalabhyopoṣitau | tadaikena pariśuddho rakṣita: | sa kālaṃ kṛtvā rājña: kṛke:
putratvamabhyupagata: | tasya sujāta iti nāmadheyaṃ vyavasthāpitam | sa pituratyayādrājye 
pratiṣṭhāpita: ||
dvitīyenopavāsa: khaṇḍita: | sa kālaṃ kṛtvā nāgeṣūpapanna: | tasyopari divase divase 
saptakṛtva: taptavālukā nipatati yayā so’sthiśeṣa: kriyate | tasyaitadabhavat-kasyedaṃ karmaṇa: 
phalaṃ kasyāyaṃ karmaṇa: phalavipāko yenāhamīdṛśaṃ du:khamanubhavāmīti | sa paśyati-aṣṭāṅga-
samanvāgataṃ me upavāsaṃ samādāya śikṣāśaithilyaṃ kṛtaṃ yenāhamīdṛśaṃ mahaddu:khaṃ pratyanubhavāmi |
yena puna: samādāya rakṣitaṃ tena rājyaṃ pratilabdhamiti | tasyaitadabhavat-yannavahamidānīmapi 
@152
tāvadaṣṭāṅgasamanvāgatamupavāsamupavaseyam | apyeva nāma nāgayonermokṣa: syāditi | tato 
nāgavarṇamantardhāpya brāhmaṇavarṇamātmānamabhinirmāya rājña: sakāśamupasaṃkrānta: | upasaṃkramya 
jayenāyuṣā ca vardhayitvovāca-aṣṭāṅgasamanvāgatena me mahārāja upavāsena prayojanam |
tadarhati devo’ṣṭāṅgasamanvāgatamupavāsaṃ paryeṣitum | atha na paryeṣase, niyataṃ devasya saptadhā 
mūrdhānaṃ sphālayāmi | ityuktvā tatraivāntarhita: | tato rājā bhītastrasta: saṃvigna āhṛṣṭaromakūpo 
hiraṇyapiṭakaṃ dhvajāgre baddhvā sarvavijite ghaṇṭāvaghoṣaṇaṃ kārayāmāsa-yo me’ṣṭāṅgasamanvāgata-
mupavāsaṃ deśayiṣyati, tasyaitaṃ hiraṇyapiṭakaṃ dāsyāmi, mahatā satkāreṇa satkariṣyāmīti |
yāvadanyatamā vṛddhā strī palagaṇḍaduhitā | tayā rājña: stambho darśita:-atra me stambhe
pitā asakṛdgandhadhūpapuṣpārcanaṃ kṛtavān | tamutpāṭya pratyavekṣasveti | tato rājñā pauruṣeyāṇā-
mājñā dattā-ayaṃ stambha utpāṭyatāmiti | tato rājapuruṣai: stambha utpāṭita: | tasyādhastā-
tsuvarṇapatrābhilikhito’ṣṭāṅgasamanvāgata upavāso labdha: | sa ha pañca copāsakaśikṣāpadāni 
saptatriṃśacca bodhipakṣyā dharmā: | tato rājñā tasya nāgasyāṣṭāṅgasamanvāgata upavāso likhitvā 
datta: | ṛṣipatananivāsibhiśca dvādaśabhirṛṣisahasrai: saptatriṃśadbodhipakṣyā dharmā: pratyakṣīkṛtā: | 
sa ca nāgo’ṣṭāṅgasamanvāgatamupavāsamupoṣya sthalamudgamyotsṛṣṭakāyo’vasthita: | so’nāhāratāṃ 
pratipanna: kālaṃ kṛtvā pañcaśataparivāra: praṇīteṣu deveṣu trāyastriṃśeṣūpapanna: | ato bhikṣava 
upoṣadhasyotpattirnāmābhinirvṛttiśceti ||
idamavocadbhagavān | āttamanasaste bhikṣavo bhagavato bhāṣitamabhyanandan ||
--------------------
60 haṃsā: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāṃ rājā prasenajitkauśalo rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca 
ākīrṇabahujanamanuṣyaṃ ca praśāntakalikalahaḍimbaḍamaraṃ taskararogāpagataṃ śālīkṣugomahiṣī-
saṃpannamakhilamakaṇṭakam | ekaputramiva rājyaṃ pālayati | yāvadapareṇa samayena rājā prasena-
jitkauśalo jetavanaṃ nirgato bhagavantaṃ darśanāyopasaṃkramituṃ paryupāsanāya | rājñā ca pañcālena 
rājña: prasenajitkauśalasya prābhṛtaṃ pañca haṃsaśatāni preṣitāni | yadā rājā jetavanaṃ nirgata-
stadā tāni pañca haṃsaśatānyupanāmitāni | tato rājñā prasenajitā teṣāmabhayapradānaṃ dattvā 
tatraiva jetavane samutsṛṣṭāni | yadā bhagavān mahāśrāvakaparivṛto’jina{2. Speyer aśane for ajine against Mss., on the strength
of Tibetan translation.} upaniṣīdati, tadā te 
haṃsā bhagavatsakāśamupasaṃkrāmanti | bhagavānapi tebhya ālopamanuprayacchati mahāśrāvakāśca |
@153
te bhuktvā tṛptā: praṇītendriyāstiṣṭhanti | yadā bhagavān pratisaṃlayanādvyuthāya catasṛṇāṃ
parṣadāṃ dharmaṃ deśayati, tadā te haṃsā bhagavatsakāśaṃ gatvā dharmaṃ śṛṇvanti | te cālpāyuṣkā:
kālaṃ kṛtvā praṇīteṣu deveṣu trāyastriṃśeṣūpapannā: ||
dharmatā khalu devaputrasya vā devakanyāyā vā aciropapannasya trīṇi cittānyutpadyante-
kutaścyuta:, kutropapanna:, kena karmaṇeti | paśyanti haṃsebhyaścyutā:, praṇīteṣu deveṣu trāyastriṃśe-
ṣūpapannā:, bhagavato’ntike cittamabhiprasādyeti | atha haṃsapūrviṇo devaputrāścalavimalakuṇḍala-
dharā hārārdhahāravirājitagātrā maṇiratnavicitritacūḍā: kuṅkumatamālapatraspṛkkādisaṃsṛṣṭa-
gātrāstasyāmeva rātrau divyānāmutpalapadmakumudapuṇḍarīkamandāravāṇāṃ puṣpāṇāmutsaṅgaṃ pūrayitvā 
sarvaṃ jetavanamudāreṇāvabhāsenāvabhāsya bhagavantaṃ puṣpairavakīrya bhagavata: purastānniṣaṇṇā dharma-
śravaṇāya | atha bhagavān haṃsapūrviṇāṃ devaputrāṇāmāśayānuśayaṃ dhātuṃ prakṛtiṃ ca jñātvā tādṛśīṃ 
caturāryasatyasaṃprativedhikīṃ dharmadeśanāṃ kṛtavān, yāṃ śrutvā haṃsapūrvibhirdevaputrairviṃśatiśikhara-
samudgataṃ satkāyadṛṣṭiśailaṃ jñānavajreṇa bhittvā srotāpattiphalaṃ prāptam | te dṛṣṭasatyā vaṇija iva 
labdhalābhā:, sasyasaṃpannā iva karṣakā:, śūrā iva vijitasaṃgrāmā:, sarvarogaparimuktā ivāturā:
yayā vibhūtyā bhagavatsakāśamāgatāstayaiva vibhūtyā svabhavanaṃ gatā: ||
bhikṣava: pūrvarātrāpararātraṃ jāgarikāyogamanuyuktā viharanti | tairdṛṣṭo bhagavato’ntike 
udāro’vabhāsa: | yaṃ dṛṣṭvā saṃdigdhā bhagavantaṃ papracchu:-kiṃ bhagavannimāṃ rātriṃ bhagavantaṃ 
darśanāya brahmā sahāṃpati: śakro devendraścatvāro lokapālā upasaṃkrāntā: ? bhagavānāha-na 
bhikṣavo brahmā sahāṃpatirna śakro devendro nāpi catvāro lokapālā māṃ darśanāyopasaṃkrāntā:, 
api tu dṛṣṭāste yuṣmābhirbhikṣavastāni pañca haṃsaśatāni rājñā prasenajitā kauśalena iho-
tsṛṣṭāni ? evaṃ bhadanta | tāni mamāntike cittamabhiprasādya kālagatāni, praṇīteṣu deveṣūpa-
pannāni | tānyasyāṃ rātrau matsakāśamupasaṃkrāntāni | teṣāṃ mayā dharmo deśita: | dṛṣṭasatyāni 
ca svabhavanaṃ gatāni ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
haṃsapūrvakairdevaputrai: karmāṇi kṛtāni yena haṃseṣūpapannā:, kāni karmāṇi kṛtāni yena deveṣū-
papannā:, satyadarśanaṃ ca kṛtamiti ? bhagavānāha-ebhireva bhikṣava: pūrvamanyāsu jātiṣu karmāṇi 
kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni |
ebhi: karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi 
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau,
api tu upātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
@154
bhūtapūrvaṃ bhikṣavo’sminneva bhadrake kalpe viṃśativarṣasahasrāyuṣi prajāyāṃ kāśyapo nāma
samyaksaṃbuddho loka udapādi vidyācaraṇasaṃpanna: sugato lokavidanuttara: puruṣadamyasārathi: 
śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya viharati ṛṣipatane 
mṛgadāve | tatraibhi: pravrajitai: śikṣāśaithilyaṃ kṛtam | tena haṃseṣūpapannā: | yanmamāntike cittaṃ 
prasāditaṃ tena deveṣūpapannā: | yatpariśiṣṭāni śikṣāpadāni tena satyadarśanaṃ kṛtamiti | iti
hi bhikṣava ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:,
vyatimiśrāṇāṃ vyatimiśra: | tasmāttarhi bhikṣava: ekāntakṛṣṇāni karmāṇi apāsya vyatimiśrāṇi
ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@155
saptamo varga: |
tasyoddānam-
suvarṇābha: sugandhiśca vapuṣmān balavān priya: |
padmākṣo dundubhi: putrā: sūryo mallapatākayā ||
61 suvarṇābha: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapilavastuni 
anyatama: śākya āḍhyo mahādhano mahābhogo vistīrṇaviśālaparigraho vaiśravaṇadhana-
samudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ 
krīḍati ramate paricārayati | tasya krīḍato ramamāṇasya paricārayata: patnī āpannasattvā 
saṃvṛttā | sā aṣṭānāṃ vā navānāṃ vā māsānāmatyayātprasūtā | dārako jāto’bhirūpo 
darśanīya: prāsādiko’tikrānto mānuṣavarṇamasaṃprāptaśca divyaṃ varṇaṃ jāmbūnadaniṣkasadṛśa: |
suvarṇavarṇayā cānena prabhayā sarvaṃ kapilavastu nagaramavabhāsitam | taddarśanānmātāpitarāvanye 
ca kutūhalābhyāgatā: sattvā: paraṃ vismayamāgatā: | cintayanti ca-kuto’yamīdṛśa: sattva-
viśeṣa iti | tasya jātau jātimahaṃ kṛtvā nāmadheyaṃ vyavasthāpyate-kiṃ bhavatu dārakasya 
nāmeti | jñātaya ūcu:-yasmādanena jātena suvarṇavarṇayā prabhayā sarvaṃ kapilavastu nagaramava-
bhāsitam, tasmādbhavatu dārakasya suvarṇābha iti nāmeti | suvarṇābho dārako’ṣṭābhyo dhātrī-
bhyo'nupradatto dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ krīḍa-
nikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa dadhnā navanītena sarpiṣā 
sarpimaṇḍenānyaiścottaptottaptairupakaraṇaviśeṣai: | āśu vardhate hṛdasthamiva paṅkajam | sa ca 
paṇḍito vyakto medhāvī śrāddho bhadra: kalyāṇāśaya ātmahitaparahitapratipanna: kāruṇiko 
mahātmā dharmakāma: ||
yāvadapareṇa samayena rūpamadamatto bahiradhiṣṭhānasya krīḍati | saṃbahulāśca śākyā 
nyagrodhārāmaṃ gacchanti | tatastena suvarṇābhena dṛṣṭā: pṛṣṭāśca-kva bhavanto gacchantīti | tairuktam–
nyagrodhārāmaṃ gacchāmo buddhaṃ bhagavantaṃ draṣṭumiti | suvarṇābhasya buddha ityaśrutapūrvaṃ nāma śrutvā 
sarvaromakūpāṇyāhṛṣṭāni, paramaṃ ca kutūhalamutpannam | tasyaitadabhavat-yannvahamapi buddhaṃ bhagavantaṃ 
darśanāyopasaṃkrāmeyamiti | so’pi nyagrodhārāmaṃ gacchati | tatastatra dadarśa suvarṇābhakumāro 
buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ 
vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | sahadarśanāccāsya 
@156
yo’sau rūpamada: sa prativigata: | sa bhagavata: pādābhivandanaṃ kṛtvā purastānniṣaṇṇo
dharmaśravaṇāya | tasya bhagavatā dharmo deśita: | sa taṃ dharmaṃ śrutvā pravrajyābhilāṣī saṃvṛtta: |
yāvanmātāpitarāvanujñāpya bhagavatsakāśamupasaṃkrānta: | upasaṃkramya bhagavata: pādau śirasā 
vanditvā yena bhagavāṃstenāñjaliṃ praṇamayya bhagavantamidamavocat-labheyāhaṃ bhadanta svākhyāte 
dharmavinaye pravrajyāmupasaṃpadaṃ bhikṣubhāvam | careyamahaṃ bhagavato’ntike brahmacaryamiti | tato 
bhagavān gajabhujasadṛśaṃ suvarṇavarṇabāhumabhiprasārya suvarṇābhadārakamidamavocat-ehi kumāra,
cara brahmacaryamiti |
ehīti cokta: sa tathāgatena muṇḍaśca saṃghāṭiparītadeha: |
sadya: praśāntendriya eva tasthāvevaṃ sthito buddhamanorathena ||1||
yāvatsaptāhāvaropitakeśaśmaśrurdvādaśavarṣopasaṃpanneryāpatha: pātrakaravyagrahasto bhagavata: 
purastātsthita: | tasya bhagavatā manasikāro datta: | tena yujyamānena vyāyacchamānena ghaṭa-
mānena idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatana-
vikaraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam | arhan saṃvṛtta: 
traidhātukavītarāga: samaloṣṭakāñcana: ākāśapāṇitalasamacitto vāsīcandanakalpo vidyā-
vidāritāṇḍakośo vidyābhijñāpratisaṃvitprāpto bhavalābhalobhasatkāraparāṅmukha: | sendropendrāṇāṃ 
devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta suvarṇā-
bhena karmāṇi kṛtāni yenaivamabhirūpo darśanīya: prāsādika:, pravrajya ca aci{1. Speyer cāciram. Mss. badly mutilated.}rādarhattvaṃ sākṣā-
tkṛtamiti | bhagavānāha-suvarṇābhenaiva bhikṣava: pūrvamanyāsu jātiṣu karmāṇi kṛtānyupacitāni 
labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | suvarṇābhena karmāṇi 
kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupacitāni bāhye 
pṛthivīdhātau vipacyante, nābdhātau, na tejodhātau, na vāyudhātau, api tūpātteṣveva skandha-
dhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi api kalpaśatairapi |
sāmagrīṃ prāpya kālaṃ ca phalanti khalu dehinām ||2||
bhūtapūrvaṃ bhikṣavo’tīte’dhvani ekanavate kalpe vipaśyī nāma samyaksaṃbuddho loka
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddho
buddhakāryaṃ kṛtvā indhanakṣayādivāgnirnirupadhiśeṣe nirvāṇadhātau parinirvṛta: | tato rājñā bandhu-
matā bhagavata: śarīre śarīrapūjāṃ kṛtvā samantayojana: stūpaścatūratnamaya: pratiṣṭhāpita: krośamucca-
@157
tvena | stūpamahaśca prajñapta: | yāvadanyatamo gṛhapatistasmin stūpamahe vartamāne nirgata: | tena 
tasmātstūpātsauvarṇavarṇa ādarśa: patito dṛṣṭa: | sa tenāvataṃsakaṃ kārayitvā tatra stūpe āro-
pita: | gandhadhūpapuṣpārcanaṃ kṛtvā pādayornipatya praṇidhānaṃ kṛtam-ahamapyevaṃvidhānāṃ guṇānāṃ 
lābhī bhaviṣyāmi, evaṃvidhameva śāstāramārāgayeyamiti ||
bhagavānāha-kiṃ manyadhve bhikṣavo yo’sau tena kālena tena samayena gṛhapatirāsīt, ayaṃ 
sa suvarṇābha: | yattena vipaśyina: samyaksaṃbuddhasya stūpe kārā: kṛtā:, tenāsyaivaṃvidho rūpa-
viśeṣa: saṃvṛtta: | yatpraṇidhānaṃ kṛtaṃ tadihaiva janmanyarhattvaṃ sākṣātkṛtam | iti hi bhikṣava
ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ 
vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekānta-
śukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
--------------------
62 sugandhi: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapilavastuni 
anyatama: kulaputra: prativasati āḍhyo mahādhano mahābhogo vistīrṇaviśālaparigraho vaiśravaṇa-
dhanasamudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ 
krīḍati ramate paricārayati | tasya krīḍato ramamāṇasya paricārayata: putro jāta: abhirūpo
darśanīya: prāsādiko atikrānto mānuṣavarṇamasaṃprāptaśca divyaṃ varṇam | tasya mukhānnīlotpala-
gandho vāti, sarvaśarīraccandanagandha: | tasya jātau jātimahaṃ kṛtvā nāmadheyaṃ vyavasthāpyate-
kiṃ bhavatu dārakasya nāmeti | jñātaya ūcu:-yasmādasya mukhānnīlotpalagandho vāti, 
śarīrāccandanagandha:, tasmādbhavatu dārakasya sugandhiriti nāmeti | sugandhirdārako’ṣṭābhyo 
dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ 
krīḍanikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa dadhnā navanītena 
sarpiṣā sarpirmaṇḍenānyaiścottaptottaptairupakaraṇaviśeṣai: | āśu vardhate hradasthamiva paṅkajam | sa 
pūrvahetubalādhānācchrāddho bhadra: kalyāṇāśaya ātmahitaparahitapratipanna: kāruṇiko mahātmā 
dharmakāma: | yadā sugandhirdāraka: keyūrahārakaṭakālaṃkṛto vīthīmavatarati, tadā candanagandhena 
sarvaṃ nagaramāpūrayati | janakāyaśca divyaṃ gandhamāghrāya paraṃ vismayamāpadyate | evaṃ cāha-
aho puṇyānāṃ sāmarthyamiti ||
@158
yāvadapareṇa samayena sugandhirdārako nyagrodhārāmaṃ gata: | athāsau dadarśa buddhaṃ 
bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāma-
prabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | sahadarśanāccānena 
bhagavato’ntike cittaṃ prasāditam | prasādajātaśca bhagavata: pādābhivandanaṃ kṛtvā purastā-
nniṣaṇṇo dharmaśravaṇāya | tasmai bhagavatā āśayānuśayaṃ dhātuṃ prakṛtiṃ ca jñātvā tādṛśī
caturāryasatyasaṃprativedhikī dharmadeśanā kṛtā, yāṃ śrutvā sugandhidārakeṇa viṃśatiśikharasamudgataṃ 
satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam | sa dṛṣṭasatyo mātāpitarāvanu-
jñāpya bhagavacchāsane pravrajita: | tena yujyamānena ghaṭamānena vyāyacchamānena idameva pañcagaṇḍakaṃ 
saṃsāracakraṃ calācalaṃ viditvā sarvasaṃskāragatī: śatanapatanavikaraṇavidhvaṃsanadharmatayā parāhṛtya 
sarvakleśaprahāṇādarhattvaṃ sākṣātkṛtam | arhan saṃvṛttastraidhātukavītarāga: samaloṣṭakāñcana ākāśa-
pāṇitalasamacitto vāsīcandanakalpo vidyāvidāritāṇḍakośo vidyābhijñāpratisaṃvitprāpto 
bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
sugandhinā karmāṇi kṛtāni yenāsya mukhānnīlotpalagandho vāti, sarvaśarīrāccandanagandhaśca |
bhagavānāha-sugandhinaiva bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi
pariṇatapratyayāni oghavatpratyupasthitānyavaśyaṃbhāvīni | sugandhinā karmāṇi kṛtānyupacitāni |
ko’nya: pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipa-
cyante, nābdhātau, na tejodhātau, na vāyudhātau, api tūpātteṣveva skandhadhātvāyataneṣu 
karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani ekanavate kalpe vipaśyī nāma samyaksaṃbuddho loka 
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ
buddho bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddha-
sakalaṃ buddhakāryaṃ kṛtvā indhanakṣayādivāgnirnirupadhiśeṣe nirvāṇadhātau parinirvṛta:, tato rājñā
bandhumatā bhagavata: śarīre śarīrapūjāṃ kṛtvā samantayojana: stūpaścatūratnamaya: pratiṣṭhāpita: krośa: 
muccatvena | stūpamahaśca prajñapta: | tatrānyatamena gṛhapatinā prasādajātena vicitrairgandhai: pralepaṃ 
dattvā dhūpapuṣpārcanaṃ kṛtvā praṇidhānaṃ kṛtam-anenāhaṃ kuśalamūlena cittotpādena deyadharma-
parityāgena evaṃvidhānāṃ guṇānāṃ lābhī bhaviṣyāmi | evaṃvidhameva śāstāramārāgayeyam, mā 
virāgayeyamiti ||
bhagavānāha-kiṃ manyadhve bhikṣavo yo’sau tena kālena tena samayena gṛhapatirāsīt, ayaṃ 
sa sugandhi: | yadanena vipaśyina: samyaksaṃbuddhasya stūpe kārā: kṛtāstena sugandha: saṃvṛtta: |
@159
yatpraṇidhānaṃ kṛtaṃ teneha janmanyarhattvaṃ sākṣātkṛtam | iti hi bhikṣava: ekāntakṛṣṇānāṃ karma-
ṇāmekāntakṛṣṇo vipāka:, ekāntaśuklānāmekāntaśukla: vyatimiśrāṇāṃ vyatimiśra: | tasmāttarhi 
bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: 
karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
63 vapuṣmān |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapilavastuni 
anyatama: śākya āḍhyo mahādhano mahābhogo vistīrṇaviśālaparigraho vaiśravaṇadhanasamudito 
vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati ramate 
paricārayati | tasya krīḍato ramamāṇasya paricārayata: putro jāto’bhirūpo darśanīya: prāsā-
diko gauro’tikrānto mānuṣavarṇamasaṃprāptaśca divyaṃ varṇaṃ ramyavapu: sūkṣmatvaṅ maheśākhya: 
prāptocchrayakāyaśca | tasya jātau jātimahaṃ kṛtvā nāmadheyaṃ vyavasthāpitam-kiṃ bhavatu dārakasya
nāmeti | jñātaya ūcu:-yasmādasya divyaṃ vapu:, tasmādbhavatu dārakasya vapuṣmāniti nāmeti |
vapuṣmān dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ 
maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa
daghnā navanītena sarpiṣā sarpimaṇḍenānyaiścottaptottaptairupakaraṇaviśeṣai: | āśu vardhate hṛdastha-
miva paṅkajam | sa ca śrāddho bhadra: kalyāṇāśaya ātmahitaparahitapratipanna: kāruṇiko 
mahātmā dharmakāma: sarvalokeṣu pūjyo mānyo’bhivādyaśca | ta{2. Mss. tato manuṣyāṇāmapi 
pāṃsubhūtapradeśāṃ. Speyer’s reconstruction of the text is based upon the 
parallel version in ratnāvadānamālā-
yatra yatra vapuṣmān sa cakrāma bhuvi saṃcaran |
tatra tatrābhavanmedhyā bhūpradeśā: samantata: ||}to vapuṣmān yān yānapi
bhūpradeśān gatvā krāmati, te te’sya medhyā bhavanti | evaṃvidha: puṇyamaheśākhya: ||
yāvadapareṇa samayena nyagrodhārāmaṃ gata: | athāsau dadarśa buddhaṃ bhagavantaṃ dvātriṃśatā
mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrāti-
rekaprabhaṃ jaṅgamamiva ratnaparvataṃ samantato bhadrakam | sahadarśanāccānena bhagavato’ntike cittaṃ 
@160
prasāditam | prasādajātaśca bhagavata: pādābhivandanaṃ kṛtvā purastānniṣaṇṇo dharmaśravaṇāya |
tasmai bhagavatā āśayānuśayaṃ dhātuṃ prakṛtiṃ ca jñātvā tādṛśī caturāryasatyasaṃprativedhikī
dharmadeśanā kṛtā, yāṃ śrutvā vapuṣmatā viṃśatiśikharasamudgataṃ satkāyadṛṣṭiśailaṃ jñānavajreṇa 
bhittvā srotaāpattiphalaṃ sākṣātkṛtam | sa dṛṣṭasatyo mātāpitarāvanujñāpya bhagavacchāsane 
pravrajita: | tena yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ 
calācalaṃ viditvā sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśa-
prahāṇādarhattvaṃ sākṣātkṛtam | arhan saṃvṛtta: traidhātukavītarāga: samaloṣṭakāñcana ākāśapāṇi-
talasamacitto vāsīcandanakalpo vidyāvidāritāṇḍakośo vidyābhijñāpratisaṃvitprāpto 
bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
vapuṣmatā karmāṇi kṛtāni yenāsyaivaṃvidha āśrayo’rhattvaṃ ca prāptamiti | bhagavānāha-vapuṣmataiva 
bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇatapratyayāni 
oghavatpratyupasthitānyavaśyaṃbhāvīni | vapuṣmatā karmāṇi kṛtānyupacitāni | ko’nya: pratyanu-
bhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau,
na tejodhātau, na vāyudhātau, api tūpātteṣveva skandhadhātvāyataneṣu karmāṇi kṛtāni vipacyante
śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani ekanavate kalpe vipaśyī nāma samyaksaṃbuddho loka 
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddha: 
sakalaṃ buddhakāryaṃ kṛtvā indhanakṣayādivāgnirnirupadhiśeṣe nirvāṇadhātau parinirvṛta:, tato’sya 
rājñā bandhumatā śarīre śarīrapūjāṃ kṛtvā samantayojanaścatūratnamaya: stūpa: pratiṣṭhāpita: krośa-
muccatvena | tatra ca rājñā bandhumatā saputravargeṇa sāmātyagaṇaparivṛtena stūpamaha: kṛta: |
yāvadanyatamasmin divase’nyatamo daridrapuruṣa: stūpāṅgaṇaṃ praviṣṭa: | tatra tena puṣpāṇi mlānāni 
dṛṣṭāni, rajasā ca [stū{1.Speyer’s suggestion that stūpavarṇo or simply varṇo represent Mss.
better than stūpāṅgaṇo, may be noted.}pāṅgaṇo] malinīkṛta: | tatastena buddhaguṇānanusmṛtya prasādajātena 
saṃmārjanī gṛhītvā stūpa: saṃmṛṣṭo nirmālyaṃ cāpanītam | 
tato’pagatarajaṃ stūpaṃ nirmalaṃ dṛṣṭvā 
prasādajāta: pādayornipatya praṇidhānaṃ kṛtavān-anenāhaṃ kuśalena cittotpādena caivaṃvidhānāṃ 
guṇānāṃ lābhī bhaviṣyāmītyevaṃvidhameva śāstāramārāgayeyaṃ mā virāgayeyamiti ||

@161

bhagavānāha-kiṃ manyadhve bhikṣavo yo’sau tena kālena tena samayena daridra: puruṣa
āsīt, ayaṃ sa vapuṣmān | yatastena stūpa: saṃmṛṣṭa:, tenābhirūpa: saṃvṛtta: | yatpraṇidhānaṃ kṛtaṃ
teneha janmanyarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekāntakṛṣṇo 
vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava ekānta-
kṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: | ityevaṃ 
vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
--------------
64 balavān |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsana-
glānapratyayabhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapila-
vastuni anyatama: śākya āḍhyo mahādhano mahābhogo vistīrṇaviśālaparigraho vaiśravaṇadhana-
samudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati
ramate paricārayati | tasya krīḍato ramamāṇasya paricārayata: putro jāto’bhirūpo darśanīya:
prāsādiko’tikrāntapauruṣabala: | tasya jātau jātimahaṃ kṛtvā nāmadheyaṃ vyavasthāpyate-kiṃ 
bhavatu dārakasya nāmeti | jñātaya ūcu:-yasmādayaṃ dārako balavān, prāptaṃ syādasya 
balavāniti nāma | balavān dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ 
kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhi-
runnīyate vardhyate kṣīreṇa dadhnā navanītena sarpiṣā sarpimaṇḍena anyaiścottaptottaptairupakaraṇa–
viśeṣai: | āśu vardhate hradasthamiva paṅkajam | sa ca śrāddho bhadra: kalyāṇāśaya ātmahita-
parahitapratipanna: kāruṇiko mahātmā dharmakāma: ||
yāvadapareṇa samayena nyagrodhārāmaṃ gata: | athāsau dadarśa buddhaṃ bhagavantaṃ dvātriṃśatā 
mahāpuruṣalakṣaṇai: samalaṃkṛtamaśītyānuvyañjanairvirājitagātraṃ vyāmaprabhālaṃkṛtaṃ sūryasahasrātireka-
prabhaṃ jaṅgamamiva ratnaparvataṃ samantato bhadrakam | sahadarśanāccānena bhagavato’ntike cittaṃ prasā-
ditam | prasādajātaśca bhagavata: pādābhivandanaṃ kṛtvā purastānniṣaṇṇo dharmaśravaṇāya | tasmai 
bhagavatā āśayānuśayaṃ dhātuṃ prakṛtiṃ ca jñātvā tādṛśī caturāryasatyasaṃprativedhikī dharmadeśanā 
kṛtā, yāṃ śrutvā balavatā viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotāpatti-
phalaṃ sākṣātkṛtam | sa dṛṣṭasatyo mātāpitarāvanujñāpya bhagavacchāsane pravrajita: | tena yujya-
mānena ghaṭamānena vyāyacchamānena idameva pañcagaṇḍakaṃ saṃsāracakraṃ calācalaṃ viditvā sarvasaṃskāra-
@162
gatī: śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam |
arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto vāsīcandanakalpo 
vidyāvidāritāṇḍakośo vidyābhijñāpratisaṃvitprāpto bhavalābhalobhasatkāraparāṅmukha: | sendro-
pendrāṇāṃ devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta balavatā
karmāṇi kṛtānyupacitāni yenāsyāśrayo balavān, arhattvaṃ ca prāptamiti | bhagavānāha-
balavataiva bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇata-
pratyayāni oghavatpratyupasthitānyavaśyaṃbhāvīni | balavatā karmāṇi kṛtānyupacitāni | ko’nya: 
pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante,
nābdhātau, na tejodhātau, na vāyudhātau, api tūpātteṣveva skandhadhātvāyataneṣu karmāṇi 
kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani ekanavate kalpe vipaśyī nāma samyaksaṃbuddho loka 
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddha: 
sakalaṃ buddhakāryaṃ kṛtvā indhanakṣayādivāgnirnirupadhiśeṣe nirvāṇadhātau parinirvṛta:, tasya 
rājñā bandhumatā śarīre śarīrapūjāṃ kṛtvā samantayojana: stūpaścatūratnamaya: pratiṣṭhāpita: krośa-
muccatvena | tatra stūpamahe vartamāne mahājanakāyena nṛtyatā gāyatā ca stūpaṃ pāṃsunā malinī-
kṛtam | yāvadanyatamo gṛhapati: stūpāṅgaṇaṃ praviṣṭa: | sa paśyati stūpāṅgaṇaṃ rajasā malinī-
kṛtam | tatastena gṛhapatinā buddhaguṇānanusmṛtya prasādajātena tailavyāmiśro gandhakāyo datta:,
praṇidhānaṃ ca kṛtam-apyevaṃvidhānāṃ guṇānāṃ lābhī syām | evaṃvidhameva śāstāramārāgayeyaṃ 
mā virāgayeyamiti || 
bhagavānāha-kiṃ manyadhve bhikṣavo yo’sau tena kālena tena samayena gṛhapati:, ayaṃ sa 
balavān | yadanena vipaśyina: stūpe kārā: kṛtāstena balavān saṃvṛtta: | yatpraṇidhānaṃ kṛtaṃ 
tenedānīmarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekāntakṛṣṇo 
vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava
ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: |
ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@163
65 priya: |
buddho bhagavān satkṛto gurukṛto mānita: pūjito rājabhī rājamātrairdhanibhi:
paurai: śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍa-
kinnaramahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsana-
glānapratyayabhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapila-
vastuni anyatama: śākya āḍhyo mahādhano mahābhogo vistīrṇaviśālaparigraho vaiśravaṇadhanasamu-
ditto vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati
ramate paricārayati | tasya krīḍato ramamāṇasya paricārayata: putro jāto’bhirūpo darśanīya: 
prāsādiko maheśākhyo priyadarśanaśca | tasya janmani sarvaṃ kapilavastu nagaraṃ yaśasā ā-
pūritam | tasya jātau jātimahaṃ kṛtvā nāmadheyamavasthāpyate-kiṃ bhavatu dārakasya nāmeti |
jñātaya ūcu:-yasmādayaṃ jātamātra eva sarvajanapriya:, tasmādasya priya iti nāma bhavatu |
priyo dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ 
maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa 
dadhnā navanītena sarpiṣā sarpimaṇḍenānyaiścottaptottaptairupakaraṇaviśeṣai: | āśu vardhate hṛdasthamiva 
paṅkajam | sa ca śrāddho bhadra: kalyāṇāśaya ātmahitaparahitapatipanna: kāruṇiko mahātmā
dharmakāma: prajāvatsalastyāgaruci: pradānaruci: pradāne’bhirato mahati tyāge vartate | sa 
śramaṇabrāhmaṇakṛpaṇavanīpakānāṃ vividhairdānavisargai: saṃgrahaṃ karoti ||
yāvatpriyo dārako’pareṇa samayena nyagrodhārāmaṃ gata: | athāsau dadarśa buddhaṃ bhagavantaṃ 
dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ
sūryasahasrātirekaprabhaṃ jaṅgamamiva ratnaparvataṃ samantato bhadrakam | sahadarśanāccānena bhagavato’ntike 
cittaṃ prasāditam | sa prasādajātaśca bhagavata: pādābhivandanaṃ kṛtvā purastānniṣaṇṇo dharma-
śravaṇāya | tasmai bhagavatā āśayānuśayaṃ dhātuṃ prakṛtiṃ ca jñātvā tādṛśī caturāryasatyasaṃprati-
vedhikī dharmadeśanā kṛtā, yāṃ śrutvā priyeṇa dārakeṇa viṃśatiśikharasamudgataṃ satkāyadṛṣṭiśailaṃ 
jñānavajreṇa bhittvā srotāpattiphalaṃ sākṣātkṛtam | sa dṛṣṭasatyo mātāpitarāvanujñāpya bhagava-
cchāsane pravrajita: | tena yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ 
calācalaṃ viditvā sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśa-
prahāṇādarhattvaṃ sākṣātkṛtam | arhan saṃvṛtta: traidhātukavītarāga: samaloṣṭakāñcana: ākāśa-
pāṇitalasamacitto vāsīcandanakalpo vidyāvidāritāṇḍakośo vidyābhijñāpratisaṃvitprāpto
bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta priyeṇa
karmāṇi kṛtāni yena mahāyaśasāṃ priyo manāpaśca | pravrajya cārhattvaṃ prāptamiti | bhagavānāha-
priyeṇaiva bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇata-
@164
pratyayāni oghavatpratyupasthitānyavaśyaṃbhāvīni | priyeṇa kṛtāni karmāṇyupacitāni | ko’nya: 
pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante,
nābdhātau, na tejodhātau, na vāyudhātau, api tūpātteṣveva skandhadhātvāyataneṣu karmāṇi
kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani ekanavate kalpe vipaśyī nāma samyaksaṃbuddho loka 
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddha: 
sakalaṃ buddhakāryaṃ kṛtvā indhanakṣayādivāgnirnirupadhiśeṣe nirvāṇadhātau parinirvṛta:, tasya rājñā 
bandhumatā śarīre śarīrapūjāṃ kṛtvā samantayojanaścatūratnamaya: stūpa: pratiṣṭhāpita: krośamucca–
tvena | yāvadapareṇa samayena vasantakālasamaye saṃpuṣpiteṣu (pādapeṣu) nānācitriteṣu 
puṣpeṣu prādurbhūteṣvanyatamo gṛhapatī rājānaṃ vijñāpayāmāsa-icchāmyahaṃ devasahāyo vipaśyina:
stūpe puṣpāropaṇaṃ kartumiti | rājā kathayati-evamastviti | yāvattena gṛhapatinā rājā-

mātyapauruṣai: sahāyena ghaṇṭāvaghoṣaṇena vicitrapuṣpasaṃgrahaṃ kṛtvā vipaśyina: stūpe puṣpārohaṇaṃ 
kṛtam, yatrānekai: prāṇiśatasahasraiścittāni prasādya kuśalamūlāni samāropitāni ||
bhagavānāha-kiṃ manyadhve bhikṣavo yo’sau tena kālena tena samayena gṛhapatirāsīt, ayaṃ 
sa priya: | yattena mahārājasahāyena kuśalamūlānyavaropitāni, tena mahājanasya priyo manāpaśca 
saṃvṛtta:, tenaiva hetunā darśanīya: prāsādika: | arhattvaṃ ca prāptam | iti hi bhikṣava ekānta-
kṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ vyati-
miśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva 
karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
-------------
66 pa{1. Mss. padma: for padmākṣa: even though uddāna mentions it as padmākṣa:,}dmākṣa: | 
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapilavastuni 
anyatama: śākya āḍhyo mahādhano mahābhogo vistīrṇaviśālaparigraho vaiśravaṇadhanasamudito 
@165
vai śravaṇadhanapratispardhī | tena sadṛśātkulātkalatramānātam | sa tayā sārdhaṃ krīḍati ramate 
paricārayati | tasya krīḍato ramamāṇasya paricārayata: putro jāto’bhirūpo darśanīya: prāsā-
diko’bhinīlapadmanetra: divyenendranīlamaṇiratnena śirasyābaddhena, yena kapilavastu nagaramindra-
nīlavarṇaṃ vyavasthāpitam | tasya jātau jātimahaṃ kṛtvā nāmadheyaṃ vyavasthāpyate-kiṃ bhavatu
dārakasya nāmeti | jñātaya ūcu:-yasmādasya padmasadṛśe akṣiṇī, tasmādbhavatu dārakasya 
padmākṣa iti nāmeti | padmākṣo dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ 
kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhrdhātrībhi-
runnīyate vardhyate kṣīreṇa dadhnā navanītena sarpiṣā sarpimaṇḍenānyaiścottaptairupakaraṇaviśeṣai: | āśu
vardhate hṛdasthamiva paṅkajam | sa ca śrāddho bhadra: kalyāṇāśaya ātmahitaparahitapratipanna:
kāruṇiko mahātmā dharmakāmastyāgaruci: pradānābhirato mahati tyāge vartate | sa yena yena 
gacchati, tena devamanuṣyai: pūjyate’bhyarcyate ca ||
atha padmākṣo dārako’pareṇa samayena nyagrodhārāmaṃ gata: | athāsau dadarśa buddhaṃ bhagavantaṃ 
dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ 
sūryasahasrātirekaprabhaṃ jaṅgamamiva ratnaparvataṃ samantato bhadrakam | sahadarśanāccānena bhagavato’ntike 
cittamabhiprasāditam | prasādajātaśca bhagavatpādābhivandanaṃ kṛtvā purastānniṣaṇṇo 
dharmaśravaṇāya | tasmai bhagavatā āśayānuśayaṃ dhātuṃ prakṛtiṃ ca jñātvā tādṛśī caturāryasatya–
saṃprativedhikī dharmadeśanā kṛtā, yāṃ śrutvā padmākṣeṇa viṃśatiśikharasamudgataṃ satkāyadṛṣṭiśailaṃ
jñānavajreṇa bhittvā srotāpattiphalaṃ sākṣātkṛtam | sa dṛṣṭasatyo dānapradānāni dattvā śramaṇa-
brāhmaṇakṛpaṇavanīpakadu:khitān saṃtarpayitvā mātāpitarāvanujñāpya bhagavacchāsane pravrajita: |
tena yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ calācalaṃ viditvā 
sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣā-
tkṛtam | arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto
vāsīcandanakalpo vidyāvidāritāṇḍakośo vidyābhijñāpratisaṃvitprāpto bhavalābhalobhasatkāra-
parāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: | yāvadasau piṇḍapāta-
praviṣṭo mahājanakāyenodvīkṣyamāṇo jihreti | atha sa padmākṣo bhagavata: sakāśamupasaṃkramya 
bhagavantaṃ vijñāpayāmāsa-sādhu me bhagavāṃstathā karotu yathā maṇiratnamantardhīyeta | bhagavānāha-
karmajaṃ hyetat, na śakyamantardhāpayitum | api tu tathā kariṣyāmi yacchrāddhā drakṣyanti 
nāśrāddhā iti | tato bhagavatā tathā kṛtam ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta padmākṣeṇa 
karmāṇi kṛtāni yenaivaṃ maheśākhyo’rhattvaṃ ca prāptamiti | bhagavānāha-padmākṣeṇaiva bhikṣava: 
pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupa-
sthitānyavaśyaṃbhāvīni | padmākṣeṇa karmāṇi kṛtānyupacitāni | ko’nya: pratyanubhaviṣyati ?
@166
na bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau,
na vāyudhātau, api tūpātteṣveva skandhadhātvāyataneṣu karmāṇi kṛtāni vipacyante śubhānya-
śubhāni ca |
na praṇaśyanti karmāṇi kalpakoṭiśatairapi | 
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani ekanavate kalpe vipaśyī nāma samyaksaṃbuddho loka 
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddha: 
sakalaṃ buddhakāryaṃ kṛtvendhanakṣayādivāgnirnirupadhiśeṣe nirvāṇadhātau parinirvṛta:, tasya rājñā
bandhumatā śarīre śarīrapūjāṃ kṛtvā samantayojanaścatūratnamaya: stūpa: pratiṣṭhāpita: | tatra
anekāni prāṇiśatasahasrāṇi kārān kṛtvā svargamokṣaparāyaṇāni bhavanti | yāvadanyatama: sārtha-
vāho mahāsamudrātsiddhayānapātro’bhyāgata: | tena tatra mahadindranīlakaṃ ratnamānītam | tena 
vipaśyina: stūpaṃ dṛṣṭvā tathāgataguṇānanusmṛtya tanmaṇiratnaṃ vipaśyina: stūpavarṣasthālyāmupari
nibaddham | tasyānubhāvena digvidiśa: sarvānīlākārā avasthitā: | padmaiśca pūjāṃ kṛtvā 
praṇidhānaṃ kṛtam-ahamapyevaṃ guṇānāṃ lābhī syām, evaṃvidhameva śāstāramārāgayeyaṃ mā 
virāgayeyamiti || 
bhagavānāha-kiṃ manyadhve bhikṣavo yo’sau tena kālena tena samayena sārthavāha āsīt,
ayaṃ sa padmākṣa: | yattena vipaśyina: stūpe maṇiratnamāropitaṃ tasya karmaṇo vipākenāsya 
maṇiratnaṃ śirasi prādurbhūtam | yannīlapadmai: pūjā kṛtā tenābhinīlapadmanetra: saṃvṛtta: | yatpraṇi-
dhānaṃ kṛtaṃ teneha janmanyarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekānta-
kṛṣṇo vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava 
ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: |
ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
-----------------
67 dundubhisvara: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapilavastuni
anyatama: śākya āḍhyo mahādhano mahābhogo vistīrṇaviśālaparigraho vaiśravaṇadhanasamudito 
vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati ramate 
@167
paricārayati | tasya krīḍato ramamāṇasya paricārayata: putro jāto’bhirūpo darśanīya: 
prāsādiko maheśākhya: kalaviṅkamanojña{1. Mss. manojñabhāṇī or ^vāṇī, unnecessarily emended by Speyer into bhāṣi.}bhāṇī dundubhisvaranirghoṣa: | tasya jātau jātimahaṃ 
kṛtvā nāmadheyaṃ vyavasthāpyate-kiṃ bhavatu dārakasya nāmeti | jñātaya ūcu:-yasmādayaṃ dārako
dundubhisvara:, tasmādasya bhavatu dundubhisvara iti nāmeti | dundubhisvaro dārako’ṣṭābhyo 
dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ 
krīḍanikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa dadhnā navanītena sarpiṣā
sarpimaṇḍenānyaiścottaptottaptairupakaraṇaviśeṣai: | āśu vardhate hṛdasthamiva paṅkajam | sa ca 
śrāddho bhadra: kalyāṇāśaya ātmahitaparahitapratipanna: kāruṇiko mahātmā dharmakāma: prajā-
vatsalastyāgaruci: pradānarucirmahati tyāge vartate ||
yāvadapareṇa samayena dundubhisvaro dārako nyagrodhārāmaṃ gata: | athāsau dadarśa buddhaṃ 
bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāma-
prabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | sahadarśanāccānena 
bhagavato’ntike cittaṃ prasāditam | prasādajātaśca bhagavata: pādābhivandanaṃ kṛtvā purastā-
nniṣaṇṇo dharmaśravaṇāya | tasmai bhagavatā āśayānuśayaṃ dhātuṃ prakṛtiṃ ca jñātvā tādṛśī caturārya-
satyasaṃprativedhikī dharmadeśanā kṛtā, yāṃ śrutvā dundubhisvareṇa dārakeṇa viṃśatiśikharasamudgataṃ 
satkāyadṛṣṭiśailam* jñānavajreṇa bhittvā srotāpattiphalaṃ sākṣātkṛtam | sa dṛṣṭasatyo dānapradānāni 
dattvā śramaṇabrāhmaṇavanīpakān du:khitān saṃtarpayitvā mātāpitarāvanujñāpya bhagavacchāsane 
pravrajita: | tena yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ calācalaṃ 
viditvā sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇā-
darhattvaṃ sākṣātkṛtam | arhan saṃvṛtta: traidhātukavītarāga: samaloṣṭakāñcana ākāśapāṇi-
talasamacitto vāsīcandanakalpo vidyāvidāritāṇḍakośo vidyābhijñāpratisaṃvitprāpto bhavalābha-
lobhasatkāraparāṅmukha: | sendropendrāṇāṃ devānāṃ pūjyo mānyo'bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
dundubhisvareṇa karmāṇi kṛtāni yenābhirūpo darśanīya: prāsādiko’rhattvaṃ ca prāptamiti ?
bhagavānāha-dundubhisvareṇaiva bhikṣava: pūrvamanyāsu jātiṣu karmāṇi kṛtānyupacitāni labdha-
saṃbhārāṇi pariṇatapratyayāni oghavatpratyupasthitānyavaśyaṃbhāvīni | dundubhisvareṇa karmāṇi 
kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupacitāni bāhye 
pṛthivīdhātau vipacyante, nābdhātau, na tejodhātau, na vāyudhātau, api tūpātteṣveva skandha-
dhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi | 
sāmagrīṃ prāpya kālaṃ ca phalanti khalu dehinām ||
@168
bhūtapūrvaṃ bhikṣavo’tīte’dhvani ekanavate kalpe vipaśyī nāma samyaksaṃbuddho loka 
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddha:
sakalaṃ buddhakāryaṃ kṛtvendhanakṣayādivāgnirnirupadhiśeṣe nirvāṇadhātau parinirvṛta:, tasya rājñā
bandhumatā śarīre śarīrapūjāṃ kṛtvā samantayojanaścatūratnamaya: stūpa: pratiṣṭhāpita: krośamuccatvena |
tatrānekāni prāṇiśatasahasrāṇi kārān kṛtvā svargamokṣaparāyaṇāni bhavanti | yāvadanyatareṇa 
gṛhapatinā vicitrāṇi vādyabhāṇḍāni puruṣāśca śikṣayitvā tatra stūpe niryātitā:, ye tatra
stūpe ahanyahani vādyaviśeṣai: satkāraṃ kurvanti ||
kiṃ manyadhve bhikṣavo yo’sau tena kālena tena samayena gṛhapatirāsīt, ayaṃ sa dundubhi-
svara: | yattena vipaśyina: stūpe vicitrāṇi vādyabhāṇḍāni niryātitāni, tenedānīṃ dundubhi-
svara: saṃvṛtta: | tenaiva hetunedānīmarhattvaṃ sākṣātkṛtam | iti hi bhikṣava ekāntakṛṣṇānā-
mekāntakṛṣṇo vipāka:, ekāntaśuklānāṃ karmaṇāmekāntaśukla:, vyatimiśrāṇāṃ vyatimiśra: | tasmā 
ttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga:
karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
68 pu{1. Mss. putra: against uddāna.}trā: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapilavastuni 
anyatama: śākya āḍhyo mahādhano mahābhogo vistīrṇaviśālaparigraho vaiśravaṇadhanasamudito
vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati ramate paricāra-
yati | tasya krīḍato ramamāṇasya paricārayata: patnī āpannasattvā saṃvṛttā | sā aṣṭānāṃ vā 
navānāṃ vā māsānāmatyayātprasūtā | mahatī mahatī māṃsapeśī jātā, yāṃ dṛṣṭvā mātāpitarau
viṣaṇṇau, anye ca gṛhavāsina: paricārakā jñātayaśca-ko nāmāyamevaṃvidho jāta iti |
yāvadasau gṛhapati: śokāgāraṃ praviśya kare kapolaṃ dattvā cintāparo vyavasthita:-kasya
nivedayeyam, ko jñāsyati kimetaditi | tasya buddhirutpannā-ayaṃ buddho bhagavān sarvajña: 
sarvadarśī | buddhasya bhagavato nivedayāmi, sa jñāsyatīti | sa yena bhagavāṃstenopasaṃkrānta: |
upasaṃkramya bhagavantaṃ papraccha | bhagavānāha-mā bhaiṣīstvaṃ gṛhapate, mā bhaiṣī: | suvihite karpāse
@169

māṃsapeśīṃ sthāpayitvā trirdivasasya pāṇināpamṛjya kṣīreṇa puna: pariprokṣasva yāvatsaptāham |
tata: sphuṭiṣyati, kupāraśatamutpatsyate | te ca sarve mahānagnabalino bhaviṣyanti |
iti śrutvā gṛhapati: paraṃ vismayamāpanna: | cintayati ca-lābhā me sulabdhā yasya me īdṛśā: 
putrā utpatsyantīti | tena tathaiva kṛtam | yāvatsaptame divase sā māṃsapeśī sphuṭitā | kumāra-
śatamutpannam | sarve abhirūpā darśanīyā: prāsādikā: sarvāṅgapratyaṅgopetā mahānagnabalina: ||
yāvatkrameṇa unnītā vardhitā mahānta: saṃvṛttāśca | sarve yauvanamadamattā itaścāmutaśca
paribhramanto nyagrodhārāmaṃ gatā: | atha te dadṛśurbuddhaṃ bhagavantaṃ dvātriṃśatā mahāpuruṣalakṣaṇai:
samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgama-
miva ratnaparvataṃ samantato bhadrakam | sahadarśanācca bhagavata: pādābhivandanaṃ kṛtvā purastānniṣaṇṇā-
dharmaśravaṇāya | teṣāṃ bhagavatā āśayānuśayaṃ dhātuṃ prakṛtiṃ ca jñātvā tādṛśī caturāryasatya-
saṃprativedhikī dharmadeśanā kṛtā, yāṃ śrutvā sarvaireva viṃśatiśikharasabhudgataṃ satkāyadṛṣṭiśailaṃ 
jñānavajreṇa bhittvā srotāpattiphalaṃ sākṣātkṛtam | te dṛṣṭasatyā mātāpitarāvanujñāya bhagava-
cchāsane pravrajitā: | tai: sarvairyujyamānairghaṭamānairvyāyacchamānai: sarvakleśaprahāṇādarhattvaṃ sākṣātkṛtam |
arhanto vabhūvustraidhātukavītarāgā: saptaloṣṭakāñcanā ākāśapāṇitalasamacittā vāsīcandana-
kalpā vidyāvidāritāṇḍakośā vidyābhijñāpratisaṃvitprāptā bhavalābhalobhasatkāraparāṅmukhā: |
sendropendrāṇāṃ devānāṃ pūjyā mānyā abhivādyāśca saṃvṛttā: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
kumāraśatena karmāṇi kṛtāni, yena mahānagnabalina: saṃvṛttā:, sahitāśca bhrātara iti |
bhagavānāha-ebhireva bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi
pariṇatapratyayāni oghavatpratyupasthitānyavaśyaṃbhāvīni | ebhi: kṛtāni karmāṇyupacitāni |
ko’nya: pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante,
nābdhātau, na tejodhātau, na vāyudhātau, api tūpātteṣveva skandhadhātvāyataneṣu karmāṇi 
kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte'dhvani ekanavate kalpe vipaśyī nāma samyaksaṃbuddho loka
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddha: 
sakalaṃ buddhakāryaṃ kṛtvā indhanakṣayādivāgnirnirupadhiśeṣe nirvāṇadhātau parinirvṛta:, tasya rājñā
bandhumatā śarīre śarīrapūjāṃ kṛtvā samantayojanaścatūratnamaya: stūpa: pratiṣṭhāpita: krośaṃbhuccatvena,
yatrānekāni prāṇiśatasahasrāṇi kārān kṛtvā svargamokṣaparāyaṇāni bhavanti | yāvadgoṣṭhikānāṃ 
@170
śataṃ nirgatam | taṃ stūpaṃ dṛṣṭvā tathāgataguṇānanusmṛtya taistatra stūpe ekapuruṣeṇa vā ekadehinā vā 
ekātmanā vā ekacitteneva ekātmabhāveneva sarvairekasamūhībhūtai: prasannacittakai: prītijātairekā-
tmanībhūtaistatra stūpe puṣpadhūpagandhamālyavilepanāni naivedyarasarasāgrabhojyāni sarvopahārāṇi
copaḍhaukitāni | dhvajavitānacchatrāṇi cāropitāni | āropya ekasamūhībhūtvā ekasvareṇa
stutiṃ kṛtvā pradakṣiṇaśatasahasraṃ kṛtam | tatastai: sarvairekātmabhāvenaikacittakena praṇidhānaṃ 
kṛtam-anena kuśalamūlenāsmākaṃ tathaivaikātmajātā ekacittakā: samānadehā: samānācārā:
samānadharmā: samānapuṇyā: samanirvāṇā bhavantu iti | tatraiva stūpe evaṃ bhaktiparāyaṇā nirvṛtā: ||
{1.The text in all Mss. is mutilated. The para must begin with 
kiṃ manyadhve bhikṣava:…saṃvṛttā: as in several other stories.}
* * * * * * tenaiva hetunā idānīmekapeśījātā: samarūpā: samadehabhāvā: 
samātmacittā: samabalavīryaparākramā: samācārā: samadharmeṣu parāyaṇā: samaṃ srotāpattiphalaṃ 
prāptā:, samaṃ cārhattvaṃ prāptā: | iti hi bhikṣava ekāntakṛṣṇānāṃ karmaṇāmekānta(kṛṣṇo) 
vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava
ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: |
ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
---------------
69 sūrya: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: ki{2. After kinnarai:
some Mss read manuṣyai: which is unusual.}nnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapilavastuni
anyatama: śākya āḍhyo mahādhano mahābhogo vistīrṇaviśālaparigraho vaiśravaṇadhanasamudito 
vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati ramate pari-
cārayati | tasya krīḍato ramamāṇasya paricārayata: putro jāto’bhirūpo darśanīya: prāsādiko
maheśākhya: śirasi maṇiratnayukta: | {3. Tibetan translation here 
seems to add a few sentences describing the sun-like splendour of
the gem on crest. None of the Mss. used by Speyer contains any 
reference to these phrases. Cf. tasya maṇiratnasya prabhayā sarvaṃ gṛhamavabhāsitaṃ sūryasyeva.} | tasya jātau jātimahaṃ kṛtvā 
nāmadheyaṃ vyavasthāpyate-kiṃ bhavatu dārakasya nāmeti | jñātaya ūcu:-yasmādasya dārakasya 
śirasi maṇiratnaṃ prādurbhūtam, tasya maṇiratnasya prabhayā sarvaṃ gṛhamavabhāsitaṃ sūryasyeva, tasmādasya 
@171
sūryo nāma bhavatu iti | sūryo dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ 
maladhātrībhyāṃ dvābhyāṃ kṣīradhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhi-
runnīyate vardhyate kṣīreṇa dadhnā navanītena sarpiṣā sarpirmaṇḍenānyaiścottaptottaptairupakaraṇaviśeṣai: |
āśu vardhate hradasthamiva paṅkajam | sa ca śrāddho bhadra: kalyāṇāśaya ātmahitaparahitapratipanna: 
kāruṇiko mahātmā dharmakāma: prajāvatsalastyāgaruci: pradānakauśalo mahati tyāge vartate ||
yāvadapareṇa samayena sūryo dārako nyagrodhārāmaṃ gata: | athāsau dadarśa buddhaṃ bhagavantaṃ 
dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ 
sūryasahasrātirekaprabhaṃ jaṅgamamiva ratnaparvataṃ samantato bhadrakam | sahadarśanāccānena bhagavato’ntike 
cittaṃ prasādya svaśirasi maṇiratnamuddhṛtya bhagavata upanāmitam | tata: prasādajāto 
bhagavata: pādābhivandanaṃ kṛtvā purastānniṣaṇṇo dharmaśravaṇāya | tato bhagavatā sūryasyānukampā-
mupādāya tanmaṇiratnamupagṛhyāśayānuśayaṃ dhātuṃ prakṛtiṃ ca jñātvā tādṛśī caturāryasatyasaṃprativedhikī
dharmadeśanā kṛtā, yāṃ śrutvā tena sūryeṇa dārakeṇa viṃśatiśikharasamudgataṃ satkāyadṛṣṭiśailaṃ
jñānavajreṇa bhittvā srotāpattiphalaṃ sākṣātkṛtam | sa dṛṣṭasatyo dānapradānāni dattvā śramaṇa-
brāhmaṇavanīpakān du:khitān sattvān saṃtarpayitvā mātāpirāvanujñāpya bhagavata: śāsane pra-
vrajita: | tena yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ calācalaṃ 
viditvā sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇā-
darhattvaṃ sākṣātkṛtam | arhan saṃvṛtta: traidhātukavītarāga: samaloṣṭakāñcana ākāśapāṇitala-
samacitto vāsīcandanakalpo vidyāvidāritāṇḍakośo vidyābhijñāpratisaṃvitprāpto bhavalābhalobha-
satkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta sūryeṇa
dārakeṇa karmāṇi kṛtāni yena śirasi maṇiratnaṃ jātam, yena ca maheśākhyo’rhattvaṃ ca prāptamiti |
bhagavānāha-sūryeṇaiva bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi 
pariṇatapratyayāni oghavatpratyupasthitānyavaśyaṃbhāvīni | sūryeṇa karmāṇi kṛtānyupacitāni |
ko’nya: pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante, 
nābdhātau, na tejodhātau, na vāyudhātau, api tūpātteṣveva skandhadhātvāyataneṣu karmāṇi kṛtāni 
vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani ekanavate kalpe vipaśyī nāma samyaksaṃbuddho loka 
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ 
buddho bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddha: 
@172
sakalaṃ buddhakāryaṃ kṛtvā indhanakṣayādivāgnirnirupadhiśeṣe nirvāṇadhātau parinirvṛta:, tasya rājñā
bandhumatā śarīre śarīrapūjāṃ kṛtvā samantayojanaścatūratnamaya: stūpa: pratiṣṭhāpita: krośamucca-
tvena | yatrānekāni prāṇiśatasahasrāṇi kārān kṛtvā svargamokṣaparāyaṇāni bhavanti | tatra
stūpamaho vartate | śrāddhā brāhmaṇagṛhapatayo vicitrairgandhamālyavilepanaiśchatrairdhvajai: patākābhi:
pūjāṃ kurvanti | yāvadapareṇaṃ puruṣeṇa rājñā: sakāśād dyūtaṃ krīḍata: sūryābhāsaṃ maṇiratnaṃ
nirjitam | tatastena prasādajātena vipaśyinaścaitye varṣāsthālyāṃ samāropitam | tata: pādayo-
rnipatya praṇidhānaṃ kṛtam-anenāhaṃ kuśalena cittotpādena deyadharmaparityāgena ca evaṃvidhānāṃ 
guṇānāṃ lābhī syām, evaṃvidhaṃ śāstāramārāgayeyaṃ mā virāgayeyam, evaṃvidhena cūḍāyāṃ 
baddhena mātu kukṣernirgaccheyamiti ||
bhagavānāha-kiṃ manyadhve bhikṣavo yo’sau tena kālena tena samayena akṣadhūrta āsīt,
ayaṃ sa sūrya: | yattena vipaśyina: stūpe ratnaṃ samāropitaṃ tenāsya śirasi maṇiratnaṃ prādu-
rbhūtam | tenaiva hetunā abhirūpo darśanīya: prāsādika: | arhattvaṃ ca sākṣātkṛtam | iti 
hi bhikṣava ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:,
vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni karmāṇyapāsya vyati-
miśrāṇi ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
70 malla{1. Mss. mallapatāka:.}patākā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapatyaya-
bhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapilavastuni anyatama:
śākya āḍhyo mahādhano mahābhogo vistīrṇaviśālaparigraho vaiśravaṇadhanasamudito vaiśravaṇadhana-
pratispardhī | tena sadṛśātkulātkalatramānītam | sa tayā sārdhaṃ krīḍati ramate paricārayati |
tasya krīḍato ramamāṇasya paricārayata: putro jāta: abhirūpo darśanīya: prāsādiko’tikrānto 
mānuṣaṃ varṇamasaṃprāptaśca divyaṃ varṇam | yadāsau kumāro jātastadā devatābhirdivyā patākā:
samantata ucchrāpitā:, divyāni vādyabhāṇḍāni parāhatāni, divyāni cotpalakumudapadma-
puṇḍarīkamāndāravāṇāṃ puṣpāṇi kṣiptāni sarvaṃ ca kapilavastu nagaraṃ yaśasā āpūritam, 
sarvagṛheṣu cāsya nāmnā patākā ucchrāpitā: | tasya jātau jātimahaṃ kṛtvā nāmadheyaṃ 
vyavasthāpyate-kiṃ bhavatu dārakasya nāmeti | jñātaya ūcu:-yasmādasya jātasya yaśasā sarva-
@173
loka āpūrita:, tasmādbhavatu dārakasya viditayaśā iti nāmeti | viditayaśā dārako’ṣṭābhyo 
dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ 
krīḍanikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa dadhnā navanītena 
sarpiṣā sarpimaṇḍenānyaiścottaptottaptairupakaraṇaviśeṣai: | āśu vardhate hradasthamiva paṅkajam | sa ca 
śrāddho bhadra: kalyāṇāśaya ātmahitapratipanna: kāruṇiko mahātmā dharmakāma: prajāvatsala: ||
yāvadapareṇa samayena nyagrodhārāmaṃ gata: | athāsau dadarśa buddhaṃ bhagavantaṃ dvātriṃśatā
mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛta sūryasahasrā-
tirekaprabhaṃ jaṅgamamiva ratnaparvataṃ samantato bhadrakam | sahadarśanāccānena bhagavato’ntike 
cittaṃ prasāditam | prasādajātaśca bhagavatpādābhivandanaṃ kṛtvā purastānniṣaṇṇo dharmaśravaṇāya |
tasmai bhagavatā āśayānuśayaṃ dhātuṃ prakṛtiṃ ca jñātvā tādṛśī caturāryasatyarāṃpratibodhakī
dharmadeśanā kṛtā, yāṃ śrutvā viditayaśasā dārakeṇa viṃśatiśikharasamudgataṃ satkāyadṛṣṭiśailaṃ 
jñānavajreṇa bhittvā srotāpattiphalaṃ sākṣātkṛtam | sa dṛṣṭasatya: śramaṇabrāhmaṇakṛpaṇavanīpakebhyo
dānapradānāni dattvā mātāpitarāvanujñāpya bhagavacchāsane pravrajita: | tena yujyamānena ṣaṭa-
mānena vyāyacchamānena idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī
śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam | arhan |
saṃvṛtta: traidhātuktavītarāga: samaloṣṭakāñcana ākāśapāṇitalasamacitto vāsīcandanakalpo 
vidyāvidāritāṇḍakośo vidyābhijñāpratisaṃvitprāpto bhavalābhalobhasatkāraparāṅmukha: | sendro 
pendrāṇāṃ devānāṃ pūjyo mānyo’bhivādyaśca saṃvṛtta: | sa yācitacīvaraṃ paribhuṅkte alpamayācitam, 
yācitapiṇḍapātaśayanāsanaglānapratyayabhaiṣjyaparikrāgan paribhuṅkte alpamayācitam ||
bhikṣava: saṃśayajātā: sarvaśaṃśayacchettāraṃ buddha bhagavantaṃ papracchu:-kāni bhadanta
viditayaśasā karmāṇi kṛtāni yena jātamātrasya devatābhi: patākā ucchrāpitā:, yaśasā ca 
sarvaloka āpūrṇa:, pravrajya cāhattvaṃ sākṣātkṛtamiti | bhagavānāha-viditayaśasaiva bhikṣava:
pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇatapratyayāti ovava-
tpratyupasthitānyavaśyaṃbhāvīni | viditayaśasa: karmāṇi kṛtānyupacitāni | ko’nya: pratyanubhavi-
ṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau na 
tejodhātau, na vāyudhātau, api tūpātteṣveva skandhadhātvāyataneṣu karmāṇi kṛtāni vipacyante 
śubhānyaśubhāni ca |
na praṇaśyanti karmāṇi kalpakoṭiśatairapi | 
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvanyekanavate kalpe vipaśyī nāma samyaksaṃbuddho loka utpādi
vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ buddho 
@174
bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddha: sakalaṃ 
buddhakāryaṃ kṛtvā indhanakṣayādivāgnirnirupadhiśeṣe nirvāṇadhātau parinirvṛta:, tasya rājñā bandhumatā
śarīre śarīrapūjāṃ kṛtvā samantayojanaścatūratnamaya: stūpa: pratiṣṭhāpita: krośamuccatvena | yatra
anekāni prāṇiśatasahasrāṇi kārān kṛtvā svargamokṣaparāyaṇāni bhavanti | yāvadrājñā bandhumatā
stūpamaha: kārita: | tatra ca stūpamahe vartamāne mallānāṃ madhye patākā ucchrāpitā | yāvadrāja-
mallena rājamallo nihata: | tatastena mallapatākā āsāditā | sa tāmādāya anekaprāṇiśata-
sahasraparivṛto nānāvicitrairvādyairvādyamānairyena vipaśyina: stūpastenopasaṃkrānta: | upasaṃkramya 
tathāgataguṇānāmanusmaraṇaṃ kṛtvā tāṃ patākāṃ stūpayaṣṭyāṃ baddhvā praṇidhānaṃ kṛtavān-ahamapyevaṃ 
vidhānāṃ guṇānāṃ lābhī syām, evaṃvidhameva śāstāramārāgayeyaṃ mā virāgayeyamiti ||
bhagavānāha-kiṃ manyadhve bhikṣavo yo’sau tena kālena tena samayena malla āsīt, ayaṃ 
sa viditayaśā: | yadanena vipaśyina: stūpe kārā: kṛtāstena saṃsāre’nantaṃ sukhamanubhūtavān |
tenaiva hetunā idānīmarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekānta-
kṛṣṇo vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava
ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: |
ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@175
a{1. Volume II of Speyer’s edition commences here.}ṣṭamo varga: |
tasyoddānam-
suprabhā supriyā caiva śuklā somā tathāparā |
kuvalayā sundarī caiva muktā caiva kacaṅgalā |
kṣemā virūpā ca * * vargo bhavati samuddita: ||
71 suprabhā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | śrāvastyā-
manyatama: śreṣṭhī āḍhyo mahādhano mahābhogo vistīrṇaviśālaparigraho vaiśravaṇadhanasamudito 
vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati ramate 
paricārayati | tasya krīḍato ramamāṇasya paricārayata: patnī āpannasattvā saṃvṛttā | sā aṣṭānāṃ 
vā navānāṃ vā māsānāmatyayātprasūtā | dārikā jātā abhirūpā darśanīyā prāsādikā
divyālaṃkārabhūṣitā maṇiratnena kaṇṭhe ābaddhena | tasmācca prabhā nirgacchati, yayā sarvā 
śrāvastī avabhāsate | tasyā jātau jātimahaṃ kṛtvā nāmadheyaṃ vyavasthāpyate-kiṃ bhavatu 
dārikāyā nāmeti | jñātaya ūcu:-yasmādanayā jātamātrayā maṇiratnāvabhāsena sarvā śrāvastī
avabhāsitā, tasmādbhavatu dārikāyā: suprabheti nāmeti | sā suprabhā dārikā aṣṭābhyo 
dhātrībhyo dattā dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ 
krīḍanikābhyāṃ dhātrībhyām | sā aṣṭābhirdhātrībhirunnīyate vardhyate kṣīreṇa dadhnā navanītena
sarpiṣā sarpimaṇḍenānyaiścottaptottaptairupakaraṇaviśeṣai: | āśu vardhate hradasthamiva paṅkajam | sā 
dārikā śrāddhā bhadrā kalyāṇāśayā ātmahitaparahitapratipannā | tasyā ye ye yācanakā 
āgacchanti, tebhyastebhya: kaṇṭhādalaṃkāramavamucya prayacchati | datte ca punaralaṃkāra: prādurbhavati ||
yāvadasau dārikā krameṇa mahatī saṃvṛttā, tadā tasyā bahavo yācanakā āgacchanti, 
rājaputrā amātyaputrā: śreṣṭhiputrāśca | tairupadrūyamāṇa: pitā cāsyā: kare kapolaṃ dattvā 
cintāparo vyavasthita:-yadyekasmai dāsyāmi, anye me amitrā bhaviṣyantīti | yāvadasau
dārikā pitaraṃ cintāparamavekṣyovāca-tāta kimasi cintāpara iti | tena so’rtho vistareṇa 
samākhyāta: | dārikā kathayati-tāta na te śoka: kartavya: | svayamevāhaṃ saptame divase svayaṃ-
varamavatariṣyāmīti | tata: śreṣṭhī rājña: prasenajito nivedya śrāvastyāṃ ghaṇṭāvaghoṣaṇaṃ kārayā-
māsa-saptame divase suprabhā dārikā svayaṃvaramavatariṣyati, yena vo yatkaraṇīyaṃ sa tatkarotviti ||
@176
tata: saptame divase suprabhā dārikā rathābhirūḍhā kāṣāyaṃ dhvajamucchrāpya buddhaṃ bhagavanta
citrapaṭe lekhayitvā abhiṣṭuvatī vīthīmavatīrṇā | sā tatra rājaputrairamātyaputrai: śreṣṭhiputraiśca
sotkaṇṭhodvīkṣyamāṇā vicitrābhi: kathābhi: saṃjñapyovāca-sarvathāhaṃ na kenacidaṃśena bhavatāṃ
paribhapaṃ karomi | kevalaṃ tu nāhaṃ kāmenārthinī | buddhaṃ śaraṇaṃ gatāsmi | tasya sakāśe pravrajiṣyā-
mīti | tataste nirbhartsitā: pratinivṛttā: | suprābhapi dārikā bhagavatsakāśamupasaṃkramya bhaga-
vata: pādābhivandanaṃ kṛtvā purastānniṣaṇṇā dharmaśravaṇāya | tasyā bhagavatā āśayānuśayaṃ dhātuṃ
prakṛtiṃ ca jñātvā tādṛśo caturāryasatyasaṃprativedhikī dharmadeśanā kṛtā, yāṃ śrutvā suprabhayā
dārikayā viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam, 
abhinirhāraśca kṛta: | atha suprabhā dārikā utthāyāsanādekāṃsaputtarāsaṅgaṃ kṛtvā yena bhagavāṃ-
stenāñjaliṃ praṇamayya bhagavantamidamavocat labheyāha bhadanta svākhyāte dharmavinaye pravrajyāmupa-
saṃpadaṃ bhikṣuṇībhāvan | careyamahaṃ bhagavato’ntike brahmacaryamiti | tato bhagavān saṃlakṣayati-
anayā asmācchāsane mahadvineyākarṣaṇaṃ kartavyamiti | tato bhagavatoktā-gaccha dārike parṣada-
mavalokayeti | tata: suprabhā dārikā jetavanānnirgatya tatrāgatā | tatraikaikasyaivaṃ bhavati-bale-
naināṃ harāma iti | t etāmākramitumārabdhā: | tata: suprabhā dārikā tairupakramyamāṇā vitata
pakṣa iva haṃsarājo gaganatalamabhyudgamya vicitrāṇi prātihāryāṇi darśayituprārabdhā | āśu
pṛthagjanasya ṛddhigavarjanakarī | tataste tadatyadbhutaṃ devamanuṣyāvarjanakaraṃ prātihāryaṃ dṛṣṭvā
uddaṇḍaromāṇo mūlanikṛttā iva drumā: pādayornipatya vijñāpayitumārabdhā:-avatara avatara bhagini,
yayaite tvayā dharmā: sākṣātkṛtā: | asthānametad yattvaṃ kāmān paribhuñjīthā iti | tata: suprabhā
dārikā gaganatalādavatīrya janakāyasya purastātsthityā tathāvidhāṃ dharmadeśanāṃ kṛttavatī,
yāṃ śrutvā anekai: prāṇiśatasahasrai: satyadarśanaṃ kṛtam | tato bhagavatā mahāprajāpatyā: sanyastā |
tatastayā praprājitā upasaṃpāditā ca | tayā yujyamānayā ghaṭamānayā vyāyacchamānayā idameva
pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃsana-
dharpatayā parāhatya sarvaklaśaprahāṇādarhattvaṃ sākṣātkṛtam | arhantī savṛttā, traidhātukavītarāgā
samaloṣṭakāñcanā ākāśapāṇitalasamacittā vāsīcandanakalpā vidyāvidāritāṇḍakośā
vidyābhijñāpratisaṃvitprāptā bhavalābhalobhasatkāraparā{1 The correct form, according to pāṇimi, 4. 1. 54, should be
parāṅmukhī  but our Mss. read parāṅmukhā throughout.}ṅmukhā | sendropendrāṇāṃ devānāṃ pūjyā
mānyābhivādyā ca saṃvṛttā ||
bhikṣava: saṃśayajātā: sarva saṃśayacchettāraṃ buddhaṃ bhagavantaṃ papracchu:-kāni bhadanta
suprabhayā dārikayā karmāṇi kṛtāni, yenābhirūpā darśanīyā prāsādikā, maṇiratnaṃ ca kaṇṭhe
prādurbhūtam, pravrajya cārhattvaṃ sākṣātkṛtamiti | bhagavānāha-suprabhayaiva bhikṣava: pūrvamanyāsu
jātiṣu karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi
@177
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau,
api tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani ekanavate kalpe vipaśyī nāma samyaksaṃbuddho loka
udapādi vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ
buddho bhagavān | sa bandhumatīṃ rājadhānīmupaniśritya viharati | yāvadvipaśyī samyaksaṃbuddha:
sakalaṃ buddhakāryaṃ kṛtvendhanakṣayādivāgnirnirupadhiśeṣe nirvāṇadhātau parinirvṛta:, tasya rājñā
bandhumatā śarīre śarīrapūjāṃ kṛtvā samantayojanaścatūratnamaya: stūpa: pratiṣṭhāpita: krośamuccatvena |
yā bandhumato rājño’gramahiṣī vṛddhībhūtā, tayā vicitrāṇyābharaṇāni śarīrādavamucya tatra stūpe
dattāni | tata: pādayornipatya praṇidhānaṃ kṛtavatī-anena kuśalamūlena cittotpādena deya-
dharmaparityāgena cārhattvaṃ prāpnuyāmiti ||
bhagavānāha-kiṃ manyadhve bhikṣavo yā sā tena kālena tena samayena rājño bandhumato
agramahiṣī āsīt, iyaṃ sā suprabhā | yadanayā vipaśyina: stūpe vicitrāṇyābharaṇāni samā-
ropitāni, tenābhirūpā darśanīyā prāsādikā sarvāṅgapratyaṅgopetā saṃvṛttā | yatpraṇidhānaṃ kṛtam,
tenedānīmarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekāntakṛṣṇo
vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava
ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: |
ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
-----------------------
72 supriyā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
tena khalu samayena anāthapiṇḍadasya gṛhapate: patnī āpannasattvā saṃvṛttā | sā aṣṭānāṃ vā
navānāṃ vā māsānāmatyayātprasūtā | dārikā jātā abhirūpā darśanīyā prāsādikā
sarvāṅgapratyaṅgopetā śrāvastyadhivāsino janakāyasyātīva priyā | tasyā jātau jātimahaṃ kṛtvā
nāmadheyaṃ vyavasthāpyate-kiṃ bhavatu dārikāyā nāmeti | jñātaya ūcu:-yasmādiyaṃ priyā sarvajanasya,
tasmādbhavatu dārikāyā: supriyeti nāmeti | jātismarā jātamātrā gāthāṃ bhāṣate-
@178
dattaṃ hi dānaṃ bahu vālpakaṃ vā
vistīryate kṣetraviśeṣayogāt |
tasmāddhi deyaṃ viduṣā prayatnāt 
buddhāya lokendrasureśvarāya ||1||
athāsyā mātāpitarāvanye ca gṛhavāsinastaṃ vākyavyāhāraṃ śrutvā bhītāstrastā: |
saṃvignā ākṛṣṭaromakūpā: kathayanti-piśācīva seyaṃ dāriketi | sā kathayati-amba nāhaṃ
piśācī nāpi rākṣasī, kiṃ tarhi dārikā | icchāmi dānāni dātumiti | tato’syā mātrā
anāthapiṇḍadasya gṛhapaterniveditam-evameṣā dārikā brūta iti | tatastena gṛhapatinā hṛṣṭatuṣṭa-
pramuditena bhagavānantargṛhe sabhikṣusaṃgho bhojita:, tasyāśca nāmnā dakṣiṇādeśanaṃ kāritam ||
yāvadasau dārikā krameṇa saptavarṣā saṃvṛttā, mātāpitarāvanujñāpya bhagavacchāsane
pravrajitā | sā sarvāsāṃ bhikṣuṇīnāmiṣṭā kāntā priyā manāpā | yāvattatra kālena mahādurbhikṣaṃ
prādurbhūtaṃ durbhikṣāntarakalpasadṛśam, yatrānekāni prāṇiśatasahasrāṇi annapānaviyogātkālaṃ
kurvanti | tatra bhagavānāyuṣmantamānandamāmantrayate sma-gaccha ānanda, madvacanātsupriyāṃ vada-
catasraste parṣadastraimāsyaṃ cīṃvarapiṇḍapātaśayanāsanaglānapratyayabhaiṣajyapariṣkārai: pratipādayitavyā 
iti | tata āyuṣmānānanda: supriyāṃ gatvovāca-bhagavānāha-catasraste pariṣadastraimāsyaṃ 
cīvarapiṇḍapātaśayanāsanaglānapratyayabhaiṣajyapariṣkārai: pratipādayitavyā iti | tata: supriyā
kṛtakarapuṭā bhagavata ājñāṃ śirasi kṛtvā kathayati-evamastviti ||
supriyā śrāvastīmabhisaṃprasthitā gocaravyavalokanārtham | yāvadeṣā pravṛttiranāthapiṇḍadena
śrutā | sa tvaritaṃ supriyāyā agrato bhūta: kathayati-supriye kva gacchasīti | sā kathayati-
bhagavānāha traimāsyaṃ vaiyāvṛtyakarmaṇi niyukteti | anāthapiṇḍada uvāca-alpotsukā bhava, ahaṃ tvāṃ
sarveṇa pravārayāmīti | supriyā kathayati-kimatrāścaryaṃ yadi tāto dṛṣṭasatya: pravārayati samantato-
‘ntarhitāni nidhānānyabhisamīkṣya | ahaṃ tu daridrajanasyānugrahaṃ karomīti | tathā pañcabhirupā-
sakaśatairalpotsukā kriyate | mālikayā devyā, varṣākārayā kṣatriyayā, ṛṣidattapurāṇābhyāṃ
sthapatibhyāṃ, viśākhayā mṛgāramātrā, rājñā prasenajitā | aṭavīgatā tatrāpyamanuṣyairmanuṣyaveṣa-
dhāribhi: pravāryate | tayā evaṃ pravāryamāṇayā bhagavān saśrāvakasaṃghastraimāsyamupasthitaścīvara-
piṇḍapātaśayanāsanaglānapratyayabhaiṣajyapariṣkārai: | tatraiva ca traimāsye yujyamānaghaṭamānavyāyaccha-
mānayā idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇa-
vidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam | arhantī saṃvṛttā traidhātuka-
vītarāgā samaloṣṭakāñcanā ākāśapāṇitalasamacittā vāsīcandanakalpā vidyāvidāritāṇḍa-
kośā vidyābhijñāpratisaṃvitprāptā bhavalābhalobhasatkāraparāṅmukhā | sendropendrāṇāṃ devānāṃ
pūjyā mānyābhivādyā ca saṃvṛttā ||
@179
atha bhagavāṃstraimāsyātyayātkṛtacīvaro niṣṭhitacīvara: samādāya pātracīvaraṃ śrāvastyā 
rājagṛhaṃ saṃprasthita: sārdhaṃ śrāvakasaṃghena | tata: supriyayā bhagavānantarmārge alpotsuka:
kṛta: | yāvadasau {1 Neither Tibetan nor Chinese translations give any help to
restore the gap.}* [alpo]dikāmaṭavīmanuprāpta:, gaṇḍīdeśakālo jāta:, pathyadanaṃ ca
nāsti | tayā bhagavān saśrāvakasaṃgha upaniveśita: | tata: pātraṃ vāme pāṇau pratiṣṭhāpyo-
vāca, pravyāhṛtavatī-yadi puṇyānāmasti vipāka:, pātramevaṃvidhabhakṣyabhojyādinā paripūryeteti |
tato devatayā divyayā sudhayā paripūritam | tata: supriyayā anuparipāṭikayā sarvasya bhikṣu-
saṃghasya pātrāṇi pūritāni | tatra bhagavān bhikṣūnāmantrayate sma-eṣā agrā me bhikṣavo bhikṣuṇīnāṃ 
mama śrāvikāṇāṃ kṛtapuṇyānāṃ yaduta supriyā bhikṣuṇī ||
bhikṣava: saṃśayajātā: sarvasaṃśayacchettāraṃ buddhaṃ bhagavatāṃ papracchu: | kāni bhadanta
supriyayā karmāṇi kṛtā(ni) yena āḍhye kule jātā abhirūpā darśanīyā prāsādikā abhimatā
sarvajanasya, pravrajya cārhattvaṃ sākṣātkṛtamiti | bhagavānāha-supriyayaiva bhikṣava: pūrvamanyāsu
jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃ-
bhāvīni | supriyayā karmāṇi kṛtānyupacitāni | ko’nya: pratyanubhaviṣyati ? na bhikṣava:
karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau,
api tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||2||
bhūtapūrvaṃ bhikṣavo’tīte'dhvani asminneva bhadrake kalpe viṃśativarṣasahasrāyuṣi prajāyāṃ
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara: puruṣa-
damyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya viharati
ṛṣipatane mṛgadāve | atha kāśyapa: samyaksaṃbuddha: pūrvāhṇe nivāsya pātracīvaramādāya bhikṣugaṇa-
parivṛto bhikṣusaṃghapuraskṛto vārāṇasīṃ nagarīṃ piṇḍāya prāvikṣat | yāvadanyatara: śreṣṭhī sapari-
jana udyānaṃ gata:, prabhūtaṃ ca khādanīyaṃ bhojanīyaṃ nītam | yāvattasya preṣyadārikayā
{2 The gap, according to Tibetan translation, indi-
cates that the slave girl carried cooked rice, According to kalpadrumāvadāna,
it is: peḍāmādāya paiṣṭikīm.}* * * * | (tayā) bhagavān saśrāvakasaṃgho’ntarmārge dṛṣṭa: | tasyā: prasādajātāyā
buddhirutpannā-kiṃ māṃ svāmī dvirapi dāsīkariṣyati, yannvahaṃ bhagavantaṃ bhojayeyamiti | tata-
stayā bandhanatāḍanamagaṇayitvā bhaktapeḍāmuddhāṭya bhagavān saśrāvakasaṃgho vicitreṇāhāreṇa
saṃtarpita: | tata: śreṣṭhina: sakāśamupasaṃkrāntā | yāvacchreṣṭhinā uktā-dārike kva sā bhakta-
peḍeti | sā kathayati-bhagavān me kāśyapa: samyaksaṃbuddha: piṇḍakena pratipādita: | iti
@180
śrutvā śreṣṭhī paraṃ vismayamāpanna: | tatastena hṛṣṭatuṣṭapramuditenoktā-gaccha dārike, adyāgreṇa
tvamadāsī bhava, yā tvaṃ mama suptasya jāgarṣīti | sā kṛtakarapuṭā gṛhapatiṃ vijñāpitavatī-anu-
jānīhi mām, bhagavacchāsane pravrajiṣyāmīti | tato’syā: śreṣṭhinā pātracīvaraṃ dattam |
sā svakena pātracīvareṇa bhagavacchāsane pravrajitā | bhagavata: kāśyapasya pravacane daśavarṣa-
sahasrāṇi vaiyāvṛtyaṃ kṛtam, bhaktaistarpaṇairyavāgūpānairnityakairnaimittikairdīpamālābhi: kaṭhinacīvarai-
rdānapradānāni dattvā praṇidhānaṃ kṛtam-yanmayā bhagavate kāśyapāya kṛcchreṇa samudānīya
dānapradānāni dattāni, anenāhaṃ kuśalamūlena cittotpādena deyadharmaparityāgena ca bhagavata: 
śākyamune: pravrajyārhattvaṃ prāpnuyāmiti ||
bhagavānāha-kiṃ manyadhve bhikṣavo yāsau preṣyadārikā, iyamasau supriyā | yadanayā
bhagavān kāśyapa: piṇḍakena pratipādita:, tena āḍhye kule jātā abhirūpā darśanīyā
prāsādikā abhimatā sarvajanasya | yatpraṇidhānaṃ kṛtaṃ tenedānīmarhattvaṃ sākṣātkṛtam | iti
hi bhikṣava ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:,
vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi
ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
-------------------------
73 śuklā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | śākyeṣu
rohiṇo nāma śākya: prativasati āḍhyo mahādhano mahābhogo vistīrṇaviśālaparigraho vaiśravaṇa-
dhanasamudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati 
ramate paricārayati | tasya krīḍato ramamāṇasya paricārayato na putro na duhitā | sa kare
kapolaṃ datvā cintāparo vyavasthita:-anekadhanasamuditaṃ me gṛham, na me putro na duhitā |
mamātyayātsarvasvāpateyamaputrakamiti kṛtvā rājavidheyaṃ bhaviṣyatīti | sa śramaṇabrāhmaṇanaimittika-
suhṛtsaṃbandhibāndhavairucyate-devatārādhanaṃ kuruṣveti | so’putra: putrābhinandī śivavaruṇakubera-
vāsavādīnanyāṃśca devatāviśeṣānāyācate | tadyathā-ārāmadevatā vanadevatāścatvaradevatā:
śṛṅgāṭakadevatā balipratigrāhikā devatā: | sahajā: sahadhārmikā nityānubaddhā api devatā
āyācate sma | asti caiṣa loke pravādo yadāyācanaheto: putrā jāyante duhitaraśceti | tacca
naivam | yadyevamabhaviṣyat, ekaikasya putrasahasramabhaviṣyattadyathā rājñaścakravartina: | api tu
trayāṇāṃ sthānānāṃ saṃmukhībhāvātputrā jāyante duhitaraśca | kathameṣāṃ trayāṇām ? mātāpitarau
@181
raktau bhavata: saṃnipatitau, mātā kalyā bhavati ṛtumatī, gandharvaśca pratyupasthito bhavati |
eteṣāṃ trayāṇāṃ sthānānāṃ saṃmukhībhāvātputrā jāyante duhitaraśca ||
sa caivamāyācanaparastiṣṭhati | anyatamā ca dārikā anyatamasmāddevanikāyā-
ccyutvā tasya prajāpatyā: kukṣimavakrāntā | tayā svāmine niveditam | tata: svāminocyate-
bhadre yadi putraṃ Janiṣyasītyevaṃ kuśalam, atha duhitaram, tayaiva saha tvāṃ niṣkāsayāmīti |
yāvadasāvaṣṭānāṃ vā navānāṃ vā māsānāmatyayātprasūtā | dārikā jātā abhirūpā darśanīyā 
prāsādikā atikrāntā mānuṣaṃ varṇamasaṃprāptā ca divyaṃ varṇam, śuklairvastrai: prāvṛtā anupaliptaiva
garbhamalena | yāvadrohiṇena śrutaṃ prajāpatī te prasūtā dārikā jāteti, sa kupita: praviṣṭa: |
tato’sya prajāpatyā divyavastraprāvṛtā dārikopanītā | tato rohiṇa: śākyo dārikāṃ dṛṣṭvā
paraṃ vismayamāpanna: | tasyā jātau jātimahaṃ kṛtvā nāmadheyaṃ vyavasthāpyate-kiṃ bhavatu dāri-
kāyā nāmeti | jñātaya ūcu:-yasmādiyaṃ śuklavastraparivṛtā jātā, tasmādbhavatu dārikāyā:
śukleti nāmeti | śuklā dārikā aṣṭābhyo dhātrībhyo dattā dvābhyāmaṃsadhātrībhyāṃ dvābhyāṃ
kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | sā aṣṭābhirdhātrībhi-
runnīyate vardhyate kṣīreṇa dadhnā navanītena sarpiṣā sarpimaṇḍenānyaiścottaptottaptairupakaraṇaviśeṣai: |
āśu vardhate hradasthamiva paṅkajam | yathā yathā ca śuklā dārikā vardhate, tathā tathā tānyapi
vastrāṇi vardhante na ca malinībhavanti, na cāsyā: kāyo malenābhibhūyate ||
yadā śuklā dārikā krameṇa mahatī saṃvṛttā, tadāsyā bahavo yācanakā āgacchanti
rājaputrā amātyaputrāśca | tatastairupadrūyamāṇa: pitā cāsyā: kare kapolaṃ datvā cintāparo
vyavasthita:-yadyekasmai dāsyāmi, anye me amitrā bhaviṣyantīti | yāvadasau dārikā pitaraṃ
cintāparamavekṣyovāca-tāta kimasi cintāpara iti | tena so’rtho vistareṇa samākhyāta: |
dārikā kathayati-tāta na te śoka: kartavya:, nāhaṃ kāmenārthinī, bhagavacchāsane pravrajiṣyāmi,
anujānīhi māṃ tāteti | yāvadasau mātāpitarāvanujñāpya bhagavacchāsane pravrajitā | yenaiva
vastreṇa prāvṛtā jātā, tata eva paripūrṇaṃ pañcacīvaraṃ saṃpannam | tayā yujyamānayā ghaṭamānayā
vyāyacchamānayā idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatana-
patanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam | arhantī saṃvṛttā,
traidhātukavītarāgā samaloṣṭakāñcanā ākāśapāṇitalasamacittā vāsīcandanakalpā vidyā-
vidāritāṇḍakośā vidyābhijñāpratisaṃvitprāptā bhavalābhalobhasatkāraparāṅmukhā | sendropendrāṇāṃ
devānāṃ pūjyā mānyābhivādyā ca saṃvṛttā ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta śuklayā
karmāṇi kṛtāni, yenāḍhye kule jātā abhirūpā darśanīyā prāsādikā śuklavastraprāvṛtā |
pravrajya cārhattvaṃ sākṣātkṛtamiti | bhagavānāha-śuklayaiva bhikṣava: pūrvamanyāsu jātiṣu karmāṇi
kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | śuklayā
@182
karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtā-
nyupacitāni bāhye pṛthivīdhātau vipacyante, nābdhātau, na tejodhātau, na vāyudhātau, api
tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
nap raṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani asminneva bhadrake kalpe viṃśativarṣasahasrāyuṣi prajāyāṃ
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara: puruṣa-
damyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya viharati 
ṛṣipatane mṛgadāve | yāvadanyatarā śreṣṭhibhāryā śrāddhā bhadrā kalyāṇāśayā kenacideva
karaṇīyena ṛṣipatanaṃ gatā | athāsau dadarśa buddhaṃ bhagavantaṃ dvātriṃśatā mahāpuruṣalakṣaṇai:
samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva
ratnaparvataṃ samantato bhadrakam | sahadarśanācca bhagavata: pādābhivandanaṃ kṛtvā purastānniṣaṇṇā
dharmaśravaṇāya | tato’syā bhagavatā kāśyapena dharmo deśita: | tayā labdhaprasādayā bhagavantaṃ
saśrāvakasaṃghamantargṛhe bhojayitvā bhikṣusaṃghāya kaṭhinacīvaramanupradattam, krameṇa ca mātāpitarā-
vanujñāpya bhagavacchāsane pravrajitā ||
kiṃ manyadhve bhikṣavo yāsau śreṣṭhibhāryā, eṣaivāsau śuklā bhikṣuṇī | yadanayā
bhikṣusaṃghāya kaṭhinacīvaramanupradattaṃ tena śuklavastraprāvṛtā jātā | yadbrahmacaryavāsa: paripālita-
steneha janmanyarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekāntakṛṣṇo
vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava ekānta-
kṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: |
ityevaṃ vo bhikṣava: śikṣitavyam |
idamavocadbhagavān | āttamanasaste bhikṣavo bhagavato bhāṣitamabhyanandan ||
-----------------------
74 somā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | śrāvastyā-
manyatamo brāhmaṇa āḍhyo mahādhano mahābhogo vistīrṇaviśālaparigraho vaiśravaṇadhanasamudito
vaiśravaṇadhanapratispardhī trayāṇāṃ vedānāṃ pāraga: sanighaṇṭakaiṭabhānāṃ sākṣaraprabhedānāmitihāsa-
pañcamānāṃ padaśo {1 vyākaraṇa: means one who explains or expounds,}vyākaraṇa: | sa pañca māṇavakaśatāni brāhmaṇakān mantrān pāṭhayati | tena
@183
putraheto: sadṛśātkulātkalatramānītam | sa tayā sārdhaṃ krīḍati ramate paricārayati | tasya
krīḍato ramamāṇasya paricārayata: patnī āpannasatvā saṃvṛttā | sā aṣṭānāṃ vā navānāṃ vā
māsānāmatyayātprasūtā | dārikā jātā abhirūpā darśanīyā prāsādikā sarvāṅgapratyaṅgopetā |
tasyā jātau jātimahaṃ kṛtvā nāmadheyaṃ vyavasthāpyate-kiṃ bhavatu dārikāyā: nāmeti | jñātaya
ūcu:-prāyaśo’smākaṃ putrapautrikayā somanāmāni kriyante | bhavatu dārikāyā: someti nāma |
somā dārikā unnīyate vardhyate kṣīreṇa dadhnā navanītena sarpiṣā sarpimaṇḍenānyaiścottaptottaptai-
rupakaraṇaviśeṣai: | āśu vardhate hradasthamiva paṅkajam ||
yadā krameṇa mahatī saṃvṛttā, sā paṇḍitā vyaktā medhāvinī paṭupracārā smṛtimatī
śrutidharā ca | yāvadasyā: pitā māṇavakān mantrān pāṭhayati, sā śrutamātreṇodgṛhṇāti |
śrutvā ca teṣāṃ śāstrāṇāṃ pūrvāpareṇa vyākhyānaṃ karoti | tato’syā yaśasā sarvā śrāvastī
phuṭā saṃvṛttā | tīrthyāścāsyā ahanyahani darśanāyopasaṃkrāmanti, tayā ca saha viniścayaṃ kurvanti |
yadā bhagavānanuttarāṃ samyaksaṃbodhimabhisaṃbuddha:, tadā śrāvastīmāgata: | prāyeṇa ye paṇḍitā:
paṇḍitasaṃkhyātā:, te bhagavato darśanāyopasaṃkrāmanti | tata: sā tān napaśyantī antarjana-
māmantrayate-ko’tra bhavanto heturyenaitarhi śāstravido nopasaṃkrāmantīti | te kathayanti-bhagavān
saṃrvajña: śākyamunirnāmeha saṃprāpta:, sarve tatpravaṇā: saṃvṛttā iti | tato buddha ityaśrutapūrvaṃ ghoṣaṃ
śrutvāsyā: sarvaromakūpā hṛṣṭā: | tatra somā dārikā buddhaśabdaśravaṇādbhagavatsakāśamupasaṃkrāntā |
athāsau dadarśa buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanai-
rvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam |
sahadarśanācca bhagavatpādābhivandanaṃ kṛtvā purastānniṣaṇṇā dharmaśravaṇāya | atha bhagavān somāyā
dārikāyā āśayānuśayaṃ dhātuṃ prakṛtiṃ ca jñātvā tādṛśīṃ caturāryasatyasaṃprativedhikīṃ dharmadeśanāṃ
kṛtavān, yāṃ śrutvā somayā viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotā-
pattiphalaṃ sākṣātkṛtam | sā dṛṣṭasatyā mahāprajāpatyā: sakāśe pravrajitā | tayā yujyamānayā
ghaṭamānayā vyāyacchamānayā idameva pañcagaṇḍakaṃ saṃsāracakraṃ calācalaṃ viditvā sarvasaṃskāra-
gatī: śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam |
arhantī saṃvṛttā traidhātukavītarāgā samaloṣṭakāñcanā ākāśapāṇitalasamacittā vāsīcandana-
kalpā vidyāvidāritāṇḍakośā vidyābhijñāpratisaṃvitprāptā bhavalābhalobhasatkāraparāṅmukhā |
sendropendrāṇāṃ devānāṃ pūjyā mānyābhivādyā ca saṃvṛttā ||
yadā bhagavatā bhikṣubhya ājñā dattā-yūyameva bhikṣavo’nvardhamāsaṃ prātimokṣa-
sūtroddeśamuddiśateti, tadā mahāprajāpatyā-uddiśatu bhagavān prātimokṣam, uddiśatu sugata:
prātimokṣamiti | bhagavānāha-na hi bhikṣuṇyastathāgatā arhanta: samyaksaṃbuddhā: padaśo
dharmamuddiśanti | yadi yuṣmākaṃ kācidutsahate sakṛdukttaṃ dhārayitum, evamahamuddiśeyamiti |
tena khalu samayena sā bhikṣuṇī tasyāmeva parṣadi saṃniṣaṇṇā saṃnipatitā | atha sā bhikṣuṇī
utthāyāsanādyena bhagavāṃstenāñjaliṃ praṇamayya bhagavantametadavocat-uddiśatu bhagavān prāti-
@184
mokṣam, uddiśatu sugata: prātimokṣam | ahaṃ sakṛduktaṃ dhārayiṣye | tato bhagavatā vistareṇoddiṣṭa:,
somayā sakṛdukto dhārita: | tatra bhagavān bhikṣūnāmantrayate sma-eṣā agrā me bhikṣavo
bhikṣuṇīnāṃ mama śrāvikāṇāṃ bahuśrutānāṃ śrutadharīṇāṃ yaduta somā bhikṣuṇī ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
somayā bhikṣuṇyā karmāṇi kṛtānyupacitāni, yenāḍhye kule jātā abhirūpā darśanīyā
prāsādikā śrutidharā ca saṃvṛtteti | bhagavānāha-somayaiva bhikṣava: pūrvamanyāsu jātiṣu
karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃ-
bhāvīni | somayā karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau,
api tu upātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvanyasminneva bhadrake kalpe viṃśativarṣasahasrāyuṣi prajāyāṃ
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara: puruṣa-
damyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya viharati 
ṛṣipatane mṛgadāve | yāvadanyatarā brāhmaṇadārikā bhagavata: kāśyapasya śāsane pravrajitā |
tayā tatroddiṣṭaṃ paṭhitaṃ skandhakauśalaṃ pratītya samutpādakauśalaṃ sthānāsthānakauśalaṃ ca kṛtam |
na tu śakitaṃ naiṣṭhikaṃ jñānamutpādayitum | yasyāścopādhyāyikāyā: sakāśe pravrajitāsīt,
sā bhagavatā kāśyapena śrutadharīṇāmagrā nirdiṣṭā | tata: somayā bhikṣuṇyā maraṇakāle praṇidhānaṃ
kṛtam-yathā me upādhyāyikā śrutadharīṇāmagrā nirdiṣṭā, evamahamapyanāgate’dhvani yo’sau bhagavatā
kāśyapenottaro nāma māṇavo vyākṛta:-bhaviṣyasi tvaṃ māṇava varṣaśatāyuṣi prajāyāṃ śākyamuni-
rnāma tathāgato’rhan samyaksaṃbuddha iti, tasya śāsane pravrajitā bhagavatā śākyamuninā
śrutidharīṇāmagrā nirdiśyeya ||
bhagavānāha-kiṃ manyadhve bhikṣavo yāsau brāhmaṇadārikā āsīt, iyaṃ sā somā
bhikṣuṇī | yadanayā praṇidhānaṃ kṛtam, tena śrutidharīṇāmagrā nirdiṣṭā | yadanayā tasyoddiṣṭaṃ
paṭhitaṃ svādhyāyitam, tenedānīmarhattvaṃ sākṣātkṛtam | iti hi bhikṣava ekāntakṛṣṇānāṃ
karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmā-
ttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karma-
svābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@185
75 kuvalayā |

buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandakanivāpe |
tena khalu samayena rājagṛhe nagare girivalgusamāgamo nāma parva pratyupasthitam | tatra sarvebhya:
ṣaḍbhyo mahānagarebhyo janakāya: saṃnipatati | yāvaddakṣiṇāpathānnaṭācārya āgata: | tasya
duhitā kuvalayā nāma abhirūpā darśanīyā prāsādikā sarvāṅgapratyaṅgopetā | sā rūpayauvanā-
rogyamadamattā | yadā raṅgamadhyamavatarati, tadā sarvaprekṣakai: sotkaṇṭhairudvīkṣyate | ye cāprati-
saṃkhyānabahulāsteṣāṃ manāṃsyākarṣati | tatra yadā parva pratyupasthitaṃ bhavati, tadā pūraṇaprabhṛtaya: 
saparṣatkā upasaṃkrāmanti | tata: kuvalayā dārikā janakāyamuvāca-asti bhavanto rājagṛhe
nagare kaścinmanuṣyabhūto yo me rūpeṇa samo viśiṣṭataro veti | janakāyenoktā-asti śramaṇo
gautama: saparivāra iti | kuvalayovāca-kimasau manuṣyabhūto’tha deva iti | manuṣyabhūta:
sa tu sarvajña iti ||
tatastadvacanamupaśrutya kuvalayā sarvālaṃkārabhūṣitā bhagavatsakāśamupasaṃkrāntā | upa-
saṃkramya bhagavata: purastātsthitvā nṛtyati gāyati vādayate strīliṅgāni strīcihnāni strīnimittāni
copadarśayati | ye sarāgā bhikṣavaste tayā saṃ{1 Mss. saṃtrāsitā:. Speyer saṃbhrāmitā:, attraeted, captured.}bhrāmitā: | tato bhagavān rāgabahulānāṃ bhikṣūṇāṃ 
vinayanārthaṃ kuvalayāyāśca rūpayauvanamadāpanayanārthaṃ tadrūpānṛddhyabhisaṃskārānabhisaṃskṛtavān,
yena kuvalayā jīrṇa vṛddhā palitaśiraskā khaṇḍadantā kubjagopānasīvakrā nirmitā | tatkāla-
samanantarameva kuvalayāyā ātmānaṃ vībhatsamabhivīkṣya yo’sau rūpayauvanamada: sa prativigata: |
rāgavahulāśca bhikṣava: saṃvignā: | tata: kuvalayā apagatamadā bhagavata: pādau śirasā vanditvā
bhagavantaṃ vijñāpitavatī-sādhu me bhagavāṃstathā dharmaṃ deśayatu, yathāhamasmātpūtikalevarādalpakṛcchreṇa
parimucyeyeti | atha bhagavān kuvalayāyāsteṣāṃ cāvītarāgāṇāṃ bhikṣūṇāmāśayānuśayaṃ dhātuṃ
prakṛtiṃ ca jñātvā tathāvidhāṃ dharmadeśanāṃ kṛtavān, yāṃ śrutvā kaiścidviṃśatiśikharasamudgataṃ
satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam, kaiścitsakṛdāgāmiphalam,
kaiścidanāgāmiphalam, kaiścitpravrajya sarvakleśaprahāṇādarhattvaṃ sākṣātkṛtam | kuvalayāpi labdha- 
prasādā bhagavatsakāśe pravrajitā | tayā yujyamānayā ghaṭamānayā vyāyacchamānayā idameva
pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃsana dharma-
tayā parāhatya sarvakleśaprahāṇādarhattvaṃ sākṣātkṛtam | arhantī saṃvṛttā traidhātukavītarāgā sama-
loṣṭakāñcanā ākāśapāṇitalasamacittā vāsīcandanakalpā vidyāvidāritāṇḍakośā vidyā-
@186
bhijñāpratisaṃvitprāptā bhavalābhalobhasatkāraparāṅmukhā | sendropendrāṇāṃ devānāṃ pūjyā mānyā
abhivādyā ca saṃvṛttā | tairapi naṭaistena saṃvegena sarvakleśaprahāṇādarhattvaṃ sākṣātkṛtam ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-āścaryaṃ bhadanta
yadbhagavatā kuvalayā naṭadārikā rūpayauvanamadamattā jarayā saṃvejya yāvadatyantaniṣṭhe nirvāṇe
pratiṣṭhāpitā iti | bhagavānāha-kimatra bhikṣava āścaryaṃ yadidānīṃ mayā vigatarāgeṇa
vigatadveṣeṇa vigatamohena parimuktena jātijarāvyādhimaraṇaśokaparidevadu:khadaurmanasyopāyāsai:
sarvajñena sarvākārajñena sarvajñajñānajñeyavaśiprāptena kuvalayā dārikā rūpayovanamadamattā jarayā
saṃvejya yāvadatyantaniṣṭhe nirvāṇe pratiṣṭhāpitā | yattu mayā atīte’dhvani sarāgeṇa sadveṣeṇa
samohenāparimuktena jātijarāvyādhimaraṇaśokaparidevadu:khadaurmanasyopāyāsai: kuvalayā dārikā
saṃvejya pañcasu vratapradeśeṣu pratiṣṭhāpitā | tacchṛṇuta, sādhu ca suṣṭhu ca manasi kuruta, bhāṣiṣye ||
bhūtapūrvaṃ bhikṣavo’tīte’dhvani vārāṇasyāṃ nagaryāṃ brahmadatto nāma rājā rājyaṃ kārayati
ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca praśāntakalikalahaḍimba-
ḍamaraṃ taskararogāpagataṃ śālīkṣugomahiṣīsaṃpannam | priyamivaikaputrakaṃ rājyaṃ kārayati |
yāvadasau rājā devyā saha krīḍati ramate paricārayati | tasya krīḍato ramamāṇasya paricārayata:
kālāntareṇa devī āpannasattvā saṃvṛttā | sā aṣṭānāṃ vā navānāṃ vā māsānāmatyayātprasūtā |
dārako jāto’bhirūpo darśanīya: prāsādiko gaura: kanakavarṇaśchatrākāraśirā: pralambabāhu-
rvistīrṇalalāṭa u{1 uccaghoṣaṇa: may be due to the fusion of uccaghoṣa: and ^ghoṇa:.}ccaghoṣaṇa: saṃgatabhrūstuṅganāsa: sarvāṅgapratyaṅgopeta: | tasya jātau jātimahaṃ kṛtvā
nāmadheyaṃ vyavasthāpyate-kiṃ bhavatu dārakasya nāmeti | jñātaya ūcu:-yasmādasya pitā
kāśirāja:, ayaṃ cābhirūpo darśanīya: prāsādika:, tasmādbhavatu dārakasya kāśisundara iti
nāma | kāśisundaro dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ
dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhirunnīyate vardhyate
kṣīreṇa dadhnā navanītena sarpiṣā sarpimaṇḍenānyaiścottaptottaptairupakaraṇaviśeṣai: | āśu vardhate 
hradasthamiva paṅkajam | yadā mahān saṃvṛttastadā yauvarājye’bhiṣikta: | so’nekadoṣaduṣṭa-
manarthamūlaṃ rājatvaṃ viditvā ṛṣṣu pravrajita: | sa ca himavatkandare prativasati phalamūlāmbu-
bhakto’jinavalkaladhārī agnihotrika: | yāvadapareṇa samayena phalā{2 Mss. phalānāṃ. Speyer adds artham, which is not necessary. This is a Prakritism
for phalebhya:, i.e., phalānyāhartum as Prakrit has no dative form.}nā[martha]manyataraṃ parvatakandara-
manupravṛtta: | yāvattatra kinnaradārikā | ṛṣikumāraṃ dṛṣṭvā saṃraktā nṛtyati gāyati vādayati 
strīcihnāni strīnimittāni strīvikrīḍitānyupadarśayati | yāvatkāśisundareṇa ṛṣiṇā tasyā
dārikāyā dharmadeśanā dattā | jīrṇāsi bhagini, prathamaste svaro madhura: snigdhaśca, paścimaste
jarjarībhūta iti | tatastena tasyā dharmadeśanā kṛtā, yāṃ śrutvā kinnarakanyāyā yo’bhūdrūpamada:
@187

sa prativigata: | tayā prasādajātayā praṇidhānaṃ kṛtam-yasmin samaye’nuttarāṃ samyaksaṃbodhi-
mabhisaṃbudhyethā:, tadā te’haṃ śrāvikā syāmiti ||
bhagavānāha-kiṃ manyadhve bhikṣavo yo’sau tena kālena tena samayena ṛṣikumāro
babhūva, ahaṃ sa: | kinnarakanyā iyameva kuvalayā | bhikṣavo buddhaṃ bhagavantaṃ pṛcchanti-kāni
bhadanta kuvalayayā karmāṇi kṛtāni yenābhirūpā darśanīyā prāsādikā saṃvṛttā, kāni
karmāṇi kṛtāni yenārhattvaṃ sākṣātkṛtamiti | bhagavānāha-kuvalayayaiva bhikṣava: pūrvamanyāsu
jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃ-
bhāvīni | kuvalayayā karmāṇi kṛtānyupacitāni | ko’ya: pratyanubhaviṣyati ? na bhikṣava: karmāṇi
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau,
api tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani catvāriṃśadvarṣasahasrāyuṣi prajāyāṃ trakucchando nāma
samyaksaṃbuddho loka udapādi vidyācaraṇasaṃpanna: sugato lokavidanuttara: puruṣadamyasārathi:
śāstā devamanuṣyāṇāṃ buddho bhagavān | sa śobhāvatīṃ rājadhānīmupaniśritya viharati |
yāvaddakṣiṇāpathādanyataro naṭācārya āgata: | tatra śobhanena rājñā bhagavata: sakāśātsatya-
darśanaṃ kṛtvā naṭācāryāṇāmājñā dattā-bauddhaṃ nāṭakaṃ mama purastānnāṭayitavya miti | tairājñā
śirasi pratigṛhītā-evaṃ bhadanteti | tata: sarvanaṭairbauddhaṃ nāṭakaṃ vicārya muninirjitaṃ kṛtam |
yāva{1 Mss. yāvadrājā amātyagaṇaparivṛto naṭaṃ nāṭayitumārabdha:, which is quite good.}drājño’mātyagaṇaparivṛtasya purato naṭā nāṭayitumārabdhā: | tatra naṭācārya: svayameva
buddhaveṣeṇāvatīrṇa:, pariśiṣṭā naṭā bhikṣuvepeṇa | tato rājñā hṛṣṭatuṣṭapramuditena naṭācārya-
pramukho naṭagaṇo mahatā dhanaskandhenācchādita: | tataste bhagavacchāsane labdhaprasādā dāna-
pradānāni datvā samyakpraṇidhānaṃ cakru:-anena vayaṃ kuśalamūlena cittotpādena deyadharmapari-
tyāgena ca anāgatān buddhānārāgayema, mā virāgayemeti ||
kiṃ manyadhve bhikṣavo ye te naṭā:, ime te kuvalayāpramukhā: | yadebhistatra praṇidhānaṃ
kṛtaṃ tenedānīmarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekāntakṛṣṇo
vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava ekānta-
kṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: | ityevaṃ vo
bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@188
76 kāśikasundarī |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: vārāṇasyāṃ viharati ṛṣipatane mṛgadāve | vārāṇasyāṃ nagaryāṃ
rājā brahmadatto rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ
ca praśāntakalikalahaḍimbaḍamaraṃ taskararogāpagataṃ śālīkṣugomahiṣīsaṃpannam | priyamivaika-
putrakaṃ rājyaṃ pālayati | yāvadasau rājā devyā saha krīḍati ramate paricārayati | tasya
krīḍato ramamāṇasya paricārayata: kālāntareṇa devī āpannasattvā saṃvṛttā | sā aṣṭānāṃ vā
navānāṃ vā māsānāmatyayātprasūtā | dārikā jātā abhirūpā darśanīya prāsādikā sarvāṅga-
pratyaṅgopetā | tasyā jātau jātimahaṃ kṛtvā nāmadheyaṃ vyavasthāpyate-kiṃ bhavatu dārikāyā
nāmeti | jñātaya ūcu:-yasmādiyaṃ kāśirājasya duhitā surūpā ca, tasmādbhavatu dārikāyā:
kāśisundarīti nāmeti | kāśisundarī dārikā aṣṭābhyo dhātrībhyo dattā dvābhyāmaṃsa-
dhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | sā
aṣṭābhirdhātrībhirunnīyate vardhyate kṣīreṇa dadhnā navanītena sarpiṣā sarpimaṇḍenānyaiścottaptottaptai-
rupakaraṇaviśeṣai: | āśu vardhate hradasthamiva paṅkajam ||
yadā kāśisundarī dārikā krameṇa mahatī saṃvṛttā, tadā prātisīmai: ṣaḍbhī rājabhī
rājño brahmadattasya dūtasaṃpreṣaṇaṃ kṛtam-śrutamasmābhiryathā tava duhitā jāteti | tadarhasyasmākaṃ
putrāṇāmanyatarasmai anupradātumiti | tato rājā śokāgāraṃ praviśya kare kapolaṃ dattvā
cintāparo vyavasthitaścintayati-yadyekasmai dāsyāmi, apareṇa saha me virodho bhaviṣyatīti |
kāśisundarī dārikā sarvālaṃkāravibhūṣitā pitu: sakāśamupasaṃkrāntā | tayā pitā śokārto
dṛṣṭa: pṛṣṭaśca-tāta kimarthaṃ śoka: kriyata iti | pitrā asyā yathābhūtaṃ samākhyātam | tata:
kāśisundarī pitaramuvāca-kriyatāṃ tāta pratisīmānāṃ rajñāṃ dūtasaṃpreṣaṇam | saptame divase
kāśisundarī dārikā svayaṃvaramavatariṣyati | yena vo yatkaraṇīyaṃ sa tatkarotviti | yāva-
tsaptame divase ṣaṭ prātisīmā rājāna: saṃnipatitā: | kāśisundaryapi rathamabhiruhya kāṣāyaṃ
dhvajamucchrāpya buddhapaṭaṃ hastena gṛhītvā rājasabhāṃ gatvovāca-śṛṇvantu bhavanta: prātisīmā
rājāna: | nāhaṃ bhavatāṃ rūpayauvanakulabhogaiśvaryaṃ tulayāmi, api tu nāhaṃ kāmairarthinī | ya
eṣa eva me bhagavān buddha: paṭe likhitastasyāhaṃ śrāvikā | asya śāsane pravrajiṣyāmīti ||
yāvadṛṣipatanaṃ gatvā bhagavata: pādābhivandanaṃ kṛtvā bhagavantamidamavocat-labheyāhaṃ
bhadanta svākhyāte dharmavinaye pravrajyāmupasaṃpadaṃ bhikṣubhāvam | careyamahaṃ bhagavato’ntike brahma-
caryamiti | tato bhagavatā mahāprajāpatyāṃ saṃnyastā | tatastayā pravrājitā upasaṃpāditā ca |
tayā yujyamānayā ghaṭamānayā vyāyacchamānayā idameva pañcagaṇḍakaṃ saṃsāracakraṃ calācalaṃ
@189

viditvā sarvasaṃskāragatī: śatanapatanavikiraṇavidhvaṃsanadharmatayā parāhatya sarvakaleśaprahāṇādarhattvaṃ 
sākṣātkṛtam | arhantī saṃvṛttā traidhātukavītarāgā samaloṣṭakāñcanā ākāśapāṇitalasamacittā
vāsīcandanakalpā vidyāvidāritāṇḍakośā vidyābhijñāpratisaṃvitprāptā bhavalābhalobhasatkāraparā-
ṅmukhā | sendropendrāṇāṃ devānāṃ pūjyā mānyābhivādyā ca saṃvṛttā | tataste rājaputrāstasyā rūpayau-
vanaśobhāṃ samanusmṛtya rāgamadamattā: pravrajitāmapi prārthayituṃ pravṛttā: | sā tai: prārthayamānā vitatapakṣa
iva haṃsarājo gaganatalamabhyudgamya vicitrāṇi prātihāryāṇi vidarśayitumārabdhā | āśu pṛthagjanasya
ṛddhirāvarjanakarī | tataste rājaputrā atyadbhutaṃ devamanuṣyāvarjanakaraṃ prātihāryaṃ dṛṣṭvā āhṛṣṭaromakūpā:
pādayornipatya kṣamāpayitumārabdhā:-marṣaya bhagini | yathaite tvayā dharmā: sākṣātkṛtā:, asthānametad
yattvaṃ kāmān paribhuñjīthā iti | tata: kāśikāsundarī gaganatalādavatīrya janakāyasya purastā-
tsthitvā tathāvidhāṃ dharmadeśanāṃ kṛtavatī, yāṃ śrutvānekai: prāṇiśatasahasrairmahān viśeṣo’dhigata: ||
tato bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
kāśisundaryā karmāṇi kṛtāni, yenaivamabhirūpā darśanīyā prāsādikā | pravrajya cārhattvaṃ
sākṣātkṛtamiti | bhagavānāha-kāśisundaryaiva bhikṣava: pūrvamanyāsu jātiṣu karmāṇi kṛtānyupa-
citāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | kāśiṃsundaryā
karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupa-
citāni bāhye pṛthivīdhātau vipacyante, nābdhātau, na tejodhātau, na vāyudhātau, api
tūpātteṣveva skandhadhātvāyataneṣu karmāni kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvanyasminneva bhadrake kalpe triṃśadvarṣasahasrāyuṣi prajāyāṃ kanaka-
munirnāma tathāgato’rhan samyaksaṃbuddho loka udapādi vidyācaraṇasaṃpanna: sugato lokavi-
danuttara: puruṣadamyasārathi: śāstā devamanuṣyāṇāṃ buddho bhagavān | {1 A sentence is wanting indicating the name of the place.}* * * * *| yāvattatrā-
nyatarā rājaduhitā śrāddhā bhadrā kalyāṇāśayā ātmahitaparahitapratipannā | tayā vihāraṃ
kārayitvā sarvopakaraṇai: paripūrya bhagavate saśrāvakasaṃghāya pratipādita: | kanakamunau ca
samyaksaṃbuddhe pravrajya daśavarṣasahasrāṇi maitrī bhavitā ||
kiṃ manyadhve bhikṣavo yā sā rājaduhitā, iyaṃ sā kāśisundarī dārikā | yadanayā
vihāra: pratipāditastenābhirūpā darśanīyā prāsādikā saṃvṛttā | yatkanakamunau bhagavati
pravrajya daśavarṣasahasrāṇi maitre# bhāvitā tenedānīmarhattvaṃ sākṣātkṛtam | iti hi bhikṣava
ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ
vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekānta-
śukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@190
77 muktā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | śrāvastyāṃ
puṣyo nāma śreṣṭhī āḍhyo mahādhano mahābhogo vistīrṇaviśālaparigraho vaiśravaṇadhanasamudito
vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati ramate
paricārayati | tasya krīḍato ramamāṇasya paricārayata: kālāntareṇa patnī āpannasattvā saṃvṛttā |
sā aṣṭānāṃ vā navānāṃ vā māsānāmatyayātprasūtā | dārikā jātā abhirūpā darśanīyā
prāsādikā muktāmālayā śirasi baddhayā | tasyā jātau jātimahaṃ kṛtvā nāmadheyaṃ vyava-
sthāpyate-kiṃ bhavatu dārikāyā nāmeti | jñātaya ūcu:-yasmādasyā jātamātrāyā muktāmālā
śirasi prādurbhūtā, tasmādbhavatu dārikāyā mukteti nāma | muktā dārikā aṣṭābhyo dhātrībhyo
dattā dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ
dhātrībhyām | sā aṣṭābhirdhātrībhirunnīyate vardhyate kṣīreṇa dadhnā navanītena sarpiṣā sarpimaṇḍe-
nānyaiścottaptottaptairupakaraṇaviśeṣai: | āśu vardhate hradasthamiva paṅkajam ||
yāvanmuktā dārikā krameṇa mahatī saṃvṛttā | tasyā: sā muktāmālā avatāritā puna:
prādurbhavati | tata: sā dārikā kṛpaṇavanīpakān dṛṣṭvā bhāgasaṃvibhāgaṃ karoti | yadā ca
pradeyā saṃvṛttā, tadā tasyā bahavo yācanakā āgacchanti rājaputrā amātyaputrā: śreṣṭhi-
putrāśca | tato’syā: pitā śokāgāraṃ praviśya kare kapolaṃ dattvā cintāparo vyavasthitaścinta-
yati-yadyekasmai dāsyāmi, anye me’mitrā bhaviṣyantīti | tato’sau dārikā pitaraṃ vijñāpayā-
māsa-tāta kimarthaṃ śoka: kriyata iti | tena yathāvṛttaṃ sarvaṃ tatsamākhyātam | tato dārikā
kathayati-tāta nāhaṃ kāmairarthinī | bhagavacchāsane pravrajiṣyāmīti | yāvadanāthapiṇḍadasya
supriyo nāma kanīya: putrastena pitā vijñapta: | mamārthāyaitāṃ dārikāṃ yācasveti | tato’nātha-
piṇḍadena puṣyasya gṛhapaterdūtasaṃpreṣaṇaṃ kṛtam-dīyatāṃ muktā dārikā mama putrāya | evaṃ
kṛtaṃ sāṃbandhikaṃ yāvajjīvasukhyaṃ kṛtaṃ ca bhaviṣyatīti | tata: puṣyeṇa gṛhapatinā svasyāṃ
duhitari so’rtho nivedita: | sā kathayati-samayato yadīndriyāṇāṃ paripākānmayā saha bhaga-
vacchāsane pravrajati, evamahaṃ taṃ bhartāraṃ varayāmīti | tena tathaiva kṛtam | yāvadubhāveva gṛhā-
nniṣkramya bhagavacchāsane pravrajitau | tābhyāṃ yujyamānābhyāṃ ghaṭamānābhyāṃ vyāyacchamānābhyāmida-
meva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃsana-
dharmatayā parāhatya sarvakleśaprahāṇādarhattvaṃ sākṣātkṛtam | arhantau saṃvṛttau traidhātukavītarāgau sama-
loṣṭakāñcanāvākāśapāṇitalasamacittau vāsīcandanakalpau vidyāvidāritāṇḍakośau vidyā-
bhijñāpratisaṃvitprāptau bhavalābhalobhasatkāraparāṅmukhau | sendropendrāṇāṃ devānāṃ pūjyau mānyā-
vabhivādyau ca saṃvṛttau ||
@191

bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
muktayā karmāṇi kṛtāni yena muktāmālayā śirasyābaddhayā, pravrajya cārhatvaṃ sākṣātkṛtamiti |
bhagavānāha-muktayaiva bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi
pariṇatapratyayāni oghavatpratyupasthitānyavaśyaṃbhāvīni | muktayā karmāṇi kṛtānyupacitāni |
ko’nya: pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante,
nābdhātau, na tejodhātau, na vāyudhātau, api tūpātteṣveva skandhadhātvāyataneṣu karmāṇi kṛtāni
vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvanyasminneva bhadrake kalpe viṃśativarṣasahasrāyuṣi prajāyāṃ
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara:
puruṣadamyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya
viharati ṛṣipatane mṛgadāve | yāvadanyatama: sārthavāha: sa mahāsamudramavatīrṇa: | tata: svasti
susiddhayānapātra āgata: | tatastena muktāhāra: paramaśobhana ānīta: | tasya ca bhāryā
abhirūpā darśanīyā prāsādikā | tena tasyā: śirasi baddha: ||
vārāṇasyāmanyatamo gṛhapati: śrāddho bhadra: kalyāṇāśaya ātmahitaparahitapratipanna:
kāruṇiko mahātmā dharmakāma: | tasya buddhirutpannā-yannvahaṃ chandakabhikṣaṇaṃ kṛtvā bhagavata:
kāśyapasya śāsane pañcavārṣikaṃ kuryāmiti | tena rājña: kṛkiṇo niveditam-icchāmyahaṃ 
chandakabhikṣaṇaṃ samādāpya bhagavata: pañcavārṣikaṃ kartumiti | rājñā evamastviti samanujñāta: |
athāsau gṛhapatirhastiskandhārūḍho vārāṇasyāṃ nagaryāṃ rathyāvīthīcatvaraśṛṅgāṭakeṣu cchandaka-
bhikṣaṇaṃ yācituṃ pravṛtta: | yāvatsārthavāhabhāryā muktāhāraṃ śiraso’vamucya tasmiṃśchandakabhikṣaṇe
dattavatī | yāvatsārthavāha āgatastaṃ muktāhāraṃ śiraso’panītaṃ dṛṣṭvā pṛṣṭavān-bhadre kvāsau
muktāhāra iti | tatastayoktam-āryaputra prītiṃ janaya, prasādamutpādaya, bhagavacchāsane
chandakabhikṣaṇe datta iti | yāvatsārthavāhena puṣkalena mūlyena niṣkrīya tasyai patnyai datta: |
sā necchati punastaṃ grahītum, parityakto me iti | svāminocyate-bhadre mayā prabhūtena hiraṇya-
suvarṇenāyaṃ krīta: | kasmānnecchasīti | tato’sau dārikā taṃ gṛhītvā prabhūtaṃ puṣpasaṃgrahaṃ kṛtvā
gandhamālyāni ca gṛhītvā ṛṣipatanaṃ gatā | tato gandhakuṭyāṃ gandhapralepaṃ kṛtvā puṣpairākīrya
muktāhāraṃ bhagavato mūrdhni kṣiptavatī | sa sahasā bhagavata: kāśyapasya mūrdhani sthita: | tata:
prasādajātayā praṇidhānaṃ kṛtam-ahamapyevaṃvidhānāṃ guṇānāṃ lābhinī syām, evaṃvidhameva
śāstāramārāgayeyaṃ mā virāgayeyamiti ||
kiṃ manyadhve bhikṣavo yāsau tena kālena tena samayena sārthavāhabhāryā, iyaṃ sā muktā |
yadanayā bhagavati kāśyape kārā: kṛtāstenābhirūpā darśanīyā prāsādikā | muktāhāraścāsyā:
@192
śirasi prādurbhūta: | tenaiva hetunedānīmarhattvaṃ sākṣātkṛtam | iti hi bhikṣava ekāntakṛṣṇānāṃ
karmaṇāmekāntakṛṣṇo vipāka:, ekāntaśuklānāmekāntaśukla: vyatimiśrāṇāṃ vyatimiśra: | tasmā-
ttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga:
karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
-------------------------
78 kacaṅgalā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: kacaṅgalāyāṃ viharati kācaṅgalīye vanaṣaṇḍe | tasyāṃ
kacaṅgalāyāṃ kacaṅgalā nāma vṛddhā | sā ghaṭamādāya udakārthinī kūpamupasṛptā | tatra bhagavā-
nāyuṣmantamānandamāmantrayate-gaccha ānanda, etasyāṃ vṛddhāyāṃ kathaya-bhagavāṃstṛṣita:, pānīyamanu-
prayacchasveti | sā ānandenoktā kathayati-ahaṃ svayamevāneṣyāmīti | yāvatkacaṅgalā pānīyaghaṭaṃ
pūrayitvā bhagavata: sakāśaṃ gatā | dadarśa kacaṅgalā buddhaṃ bhagavantaṃ dvātriṃśatā mahāpuruṣalakṣaṇai:
samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva
ratnaparvataṃ samantato bhadrakam | sahadarśanādasyā: putrasneha: samutpanna:, stanābhyāṃ kṣīradhārā:
prasrutā: | sā ūrdhvabāhu: putra putreti bhagavantaṃ pariṣviktumārabdhā | bhikṣavastāṃ vārayanti |
bhagavānāha-mā yūyaṃ bhikṣava imāṃ vṛddhāṃ vārayata | tatkasya heto: ?
pañcajanmaśatānyeṣā [ma{1 Speyer proposes mamāmbāsīnnirantaram as the reading, to put the line
in correct metrical form.}ma] mātā āsīnnirantaram |
iyaṃ me putrasnehena gātreṣu samaślikṣata ||1||
sa cedeṣā nivāryeta mama gātreṣu śleṣaṇāt |
idānīṃ rudhiraṃ hyuṣṇaṃ kaṇṭhādasyā: sravetkṣaṇāt ||2||
kṛtajñatāmanusmṛtya dṛṣṭvemāṃ putralālasām |
kāruṇyādgātrasaṃśleṣaṃ dadāmi anukampayā ||3||
yāvadasau putrasnehaṃ vinodya bhagavata: purastānniṣaṇā dharmaśravaṇāya | bhagavatā cāsyā
āśayānuśayaṃ dhātuṃ prakṛtiṃ ca jñātvā tādṛśī caturāryasatyasaṃprativedhikī dharmadeśanā kṛtā,
yāṃ śrutvā kacaṅgalayā viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotāpattiphalaṃ 
sākṣātkṛtam | sā dṛṣṭasatyā gāthā bhāṣate-
yatkartavyaṃ hi putreṇa māturduṣkarakariṇā |
tatkṛtaṃ bhavatā mahyaṃ cittaṃ mokṣaparāyaṇam ||4||
@193

durgatibhya: samuddhṛtya svarge mokṣe ca te aham |
sthāpitā sarvayatnena viśeṣa: sumahān kṛta: ||5||
yāvadasau svāminamanujñāpya bhagavacchāsane pravrajitā | tayā yujyamānayā ghaṭamānayā
vyāyacchamānayā idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatana-
patanavikiraṇavidhvaṃsanadharmatayā parāhatya sarvakleśaprahāṇādarhatvaṃ sākṣātkṛtam | arhantī saṃvṛttā
traidhātuvītarāgā samaloṣṭakāñcanā ākāśapāṇitalasamacittā vāsīcandanakalpā vidyāvidā-
ritāṇḍakośā vidyābhijñāpratisaṃvitprāptā bhavalābhalobhasatkāraparāṅmukhā | sendropendrāṇāṃ devānāṃ
pūjyā mānyābhivādyā ca saṃvṛttā | yadā bhagavān bhikṣuṇīnāṃ saṃkṣepeṇoddiśya pratisaṃlayanāya
praviśati, tadā kacaṅgalā bhikṣuṇīnāṃ vyākaroti | tatra bhagavān bhikṣūnāmantrayate sma-eṣāgrā
me bhikṣavo bhikṣuṇīnāṃ mama śrāvikāṇāṃ sūtrāntavibhāgakartrīṇāṃ yaduta kacaṅgalā bhikṣuṇīti ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta kaca-
ṅgalayā karma kṛtaṃ yena vṛddhā pravrajitā, kiṃ karma kṛtaṃ yena bhagavān paścimagarbhavāsena
dhārita:, pravrajya cārhattvaṃ sākṣātkṛtam, sūtrāntavibhāgakartrīṇāṃ cāgrā nirdiṣṭā iti | bhagavā-
nāha-kacaṅgalayaiva bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi
pariṇatapratyayāni oghavatpratyupasthitānyavaśyaṃbhāvīni | kacaṅgalayā karmāṇi kṛtānyupacitāni |
ko’nya: pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante,
nābdhātau, na tejodhātau, na vāyudhātau, api tūpātteṣveva skandhadhātvāyataneṣu karmāṇi
kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||6||
bhūtapūrvaṃ bhikṣavo’tīte’dhvani bodhisatvacaryāyāṃ vartamānasyaiṣā me pañca janmaśatāni
mātā āsīt | nirantaraṃ yadāhaṃ pravrajitumicchāmi, tadā māmeṣā vārayati | tasya karmaṇo
vipākena vṛddhā pravrajitā | dānaṃ dadato me dānāntarāyo’nayā kṛta: | tena daridrā saṃvṛttā |
kiṃ tvanayā naivaṃvidhāni maheśākhyasaṃvartanīyāni karmāṇi kṛtāni, yathā mahāmāyā kṛtavatī |
tenāhamanayā paścime na dhārita: | bhūya: kāśyape bhagavati pravrajitā āsīt | tatrānayā śaikṣāśaikṣā
bhikṣuṇyo dāsīvādena samudācīrṇā: | tena dāsī saṃvṛttā | yattatrānayā paṭhitaṃ svādhyāyitaṃ
skandhakauśalaṃ pratītyasamutpādakauśalaṃ sthānāsthānakauśalaṃ ca kṛtam, tenedānīmarhattvaṃ sākṣā-
tkṛtam, sūtrāntavibhāgakartrīṇāṃ cāgratāyāṃ nirdiṣṭā | iti hi bhikṣava ekāntakṛṣṇānāṃ karmaṇā-
mekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi
bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga:
karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@194
79 kṣemā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyayabhaiṣajya-
pariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | tena khalu
samayena rājā prasenajitkauśalo rājā ca brahmadatta ubhāvapyetau parasparavirudddhau | yāvadrājā
prasenajitkauśala: svaviṣayaparyantaṃ gatvā kāṣṭhavāṭaṃ baddhvāvasthita:, rājā brahmadattaśca caturaṅgabala-
kāyaṃ saṃnāhya hastikāyamaśvakāyaṃ rathakāyaṃ pattikāyaṃ nadyā: kūle kāṣṭhavāṭaṃ baddhvāvasthita: |
yāvadrājñā prasenajitkauśalena tatraivāgramahiṣī nītā | sa tayā sārdhaṃ krīḍati ramate paricāra-
yati | brahmadatto’pi devyā saha krīḍati ramate paricārayati | yenaikadivasa eva rājña: prasena-
jitkauśalasya duhitā jātā, brahmadattasya putra: || yāvadubhayorapi rājño: skandhāvāre{1 The gap does not seem to exist in the Tibetantranslation.
utsava: pravartate is the portion wanted for the birth of a girl as well as
of a son.}……..
………..brahmadattasya skandhāvāre pravartate yenāyamevaṃvidha utsava iti | tairākhyātam-rājño
brahmadattasya putro jāta iti | brahmadattenāpi tathaiva pṛṣṭam | kathayanti-rājña: prasenajito duhitā
jāteti | tato rājñā brahmadattena rājña: prasenajito dūtasaṃpreṣaṇaṃ kṛtam-śrutaṃ mayā yathā tava
duhitā jāteti | diṣṭyā vardhase | asmākamapi putro jāta: | kiṃ tu dīyatāmeṣā dārikā mama
putrāya | evaṃ kṛte sāṃbandhike yāvajjīvaṃ vairotsarga: kṛto bhaviṣyatīti | rājñā prasenajitā
pratijñātam-evaṃ bhavatviti | tatastābhyāṃ parasparaṃ prītau kṛtāyāṃ kṣeme jāte rājñā brahmadattena 
dārakasya jātau jātimahaṃ kṛtvā nāmadheyaṃ vyavasthāpitaṃ kṣemaṃkara iti | rājñā prasenajitā
kauśalena dārikāyā jātāyā jātimahaṃ kṛtvā kṣemeti nāmadheyaṃ kṛtam | tāvubhāvapyunnītau
vardhitau | yāvatkrameṇa mahāntau saṃvṛttau ||
atha sa dārako dārikāyā hārārdhahāramālāṃ badhnan kaṇṭhemaṇīn preṣayati | yadāsau
dārikā mahatī saṃvṛttā, tayā te pṛṣṭā:-kuta etāni prābhṛtānyāgacchanti ? preṣyairvistareṇa sa
vṛtānta āvedita: | śrutvā ca pitaraṃ vijñāpayāmāsa-tāta nāhaṃ kāmairarthinī, bhagavacchāsane
pravrajiṣyāmi, anujānīhi māṃ tāteti | rājā kathayati-naitaddārike śakyaṃ mayā kartum,
yasmāttava janmani mama kṣemaṃ jātamiti | tato rājñā prasenajitā kauśalena rājño brahmadattasya
dūtasaṃpreṣaṇaṃ kṛtam-eṣā me dārikā pravrajitumicchati | āgatyaināṃ gṛhāṇeti | yāvadrājñā
brahmadattena divasa: pratigṛhīta:-saptame’hani āgacchāmīti | yatte kṛtyaṃ vā karaṇīyaṃ vā
tatkuruṣveti | eṣa vṛttānta: kṣemayā dārikayā śruta:-saptame divase vivāho bhaviṣyatīti |
tata: kṣemā bhītā trastā saṃvignā āhṛṣṭaromakūpā śaraṇapṛṣṭhamabhiruhya jetavanābhimukhī buddhaṃ
bhagavantamāyācituṃ pravṛttā | āha ca-
@195

kṛpakaruṇavihāro dhyāyamāno maharṣi:
praśamadamavidhijña: pāpaha: śāntacitta: |
mama vidhivadapāyānmocaya tvaṃ hi nātha:
śaraṇamupagatāhaṃ lokanāthaṃ hyanāthā ||1||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā khalu
buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāmekavīrāṇāmadvitīyānā-
madvayavādināṃ śamathavipaśyanāvihāriṇāṃ tridamathavastukuśalānāṃ caturoghottīrṇānāṃ caturṛddhi-
pādacaraṇatalasupratiṣṭhitānāṃ pañcāṅgaviprahīṇānāṃ pañcagatisamatikrāntānāṃ ṣaḍaṅgasamanvāgatānāṃ 
ṣaṭpāramitāparipūrṇānāṃ saptabodhyaṅgakusumāḍhyānāmaṣṭāṅgamārgadeśikānāṃ navānupūrvasamāpatti-
kuśalānāṃ daśadiksamāpūrṇayaśasāṃ daśaśatavaśavartiviśiṣṭānāṃ trī rātrestrirdivasasya buddhacakṣuṣā
lokaṃ vyavalokya jñānadarśanaṃ pravartate-ko hīyate, ko vardhate, ka: kṛcchraprāpta:, ka: saṃkaṭaprāpta:,
ka: saṃbādhaprāpta:, ko'pāyanimna:, ko’pāyapravaṇa: ko’pāyaprāgbhāra: | kamahamapāyāduddhṛtya svarge
mokṣe ca pratiṣṭhāpayeyam, kasyānavaropitāni kuśalamūlānyavaropayeyam, kasyāvaropitāni
paripācayeyam, kasya paripakvāni vimocayeyam | āha ca-
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||2||
atha bhagavān kṣemāyā vinayakālamavekṣya ṛddhyā upasaṃkrānta: | upasaṃkramya tādṛśī
caturāryasatyasaṃprativedhikī dharmadeśanā kṛtā, yāṃ śrutvā kṣemayā anāgāmiphalaṃ prāptamabhijñā-
nirhāraśca | atha kṣemā atikrāntakāmadhātau labdhapratiṣṭhā ||
yāvatsaptame divase vivāhakāle saṃprāpte pratyupasthite rājakumāre anekajanaśatasahāye
vedīmadhyagatāyāṃ brāhmaṇena purohitena lājā ghṛtasarpipānupradattā: | tato dārakadārikāhasta-
saṃśleṣaṇe kriyamāṇe kṣemā paśyatāmanekṣāṃ prāṇiśatasahasrāṇāṃ vitatapakṣa iva haṃsarājo
gaganatalamabhiruhya vicitrāṇi prātihāryāṇi vidarśayitumārabdhā | tato rājā prasenajitkauśalo
rājā ca brahmadatta: kṣemaṃkaraśca rājakumāro’nye ca kutūhalābhyāgatā: sattvā vismayamupagatā:
pādayornipatya vijñāpayitumārabdhā: marṣaya bhagini, ya ete tvayā dharmā: sākṣātkṛtā:, 
asthānametadyattvaṃ kāmān paribhuñjīthā iti | atha kṣemā gaganatalādavatīrya janakāyasya
pura: sthitvā tathāvidhāṃ dharmadeśanāṃ kṛtavatī, yāṃ śrutvā anekai: prāṇiśatasahasrai: satyadarśanaṃ
kṛtam | tata: kṣemā dārikā pitaramanujñāpya bhagavatsakāśamupasaṃkrāntā | bhagavatā
ca mahāprajāpatyā: saṃnyastā | tatastayā pravrājitā upasaṃpāditā ca | tayā yujyamānayā
ghaṭamānayā vyāyacchamānayā idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī:
śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam | arhantī
@196
saṃvṛttā traidhātukavītarāgā samaloṣṭakāñcanā ākāśapāṇitalasamacittā vāsīcandanakalpā
vidyāvidāritāṇḍakośā vidyābhijñāpratisaṃvitprāptā bhavalābhalobhasatkāraparāṅmukhā | sendro-
pendrāṇāṃ devānāṃ pūjyā mānyābhivādyā ca saṃvṛttā | tatra bhagavān bhikṣūnāmantrayate sma-eṣā
agrā me bhikṣavo bhikṣuṇīnāṃ mama śrāvikāṇāṃ mahāprājñānāṃ mahāpratibhānāṃ yaduta
kṣemā bhikṣuṇī ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta kṣemayā
karmāṇi kṛtāni yena mahāprājñānāṃ mahāpratibhānāmagrā nirdiṣṭā ? bhagavānāha-kṣemayaiva bhikṣava:
pūrvamanyāsu jātiṣu karmāṇi kṛtānyupacitāni labdhasaṃ bhārāṇi pariṇatapratyayāni oghavatpratyupa-
sthitānyavaśyaṃbhāvīni | kṣemayā karmāṇi kṛtānyupacitāni | ko’nya: pratyanubhaviṣyati ? na
bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau,
na vāyudhātau, api tūpātteṣveva skandhadhātvāyataneṣu karmāṇi kṛtāni vipacyante
śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti ca kahlu dehinām ||3||
bhūtapūrvaṃ bhikṣavo’tīte’dhvanyasminneva bhadrake kalpe viṃśativarṣasahasrāyuṣi prajāyāṃ
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara:
puruṣadamyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya
viharati ṛṣipatane mṛgadāve | yāvattatrānyatarā śreṣṭhiduhitā bhagavata: kāśyapasya śāsane
pravrajitā | tayā bhagavata: kāśyapasya śāsane dānapradānāni dattāni, dvādaśavarṣasahasrāṇi
ca brahmacaryavāsa: paripālita:, na ca kaścidguṇagaṇo’dhigata:, yasyāstūpādhyāyikāyā: sakāśe
pravrajitā āsīt, sā bhagavatā kāśyapena prajñāvatīnāmagrā nirdiṣṭā | tatastayā praṇidhānaṃ
kṛtam-yathaiṣā upādhyāyikā prajñāvatīnāmagrā nirdiṣṭā, evamahamapyanāgate’dhvani yo’sau
bhagavatā kāśyapena uttaro nāma māṇavo vyākṛta:-bhaviṣyasi tvaṃ māṇava varṣaśatāyuṣi prajāyāṃ
śākyamunirnāma tathāgato’rhan samyaksaṃbuddha iti, tasyāhaṃ śāsane pravrajitvā prajñāvatīnāmagrā
bhaveyamiti ||
bhagavānāha-kiṃ manyadhve bhikṣavo yāsau tena kālena tena samayena śreṣṭhiduhitā,
iyaṃ sā kṣemā bhikṣuṇī | yattayā dānāni pradattāni, tenāḍhye kule pratyājātā | yattayā
dvādaśavarṣasahasrāṇi brahmacaryavāsa: paripālita:, tenedānīmarhattvaṃ sākṣātkṛtam | iti hi bhikṣava
ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ
vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva
karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@197

80 virūpā |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | tena
khalu samayena prasenajitkauśalo rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca
ākīrṇabahujanamanuṣyaṃ ca praśāntakalikalahaḍimbad5amaraṃ taskararogāpagataṃ śālīkṣugomahiṣī-
saṃpannam | priyamivaikaputrakaṃ rājyaṃ pālayati | yāvatsa rājā anyatamayā devyā saha krīḍati 
ramate paricārayati | tasya krīḍato ramamāṇasya paricārayata: patnī āpannasattvā saṃvṛttā | sā
aṣṭānāṃ vā navānāṃ vā māsānāmatyayātprasūtā | dārikā jātā a{1 Speyer cites a gloss from the version of virūpā as found in aśokā-
vadānamālā-20, which gives the list of eighteen signs of ugliness. piṅga-
lākṣa, kūpagaṇḍa, lamboṣṭha, ūrdhvakeśa, hrasvalalāṭa, siṃhabhrū, puṣpitanakha, praviraladanta, dantura, atidīrgha,
atihrasvabāhu, tavagvathala (?), atikṛṣṇa, bahvāśī, vikarapāda, atigaura, kharālāpa, atikarkaśāṅga-
etānyaṣṭādaśa lakṣaṇāni.}ṣṭādaśabhirdaurvarṇikairaṅgai:
samanvāgatā | tasyā jātau jātimahaṃ kṛtvā virūpeti nāmadheyaṃ vyavasthāpyate | yadā krameṇa
mahatī saṃvṛttā, tadā yasmai pradīyate, sa tāṃ virūpeti kṛtvā na pratigṛhṇāti ||
yāvaddakṣiṇāpathādgaṅgo nāma sārthavāho’bhyāgato vistīrṇavibhava: | tato rājña: prasena-
jito buddhirutpannā-ayaṃ gaṅgasārthavāha etasyā doṣeṣvanabhijña: | yannavahamasmai dāsyāmīti |
tato rājñā rātrau saṃprāptāyāṃ bhagnacakṣuṣpathe gaṅgaṃ dūtenāhvāpya sā dārikā sarvālaṃkāravibhūṣitā
bhāryārthe datā gaṅgāya | * * ga{2 The explanation of the nickname gaṅgarsthā is found in aśokāvadāna:-
gaṅgasya ratibhogārthaṃ kevalaṃ sthīyate yata: |
tena tvaṃ gaṅgarastheti nāmnā saṃprathitā bhava ||}ṅgarasthā gaṅgarastheti saṃjñā prādurbhūtā ||
yāvadgaṅgena sārthavāhena dvitīye divase prabhātāyāṃ rajanyāṃ sā dārikā dṛṣṭā parama-
bībhatsā | yāṃ dṛṣṭvā rājāpekṣayā na śaknotyavamoktum | svagṛhe dhārayati ||
yāvadgaṅga: sārthavāha: kasmiṃścitparvaṇyupasthite goṣṭhikānāṃ madhyaṃ gata: | goṣṭhikaiśca
kriyākāra: kṛta:-saha bhāryayā amukamudyānaṃ yo na yāsyati, sa goṣṭhikānāṃ pañca purāṇa-
śatāni daṇḍamanupradāsyatīti | tato gaṅga: svagṛhamāgatya śokāgāraṃ praviśya kare kapolaṃ 
kṛtvā cintāparo vyavasthita: | tasya buddhirutpannā-varamahaṃ daṇḍaṃ dadyām, na cāhametāmeteṣāṃ
darśayeyam | sahadarśanāccāvagīto bhaviṣyāmīti | atha gaṅgo dvāraṃ baddhvā pañca purāṇaśatāni
@198
gaṇḍaṃ gṛhītvā goṣṭhikānāṃ madhyaṃ gata: | tato dārikāyā mahaddaurmanasyamutpannam-kiṃ mamānenaivaṃ-
vidhena jīvitena, yatra me na ca svāmicittaṃ sukhitam, na cāham | kimatra prāptakālam ?
ātmānaṃ ghātayiṣyāmīti | tato rajjuṃ gṛhītvā avarakaṃ praviṣṭā udbandhanaheto: ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā khalu
buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanāvihāriṇāṃ
tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ pañcāṅgavipra-
hīṇānāṃ pañcagatisamatikrāntānāṃ ṣaḍaṅgasamanvāgatānāṃ ṣaṭpāramitāparipūrṇānāṃ saptabodhyaṅga- 
kusumāḍhyānāmaṣṭāṅgamārgadeśikānāṃ navānupūrvasamāpattikuśalānāṃ daśabalabalināṃ daśadiksamā-
pūrṇayaśasāṃ daśaśatavaśavartiprativiśiṣṭānāṃ trī rātrestrirdivasasya buddhacakṣuṣā lokaṃ vyavalokya
jñānadarśanaṃ pravartate-ko hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:,
ka: kṛcchrasaṃkaṭasaṃbādhaprāpta:, ko’pāyanimna:, ko'pāyapravaṇa:, ko’pāyaprāgbhāra: | kamahamapāyā-
duddhṛtya svarge mokṣe ca pratiṣṭhāpayeyam, kasyānavaropitāni kuśalamūlānyavaropayeyam, kasyāva-
ropitāni paripācayeyam, kasya paripakkāni vimocayeyam |
āha ca-
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
tato bhagavatā jetavanāvasthitena kanakavarṇā prabhā utsṛṣṭā, yayā tadgṛhaṃ sūryasahasreṇe-
vāvabhāsitam | ṛddhyā copasaṃkramya tadgalādudbandhanamavamucya dārikāṃ samāśvāsitavān | ṣaṇṇāṃ
sthānānāmāścaryādbhuto loke prādurbhāva: | tathāgatasya tathāgatapraveditasya dharmavinayasya manuṣya-
tvasya āryāyatane pratyājātatvasya indriyairavikalatvasya kuśaladharmacchandakasya āścaryādbhuto loke
prādurbhāva: | tato bhagavatā tasyā dārikāyāstathāvidhā dharmadeśanā kṛtā, yāṃ śrutvā viṃśati-
śikharasamudgataṃ satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam | tato labdha-
prasādayā bhagavān bhaktena pratipādita:, paṭena cācchādita: | tato dārikāyā apagatā
alakṣmī: L lakṣmī: prādurbhūtā | devakanyeva cāvarakamavabhāsamānā sthitā | bhagavānapi prakrānta: ||
tato goṣṭhikānāṃ buddhirutpannā-nūnamasya bhāryā paramadarśanīyā saṃvṛttā | sa eṣa īrṣyā-
prakṛtirdaṇḍamutsahate dātum, na ca tāṃ darśayitumicchati | yannu vayamenaṃ viruddhairmadyai: pāyayitvā
{1 tāḍa means lock and key. Compare tālā and tālī in Hindi.}tāḍamādāya gṛhamasya gatvā bhāryāṃ paśyemeti | tatastaistaṃ ghanaghanena viruddhamadyena pānena kṣībaṃ
kṛtvā tāḍamapahṛtya gṛhaṃ gatvā dvāramavamucya dārikā dṛṣṭā | tato dṛṣṭvā paraṃ vismayamupagatā-
ścintayanti-sthāne’sau na darśayatyasmākamiti | tataste punarāgatya madyavaśātsuptamutthāpya
@199
ūcu:-lābhāste gaṅga sulabdhā:, yasya te evaṃvidhā darśanīyā dāriketi | tato gaṅgo
bhūyasyā mātrayā du:khī durmanā: saṃvṛtta: | daṇḍa: svayaṃ mayā datta:, ahaṃ cāvagīto jāta
iti | tato durmanā: svagṛhamāgata: | dvāramavamucya tāṃ bhāryāṃ dṛṣṭavān vanadevatāmiva kusumita-
madhye’tīva vibhrājamānām | tata: pṛcchati-bhadre kimetat ? kiṃkṛto rūpaviśeṣa iti |
tatastayā yathāvṛttaṃ svāmine samākhyātam | śrutvā tenāpi bhagavati śraddhā pratilabdhā ||
yāvadasau dārikā krameṇa bhartāramanujñāpya bhagavacchāsane pravrajitā | tayā yujyamānayā
ghaṭamānayā vyāyacchamānayā idameva pañcagaṇḍakaṃ saṃsāracakraṃ calācalaṃ viditvā sarvasaṃskāra-
gatī: śatanapatanavikiraṇavidhvaṃsanadharmatayāṃ parāhatya sarvakleśaprahāṇādarhattvaṃ sākṣātkṛtam |
arhantī saṃvṛttā traidhātukavītarāgā samaloṣṭakāñcanā ākāśapāṇitalasamacittā vāsīcandana-
kalpā vidyāvidāritāṇḍakośā vidyābhijñāpratisaṃvitprāptā bhavalābhalobhasatkāraparāṅmukhā |
sendropendrāṇāṃ devānāṃ pūjyā mānyābhivādyā ca saṃvṛttā ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kiṃ bhadanta gaṅga-
rasthayā karma kṛtam, yenāḍhye jātā | kiṃ karma kṛtaṃ yena virūpā saṃvṛttā, pravrajya cārhattvaṃ
sākṣātkṛtamiti | bhagavānāha-gaṅgarasthayaiva bhikṣava: pūrvamanyāsu jātiṣu karmāṇi kṛtānyupa-
citāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | gaṅgarasthayā
karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtāni bāhye
pṛthivīdhātau vipacyante, nābdhātau, na tejodhātau, na vāyudhātau, api tūpātteṣveva skandha-
dhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||2||
bhūtapūrvaṃ bhikṣavo’tīte’dhvani vārāṇasyāṃ nagaryāmanyatamā śreṣṭhibhāryā caṇḍā rabhasā
karkaśā | asati buddhānāmutpāde pratyekabuddhā loka utpadyante hīnadīnānukampakā: prānta-
śayanāsanabhaktā ekadakṣiṇīyā lokasya | yāvadanyatara: pratyekabuddhastadgṛhaṃ praviṣṭo virūpa: |
sa tayā bahu paribhāṣya gṛhānniṣkāsita:-kenāyaṃ virūpo mama gṛhe praveśita iti | tata:
pratyekabuddhastasyā anugrahārthaṃ vitatapakṣa iva haṃsarājo gaganatalamabhyudgamya vicitrāṇi prāti-
hāryāṇi vidarśayitumārabdha: | tata: śreṣṭhibhāryayā vipratisārajātayā {1 The gap can be filled by kṣamasvetyuktta: which is confirmed by aśokāvadāna.}* * * *  | yāvadasau
kṣamita: piṇḍakena pratipāditaśca | praṇidhānaṃ ca kṛtam-yanmayā pratyekabuddha: paribhāṣita:,
mā asya karmaṇo vipākamanubhaveyam, evaṃvidhānāṃ ca dharmāṇāṃ lābhinī syām, prativiśiṣṭataraṃ
ca śāstāramārāgayeyamiti ||
@200
kiṃ manyadhve bhikṣavo yāsau śreṣṭhibhāryā, iyamasau gaṅarasthā | yadanayā pratyekabuddha:
piṇḍakena pratipādita:, tasya karmaṇo vipākenāḍhye rājakule pratyāgatā | yadvirūpāvavādena
samudācarya gṛhānniṣkāsita:, tena virūpā saṃvṛtt# | bhūya: kāśyape bhagavati pravrajitā
āsīt | tatrānayā paṭhitaṃ svādhyāyitaṃ skandhakauśalamāyatanakauśalaṃ pratītyasamutpādakauśalaṃ
sthānāsthānakauśalaṃ kṛtam, brahmacaryavāsaśca paripālita:, tenedānīmarhattvaṃ sākṣātkṛtam |
iti hi bhikṣava ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:,
vyatimiśrāṇāṃ vyatimiśra: | tasmāttarhi bhikṣava ekāntakṛṣṇāṇi karmāṇyapāsya vyatimiśrāṇi
ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam |
idamavocadbhagavān | āttamanasaste bhikṣavo bhagavato bhāṣitamabhyanandan ||
@201
navamo varga: |
tasyoddānam-
samudra: sumanāścaiva hiraṇyapāṇistripiṭena ca |
yaśomitropapādau ca śobhita: kapphiṇastathā |
bhadriko rāṣṭrapālaśca vargo bhavati samuddita: ||
81 samudra: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāmanyatama: sārthavāha: | tena sadṛśātkulātkalatramānītam | sa tayā sārdhaṃ krīḍati ramate 
paricārayati | tasya krīḍato ramamāṇasya paricārayato buddhirutpannā-yāvadahaṃ yuvā, tāvaddhana-
saṃcayaṃ karomi | paścādvṛddhāvasthāyāṃ sukhaṃ parimokṣye iti | tata: sārthavāha: pañcavaṇikśataparivāro 
yānapātramādāya bhāryāsahāyo mahāsamudramavatīrṇa: | yāvadasya prajāvatī āpannasattvā jātā |
yāvattatraiva samudramadhye prasūtā | dārako jāto’bhirūpo darśanīya: prāsādika: | tasya jātau 
jātimahaṃ kṛtvā nāmadheyaṃ vyavasthāpitam-yasmātsamudramadhye jātastasmātsamudra iti nāma |
yāvadasau sārthavāha: svastikṣemābhyāṃ saṃsiddhayānapātro mahāsamudrātpratyāgata: ||
yadā samudro dārako mahān saṃvṛttastadā pitrā sārthavāhatve pratiṣṭhāpya pañcavaṇikśatapari-
vāro mahāsamudraṃ saṃpreṣita: | so’nupūrveṇa cañcūryamāṇo grāmanagaranigamarāṣṭrarājadhānīpaṭṭanānyava-
lokayan samudratīramanuprāpta: | sa pañcabhi: purāṇaśatairvahanaṃ bhṛtvā pañca pauruṣeyān gṛhītvā āhāraṃ
nāvikaṃ kaivartaṃ karṇadhāraṃ ca trirapi ghaṇṭāvaghoṣaṇaṃ kṛtvā mahāsamudramavatīrṇa: | tatasteṣāṃ
samudramadhyagatānāṃ kālikāvātena tadvahanamitaścāmutaśca paribhrāmyate | samudraśca sārthavāha-
stīrthikābhiprasanna: | so’kālamṛtyubhayabhīta: ṣaṭ śāstṝnāyācituṃ pravṛtta: | tathāpi tadvahanaṃ
vāyunā bhrāmyata eva | yāvadanye vaṇijo devatāsahasrāṇyāyācituṃ pravṛttā: | āhuśca-
śivavaruṇakuberā vāyuramagnirmahendro 
bhuvi ca {1. tuvimagha is Vedic, and rarely used in Buddhist Sanskrit. It means,
one whose wealth consists of strength (tuvi). Compare taviṣī, tuviṣmāna
and several other formations from tu, to be strong.}tuvimagho yo viśvadeva maharṣi:
vayamiha maraṇārtā va: prapannā: sma śīghraṃ 
vyasanamidamupetaṃ trātumic{2 The right phrase would be arhantu rather than icchantu.}chantu sārtham ||
@202
tatasteṣāmevamapi paridevamānānāṃ nāsti kaścittrātā | yāvattatrānyatama upāsaka: 
samārūḍha: | sa uvāca-kiṃ vo bhavanta: ṣaṭ śāstāra anye ca devatā: kariṣyanti ? buddhaṃ
bhagavantaṃ pratyakṣadevataṃ bhāvena śaraṇaṃ prapadyadhvam | sa vastrātā bhaviṣyatīti | tata: samudra-
pramukhāni pañca vaṇikśatāni ekaraveṇa bhagavantaṃ śaraṇaṃ prapannāni ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā
khalu buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanā-
vihāriṇāṃ tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ
pañcāṅgaviprahīṇānāṃ pañcagatisamatikrāntānāṃ ṣaḍaṅgasamanvāgatānāṃ ṣaṭpāramitāparipūrṇānāṃ
saptabodhyaṅgakusumāḍhyānāmaṣṭāṅgamārgadeśikānāṃ navānupūrvasamāpattikuśalānāṃ daśabalabalināṃ
daśadiksamāpūrṇayaśasāṃ daśaśatavaśavartiprativiśiṣṭānāṃ trī rātrestrirdivasasya buddhacakṣuṣā lokaṃ
vyavalokya jñānadarśanaṃ pravartate-ko hīyate, ko vardhate, ka: kṛcchaprāpta: ka: saṃkaṭaprāpta:,
ka: saṃbādhaprāpta:, ka: kṛcchrasaṃkaṭasaṃbādhaprāpta:, ko’pāyanimna:, ko’pāyapravaṇa:, ko’pāya-
prāgbhāra: | kamahamapāyāduddhṛtya svarge mokṣe ca pratiṣṭhāpayeyam, kasyānavaropitāni kuśalamūlā-
nyavaropayeyam, kasyāvaropitāni paripā cayeyam, kasya paripakvāni vimocayeyam | āha ca-
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||1||
yāvadbhagavatā jetavanāvasthitena sūryasahasrātirekaprabhā: kanakavarṇā marīcaya utsṛṣṭā:,
yaste vaṇija: samantādavabhāsitā: | kalpasahasraparibhāvitāścāṃśava utsṛṣṭā:, yai: prahlāditā: |
kālikāvātaśca pratyāgata: ||
yāvatsamudra: svastikṣemābhyāṃ saṃsiddhayānapātra: pratyāgataratenaiva maraṇasaṃvegena dāna-
pradānāni dattvā bandhujanaṃ samāśvāsya śramaṇabrāhmaṇakṛpaṇavanīpakān saṃtarpya pañcavaṇikśata-
parivāro bhagavacchāsane pravrajita: | tena yujyamānena ghaṭamānena vyāyacchamānena idameva pañca-
gaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃsanadharmatayā
parāhatya sarvakleśaprahāṇādarhattvaṃ sākṣātkṛtam | arhan saṃvṛtta: traidhātukavītarāga: samaloṣṭa-
kāñcana ākāśapāṇitalasamacitto vāsīcandanakalpo vidyāvidāritāṇḍakośo vidyābhijñā-
pratisaṃvitprāpto bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhi-
vādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-āścaryaṃ bhadanta
yadbhagavatā imāni samudrapramukhāni pañca vaṇikśatāni iṣṭena jīvitenācchāditāni, vyasanā-
tparitrātāni, atyantaniṣṭhe ca nirvāṇe pratiṣṭhāpitānīti | bhagavānāha-kimatra bhikṣava
āścaryaṃ yadidānīṃ mayā vigatarāgeṇa vigatadveṣeṇa vigatamohena parimuktena jātijarāvyādhimaraṇa-
śokaparidevadu:khadaurmanasyopāyāsai: imāni samudrapramukhāni pañca vaṇikśatāni iṣṭena jīvite-
@203
nācchāditāni, vyasanātparitrātāni, atyantaniṣṭhe ca nirvāṇe pratiṣṭhāpitāni | yattu mayā
atīte’dhvani sarāgeṇa sadveṣeṇa samohenāparimuktena jātijarāvyādhimaraṇaśokaparidevadu:kha-
daurmanasyopāyāsai: ime vaṇija: paritrātā: | tacchṛṇuta, sādhu ca suṣṭhu ca manasi kuruta,
bhāṣiṣye ||
bhūtapūrvaṃ bhikṣavo’tīte’dhvanyanyatamasmin samudratīre pañcābhijña ṛṣi: prativasati,
kaṣṭatayā mūlaphalāmbubhakto'jinavalkalavāsī agnihotrika: | sa ca kāruṇiko mahātmā dharma-
kāma: prajāvatsalo vyasanagatānāṃ paritrātā | yāvadvārāṇasyāṃ pañcavaṇikśatāni samudramava-
tartukāmāni | tānyanupūrveṇa cañcūryamāṇāni samudratīramanuprāptāni | tamṛṣiṃ dṛṣṭvā prasādajātāni
pādayornipatya vijñāpayitumārabdhāni-yadyasmākaṃ bhagavan samudramadhyagatānāṃ kiṃcidvyasanamutpa-
dyeta, bhagavatā tāvadete paritrātavyā iti | tenādhivāsitam-evaṃ bhavatviti | tataste vaṇijo
ratnānyādāya jambudvīpābhimukhā: saṃprasthitā: | yāvatkālikayā rākṣasyā saṃtrāsitumārabdhā: |
tatastena ṛṣiṇā paritrātā: | tata: saṃsiddhayānapātrā: pratyāgatā ṛṣisamīpamupagamyocu:-
bho maharṣe anena duṣkareṇa vyavasāyena kāruṇyabhāvācca kiṃ prārthayasa iti | tenoktam-andhe
loke’nāyake buddho bhūyāsamatīrṇānāṃ sattvānāṃ tārayitā, amuktānāṃ mocayitā, anāśvastānā-
māśvāsayitā, aparinirvṛtānāṃ parinirvāpayiteti | tairuktam-yadā tvaṃ buddho bhavestadā
asmānapi samanvāharethā iti | ṛṣirāha-evamastviti ||
kiṃ manyadhve bhikṣavo yo’sau tena kālena tena samayena ṛṣirāsīt, ahaṃ sa: | ye te
vaṇija:, ime te samudrapramukhāstadāpyete mayā paritrātā: | bhūya: kāśyape bhagavati pravrajitā
babhūvu: | tatraibhirindriyaparipāka: kṛta: | tenedānīmarhattvaṃ sākṣātkṛtam | iti hi bhikṣava
ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ
vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukle-
ṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
82 sumanā: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāmanyatamo gṛhapatirāḍhyo mahādhano mahābhogo vistīrṇaviśālaparigraho vaiśravaṇadhana-
samudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati
@204
ramate paricārayati | tasya krīḍato ramamāṇasya paricārayata: putrā: prajāyante ca mriyante ca |
tasmiṃśca gṛhe sthaviro’niruddha: {1. kulopagata:, a daily visitor to the family.} kulopagata: | tato gṛhapateriyaṃ buddhirutpannā-ayaṃ sthavirāni-
ruddho vipā{2. vipākamaheśākhya:, one who
has obtained high powers as a result of maturity of his acts.}kamaheśākhya:, etaṃ tāvadāyāciṣye-yadi me putro jāyate, asya paścācchramaṇaṃ
dāsyāmīti | tato gṛhapatinā sthavirāniruddho’ntargṛhe bhaktenopanimantrita: | tata: piṇḍakena
pratipādyāyācita:-sthavira, yadi me putro jāto jīvati, sthavirasya paścācchramaṇaṃ dāsyāmīti |
sthavirāniruddhenoktam-evamastu, kiṃ tu smartavyā te pratijñeti ||
yāvadapareṇa samayena patnyā sārdhaṃ krīḍati ramate paricārayati | tasya krīḍato ramamāṇasya
paricārayata: patnī āpannasattvā saṃvṛttā | tasyā: kāyātsurabhirgandha: pravāti | yāvannavānāṃ
māsānāmatyayātprasūtā | dārako jāta: abhirūpo darśanīya: prāsādiko divyasumana:-
{3. kañcikā or kañcukā,a garment of celestial flowers.} kañcikayā prāvṛta: | tasya jātau jātimahaṃ kṛtvā sumanā iti nāmadheyaṃ vyavasthāpitam |
tata: sthavirāniruddhamantargṛhe bhaktenopanimantrya sad ārako niryātita: | tata: sthavirāniruddhe-
nāsmai kāṣāyāṇi dattāni, āśīrvādaśca-dīrghāyurbhavatviti ||
yadā saptavarṣo jātastadā mātāpitṛbhyāṃ sthavirāya datta: | tata: sthavirāniruddhena pravrājya
manasikāro datta: | tena yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ
calācalaṃ viditvā sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśa-
prahāṇādarhattvaṃ sākṣātkṛtam | arhan saṃvṛtta: traidhātukavītarāga: samaloṣṭakāñcana ākāśa-
pāṇitalasamacitto vāsīcandanakalpo vidyāvidāritāṇḍakośo vidyābhijñāpratisaṃvitprāpto
bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: | sa ca
tīkṣṇendriya: | yadā pāṃsukūlaṃ pratisaṃskaroti, tadā ekaikasmin sūcīpradeśe aṣṭau vimokṣān 
samāpadyate ca vyuttiṣṭhate ca ||
yāvadapareṇa samayena sthavirāniruddhenokta:-gaccha putraka, nadyā ajiravatyā udaka-
mānayeti | tata: sumanā: śramaṇoddeśo ghaṭamādāyājiravatīmavatīrṇa: | tatra snātvā udakasya
ghaṭaṃ pūrayitvā vihāyasaṃ prasthita: | agrato ghaṭo gacchati, tata: sumanā: śramaṇoddeśa: |
tasmiṃśca samaye bhagavān pratisaṃlayanādvyutthāya catasṛṇāṃ parṣadāṃ dharmaṃ deśayati | tatra bhagavā-
nāyuṣmantaṃ śāriputramāmantrayate-imaṃ paśya śāriputra śramaṇoddeśamāgacchantamudakasya ghaṭaṃ pūrayitvā
smṛtimantaṃ susamāhitendriyam |
hitvā rāgaṃ ca dveṣaṃ ca abhidhyāṃ ca virāgayan |
saṃdhārayannimaṃ dehaṃ śobhate udahāraka: ||1||
@205
yadā bhagavatā sumanā: śramaṇoddeśo bhikṣusaṃghasya purastātstuta: praśastaśca, tadā
bhikṣūṇāṃ saṃdeho jāta: | kāni bhadanta sumanasā karmāṇi kṛtānyupacitāni yenābhirūpo
darśanīya: prāsādiko divyayā ca sumanasāṃ kañcukayā prāvṛto jāta:, tīkṣṇendriya:,
arhattvaṃ ca prāptamiti ? {1. The usual phrase : bhagavānāha is wanting in Mss. and Tibetan translation.} sumanasaiva bhikṣava: pūrvamanyāsu jātiṣu karmāṇi kṛtānyupacitāni 
labdhasaṃbhārāṇi pariṇatapratyayānyodhavatpratyupasthitānyavaśyaṃbhāvīni | sumanasā tāni karmāṇi
kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupacitāni bāhye
pṛthivīdhātau vipacyante, nābdhātau, na tejodhātau, na vāyudhātau, api tūpātteṣveva
skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||2||
bhūtapūrvaṃ bhikṣavo’tīte’dhvani ekanavate kalpe vipaśyī nāma samyaksaṃbuddho loka udapādi
vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ buddho 
bhagavān | sa bandhumatīṃ rājadhānīmupaniśritya viharati | yāvadanyatama: sārthavāha: | tasya 
taruṇāvasthāyāṃ pravrajyācittamutpannam | tena na śakitaṃ pravrajitum | yadā vṛddho bhūtastadā tasya
vipratisāro jāta:-na me śobhanaṃ kṛtaṃ yadahaṃ bhagavacchāsane na pravrajita iti | tatastena
keśanakhastūpe sumana:puṣpāropaṇaṃ kṛtam, vipaśyī ca samyaksaṃbuddha: saśrāvakasaṃgha: piṇḍakena
pratipādita: | tatastena pādayornipatya praṇidhānaṃ kṛtam-anenāhaṃ kuśalamūlena cittotpādena
deyadharmaparityāgena ca anāgatān samyaksaṃbuddhānārāgayeyam | yasya ca śāsane pravrajeyam, tatra
daharāvasthāyāmāryadharmānadhigaccheyamiti | bhūya: kāśyape bhagavati pravrajito babhūva | tatrānena
daśavarṣasahasrāṇi brahmacaryāvāsa: paripālita: | tenedānīmarhattvaṃ sākṣātkṛtam | iti hi bhikṣava
ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ
vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekānta-
śukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan || 
83 hiraṇyapāṇi: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāmanyatamo gṛhapatirāḍhyo mahādhano mahābhogo vistīrṇaviśālaparigraho vaiśravaṇadhana-
@206
samudito vaiśravaṇadhanapratispardhī | na cāsya putro na duhitā | sa kare kapolaṃ dattvā cintāparo
vyavasthita:-anekadhanasamuditaṃ me gṛham, na me putro na duhitā | mamātyayātsarvasvāpateya-
maputrakamiti kṛtvā rājavidheyaṃ bhaviṣyatīti | sa śramaṇabrāhmaṇasuhṛtsaṃbandhibāndhavairucyate-
devatārādhanaṃ kuruṣveti | asti caiṣa loke pravādo yadāyācanaheto: putrā jāyante duhitaraśceti |
tacca naivam | yadyevamabhaviṣyat, ekaikasya putrasahasramabhaviṣyattadyathā rājñaścakravartina: | api tu
trayāṇāṃ sthānānāṃ saṃmukhībhāvātputrā jāyante duhitaraśca | katameṣāṃ trayāṇām ? mātāpitarau
raktau bhavata: saṃnipatitau, mātā kalyā bhavati ṛtumatī, gandharvaśca pratyupasthito bhavati |
eteṣāṃ trayāṇāṃ sthānānāṃ saṃmukhībhāvātputrā jāyante duhitaraśca | sa caivamāyācanaparastiṣṭhati ||
anyatamaśca sattvo’nyatamasmāddevanikāyāccyutvā tasya prajāpatyā: kukṣimavakrānta: |
pañcāveṇikā dharmā ekatye paṇḍitajātīye mātṛgrāme | katame pañca ? raktaṃ puruṣaṃ jānāti,
viraktaṃ puruṣaṃ jānāti | kālaṃ jānāti, ṛtuṃ jānāti | garbhamavakrāntaṃ jānāti | yasya
sakāśādgarbho’vakrāmati taṃ jānāti | dārakaṃ jānāti, dārikāṃ jānāti | sa ceddārako bhavati,
dakṣiṇaṃ kukṣiṃ niśritya tiṣṭhati | sā āttamanā: svāmina ārocayati-diṣṭyā āryaputra vardhase-
āpannasattvāsmi saṃvṛttā | yathā ca me dakṣiṇaṃ kukṣiṃ niśritya tiṣṭhati, niyataṃ dārako bhaviṣya-
tīti | so’pyāttamanā: pūrvakāyamabhyunnamayya dakṣiṇaṃ bāhumabhiprasārya udānamudānayati-apyevāhaṃ
cirakālābhilaṣitaṃ putramukhaṃ paśyeyam | jāto me syānnāvajāta: | kṛtyāni me kurvīta | bhṛta: 
pratibibhṛyāt | dāyādyaṃ pratipadyeta | kulavaṃśo me cirasthitika: syāt | asmākaṃ cāpyatīta
kālagatānāmalpaṃ vā prabhūtaṃ vā dānāni dattvā puṇyāni kṛtvā asmākaṃ nāmnā dakṣiṇā-
mādekṣyate-idaṃ tayoryatratropapannayorgacchatoranugacchatviti | āpannasattvāṃ caināṃ viditvopari-
prāsādatalagatāmayantritāṃ dhārayati, śīte śītopakaraṇairuṣṇe uṣṇopakaraṇairvaidyaprajñaptairāhārairnāti-
tiktairnātyamlairnātilavaṇairnātimadhurairnātikaṭukairnātikaṣāyaistiktāmlalavaṇamadhurakaṭukaṣāyaviva-
rjitairāhārai: | hārārdhahāravibhūṣitagātrīmapsarasamiva nandanavanavicāriṇīṃ mañcānmañcaṃ pīṭhātpīṭha-
manavatarantīmadharāṃ bhūmim | na cāsyā: kiṃcidamanojñaśabdaśravaṇaṃ yāvadeva garbhasya paripākāya ||
sā aṣṭānāṃ vā navānāṃ vā māsānāmatyayātprasūtā | dārako jāto’bhirūpo darśanīya: 
prāsādika: sarvāṅgapratyaṅgopeta: | pāṇidvaye cāsya lakṣaṇāhataṃ karmavipākajaṃ dīnāradvayam |
yadā tadapanītaṃ bhavati tadā anyatprādurbhavati | tasya jātau jātimahaṃ kṛtvā nāmadheyaṃ vyava-
sthāpyate-kiṃ bhavatu dārakasya nāmeti | jñātaya ūcu:-yasmādasya jātamātrasya pāṇidvaye 
lakṣaṇāhataṃ karmavipākajaṃ dīnāradvayaṃ prādurbhūtam, tasmādbhavatu dārakasya hiraṇyapāṇiriti 
nāmeti | hiraṇyapāṇirdārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ
dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhirunnīyate vardhyate
kṣīreṇa dadhnā navanītena sarpiṣā sarpimaṇḍenānyaiścottaptottaptairupakaraṇaviśeṣai: | āśu vardhate
hradasthamiva paṅkajam | sa śrāddho bhadra: kalyāṇāśaya ātmahitaparahitapratipanna: kāruṇiko
@207
mahātmā dharmakāma: prajāvatsala: | sa yadā vīthīmavatīrṇo bhavati, tadā śramaṇabrāhmaṇakṛpaṇa-
vanīpakān dṛṣṭvā pāṇidvayaṃ prasārayati | tato lakṣaṇāhatasya hiraṇyasuvarṇasya rāśi: prādu-
rbhavati, yena tān saṃtarpayati | tasya yaśasā sarvā śrāvastī āpūrṇā ||
yāvaddhiraṇyapāṇirdārako’pareṇa samayena jetavanaṃ nirgata: | athāsau dadarśa buddhaṃ bhagavantaṃ
dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ
sūryasahasrātirekaprabhaṃ jaṅgamamiva ratnaparvataṃ samantato bhadrakam | sahadarśanāccānena bhagavato’ntike
cittaṃ prasāditam | prasādajātaśca bhagavata: pādābhivandanaṃ kṛtvā purastānniṣaṇṇo dharma-
śravaṇāya | tato’sya bhagavatā dharmo deśita: | sa āyuṣmantamānandamidamavocat-icchāmyaha-
mācārya bhagavata: saśrāvakasaṃghasya bhaktaṃ kartumiti | sthāvirānandenokta:-vatsa kārṣāpaṇai:
prayojanamiti | tato hiraṇyapāṇinā buddhapramukhasya bhikṣusaṃghasya purastātsthitvā pāṇidvayaṃ 
prasārya hiraṇyasuvarṇasya mahān rāśi: sthāpita:, yaṃ dṛṣṭvā saṃghasthaviro’nye ca bhikṣava:
sthavirānandaśca paraṃ vismayamāpannā: | tato hiraṇyapāṇirdārako buddhapramukhaṃ bhikṣusaṃghaṃ bhojayitvā
bhagavata: purastānniṣaṇṇo dharmaśravaṇāya | tasya bhagavatā āśayānuśayaṃ dhātuṃ prakṛtiṃ ca jñātvā
tādṛśī caturāryasatyasaṃprativedhikī dharmadeśanā kṛtā, yāṃ śrutvā hiraṇyapāṇidārakeṇa viṃśati-
śikharasamudgataṃ satkāyadṛṣṭiśailaṃ jñānavajreṇa bhittvā srotāpattiphalaṃ sākṣātkṛtam | dṛṣṭasatyo
jñātīnāṃ bhāgasaṃvibhāgaṃ kṛtvā śramaṇabrāhmaṇakṛpaṇavanīpakān saṃtarpya mātāpitarāvanujñāpya
bhagavacchāsane pravrajita: | tena yujyamānena ghaṭamānena vyāyacchamānena idameva pañcagaṇḍakaṃ 
saṃsāracakraṃ calācalaṃ viditvā sarvasaṃskāragatī: śatanapatanavikiraṇavidhvaṃsanadharmatayā parāhatya
sarvakleśaprahāṇādarhattvaṃ sākṣātkṛtam | arhan saṃvṛtta: traidhātukavītarāga: samaloṣṭakāñcana
ākāśapāṇitalasamacitto vāsīcandanakalpo vidyāvidāritāṇḍakośo vidyābhijñāpratisaṃvitprāpto 
bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
hiraṇyapāṇinā karmāṇi kṛtāni, yenāsya pāṇidvaye lakṣaṇāhataṃ dīnāradvayaṃ jātam, pravrajya
cārhattvaṃ sākṣātkṛtamiti | bhagavānāha-hiraṇyapāṇinaiva bhikṣava: pūrvamanyāsu jātiṣu karmāṇi 
kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni |
hiraṇyapāṇinā karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau,
api tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
nap raṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvanyasminneva bhadrake kalpe viṃśativarṣasahasrāyuṣi prajāyāṃ
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara:
@208
puruṣadamyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya
viharati ṛṣipatane mṛgadāve | atha kāśyapa: samyaksaṃbuddha: sakalaṃ buddhakāryaṃ kṛtvā indhana-
kṣayādivāgnirnirupadhiśeṣe nirvāṇadhātau parinirvṛta: | tasya rājñā kṛkiṇā śarīre śarīrapūjāṃ 
kṛtvā samantayojanaścatūratnamaya: stūpa: pratiṣṭhāpita: krośamuccatvena | tatra ca stūpamahe varta-
māne dyūtakareṇa dīnāradvayaṃ tasmin stūpe yaṣṭhyāṃ samāropitam | tata: pādayornipatya praṇidhānaṃ 
kṛtavān-yatra yatra jāyeya, tatra tatra hastagatenaiva suvarṇeneti ||
bhagavānāha-kiṃ manyadhve bhikṣavo yo’sau tena kālena tena samayena dyūtakara āsīt, ayaṃ
sa hiraṇyapāṇi: | yadanena stūpe dīnāradvayaṃ samāropitam, tenāsyaivaṃvidho viśeṣa: saṃvṛtta: |
yatpraṇidhānaṃ kṛtaṃ tenedānīmarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇā-
mekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi
bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga:
karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
84 tripiṭa: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | tena khalu
samayena śrāvastyāṃ rājā prasenajitkauśalo rājyaṃ kārayati ṛddhaṃ ca sphītaṃ ca kṣemaṃ ca ākīrṇa-
bahujanamanuṣyaṃ ca praśāntakalikalahaḍimbamaraṃ taskararogāpagataṃ śālīkṣugomahiṣīsaṃpannam |
priyamivaikaputrakaṃ rājyaṃ pālayati | yāvadasau devyā saha krīḍati ramate paricārayati | tasya
krīḍato ramamāṇasya paricārayata: patnī āpannasattvā saṃvṛttā | sā aṣṭānāṃ vā navānāṃ vā
māsānāmatyayātprasūtā | dārako jāta: kāṣāyavastraṃ prāvṛtya śramaṇaveṣadhārī jātismaraśca |
sa jātamātra: pṛcchati-kiṃ bhagavānihaiva śrāvastyāṃ śāriputramaudgalyāyanakāśyapānandaprabhṛtayo
vā mahāśrāvakā iti | tato’sya mātā vismayaharṣapūrṇā kathayati-putraka bhagavānihaiva
śrāvastyāṃ mahāśrāvakāśceti | yāvadeṣo’rtho rājña: prasenajito nivedita:-putraste jāta: |
kāṣāyavastraṃ prāvṛtya śramaṇaveṣadhārī jātismaraśca | sa bhagavato mahāśrāvakāṇāṃ ca pravṛtti-
manveṣata iti | tato rājñā prasenajitā tasyānugrahārthaṃ bhagavān saśrāvakasaṃgho bhaktenopanima-
ntrita: | atha bhagavān bhikṣugaṇaparivṛto bhikṣusaṃghapuraskṛto yena rājña: prasenajito bhaktābhi-
sārastenopasaṃkrānta: | upasaṃkramya purastādbhikṣusaṃghasya prajñapta evāsane niṣaṇṇa: | tato rājā
prasenajitkauśala: putramutsaṅge kṛtvā bhagavato darśayati-ayaṃ me bhagavan putro jātamātra eva
@209
bhagavantaṃ smarati, mahāśrāvakāṃśceti | tato bhagavāṃstaṃ kumāramāmantrayate-ārogyaṃ te tripiṭeti |
sa kathayati-vande tathāgatamarhantaṃ samyaksaṃbuddhamiti | tato rājā prasenajitparaṃ vismayamāpanna: ||
yadā saptavarṣo jātastadā bhagavacchāsane pravrajitastaireva kāṣāyai: prāvṛta: | tena 
yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ calācalaṃ viditvā sarva-
saṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam |
arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto vāsīcandana-
kalpo vidyāvidāritāṇḍakośo vidyābhijñāpratisaṃvitprāpto bhavalābhalobhasatkāraparāṅmukha: |
sendropendrāṇāṃ devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
tripiṭena karmāṇi kṛtāni yena kāṣāyavastraprāvṛto jāta: śramaṇaveṣadhārījātismara: | pravrajya
cārhattvaṃ sākṣātkṛtamiti | bhagavānāha-tripiṭenaiva bhikṣava: pūrvamanyāsu jātiṣu karmāṇi
kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni |
tripiṭena karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtā-
nyupacitāni bāhye pṛthivīdhātau vipacyante, nābdhātau, na tejodhātau, na vāyudhātau, api
tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
nap raṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani asminneva bhadrake kalpe viṃśativarṣasahasrāyuṣi prajāyāṃ 
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara: 
puruṣadamyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya 
viharati ṛṣipatane mṛgadāve | yāvadrājña: kṛkiṇa: putra ṛṣipatanaṃ gata: | athāsau dadarśa
buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāma-
prabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | sahadarśanāccāsya
prasādo jāta: | sa prasādajāto bhagavata: pādābhivandanaṃ kṛtvā purastānniṣaṇṇo dharmaśravaṇāya |
tasya bhagavatā āśayānuśayaṃ dhātuṃ prakṛtiṃ ca jñātvā tādṛśī saṃsāravairāgyikī dharmadeśanā
kṛtā, yāṃ śrutvā saṃsāre doṣadarśī nirvāṇe guṇadarśī bhūtvā rājānaṃ vijñāpayāmāsa-anujānīhi
māṃ tāta, bhagavacchāsane pravrajiṣyāmīti | rājovāca-na śakyametanmayā kartum | yasmātte
yuvarājābhiṣeko nacireṇa bhaviṣyatīti | kumāra: kathayati-alaṃ me rājyena bahudoṣaduṣṭadharma-
saṃpannena | avaśyamevāhaṃ bhagavacchāsane pravrajiṣyāmīti | sa pitrā nānujñāta: | tenaiko
bhaktaccheda: kṛta:, dvau tray ovā yāvatṣaḍ bhaktacchedā: kṛtā: | tato’sya vayasyakai rājā vijñapta: |
deva anujānīhi kumāraṃ pravrajitum | mā haiva kālaṃ kariṣyatīti | tato rājñā putra: pratijñāṃ
@210
kārita:-tāvatte’smākaṃ darśanaṃ na deyam, yāvantraya: piṭakā adhītā iti | yāvadasau
pitaramanujñāpya bhagavacchāsane pravrajita: |
tena yujyamānena ghaṭamānena vyāyacchamānena nacireṇa traya: piṭakā adhītā: | {1. Mss. yuktamuktā abhilāṣī. Speyer has corrected it on the strength
of similar passages in divyāvadāna and śikṣāsamuccaya.} yuktamukta-
pratibhānī dhārmakathika: saṃvṛtta: | tasyaitadabhavat-yannvahaṃ pūrvikāṃ pratijñāṃ niryātayeyamiti | sa
pitu: sakāśaṃ gata: | sa pṛṣṭaśca-kiṃ putra asti kiṃcidadhītamiti ? tenoktam-traya: piṭakā iti |
tatastena pitustādṛśī dharmadeśanā kṛtā, yāṃ śrutvā rājā āttamanā: saṃvṛtta: | tata: prasāda-
jāta: kathayati-putra kena te prayojanamiti | tenoktam-icchāmyahaṃ bhagavantaṃ saśrāvakasaṃgha-
mupanimantrya ṣaḍbhi: pariṣkārairācchādayitumiti | rājā kathayati-yatheṣṭaṃ kuruṣva, vistīrṇaṃ rāja-
kulamiti | tatastripiṭena bhagavān viṃśatisahasraparivāra: praṇītenāhāreṇa saṃtarpita: |
ekaikaśca bhikṣu: ṣaḍbhi: pariṣkārairācchādita: | tata: pādayornipatya praṇidhānaṃ kṛtam-yanmayā
idānīṃ kṛcchreṇa pravrajyā pratilabdhā, tathāgate ca saśrāvakasaṃghe kārā: kṛtā:, anenāhaṃ
kuśalamūlena cittotpādena deyadharmaparityāgena ca yatra yatra jāyeya tatra tatra kāṣāyavastra-
prāvṛta eva śramaṇaveṣadhārī jātismaraśca syāmiti ||
bhagavānāha-kiṃ manyadhve bhikṣavo yo’sau tena kālena tena samayena kṛkiṇa: putra:, ayaṃ
tripiṭa: | tenaiva hetunā āḍhye rājakule putro jāto’bhirūpo darśanīya: prāsādiko jāti-
smaraśca saṃvṛtta: | iti hi bhikṣava ekāntakṛṣṇānāṃ karmaṇāmekāntakṛṣṇo vipāka:, ekānta-
śuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni karmā-
ṇyapāsya vyatimiśrāṇi ca, ekāntaśukleṣveva karmasvābhoga: karaṇīya: | ityevaṃ vo bhikṣava:
śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
85 yaśomitra: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme | śrāvastyā-
manyatama: sārthavāha āḍhyo mahādhano mahābhogo vistīrṇaviśālaparigraho vaiśravaṇadhanasamudito-
vaiśravaṇadhanapratispardhī | tena sadṛśātkulātkalamānītam | sa tayā sārdhaṃ krīḍati ramate pari-
cārayati | tena khalu samayena durbhikṣamabhūtkṛcchram | kāntāradurlabha: piṇḍako yācanakena |
@211
naimittikaiśca nirdiṣṭaṃ devo na varṣiṣyatīti | yāvatsārthavāhapatnī āpannasattvā saṃvṛttā |
sā aṣṭānāṃ vā navānāṃ vā māsānāmatyayātprasūtā | dārako jāto’bhirūpo darśanīya:
prāsādika: sarvāṅgopeta: | yatra ca divase dārako jātastatraiva divase’nāvṛṣṭirbhagnā | tasya
yaśasā sarvā śrāvastī āpūritā | tasya jātau jātimahaṃ kṛtvā nāmadheyaṃ vyavasthāpyate-kiṃ
bhavatu dārakasya nāmeti | jñātaya ūcu:-yasmādasya samantādyaśo visṛtam, tasmādbhavatu 
dārakasya yaśomitra iti nāmeti | yaśomitro dārako’ṣṭābhyo dhātrībhyo datto dvābhyāmaṃsa-
dhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām |
so’ṣṭābhirdhātrībhirunnīyate vardhyate kṣīreṇa dadhnā navanītena sarpiṣā sarpimaṇḍenānyaiścottapto-
ttaptairupakaraṇaviśeṣai: | āśu vardhate hradasthamiva paṅkajam ||
yadā yaśomitro mahān saṃvṛttastadā jetavanaṃ nirgata: kenacideva karaṇīyena |
athāsau dadarśa buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanai-
rvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam |
sahadarśanāccāsya prasādo jāta: | prasādajāto bhagavata: pādābhivandanaṃ kṛtvā purastānniṣaṇṇo
dharmaśravaṇāya | tasya bhagavatā tādṛśī saṃsāravairāgyikī dharmadeśanā kṛtā, yāṃ śrutvā saṃsāra-
doṣadarśī nirvāṇaguṇadarśī bhūtvā mātāpitarāvanujñāpya bhagavacchāsane pravrajita: | tena yujya-
mānena ghaṭamānena vyāyacchamānena idameva pañcagaṇḍakaṃ saṃsāracakraṃ calācalaṃ viditvā sarvasaṃskāra-
gatī: śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam |
arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto vāsīcandana-
kalpo vidyāvidāritāṇḍakośo vidyābhijñāpratisaṃvitprāpto bhavalābhalobhasatkāraparāṅmukha: |
sendropendrāṇāṃ devānāṃ pūjyo mānyo’bhivādyaśca saṃvṛtta: | tasya daṃṣṭrābhyāmaṣṭāṅgopetaṃ pānīyaṃ 
prasravati, yenāsya tṛṣā nab ādhate | yadā nidāghakāle bhikṣavastṛṣārtā: pānakasyārthe saṃgha-
mavataranti, tadāpyasau nāvatarati | tato’sya supremakā bhikṣava: pṛcchanti-kena hetunā bhavata-
stṛṣā na bādhata iti | sa kathayati-mamaitābhyāṃ daṃṣṭrābhyāmaṣṭāṅgopetaṃ pānīyaṃ prasravati, yena
na me tṛṣā bādhata iti ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
yaśomitreṇa karmāṇi kṛtāni yenābhirūpo darśanīya: prāsādika:, daṃṣṭrāntarāccāṣṭāṅgopetaṃ pānīyaṃ
prasravati, pravrajya cārhattvaṃ sākṣātkṛtamiti | bhagavānāha-yaśomitreṇaiva bhikṣava: pūrvamanyāsu
jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃ-
bhāvīni | yaśomitreṇa karmāṇi kṛtānyupacitāni | ko’nya: pratyanubhaviṣyati ? na bhikṣava: 
karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau, na
vāyudhātau, api tūpātteṣveva skandhadhātvāyataneṣu karmāṇi kṛtānyupacitāni vipacyante
śubhānyaśubhāni ca |
@212
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvanyasminneva bhadrake kalpe viṃśativarṣasahasrāyuṣi prajāyāṃ
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara: puruṣa-
damyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya viharati
ṛṣipatane mṛgadāve | yāvadanyatara: śreṣṭhiputro’nyatarasya vṛddhabhikṣo: sakāśe pravrajita: |
so’laso necchati samayācārikāṃ caritum | tata: sa brahmacāribhi: sthavirasyopasthāyako 
datta: | sa upasthāyakamātmānaṃ matvā vṛddhatarāṇāṃ bhikṣūṇāṃ sakāśādupasthānaṃ svīkaroti |
tasyākuśalamūlānyaparyantāni ||
yāvadapareṇa samayena glānyaṃ patita: | sthavireṇāsya vaidyopadeśād ghṛtaṃ pānāya dattam |
sa rātrau tṛṣātrāsita: svakaṃ Kamaṇḍalukamupagṛhya pānīyaṃ pāsyāmīti paśyati nirudakam |
evamācāryopādhyāyānām | yāvatsāṃghikaṃ pānīyamaṇḍapamavatīrṇa: | tadapi nirudakaṃ paśyati |
yāvannadīcārikāmavatīrṇa: | sāpi nirudakā saṃvṛttā | sa udvigna: svakānāṃ sabrahmacāriṇā-
mudvejanārthaṃ śraddhādeyasya ca gurutvasaṃdarśanārtham, nadīcārikāyā: parivṛkṣa:, tatra śāṭakaṃ
baddhvā samabhirūḍha:, svakarmāṇi mametyavetya karmapratiśaraṇāvasthita: | yāvad dvitīye divase
prabhātāyāṃ rajanyāmetadvṛttāntaṃ sabrahmacāriṇāmārocayati | tato’sya sabrahmacāriṇa: pretakaraṇaṃ
śrutvodvignā:, itaścāmutaścārocayitumārabdhā: | tato’sya upādhyāyena pānīyamupanāmitam |
tadapi na paśyati | tenāpi saṃvignena bhagavata: kāśyapasya niveditam | bhagavatā kāśyapenokta:-
gaṇḍīrākoṭyatāmiti | tata upadhivārikeṇa gaṇḍīrākoṭitā | buddhapramukho bhikṣusaṃgha: saṃnipatita:||
eṣa vṛttānto vārāṇasyāṃ nagaryāṃ samantato visṛta: | tato’nekāni prāṇiśatasahasrāṇi 
saṃnipatitāni | yāvadupādhyāyena vṛddhānte niṣādayitvā udakapūrṇā kuṇḍikā dattā | vatsa
etatpānīyaṃ saṃghe cārayeti | sa pratyakṣaphaladarśī tenaiva saṃvegena buddhe bhagavati śrāvakeṣu ca
prasādamutpādya tīvreṇāśayena tadudakaṃ saṃghe cāritavān | tato bhagavatā tasyānugrahārthaṃ gaja-
bhujasadṛśaṃ bāhumabhiprasārya bhītānāmāśvāsanakareṇa Kareṇa tadudakaṃ gṛhītaṃ mahāśrāvakaiśca |
na ca kṣīyate | yāvatsarvasaṃghe cāritam, tadāpi na kṣīyate | tadatyadbhutaṃ devamanuṣyāvarjana-
karaṃ prātihāryaṃ dṛṣṭvā anekai: prāṇiśatasahasrai: satyadarśanaṃ kṛtam | tasyāpi saṃtāne’kuśala-
mūlāni pratisaṃhṛtāni | yadā tasmād glānyādvyutthita:, tadā tena buddhapramukho bhikṣusaṃgha:
pānīyenālpotsuka: kṛta: | dvādaśavarṣasahasrāṇi tena saṃghe pānīyaṃ cāritam | yāvanmaraṇakāla-
samaye praṇidhānaṃ kṛtavān-anenāhaṃ kuśalamūlena cittotpādena deyadharmaparityāgena ca yo’sau
bhagavatā kāśyapena uttaro nāma māṇavo vyākṛta:-bhaviṣyasi tvaṃ māṇava varṣaśatāyuṣi prajāyāṃ
śākyamunirnāma tathāgato’rhan samyaksaṃbuddha:, tamahamārāgayeyaṃ mā virāgayeyam, daṃṣṭrāntarācca
me’ṣṭāṅgopetaṃ pānīyaṃ nirgacchediti ||
@213
bhagavānāha-kiṃ manyadhve bhikṣavo yo’sau tena kālena tena samayena bhikṣurāsīt, ayaṃ
sa: | yattena dvādaśavarṣasahasrāṇi saṃghe pānīyaṃ cāritam, praṇidhānaṃ ca kṛtam, teneha
janmani daṃṣṭrāntarādaṣṭāṅgopetaṃ pānīyaṃ nirgacchati | tenaiva hetunārhattvaṃ sākṣātkṛtam | iti hi
bhikṣava ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyati-
miśrāṇāṃ vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca,
ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
86 aupa{1. The name of the hero of this avadāna is upapāduka, one who always 
possessed all needful provisions. It is only in the title of the
avadana that it appears as aupapāduka.}pāduka: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ deveṣu trāyastriṃśeṣu varṣā upagata: pāṇḍukambalaśilāyāṃ pārijātasya
kovidārasya nātidūre | māturjanitryā dharmaṃ deśayati, anyeṣāṃ ca devānām | tena khalu
samayenāyuṣmān mahāmaudgalyāyana: śrāvastyāṃ varṣā upagato jetavane’nāthapiṇḍadasyārāme | atha
catasra: parṣado yenāyuṣmān mahāmaudgalyāyana: tenopasaṃkrāntā:, mahāmaudgalyāyanapādau śirasā
vanditvā ekānte niṣaṇṇā: | catasra: parṣada āyuṣmān mahāmaudgalyāyano dharmakathayā saṃdarśa-
yati samādāpayati samuttejayati saṃpraharṣayati | anekaparyāyeṇa dharmyā kathayā saṃdarśya
samādāpya samuttejya saṃpraharṣya tūṣṇīm | atha catasra: parṣada utthāyāsanādekāṃsamuttarāsaṅgaṃ
kṛtvā yenāyuṣmān mahāmaudgalyāyana: tenāñjaliṃ praṇamayya āyuṣmantaṃ mahāmaudgalyāyanamida-
mavocan-kaccitte bhadanta mahāmaudgalyāyana śrutaṃ kutra bhagavānetarhi varṣā upagata iti |
mahāmaudgalyāyana āha-śrutaṃ me bhavanto bhagavān deveṣu trāyastriṃśeṣu varṣā upagata:, pāṇḍukambala-
śilāyāṃ pārijātasya kovidārasya nātidūre | māturjanitryā dharmaṃ deśayati, anyeṣāṃ ca
devānāṃ trāyastriṃśānāmiti | atha catasra: parṣada āyuṣmato mahāmaudgalyāyanasya bhāṣitamabhi-
nandyānumodya pādau śirasā vanditvotthāyāsanetva: prakrāntā: ||
atha catasra: parṣadastrayāṇāṃ vārṣikāṇāmatyayādyenāyuṣmān mahāmaudgalyāyana: tenopa-
saṃkrāntā: | upasaṃkramyāyuṣmato mahāmaudgalyāyanasya pādau śirasā vanditvā ekānte niṣaṇṇā: |
catasra: parṣada āyuṣmān mahāmaudgalyāyano dharmyayā kathayā saṃdarśayati samādāpayati samuttejayati 
@214
saṃpraharṣayati | anekaparyāyeṇa dharmyayā kathayā saṃdarśya samādāpya samuttejya saṃpraharṣya tūṣṇīm |
atha catasra: parṣada utthāyāsanādekāṃsamuttarāsaṅgaṃ kṛtvā yenāyuṣmān mahāmaudgalyāyana-
stenāñjaliṃ praṇamayya āyuṣmantaṃ mahāmaudgalyāyanamidamavocan-yatkhalu bhadanta mahāmaudgalyāyano
jānīyāt-ciradṛṣṭo’smābhirbhagavān, paritṛṣitā: smo vayaṃ bhagavato darśanena | icchāmo
vayaṃ bhagavantaṃ draṣṭum | sacedbhadantamahāmaudgalyāyanasyāguru, sādhu bhadantamahāmaudgalyāyano
yena bhagavāṃstenopasaṃkrāmet | upasaṃkramyāsmākaṃ vacanena bhagavata: pādau śirasā vandasva,
alpābādhatāṃ ca pṛccha, alpātaṅkatāṃ ca laghūtthānatāṃ ca yātrāṃ ca balaṃ ca sukhaṃ cānavadyatāṃ
ca sparśavihāratāṃ ca | evaṃ ca vada-jambūdvīpe bhadanta catasra: parṣada ākāṅkṣanti bhagavato
darśanam | evaṃ cāhu:-nāsti khalu bhadanta jambūdvīpakānāṃ manuṣyāṇāṃ tadrūpā ṛddhirvā anubhāvo 
vā yena jambūdvīpakā manuṣyā devāṃstrāyastriṃśānabhiroheyu: bhagavantaṃ darśanāyopasaṃkramaṇāya
paryupāsanāya | asti khalu devānāṃ trāyastriṃśānāṃ tadrūpā ṛddhiścānubhāvaśca, yena devāstrāya-
striṃśā jambūdvīpamavatareyurbhagavantaṃ darśanāyopasaṃkramaṇāya paryupāsanāya | sādhu bhagavān devebhya-
strāyastriṃśebhyo jambūdvīpamavataredanukampāmupādāyeti | adhivāsayatyāyuṣmān mahāmaudgalyāyana-
ścatasṛṇāṃ parṣadāṃ tūṣṇībhāvena | atha catasra: parṣada āyuṣmato mahāmaudgalyāyanasya tūṣṇī-
bhāvenādhivāsanāṃ viditvā āyuṣmato mahāmaudgalyāyanasya pādau śirasā vanditvotthāyāsanebhya:
prakrāntā: ||
athāyuṣmān mahāmaudgalyāyano’ciraprakrāntāścatasra: parṣado viditvā tadrūpaṃ samādhiṃ
samāpanno yathā samāhite cite tadyathā balavān puruṣa: saṃkuñcitaṃ vā bāhuṃ prasārayet,
prasāritaṃ vā saṃkuñcayet, evamevāyuṣmān mahāmaudgalyāyana: śrāvastyāmantarhito deveṣu trāya-
striṃśeṣu pratyaṣṭhāt pāṇḍukambalaśilāyāṃ pārijātasya kovidārasya nātidūre | tena khalu samayena
bhagavān anekaśatāyā devaparṣado dharmaṃ deśayati | adrākṣīcca mahāmaudgalyāyano bhagavantamaneka-
śatāyā devaparṣada: purastānniṣaṇṇaṃ dharmaṃ deśayantam | dṛṣṭvā ca puna: smitaṃ prāvirakārṣīt-
ihāpi bhagavānākīrṇo viharati tadyathā jambūdvīpe catasṛbhi: parṣadbhiriti | atha bhagavā
nāyuṣmato mahāmaudgalyāyanasya cetasā cittamājñāya āyuṣmantaṃ mahāmaudgalyāyanamidamavocat-
na khalu maudgalyāyana svairatvameṣām, api tu yadā me evaṃ bhavati-āgacchantviti, tadā
āgacchanti | yadā me evaṃ bhavati-gacchantviti, tadā gacchanti | iti me cetasā cittamājñāya
āgacchanti ca gacchanti ca ||
athāyuṣmān mahāmaudgalyāyano yena bhagavāṃstenopasaṃkrānta: | upasaṃkramya bhagavata:
pādau śirasā vanditvā ekānte niṣaṇṇa: | ekāntaniṣaṇṇa: āyuṣmān maudgalyāyana: sarvāṃ
devaparṣadamavalokya bhagavantamidamavocat-vicitrā bateyaṃ devaparṣat saṃniṣaṇṇā saṃnipatitā |
santyasyāṃ devaparṣadi devatā yā buddhe’vetya prasādena samanvāgatā: kāyasya bhedādihopapannā: |
santi dharma, santi saṃghe, santi āryakāntai: śīlai: samanvāgatā:, kāyasya bhedādihopapannā: |
@215
atha bhagavānāyuṣmato mahāmaudgalyāyanasya bhāṣitamanuvarṇayannāyuṣmantaṃ mahāmaudgalyāyanamida-
mavocat-evametanmaudgalyāyana, evamevametat | vicitrā bateyaṃ devaparṣat saṃniṣaṇṇā saṃnipatitā |
santyasyāṃ devatā yā buddhe’vetya prasādena samanvāgatā:, kāyasya bhedādihopapannā: | santi dharma,
santi saṃghe, santi āryakāntai: śīlai: samanvāgatā:, kāyasya bhedādihopapannā: ||
atha śakro devānāmindro bhagavata āyuṣmataśca mahāmaudgalyāyanasya bhāṣitamanuvarṇaya-
nnāyuṣmantaṃ mahāmaudgalyāyanamidamavocat-evametadbhadanta mahāmaudgalyāyana, evametat | vicitrā
bateyaṃ devaparṣat saṃniṣaṇṇā saṃnipatitā | santyasyāṃ devaparṣadi devatā:, yā buddhe’vetya prasādena
samanvāgatā:, kāyasya bhedādihopapannā: | santi dharme, santi saṃghe, santyāryakāntai: śīlai:
samanvāgatā:, kāyasya bhedādihopapannā: ||
athānyatamo devaputro bhagavata āyuṣmataśca mahāmaudgalyāyanasya śakrasya ca devānā-
mindrasya bhāṣitamanuvarṇayan āyuṣmantaṃ mahāmaudgalyāyanamidamavocat-evametadbhadanta mahāmaudga-
lyāyana, evametat | vicitrā bateyaṃ devaparṣat saṃniṣaṇṇā saṃnipatitā | santyasyāṃ devaparṣadi
devatā:, yā buddhe’vetya prasādena samanvāgatā: kāyasya bhedādihopapannā: | santi dharma santi
saṃghe | {1.  The gap can be filled by santi ārya^ as in the para above}* *ryakāntai: śīlai: samanvāgatā: kāyasya bhedādihopapannā iti ||
tatrānekāni devatāśatāni anekāni devatāsahasrāṇyanekāni devatāśatasahasrāṇi 
bhagavata: purastātpratyekaṃ pratyekaṃ srotāpattiphalaṃ sākṣātkṛtya tatraivāntarhitāni ||
athāyuṣmān mahāmaudgalyāyana: praviviktāṃ devaparṣadaṃ viditvā ekāṃsamuttarāsaṅgaṃ kṛtvā
yena bhagavāṃstenāñjaliṃ praṇamayya bhagavantamidamavocat-jambūdvīpe bhadanta catasra: parṣado
bhagavata: pādau śirasā vandante alpābādhatāṃ ca pṛcchanti, alpātaṅkatāṃ ca laghūtthānatāṃ ca 
yātrāṃ ca balaṃ ca sukhaṃ cānavadyatāṃ ca sparśavihāratāṃ ca | bhagavānāha-sukhino maudgalyāyana
bhavantu jambūdvīpe catasra: parṣadastvaṃ ca | mahāmaudgalyāyana āha-jambūdvīpe bhadanta catasra: 
parṣada ākāṅkṣanti bhagavato darśanam | evaṃ cāhu:-nāsti bhadanta jāmbūdvīpakānāṃ manuṣyāṇāṃ 
tadrūpā ṛddhirvā anubhāvo vā yena jāmbūdvīpakā manuṣyā devāṃstrāyastriṃśānabhiroheyurbhagavantaṃ
darśanāyopasaṃkramituṃ paryupāsanāya | asti tu bhadanta devānāṃ trāyastriṃśānāṃ tadrūpā ṛddhiścānu-
bhāvaśca, yena devāstrāyastriṃśā jambūdvīpamatavareyurbhagavantaṃ darśanāyopasaṃkramituṃ paryupāsanāya |
sādhu bhagavān devebhyastrāyastriṃśebhyo’vataredanukampāmupādāya | bhagavānāha-tena hi tvaṃ gaccha
maudgalyāyana jambūdvīpam | gatvā ca catasṛṇāṃ parṣadāmārocaya-avatariṣyati bhavanto bhagavānita: 
saptame divase devebhyastrāyastriṃśebhyo jambūdvīpaṃ sāṃkāśye nagare āpajjure dāve udumbaramūle iti ||
athāyuṣmān mahāmaudgalyāyano bhagavata: pratiśrutya pādau śirasā vanditvā tadrūpaṃ
samādhiṃ saṃpanno yathā samāhite cite tadyathā balavān puruṣa: saṃkuñcitaṃ bāhuṃ prasārayet,
@216 
prasāritaṃ vā saṃkuñcayet, evamevāyuṣmān mahāmaudgalyāyano deveṣu trāyastriṃśeṣvantarhita:, jambū-
dvīpe pratyaṣṭhāt | athāyuṣmān mahāmaudgalyāyano jambūdvīpamāgatya catasṛṇāṃ parṣadāmārocayati-
avatariṣyati bhavanto bhagavān ita: saptame divase devebhyastrāyastriṃśebhyo jambūdvīpaṃ sāṃkāśye
nagare āpajjure dāve udumbaramūle iti ||
avatīrṇo bhagavāṃstata: saptame divase devebhyastrāyatriṃśebhya: sāṃkāśye nagare āpajjure
dāve udumbaramūle | yadā bhagavān sāṃkāśyaṃ nagaramavatīrṇa:, tadā anekāni prāṇiśata-
sahasrāṇi bhagavato darśanāya saṃnipatitāni | tatropapāduko bhikṣu: prādurbhūta: | tena bhagavān
saśrāvakasaṃghaste ca devāsuragaruḍakinnaramahoragā bhaktenopanimantritā: | yāvadga{1 gaṇḍīdeśakāle is the reading of Mss. The expression means at the
time of meals.}ṇḍīdeśanākāle
sahacittotpādāddivyānyāsanānyudārapaṭācchāditāni prādurbhūtāni, divyāni ca bhakṣya-
bhojyāni | tata upapādukena bhagavān divyenāhāreṇa saṃtarpita: | te ca devāsuragaruḍakinnara-
mahoragā: samyagupasthitā: | tato’sya bhagavatā āśayānuśayaṃ dhātuṃ prakṛtiṃ ca jñātvā tādṛśī
dharmadeśanā kṛtā, yāṃ śrutvopapādukena bhikṣuṇā idameva pañcagaṇḍakaṃ saṃsāracakraṃ calācalaṃ
viditvā sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇā-
darhattvaṃ sākṣātkṛtam | arhan saṃvṛtta: traidhātukavītarāga: samaloṣṭakāñcana ākāśapāṇi-
talasamacitto vāsīcandanakalpo vidyāvidāritāṇḍakośo vidyābhijñāpratisaṃvitprāpto bhava-
lābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
upapādukena karmāṇi kṛtāni, yenopapāduka: saṃvṛtta: ? sahacittotpādāccāsya yaccintayati,
yatprārthayate, tatsarvaṃ samṛdhyatīti | bhagavānāha-upapādukenaiva bhikṣava: pūrvamanyāsu jātiṣu
karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni |
upapādukenaiva karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau,
api tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvanyekanavate kalpe vipaśyī nāma samyaksaṃbuddho loka udapādi
tathāgato’rhan samyaksaṃbuddho vidyācaraṇasaṃpanna: sugato lokavidanuttara: puruṣadamya-
sārathi: śāstā devamanuṣyāṇāṃ buddho bhagavān | sa bandhumatīṃ rājadhānīmupaniśritya viharati |
yāvadanyatarasmin grāmake’raṇyāyatane pañca bhikṣavo varṣā upagatā: | tatraikena bhikṣuṇā caturṇāṃ
@217
bhikṣūṇāṃ vaiyāvṛtyaṃ kṛtam | tairyujyamānairghaṭamānairvyāyacchamānai: sarvakleśaprahāṇādarhattvaṃ sākṣā-
tkṛtam | pañcamena pādayornipatya praṇidhānaṃ kṛtam-yathaibhirmāmāgamya arhattvaṃ sākṣātkṛtam, 
anena me kuśalamūlena cittotpādena deyadharmaparityāgena ca pravrajitasya upakaraṇaviśeṣai-
ravaikalyaṃ syāditi ||
kiṃ manyadhve bhikṣava: yo’sau tena kālena tena samayena vaiyāvṛtyaṃ kṛtavān,
ayaṃ sa upapāduka iti | bhikṣava ūcu:-kiṃ karma kṛtaṃ yenopapāduka: saṃvṛtta: ?
bhagavānāha-bhūtapūrvaṃ bhikṣavo’tīte’dhvani asminneva bhadrake kalpe viṃśativarṣasahasrāyuṣi
prajāyāṃ kāśyapo nāma samyaksaṃbuddho loka udapādi tathāgato’rhan samyaksaṃbuddho
vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ
buddho bhagavān | sa vārāṇasīṃ nagarīmupaniśritya viharati ṛṣipatane mṛgadāve |
tatrānyatara: śreṣṭhī | tasya bhāryā prasavakāle du:khavedanābhibhūtā ārtasvarā krandati | sa taṃ 
śabdaṃ śrutvā paraṃ saṃvegamāpanna: | sa śokāgāraṃ praviśya kare kapolaṃ dattvā cintāparo vyava-
sthita: | tasya buddhirutpannā-yannvahaṃ bhagavacchāsane pravrajya praṇidhānaṃ kuryām, yena na kadā-
cidgarbhaśayyāṃ pratyanubhavāmīti | sa tenaiva saṃvegena bhagavata: kāśyapasya pravacane pravrajita: |
tena praṇidhānaṃ kṛtam-anenāhaṃ kuśalamūlena cittotpādena deyadharmaparityāgena ca yatra yatra 
jāyeya, tatra tatropapāduko bhaveyam, mā kadācidgarbhaśayyāṃ pratyanubhaveyamiti ||
kiṃ manyadhve bhikṣavo yo’sau tena kālena tena samayena sārthavāha āsīt, ayaṃ sa
upapāduka: | yatpraṇidhānaṃ kṛtam, tenopapāduka: saṃvṛtta: | yattatrānenendriyāṇi paripāci-
tāni, tenedānīmarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekāntakṛṣṇo
vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava
ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: |
ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
87 śobhita: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: kapilavastuni viharati nyagrodhārāme | kapilavastuni 
anyatama: śākya āḍhyo mahādhano mahābhogo vistīrṇaviśālaparigraho vaiśravaṇadhanasamudito
vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati ramate
paricārayati | tasya krīḍato ramamāṇasya paricārayata: patnī āpannasattvā saṃvṛttā | sā
@218
aṣṭānāṃ vā navānāṃ vā māsānāmatyayātprasūtā | dārako jāto’bhirūpo darśanīya: prāsādiko-
‘tikrānto mānuṣavarṇamasaṃprāptaśca divyaṃ varṇam | tasya janmanyanekānyadbhutāni prādurbhūtāni,
yai: kapilavastu nagaraṃ samantata: śobhitam | tasya jātau jātimahaṃ kṛtvā nāmadheyaṃ
vyavasthāpyate-kiṃ bhavatu dārakasya nāmeti | jñātaya ūcu:-yasmādasya janmani kapilavastu
nagaraṃ samantata: śobhitam, tasmādasya bhavatu śobhita iti nāmeti | śobhito dārako’ṣṭābhyo
dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ
krīḍanikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa dadhnā navanītena sarpiṣā
sarpimaṇḍenānyaiścottaptottaptairupakaraṇaviśeṣai: | āśu vardhate hradasthamiva paṅkajam ||
sa yadā mahān saṃvṛttastadā nyagrodhārāmaṃ gato bhagavato darśanāya | athāsau dadarśa
buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ 
vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | sahadarśanā-
ccānena bhagavato’ntike cittaṃ prasāditam | prasādajāto bhagavata: pādābhivandanaṃ kṛtvā
purastānniṣaṇṇo dharmaśravaṇāya | tasya bhagavatā āśayānuśayaṃ dhātuṃ prakṛtiṃ ca jñātvā tādṛśī
caturāryasatyasaṃprativedhikī dharmadeśanā kṛtā, yāṃ śrutvā śobhitena dārakeṇa viṃśatiśikhara-
samudgataṃ satkāyadṛṣṭiśailaṃ jñānavajreṇa bhittvā srotaāpattiphalaṃ sākṣātkṛtam | sa dṛṣṭasatyo
mātāpitarāvanujñāpya bhagavacchāsane pravrajita: | tena yujyamānena ghaṭamānena vyāyacchamānena
idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇavi-
dhvaṃsanadharmatayā parāhatya sarvakleśaprahāṇādarhattvaṃ sākṣātkṛtam | arhan saṃvṛtta: traidhātukavītarāga:
samaloṣṭakāñcana ākāśapāṇitalasamacitto vāsīcandanakalpo vidyāvidāritāṇḍakośo
vidyābhijñāpratisaṃvitprāpto bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo-
‘bhivādyaśca saṃvṛtta: ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
śobhitena karmāṇi kṛtāni yenābhirūpo darśanīya: prāsādiko’tikrānto mānuṣavarṇamasaṃprāptaśca
divyaṃ varṇam, janmani cāsyānekāni adbhutāni prādurbhūtāni, yai: kapilavastu nagaraṃ
samantata: śobhitam ? bhagavānāha-śobhitenaiva bhikṣava: pūrvamanyāsu jātiṣu karmāṇi kṛtānyupa-
citāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni | śobhitenaiva
karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtānyupa-
citāni bāhye pṛthivīdhātau vipacyante, nābdhātau, na tejodhātau, na vāyudhātau, api tūpātte-
ṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
@219
bhūtapūrvaṃ bhikṣavo’tīte’dhvanyasminneva bhadrake kalpe catvāriṃśadvarṣasahasrāyuṣi prajāyāṃ
krakucchando nāma samyaksaṃbuddho loka udapādi vidyācaraṇasaṃpanna: sugato lokavidanuttara:
puruṣadamyasārathi: śāstā devamanuṣyāṇāṃ buddho bhagavān | sa śobhāvatīṃ rājadhānīmupaniśritya
viharati | tasya śobhena rājñā keśanakhastūpa: pratiṣṭhāpita: | yāvatkasmiṃścitparvaṇi pratyupa-
sthite goṣṭhikā: stūpasamīpaṃ gatā: | taistaṃ stūpaṃ dṛṣṭvā prasādajātai: puṣpāropaṇaṃ kartumā-
rabdham | tatraiko goṣṭhika: kathayati-ahaṃ na karomi, mama vibhavo nāstīti | sa taiśca goṣṭhika-
madhyānniṣkāsita: | tasya vipratisāro jāta: | tena vicitrapuṣpasaṃgrahaṃ kṛtvā tasminneva stūpe
puṣpāropaṇaṃ kṛtam ||
bhagavānāha-kiṃ manyadhve bhikṣavo yo’sau tena kālena tena samayena goṣṭhika āsīt,
yena vipratisārajātena krakucchandasya keśanakhastūpe puṣpāropaṇaṃ kṛtam, ayamasau śobhita: |
anyānyapi hi bhikṣava: śobhitena karmāṇi kṛtānyupacitāni | bhūtapūrvaṃ bhikṣavo’tīte’dhvani
vārāṇasyāṃ nagaryāmanyatama: śreṣṭhī | tena glāna: pratyekabuddho dṛṣṭa: | tata: prasādajātena
pādayornipatya piṇḍakena pratipādita:, paṭena cācchādita: ||
kiṃ manyadhve bhikṣavo yo’sau tena kālena tena samayena śreṣṭhī, ayaṃ śobhita: | bhūya: 
kāśyape bhagavati daridro’bhūtkāṣṭhahāraka: | sa kāṣṭhānāmarthe parvatadarīṃ praviṣṭa: | tena stūpo dṛṣṭa: |
tatra ca stūpāṅgaṇe tṛṇāni jātāni | tatastena prasādajātena tṛṇānyutpāṭya saṃmārjanīṃ
gṛhītvā stūpāṅgaṇaṃ ca saṃmṛṣṭam | tata: pādayornipatya praṇidhānaṃ kartumārabdha:-anenāhaṃ
kuśalamūlena cittotpādena deyadharmaparityāgena ca abhirūpa: syāṃ darśanīya: prāsādika:,
anāgatāṃśca buddhānārāgayeyaṃ mā virāgayeyamiti ||
bhagavānāha-kiṃ manyadhve bhikṣavo yo’sau tena kālena tena samayena kāṣṭhahāraka
āsīt, ayamevāsau śobhita: | yadanena stūpāṅgaṇaṃ saṃmṛṣṭam, tena yatra yatra jātastatra tatrābhi-
rūpo darśanīya: prāsādika: saṃvṛtta: | tenaiva hetunedānīmarhattvaṃ sākṣātkṛtam | iti hi bhikṣava
ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ
vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekānta-
śukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavan | āttamanasaste bhikṣavo bhagavato bhāṣitamabhyanandan ||
88 kapphiṇa: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai : kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
@220
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati sma jetavane’nāthapiṇḍadasyārāme |
tena khalu samayena dakṣiṇāpathe kalpo nāma rājā rājyaṃ kārayati ṛddhaṃ ca sphītaṃ ca kṣemaṃ ca
subhikṣaṃ ca ākīrṇabahujanamanuṣyaṃ ca praśāntakalikalahaḍimbaḍamaraṃ taskararogāpagataṃ śālīkṣu-
gomahiṣīsaṃpannam | priyamivaikaputrakaṃ rājyaṃ pālayati | so’pareṇa samayena devyā sārdhaṃ 
krīḍati ramate paricārayati | tasya krīḍato ramamāṇasya paricārayata: putro jāto’bhirūpo 
darśanīya: prāsādika: sarvāṅgapratyaṅgopeta: | tasya jātau jātimahaṃ kṛtvā kapphiṇa iti
nāmadheyaṃ vyavasthāpitam | kapphiṇo dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ
kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhi-
runnīyate vardhyate kṣīreṇa dadhnā navanītena sarpiṣā sarpimaṇḍenānyaiścottaptoptairupakaraṇaviśeṣai: |
āśu vardhate hradasthamiva paṅkajam | yasminneva divase kapphiṇa: kumāro jāta:, tasminneva
divase aṣṭādaśānāmamātyasahasrāṇāṃ putrā jātā:, sarve mahānagnā: | teṣāṃ pratirūpāṇi
nāmāni vyavasthāpitāni ||
{1.} yadrājā kalpa: kāladharmeṇa saṃyukta:, tasyātyayātkapphiṇa: kumāro rājye pratiṣṭhita: |
tāni cāṣṭādaśāmātyaputrasahasrāṇi sarvāṇyamātyatve niyuktāni | athāpareṇa samayena rājā
mahākapphiṇo’ṣṭādaśāmātyasahasraparivṛto mṛgavadhāya nirgata: | purastātpṛṣṭhataśca sarvabalaughamava-
lokyāmātyānāmantrayate-asti bhavanta: kasyacidevaṃrūpo balaugha: tadyathā mamaivaitarhīti ? tata:
priyavādibhiramātyairabhihitam-deva nānyasya kasyaciditi | atha madhyadeśādvaṇijo dakṣiṇāpathaṃ
gatā: | tai rājño mahākapphiṇasya prābhṛtamupanītam | rājñā uktā:-bho vaṇija:, kastatra 
rājeti | vaṇija: kathayanti-deva keciddeśā gaṇādhīnā: kecidrājādhīnā iti | yāvadrājñā
mahākapphiṇena śrāvastyādiṣu ṣaṭsu mahānagareṣu dūtasaṃpreṣaṇaṃ kṛtam | yadyutthitā bhavatha nopaveṣṭa-
vyam, śīghramāgantavyam, anyathā va uttamena daṇḍena samanuśāsiṣyāmīti | etadvacanamupaśrutya
paṇmahānagaravāsino rājāno bhītāstrastā: saṃvignā āhṛṣṭaromakūpā: saṃgamya samāgamya
ekasamūhena śrāvastīmanuprāptā: | tato bhagavatsakāśaṃ gatā: | tai: sa vṛttānto bhagavato vistareṇa
nivedita: | bhagavatā te samāśvāsitā:, uktāśca-sa dūto matsakāśamānetavya iti |
tatastairdūtasya niveditam | astyasmākaṃ rājādhirāja:, taṃ tāvatpaśyeti ||
tato bhagavatā dūtāgamanamavetya jetavanaṃ catūratnamayaṃ nirmitaṃ devānāmiva sudarśanaṃ
nagaram | atra catvāro mahārājāno dauvārikā: sthāpitā:, airāvatasadṛśā hastina:, bālāhaka-
sadṛśā aśvā:, nandīghoṣasadṛśā rathā:, vyāḍyakṣasadṛśā manuṣyā: | svayaṃ ca bhagavatā cakra-
vartiveṣo nirmita:, saptatālodgataṃ ca siṃhāsanaṃ yatra bhagavānniṣaṇṇa: | tato dūtastathāvidhāṃ
śobhāṃ dṛṣṭvā paraṃ vismayamāpanna: | tato bhagavatā lekhaṃ lekhayitvā sa dūto’bhihita:-kapphiṇo
madvacanādvaktavya:-lekhavācanasamakālameva yadyutthito bhavasi, nopaveṣṭavyam, śīghramāgantavyam |
@221
athavā nāgacchasi, ahameva mahatā balaughena sārdhamāgamiṣyāmīti | tato dūtena gatvā rājño
mahākapphiṇasya lekhaṃ vācikaṃ ca yatsaṃdiṣṭaṃ tatsarvaṃ niveditam ||
tata: kapphiṇo rājā aṣṭādaśāmātyagaṇasahasraparivṛto’nupūrveṇa cañcūryamāṇa: śrāvastī-
manuprāpta: | prātisīmāśca rājāno rājānaṃ mahākapphiṇaṃ pratyudgatā: | tairmahāsatkāreṇa nagaraṃ
praveśita: | mārgaśramaṃ prativinodya bhagavato niveditavanta: | tato bhagavatā tasyāgamanamavetya
jetavanaṃ catūratnamayaṃ nirmitaṃ devānāmiva sudarśanaṃ nagaram | yatra catvāro mahārājāno dauvā-
rikā: sthāpitā: | airāvatasadṛśā hastina:, bālāhakasadṛśā aśvā:, nandīghoṣasadṛśā rathā:,
vyāḍayakṣasadṛśā manuṣyā: | svayaṃ ca bhagavatā cakravartiveṣo nirmita: | saptatālodgataṃ ca
siṃhāsanaṃ sarvaṃ tathaiva nirmitam | tato rājā mahākapphiṇo jetavanaṃ praviṣṭa: | sahadarśanādasya
yo rūpe rūpamada:, aiśvarye aiśvaryamada:, sa prativigata: | baladarpo’dyāpi pratibādhata eva |
tato bhagavatā laukikaṃ cittamutpāditam-aho bata śakro devendra aindraṃ dhanurādāya āgaccha-
tviti | sahacittotpādādbhagavata: śakro devendra: sārathiveṣeṇa aindraṃ dhanurupanāmayati | bhagavatā
mahākapphiṇasyopanāmitam | tacca rājā mahākapphiṇa utkraṣṭumapi na śaknoti, kuta: puna-
rāropayiṣyati | tato bhagavatā saptāyobheryo nirmitā: | svayaṃ ca taddhanurardhacandrākāreṇāropya
śara: kṣipta:, yena tā: saptāyobheryaśchidrīkṛtā: | tata: śabdo nirgata:-
ārabhadhvaṃ niṣkrāmata yujyadhvaṃ buddhaśāsane |
dhunīta mṛtyuna: sainyaṃ naḍāgāramiva kuñjara: ||1||
yo hyasmin dharmavinaye apramattaścariṣyati |
prahāya jātisaṃsāraṃ du:khasyāntaṃ kariṣyati ||2||
sa ca śabdo yāvadakaniṣṭhān devān gata: | tato rājña: kapphiṇasya yo’bhūdbalamada:,
sa prativigata: | tasya buddhirutpannā-kimidamiti | tato bhagavān rājño mahākapphiṇasya
cittaprakāramupalakṣya rājaveṣamantardhāpya idaṃ sūtramārabdhavān-
daśabalasamanvāgato bhikṣavastathāgato’rhan samyaksaṃbuddhaścaturvaiśāradyaviśārada udāra-
mārṣabhaṃ sthānaṃ pratijānīte, brahmacaryaṃ pravartayati, parṣadi samyaksiṃhanādaṃ nadati-ya{1. This is the famous formula of pratītyasamutpāda as in lalitavistara.}dutāsmin
satīdaṃ bhavati, asyotpādādidamutpadyate | yaduta avidyāpratyayā: saṃskārā: | saṃskāra-
pratyayaṃ vijñānam | vijñānapratyayaṃ nāmarūpam | nāmarūpapratyayaṃ ṣaḍāyatanam | ṣaḍāyatana-
pratyaya: sparśa: | sparśapratyayā vedanā | vedanāpratyayā tṛṣṇā | tṛṣṇāpratyayamupādānam |
upādānapratyayo bhava: | bhavapratyayā jāti: | jātipratyayā jarāmaraṇaśokaparidevadu:kha-
daurmanasyopāyāsā: saṃbhavanti | evamasya kevalasya mahato du:khaskandhasya samudayo bhavati |
yaduta asminnasatīdaṃ na bhavati, asya nirodhādidaṃ nirudhyate | yaduta avidyānirodhātsaṃskāra-
@222
nirodha: | saṃskāranirodhādvijñānanirodha: | vijñānanirodhānnāmarūpanirodha: | nāmarūpanirodhā
tṣaḍāyatananirodha: | ṣaḍāyatananirodhātsaparśanirodha: | sparśanirodhādvedanānirodha: | vedanā-
nirodhāttṛṣṇānirodha: | tṛṣṇānirodhādupādānanirodha: | upādānanirodhādbhavanirodha: | bhava-
nirodhājjātinirodha: | jātinirodhājjarāmaraṇaśokaparidevadu:khadaurmanasyopāyāsā nirudhyante |
evamasya kevalasya mahato du:khaskandhasya nirodho bhavati | svākhyāto me bhikṣavo dharma:,
uttāno vivṛtaśchinnaplotiko yāvaddevamanuṣyebhya: samyaksuprakāśita: | evaṃ svākhyāte me dharma
uttāne vivṛte chinnaplotike yāvaddevamanuṣyebhya: samyaksuprakāśite yāvadalameva bhikṣava: śraddhā-
pravrajitena kulaputreṇa alaṃ yogāya alamapramādāya, alaṃ śāstu: śāsane yogamāpattum, kāmaṃ
tvaksnāyvasthyavatiṣṭhatām, pariśuṣyatu śarīrānmāṃsaśoṇitam | atha ca punaryattadārabdhavīryeṇa
prāptavyaṃ sthāmavatā vīryavatā utsāhinā dṛḍhaparākrameṇa nikṣiptadhureṇa kuśaleṣu dharmeṣu, tadvahanānu-
prāptāttavīryasya sraṃsanaṃ bhaviṣyati | tatkasya heto: ? du:khaṃ hi kusīdo viharati vyavakīrṇa,
pāpakairakuśalairdharmai: sāṃkleśikai: paunarbhavikai: sajvarairdu:khavipākai: āyatyāṃ jātijarāmaraṇīyai:
mahatmaścārthasya pariah#ṇirbhavati | ārabdhavīryastu sukhaṃ viharatyavakīrṇa: pāpakairakuśalairdharmai:
sāṃkleśikai: paunarbhavikai: sajvarairdu:khavipākai: āyatyāṃ jātijarāmaraṇīyai: | mahatmaścārthasya
pāripūrirbhavati | maṇḍayeyamidaṃ pravacanaṃ yaduta śāstā ca saṃmukhībhūta: | dharmaśca deśyata
aupaśamika: pārinirvāṇika: saṃbodhigāmī sugatapravedita: | tasmāttarhi bhikṣava ātmārthaṃ
ca samanupaśyadbhi: parārthaṃ cobhayārthaṃ ca, idaṃ pratisaṃśikṣitavyam-kaccinna: pravrajyā amoghā
bhaviṣyati, saphalā sukhodayā sukhavipākā | yeṣāṃ ca paribhokṣyāmahe cīvarapiṇḍapātaśayanā-
sanaglānapratyayabhaiṣajyapariṣkārān, teṣāṃ ca te kārā: kṛtā: kaccidatyarthamahāphalā bhaviṣyanti, 
mahānuśaṃsā mahādyutayo mahāvaistārā: | ityevaṃ vo bhikṣava: śikṣitavyam ||
asmin khalu dharmaparyāye bhāṣyamāṇe rājñā mahākapphiṇena aṣṭādaśāmātyagaṇasahasra-
parivāreṇa viṃśatiśikharasamudgataṃ satkāyadṛṣṭiśailaṃ jñānavajreṇa bhittvā srotāpattiphalaṃ sākṣā-
tkṛtam | tato dṛṣṭasatyo bhagavacchāsane pravrajita: | tena yujyamānena ghaṭamānena vyāyacchamānena
idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: śatanapatanavikiraṇavi-
dhvaṃsanadharmatayā parāhatya sarvakleśaprahāṇādarhattvaṃ sākṣātkṛtam | arhan saṃvṛtta: traidhātukavītarāga:
samaloṣṭakāñcana ākāśapāṇitalasamacitto vāsīcandanakalpo vidyāvidāritāṇḍakośo
vidyābhijñāpratisaṃvitprāpto bhavalābhalobhasatkāraparāṅmukha: | sendropendrāṇāṃ devānāṃ pūjyo
mānyo’bhivādyaśca saṃvṛtta: ||
bhikṣava: saṃśayajātā: sarvasaṃśyacchettāraṃ buddhaṃ bhagavantaṃ papracchu:-kāni bhadanta
kapphiṇena karmāṇi kṛtāni, yenābhirūpo darśanīya: prāsādiko’ṣṭādaśāmātyagaṇasahasraparivāro
mahānagnabala:, pravrajya cārhattvaṃ sākṣātkṛtamiti | bhagavānāha-kapphiṇenaiva bhikṣava: pūrvamanyāsu
jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃ-
@223
bhāvīni | kapphiṇena karmāṇi kṛtānyupacitāni | ko’nya: prayanubhaviṣyati ? na bhikṣava:
karmāṇi kṛtānyupacitāni bāhye pṛthavīdhātau vipacyante, nābdhātau, na tejodhātau, na vāyudhātau,
api tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
nap raṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||3||
bhūtapūrvaṃ bhikṣavo’tīte’dhvanyekanavate kalpe vipaśyī nāma samyaksaṃbuddho loke udapādi
vidyācaraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ buddho
bhagavān | sa bandhumatīṃ rājadhānīmupaniśritya viharati bandhumatīyake dāve | yāvadanyatamena
sārthavāhena mahāsamudrātprabhūtāni ratnānyānītāni | vipaśyī samyaksaṃbuddha: saśrāvakasaṃghastraimāsyaṃ
bhaktenopanimantrita: | vihāraṃ ca kārayitvā cāturdiśāya bhikṣusaṃghāya niryātitavān ||
kiṃ manyadhve bhikṣavo yo’sau sārthavāha:, eṣa evāsau kapphiṇo rājā tena kālena
tena samayena | yadanena vipaśyī samyaksaṃbuddha: saśrāvakasaṃghastraimāsyaṃ svāntargṛhe bhaktenopa-
nimantri:, vihāraṃ ca kārayitvā cāturdiśāya bhikṣusaṃghāya niryātita: {1. The gap may be filled with : tenedānīmabhirūpo darśanīya: prāsādika: saṃvṛtta:}* * * * |
aparāṇyapi bhikṣava: kapphiṇena karmāṇi kṛtānyupacitāni | bhūtapūrvaṃ bhikṣavo’tīte’dhvani
vārāṇasyāṃ mahānagaryāṃ brahmadatto nāma rājā rājyaṃ kārayati ṛddhaṃ ca sphītaṃ ca kṣemaṃ ca
subhikṣaṃ ca ākīrṇabahujanamanuṣyaṃ ca praśāntakalikalahaḍimbaḍaramaraṃ taskararogāpagataṃ śālīkṣu-
gomahiṣīsaṃpannam | dhārmiko dharmarājo dharmeṇa rājyaṃ kārayati | so’pareṇa samayena saṃprāpte
vasantakālasamaye, saṃpuṣpiteṣu pādapeṣu, haṃsakrauñcamayūraśukase#rikākokilajīvaṃjīvakanirghoṣite
vanaṣaṇḍe, aṣṭādaśāmātyagaṇasahasraparivṛta udyānaṃ nirgata: | tena tatrodyāne glāna: pratyeka-
buddho dṛṣṭa: | sa tena sāṃpre{2 sāṃpreya, wholesome food, comes from sappāya in Pali. It also occurs
as saṃpreya associated with praṇīta as in śikṣāsamuccaya.}yabhojanena traimāsyamupasthita: | parinirvṛtasya ca śarīrastūpaṃ kārayitvā
amātyagaṇasahāyena tailābhiṣeko datta: | tena saparivāro mahānagnabalādhānena saṃvṛtta: | bhūya: 
kāśyape bhagavati pravrajito babhūva | tatrānenendriyaparipāka: kṛta: | tenedānīmarhattvaṃ sākṣā-
tkṛtam | iti hi bhikṣava ekāntakṛṣṇānāṃ karmaṇāmekāntakṛṣṇo vipāka:, ekāntaśuklānā-
mekāntaśukla:, vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni karmāṇyapāsya
vyatimiśrāṇi ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@224
89 bhadrika: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme ||
yadā bhagavān ṣaḍvarṣābhisaṃbuddho dvādaśavarṣanirgata: kapilavastu anuprāpta:, tadā droṇo-
danāmṛtodanapramukhairanekai: śākyasahasrai: satyadarśanaṃ kṛtaṃ sthāpayitvā rājānaṃ śuddhodanam |
tato rājā śuddhodanastāṃ putraśobhāṃ dṛṣṭvā paraṃ vismayamāpanna: | tasya buddhirutpannā-yadi me
putro na pravrajito’bhaviṣyat, so’yamabhaviṣyadrājā cakravartī ca{1. Mss. caturaṅga. The word caturanta stands for the whole earth as in
caturantamahīsapatnī in śākuntala. It is confounded with caturaṅga which is perhaps
more frequent.}turantavijetā dhārmiko dharmarāja: |
sa etarhi jaṭilapravrajitaparivāro na śobhate | yannvahaṃ śākyakulebhya ekaikaṃ pravrājayeyamiti |
tato rājñā śuddhodanena nagare ghaṇṭāvaghoṣaṇaṃ kāritam-sarvaśākyai: saṃnipattavyamiti | tata:
sarvaśākyeṣu saṃnipatiteṣu rājā śuddhodana: kathayati-śṛṇvantu bhavanta: śākyā: | yadi
sarvārthasiddha: kumāro na pravrajito’bhaviṣyat, yuṣmābhirevopasthānaṃ kṛtamabhaviṣyat | tadidānīmasya
pravrajitasya ekaikena kulapuruṣeṇa śākyenopasthāyakena pravrajitavyamiti | tato bhadrikāniruddha-
revatadevadattaprabhṛtīni pañca kumāraśatāni pravrajitāni | teṣāmupālirnāma kalpa{2. kalpaka, a barber.}ka upa-
sthāyaka: tān pravrajitān dṛṣṭvā roditumārabdha: | tata: śākyai: pṛṣṭa:-kimarthamupāle rudyata iti |
sa karuṇadīnavilambitairakṣarairuvāca-yūyaṃ pravrajitā: | ko mamedānīṃ bhaktācchādanena paripālanaṃ
kariṣyatīti | tata: śākyā ūcu:-tena hi upāle, paṭakaṃ prasārayeti | tena paṭaka: prasā-
rita: | tata: śākyai: śarīrāvalagnānāṃ hārārdhahāramaṇimuktāvaiḍūryakeyūrāṅgulīyakānāṃ mahān rāśi:
kṛta: | tata upāle: kalpakasya tān dṛṣṭvā vicitraṃ cālaṃkāramabhivīkṣya yoniśomanasikāra 
utpanna:-ime tāvacchākyā: kularūpayauvanavanto’nta:purāṇi imaṃ cālaṃkāraṃ kheṭavadutsṛjya
pravrajitā: | kimutāhamalpavibhava: imamalaṃkāraṃ gṛhaṃ neṣyāmi ? alamanena | yanvahametānanu
pravrajeyamiti | athopāli: kalpako yena bhagavāṃstenopasaṃkrānta:, upasaṃkramya bhagavata: pādayo-
rnipatya bhagavantamidamavocat-yadi bhagavan mādṛśānāṃ pravrajyā asti, labheyāhaṃ svākhyāte 
dharmavinaye pravrajyāmupasaṃpadaṃ bhikṣubhāvam, careyamahaṃ bhagavato’ntike brahmacaryamiti | tato
bhagavatā ehibhikṣukayā pravrājita: ||
tato bhadrikapramukhāṇi pañca śākyaśatāni bhikṣune{3. Mss. bhikṣuvevacchadhārīṇi. but Speyer
reads bhikṣuveṣadhārīṇi.}pathyadhārīṇi buddhapramukhasya bhikṣu-
saṃghasya praṇāmaṃ kartuṃ pravṛttāni | te upāliṃ jñātvā kularūpavibhavānvitatvānnecchantyupāle:
@225
praṇāmaṃ kartum | tatra bhagavānāyuṣmantaṃ bhadrikamāmantrayate-bhadrika kartavyo’sya praṇāma:,
yasmādidaṃ māmakaṃ śāsanaṃ na kularūpayauvanaiśvaryacāturvaṇryaviśuddhimapekṣata iti | tato mūla-
nikṛttā iva drumā bhadrikapramukhāṇi pañca śākyaśatāni dharmatāmavalambya pādayornipati-
tāni | teṣāṃ pādavandanasamakālameveyaṃ mahāpṛthivī ṣaḍvikāraṃ prakampitā ||
tatrāyuṣmatā bhadrikeṇa yujyamānena ghaṭamānena vyāyacchamānena idameva pañcagaṇḍakaṃ saṃsāra-
cakraṃ calācalaṃ viditvā sarvasaṃskāragatī: śatanapatanavikiraṇavidhvaṃsanadharmatayā parāhatya
sarvakleśaprahāṇādarhattvaṃ sākṣātkṛtam | arhan saṃvṛtta: traidhātukavītarāga: samaloṣṭakāñcana
ākāśapāṇitalasamacitto vāsīcandanakalpo vidyāvidāritāṇḍakośo vidyābhijñāpratisaṃvi-
tprāpto bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: |
sa ca mahātmā hīnadīnānukampī | so’pareṇa samayena pūrvāhṇe nivāsya pātracīvaramādāya
śrāvastīṃ gocarāya prasthita: | yāvadanyataracaṇḍālakaṭhinaṃ piṇḍāya praviṣṭa: | tena khalu
samayena rājā prasenajitkauśala ekapuṇḍarīkaṃ hastināgamabhiruhya dīrgheṇa cārāyaṇena sāra-
thinā bhagavato darśanāya saṃprasthita: | dadarśa rājā prasenajitkauśalo bhadrikaṃ śāntendriyaṃ
śāntamānasam, parameṇa ca cittadamavyupaśamanasamanvāgataṃ pāṃsukūlaprāvṛtaṃ lūhaṃ piṇḍapātaṃ
gṛhītvā tasmāccaṇḍālakaṭhinānnirgacchantam | dṛṣṭvā ca punardīrghaṃ cārāyaṇaṃ sārathimāmantrayate-
syādayaṃ cārāyaṇa bhadriko bhikṣu: ? evaṃ yathā vadasi | iti śrutvā rājā prasenajitkauśala:
saṃmohamāpanna:, pṛthivyāṃ mūrchita: patita: | tato jalapariṣekapratyāgataprāṇacetaso labdhamānasa-
ścārāyaṇena sārathinotthāpita: ||
tato rājā bhagavatsakāśamupasaṃkramya bhagavata: pādābhivandanaṃ kṛtvā bhagavantamuvāca-
bhagavan, adbhutaṃ me dṛṣṭam | asau bhadrika: śākyarāja: pāṃsukūlaprāvṛto lūhaṃ piṇḍapātaṃ
gṛhītvā devamanuṣyāvarjanakareṇātipraśānteneryāpathena piṇḍapātamādāya caṇḍālakaṭhinānnirgata: |
tasya mamaitadabhavat-āścaryaṃ yāvatsuvinītaṃ bhagavacchāsanam, yatra nāma evaṃvidhā: kumārā:
sukhaidhitā evaṃ vinītapracārā: saṃvṛttā iti | bhagavānāha-aparamapi mahārāja bhadrikasyāścaryaṃ
śṛṇu | ayaṃ mahārāja bhadriko’raṇyagato vā vṛkṣamūlagato vā śūnyāgāragato vā trirudānayati-
aho vata saukhyam | yadahamapravrajita: san rājakulamadhyagato’mātyanaigamajānapadasusaṃrakṣita:
prākāraparikhādvārastūpābhinigūḍha: pariśaṅkitahṛdaya: saṃvigna: saṃvigna: samantata:śaṅkī nidrāṃ nāsāda-
yāmi | so’hametarhi nirapekṣa: kāye jīvite ca sukhaṃ yatratatrastho viharāmīti ||  
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
bhadrikeṇa pūrvamanyāsu jātiṣu karmāṇi kṛtāni, yenābhirūpo darśanīya: prāsādika āḍhye
rājakule pratyājāta: | pravrajya cārhattvaṃ sākṣātkṛtamiti | bhagavānāha-bhadrikeṇaiva bhikṣava: 
pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇatapratyayayāni oghavatpratyupa-
sthitānyavaśyaṃbhāvīni | bhadrikeṇa karmāṇi kṛtānyupacitāni | ko’nya: pratyanubhaviṣyati ?
@226
na bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau, na tejo-
dhātau, na vāyudhātau, api tūpātteṣveva skandhadhātvāyataneṣu karmāṇi kṛtāni vipacyante 
śubhānyaśubhāni ca |
nap raṇaśyanti karmāṇi api kalpaśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani vārāṇasyāṃ nagaryāmanyatama: koṭṭa{1. koṭṭamallaka, a beggar.}mallaka: kṣutkṣāmaparigata-
śarīra: itaścāmutaścānvāhiṇḍate | yāvadanyatarā dārikā pūpa{2. pūpalikā, pan-cake.}likā ādāya gacchati |
tatastena koṭṭamallakena sā dārikā pūpalikānāmarthe abhibhūtā | tato balādekāṃ pūpalikā-
mādāya itastata: palāyitumārabdha: | sā cāsya dārikā pṛṣṭhata: samanubaddhaiva | tato’sau
koṭṭamallaka: sahasā nadīcārikāmuttīrṇa: | asati buddhānāmutpāde pratyekabuddhā loka
utpadyante hīnadīnānukampakā: prāntaśayanāsanabhaktā ekadakṣiṇīyā lokasya | tadā
anyatara: pratyekabuddhastasya koṭṭamallakasyāgrata: sthita: | tata: koṭṭamallakasya taṃ pratyekabuddhaṃ
śānteryāpathaṃ dṛṣṭvā mahān prasādo jāta: | tena svaṃ vyasanamagaṇayya pratyekabuddhāya pūpalikā
pratiprāditā | tasya vipraharṣasaṃjananārthaṃ vitatapakṣa iva haṃsarājo gaganatalamabhyudgamya vicitrāṇi
prātihāryāṇi vidarśayitumārabdha: | tata: koṭṭamallakastadatyadbhutaṃ devamanuṣyāvarjanakaraṃ prāti-
hāryaṃ dṛṣṭvā mūlanikṛtta iva druma: pādayornipatya praṇidhānaṃ kartumārabdha:-yanme siddhavrato
dakṣiṇīya: pūpalikayā pratipādita:, anenāhaṃ kuśalamūlena cittotpādena deyadharmaparityāgena
ca yatra yatra jāyeya, tatra tatroccakulīna: syām, evaṃvidhānāṃ ca dharmāṇāṃ lābhī syām,
prativiśiṣṭataraṃ cāta: śāstāramārāgayeyaṃ mā virāgayeyamiti ||
bhagavānāha-kiṃ manyadhve bhikṣavo yo’sau tena kālena tena samayena koṭṭamallaka:, aya-
masau bhadrika: | yattena pratyekabuddha: pūpalikayā pratipādita:, tasya karmaṇo vipākenāḍhye
śākye pratyāgata: | bhūya: kāśyape bhagavati pravrajito babhūva | tatrānena daśa varṣasahasrāṇi
brahmacaryāvāsa: pratipālita: | tenedānīmarhattvaṃ sākṣātkṛtam | iti hi bhikṣava ekāntakṛṣṇānāṃ
karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ vyatimiśra: |
tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karma-
svābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@227
90 rā{1.A different version of the story of rāṣṭrapāla is found in the majjhima-
nikāya where he is called simply kulaputtra and not bhrātṛputra of the king.
Later in this version he is called gṛhapatiputra.}ṣṭrapāla: |
buddho bhagavān satkṛto gurukṛto mānita: pūjito rājabhī rājam,ātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: sthūlakoṣṭhakamupaniśritya viharati sthūlakoṣṭhakīye-
vanaṣaṇḍe | tena khalu samayena sthūlakoṣṭhake kauravyo nāma rājā rājyaṃ kārayati ṛddhaṃ ca
sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca praśāntakalikalahaḍimbaḍamaraṃ taskara-
rogāpagataṃ śālīkṣugomahiṣīsaṃpannamakhilamakaṇṭakam | ekaputramiva rājyaṃ pālayati | tasya
bhrātṛputro rāṣṭrapālo nāmnā abhirūpo darśanīya: prāsādika: sarvāṅgapratyaṅgopeta: | tasya
vinayakālamavekṣya bhagavān pūrvāhṇe nivāsya pātracīvaramādāya bhikṣugaṇaparivṛto bhikṣusaṃgha-
puraskṛta: sthūlakoṣṭhakaṃ piṇḍāya praviṣṭa: | dadarśa rāṣṭrapālo buddhaṃ bhagavantaṃ dvātriṃśatā mahā-
puruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrātireka-
prabhaṃ jaṅgamamiva ratnaparvataṃ samantato bhadrakam | sahadarśanāccāsya bhagavato’ntike cittaṃ 
prasannam | sa prasādajāto bhagavata: pādayornipatya pravrajyāṃ yācate | tatastaṃ bhagavānāha-
vatsa anujñāto’si mātāpitṛbhyāmiti ? rāṣṭrapāla: kathayati-no bhadanteti | bhagavānāha-
na hi vatsa tathāgatā vā tathāgataśrāvakā vā ananujñātaṃ mātāpitṛbhyāṃ pravrājayanti, upa-
saṃpādayanti ceti ||
tato rāṣṭrapālo mātāpitro: sakāśamupasaṃkrānta: | upasaṃkramya buddhasya varṇaṃ bhāṣate-
dṛṣṭo mayā bhagavāñchākyamuni: samyaksaṃbuddha: | sphītaṃ cakravartirājyamapahāya pravrajita: ṣaṣṭiṃ
cānta:purasahasrāṇi | muṇḍa: saṃghāṭiprāvṛto’sminneva sthūlakoṣṭhake piṇḍapātamaṭati | tadarhato
yuvāṃ māmanujñātum-yadahaṃ taṃ bhagavantaṃ pravrajitamanupravrajeyamiti | tato’sya mātāpitarau
nānujānīta: | tatastenaiko bhaktaccheda: kṛta: | dvau tray ovā yāvat ṣaḍ bhaktacchedā: kṛtā: ||
atha rāṣṭrapālasya mātāpitarau yena rāṣṭrapālo gṛhapatiputrastenopasaṃkrāntau | upasaṃkramya rāṣṭra-
pālaṃ gṛhapatiputramidamavocatām-yatkhalu tāta rāṣṭrapāla jānīyā:-tvaṃ hi sukumāra: sukhaiṣī |
na tvaṃ jānako du:khasya | duṣkaraṃ brahmacaryam, duṣkaraṃ prāvivekyam, durabhiramamekatvam, durabhi-
saṃbodhānyaraṇyavanaprasthāni, prāntāni śayanāsanānyadhyāvastum | ihaiva tvaṃ tāta rāṣṭrapāla
niṣadya kāmāṃśca paribhuṅkṣva, dānāni ca dehi, puṇyāni ca kuru | evamukte rāṣṭrapālo
gṛhapatiputrastūṣṇīm ||
@228
atha rāṣṭrapālasya gṛhapatiputrasya mātāpitarau jñātīnudyojayata:-aṅgat āvajjñātaya:,
tātaṃ rāṣṭrapālamutthāpayata | atha rāṣṭrapālasya gṛhapatiputrasya jñātayo yena rāṣṭrapālo gṛhapati-
putrastenopasaṃkrāntā: | upasaṃkramya rāṣṭrapālaṃ gṛhapatiputramevamavocan-yatkhalu tāta rāṣṭrapāla
jānīyā:-tvaṃ hi sukumāra: sukhaiṣī | na tvaṃ jānako du:khasya | duṣkaraṃ brahmacaryam, duṣkaraṃ
prāvivekyam, durabhiramamekatvam, durabhisaṃbodhānyaraṇyavanaprasthāni, prāntāni śayanāsanānyadhyā-
vastum | ihaiva tvaṃ tāta rāṣṭrapāla niṣadya kāmāṃśca paribhuṅkṣva, dānāni ca dehi, puṇyāni ca
kuru | evamukte rāṣṭrapālo gṛhapatiputrastūṣṇīm ||
atha rāṣṭrapālasya gṛhapatiputrasya mātāpitarau rāṣṭrapālasya gṛhapatiputrasya vayasyakā-
nudyojayata:-aṅga tāvatkumārā:, tātaṃ rāṣṭrapālamutthāpayata | atha rāṣṭrapālasya gṛhapatiputrasya
vayasyakā yena rāṣṭrapālo gṛhapatiputrastenopasaṃkrāntā: | upasaṃkramya rāṣṭrapālaṃ gṛhapatiputramida-
mavocan-yatkhalu saumya rāṣṭrapāla jānīyā:-tvaṃ hi sukumāra: sukhaiṣī | na tvaṃ jānako
du:khasya | duṣkaraṃ brahmacaryam, duṣkaraṃ prāvivekyam, durabhiramamekatvam, durabhisaṃbodhānyaraṇya-
vanaprasthāni, prāntāni śayanāsanānyadhyāvastum | ihaiva tvaṃ saumya rāṣṭrapāla niṣadya kāmāṃśca
paribhuṅkṣva, dānāni ca dehi, puṇyāni ca kuru | evamukte rāṣṭrapālo gṛhapatiputrastūṣṇīm ||
atha rāṣṭrapālasya gṛhapatiputrasya vayasyakā yena rāṣṭrapālasya gṛhapatiputrasya mātā-
pitarau tenopasaṃkrāntā: | upasaṃkramya rāṣṭrapālasya gṛhapatiputrasya mātāpitarāvidamavocan-
amba{1. This speech seems to have been in verse, as Speyer says.
The form of verse may be : amba tātānujānītamagārādanagārikām |
rāṣṭrapālaṃ pravrajituṃ kiṃ mṛtena kariṣyatha ||} tāta, anujānītaṃ saumyaṃ rāṣṭrapālaṃ pravrajituṃ samyageva śraddhayā agārādanagārikām,
kiṃ mṛtena kariṣyatha ? sa cettāta: pravrajyāyāmabhiraṃsyate, jīvantamenaṃ drakṣyadhve | sa cennābhi-
ramate, kā anyā putrasya gatiranyatra mātāpitarāveva | evamāvāṃ kumārakā: tātaṃ rāṣṭrapālamanu-
jānīyāva: | sa cetpravrajyopadarśiṣya {2. The gap may be filled : sa cet pravrajyopadarśayiṣyatyātmānam.} * * * * ||
atha rāṣṭrapālo gṛhapatiputro’nupūrveṇa kāyasya sthāmaṃ ca balaṃ ca saṃjanayya yena bhagavāṃ-
stenopasaṃkrānta: | upasaṃkramya bhagavatpādau śirasā vanditvaikānte’sthāt | ekānte sthito
rāṣṭrapālo gṛhapatiputro bhagavantamidamavocat-anujñāto’smi bhagavan mātāpitṛbhyām | labhe-
yāhaṃ svākhyāte dharmavinaye pravrajyāmupasaṃpadaṃ bhikṣubhāvam | careyamahaṃ bhagavato’ntike brahma-
caryam | labdhavān rāṣṭrapālo gṛhapatiputra: svākhyāte dharmavinaye pravrajyāmupasaṃpadaṃ
bhikṣubhāvam | sa evaṃ pravrajita: sannidameva pañcagaṇḍakaṃ saṃsāracakraṃ calācalaṃ viditvā sarva-
saṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛta-
vān | arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto vāsī-
@229
candanakalpo vidyāvidāritāṇḍakośo vidyābhijñāpratisaṃvitprāpto bhavalābhalobhasatkāra-
parāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: | tatra bhagavān bhikṣūnāmantra-
yate sma-eṣo’gro me bhikṣavo bhikṣūṇāṃ mama śrāvakāṇāṃ yaduta rāṣṭrapālo bhikṣuriti ||
bhikṣava: saṃśyajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta rāṣṭra-
pālena karmāṇi kṛtāni, yenāḍhye rājakule pratyājāta iti | abhirūpo darśanīya: prāsādika: |
pravrajya cārhattvaṃ sākṣātkṛtamiti | bhagavānāha-rāṣṭrapālenaiva bhikṣava: pūrvamanyāsu jātiṣu
karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni |
rāṣṭrapālena karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau, api
tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
nap raṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani videharāja: saparivāra: paracakravitrāsito’ṭavīmanuprāpta: |
sa madhyāhne tīkṣṇasūryaraśmiparitāpita: sabalaugha itaścāmutaśca paribhramati, mārgaṃ ca nāsāda-
yati | asati ca buddhānāmutpāde pratyekabuddhā loka utpadyante hīnadīnānukampakā: prānta-
śayanāsanabhaktā ekadakṣiṇīyā lokasya | yāvadanyatara: pratyekabuddhastasmin kāntāra-
mārge prativasati | tena kāruṇyamutpādya tasya videharājasya mārgo vyapadiṣṭa:, pānīyahradaśca
darśita:, yena sa rājā iṣṭena jīvitenācchādita: | tato rājñā prasādajātena svanagara-
mānīya traimāsyaṃ sarvopakaraṇairupasthita: | parinirvṛtasya cāsya śarīrastūpaṃ kārayāmāsa |
praṇidhānaṃ ca kṛtavān-ahamapyevaṃvidhānāṃ guṇānāṃ lābhī syām, prativiśiṣṭataraṃ ca 
śāstāramārāgayeyaṃ mā virāgayeyamiti ||
bhagavānāha-kiṃ manyadhve bhikṣavo yo’sau tena kālena tena samayena rājā babhūva,
ayaṃ sa rāṣṭrapāla: | aparāṇyapi rāṣṭrapālena karmāṇi kṛtānyupacitāni | asminneva bhadrake
kalpe viṃśativarṣasahasrāyuṣi prajāyāṃ kāśyapo nāma samyaksaṃbuddho loka udapādi vidyā-
caraṇasaṃpanna: sugato lokavidanuttara: puruṣadamyasārathi: śāstā devamanuṣyāṇāṃ buddho bhagavān |
sa vārāṇasīṃ nagarīmupaniśritya viharati ṛṣipatane mṛgadāve | tena khalu samayena vārāṇasyāṃ 
nagaryāṃ kṛkī rājā rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujana-
manuṣyaṃ ca praśāntakalikalahaḍimbaḍamaraṃ taskararogāpagataṃ śālīkṣugomahiṣīsaṃpannam | dhārmiko
dharmarājo dharmeṇa rājyaṃ kārayati | tasya kanīyān putra ṛṣipatanaṃ gata: | athāsau
dadarśa buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājita-
gātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | saha-
@230
darśanāccāsya bhagavato’ntike cittamabhiprasannam | prasādajāto bhagavata: pādābhivandanaṃ kṛtvā
purastānniṣaṇṇo dharmaśravaṇāya | tato’sya bhagavatā kāśyapena dharmo deśita: | tena prasāda-
jātena bhagavān kāśyapa: saparivāra upasthita: | śaraṇagamanaśikṣāpadāni gṛhītāni | pari-
nirvṛtasya ca stūpe kanīyāñchatramāropitavān ||
kiṃ manyadhve bhikṣavo yo’sau rājaputra:, ayamevāsau rāṣṭrapālastena kālena tena samayena |
aparāṇyapi rāṣṭrapālena karmāṇi kṛtānyupacitāni | bhūtapūrvaṃ bhikṣavo’tīte’dhvani vārāṇasyāṃ
mahānagaryāmanyatamo {1. In divyāvadāna, the term mūlika is explained as : śatabhiṣāyāṃ jāto mūliko
bhavati It also means, as here, a person or ascetic who lives on roots 
only.}mūliko brāhmaṇa: | sa mūlānāmarthe’nyatamaṃ parvatamabhirūḍha: | tena tatra
paryaṭatā vanānte glāna: pratyekabuddho dṛṣṭa: | tatastena prasādajātena tasyopasthānaṃ kṛtam |
yadā glānyādvyutthita:, tadā piṇḍakena pratipādya praṇidhānaṃ kṛtam-ahamapyevaṃvidhānāṃ lābhī
syām, prativiśiṣṭataraṃ cāta: śāstāramārāgayeyaṃ mā virāgayeyamiti ||
kiṃ manyadhve bhikṣavo yo’sau tena kālena tena samayena mūliko brāhmaṇa:, ayamevāsau
rāṣṭrapāla: | tasya karmaṇo vipākena saṃsāre na kadāciddu:khamanubhūtavān | idānīmapyāḍhye
rājakule pratyājāto’bhirūpo darśanīya: prāsādika: | tenaiva hetunārhattvaṃ sākṣātkṛtam |
iti hi bhikṣava ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:,
vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca,
ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@231
daśamo varga: |
tasyoddānam-
subhūti: sthaviraścāpi hasta lekuñcikastathā |
saṃsāro guptikaścāpi virūpo gaṅgikena ca |
dīrghanakha: saṃgītiśca vargo bhavati samuddita: ||
91 {1. Compare the story of subhūti as given in kalpadrumāvadāna (App. I to this Volume)} subhūti: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārdhavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
yadā bhagavatā anuttarāṃ samyaksaṃbodhimabhisaṃbudhya śrāvakā niyuktāsteṣu teṣu janapadeṣu vineya-
janānugrahārtham, tadā ye’dhyāyinaste sumerupariṣaṇḍāyāṃ dhyānaparā sthitā: | yāvatsuparṇi-
pakṣirājena mahāsamudrānnāgapotalaka uddhṛta: | sa taṃ sumerupariṣaṇḍāyāmāropya bhakṣayitu-
mārabdha: | tato nāgapotalako jīvitādvyaparopyamāṇo mahāśrāvakāṇāmantike cittamabhi-
prasādya kālagata: ||
sa kālaṃ kṛtvā śrāvastyāṃ bhūtirnāma brāhmaṇa: tasyāgramahiṣyā: kukṣāvupapanna: |
sā aṣṭānāṃ vā navānāṃ vā māsānāmatyayātprasūtā | dārako jāto’bhirūpo darśanīya:
prāsādika: | tasya jātau jātimahaṃ kṛtvā nāmadheyaṃ vyavasthāpyate-kiṃ bhavatu dārakasya
nāmeti | jñātaya ūcu:-yasmādasya pitā bhūti:, tasmādbhavatu dārakasya subhūtiriti nāmeti |
subhūtirdāraka unnīto vardhito mahān saṃvṛtta: | sap ūrveṇa hetubalādhānena atīva roṣaṇa: 
krodhaparyavasthānabahulo mātāpitṛbhyāmātharvaṇādvinivartya ṛṣiṣu pravrājita: | sa ca tatra 
dhyānapara: saṃyato’nyataradvanaṣaṇḍamupaniśritya viharati | tatra ca vanaṣaṇḍe devatā prativasati
dṛṣṭasatyā | tasyā: kāruṇyamutpannam-ayaṃ kulaputra: krodhaparyavasthānabahalo viśeṣaṃ nādhi-
gacchati | yannvahamenaṃ bhagavaddarśane niyojayeyamiti | tatastayā devatayā subhūte: purastā-
dbuddhasya varṇo bhāṣito dharmasya ca saṃghasya ca | tata: subhūterbhagavaddarśanahetorabhilāṣa utpanna: |
tato devatayā ṛddhyanubhāvādbhagavatsakāśamupanīta: | athāsau dadarśa buddhaṃ bhagavantaṃ dvātriṃ-
śatā mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūrya-
sahasrātirekaprabhaṃ jaṅgamamiva ratnaparvataṃ samantato bhadrakam | sahadarśanāccāsya yo’bhūtsattve-
@232
ṣvāghāta:, sa prativigata: | tata: prasādajāto bhagavata: pādābhivandanaṃ kṛtvā purastānniṣaṇṇo
dharmaśravaṇāya | tasya bhagavatā āśayānuśayaṃ dhātuṃ prakṛtiṃ ca jñātvā tādṛśī caturāryasatyasaṃprati-
vedhikī dharmadeśanā kṛtā, yāṃ śrutvā subhūtinā kulaputreṇa viṃśatiśikharasamudgataṃ satkāyadṛṣṭiśailaṃ
jñānavajreṇa bhittvā srotāpattiphalaṃ sākṣātkṛtam | sad ṛṣṭasatyo bhagavacchāsane pravrajita: | tena 
yujyamānena ghaṭamānena vyāyacchamānena maitrībhāvanayā cittaṃ damayitvā sarvakleśaprahāṇādarhattvaṃ
sākṣātkṛtam | arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto
vāsīcandanakalpo vidyāvidāritāṇḍakośo vidyābhijñāpratisaṃvitprāpto bhavalābhalobhasatkāra-
parāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: ||
tatra āyuṣmān subhūti: samanvāhartuṃ pravṛtta:-kuto’haṃ cyuta:, kutropapanna:, kena
karmaṇeti | paśyati-pañca jātiśatāni nāgebhyaścyuto nāgeṣvevopapanna: | tasya buddhirutpannā-
mayā atīva evaṃvidho dveṣapratyayopasaṃbhāra: kṛta:, yenāhaṃ pañca janmaśatāni nāgeṣūpapanna: | tenaiva
hetunā mahadvyasanamanubhūtavān | idānīṃ punastathā kariṣyāmi yatpareṣāmantike dveṣopasaṃbhāro
notpatsyate | yena samanvāgata: kāyasva bhedādapāya durgatiṃ vinipātaṃ narakeṣūpapadyate |
so’raṇya{1. araṇyapratipadaṃ samādāya, observing rules (pratipada) of forest life.}pratipadaṃ samādāya vartate | yadā saṃghe vā grāme vā deśe vā janapade vā bhikṣāheto-
rvihartukāmo bhavati, tadā pūrvataraṃ gocaramavalokayati-mā māṃ kaścitkāraṇena dṛṣṭvā cittaṃ
pradūṣayiṣyati, antata: kuntapipīlakā apīti | sat ānīryāpathena praśritenābhiramayati |
tena teṣāṃ sattvānāṃ cittaprasādo bhavati | evaṃvidhāṃ so’rhattvaprāpto’pyapatrapāmanubhavatīti |
tata āyuṣmata: subhūterbuddhirutpannā-yannvahamidānīṃ mahājanānugrahārthaṃ kuryāmiti | tatastena
ṛddhyā pañca suparṇiśatāni nirmitāni, yāni dṛṣṭvā nāgā bhītāstrastā: saṃvignā itaścāmutaśca
saṃbhrāntā: | tata: subhūtinā ṛddhibalena puna: paritrātā: | tatasteṣāṃ prasannacittānāṃ maitrī
vyapadiṣṭā | punarapi mahāntaṃ nāgarūpamabhinirmāya pañca garuḍaśatānyabhidrutāni | teṣāmapi
bhītānāṃ maitrī vyapadiṣṭā | evaṃ tena nāgānāṃ garuḍānāṃ ca pañca kulaśatāni vinītāni |
tatra bhagavān bhikṣūnāmantrayate sma-eṣo’gro me bhikṣavo bhikṣūṇāṃ mama śrāvakāṇāmara{2. araṇā-
vihārin, one who leads a quiet and peaceful life.}ṇā-
vihāriṇāṃ yaduta subhūti: kulaputra: |
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
subhūtinā karmāṇi kṛtāni yenāraṇāvihāriṇāmagro nirdiṣṭa iti | bhagavānāha-subhūtinaiva
bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇatapratyayāni
oghavatpratyupasthitānyavaśyaṃbhāvīni | subhūtinā karmāṇi kṛtānyupacitāni | ko’nya: pratyanu-
bhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau,
@233
na tejodhātau, na vāyudhātau, api tūpātteṣveva skandhadhātvāyataneṣu karmāṇi kṛtāni
vipacyante śubhānyaśubhāni ca |
nap raṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvanyasminneva bhadrake kalpe viṃśativarṣasahasrāyuṣi prajāyāṃ
kāśyapo nāma samyaksaṃbuddho loka udapādi vidyācaraṇasaṃpanna: sugato lokavidanuttara: 
puruṣadamyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya
viharati ṛṣipatane mṛgadāve | tatrāyaṃ pravrajito babhūva | tatrānena dānapradānāni datāni,
daśavarṣasahasrāṇi brahmacaryavāsa: paripālita:, praṇidhānaṃ ca kṛtam-anenāhaṃ kuśalamūlena
cittotpādena deyadharmaparityāgena ca yo’sau bhagavatā kāśyapena uttaro nāma māṇavo vyākṛta:-
bhaviṣyasi tvaṃ māṇava varṣaśatāyuṣi prajāyāṃ śākyamunirnāma tathāgato’rhan samyaksaṃbuddha iti, 
tasyāhaṃ śāsane pravrajya araṇāvihāriṇāmagra: syāmiti ||
* * * kāni karmāṇi kṛtāni yena nāgeṣūpapanna: ? aprahīṇatvātkleśānāmudbhrānta-
tvādindriyāṇāmaparyantīkṛtatvātkarmapathānāṃ śaikṣāśaikṣabhikṣuṣu cittaṃ pradūṣya āśīviṣavādena 
samudācaritā:, tena nāgeṣūpapanna: | yattena dānapradānāni datāni, brahmacaryavāsa: pari-
pālita:, tenedānīmarhattvaṃ sākṣātkṛtam, araṇāvihāriṇāṃ cāgro nirdiṣṭa: | iti hi bhikṣava
ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ
vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekānta-
śukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandana ||
92 sthavira: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandaka-
nivāpe | anyatama: śreṣṭhī āḍhyo mahādhano mahābhogo vistīrṇaviśālaparigraho vaiśravaṇadhana-
samudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati
ramate paricārayati | tasya krīḍato ramamāṇasya paricārayata: patnī āpannasatvā saṃvṛttā, na
prasūyate | yāvadbhūyastayaiva sārdhaṃ krīḍati ramate paricārayati | tasya krīḍato ramamāṇasya pari-
cārayata: putro jāta: | sa prathamagarbho yathāvasthita eva māturudare | yāvattasyā: karmaśo daśa
@234
putrā jātā: | sa prathamagarbho māturudarastha eva | yāvadasau gṛhapatipatnī glānyapatitā | sā 
upasthīyate mūlagaṇḍapatrapuṣpaphalabhaiṣajyena | na cāsau vyādhirupaśamaṃ gacchati | yadā cāsyā
maraṇāntikī vedanā prādurbhūtā nacireṇa kālaṃ kariṣyatīti, tadā tayā svāmī ukta:-
yatkhalvāryaputra jānīyā: mamātra prathamagarbho’vatiṣṭhate | yadāhaṃ mṛtā bhavāmi, tadā dakṣiṇapārśvaṃ
śasterṇa ghātayitvā tata: prathamasthitaṃ dārakamuddharethā: | ityuktvā-
sarve kṣayāntā nicayā: patināntā: samucchrayā: |
saṃyogā viprayogāntā maraṇāntaṃ hi jīvitam ||1||
ityuktvā kāladharmeṇa saṃyuktā ||
tasyā: kālagatāyā nīlapītalohitāvadātairvastrai: śibikāmalaṃkṛtya śītavanaṃ śmaśānaṃ
nītvā jīvako vaidyarāja āhūta: | eṣa ca śabdo rājagṛhe nagare samantato visṛta:-eva-
mamukastriyā iyanti varṣāṇi garbha: sthita:, tasyāścānye daśa putrā jātā:, na cāsau prathama-
taramavasthito garbho nirgata: | adya jīvako vaidyarāja: śastreṇa mṛtāyā udaraṃ ghātayitvā taṃ
prathamasthitaṃ dārakamuddhariṣyatīti | taṃ śabdaṃ śrutvā kutūhalādbahūni prāṇiśatasahasrāṇi śītavana-
śmaśāne saṃnipatitāni | pūraṇaprabhṛtayaśca ṣaṭ śāstṛpratijñā: | tatra bhagavānāyuṣmantamānanda-
māmantrayate-gaccha ānanda, bhikṣūṇāṃ kathaya, bhagavān śmaśānacārikāṃ gantukāma:, yo’dbhutāni
draṣṭukāma:, sa āgacchatviti | yāvadbhagavānājñātakauṇḍinyabāṣpamahānāmāniruddhaśāriputra-
maudgalyāyanakāśyapānandarevataprabhṛtibhirmahāśrāvakai: parivṛta: śītavanaśmaśānaṃ gata: | jana-
kāyena ca bhagavantaṃ dṛṣṭvā vivaraṃ kṛtam | tatra jīvakena tasyā: striyā dakṣiṇa: kukṣi:
pāṭita: | tata: svayameva nirgato valipalitacitāṅga: parijīrṇaśarīrāvayava: pariṇatendriya: 
kṛśo’lpasthāma: | nirgatamātraśca taṃ janakāyamavalokya vācaṃ niścārayati sma-mā bhavanto
guruṣu gurusthānīyeṣu mātāpitṛṣvācāryopādhyāyeṣu kharāṃ vācaṃ niścārayata | mā haivaṃvidhā-
mavasthāmanubhaviṣyatha, yadahamāmāśayapakvāśayayormadhye ṣaṣṭivarṣāṇyuṣita: | ityuktvā tūṣṇīmava-
sthita: | tatra bhagavān bhikṣūnāmantrayate sma-tṛpyata bhikṣava: sarvabhavopapattibhya:, tṛpyata
sarvabhavopapatyupakaraṇebhya:, yatra nāma caramabhavikasya sattvasyeyamavasthā | tatra bhagavāṃstaṃ
dārakamāmantrayate-sthavirako’si dāraka ? sthavirako’haṃ bhagavan | sthavirako’si dāraka ?
sthavirako’smi sugata | sthaviraka iti saṃjñā jātā | tato bhagavatā tadadhiṣṭhānā tathāvidhā
dharmadeśanā kṛtā, yāṃ śrutvā saṃvignairbahubhi: sattvaśatairmahān viśeṣo’dhigata: ||
sa ca daśavarṣāṇi gṛhāgāramadhyāsya saptativarṣo bhagavacchāsane pravrajita: | gṛdhrakūṭe 
parvate pañcaviṃśatyā bhikṣubhi: sārdhaṃ varṣā upagata: | tatra saṃghasthavireṇa kriyākāraṃ kārita:-na
kenacitpṛthagjanena pravārayitavyamiti | trayāṇāṃ māsānāmatyayāccaturviṃśatyā bhikṣubhirarhattvaṃ 
prāptam | sthavira eka: pṛthagjana eva | tata: saṃghasthavireṇa pravāraṇāyāṃ vartamānāyāṃ subahu paribhāṣya
gaṇamadhyānniṣkāsita: | sa śastramādāya kuṭiṃ praviśya rudan bahuvidhaṃ paridevate | āha ca-
@235
ādīptaṃ kānanaṃ sarvaṃ parvatā pi {1. For parvatā pi palīkṛtā, F. W. Thomas suggested to Speyer parvatā:
kapilīkṛtā:, on the strength of Tibetan translation. I think pradīpitā:
would be nearer the text-tradition.}palīkṛtā |
athedaṃ pāpakaṃ cittamadyāpi na vimucyate ||2||
śāntā girinadīśabdā: parīttasalilodakā: ||
athedaṃ pāpakaṃ cittamadyāpi na vimucyate ||3||
ete hyaṇḍajā: pakṣiṇo viratā mandaghoṣakā: ||
athedaṃ pāpakaṃ cittamadyāpi na vimucyate ||4||
pāṇḍupatraṃ vanaṃ hyetacchīrṇapatro vanaspati: ||
athedaṃ pāpakaṃ cittamadyāpi na vimucyate ||5||
śastramārādhayiṣyāmi ko nvartho jīvitena me ||
kathaṃ pṛthagjano bhūtvā śāstāramupasaṃkrame ||6|| iti ||
atrāntare nāsti kiṃcidbuddhānāṃ bhagavatāmajñātamadṛṣṭamaviditamavijñātam | dharmatā khalu
buddhānāṃ bhagavatāṃ mahākāruṇikānāṃ lokānugrahapravṛttānāmekārakṣāṇāṃ śamathavipaśyanāvihāriṇāṃ
tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ pañcāṅgavipra-
hīṇānāṃ pañcagatisamatikrāntānāṃ ṣaḍaṅgasamanvāgatānāṃ ṣaṭpāramitāparipūrṇānāṃ saptabodhyaṅga-
kusumāḍhyānāmaṣṭāṅgamārgadeśikānāṃ navānupūrvasamāpattikuśalānāṃ daśabalabalināṃ daśadiksamā-
pūrṇayaśasāṃ daśaśatavaśavartiprativiśiṣṭānāṃ trī rātrestrirdivasasya buddhacakṣuṣā lokaṃ vyavalokya
jñānadarśanaṃ pravartate-ko hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādha-
prāpta:, ka: kṛcchrasaṃkaṭasaṃbādhaprāpta:, ko’pāyanimna:, ko’pāyapravaṇa:, ko’pāyaprāgbhāra: |
kamahamapāyāduddhṛtya svarge mokṣe ca pratiṣṭhāpayeyam, kasyānavaropitāni kuśalamūlānyavaropa-
yeyam, kasya paripakvāni vimocayeyam | āha ca-
apyevātikramedvelāṃ sāgaro makarālaya: |
na tu vaineyavatsānāṃ buddho velāmatikramet ||7||
yāvadbhagavatā samanvāhṛtya ṛddhyā copasaṃkramya tathāvidhā dharmadeśanā kṛtā, yāṃ śrutvā
āyuṣmatā sthavirakeṇa idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī:
śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam | arhan
saṃvṛtta: traidhātukavītarāga: samaloṣṭakāñcana ākāśapāṇitalasamacitto vāsīcandanakalpo
vidyāvidāritāṇḍakośo vidyābhijñāpratisaṃvitprāpto bhavalābhalobhasatkāraparāṅmukha: | sendro-
pendrāṇāṃ devānāṃ pūjyo mānyo’bhivādyaśca saṃvṛtta: ||
@236
tata: sthaviro’rhattvaprāpta: samanvāhartuṃ pravṛtta:-mamāpi kaścidvineya iti | paśyati
pañcamātrāṇi vaṇikśatāni kālikāvātavitrāsitāni apāyādvyasanābhimukhāni, mayā
tasmādbhayātparitrātavyānīti | tena mama vineyā bhaviṣyantīti | tata: sthavirakeṇa ṛddhyā gatvā
tasmādbhyātparitrātā: | tata: prasādajātā: sarva eva pravrajitā:, manasikāraścaiṣa data: | tai:
sarvaireva yujyamānairghaṭamānairvyāyacchamānai: sarvakleśaprahāṇādarhattvaṃ sākṣātkṛtam | teṣāṃ ca guṇeṣu
na kaścitpratyakṣa: | ṣaḍvargikā avadhyāyituṃ pravṛttā:-mahallena bhūtvā pañca sārdhavihāriṇāṃ
śatāni upasthāpitāni | ete’pyevameva vinītā bhaviṣyantīti ||
tata āyuṣmānānanda: sabrahmacārivatsala: parānugrahapravṛtta āyuṣmantaṃ sthavirakanāmāna-
mudbhāvayitukāmo yenāyuṣmān sthaviranāmā tenopasaṃkrānta: | upasaṃkramya āyuṣmatā sthavireṇa
sthaviranāmnā bhikṣuṇā sārdhaṃ saṃmukhaṃ saṃmodanīṃ saṃrañjanīṃ vividhāṃ kathāṃ vyatisārya ekānte
niṣaṇṇa: | ekānte niṣaṇṇa āyuṣmānānanda: sthaviraṃ sthavirakanāmānamidamavocat-pṛcchema
vayamāyuṣmantaṃ sthaviraṃ sthavirakanāmānaṃ kaṃcideva pradeśam, sa cedavakāśaṃ kuryā: praśnasya
vyākaraṇāya | āyuṣman ānanda, śrutvā te vedayiṣye | araṇyagatenāyuṣman sthavirabhikṣuṇā
vṛkṣamūlagatena śūnyāgāragatena katame dharmā abhīkṣṇaṃ manasi kartavyā: ? ājha-araṇyagatena
āyuṣmannānanda bhikṣuṇā vṛkṣamūlagatena śūnyāgāragatena dvau dharmāvabhīkṣṇaṃ manasi kartavyau-śamathaśca
vipaśyanā ca | śamatha: sthavira āsevito bhāvito bahulīkṛta: kamarthaṃ pratyanubhavati ?
vipaśyanā āsevitā bhāvitā bahulīkṛtā kamarthaṃ pratyanubhavati ? śamatha āyuṣmannānanda āsevito
bhāvito bahulīkṛto vipaśyanāmāgamya vimucyate | vipaśyanā āsevitā bhāvitā bahulīkṛtā
śamathamāgamya vimucyate | śamathavipaśyanāparibhāvitamāyuṣmannānanda śrutavata: āryaśrāvakasya
cittaṃ dhātuśo vimucyate | tatra sthavira katame dhātava: ? yaścāyuṣmannānanda prahāṇadhātu:, yaśca
virāgadhātu:, yaśca nirodhadhātu: | kasya nu sthavira prahāṇātprahāṇadhāturityucyate ? kasya
virāgādvirāgadhāturityucyate ? kasya nirodhānnirodhadhāturityucyate ? sarvasaṃskārāṇāmāyuṣma-
nnānanda prahāṇātprahāṇadhāturityucyate | sarvasaṃskārāṇāṃ virāgādvirāgadhāturityucyate | sarva-
saṃskārāṇāṃ nirodhānnirodhadhāturityucyate |
athāyuṣmānānanda: sthavirasya sthavirakanāmno bhikṣorbhāṣitamabhinandhyānumodya yena pañca
bhikṣuśatāni tenopasaṃkrānta: | upasaṃkramya pañca bhikṣuśatānīdamavocat-araṇyagatenāyuṣmanto
bhikṣuṇā vṛkṣamūlagatena śūnyāgāragatena katame dharmā abhīkṣṇaṃ manasi kartavyā: ? araṇyagatena
āyuṣmannānanda bhikṣuṇā vṛkṣamūlagatena śūnyāgāragatena dvau dharmāvabhīkṣṇaṃ manasi kartavyau-śamathaśca 
vipaśyanā ca | śamatha āyuṣmanta āsevito bhāvito bahulīkṛta: kamarthaṃ pratyanubhavati ?
vipaśyanā āsevitā bhāvitā bahulīkṛtā kamarthaṃ pratyanubhavati ? śamatha āyuṣmannānanda
āsevitā bhāvito bahulīkṛto vipaśyanāmāgamya vimucyate | vipaśyanā āsevitā bhāvitā
bahulīkṛtā śamathamāgamya vimucyate | śamathavipaśyanāparibhāvitamāyuṣmannānanda śrutavata:
@237
āryaśrāvakasya cittaṃ dhātuśo vimucyate | tatra āyuṣmanta: katame dhātava: ? yaścāyuṣmannānanda
prahāṇadhātu:, yaśca virāgadhātu:, yaśca nirodhadhātu: | kasya nvāyuṣmanta: prahāṇātprahāṇadhātu-
rityucyate ? kasya virāgādvirāgadhāturityucyate ? kasya nirodhānnirodhadhāturityucyate ? sarva-
saṃskārāṇāmāyuṣmannānanda prahāṇātprahāṇadhāturityucyate | sarvasaṃskārāṇāṃ virāgādvirāgadhātu-
rityucyate | sarvasaṃskārāṇāṃ nirodhānnirodhadhāturityucyate ||
āyuṣmānānanda: pañcānāṃ bhikṣuśatānāṃ bhāṣitamabhinandyānumodya yena bhagavāṃstenopa-
saṃkrānta: | upasaṃkramya bhagavata: pādau śirasā vanditvaikānte’sthāt | ekāntasthita āyu-
ṣmānānando bhagavantamidamavocat-araṇyagatena bhadanta bhikṣuṇā vṛkṣamūlagatena śūnyāgāragatena 
katame dharmā abhīkṣṇaṃ manasikartavyā: ? araṇyagatenānanda bhikṣuṇā vṛkṣamūlagatena śūnyāgāra-
gatena dvau dharmāvabhīkṣṇaṃ manasi kartavyau-śamathaśca vipaśyanā ca | śamatho bhadanta āsevito
bhāvito bahulīkṛta: kamarthaṃ pratyanubhavati ? vipaśyanā āsevitā bhāvitā bahulīkṛtā kamarthaṃ
pratyanubhavati ? śamatha ānanda āsevito bhāvito bahulīkṛto vipaśyanāmāgamya vimucyate |
vipaśyanā āsevitā bhāvitā bahulīkṛtā śamathamāgamya vimucyate | śamathavipaśyanāpari-
bhāvitamānanda śrutavata āryaśrāvakasya cittaṃ dhātuśo vimucyate | tatra bhadanta katame
dhātava: ? yaścānanda prahāṇadhātu:, yaśca virāgadhātu:, yaśca nirodhadhātu: | kasya nu bhadanta
prahāṇātprahāṇadhāturityucyate ? kasya virāgādvirāgadhāturityucyate ? kasya nirodhānnirodha-
dhāturityucyate ? bhagavānāha-sarvasaṃskārāṇāmānanda prahāṇātprahāṇadhāturityucyate | sarva-
saṃskārāṇāṃ virāgādvirāgadhāturityucyate | sarvasaṃskārāṇāṃ nirodhānnirodhadhāturityucyate |
āścaryaṃ bhadanta, yāvacchāstu: śrāvakāṇāṃ ca arthenārtha:, padena padam, vyañjanena vyañjanaṃ
saṃsyandate sameti yadutāgrapadai: | tatkasya heto: ? ihāhaṃ bhadanta yena sthavira: sthavirakanāmā
bhikṣustenopasaṃkrānta: | upasaṃkramya sthaviraṃ sthavirakanāmānaṃ bhikṣumetamevārthamebhi: padairebhi-
rvyañjanai: praśnaṃ pṛṣṭavān | tena mama eṣa evārtha ebhi: padairebhirvyañjanai: praśnaṃ pṛṣṭena vyākṛta:,
tadyathaitarhi bhagavatā | so’hamāyuṣmata: sthavirasya sthaviranāmno bhikṣorbhāṣitamabhinandyānumodya
yena pañca bhikṣuśatāni tenopasaṃkrānta: | upasaṃkramya pañca bhikṣuśatānyetamevārthamebhi: padai-
rebhirvyañjanai: praśnaṃ pṛṣṭavān | tairapi mama eṣa evārtha ebhi: padairebhirvyañjanai: praśnaṃ pṛṣṭairvyākṛta:,
tadyathaitarhi bhagavatā | tadidaṃ bhadanta āścaryaṃ yāvacchāstu: śrāvakāṇāṃ ca arthenārtha: padena
padaṃ vyañjanena vyañjanaṃ saṃsyandate sameti yadutāgrapadai: ||
kaṃ punastvamānanda sthavirakaṃ bhikṣuṃ saṃjānīyā: ? sthavirako bhadanta bhikṣurhan
kṣīṇāśrava: kṛtakṛtya: kṛtakaraṇīyo’pahṛtabhāro’nuprāptasvakārtha: parikṣīṇabhavasaṃyojana: samyagājñā-
suvimuktacitta: | tānyapi bhikṣuśatāni sarvāṇyarhanti kṣīṇāsravāṇi kṛtakṛtyāni kṛtakara-
ṇīyānyapahṛtabhārāṇyanuprāptasvakārthāni parikṣīṇabhavasaṃyojanāni samyagājñāsuvimuktacittāni ||
@238
yadā bhagavatā āyuṣmatānandena sthavirakaste ca bhikṣava udbhāvitā: parkāśitāśca,
tadā bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
sthavirakeṇa karmāṇi kṛtānyupacitāni, yena ṣaṣṭivarṣāṇi mātu: kukṣāvuṣita:, kāni karmāṇi
kṛtāni yena dhandha: saṃvṛtta: paramadhandha: pravrajya cārhattvaṃ sākṣātkṛtam ? bhagavānāha-
sthavirakeṇaiva bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇata-
pratyayāni oghavatpratyupasthitānyavaśyaṃbhāvīni | sthavirakeṇa karmāṇi kṛtānyupacitāni | ko’nya:
pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante,
nābdhātau, na tejodhātau, na vāyudhātau, api tūpātteṣveva skandhadhātvāyataneṣu karmāṇi
kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||8||
bhūtapūrvaṃ bhikṣavo’tīte’dhvanyasminneva bhadrake kalpe viṃśativarṣasahasrāyuṣi prajāyāṃ kāśyapo
nāma samyaksaṃbuddho loka udapādi vidyācaraṇasaṃpanna: sugato lokavidanuttara: puruṣadamya-
sārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya viharati
ṛṣipatane mṛgadāve | tatrānyatara: śreṣṭhiputra: sthavirasakāśe pravrajita: | sa ca sthaviro’rhan,
sa rāgaviprahīṇa: | yāvattatra deśe parva pratyupasthitam | tatastaruṇabhikṣuṇā sthavira utthā-
pyate-uttiṣṭha gocaragrāmaṃ gamiṣyāva iti | sthavira āha-vatsa adyāpi {1. Mss. yuga eva; so also kalpadrumāvadāna, 159. The emendation. of
Speyer is justifiable as yuga cannot mean early morning.}praga eva, gaccha
tāvatkuśalapakṣaṃ pratijāgṛhīti | dvirapi, trirapi taruṇabhikṣuṇā sthavira utthāpyate-uttiṣṭha
gocaragrāmaṃ gamiṣyāva iti | dvirapi trirapi sthavira āha-vatsa, adyāpi praga eva, gaccha
tāvatkuśalapakṣaṃ pratijāgṛhīti | tatastena taruṇabhikṣuṇā āhāragṛddhreṇa kharaṃ vākkarma
niścāritam | {2. The Tibetan translation supplies the gap : mā svapihi gṛhe ṣaṣṭivarṣasahasrāṇi.}* * * * * * * || * * * tasya karmaṇo vipākena ṣaṣṭivarṣasahasrāṇi
mātu: kukṣāvuṣita: | yadabhūddharmamātsaryaṃ tena du:prajña:, kṛcchreṇendriyāṇi paripācitāni |
yadanena tatra paṭhitaṃ svādhyāyitaṃ skandhakauśalaṃ pratītya samutpādakauśalaṃ sthānāsthānakauśalaṃ ca
kṛtam, tena mama śāsane pravrajya sarvakleśaprahāṇādarhattvaṃ sākṣātkṛtam | tasmāttarhi bhikṣavo
vāgduścaritaprahāṇāya vyāyantavyam | ete doṣā na bhaviṣyanti, ye sthavirakasya pṛthagjana-
bhūtasya | eṣa eva guṇagaṇo bhaviṣyati, yastasyaivārhattvaṃ prāptasya | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@239
93 hastaka: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārdhavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāmanyatama: śreṣṭhī āḍhyo mahādhano mahābhogo vistīrṇaviśālaparigraho vaiśravaṇadhana-
samudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati
ramate paricārayati | tasya krīḍato ramamāṇasya paricārayata: patnī āpannasattvā saṃvṛttā |
sā aṣṭānāṃ vā navānāṃ vā māsānāmatyayātprasūtā | dārako jāto’bhirūpo darśanīya:
prāsādika: sarvāṅgapratyaṅgopeta: prakṛtijātismaraśca | sa svakaṃ hastaṃ gṛhītvā āliṅgate
cumbati pariṣvajati, vācaṃ bhāṣate-aho bata me hastakau sucireṇa labdhau, aho bata me
hastakau sucireṇa labdhakāviti | tasya jātau jātimahaṃ kṛtvā nāmadheyaṃ vyavasthāpyate-
kiṃ bhavatu dārakasya nāmeti | jñātaya ūcu:-yasmādayaṃ jātamātra eva hastāvāliṅgate
cumbati, tasmādbhavatu dārakasya hastaka iti nāmeti | hastako dārako aṣṭābhyo dhātrībhyo
datto dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ krīḍanikābhyāṃ
dhātrībhyām | so’ṣṭābhirdhātrībhirunnīyate vardhyate kṣīreṇa dadhnā navanītena sarpiṣā sarpimaṇḍe
nānyaiścottaptottaptairupakaraṇaviśeṣai: | āśu vardhate hradasthamiva paṅkajam | yadā tatra deśe kiṃci-
dbhavati bhayam, tadā sa janakāyo bhīta itaścāmutaścodbhrānto bhāṇḍaṃ gopāyati | sa tu hastau
gopāyati, janakāyasya caivaṃ kathayati-mā bhavanto dakṣiṇīyeṣu cittaṃ pradūṣayata, mā
paruṣāṃ vācaṃ bhāṣayadhvam, aho bata me hastakau sucireṇa labdhakau, aho bata me hastakau
sucireṇa labdhakāviti ||
yāvadapareṇa samayena hastako jetavanaṃ gata: | athāsau dadarśa buddhaṃ bhagavantaṃ dvātriṃśatā
mahāpuruṣalakṣaṇai: samalaṃkṛtamaśītyā cānuvyañjanairvirājitagātraṃ vyāmaprabhālaṃkṛtaṃ sūryasahasrāti-
rekaprabhaṃ jaṅgamamiva ratnaparvataṃ samantato bhadrakam | sahadarśanāccānena bhagavato’ntike cittaṃ
prasāditam | sa prasādajāto bhagavata: pādābhivandanaṃ kṛtvā purastānniṣaṇṇo dharmaśravaṇāya |
tato’sya bhagavatā āśayānuśayaṃ dhātuṃ prakṛtiṃ ca jñātvā tādṛśī caturāryasatyasaṃprativedhikī
dharmadeśanā kṛtā, yāṃ śrutvā hastakena viṃśatiśikharasamudgataṃ satkāyadṛṣṭiśailaṃ jñānavajreṇa
bhittvā srotāpattiphalaṃ sākṣātkṛtam | sa dṛṣṭasatyo mātāpitarāvanujñāpya bhagavacchāsane
pravrajita: | tena yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ
calācalaṃ viditvā sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśa-
prahāṇādarhattvaṃ sākṣātkṛtam | arhan saṃvṛtta: traidhātukavītarāga: samaloṣṭakāñcana ākāśa-
pāṇitalasamacitto vāsīcandanakalpo vidyāvidāritāṇḍakośo vidyābhijñāpratisaṃvitprāpto
@240
bhavalābhalobhasatkāraparāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: |
so’rhattvaprāpto’pyevameva bhikṣūṇāṃ dharmaṃ deśayati-mā bhavanto dakṣiṇīyeṣu cittaṃ pradūṣayata, mā
kharāṃ vācaṃ niścārayata | aho bata me hastakau sucireṇa labdhakau, aho bata me hastakau
sucireṇa labdhakāviti ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
hastakena karmāṇi kṛtānyupacitāni yenārhattvaprāpto’pyevameva kathayati-aho bata me hastakau
sucireṇa labdhakau, aho bata me hastakau sucireṇa labdhakāviti | bhagavānāha-pratyakṣakarma-
phaladarśī bhikṣavo’yaṃ pudgala: | icchatha yūyamavadhārayitum ? evaṃ bhadanta | hastakenaiva bhikṣava:
pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupa-
sthitānyavaśyaṃbhāvīni | hastakena karmāṇi kṛtānyupacitāni | ko’nya: pratyanubhaviṣyati ?
na bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau, na tejo-
dhātau, na vāyudhātau, api tūpātteṣveva skandhadhātvāyataneṣu karmāṇi kṛtāni vipacyante 
śubhānyaśubhāni ca |
na praṇaśyanti karmāṇi kalpakoṭiśatairapi ||
sāmaghrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvanyasminneva bhadrake kalpe viṃśatisahasrāyuṣi prajāyāṃ kāśyapo
nāma samyaksaṃbuddho loka udapādi vidyācaraṇasaṃpanna: sugato lokavidanuttara: puruṣadamya-
sārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya viharati
ṛṣipatane mṛgadāve | yāvattatra dvau bhikṣu saṃ{1. The usual reading in Mss. is saṃśītika which Speyer has emended
into saṃśīlika, comrade or friend.}śīlikau | tatraiko bahuśruto’rhan, dvitīyo’lpaśruta:
pṛthagjanaśca | tatra yo’sāvarhan bahuśruta:, sa jñāto mahāpuṇyo lābhī cīvarapiṇḍapātaśayanā-
sanaglānapratyayabhaiṣajyapariṣkārāṇāṃ bahūni ca nimantraṇakāni pratilabhate | sa taṃ saṃśīlika-
bhikṣuṃ yatra nimantrito bhavati, tatra paścācchramaṇaṃ nayati | yāvadanyatamasmin divase’rha-
nnimantrita: | nimantraṇakaṃ gantukāmastaṃ paścācchramaṇamāgacchati, na ca pratilabhate | tatastena
tasyādarśanādanyo bhikṣurnīta: | yāvattatra taruṇabhikṣubhirauddhatyābhiprāyairevamuktam-paśyata bhadantā
yāvattenāyaṃ paścācchramaṇo’dya na nīto’nyo nīta iti | tatastena krodhābhibhūtenārhato’ntike
cittaṃ pradūṣya kharaṃ vākkarma niścāritam | {2. The harsh word of the monk as
well as the usual beginning of the next para are lost.}* * * * * * * * * * * tena pañca
janmaśatānyahasto jāta: | yadā āśayato vipratisārajātena atyayamatyayato deśitaṃ vivṛta-
muttānīkṛtam, tena hastau pratilabdhau | yatpunastena paṭhitaṃ svādhyāyitaṃ skandhakauśalaṃ dhātu-
@241
kauśalamāyatanakauśalaṃ pratītya samutpādakauśalaṃ ca kṛtam, tena mama śāsane pravrajya sarvakleśa-
prahāṇādarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekāntakṛṣṇo vipāka:,
ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni
karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: | ityevaṃ vo bhikṣava:
śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
94 lekuñcika: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāmanyatamo brāhmaṇa āḍhyo mahādhano mahābhogo vistīrṇaviśālaparigraho vaiśravaṇadhana-
samudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati
ramate paricārayati | tasya krīḍato ramamāṇasya paricārayata: patnī āpannasattvā saṃvṛttā | sā
aṣṭānāṃ vā navānāṃ vā māsānāmatyayātprasūtā | dārako jāto durvarṇo durdarśano’{1 Speyer corrected avahoḍimaka occurring in the story of jāmbāla
(No. 50) into avakoṭimaka, lowest or deformed. Here he retains the
reading as found in Mss., as it is also found in ratnāvadāna No 21.}vahoḍimaka: |
jātamātrasya cāsya mātu: stanābhyāṃ kṣīramantarhitam | yāvattena brāhmaṇena tasyānyā dhātrī
ānītā | tasyā api kṣīramantarhitam | tasya dārakasya karmavipākata: | yadāsya kṣīrasaṃbhava:
sarvairapyupāyairna saṃbhavati, tadāsau lehenodbhṛta: | tasya lekuñcika iti nāmadheyaṃ kṛtam |
so’lpeśākhyo’lpapuṇyaśca ||
yadā mahān saṃvṛttastadā udarapūraṇamapi nāsādayati | paśyati ca bhikṣūn muni-
vasitān suprāvṛtān bhramarasadṛśāni pātrāṇi gṛhītvā śrāvastīṃ piṇḍāya praviśata: | tāṃśca
pūrṇahastān pūrṇapātrān pratiniṣkrāmata: | tasya dṛṣṭvā bhagavacchāsane pravrajyābhilāṣa utpanna: |
sa mātāpitarāvanujñāpya bhagavacchāsane pravrajito’pyudarapūraṇaṃ nāsādayati | tena tenaiva saṃvegena
yujyamānena ghaṭamānena vyāvacchamānena idameva pañcagaṇḍakaṃ saṃsāracakraṃ calācalaṃ viditvā
sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣā-
kṛtam | arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto
vāsīcandanakalpo vidyāvidāritāṇḍakośo vidyābhijñāpratisaṃvitprāpto bhavalābhalobhasatkāra-
parāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: ||
@242
yāvadasāvapareṇa samayena bhagavato gandhakuṭīṃ saṃmārjituṃ pravṛtta: | sa tāṃ saṃmṛjya
pātracīvaramādāya śrāvastīṃ piṇḍāya prāvikṣat | tatastena prabhūta: praṇītaśca piṇḍapāta
āsādita:, yenāsya saṃtarpitānīndriyāṇi mahābhūtāni | tatastena saṃtarpitendriyeṇa kṛtsnā
rātrirdhyānavimokṣasamāpattibhiratināmitā | tato’sya buddhirutpannā-śobhano’yamupāyo yannvahaṃ
bhikṣusaṃghaṃ vijñāpayeyamiti | tena sarva eva bhikṣusaṃgho vijñāpita:-ahaṃ bhadanta alpapuṇyo
yadā gandhakuṭīṃ saṃmṛjya piṇḍapātaṃ praviśāmi, tadā tṛptiṃ labhe | tanme saṃgha: kāruṇyaṃ karotu,
nānyena bhagavato gandhakuṭī saṃmrāṣṭa{1. Mss. saṃmrāṣṭavyā for saṃmārṣṭavyā by metathesis.}vyeti | tata: saṃghena kriyākāra: kṛta:-na kenacidbhagavato
gandhakuṭī saṃmrāṣṭavyeti | sa visrabdho gandhakuṭīṃ saṃmṛjya paścācchrāvastīṃ piṇḍāya praviśati ||
tasmiṃśca samaye āyuṣmāñchāradvatīputra: pañcaśataparivāro janapade varṣoṣita: śrāvastyā-
mabhyāgata: | tata: śāsturgauravajāto gandhakuṭīṃ saṃmārṣṭumārabdha: | sa āyuṣmatā lekuñcikena
lakṣita: | tenocyate-sthavira udare mama prahāro data:, yatte gandhakuṭī saṃmṛṣṭeti | sthavira:
prāha-kathamiti ? lekuñcika: kathayati-sthavira, yadāhaṃ gandhakuṭīṃ na saṃmārjitavāṃstadā
piṇḍapātaṃ nāsādayāmīti | tata: sthaviraśāriputreṇoktam-yadyevamahamanyatra nimantrita: | alpo-
tsukastvaṃ bhava | ahaṃ tatra tubhyaṃ piṇḍapātaṃ dāsyāmīti | tata: sthaviraśāriputra: pañcaśata-
parivāro nimantraṇakaṃ prasthita: | lekuñciko’pi tenaiva sārdhaṃ saṃprasthita: | yadā gṛhapatergṛha-
samīpaṃ gatastadā lekuñcikasya karmavipākena tasmin gṛhe mahān kalaha: samutpanna: | tata
āyuṣmato lekuñcikasyaitadabhavat-mamālpapuṇyatayā tatra kalaho jāta iti | tata: prati-
nivṛtya vihāraṃ gatvā bhaktacchedamakarot | tato dvitīye divase sthaviraśāriputreṇocyate-
kimarthaṃ tvaṃ na gata iti | tenoktam-sthavireṇa nāvagatam-mamālpapuṇyatayā yādṛśastatra
kalaho jāta iti | tata: sthaviraśāriputreṇānyatra divase taṃ puraskṛtya tadgṛhaṃ praveśita: |
saṃghamadhye copaviṣṭasya sata: pradakṣiṇaścāhāro dīyate | tatra pariveṣakajano vismarati | tena
saṃghamadhye dvitīyo bhaktaccheda: kṛta: ||
yāvadiyaṃ pravṛtti: sthavirānandena śrutā | śrutvā ca lekuñcikamuvāca-tena hi
tvamihaiva jetavane tiṣṭha, ahaṃ te piṇḍapātamāneṣyāmīti | sthavirānandasyaivaṃvidhā smṛti: |
yadā bhagavato’ntikādaśītirdharmaskandhasahasrāṇyudgṛhītāni {2 The gap probably refers
to the inability of other monks to master as quickly as sthavirānanda does.}* * *  | lekuñcikasya ca
karmāvaraṇena sthavirānandena vismṛtam | tatrānena tṛtīyo bhaktaccheda: kṛta: | caturthe divase
sthavirānandenāsthāṃ kṛtvā piṇḍapāto data: | so’pi nirgacchata: śvabhirapahṛta: | tatrānena
caturtho bhaktaccheda: kṛta: ||
@243
pañcame divase sthaviramaudgalyāyanena śrutvā lekuñcikasyārthāya piṇḍapātaṃ gṛhītvā
ṛddhyā saṃprasthitam | lekuñcikasya karmavipākena suparṇinā pakṣirājena pakṣai: parāhatya mahā-
samudre pātita: | tatrānena pañcamo bhaktaccheda: kṛta: ||
ṣaṣṭhe divase śāriputreṇa śrutam | tasyaitadabhavat-yannvahaṃ lekuñcikasya piṇḍa{1. The gap refers to śāriputra desiring to bring some alms to lekuñcika,
collected them, and to offer the same, approached the hut of lekuñcika.}pātaṃ....
….lekuñcikasya kuṭikādvāre’vasthita: | tato lekuñcikasya karmavipākena tadapi dvāraṃ
śilābhirāvṛtam | tata: śāriputreṇa ṛddhyā mokṣyāmīti tatpātraṃ pṛthivyāṃ sthāpitam | tadapi
lekuñcikasya karmavipākena | athāśītiṣu yojanasahasreṣu kāñcanamayyāṃ pṛthivyāmavasthitam |
tato’pi sthaviraśāriputreṇa ṛddhyā samuddhṛtya tatpiṇḍakaṃ mukhadvāraśleṣite piṇḍapāte tasya
karmāvaraṇena tanmukhamekaghanaṃ saṃvṛttam | tata āyuṣmāñchāriputro lekuñcikasyābhavyatāṃ jñātvā
saṃvigna: | tena ca bhadantena ṣaḍ bhaktacchedā: kṛtā: ||
tata: saptame divase āyuṣmāṃ^llekuñcika: sattvānāmudvejanārthaṃ karmaṇāṃ cāvipraṇāśa-
saṃdarśanārthaṃ karmabalodbhāvanārthaṃ ca bhasmanā pātraṃ pūrayitvā buddhapramukhasya bhikṣusaṃghasya purastānniṣadya
udakenāloḍya pītvā nirupadhiśeṣe nirvāṇadhātau parinirvṛta: | tamabhivīkṣya bhikṣava: saṃvignā:
tasya śarīre śarīrapūjāṃ kṛtvā saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni
bhadanta lekuñcikena karmāṇi kṛtāni, yenārhattvaprāpto’pi ṣaḍ bhaktacchedān kṛtvā saptame divase
nirupadhiśeṣe nirvāṇadhātau parinirvṛta iti | bhagavānāha-lekuñcikenaiva bhikṣava: pūrvamanyāsu
jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitā-
nyavaśyaṃbhāvīni | lekuñcikena karmāṇi kṛtāni | ko’nya: pratyanubhaviṣyati ? na bhikṣava: karmāṇi
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau,
api tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani vārāṇasyāṃ nagaryāmanyatamā gṛhapatipatnī śrāddhā bhadrā
kalyāṇāśayā | sā abhīkṣṇaṃ śramaṇabrāhmaṇakṛpaṇavanīpakayācanakebhyo dānāni dadāti |
tasyā apareṇa samayena bhartā kālagata: | yāvadasyā: putra: svagṛhe svāmī saṃvṛtta: | sa ca
matsarī kuṭukuñcaka: āgṛhītapariṣkāra: kākāya baliṃ na pradātuṃ vyavasyati | sa śramaṇa-
brāhmaṇakṛpaṇavanīpakān dṛṣṭvā cittaṃ pradūṣayati | tasya mātā tenaiva pūrvakrameṇa śramaṇabrāhmaṇa-
kṛpaṇavanīpakebhyo dānapradānānyanuprayacchati | tasyā: putro mātsaryābhibhūta: kathayati-amba
na me rocate | mā dānamanuprayaccheti | sā kathayati-putraka iha kule eṣa kuladharma iti |
@244
tatastena pṛthagbhaktena sthāpitā | tathāpyasāvupārdhāddānamanuprayacchati, upārdhamātmanā paribhuṅkte |
tatastena mātsaryābhibhūtena krodhenāvṛtabuddhinā bhūyo nivāryata eva | yadā sarvāvasthāyāṃ na
śaknoti vārayitum, tadā mātaramuvāca-amba kiṃcitkaraṇīyamasti, avavara{1. avabaraka, inner or subterranean room.}kaṃ praviśeti | sā
ṛjusvabhāvatayā avavarakaṃ praviṣṭā | tatastena dvāraṃ baddhā ekaṃ bhaktacchedaṃ kāritā | sā
kathayati-putra bubhukṣitāsmīti | tatastena kharaṃ vākkarma niścāritam-bhasma khādeti | yāvattenāsau
kṛcchrasakaṭasaṃbādhaprāptā sakaruṇakaruṇaṃ vikrośamānā ṣaḍ bhaktacchedān kāritā, tathāpi na
pratimuktā | kālagatā | tadāsya mātsaryeṇāvṛtasya mātṛviyogādvipratisāro jāta: ||
bhagavānāha-kiṃ manyadhve bhikṣavo yo’sau tena kālena tena samayena gṛhapatiputra:, ayaṃ
sa lekuñcika: | yadanena māturapakāra: kṛtastasya karmaṇo vipākena kalpamavīcau mahānaraka
utpanna: | tenaiva hetunā idānīmapyarhattvaprāpta: ṣaḍ bhaktacchedān kṛtvā bhasmādanāhāra eva pari-
nirvṛta: | anyānyapi bhikṣavo lekuñcikena karmāṇi kṛtānyupacitāni | bhūtapūrvaṃ bhikṣavo’-
tīte’dhvani vārāṇasyāṃ nagaryāmanyatamo brāhmaṇo devatārcika: sarveṣāṃ vārāṇaseyānāṃ brāhmaṇagṛha-
patīnāṃ satkṛto gurukṛto mānita: pūjito’bhimataśca sarvajanasya | dharmatā caiṣā yadasati
buddhānāmutpāde pratyekabuddhā loka utpadyante hīnadīnānukampakā: prāntaśyanāsanabhaktā eka-
dakṣiṇīyā lokasya | yāvadanyatama: pratyekabuddho vārāṇasīṃ piṇḍāya praviṣṭa: | sa ca tatra
pūrṇahasta: pūrṇapātro nirgacchati | tena brāhmaṇena dṛṣṭa: | tasya mātsaryamutpannam | kathayati-
ānaya yāvatpātraṃ paśyāmīti | asamanvāhṛtya ca śrāvakapratyekabuddhānāṃ jñānadarśanaṃ na pravartata
iti | tena bhadantenopanāmitam | tatastena pṛthivyāmutsṛjya pādenābhimṛditam | tatastena
pratyekabuddhena bhaktaccheda: kṛta: | na ca tasya brāhmaṇasya vipratisāro jāta: ||
kiṃ manyadhve bhikṣavo yo’sau brāhmaṇa:, ayamevāsau lekuñcika: | bhūya: kāśyape bhagavati
pravrajito babhūva | tatrānena brahmacaryavāsa: paripālita: | tenedānīmarhattvaṃ sākṣātkṛtam | iti 
hi bhikṣava ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāṃ karmaṇāmekānta-
śukla:, vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni karmāṇyapāsya vyati-
miśrāṇi ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
95 saṃsāra: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
@245
pratyayabhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane’nāthapiṇḍadasyārāme |
śrāvastyāmanyatamo gṛhapatirāḍhyo mahādhano mahābhogo vistīrṇaviśālaparigraho vaiśravaṇadhana-
samudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati 
ramate paricārayati | tasya krīḍato ramamāṇasya paricārayata: patnī āpannasattvā saṃvṛttā | sā
aṣṭānāṃ vā navānāṃ vā māsānāmatyayātprasūtā | dārako jāto’bhirūpo darśanīya: prāsādika:
sarvāṅgapratyaṅgopeta: | sa jātamātra eva gṛhamavalokya vācaṃ niścārayati sma-du:kho bha{1 Mss. bhadanta for bhavanta:.}vanta:
saṃsāra:, paramadu:kha: saṃsāra: | ityuktvā tūṣṇīmavasthita: | tasya jātau jātimahaṃ kṛtvā nāma-
dheyaṃ vyavasthāpyate-kiṃ bhavatu dārakasya nāmeti | jñātaya ūcu:-yasmādayaṃ jātamātra eva
saṃsāra iti ghoṣayati, tasmādbhavatu dārakasya saṃsāra iti nāmeti | saṃsāro dārako’ṣṭābhyo 
dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ
krīḍanikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa dadhnā navanītena
sarpiṣā sarpimaṇḍenānyaiścottaptottairupakaraṇaviśeṣai: | āśu vardhate hradasthamiva paṅkajam ||
yadā saṃsāro dāraka: krameṇa mahān saṃvṛtta:, sa prakṛtijātismaratvācca janakāyasya
dharmaṃ deśayati-mā bhavanto guruṣu gurusthānīyeṣu mātāpitṛṣvācāryopādhyāyeṣu vā kharavācaṃ
niścārayata | du:khaṃ saṃsāra iti | yāvadapareṇa samayena itaścāmutaśca paribhramañjetavanaṃ nirgata: |
athāsau dadarśa buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanai-
rvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam |
sahadarśanāccānena bhagavato’ntike cittaṃ prasāditam | prasādajāto bhagavata: pādābhivandanaṃ
kṛtvā purastānniṣaṇṇo dharmaśravaṇāya | tasmai bhagavatā saṃsāravairāgyikī dharmadeśanā kṛtā, yāṃ
śrutvā saṃsāro dāraka: saṃsāre doṣadarśī bhūtvā mātāpitarāvanujñāpya bhagavacchāsane pravrajita: |
tena yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ calācalaṃ viditvā
sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣā-
tkṛtam | arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto
vāsīcandanakalpo vidyāvidāritāṇḍakośo vidyābhijñāpratisaṃvitprāpto bhavalābhalobhasatkāra-
parāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: | so’rhattvaprāpto’pi
bhikṣūṇāṃ dharmaṃ deśayati-mā āyuṣmanto guruṣu gurusthānīyeṣu mātāpitṛṣvācāryopādhyāyeṣu
kharavācaṃ niścārayata | du:khaṃ saṃsāra:, paramadu:khaṃ saṃsāra iti | {2. The gap is also found in Tibetan translation.} ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta saṃsāreṇa
karmāṇi kṛtānyupacitāni, yena pañcajanmaśtāni mṛtakuṇapa eva mātu: kukṣernirgata: ? pravrajya
@246
cārhattvaṃ sākṣātkṛtamiti | bhagavānāha-saṃsāreṇaiva bhikṣava: pūrvamanyāsu jātiṣu karmāṇi
kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni |
saṃsāreṇa karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi
kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyudhātau,
api tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvanyasminneva bhadrake kalpe viṃśativarṣasahasrāyuṣi prajāyāṃ
kāśyapo nāma samyaksaṃbuddho loka udapādi, vidyācaraṇasaṃpanna: sugato lokavidanuttara:
puruṣadamyasārathi: śāstā devamanuṣyāṇāṃ buddho bhagavān | sa vārāṇasīṃ nagarīmupaniśritya
viharati ṛṣipatane mṛgadāve | vārāṇasyāṃ nagaryāmanyatama: śreṣṭhiputra: sthavirasakāśe pravrajita: |
sa ca sthaviro’rhan, sa rāgaviprahīṇa: | yāvattatra deśe parva samupasthitam | tatastaruṇa-
bhikṣuṇā sthavira utthāpyate-uttiṣṭha gocaragrāmaṃ gamiṣyāva iti | sthavira āha-vatsa adyāpi
prātareva, gaccha tāvatkuśalapakṣaṃ pratijāgṛhīti | dvirapi trirapi taruṇabhikṣuṇā sthavira
utthāpyate-uttiṣṭha gocaragrāmaṃ gamiṣyāva iti | dvirapi trirapi sthavira āha-vatsa adyāpi
prātareva, gaccha tāvatkuśalapakṣaṃ pratijāgṛhīti | tatastena taruṇabhikṣuṇā rasagṛdhreṇa kharaṃ
vākkarma niścāritam-mā tvaṃ pañcabhirapi janmaśatairjīva: kośā{1. The reading in Mss. is jīrṇakāyā nirgaccha which Speyer thinks
must have originally been koṣāt.}nnirgaccha, eṣo’haṃ nirgata iti ||
bhagavānāha-kiṃ manyadhve bhikṣavo yo’sau tena kālena tena samayena taruṇabhikṣu:, ayaṃ
saṃsāra: | yadanenārhato’ntike cittaṃ pradūṣya kharaṃ vākkarma niścāritam, tasya karmaṇo vipākena
pañca janmaśatāni mṛtakuṇapa eva mātu: kukṣernirgata: | nirgateṣu pañcasu janmaśateṣu idānī-
manena manuṣyatvamāsāditam | tatastatsmṛtvā kathayati-du:khaṃ saṃsāra:, paramadu:khaṃ saṃsāra iti |
yadanena vipratisārajātena sthavirasyātyayo deśita:, brahmacaryavāsaśca paripālita:, tenedānī-
marhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekāntakṛṣṇo vipāka:,
ekāntaśuklānāmekāntaśukla:, vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni
karmāṇyapāsya vyatimiśrāṇi ca, ekāntaśukleṣveva karmasvābhoga: karaṇīya: | ityevaṃ vo bhikṣava:
śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@247
96 guptika: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnara-
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna-
pratyayabhaiṣajyapariṣkārāṇāṃ saśrāvakasaṃgha: śrābastyāṃ viharati jetavane’nāthapiṇḍadasyārāme |
yadā bhagavatā stavakarṇikanimantritena sau{1. The name of this famous sea-port in western India is vari-
ously spelt as śūrpāraka, supāraga and sūpāraga. Speyer adopts saupāraka
because one of his best Mss. uniformly uses this term.}pārake nagare mahājanavineyākarṣaṇaṃ kṛtam, tadā sarva: 
saupārakanivāsī janakāyo buddhanimno dharmapravaṇa: saṃghaprāgbhāro vyavasthita: ||
saupārake nagare’nyatamo gṛhapatirāḍhyo mahādhano mahābhogo vistīrṇaviśālaparigraho
vaiśravaṇadhanasamudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ 
krīḍati ramate paricārayati | tasya krīḍato ramamāṇasya paricārayata: patnī āpannasattvā saṃvṛttā |
sā aṣṭānāṃ vā navānāṃ vā māsānāmatyayātprasūtā | dārako jāta: | jātamātrasya sarvaśarīraṃ
piṭakai: sphuṭaṃ saṃvṛttam | yadā te piṭakā: sphuṭitā:, tadā ekaghano māṃsapiṇḍa: saṃsthita: |
pūyaśoṇitaṃ cāsya śarīrātpragharanmahaddaurgandhaṃ janayati | tato’sya pitā aiśvaryabalādhānena dravya-
mantrauṣadhiparicārakasameta: svayamevārabdhaścikitsāṃ kartum, na cāsau vyādhirupaśamaṃ gacchati
karmabalādhānaprāptatvāt | sa svaśarīraṃ tathā vikṣatamapatrāpya parigṛhītaṃ vastrairgopāyati | tasya
guptika iti nāma kṛtam | yāvadguptiko dārako mahān saṃvṛttastasya vayasyakā: sahajātakā:
śrāvastyā: saupārakanagaramanuprāptā: | tatastai: piturasya kathyate-tāta yadyeṣa śrāvastīṃ nīyate,
śakyetāsmādvyādhe: parimocayitum, yasmāttatra santi vaidyabhaiṣajādaya: sulabhā iti ||
tata: pitrā tadvacanamupaśrutya prabhūtāni ratnāni paricārakāṃśca dattvā śrāvastīmanu-
preṣita: | so’nupūrveṇa vayasyakasahāya: śrāvastīmanuprāpta: | tatrāpyasya karmajo vyādhi: satyapi
vaidyadravyauṣadhiparicārakabāhulye na śakyate cikitsitum | yāvadasau apareṇa samayena jetavanaṃ
nirgata: | athāsau dadarśa buddhaṃ bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā
cānuvyañjanairvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato
bhadrakam | sahadarśanāccānena bhagavato’ntike cittaṃ prasāditam | prasādajāto bhagavata:
pādābhivandanaṃ kṛtvā purastānniṣaṇṇo dharmaśravaṇāya | tasmai bhagavatā āśayānuśayaṃ dhātuṃ
prakṛtiṃ ca jñātvā pañcopādānaskandhā rogato gaṇḍata: śalyato’ghato’{2. aghata: according to sinful acts done in the previous life.}ghato’nityato du:khata:
śūnyato’nātmataśca deśitā: | sa saṃskārānityatāṃ viditvā bhagavacchāsane pravrajita: | tena
yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ calācalaṃ viditvā
@248
sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ 
sākṣātkṛtam | arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto
vāsīcandanakalpo vidyāvidāritāṇḍakośo vidyābhijñāpratisaṃvitprāpto bhavalābhalobhasatkāra-
parāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: | te’pyasya sahajātakāstenaiva
saṃvegena pravrajitā: ||
te yenāyuṣmān guptikastenopasaṃkrāntā: | upasaṃkramyāyuṣmantaṃ guptikamidamavocan-
kimā{1. The passage is copied more or less from Pali as in maha-
vagga.}yuṣman guptika pralopadharma, kiṃ vā atra loke’pralopadharma ? rūpamāyuṣmanta: pralopadharma |
tasya nirodhānnirvāṇamapralopadharma | vedanā saṃjñā saṃskārā vijñānamāyuṣmanta: pralopadharma |
tasya nirodhānnirvāṇamapralopadharma | kiṃ manyadhve āyuṣmanta:-rūpaṃ nityaṃ vā anityaṃ vā ?
anityamidamāyuṣman guptika | yatpunaranityaṃ du:khaṃ vā tanna vā, du:kham ? du:khamidamāyuṣman
guptika | yatpunaranityaṃ du:khaṃ vipariṇāmadharma, satyamapi tacchrutavānāryaśrāvaka ātmata upa-
gacchedetanmama, eṣo’hamasmi, eṣa me ātmetyevametat ? no āyuṣman guptika | kiṃ manyadhve
āyuṣmanta:-vedanā saṃjñā saṃskārā vijñānaṃ nityaṃ vā anityaṃ vā ? anityamidamāyuṣman 
guptika | yatpunaranityaṃ du:khaṃ vipariṇāmadharma, api tacchrutavānāryaśrāvaka ātmata upagacchet-
etanmama, eṣo’hamasmi, eṣa me ātmeti ? no āyuṣman guptika | tasmāttarhi āyuṣmanto
yatkiṃcidrūpamatītānāgatapratyutpannamādhyātmikaṃ vā bāhyaṃ vā audārikaṃ vā sūkṣmaṃ vā hīnaṃ vā
praṇītaṃ vā, yadvā dūre, yadvāntike, tatsarvaṃ naitanmama, naiṣo’hamasmi, naiṣa me ātmetyevametadyathābhūtaṃ
samyak prajñayā draṣṭavyam | yā kācidvedanā saṃjñā saṃskārā: yatkiṃcidvijñānamatītānāgata-
pratyutpannamādhyātmikaṃ vā bāhyaṃ vā audārikaṃ vā sūkṣamaṃ vā hīnaṃ vā praṇītaṃ vā, yadvā dūre
yadvāntike, tatsarvaṃ naitanmama, naiṣo’hamasmi, naiṣa me ātmetyevametadyathābhūtaṃ samyakprajñayā
draṣṭavyam | evaṃdarśī āyuṣmanta: śrutavānāryaśrāvako rūpādapi nirvidyate, vedanāyā: saṃjñāyā:
saṃskārebhyo vijñānādapi nirviṇṇo virajyate, virakto vimucyate | vimuktamevaṃ jñānadarśanaṃ
bhavati-kṣīṇā me jāti:, uṣitaṃ brahmacaryam, kṛtaṃ karaṇīyam | nāparamasmādbhavaṃ prajānāmīti ||
asmin khalu dharmaparyāye bhāṣyamāṇe teṣāṃ sahajātakānāṃ virajo vigatamalaṃ dharmeṣu
dharmacakṣurutpannam | bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni
bhadanta guptikena karmāṇi kṛtāni, yenāsya śarīramevaṃ bībhatsavyādhibahulaṃ durgandhaṃ saṃvṛttam |
kiṃ karma kṛtaṃ yena tīkṣṇaniśitabuddhi: saṃvṛtta:, pravrajya cārhattvaṃ sākṣātkṛtamiti | bhagavā-
nāha-guptikenaiva bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi 
pariṇatapratyayāni oghavatpratyupasthitānyavaśyaṃbhāvīni | guptikena karmāṇi kṛtānyupacitāni |
@249
ko’nya: pratyanubhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante,
nābdhātau, na tejodhātau, na vāyudhātau, api tūpātteṣveva skandhadhātvāyataneṣu karmāṇi
kṛtāni vipacyante śubhānyaśubhāni ca |
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1||
bhūtapūrvaṃ bhikṣavo’tīte’dhvani vārāṇasyāṃ nagaryāmanyatama: śreṣṭhī | sa dvitīyaśreṣṭhinā
sārdhaṃ viruddha: | tatastena rājā prabhūtaṃ dhanaṃ dattvā vijñāpita:-deva ayaṃ śreṣṭhī aparādhika:,
kriyatāmasya daṇḍanigraha iti | tato rājñā tasyaivānujñāta: | tenāsau svagṛhamānīya latābhi-
stāḍita: | tato rudhirāvasiktaśarīrasya prabhūtaṃ tīkṣaṇaṃ ca viṣacūrṇaṃ dattvoptam, yenāsya
taccharīramekaghanaṃ māṃsapiṇḍavadavasthitam | tatastasya śreṣṭhino vayasyakai: śrutam-yathā tenaivaṃvidhaṃ
karma kṛtamiti | tatastai: sametairbhūtvā {1. The gap may be filled by upakaraṇaviśeṣai:.} * * yairūpakaraṇaviśeṣaistasmādvyādhe: parimocita: |
tato’sau tenaiva ca saṃvegena gṛhānniṣkramya pravrajita: | tena anācāryakeṇa saptatriṃśadbodhi-
pakṣyān dharmān bhāvayitvā pratyekā bodhi: sākṣātkṛtā | tato’sya cittamutpannam-bahvanena
śreṣṭhinā matsaṃtāpādapuṇyaṃ prasūtam | yannavahamenaṃ gatvā saṃvejayeyamiti | tatastasyāgrato gatvā
upari vihāyasamabhyudgamya vicitrāṇi prātihāryāṇi vidarśayitumārabdha: | āśu pṛthagjanā-
nāmṛddhirāvarjanakarī | sa mūlanikṛtta iva druma: pādayornipatya kṛtakarapuṭo bhagavantaṃ vijñāpa-
yati-avatara, avatara mahādakṣiṇīya, kṛtāparādho’haṃ tavāntike, tvāmeva niśritya puna:
pratyupasthāsyāmīti | tenāsau pratyekabuddha: kṣamāpayitvā piṇḍakena pratipādya paṭenācchādita: |
praṇidhānaṃ ca kṛtam-yanmayā krodhābhibhūtena tavāparādha: kṛta:, mā asya karmaṇo vipākaṃ
pratyanubhaveyam | yanmayā satkāra: kṛta: anenaivaṃvidhānāṃ guṇānāṃ lābhī syām, prativiśiṣṭataraṃ
cāta: śāstāramārāgayeyamiti ||
bhagavānāha-kiṃ manyadhve bhikṣavo yo’sau tena kālena tena samayena śreṣṭhī āsīt, ayaṃ
sa guptika: | tasya karamaṇa: prabhāvātpañca janmaśatāni kaśābhistāḍyamāna: kālaṃ kṛtavān |
tenaiva hetunā ayamevaṃvidha āśraya āsādita: | bhūya: kāśyape bhagavati sahajātakairvayasyakai: 
sārdhaṃ pravrajita āsīt | tatraibhirbrahmacaryavāsa: paripālita: | tenedānīmarhattvaṃ sākṣātkṛtam |
iti hi bhikṣava ekāṇakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:,
vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni karmāṇyapāsya vyatimiśrāṇi
ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||
idamavocadbhagavān | āttamanasaste bhikṣavo bhagavato bhāṣitamabhyanandan ||
@250
97 virūpa: |
buddho bhagavān satkṛto gurukṛto mānita: pūjito rājabhī rājamātrairdhanibhi: paurai:
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho-
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya-
bhaiṣajyapariṣkārāṇāṃ saśrāvakasaṃgha: śrāvastyāṃ viharati jetavane anāthapiṇḍadasyārāme |
{1. The name of the town is wanting in Mss. Tibatan translation-
gives no help.} * * * anyatamo gṛhapatirāḍhyo mahādhano mahābhogo vistīrṇaviśālaparigraho vaiśravaṇa-
dhanasamudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ 
krīḍati ramate paricārayati | tasya krīḍato ramamāṇasya paricārayata: patnī āpannasattvā
saṃvṛttā | sā aṣṭānāṃ vā navānāṃ vā māsānāmatyayātprasūtā | dārako jāta: | jātamātrasya
sarvaśarīraṃ vikṛtisphuṭaṃ pravṛttam | durvarṇo durdarśano’ṣṭādaśabhirdoṣavarṇakai: samanvāgata: sa
dārako bhūta: | tasya mātāpitarau sarvāṅgaṃ durvarṇaṃ durdarśanaṃ vikṛtarūpaṃ dṛṣṭvā cintāparau
vyavasthitau | tasya jātau jātimahaṃ kṛtvā nāmadheyaṃ vyavasthāpyate-kiṃ nāma bhavatu dārakasya ?
jñātaya ūcu:-yasmādayaṃ jātamātra evaṃ vikṛtarūpa: tasmādbhavatu dārakasya virūpa iti nāma ||
yadā mahān saṃvṛttastadā tasya lajjayā mahān saṃkoco jāta: | kutrānyatra gami-
ṣyāmi, kva tiṣṭhāmi, iti vicārya sujīrṇodyānaṃ jagāma | atha bhagavān mahāśrāvakaparivṛta:
sujīrṇodyānaṃ gata: | sa bhagavantaṃ dṛṣṭvā jehrīyamāṇa itaścāmutaśca palāyitumārabdha: | tato
bhagavatā ṛddhyā tathādhiṣṭhito yanna śaknoti palāyitum | tato bhagavān saha śrāvakairnirodha-
samāpattiṃ samāpanna: | tato nirodhādvyutthāya virūpamātmānaṃ nirmitavān | nirmāya śarāvaṃ
bhojanapūrṇamādāya virūpamāgataṃ dṛṣṭvā harṣajāta āmantritavān-ehi sahāyaka, kuta āgamiṣyate,
tiṣṭha, ubhāvapi sahitau vatsyāva iti | tato’sya bhagavatā bhojanaṃ dattam | prīṇitendriyaśca
saṃvṛtta: | tato bhagavatā ātmā svaveṣeṇa sthāpita: | tato virūpo buddhaṃ bhagavantaṃ dṛṣṭvā katha-
yati-abhirūpatarastvamidānīṃ saṃvṛtta: | kasya karmaṇa: prabhāvāditi | bhagavānāha-vidyā me
asti cittaprasādajananī nāmnā, tasyā eṣa prabhāva iti | tatastena bhagavato’ntike cittaṃ 
prasāditam, teṣāṃ ca mahāśrāvakāṇāmālayasamāpannānām | tato’sya lakṣmī: prādurbhūtā |
pravrajya cārhattvaṃ sākṣātkṛtamiti ||
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta
virūpeṇa karmāṇi kṛtāni, yenaivaṃ durvarṇo durdarśano’ṣṭādaśabhirdaurvarṇikadoṣai: samanvāgata: |
pravrajya cārhattvaṃ sākṣātkṛtamiti | bhagavānāha-virūpeṇaiva bhikṣava: pūrvamanyāsu jātiṣu karmāṇi
kṛtānyupacitāni labdhasaṃbhārāṇi pariṇatapratyayāni oghavatpratyupasthitānyavaśyaṃbhāvīni |
@251
virūpeṇaiva karmāṇi kṛtānyupacitāni | ko’nya: pratyanubhaviṣyati ? na bhikṣava: karmāṇi kṛtā- 
nyupacitāni bāhye pṛthivīdhātau vipacyante, nābdhātau, na tejodhātau, na vāyudhātau, api 
tūpātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca | 
na praṇaśyanti karmāṇi kalpakoṭiśatairapi |
sāmagrīṃ prāpya kālaṃ ca phalanti khalu dehinām ||1|| 
bhūtapūrvaṃ bhikṣavo’tīte’dhvani puṣyo nāma samyaksaṃbuddho loka udapādi vidyācaraṇa- 
saṃpanna: sugato lokavidanuttara: puruṣadamyasārathi: śāstā devamanuṣyāṇāṃ buddho bhagavān | 
so’pareṇa samayenānyatamāṃ rājadhānīmupaniśritya viharati | atha puṣya: samyaksaṃbuddha: samanvā- 
hartuṃ pravṛtta: | paśyati tasmin kāle dvau bodhisatvau saṃnikṛṣṭau-bhagavāñchākyamunirmaitreyaśca | 
maitreyasya svasaṃtati: paripakvā, śāsturvaineyā aparipakvā: | śākyamunestu svasaṃtatiraparipakvā, 
vaineyā: paripakvā: | atha puṣya: samyaksaṃbuddha: śākyamunerbodhisattvasya saṃtatiparipācanārthaṃ 
himavantaṃ parvatamabhiruhya ratnaguhāṃ praviśya paryaṅkaṃ baddhvā tejodhātuṃ samāpanna: | tasmiṃśca kāle 
śākyamunirbodhisattva: phalamūlānāmarthe himavantaṃ parvatamabhirūḍha: | sa itastataścañcūryamāṇo 
dadarśa puṣyaṃ samyaksaṃbuddhaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanai- 
rvirājitagātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | 
sahadarśanāccānena tathāvidhaṃ cittasamādhānaṃ samāsāditam, yadekapādena sapta rātriṃdivāni 
ekayā gāthayā stutavān- 
na divi bhuvi vā nāsmiṃlloke na vaiśravaṇālaye 
na maru{1. marubhavane, in the dwellings of gods (maru=maruta:)}bhavane divye sthāne na dikṣu vidikṣu vā | 
caratu vasudhāṃ sphītāṃ kṛtsnāṃ saparvatakānanāṃ 
puruṣavṛṣabhāstyanyastulyo mahāśramaṇastava ||2|| 
atha puṣya: samyaksaṃbuddha: paripakvasaṃtatiṃ śākyamuniṃ bodhisattvaṃ dṛṣṭvā sādhukāra- 
madāt-sādhu sādhu satpuruṣa | 
anena balavīryeṇa saṃpannena dvijottama | 
nava kalpā: parāvṛttā: saṃstutyādya tathāgatam ||3|| 
tato bhagavān maheśākhyābhirdevatābhi: parivṛta: tasyāṃ guhāyāṃ sthita: | tatra guhā- 
nivāsinī devatā alpeśākhyatvānna śaknoti tāṃ guhāṃ samabhiroḍhum | tato vikṛtanayanā bhūtvā 
bhagavantaṃ bhīṣayate | yadā suciramapi bhīṣayamāṇā na śaknoti bhagavato’pakāraṃ kartum, tadā 
tayā prasādo labdha:-śobhano’yamṛṣi: siddhavrataśceti | tata: sā udāraṃ rūpamabhinirmāya bhagavata: 
pādayornipatya kṣamāpayitvā piṇḍakena pratipāditavatī || 
@252
bhagavānāha-kiṃ manyadhve bhikṣavo yo'sau tena kālena tena samayena guhānivāsinī 
devatā babhūva, ayaṃ virūpa: sa: | tasya karmaṇo vipākena saṃsāre’nantaṃ du:khamanubhūtavān | 
idānīmapi tenaiva hetunā virūpa: saṃvṛtta: | yadanena paścāccittaṃ prasāditam, tenāsya apagatā 
alakṣmī:, lakṣmī: prādurbhūtā | prādurbhūtā |pravrajya cārhattvaṃ sākṣātkṛtam  | iti hi bhikṣava ekāntakṛṣṇānāṃ 
karmaṇāmekāntakṛṣṇo vipāka:, ekāntaśuklānamekāntaśukla:, vyatimiśrāṇāṃ vyatimiśra: | 
tasmāttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva 
karmasvābhoga: karaṇīya: | ityevaṃ vo bhikṣava: śikṣitavyam || 
idamavocadbhagavān | āttamanasaste bhikṣavo bhagavato bhāṣitamabhyanandan || 
98 gaṅgika: | 
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho- 
ragābhyarcito buddho bhagavān jñāto jñāto mahāpuṇyo lābhī cīvarapiṇḍapātaśayanāsanaglānapratyaya- 
bhaiṣajyapariṣkārāṇāṃ saśrāvakasaṃgha: vārāṇasīṃ nagarīmupaniśritya viharati ṛṣipatane mṛgadāve | 
vārāṇasyāmanyatamo gṛhapatirāḍhyo mahādhano mahābhogo vistīrṇaviśālaparigraho vaiśravaṇadhana- 
samudito vaiśravaṇadhanapratispardhī | tena sadṛśātkulātkalatramānītam | sa tayā sārdhaṃ krīḍati 
ramate paricārayati | tasya krīḍato ramamāṇasya paricārayato na putrid# na duhitā | sa kare 
kapolaṃ datvā cintāparo vyavasthita:-anekadhanasamuditaṃ me gṛham, na me putro na duhitā | 
mamātyayātsarvasvāpateyamaputrakamiti kṛtvā rājavidheyaṃ bhaviṣyatīti | sa śramaṇa(1  Mss. read kṛpaṇa agter brāhmaṇa which Speyer has omitted as being superfluous here.)brāhmaṇanaimittika- 
suhṛtsaṃbandhibāndhavairucyate-devatārādhanaṃ kuruṣveti | so’putra: putrābhinandī śivavaruṇakubera- 
śakrabrahmādīnanyāṃśca devatāviśeṣānāyācate | tadyathā-ārāmadevatāścatvaradevatā: śṛṅgāṭaka- 
devatā: | sahajā: sahadhārmikā nityānubaddhā api devatā āyācate sma | asti caiṣa loke 
pravādo yadāyācanaheto: putrā jāyante duhitaraśceti | tacca naivam | yadyevamabhaviṣyadekaikasya 
putrasahasramabhaviṣyattadyathā rājña ścakravartina: | api tu trayāṇāṃ sthānānāṃ saṃmukhībhāvātputrā 
jāyante duhitaraśca | katameṣāṃ trayāṇām ? mātāpitarau raktau bhavata: saṃnipatitau, mātā ca 
kalyā bhavati ṛtumatī, gandharvaśca pratyupasthito bhavati | eṣāṃ trayāṇāṃ sthānānāṃ saṃmukhī- 
bhāvātputrā jāyante duhitaraśceti || 
sa caivamāyācanaparastiṣṭhati | anyatamaśca sattvo’nyatamasmātsattvanikāyāccyutvā tasya 
prajāpatyā: kukṣimavakrānta: | pañcāveṇikā dharmā ekatye paṇḍitajātīye mātṛgrāme | katame 
@253
pañca ? raktaṃ puruṣaṃ jānāti viraktaṃ jānāti | kālaṃ jānāti ṛtuṃ jānāti | garbhamavakrāntaṃ 
jānāti | yasya sakāśādgarbho’vakrāmati taṃ jānāti | dārakaṃ jānāti dārikāṃ jānāti | 
saceddārako bhavati, dakṣiṇaṃ kukṣiṃ niśritya tiṣṭhati | saceddārikā bhavati, vāmaṃ kukṣiṃ niśritya 
tiṣṭhati | sā āttamanāttamanā: svāmina ārocayati-diṣṭyā āryaputra vardhase | āpanna- 
sattvāsmi saṃvṛttā | yathā ca me dakṣiṇaṃ kukṣiṃ niśritya tiṣṭhati, niyataṃ dārako bhaviṣya- 
tīti | so’pyāttamanāttamanā: pūrvakāyamabhyunnamayya dakṣiṇaṃ bāhumabhiprasāryodānamudānayati- 
apyevāhaṃ cirakālābhilaṣitaṃ putramukhaṃ paśyeyam | jāto me syānnāvajāta: | kṛtyāni me 
kurvīta | bhṛta: prati bibhṛyāt | dāyādyaṃ pratipadyeta | kulavaṃśo me cirasthitika: syāt | 
asmākaṃ cāpyatītakālagatānāmalpaṃ vā prabhūtaṃ vā dānāni dattvā puṇyāni kṛtvā mama nāmnā 
dakṣiṇāmādekṣyate-idaṃ tayoryatratatropapannayorgacchatoranugacchatviti | āpannasattvāṃ caināṃ 
viditvā upariprāsādatalagatāmayantritāṃ dhārayati śīte śītopakaraṇairuṣṇe uṣṇopakaraṇairvaidya- 
prajñaptairāhārairnātitiktairnātyamlairnātilavaṇairnātimadhurairnātikaṭukairnātikaṣāyaistiktāmlalavaṇamadhura- 
kaṭukakaṣāyavivarjitairāhārai: | hārārdhahāravibhūṣitagātrīmapsarasamivanandanavanavicāriṇīṃ mañcā- 
nmañcaṃ pīṭhātpīṭhamanavatarantīmadharāṃ bhūmim | na cāsyā: kiṃcidamanojñaśabda śravaṇaṃ yāvadeva garbhasya 
paripākāya | sā aṣṭānāṃ vā navānāṃ vā māsānāmatyayātprasūtā | dārako jāto abhirūpo 
darśanīya: prāsādika: sarvāṅgapratyaṅgopeta: | tasya jātau jātimahaṃ kṛtvā gaṅgika iti nāma 
kṛtam | gaṅgiko dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ 
dvābhyāṃ maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhirunnīyate vardhyate 
kṣīreṇa dadhnā navanītena sarpiṣā sarpimaṇḍenānyaiścottaptottaptairupakaraṇaviśeṣai: | āśu vardhate 
hradasthamiva paṅkajam ||
sa ca nirbhedabhāgīyai: kuśalamūlai: samanvāgato gṛhāvāse nābhiramate | sa mātā- 
pitarau pādayornipatya vijñāpayati-amba tāta anujānītaṃ mām, bhagavacchāsane pravrajiṣyā- 
mīti | tato’sya mātāpitarāvekaputraka iti kṛtvā nānujānīta: | tato gaṅgikasya buddhirutpannā- 
durlabho manuṣyapratilābha:, durlabhaśca tathāgataprādurbhāva, tathendriyasaṃpadapi durlabhā | ko me 
upāyo bhavedyadahaṃ bhagavacchāsane pravrajeyamiti | tasyaitadabhavat-yannvahaṃ praṇidhānaṃ kṛtvā 
ātmānamātmanā jīvitādvyaparopayeyam, yathā manuṣyatvamāsādya laghu ladhveva pravrajeyamiti  | 
tenaivaṃ vicintya viṣaṃ bhakṣitam, na ca kālaṃ karoti | agnau patita:, parvatādātmānamutsṛṣṭa- 
vān, nadyāṃ cārakāyāṃ patita:, tatrāpi kālaṃ na karoti | tasya buddhirutpannā-ka upāya: 
syādyena kālaṃ kuryāmiti | tasyaitadabhavat-sarvathāyaṃ rājā ajātaśatruścaṇḍo rabhasa: karkaśa: 
sāhasikaśca | yannvahamasya gṛhe rātrau saṃdhiṃ chindyāmiti | sa rājagṛhaṃ nagaraṃ gatvā rātrau 
saṃprāptāyāṃ bhagne cakṣuṣpathe saṃdhimārabdhaśchettum | tato rakṣibhirjīvagrāhaṃ gṛhītvā rājño’jāta- 
śatrorupanīta:-ayaṃ deva cauro duṣṭo’pakārī ca, yo rājakule rātrau saṃdhiṃ chindatīti | 
@254
tato rājñā aparādhika iti kṛtvā vadhya utsṛṣṭa: | tato vadhyaghātairnīlāmbaravasanai: karavīra- 
mālāsaktakaṇṭheguṇa udyataśastrapāṇibhī rathyāvīthīcatvaraśṛṅgāṭakeṣu śrāvaṇāmukheṣvanuśrāvya 
dakṣiṇena nagaradvāreṇa niṣkāsya śītavanaṃ śmaśānaṃ nīyate | sa nīyamānastān vadhyaghātānāha- 
śīghraṃ śīghraṃ bhavanto gacchantu, mā kadācidrājñaścittasyānyathātvaṃ syāditi | tato vadhyaghātaireṣā
pravṛttī rājño niveditā | tato rājñā pratinivartya pṛṣṭa:-ko heturyattvamiṣṭaṃ jīvitaṃ parityaktu- 
micchasīti | tena sa vṛttānto vistareṇa rājñe samākhyāta: | tato rājā ajātaśatru: 
kadambapuṣpavadāhṛṣṭaromakūpa: sāśrukaṇṭho rudanmukha udānamudānayati-aho suparipakvā asya 
buddhisaṃtati:, svavagata: saṃsāradoṣa:, supratilabdhā śraddhāsaṃpat, yatra nāmāyaṃ pravrajyāheto- 
ridmiṣṭaṃ jīvitaṃ parityaktuṃ vyavasita: | tato rājñā samāśvāsyokta:-putraka ahaṃ prabhuste 
jīvitasya | gacchedānīṃ bhagavacchāsane pravrajeti | sa rājñotsṛṣṭo bhagavacchāsane pravrajita: | 
tena yujyamānena ghaṭamānena vyāyacchamānena idameva pañcagaṇḍakaṃ saṃsāracakraṃ calācalaṃ viditvā 
sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣā- 
tkṛtam | arhan saṃvṛtta: traidhātukavītarāga: samaloṣṭakāñcana ākāśapāṇitalasamacitto vāsī- 
candanakalpo vidyāvidāritāṇḍakośo vidyābhijñāpratisaṃvitprāpto bhavalābhalobhasatkāra- 
parāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: || 
tatra bhagavān bhikṣūnāmantrayate sma-eṣo’gro me bhikṣavo bhikṣūṇāṃ mama śrāvakāṇāṃ 
śraddhāpravrajitānāṃ yaduta gaṅgiko vārāṇaseya: śreṣṭhiputra iti || 
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta 
gaṅgikena karmāṇi kṛtāni yeṣāṃ vipākānnāgni: kāye’(1 avakāśati, has hold of.|| )vakāśati , n aviṣam, na ca śastram, 
nodakena kālaṃ karoti, arhattvaṃ cānena prāptam | bhagavānāha-gaṅgikenaiva bhikṣava: pūrvamanyāsu 
jātiṣu karmāṇi kṛtānyupacitāni labdhasaṃbhārāṇi pariṇatapratyayāni oghavatpratyupasthitā- 
nyavaśyaṃbhāvīni | gaṅgikena karmāṇi kṛtānyupacitāni | ko’nya: pratyanubhaviṣyati ? na bhikṣava: 
karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau, na 
vāyudhātau, api tūpātteṣveva skandhadhātvāyataneṣu karmāṇi kṛtāni vipacyante śubhā- 
nyaśubhāni ca | 
na praṇaśyanti karmāṇi kalpakoṭiśatairapi | 
sāmagrīṃ prāpya kālaṃ ca phalanti khalu dehinām ||1|| 
bhūtapūrvaṃ bhikṣavo’tīte’dhvani vārāṇasyāṃ nagaryāmanyatama: śmaśānamoṣako mātaṅga: | 
yāvattena pānthān hatvā bhāṇḍamāsāditam | tatastasya pṛṣṭhatastaskarā: pradhāvitā: | yāva- 
danyatamasmin śmaśāne pratyekabuddho nirodhasamāpattiṃ samāpanna: | tato’sau śmaśānamoṣako 
@255
mātaṅgastasya purastādbhāṇḍamapasṛjya tatraiva nilīna: | tataste taskarā: pratyekabuddhaṃ dṛṣṭvā 
asyārabdhā: kṣeptuṃ śastramagniṃ ca | na cāsya cīvarakarṇakamapi śaknuvanti cālayitum, yasmā- 
dasau nirodhasamādhiṃ samāpanna: | yadā te taskarā: śrāntā: prakrāntā:, tadā sa pratyekabuddha: 
krameṇa samādhivyutthita: | tatastena śmaśānamoṣakeṇa mātaṅgena taṃ pratyekabuddhaṃ piṇḍakena 
pratipādya praṇidhānaṃ kṛtam-ahamapyevaṃvidhānāṃ guṇānāṃ lābhī syām, yathā cāyamaparopakrama: | 
evamahamapi yatra yatra jāyeya, tatra tatrāparopakrama: syām, prativiśiṣṭataraṃ cāta: śāstāra- 
mārāgayeyaṃ mā virāgayeyamiti || 
bhagavānāha-kiṃ manyadhve bhikṣavo yo’sau tena kālena tena samayena śmaśānamoṣako 
mātaṅga:, ayaṃ sa gaṅgika: | bhūya: kāśyape bhagavati pravrajito babhūva | tatrānena brahmacaryavāsa: 
paripālita: | tenedānīmarhattvaṃ sākṣātkṛtam | iti hi bhikṣava ekāntakṛṣṇānāṃ karmaṇāmekānta- 
kṛṣṇo vipāka:, ekāntaśuklānāṃ karmaṇāmekāntaśukla:, vyatimiśrāṇāṃ vyatimiśra: | tasmāttarhi 
bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: 
karaṇīya: | ityevaṃ vo bhikṣava: śikṣitavyam || 
idamavocadbhagavān | āttamanasaste bhikṣavo bhagavato bhāṣitamabhyanandan || 
99 dīrghanakha: | 
buddhau bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho- 
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya- 
bhaiṣajyapariṣkārāṇāṃ saśrāvakasaṃgho rājagṛhamupaniśritya viharati veṇuvane kalandakanivāpe | 
tena khalu samayena nāladagrāmake tiṣyo nāma brāhmaṇa: | tena śārī nāma dārikā māṭhara- 
sakāśāllabdhā | yadā śāriputra: śārīkukṣimavakrānta:, tadā bhrātrā saha dīrghanakhena vi(1 Speyer has added the word vivādaṃ by conjecture to give a 
suitable sense to the phrase.)vādaṃ 
kurvantī nigrahasthānaṃ prāpayati | * * * * * * *{2. The missing portion relates to 
dīrganakha repenting for his defeat at the hands of his sister, and decides
to stay at another place.} | tato dīrghanakhena 
dakṣiṇāpathaṃ gatvā bahūni śāstrāṇyadhītāni || 
yāvatkrameṇa śāriputro jāta: | tena dviraṣṭavarṣeṇaindraṃ vyākaraṇamadhītam, sarvavādinaśca
nigṛhītā: | so’nupūrveṇa bhagavata: śāsane pravrajita: | yāvaddīrghanakhena pravrājakena śrutam- 
bhāgineyena te sarve tīrthakarā nigṛhītā: | idānīṃ śramaṇagautamasya śiṣyatvamabhyupagata iti | 
@256
śrutvā cāsya mahatī paribhavasaṃjñā utpannā, sarvaśāstreṣu cāsya anaiṣṭhikasaṃjñā utpannā | tata: 
karmaśo rājagṛhamanuprāpta: || 
tasmiṃśca samaye bhagavānpratisaṃlayanādvyutthāya catasṛṇāṃ parṣadāṃ madhuramadhuraṃ dharmaṃ deśa- 
yati kṣaudraṃ madhvivāneḍakam | śāriputro’pi bhagavata: purastātsthito’bhūd vyajanaṃ gṛhītvā 
bhagavantaṃ vījayan | atha dadarśa dīrghanakhaparivrājako bhagavantamardhacandrākāreṇopaviṣṭaṃ dharmaṃ 
deśayantam, śāriputraṃ ca vyajanavyagrahastaṃ bhagavantaṃ vījayamānam | dṛṣṭvā ca punarbhagavantamida- 
mavocat-sarvaṃ me bho Gautama na kṣamata iti | bhagavānāha-eṣāpi te agnivaiśyāyana dṛṣṭirna 
kṣamate, yeyaṃ dṛṣṭi:-sarvaṃ me na kṣamata iti | eṣāpi me bho Gautama dṛṣṭirna kṣamate, yeyaṃ me 
dṛṣṭi:-sarvaṃ me na kṣamata iti | api tu te agnivaiśyāyana evaṃ jānato’syāśca dṛṣṭe: prahāṇaṃ 
bhaviṣyati pratinisargo vāntībhāva:, anyasyāśca dṛṣṭerapratisaṃdhiranupādānamaprādurbhāva: ? api me 
bho gautama evaṃ jānata evaṃ paśyato’syāśca dṛṣṭe: prahāṇaṃ bhaviṣyati pratinisargo vāntībhāva: 
anyasyāśca dṛṣṭerapratisaṃdhiranupādānamaprādurbhāva: | bahujanena te agnivaiśyāyana na saṃsyandi- 
ṣyati | {1 A portion of the argument is lost.} * * * * *  ima ucyante tanubhyastanutarā: | loke traya ime agnivaiśyāyana 
dṛṣṭisaṃniśrayā: | katame traya: ? ihāgnivaiśyāyana eka evaṃdṛṣṭirbhavati evaṃvādī-sarvaṃ me 
kṣamata iti | punaraparamihaika evaṃdṛṣṭirbhavati evaṃvādī-sarvaṃ me na kṣamata iti | punarapara- 
meka evaṃdṛṣṭirbhavati evaṃvādī-ekaṃ me kṣamate, ekaṃ na me kṣamata iti | tatrāgnivaiśyāyana yeyaṃ 
dṛṣṭi: sarvaṃ me kṣamata iti, iyaṃ dṛṣṭi: saṃrāgāya saṃvartate nāsaṃrāgāya, saṃdveṣāya nāsaṃdveṣāya, 
saṃmohāya nāsaṃmohāya, saṃyogāya, nāsaṃyogāya, saṃkleśāya na vyavadānāya, saṃcayāya nāpacayāya, 
abhinandanāyopādānāya adhyavasānāya saṃvartate | tatrāgnivaiśyāyana yeyaṃ dṛṣṭi:-sarvaṃ me na 
kṣamata iti, iyaṃ dṛṣṭi: asaṃrāgāya saṃvartate na saṃrāgāya, asaṃdveṣāya na saṃdveṣāya, asaṃmohāya na 
saṃmohāya, visaṃyogāya na saṃyogāya, vyavadānāya na saṃkleśāya, asaṃcayāya na saṃcayāya | ana- 
bhinandanāyānupādānāya anadhyavasānāya saṃvartate | tatra yeyaṃ dṛṣṭi:-ekaṃ me kṣamate, ekaṃ me 
na kṣamata iti, yattāvadasya kṣamate, tatsaṃrāgāya saṃdveṣāya saṃmohāya saṃyogāya saṃkleśāya, na 
vyavadānāya nāpacayāya | abhinandanāyopādānāya adhyavasānāya saṃvartate | yadasya na 
kṣamate, tadasaṃrāgāya saṃvartate na saṃrāgāya, asaṃdveṣāya na saṃdveṣāya, asaṃmohāya na saṃmohāya, 
asaṃyogāya na saṃyogāya, vyavadānāya na saṃkleśāya, apacayāya na saṃcayāya | anabhinanda- 
nāyānupādānāya anadhyavasānāya saṃvartate || 
tatra śrutavānāryaśrāvaka idaṃ pratisaṃśikṣate-ahaṃ caivaṃdṛṣṭi: syām, evaṃvādī-sarvaṃ 
me kṣamate | dvābhyāṃ me sārdhaṃ syādvigraha: syādvivāda: | yaśca evaṃdṛṣṭirevaṃvādī-sarvaṃ me na 
kṣamata iti, yaśca evaṃdṛṣṭirevaṃvādī-ekaṃ me kṣamate ekaṃ me na kṣamata iti | vigrahe sati 
vivāda:, vivāde sati vihiṃsā | iti sa tāṃ savigrahāṃ savivādāṃ savihiṃsāṃ ca samanu- 
@257
paśyannimāṃ ca dṛṣṭiṃ pratinisṛjati, anyāṃ ca dṛṣṭiṃ nopādatte | evamasyāśca dṛṣṭe: prahāṇaṃ 
bhavati pratinisargo vāntībhāva:, anyasyāśca dṛṣṭerapratisaṃdhiranupādānamaprādurbhāva: || 
{1 The entire para is wanting in Mss., but is restored by Speyer,} tatra śrutavānāryaśrāvaka idaṃ pratisaṃśikṣate-ahaṃ cedevaṃdṛṣṭi: syāmevaṃvādī-sarvaṃ me 
na kṣamata iti, dvābhyāṃ me sārdhaṃ syādvigraha:, syādvivāda: | yaśca evaṃdṛṣṭirevaṃvādī-sarvaṃ me 
kṣamata iti, yaśca evaṃdṛṣṭirevaṃvādī-ekaṃ me kṣamate, ekaṃ me na kṣamata iti | vigrahe sati vivāda:, 
vivāde sati vihiṃsā, iti sa tāṃ savigrahāṃ savivādāṃ savihiṃsāṃ ca samanupaśyannimāṃ 
ca dṛṣṭiṃ pratinisṛjati, anyāṃ ca dṛṣṭiṃ nopādatte | evamasyāśca dṛṣṭe: prahāṇaṃ bhavati 
pratinisargo vāntībhāva: | anyasyāśca dṛṣṭerapratisaṃdhiranupādānamaprādurbhāva: || 
tatra śrutavānāryaśrāvaka idaṃ pratisaṃśikṣate-ahaṃ cedevaṃdṛṣṭi: syāmevaṃvādī-ekaṃ me 
kṣamate, ekaṃ me na kṣamata iti, dvābhyāṃ me sārdhaṃ syādvigraha:, syādvivāda: | yaścaivaṃdṛṣṭirevaṃvādī- 
sarvaṃ me kṣamata iti , yaśca evaṃdṛṣṭirevaṃvādī-sarvaṃ me na kṣamate iti | vigrahe sati vivāda:, 
vivāde sati vihiṃsā, iti sa tāṃ savigrahāṃ savivādāṃ savihiṃsāṃ ca samanupaśyannimāṃ ca 
dṛṣṭiṃ pratinisṛjati, anyāṃ ca dṛṣṭiṃ nopādatte | evamasyāśca dṛṣṭe: prahāṇaṃ bhavati pratinisargo
vāntībhāva: | anyasyāśca dṛṣṭerapratisaṃdhiranupādānamaprādurbhāva:|| 
ayaṃ khalvagnivaiśyāyana kāyo rūpī audārikaścāturmahābhūtika iti āryaśrāvakeṇa 
abhīkṣṇamudayavyayānudarśinā vihartavyam, virāgānudarśinā pratinisargānudarśinā vihartavyam | 
yatrāryaśrāvakasya abhīkṣṇamudayavyayānudarśino viharata:, yo’sya bhavati kāye kāyacchanda: 
kāyasneha: kāyapremā kāyālaya: kāyaviṣakti: kāyādhyavasānam, taccāsya cittaṃ na paryādāya 
tiṣṭhati || 
tisra imā agnivaiśyāyana vedanā: | katamāstisra: ? sukhā du:khā adu:khāsukhā ca | 
yasmin samaye śrutavānāryaśrāvaka: sukhāṃ vedanāṃ vedayate, dve asya vedane tasmin samaye niruddhe 
bhavata:-du:khā ca adu:khāsukhā ca | sukhāmeva ca tasmin samaye āryaśrāvako vedanāṃ 
vedayate | sukhāpi ca vedanā anityā nirodhadharmiṇī | yasmin samaye āryaśrāvako du:khāṃ 
vedanāṃ vedayate, dve asya vedane tasmin samaye niruddhe bhavata:, sukhā adu:khāsukhā ca | 
du:khāmeva ca tasmin samaye āryaśrāvako vedanāṃ vedayate | du:khāpi vedanā anityā nirodha- 
dharmiṇī | yasmin samaye āryaśrāvako adu:khāsukhāṃ vedanāṃ vedayate, dve asya vedane tasmin samaye 
niruddhe bhavata:-sukhā du:khā ca | adu:khāsukhāmeva ca tasmin samayeāryaśrāvako vedanāṃ 
vedayate | adu:khāsukhāpi vedanā anityā nirodhadharmiṇī | tasyaivaṃ bhavati-imā vedanā: 
kiṃnidānā: kiṃsamudayā: kiṃjātīyā: kiṃprabhāvā iti ? imā vedanā sparśanidānā: 
sparśasamudayā: sparśajātīyā: sparśaprabhāvā: | tasya sparśasya samudayāttāstā vedanā: samuda- 
@258
yante, tasya sparśasya nirodhāttāstā vedanā nirudhyante, vyupaśāmyanti śītībhavanti astaṃ 
gacchanti | sa yāṃ kāṃcidvedanāṃ vedayate sukhāṃ vā du:khāṃ vā adu:khāsukhāṃ vā, tāsāṃ 
vedanānāṃ samudayaṃ cāstaṃgamaṃ cāsvādaṃ cādīnavaṃ ca ni:saraṇaṃ ca yathābhūtaṃ prajānāmīti, 
tasya vedanānāṃ samudayaṃ cāstaṃgamaṃ cāsvādaṃ cādīnavaṃ ca ni:saraṇaṃ ca yathābhūtaṃ prajānata 
utpannāsu vedanāsvanityatānudarśī viharati, vyayānudarśī virāgānudarśī nirodhānudarśī 
pratisargānudarśī | sa kāyaparyantikāṃ vedanāṃ vedayamāna: kāyaparyantikāṃ vedanāṃ vedaya iti 
yathābhūtaṃ prajānāti | jīvitaparyantikāṃ vedanāṃ vedayamāno jīvitaparyantikāṃ vedanāṃ vedaya 
iti yathābhūtaṃ prajānāti | bhedācca kāyasyordhvaṃ jīvitaparyādānādihaivāsya sarvāṇi vedanāni 
apariśeṣaṃ nirudhyante apariśeṣamastaṃ parikṣayaṃ paryādānaṃ gacchanti | tasyaivaṃ bhavati-sukhāmapi 
vedanāṃ vedayato bheda: kāyasya bhaviṣyati | eṣa evānto du:khasya | du:khāmapi, adu:khāsukhāmapi 
vedanāṃ vedayato bheda: kāyasya bhaviṣyati | eṣa evānto du:khasya | sa sukhāmapi vedanāṃ vedayate, 
visaṃyukto vedayate, na saṃyukta: | du:khāmapi adu:khāsukhāmapi vedanāṃ vedayate, visaṃyukto 
vedayate, na saṃyukta: | kena visaṃyukta: ? visaṃyukto rāgeṇa dveṣeṇa mohena, visaṃyukto jāti- 
jarāmaraṇaśokaparidevadu:khadaurmanasyopāyāsai:, visaṃyukto du:khāditi vadāmi || 
tena khalu samayena āyuṣmāñśāriputror’dhamāsopasaṃpanno bhagavata: pṛṣṭhata: sthito’bhūd 
vyajanaṃ gṛhītvā bhagavantaṃ vījayan | athāyuṣmata: śāriputrasyaitadabhavat-bhagavāṃsteṣāṃ dharmāṇāṃ 
prahāṇameva varṇayati, virāgameva nirodhameva pratini:sargameva varṇayati | yannvahaṃ teṣāṃ teṣāṃ 
dharmāṇāṃ prahāṇānudarśī vihareyam, virāgānudarśī nirodhānudarśī vihareyam, pratini:- 
sargānudarśī vihareyamiti | athāyuṣmata: śāriputrasyaiṣāṃ dharmāṇāmanityatānudarśino viharato 
vyayānudarśino virāgānudarśino nirodhānudarśina: pratini:sargānudarśino viharata: anu- 
pādāya āsravebhyaścittaṃ vimuktam | dīrghanakhasya ca parivrājakasya virajo vigatamalaṃ dharmeṣu 
dharmacakṣurutpannam || 
atha dīrghana{1. Compare majjhimanikāya, 74, where dīrghanakha becomes an upāsaka and not a monk.}kha: parivrājako dṛṣṭadharmā prāptadharmā viditadharmā paryavagāḍhadharmā tīrṇakāṅkṣa- 
stīrṇavicikitso’parapratyayo’nanyaneya: śāstu: śāsane dharmeṣu vaiśāradyaprāpta: utthāyāsanādekāṃsa- 
muttarāsaṅgaṃ kṛtvā yena bhagavāṃstenāñjaliṃ praṇamayya bhagavantamidamavocat-labheyāhaṃ bhadanta 
svākhyāte dharmavinaye pravrajyāmupasaṃpadaṃ bhikṣubhāvam | careyamahaṃ bhagavato’ntike brahmacaryam | 
labdhavān dīrghanakhaparivrājaka: svākhyāte dharmavinaye pravrajyāmupasaṃpadaṃ bhikṣubhāvam | evaṃ 
pravrajita: sa āyuṣmāneko vyapakṛṣṭo’pramatta ātāpī prahitātmā vyahārṣīt | eko vyapa- 
kṛṣṭo’pramatta ātāpī prahitātmā viharan yadarthaṃ kulaputrā: keśaśmaśruavatārya kāṣāyāṇi 
vastrāṇyācchādya samyageva śraddhayā agārādanagārikāṃ pravrajanti, tadanuttaraṃ brahmacaryaparyavasānaṃ 
@259
dṛṣṭa eva dharma svayamabhijñayā sākṣātkṛtvā pratipadya pravedayate-kṣīṇā me jāti:, uṣitaṃ 
brahmacaryam, kṛtaṃ karaṇīyam, nāparamasmādbhavaṃ prajānāmīti | ājñātavān sa āyuṣmānarhan 
babhūva suvimuktacitta: | tatra bhagavān bhikṣūnāmantrayate sma-eṣo’gro me bhikṣavo bhikṣūṇāṃ mama 
śrāvakāṇāṃ pratisaṃvitprāptānāṃ yaduta koṣṭhilo bhikṣuriti || 
bhikṣava: saṃśayajātā: sarvasaṃśayacchettāraṃ buddhaṃ bhagavantaṃ papracchu:-kāni bhadanta mahā- 
koṣṭhilena karmāṇi kṛtānyupacitāni, yena mahāvādī saṃvṛtta: | pravrajya cārhattvaṃ sākṣātkṛta- 
miti | bhagavānāha-koṣṭhilenaiva bhikṣava: pūrvamanyāsu jātiṣu karmāṇi kṛtānyupacitāni labdha-
saṃbhārāṇi pariṇatapratyayāni oghavatpratyupasthitānyavaśyaṃbhāvīni | koṣṭhilena karmāṇi kṛtānyupa- 
citāni | ko’nya: pratyanubhaviṣyati ? na bhikṣava: karmāṇi kṛtānyupacitāni bāhye pṛthivī- 
dhātau vipacyante, nābdhātau, na tejodhātau, na vāyudhātau, api tūpātteṣveva skandhadhātvā- 
yataneṣu karmāṇi kṛtāni vipacyante śubhānyaśubhāni ca | 
na praṇaśyanti karmāṇi kalpakoṭiśatairapi | 
sāmagrīṃ prāpya kālaṃ ca phalanti khalu dehinām ||1|| 
bhūtapūrvaṃ bhikṣavo’tīte’dhvani vārāṇasyāṃ nagaryāṃ pañcamātrāṇi taskaraśatāni senā- 
patipramukhāṇi cauryeṇa saṃprasthitāni | yāvatte cañcūryamāṇā anyatamaṃ khadiravaṇamanuprāptā: | 
yāvatsenāpatinābhihitā: - paśyata yūyaṃ kamalāyatākṣa: kaścidaparakīyo manuṣya: saṃvidyate, yena 
vayaṃ yakṣabaliṃ dattvā prakrāmemeti | tatra ca khadiravane pratyekabuddha: prativasati | tatastai- 
staskarai: paryaṭadbhirdṛṣṭvā senāpatisakāśaṃ nīta: | tataścaurasenāpatinā vadhyatāmayamityājñā 
dattā | tato’sau pratyekabuddhasteṣāmanugrahārthaṃ vitatapakṣa iva haṃsarāja: khagapathamabhyudgamya 
vicitrāṇi prātihāryāṇi vidarśayitumārabdha: | tata: senāpatirmūlanikṛtta iva druma: pādayo- 
rnipatya atyayaṃ deśitavān | piṇḍakena pratipādya praṇidhānaṃ kṛtavān-ahamapyevaṃvidhānāṃ 
guṇānāṃ lābhī syām, prativiśiṣṭataraṃ cāta: śāstāramārāgayeyaṃ mā virāgayeyamiti || 
bhagavānāha-kiṃ manyadhve bhikṣavo yo’sau tena kālena tena samayena caurasenāpati:, 
ayamevāsau koṣṭhila: | bhūya: kāśyape bhagavati pravrajito babhūva | tatrānena daśavarṣasahasrāṇi 
brahmacaryavāsa: paripālita: | tenedānīmarhattvaṃ sākṣātkṛtam | iti hi bhikṣava ekāntakṛṣṇānāṃ 
karmaṇāmekāntakṛṣṇo vipāka:, ekāntaśuklānāmekāntaśukla:, vyatimiśrāṇāṃ vyatimiśra: | tasmā- 
ttarhi bhikṣava ekāntakṛṣṇāni karmāṇyapāsya vyatimiśrāṇi ca, ekāntaśukleṣveva karmasvābhoga: 
karaṇīya: | ityevaṃ vo bhikṣava: śikṣitavyam || 
idamavocadbhagavān | āttamanasaste bhikṣavo bhagavato bhāṣitamabhyanandan || 
@260
100 saṃgīti: | 
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍai: kinnarairmahoragairiti devanāgayakṣāsuragaruḍakinnaramaho- 
ragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglānapratyaya- 
bhaiṣajyapariṣkārāṇāṃ saśrāvakasaṃgha: kuśinagaryāṃ viharati mallānāmupavartane yamakaśālavane | 
atha bhagavāṃstadeva parinirvāṇakālasamaye āyuṣmantamānandamāmantrayate sma-prajñāpaya ānanda 
tathāgatasya antareṇa yamakaśālayoruttarāśirasaṃ mañcam | adya tathāgatasya rātryā madhyame yāme 
nirupadhiśeṣe nirvāṇadhātau parinirvāṇaṃ bhaviṣyatīti | evaṃ bhadantetyāyuṣmānānando bhagavata: 
pratiśrutya antareṇa yamakaśālayoruttarāśirasaṃ mañcaṃ prajñapya yena bhagavāṃstenopasaṃkrānta: | upa- 
saṃkramya bhagavata: pādau śirasā vanditvā ekānte’sthāt | ekāntasthita āyuṣmānānando 
bhagavantamidamavocat-prajñapto bhadanta tathāgatasya antareṇa yamakaśālayoruttarāśirasaṃ mañca: | 
atha bhagavān yena mañcastenopasaṃkrānta: | upasaṃkramya dakṣiṇena pārśvena śayyāṃ kalpayati pādaṃ 
pādenopadhāya ālokasaṃjñī smṛta: saṃprajānan nirvāṇasaṃjñāmeva manasi kurvanniti || 
tatra bhagavān rātryā madhyame yāme’nupadhiśeṣe nirvāṇadhātau parinirvṛta: | samanantarapari- 
nirvṛte buddhe bhagavati atyarthaṃ tasmin samaye mahāpṛthivīcālo’bhūt ulkāpātā diśodāhā: | 
antarīkṣe devadundubhayo nadanti | samanantaraparinirvṛte buddhe bhagavati ubhau yamakaśālavanasya 
drumottamau tathāgatasya siṃhaśayyāṃ śālapuṣpairavākiratām | samanantaraparinirvṛte bhagavati 
anyataro bhikṣustasyāṃ velāyāṃ gāthāṃ bhāṣate- 
sundarau khalvimau śālavanasyāsya drumottamau | 
yadavākiratāṃ puṣpai: śāstāraṃ parinirvṛtam ||1|| 
samanantaraparinirvṛte buddhe bhagavati śakro devendro gāthāṃ bhāṣate- 
anityā bata saṃskārā utpādavyayadharmiṇa: | 
utpadya hi nirudhyante teṣāṃ vyupaśama: sukham ||2|| 
samanantaraparinirvṛte buddhe bhagavati brahmā sahāṃpatirgāthāṃ bhāṣate- 
sarvabhūtāni loke’sminnikṣepsyanti samucchrayam | 
evaṃvidho yatra śāstā lokeṣvapratipudgala: | 
tathāgatabalaprāpta: cakṣuṣmān parinirvṛta: ||3|| 
samanantaraparinirvṛte buddhe bhagavati āyuṣmānaniruddho gāthā bhāṣate- 
sthitā āśvāsapraśvāsā sthiracittasya tāyina: | 
ānijyāṃ śāntimāgamya cakṣuṣmān parinirvṛta: ||4|| 
@261
tadābhavadbhīṣaṇakaṃ tadābhūdromaharṣaṇam | 
sarvākārabalopeta: śāstā kālaṃ yadākarot ||5|| 
asaṃlīnena cittena vedanā adhivāsayan | 
pradyotasyeva nirvāṇaṃ vimokṣastasya cetasa: ||6|| iti || 
saptāhaparinirvṛte buddhe bhagavati āyuṣmānānando bhagavataścitāṃ pradakṣiṇīkurvan gāthāṃ 
bhāṣate- 
yena kāyaratanena nāyako 
brahmalokamagamanmaharddhika: | 
dahyate sma tanujena tejasā 
pañcabhiryugaśatai: sa veṣṭita: ||7|| 
sahasramātreṇa hi cīvarāṇāṃ 
buddhasya kāya: pariveṣṭito’bhūt | 
dve cīvare tatra tu naiva dagdhe 
abhyantaraṃ bāhyamatha dvitīyam ||8||
varṣa{1. Both Tibetan and Sanskrit versions mention a period of one 
hundred and not two hundred eighteen years after the parinirvāṇa 
when aśoka came to the throne.}śataparinirvṛte buddhe bhagavati pāṭaliputre nagare rājā aśoko rājyaṃ kārayati 
ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca praśāntakalikalahaḍimba- 
ḍamaraṃ taskararogāpagataṃ śālīkṣugomahiṣīsaṃpannam | dhārmiko dharmarājo dharmeṇa rājyaṃ pāla- 
yati | yāvadapareṇa samayena devyā sārdhaṃ krīḍati ramate paricārayati | tasya krīḍato ramamāṇasya 
paricārayata: kālāntareṇa devī āpannasattvā saṃvṛttā | sā aṣṭānāṃ vā navānāṃ vā māsānā- 
matyayātprasūtā | dārako jāto abhirūpo darśanīya: prāsādika: kuṇālasadṛśābhyāṃ netrābhyām | 
tasya jātau jātimahaṃ kṛtvā nāmadheyaṃ vyavasthāpyate-kiṃ bhavatu dārakasya nāmeti | jñātaya 
ūcu:-yasmādasya jātamātrasya kuṇālasadṛśe netre, tasmādbhavatu dārakasya kuṇāla iti nāmeti | 
kuṇālo dārako’ṣṭābhyo dhātrībhyo datto dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ 
maladhātrībhyāṃ dvābhyāṃ krīḍanikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa 
dadhnā navanītena sarpiṣā sarpimaṇḍenānyaiścottaptottaptairupakaraṇaviśeṣai: | āśu vardhate hradasthamiva 
paṅkajam | tatastaṃ sarvālaṃkāravibhūṣitaṃ rājā utsaṅgena kṛtvā puna: puna: prekṣya rūpasaṃpadā 
praharṣita uvāca-asadṛśo me putro loke rūpeṇeti || 
tatra ca samaye gāndhāre puṣpabherotso nāma grāma: | tatrānyatamasya gṛhapate: putro 
jāto’tikrānto mānuṣaṃ varṇamasaṃprāptaśca divyaṃ varṇam | janmani cāsya divyagandhodakaparipūrṇā
@262
ratnamayī puṣkariṇī prādurbhūtā, puṣpasaṃpannaṃ ca mahadudyānaṃ jaṅgamaṃ ca | yatra yatra kumāro 
gacchati tatra tatra ca puṣkariṇī udyānaṃ ca prādurbhavati | tasya sundara iti nāmadheyaṃ 
vyavasthāpitam || 
yāvatkrameṇa kumāro mahān saṃvṛtta: | tato’pareṇa samayena puṣpabherotsādvaṇija: kenaci- 
deva karaṇīyena pāṭaliputraṃ gatā: | te prābhṛtamādāya rājña: sakāśamupagatā: | tata: pādayo- 
rnipatya prābhṛtaṃ rājñe upanamayya purastādvyavasthitā: | tato rājā aśokasteṣāṃ kuṇālaṃ 
darśayati-haṃ bho vaṇija:, kadācitkutracidbhavadbhi: paryaṭadbhirevaṃvidhaṃ rūpaviśeṣayuktaṃ dṛṣṭapūrva- 
miti ? tataste vaṇija: kṛtakarapuṭā: pādayornipatya abhayaṃ mārgayitvā rājānamūcu:-asti 
deva asmadīye viṣaye sundaro nāma kumāro’tikrānto mānuṣaṃ varṇamasaṃprāptaśca divyaṃ varṇam | 
janmani cāsya divyagandhodakaparipūrṇā ratnamayī puṣkariṇī prādurbhūtā puṣpaphalasamṛddhaṃ ca 
mahadudyānaṃ jaṅgamam | yatra yatra ca sa kumāro gacchati, tatra tatra puṣkariṇī udyānaṃ ca 
prādurbhavatīti | śrutvā rājā aśoka: paraṃ vismayamāpanna: | kutūhalajātaśca dūtasaṃpreṣaṇaṃ 
kṛtavān-eṣa rājā aśoka āgantumicchati sundarasya kumārasya darśanaheto: | yadva: kṛtyaṃ 
vā karaṇīyaṃ vā tatkurudhvamiti | tato mahājanakāyo bhītā:-yadi rājā mahāsādhanena 
ihāgamiṣyati, mā haiva kaṃcidanarthamutpādayiṣyatīti | tata: sa kumāro bhadrayānaṃ yojayitvā 
śatasahasraṃ ca muktāhāraṃ prābhṛtasyārthe dattvā aśokasya sakāśaṃ preṣita: | so’nupūrveṇa cañcūrya-
māṇa: pāṭaliputraṃ nagaraṃ prāpta: | śatasahasraṃ ca muktāhāraṃ gṛhītvā rājño’śokasya sakāśamanu- 
prāpta: | rājā aśokaśca sahadarśanātsundarasya kumārasya rūpaṃ śobhāṃ varṇapuṣkalatāṃ ca divyāṃ 
puṣkariṇīmudyānaṃ ca dṛṣṭvā paraṃ vismayamupagata: || 
tato rājā aśoka: sthaviropaguptasya vismayajananārthaṃ sundaraṃ ca kumāramādāya 
kukkuṭāgāraṃ gata: | tatropaguptapramukhāṇyaṣṭādaśārhatsahasrāṇi nivasanti, taddviguṇā: śaikṣā: 
pṛthagjanakalyāṇakā: | tata: sa sthavirasya pādābhivandanaṃ kṛtvā purastānniṣaṇṇo dharmaśravaṇāya | 
sthaviropaguptenāsya dharmo deśita: | tata: kumāra: paripakvasaṃtatirdharmaṃ śrutvā pravrajyābhilāṣī 
saṃvṛtta: | sa rājānamaśokamanujñāpya sthaviropaguptasya sakāśe pravrajita: | tena yujyamānena 
ghaṭamānena vyāyacchamānena idameva pañcagaṇḍakaṃ saṃsāracakraṃ calācalaṃ viditvā sarvasaṃskāragatī: 
śatanapatanavikiraṇavidhvaṃsanadharmatayā parāhatya sarvakleśaprahāṇādarhattvaṃ sākṣātkṛtam | arhan 
saṃvṛtta: traidhātukavītarāga: samaloṣṭakāñcana ākāśapāṇitalasamacitto vāsīcandanakalpo 
vidyāvidāritāṇḍakośo vidyābhijñāpratisaṃvitprāpto bhavalābhalobhasatkāraparāṅmukha: | sendro- 
pendrāṇāṃ devānāṃ pūjyo mānyo’bhivādyaśca saṃvṛtta: || 
tato rājā aśoka: saṃdigdha: sthaviraṃ pṛcchati-kāni bhadanta sundareṇa karmāṇi 
kṛtāni, yenāsyaivaṃvidhaṃ rūpam, kāni puna: karmāṇi yena divyagandhodakaparipūrṇā ratnamayī 
puṣkariṇī prādurbhūtā, puṣpaphalasamṛddhaṃ ca mahadudyānaṃ jaṅgamam ? sthaviropagupta āha-sundareṇaiva 
@263
mahārāja pūrvamanyāsu jātiṣu karmāṇi kṛtānyupacitāni labdhasaṃbhārāṇi pariṇatapratyayāni 
oghavatpratyupasthitānyavaśyaṃbhāvīni | sundareṇaiva karmāṇi kṛtānyupacitāni | ko’nya: pratyanu- 
bhaviṣyati ? na bhikṣava: karmāṇi kṛtānyupacitāni bāhye pṛthivīdhātau vipacyante, nābdhātau, 
na tejodhātau, na vāyudhātau, api tūpātteṣveva skandhadhātvāyataneṣu karmāṇi kṛtāni vipacyante 
śubhānyaśubhāni ca | 
na praṇaśyanti karmāṇi kalpakoṭiśatairapi | 
sāmagrīṃ prāpya kālaṃ ca phalanti khalu dehinām ||1|| 
bhūtapūrvaṃ mahārāja yadā bhagavān parinirvṛta:, tadā āyuṣmān mahākāśyapa: pañca- 
śataparivāro magadheṣu janapadacārikāṃ caran dharmasaṃgītiṃ kartukāma: | yāvadanyatamena daridra- 
marṣakeṇa mahān bhikṣusaṃgho dṛṣṭa:, śāstṛviyogācchokārto’dhvapariśrānto rajasāvacūrṇitagātra: | 
tato’sya kāruṇyamutpannam | tatastena kāśyapapramukhāṇi pañca bhikṣuśatāni jentā{1. jentākasnān, a hot-water bath. Compare the expression jantādhara, hot-chamber.}kasnātreṇopa- 
nimantritāni | tatastena nānāgandhaparibhāvitumuṣṇodakaṃ kṛtvā te bhikṣava: snāpitā:, cīvara- 
kāṇi śobhitāni | praṇītena cāhāreṇa saṃtarpya śaraṇagamanaśikṣāpadāni datvā praṇidhānaṃ 
kṛtam-asminneva śākyamune: pravacane pravrajya cārhattvaṃ prāpnuyāmiti || 
kiṃ manyase mahārāja yo’sau tena kālena tena samayena daridrakarṣaka:, ayaṃ sa sundaro 
bhikṣu: | yattena bhikṣavo jentākasnātreṇa snāpitā:, tenāsyaivaṃvidho rūpaviśeṣa: saṃvṛtta:,
divyacandanodakaparipūrṇā  ramaṇīyā puṣkariṇī puṣpaphalasamṛddhaṃ ca mahadudyānaṃ jaṅgamaṃ prāptam | 
yattena śaraṇagamanaśikṣāpadāni upalabdhāni, teneha janmanyarhattvaṃ sākṣātkṛtam | iti hi 
mahārāja ekāntakṛṣṇānāṃ karmaṇāmekāntakṛṣṇo vipāka:, ekāntaśuklānāmekāntaśukla:, vyati- 
miśrāṇāṃ vyatimiśra: | tasmāttarhi mahārāja ekāntakṛṣṇāni karmāṇyapāsya vyatimiśrāṇi ca, 
ekāntaśukleṣveva karmasvābhoga: karaṇīya: | ityevaṃ te mahārāja śikṣitavyam || 
atha rājā aśoka āyuṣmata: sthaviropaguptasya bhāṣitamabhinandyānumodya utthāyā- 
sanātprakrānta: || 
@264
[blank]
@265
prathamaṃ pariśiṣṭam | 
kalpadrumāvadānamālāyāṃ 
10 subhūtyavadānam | 
athāśoko mahārāja: sarvaśokavinodita: | 
upaguptaṃ guruṃ natvā kṛtāñjalipuṭo’vadat ||1|| 
bhadanta śrotumicchāmi punaranyatsubhāṣitam | 
yaduktaṃ śākyasiṃhena tanme gaditumarhasi ||2|| 
iti pṛṣṭo nṛpeṇāsāvupagupto yatīśvara: | 
parṣadaṃ ca samālokya saṃbabhāṣa subhāṣitam ||3|| 
śṛṇu rājanmahābāho sarvalokahitārthata: | 
subhūteravadānaṃ yattatpravakṣye yathāśrutam ||4|| 
purā śrībhagavān buddho dharmarājastathāgata: | 
vidyācaraṇasaṃpanna: sugato lokavijjina: ||5|| 
śāstā devamanuṣyāṇāṃ samyaksaṃbodhideśaka: | 
satkṛto mānita: sattvairgurukṛtaśca pūjita: ||6|| 
rājabhī rājamātraiśca dhanibhi: puravāsibhi: | 
śreṣṭhibhi: sārthavāhaiśca nānādeśasamāgatai: ||7|| 
devāsuramahānāgairyakṣagandharvakinnarai: | 
garuḍaiśca mahāsarpaistathānyasattvajātikai: ||8|| 
susaṃjñāto mahāpuṇyo lābhī cīvaravāsasām | 
piṇḍapātāsanādīnāṃ śayyādīnāṃ tathaiva ca ||9|| 
auṣadhādipariṣkāravastūnāṃ sarvata: sadā | 
sārdhaṃ saśrāvakai: saṃghairbhikṣubhiśca jitendriyai: ||10|| 
bhikṣuṇyupāsikābhiśca celakopāsakaistathā | 
bodhisattvamahāsattvai: sattvārthabodhivāñchibhi: ||11|| 
śrāvastyāṃ rājadhānyāṃ vai jetavane manorame | 
vihāre vyaharaddharmaṃ deśayañchubhayansadā ||12||
tadā bhagavatā sattvavinayānugrahārthinā | 
āmantrya bhikṣava: sarve samyagājñāpitā iti ||13|| 
gacchata bhikṣavo yūyaṃ sattvānāṃ vinayārthata: | 
deśān pratyabhigacchanta: prakāśayata saṃvṛtim ||14|| 
@266
tathetyeva pratiśrutya śāstu: pādau praṇabhya ca | 
śrāvakā bhikṣavaścaiva pratasthuste niyogina: ||15|| 
gurorājñāṃ vahantaste kecitprācīṃ diśaṃ gatā: | 
deśayanti sma saddharmaṃ pratideśānupāsthitā: ||16|| 
dakṣiṇasyāṃ tathā kecitkecicca paścimāṃ diśam | 
tathottarāṃ diśaṃ gatvā vidikṣu cāpi sarvata: ||17|| 
teṣāṃ dhyānaratā ye vai te viviktasukhaiṣiṇa: | 
merorupariṣaṇḍāyāmadhyūṣurdhyānatatparā: ||18|| 
tadābdhergaruḍenaiko nāgapota: samuddhṛta: | 
tamāśramamupānīya bhakṣitumupacakrame ||19|| 
tatrasthāstena nāgena bhikṣavo dhyānasaṃratā: | 
dṛṣṭvaiva suprasannena manasā praṇidhirdadhe ||20|| 
dhanyāste bhikṣavo hyete saddharmasukhacāriṇa: | 
ahamapi ca bhūyāsaṃ tādṛgdharmasamāhita: ||21|| 
iti praṇidhiṃ kurvāṇo jīvitādvyavaropita: | 
tatraiva garuḍenaivaṃ bhakṣito’bhūtsa nāgaka: ||22|| 
tata: kālagatastatra śrāvastyāṃ puri * * *  | 
bhūtināmno dvijasyāsau bhāryāyā garbhamāviśat ||23|| 
tataśca kramatastasyā garbha: samanuvardhita: | 
tatastatsamaye prāpte dāraka: samajāyata ||24|| 
tata: pitā ca taṃ dṛṣṭvā dārakaṃ saṃprasādikam | 
darśanīyaṃ subhadrāṅgaṃ muhu: paśyannananda sa: ||25|| 
tato jātimahaṃ kṛtvā jñānīnāhūya cādarāt | 
bhavanto’sya nu kiṃ nāma kriyatāmiti so’bravīt ||26|| 
jñātayo’pi tathā śrutvā dṛṣṭvā cainaṃ ca bālakam | 
sarve harṣasamāpannā bhūtiṃ tamabrubaṃstathā ||27|| 
yasmādbhūterayaṃ putraṃ sujāto lakṣaṇānvita: | 
tasmātsubhūtirityeva nāmnā bhavatu viśruta: ||28|| 
tathā kramādvivṛddho’sau subhūtirbālasundara: | 
kumāratvaṃ kramātprāpto rarāma sa vayonvita: ||29|| 
@267
pūrvakarmabalādhānātkrodhana: krūrabhāṣaṇa: | 
kiṃcinnimittasaṃruṣṭo vigrahe nirato’bhavat ||30|| 
paruṣībhūtacittatvānna tasya ko’pyabhūtsuhṛt  | 
sarvajñātiviruddhatvātpitṛbhyāmapyupekṣita: ||31|| 
bandhubhiśca parityakto naiva kasyāpyabhūtpriya: | 
viśrambhapraṇayaṃ tasminnaiva kaścidabhāṣata ||32|| 
sthātuṃ gantuṃ tathā bhoktuṃ śayituṃ vābhilāpitum | 
tenaiva krodhinā sārdhaṃ samutsehurna kecana ||33|| 
tadā pitrā niyukto’sau lipiśālāmupāgamat | 
subhūtiśca guruṃ natvā lipimanvagrahītkramāt ||34|| 
tato vyāikaraṇādīni sarvaśāstrāṇyanukramāt | 
so’dhītyaiṣāṃ suśīghreṇa pāraṃ prāpa subuddhimān ||35|| 
tathā vedānadhītyaivaṃ sāṅgopāṅgān yathākramam | 
atharvamapyadhītuṃ sa prārabhattīkṣṇamānasa: ||36|| 
tatra pitā dvijo bhūtiratharvādhītasaṃratam | 
subhūtiṃ svātmajaṃ putraṃ dṛṣṭvavaṃ samacintayat ||37|| 
subhūtirmama putro’yamagnikalpa: sutīkṣṇadhī: | 
kadācitkupito roṣālloke’narthaṃ kariṣyati ||38|| 
tadanvāharitavyo’yamātharvaṇātprayatnata: | 
ṛṣiṣu preṣayitvainaṃ yojayiṣye ca saṃyame ||39|| 
iti matvā pitā bhūti: subhūtiṃ svātmajaṃ tathā | 
ātharvaṇādvinihṛtya prabodhayaṃstamabravīt ||40|| 
śṛṇu putra mayā proktaṃ hitārthaṃ tava saṃmatam | 
tvaṃ hi vidvān mahāvijña: sarvaśāstrāṅgapāraga: ||41|| 
kiṃ tavātharvavedena māyākleśārthasādhinā | 
viramya tadadhiṣṭhānādṛṣicaryāṃ samācara ||42|| 
munīnāmupadeśāni pratilabhya jitendriya: | 
śāntātmā sukhamāsthāya carasva vratamuttamam ||43|| 
dhanyāste vītarāgā ye gurubhaktāśca nirmadā: | 
viviktāraṇyavāseṣu vasanti dhyāyina: sadā ||44|| 
@268
ye’pi parigrahāṃstyaktvā bhavanti brahmacāriṇa: | 
devānāmapi te mānyā vandanīyā: sadā khalu ||45|| 
ye pravrajyāṃ samāgṛhya śāntātmāno jitendriyā: | 
vasanti puṇyatīrtheṣu te’pi hi paramarṣaya: ||46|| 
kāmabhogyāni ye hitvā sādhayante tapovane | 
phalamūlodakaistuṣṭāste’pi dhanyā dvijottamā: ||47|| 
ye'pi kleśān vinirjitya caturbrahmavihāriṇa: | 
bhikṣāśina: samādhisthāste hi brahmavidāṃ varā: ||48|| 
ye cāparigrahītāro nirlobhā: satyavādina: | 
nirmadā nirahaṃkārāsta eva brāhmaṇottamā: ||49|| 
yasya dātuṃ mano nāsti matsarākrāntacetasa: | 
vedaśāstrāgamaistasya kimeva svātmapoṣiṇa: ||50|| 
yasya cittaṃ hyaviśuddhaṃ śīlasaṃvaravarjitam | 
kiṃ bhāti muniveṣeṇa san aṭarṣirivonmada: ||51|| 
yasya loke dayā nāsti bālavṛddhādidu:khite | 
kiṃ tasya brahmavṛttena * citte parimohite ||52|| 
yasya na kuśalotsāhaṃ citte lokārthaṃ sādhitum | 
tasya kiṃ tapasā siddhe kevalaṃ pāpahetubhi: ||53|| 
yasya cittaṃ pravikṣiptaṃ kleśādyairasamāhitam | 
sa kiṃ guhāniviṣṭo’pi na sādhurduṣṭajantuvat ||54|| 
yasya prajñā viśuddhā na saddharmaguṇasādhane | 
tasya kiṃ brahmacaryeṇa kevalaṃ du:khahetunā ||55|| 
yaśca dātā viśuddhātmā sarvasattvānupālaka: | 
nīco’pi sa dvijakalpo yato dātā prajāpati: ||56|| 
yena saṃrakṣitaṃ nityaṃ śīlaṃ saṃyamasaṃvṛtam | 
sa eva brāhmaṇa: śuddha: śrotriyo vedavān yati: ||57|| 
yasya cittaṃ dayāśūlaṃ sarvasattvahiteṣitam | 
caṇḍālo’pi sa vipra: syāllokeśo hi kṣamākara: ||58|| 
yenaivaṃ duṣkaraṃ karma sādhitaṃ  sattvahetunā | 
sa eva brāhmaṇo dhīro viśvakarmā yato vidhi: ||59|| 
@269
yasya cittaṃ sadā sattvahitārtheṣu samādhitam | 
sa hi vipro mahābhijño brahmā jñānarato yata: ||60|| 
yasya prajñā jagallokahitānuśāsanojjvalā | 
saiva dvijavaro vijño vedadharmāsthito dvija: ||61|| 
yenaivaṃ nirjitā: kleśāścaturbrahmavihāriṇā | 
svacitte bhāvitaṃ brahma sa eva brāhmaṇottama: ||62|| 
tasmātputra mayā proktaṃ śrutvā lokahitotsuka: | 
sarvakleśān vinirjitya saddharmābhirato bhava ||63|| 
iti piturvaca: śrutvā subhūti: so’numodita: | 
kṛtāñjalistathā natvā pitaramityabhāṣata ||64|| 
tathā satyaṃ manastāta rocate tapase mama | 
tadājñāṃ dehi me tāta cariṣye brahma sadvratam ||65|| 
tenaivaṃ prārthyamāno’sau subhūtinā pitā tata: | 
pariṣvajyātmajaṃ putraṃ punarapyabravīnmudā ||66|| 
evaṃ cettava vāñchāsti putra brahmasusādhanai: | 
cara brahmavrataṃ samyagdhīra cittasamāhita: ||67|| 
ādau krodharipuṃ jitvā duṣṭabhārān vinirjaya | 
yāvatkrodhamanirjitya duṣṭāñjetuṃ na śaknuyā: ||68|| 
yāvadduṣṭānanirjitya dharma sthātuṃ na śaknuyā: | 
asusaṃsthitadharmāṇaṃ hanyurmārā hi sarvathā ||69|| 
tasmādvāñchati yo brahma tenādau cittakoṭarāt | 
vini:kṛṣya prayatnena hantavya: krodhapannaga: ||70|| 
krodho hi vasate yasya citte mānamadākule | 
tāvatsadguṇayukto’pi sevyate naiva sajjanai: ||71|| 
tasmātsarvaprayatnena krodhajiṣṇu: samāhita: | 
pravrajyāṃ samupāsi(śri)tya cara brāhmaṇyamādarāt ||72|| 
tathetyasau pratiśrutya subhūti: saṃpramodita: | 
sahasā pitarau natvā munīnāmāśramaṃ yayau ||73|| 
tatra prāpto munīnnatvā kṛtāñjalipuṭo mudā | 
brāhmaṇyasaṃvaraṃ prāptuṃ pravrajyāṃ samayācata ||74|| 
@270
guro brahmavidāṃ śreṣṭha kalyāṇavartmadeśaka | 
pravrajyāṃ dehi me satyaṃ careyaṃ bhavamuktaye ||75|| 
iti tasya vaca: śrutvā gururbrahmavidāṃ vara: | 
ehi vatsa cara brahmacaryaṃ jitvā ṣaḍindriyam ||76|| 
ityukto guruṇā so’bhūtsubhūtirmuniveṣabhṛt | 
brahmavihārasaṃpanno vinīta: śraddhayānvita: ||77|| 
tathāpi daivasāmarthyātkrodhasaṃraktamānasa: | 
kiṃcinnimittamātre’pi vigrahavānasaṃyata: ||78|| 
vedasiddhāntaśāstreṣu vivādī krodhabāhula: | 
atīva roṣasaṃkraṣṭo vicikṣepa yatīnapi ||79|| 
dharmārthakāmamokṣeṣu nirapekṣa: sutīkṣṇavāk | 
sarvatra munibhiścāpi vijagrāhāsamāhita: ||80|| 
ityenaṃ krodhasaṃraktaṃ vedasiddhāntamāninam | 
subhūtiṃ brāhmaṇaṃ dṛṣṭvā guruścaivamacintayat ||81|| 
aho daivabalādhānātsubhūtirbrāhmaṇo’pyayam | 
svasiddhāntasamāno’dya krūravāgvigrahotsuka: ||82|| 
agnikalpo mahātīkṣṇa: sarvaśāstrārthakovida: | 
viśārado mahābhijño dharmasaṃyamatatpara: ||83|| 
tapaścaraṇasaṃraktastīkṣṇabuddhi: kṛtodyama: | 
mahotsāho mahāvīra: siddhavidyo mahotkaṭa: ||84|| 
sarvaśāstrakalābhijño mantrasiddhiprayogavit | 
vedasiddhāntayogānāṃ pāragaśca mahāsudhī: ||85|| 
kiṃ tu krodhāviśuddhātmā vigrahī vādasaṃrata: | 
kiṃcinnimittamātre’pi vikruṣṭo’tha ruṣāśaya: ||86|| 
kadācitkupito ruṣṭe: saṃkleśādhīracetana: | 
śāpāśaniprahāreṇa loke’narthaṃ kariṣyati ||87|| 
tadahaṃ saṃprabodhyainaṃ subhūtiṃ dvijasattamam | 
samādhidhyānacaryāsu yojayeyaṃ ca sarvathā ||88|| 
iti matvā guruścainaṇ subhūtiṃ samabodhayat | 
śṛṇu vatsa hitaṃ vakṣye tatra bhava samāhita: ||89|| 
@271
sarvavarṇāgrajo vipra: sarvajātivarottama: | 
brāhmaṇo’smītyahaṃkāro na kartavya: kadācana ||90|| 
na jīvo brāhmaṇastāvadyasmātsaṃskārato dvija: | 
jīvaścedbrāhmaṇastāvadvṛthā syāddharmasaṃskṛtai: ||91|| 
ādyante paśavo devā iti vede’pi kathyate | 
tato dharmābhisaṃskārai: sarve syurmānavā dvijā: ||92|| 
śvapacā api dharmasthā: saṃskṛtā: syurdvijādhamā: | 
guṇadharmānusāraiśca devā daityāśca mānuṣā: ||93|| 
sattvadharmadharā devā rajodharmadharā narā: | 
tamodharmadharā daityā iti siddhāntasaṃmatam ||94|| 
iti dharmaguṇādhānāttraidhātukabhavālaye | 
caturyonisamudbhūtā: ṣaḍgatiṣu bhramanti te ||95|| 
tatrāpi karmabhedena jātibhedā hyanekaśa: | 
jātiṣvapi ca sarvāsu svakarmapariṇāmata: ||96|| 
sattvā naikavidhā jātā adhamottamamadhyamā: | 
ye sattvāstāmasā raudrā hiṃsākarmānusaṃratā: | 
te’dhobhuvanasaṃjātā vasanti kleśabhāgina: ||97|| 
rajodharmaratā ye hi rāgacaryānusāriṇa: | 
te sattvā bhūmisaṃjātā vasanti mānuṣādaya: ||98|| 
sattvadharmaratā ye tu sātvikā: śāntacāriṇa: | 
te devā nirmalānandā vasanti svargatiṃ gatā: ||99|| 
tathaite sarvasattvāśca guṇadharmānusārata: | 
svakṛtaṃ karma bhuñjanto bhrāmyanti tribhavālaye ||100|| 
vṛddhiṃ prāpya guṇāścetthamekaikaṃ guṇavṛddhita: |
* * * * *  ||101|| 
ākāśasya guṇaścaika: śabda eva na cāpara: | 
śabdasparśau ca vāyorvai dvau guṇau parikīrtitau ||102|| 
agne: śabdaśca sparśaśca rūpameva trayo guṇā: | 
śabdasparśarūparasāścatvāryeva samīraṇe ||103|| 
sparśa: śabdo raso rūpaṃ gandhaśca pṛthivīguṇā: | 
evaṃ militayogaiśca brahmāṇotpattirucyate ||104|| 
@272
sarve jīvā militvaiva brahmāṇāṃśca samudbhavā: | 
caturaśītilakṣāśca proktā vai jīvajātaya: ||105|| 
dharmata: sukhino bhūtā: pāpato du:khabhāgina: | 
miśrato miśrabhuktāra ityuktamavadānikai: ||106|| 
bhārate’pi tathā proktamṛṣibhi: karmavādibhi: | 
sapta vyādhā daśāraṇye mṛgā: kāliñjare girau ||107||
cakravākau śaradvīpe haṃsā: sarasi mānase | 
te’pi jātā: kurukṣetre brāhmaṇā vedapāragā: ||108|| 
uktaṃ ca mānave dharma muninā manunā * * | 
mithyājīvena jīvan ya: patito brāhmaṇo hyasau ||109|| 
vṛṣalīphenapītasya ni:śvāsopahatasya ca | 
tayaiva sahasuptasya niṣkṛtirnopalabhyate ||110|| 
śūdrīhastena yo bhuṅkte māsamekaṃ nirantaram | 
jīvamāno bhavecchūdro mṛtaśca sap rajāyate ||111|| 
adhītya caturo vedān sāṅgopāṅgāṃśca tattvata: | 
śūdrātpratigrahagrāhī brāhmaṇo jāyate khara: ||112|| 
kharo dvādaśa janmāni ṣaṣṭijanmāni sūkara: | 
śvāna: saptatijanmāni ityevaṃ manurabravīt ||113|| 
tathoktamavadāne’pi buddhenādvayavādinā | 
brāhmaṇo’dattamādāya babhūva vānarādhipa: ||114|| 
tatra sa buddhanāthāya dadau ca paṇasaṃ mudā | 
tataśca mānavo bhūtvā pāṃśudātā hyabhūcchiśu: ||115|| 
tatkarmaphalato rājā sarvānando babhūva sa: | 
tatrāpi buddhanāthāya piṇḍapātaṃ dadau mudā ||116|| 
taddīpaṃkaraprasādena bodhisattvo’bhavannṛpa: | 
sarvapāramitā: pūrya buddho’pi sa bhaviṣyati ||117|| 
ityuktamavadāne’pi jinenādvayavādinā | 
tasmāccaivaṃ vijānīyā na jīvo brāhmaṇa: khalu ||118|| 
jātyāpi brāhmaṇo naiva saṃskṛtastu dvijo bhavet | 
jātyā cedbrāhmaṇo bhūto vṛthā syātsaṃskṛtervidhi: ||119|| 
@273
smṛtau hi tattathā proktaṃ nā jātyā dharmato dvija: | 
* * * * * * * * ||120|| 
dharmasaṃskṛtivṛttistha: śvapaco’pi dvijo bhavet | 
tathā hi mānave dharma manunābhihitaṃ khalu ||121|| 
araṇīgarbhasaṃbhūta: kaṭhinākhyo mahāmuni: | 
tapasā brāhmaṇo jātastasmājjātirakāraṇam ||122|| 
kaivartigarbhasaṃbhūto vyāso nāma mahāmuni: | 
tapasā brāhmaṇo jātastasmājjātirakāraṇam ||123|| 
urvaśīgarbhasaṃbhūto vasiṣṭhākhyo mahāmuni: | 
tapasā brāhmaṇo jātastasmājjātirakāraṇam ||124|| 
hariṇīgarbhasaṃbhūto ṛṣyaśṛṅgo mahāmuni: | 
tapasā brāhmaṇo jātastasmājjātirakāraṇam ||125|| 
caṇḍālīgarbhasaṃbhūto viśvāmitro mahāmuni: | 
tapasā brāhmaṇo jātastasbhājjātirakāraṇam ||126|| 
tāṇḍulīgarbhasaṃbhūto nāradākhyo mahāmuni: | 
tapasā brāhmaṇo jātastasmājjātirakāraṇam ||127|| 
evamanye’pi sarve ca ṛṣayo brahmacāriṇa: | 
tapasā brāhmaṇā bhūtā na brāhmaṇīgarbhasaṃbhavā:||128|| 
dharmasaṃskārata: sarve mānavā brāhmaṇā: khalu | 
dharmavṛttipramāṇena sarve syurbrāhmaṇā narā: ||129|| 
ekavarṇamidaṃ sarvaṃ brahmasṛṣṭisamudbhavam | 
dharmakalpavikalpena cāturvarṇyaṃ prakalpitam ||130|| 
sarve vai yonijā martyā: sarve mūtrapurīṣiṇa: | 
ekendriyakriyārthāśca tasmācchīlaguṇairdvijā: ||131|| 
śūdro’pi śīlasaṃpanno guṇavān brāhmaṇo bhavet | 
brāhmaṇo’pi kriyāhīna: śūdrātpratyavaro bhavet ||132|| 
guṇadharmaistathā śīlairvarṇā hyanekajātaya: | 
brahmajeṣu hi sarveṣu nareṣu kiṃ viśeṣatā ||133|| 
yathā bhasmani sauvarṇe viśeṣa upalabhyate | 
brāhmaṇe cānyajātau vā  n aviśeṣo’sti vai tathā ||134|| 
yathā prakāśatamasorviśeṣa upalabhyate | 
brāhmaṇe cānyajātau vā viśeṣo naiṣa vidyate ||135|| 
@274
na hi brāhmaṇa ākāśānmaruto vā samudbhava: | 
bhittvā vā pṛthivīṃ jāto jātavedā yathāraṇe: ||136|| 
brāhmaṇā yonito jātāścaṇḍālā api yonita: | 
śreṣṭhatve vṛṣalatve ca kiṃ vāsti bhedakāraṇam ||137|| 
brāhmaṇo’pi mṛtotsṛṣṭo jugupsyo’śucirucyate | 
varṇāstathava cāpyanye kā nu tatra viśeṣatā ||138|| 
yathā siṃhādijantūnāṃ padādibhedalakṣaṇam | 
dehasaṃsthānaliṅgaiśca narāṇāṃ kiṃ viśeṣatā ||139|| 
yathā haṃsabhayūrādipakṣiṇāṃ ca viśeṣatā | 
mukhādivarṇaśabdaiśca narāṇāṃ nāsti bhedatā ||140|| 
yathā ca kṛmikīṭānāṃ kāyasaṃsthānabhedatā | 
tathaiva narajātīnāṃ naivāsti bhedalakṣaṇam ||141|| 
yathā bhūruhavṛkṣāṇāṃ patrādyākārabhedatā | 
tathā nāsti manuṣyāṇāmākṛterbhedalakṣaṇam ||142|| 
tṛṇauṣadhādiśasyānāṃ yathākṛtiviśeṣatā | 
mānavānāṃ tathā nāsti saṃsthānaṃ bhinnalakṣaṇam ||143|| 
dhānyādivrīhijātīnāṃ varṇākārādilakṣaṇam | 
tathā nāsti manuṣyāṇāṃ varṇākāraviśeṣatā ||144|| 
jātikundādipuṣpāṇāṃ yathā varṇādibhedatā | 
mānavānāṃ tathā nāsti varṇagandhādibhedatā ||145|| 
jalajānāṃ ca puṣpāṇāṃ padmādīnāṃ viśeṣatā | 
varṇasaṃsthānagandhāśca narāṇāṃ tu tathā na hi ||146|| 
yathāmrādiphalānāṃ ca svādādiguṇabhedatā | 
manujānāṃ tathā nāsti māṃsāsthiguṇabhedatā ||147|| 
yathā ṣaḍrasajātīnāṃ guṇāsvādādibhedatā | 
tathā nāsti manuṣyāṇāṃ ṣaḍindriyaviśeṣatā ||148|| 
yathā hemādidhātūnāṃ dravyavarṇādibhedatā | 
tathā nāsti manuṣyāṇāṃ saṃsthānavarṇabhedatā ||149|| 
yathā vajrādiratnānāṃ saṃsthānavarṇabhedatā |
tathā nāsti manuṣyāṇāṃ śarīrākārabhedatā ||150|| 
samamāṃsādibhedāśca ṣaḍindriyasamāstathā | 
ekāṃśato viśaṣo na kuto deheṣu bhedatā ||151|| 
@275 
yathā hi bālakā bālā krīḍamānā mahāpathe | 
paṃśupuñjāni saṃpiṇḍya svayaṃ nāmāni kurvate ||152|| 
idaṃ kṣīramidaṃ māṃsamidaṃ ghṛtamidaṃ dadhi | 
na ca bālasya vacanātpāṃśavo’nnā bhavanti hi ||153|| 
varṇāstathaiva catvāra: subhūta iti kalpitā: | 
pāṃśupuñjābhidhānena yogo’pyeṣa na vidyate ||154|| 
na keśena na karṇena na śīrṣeṇa na cakṣuṣā | 
na mukhena na nāsāyā na grīvayā na bāhunā ||155|| 
norasā na ca pārśvena na pṛṣṭhenodareṇa vā | 
norubhyāmatha jaṅgābhyāṃ pāṇipādanakhairna ca ||156|| 
na svareṇa na varṇena na sarvāśairna maithunai:  | 
naikā viśeṣatā vāpi manuṣyeṣu na vidyate ||157|| 
tathā nāsti yathānyāsu jāterliṅgaṃ pṛthakpṛthak | 
sāmānyakāraṇaṃ manye kiṃcinna bhedalakṣaṇam ||158|| 
saṃjñāmātreṇa kalpyante brāhmaṇā: kṣatriyāstathā | 
vaiśyā: śūdrāstathānye’pi saṃjñāmātre hi kīrtitā: ||159|| 
yathaikavṛkṣajātānāṃ phalānāṃ nāsti bhedatā | 
tathaikamanujātānāṃ kiṃ viśeṣatvalakṣaṇam ||160|| 
guṇadharmānucāreṇa jātibhedā bhavanti hi | 
cāturvarṇyamidaṃ loke sarvaṃ hi manusaṃbhavam ||161|| 
guṇadharmapramāṇena jāternaiva pramāṇatā | 
tathā ca procyate bauddhairavadānārthakovidai: ||162|| 
mānavā ye praśāntāsthā satyadharmavratānvitā: | 
brāhmaṇāste mahāśuddhāścaturbrahmavihāriṇa: ||163|| 
parigrahān parityajya vanaprasthanivāsina: | 
ye bhajanti sadā brahma vānaprasthā hi te dvijā: ||164|| 
ṣaṭkarmaniratā ye tu śrotriyā gṛhavāsina: | 
mahāyajñasamācārā upādhyāyā hi te dvijā: ||165|| 
nirapekṣā: svadehe’pi tyaktamārābhigocarā: | 
bhikṣāśino vratasthāste bhikṣavo brahmavādina: ||166|| 
ye ca mārānvinirjitya ni:saṅgā dhīramānasā: | 
tapanti puṇyakṣetreṣu mānavāste tapasvina: ||167|| 
@276
daśākuśalanirmuktā daśākuśalasaṃratā: | 
satyavāco vratasthāye ṛṣayaste dvijottamā: ||168|| 
ye ca lokapracāreṣu viratā dharmamānasā: | 
vācaṃyamāśca te bhadrā munaya: satyavādina: ||169|| 
ye ca jitendriyagrāmā nirmuktabhavacārakā: | 
nirmamā nirahaṃkārā yatayo yogino’pi te ||170|| 
ye ca sthaṇḍilamāśritya caranti vratamādarāt | 
te’pi ca mānavā dhīrā: sthaṇḍilā jaṭilāstathā ||171|| 
ye ca bhasmaviliptāṅgā hārābharaṇabhūṣitā: | 
kāpālikāśca te vīrā: śmaśānavratacāriṇa: ||172|| 
ye samiddhavyadravyāṇijuhvatyagnau samāhitā: | 
te hotāraśca yajvāno vedadharmārthasādhakā: ||173|| 
ye ca kṣatrāṇi rakṣanta: pālayanti sadā prajā: | 
sattvarakṣāvratācārā: kṣatriyāste nṛpā narā: ||174|| 
ye rañjayanti dharmārthe lokānnītiprayojakā: | 
rājānaste mahāvīrā: sarvadharmābhipālakā: ||175|| 
ye ca sattvahitādhāne vividhārthānukāriṇa: | 
veśayanti prajā dharme vaiśyāste hi narottamā: ||176|| 
vratācāravihīnā ye sattvarakṣārthacāriṇa: |
manyante sevayā śuddhiṃ śūdrāste śreṣṭhinastathā ||177|| 
ye ca kṣetrāṇi karṣanti dhānyādivrīhisādhakā: | 
kṛṣikāste narā dhānyai: sattvajīvānupoṣakā: ||178|| 
sādhayanti mahatkāryaṃ dhanādivastusaṃgrahai: | 
vaṇikkarmābhisaṃyuktā vaṇijaste mahodyamā: ||179|| 
ye ca sārthān samāhṛtya ratnākarasamāgatā: | 
sādhayanti ca ratnāni sārthavāhāśca te narā: ||180|| 
tathānye śilpavidyādīnye ca kurvanti mānavā: | 
śilpinaste tathānye’pi svarṇakārādayo narā: ||181|| 
jyotirvidyāvido ye ca gaṇayanti divāniśam | 
yugāntakālavijñātā gaṇakāste’pi mānavā: ||182|| 
dhātudoṣāṇyaṃbhijñāya lokānāṃ paricārakā: | 
bhaiṣajyaṃ ye dadantyeva bhiṣajaste hi vaidyakā: ||183|| 
@277
bhūtadoṣāṇyabhijñāya balipūjāvidhānata: | 
śamayanti ca ye bhūtānbhautikāste’pi mānavā: ||184|| 
evaṃ cānye’pi ye sattvā yadyatkarmānucāriṇa: | 
tattatkarmānuśīlena jātidharmapravṛttikā: ||185|| 
tato ye mānavā: krūrā nirdayā: sattvahiṃsakā: | 
caṇḍavṛttipracārāśca caṇḍālā iti te smṛtā: ||186|| 
ye bhajanti śivaṃ nityaṃ śivabhaktiparāyaṇā: | 
te śaivā manujā jñeyā: śivadharmānucārata: ||187|| 
ye bhajanti viṣṇuṃ nityaṃ viṣṇubhaktiparāyaṇā: | 
viṣṇudharmasamācārādvaiṣṇavāste’pi mānavā: ||188|| 
brahmāṇaṃ ye bhajantyeva brahmabhaktiparāyaṇā: | 
brahmadharmasamācārādbrāhmaṇāste’pi mānavā: ||189|| 
ye bhajanti mahāraudraṃ bhairavabhaktimānasā: | 
mahāraudrāśca te khyātā bhairavikāśca mānavā: ||190|| 
ye ca māheśvarīṃ devīṃ bhajanti kuladharmiṇa: | 
māheśvarīvratādhārā: kālikāste’pi mānavā: ||191|| 
ye bhajanti sadā buddhaṃ bauddhadharmaparāyaṇā: | 
te’pi ca mānavā bauddhā: saṃbodhipadasādhina: ||192|| 
ye bhajanti jinaṃ caiva jainadharmaparāyaṇā: | 
te’pi ca manujā jainā jainadharmānucāraṇāt ||193|| 
evaṃ cānye’pi ye sattvā vratacaryānuliṅgina: | 
te’pi ca mānavā: sarve dharmacaryānuvarṇina: ||194|| 
yādṛśaṃ sādhyate karma tādṛśī jātitā bhavet | 
prajāpatirhi caikatve nirviśeṣo’bhavadyata: ||195|| 
na cendriyeṣu nānātvaṃ kriyāvādena dṛśyate | 
brāhmaṇe cānyajātau vā naiṣāṃ kiṃcidviśiṣyate ||196|| 
na hyātmana: samutkarṣācchreṣṭatvamiha yujyate | 
śukraśoṇitasaṃbhūtaṃ yonijaṃ sarvameva hi ||197|| 
cāturvarṇyamidaṃ lokamiti tīrthyairvikalpitam | 
brahmajā brāhmaṇā naivaṃ dharmasaṃskārajā: khalu ||198|| 
yadi vā brahmajā viprā brāhmaṇī kutra saṃbhavā | 
brāhmaṇyapi tathā caiva brahmajā yadi sāṃpratam ||199|| 
@278
brāhmaṇasya ca sā bhāryā syāccaivedaṃ na yuktita: | 
na bhāryā bhaginī yuktā brahmaṇāṃ brahmajā yadi ||200|| 
na satvā brahmaṇo jātā: karmasaṃskārajāstvamī | 
nihīnotkṛṣṭamadhyāśca sattvā nānāśrayā: pṛthak ||201|| 
teṣāṃ hi jātisāmānyādbrāhmaṇe kṣatriye tathā | 
vaiśyaśūdre tathānyeṣu samaṃ jñānaṃ pravartate ||202|| 
śīlaṃ pradhānaṃ na kulaṃ pradhāna kulena kiṃ śīlavivarjitena | 
bahavo narā nīcakulaprasūtā: svargaṃ gatā: śīlamupetya dhīrā: ||203|| 
na jātirdṛśyate devai: śīla: kalyāṇakāraka: | 
caṇḍālo’pi hi śīlasthastaṃ devā brāhmaṇaṃ vidu:||204|| 
satyaṃ brahma tapo brahma śīlaścendriyasaṃyama: | 
sarvabhūtadayā brahma etadbrāhmaṇalakṣaṇam ||205|| 
satyaṃ nāsti tapo nāsti nāsti cendriyasaṃyama: | 
sarvabhūtadayā nāsti etaccaṇḍālalakṣaṇam ||206|| 
devamanuṣyanārīṇāṃ tiryagyonigateṣvapi | 
maithunaṃ nādhigacchanti te narā brāhmaṇā: khalu ||207|| 
śūdrīhastena yo bhuṅkte māsamekaṃ nirantaram | 
jīvamāno bhavecchūdro mṛta: sa śvā prajāyate ||208|| 
śūdrīparivṛto vipra: śūdrī ca gṛhamedhinī | 
varjita: pitṛdevaiśca rauravaṃ so’dhigacchati ||209|| 
tasmāddharmatapa:śīlasaṃyamajñānato dvija: | 
na tvetairhi vinā vipra: kiṃ syātsaṃskāramātrata: ||210|| 
tanna śarīrasaṃskāramātreṇa brāhmaṇo bhavet | 
saṃskṛtena dvijo vā cecchūdro’pi saṃskṛto dvija: ||211|| 
yadi vipra: śarīrai: syātpāvako brahmahā bhavet | 
brahmahatyā ca bandhūnāṃ śarīradahanādbhavet ||212|| 
brāhmaṇabījasaṃbhūta: śūdro’pi na kathaṃ dvija: | 
tasmāddhi brāhmaṇo naiva dehasaṃskāramātrata: ||213|| 
sadya: patati māṃsena dhātvannakṣīravikrayī | 
brāhmaṇo’pi bhavecchūdra: surayā lavaṇena ca ||214|| 
ākāśagāmino viprā: patitā māṃsabhakṣaṇāt | 
viprāṇāṃ patanaṃ dṛṣṭvā tato māṃsāni varjayet ||215|| 
@279
bhakṣyante yena māṃsāni bhakṣyate tena kiṃ na hi | 
abhakṣyabhakṣaṇāccaiva brāhmaṇa: patito bhavet ||216|| 
patito brāhmaṇaścaivaṃ saṃskāraṃ nārhate puna: | 
tasmājjñānaṃ vinā naiva śarīro brāhmaṇo bhavet ||217|| 
jñānavān hi bhavetpūjyo brāhmaṇā api mānavā: | 
samāneṣu ca deheṣu kutrāpyasti viśeṣatā ||218|| 
tasmājjñānapramāṇena na śarīrapramāṇatā | 
yathā karoti bhāṇḍāni mṛttikayaiva bhārgava: ||219|| 
muttikāyā na bhedo’sti tatkṛtabhājaneṣvapi | 
kiṃ tu prakṣiptavastūnāṃ saṃjñayā khyāyate khalu ||220|| 
prakṣiptaṃ yatra yaddravyaṃ tadbhāṇḍaṃ tena lakṣyate | 
jñānadharmaguṇācārairlakṣyate mānavastathā ||221|| 
jñānadharmaguṇācārairvihīno mānava: paśu: | 
jñānavijñānabhedena vartate guṇabhedatā ||222|| 
guṇabhedādbhaveddharmabhedā ca saṃprajāyate (?) | 
dharmabhedāttata: karmabhedatā saṃpravartate ||223|| 
karmabhedāttathācārabhedatā ca pravartate | 
tathācāraviśeṣeṇa jātibhedā: pravartitā: ||224|| 
mahābhūtasamudbhūtaskandheṣvāyataneṣu ca | 
sarvajantuśarīreṣu sameṣu kā viśeṣatā ||225|| 
jñānavijñānamātreṇa bhidyante khalu mānavā: | 
jñānavijñānapātratvātpūjyante nīcajā api ||226|| 
jñānavijñānahīnatvānmānavo’pi na pūjyate | 
paśuvatsa narākāra: tata: pūjā na cākṛte: ||227|| 
jñānenāpi dvijo naiva karmācārapramāṇata: | 
jñānena yadi vā vipra: śūdro’pi brāhmaṇo bhavet ||228|| 
anye’pi bahava: santi sakaivartādinīcajā: | 
jñānavantaśca ye dhīrāste’pi syurbrāhmaṇā: khalu ||229|| 
tasmācca jñānamātreṇa brāhmaṇo na bhavetkhalu | 
karmācārapramāṇena na jñānasya pramāṇatā ||230|| 
karmaṇāpi dvijo naivaṃ śuddhācārapramāṇata: | 
karmaṇā vai dvijāścaivaṃ sarve syurbrāhmaṇā: khalu ||231|| 
@280
santi hi bahavo loke mahāyajñādikarmiṇa: | 
kṣatriyavaiśyaśūdrāśca kathaṃ na brāhmaṇā nu te ||232|| 
tasmānna karmamātreṇa brāhmaṇā: syurnarā: khalu | 
nāpi svācāramātreṇa brāhmaṇā: syustathā narā: ||233|| 
yadi svācārato vipra: sarve syurbrāhmaṇā: khalu | 
ye ye svācāravantaśca te te syurbrāhmaṇā: kila ||234|| 
santi ca bahava: śūdrā: śuddhācārasamanvitā: | 
vratopavāsadharmiṣṭhā nīcajā api santi ca ||235|| 
te’pi syurbrāhmaṇāścaivaṃ yadyācārapramāṇatā | 
tasmādācāramātreṇa brāhmaṇā naiva mānuṣā: ||236|| 
vedenāpi tathā naiva brāhmaṇā: syurnarottamā: | 
yadi vedairbhavedvipro rākṣaso’pi dvija: khalu ||237|| 
tathābhūdrāvaṇo nāma rākṣaso vedapāraga: | 
sarve’pi rākṣasāścaivaṃ vedakarmānucārakā: ||238|| 
kathaṃ te brāhmaṇā naiva yadi vedād dvijo bhavet | 
tasmācca vedamātreṇa naiva syurbrāhmaṇā: khalu ||239|| 
satyadharmapramāṇena sarvamekaṃ jagaddhruvam | 
cāturvarṇyamidaṃ lokaṃ tīrthikairiti kalpitam ||240|| 
tathā ca kalpyate lokabodhārthamiti tīrthikai: | 
svayaṃbhūdehasaṃbhūtaṃ cāturvarṇyamidaṃ khalu ||241||
mukhato brāhmaṇo jāto bāhubhyāṃ kṣatriya: smṛta: | 
ūrubhyāṃ saṃbhavo vaiśya: padbhayāṃ śūdra: samudbhava: ||242|| 
tathā ceddhi bhaveddoṣo dharmeṣu varṇavādinām | 
agamyagamanāccaivaṃ kathaṃ dharmaviśuddhitā ||243|| 
yadi vipro mukhājjāto brāhmaṇī kutra saṃbhavā | 
brāhmaṇyapi mukhājjātā svasā bhāryā kathaṃ nanu ||244|| 
tathā ca kṣatriyā jātā bāhubhyāmeva cettathā | 
kṣatriyasya bhavedbhāryā kṣatriyā bhaginī khalu ||245|| 
vaiśyāpi hi tathā caivamūrubhyāmeva saṃbhavā | 
vaiśyasyāpi bhavedbhāryā vaiśyā tu bhaginī viśa: ||246|| 
padbhyāṃ jāto yathā śūdra: śūdrī cāpi tathodbhavā | 
śūdrasyāpi bhavedbharyā śūdrī hi bhaginī khalu ||247|| 
@281
na yuktā bhaginī bhāryā tathā dharma: kathaṃ bhavet | 
agamyagamanāccaivamadharma eva saṃbhavet ||248|| 
tato'tyantaviruddhaṃ syādbrahmajā brāhmaṇā yadi | 
dharmakriyāviśeṣāttu varṇāvasthā: pratiṣṭhitā: ||249|| 
bhārate’pi tathā caivaṃ dharmarājo yudhiṣṭhira: | 
vaiśampāyanamāgamya prāñjali: paryapṛcchata ||250|| 
ke te ye brāhmaṇā: proktā: kiṃ vā brāhmaṇalakṣaṇam | 
etadicchāmi bho jñātuṃ tadbhavān vyākarotu me ||251|| 
iti śrutvā mahāvijño vaiśampāyana ādarāt | 
pratyuvāceti kaunteya śṛṇu tatkathyate mayā ||252|| 
kṣāntyādibhirguṇairyuktastyaktadaṇḍo nirāmiṣa: | 
na hanti sarvabhūtāni prathamaṃ brāhmalakṣaṇam ||253|| 
yadā sarvaparadravyaṃ pathi vā yadi vā gṛhe | 
adattaṃ naiva gṛhṇāti dvitīyaṃ brāhmalakṣaṇam ||254|| 
tyaktakrūrasvabhāvastu nirmamo ni:parigraha: | 
muktaścarati yo nityaṃ tṛtīyaṃ brāhmalakṣaṇam ||255|| 
devamanuṣyanārīṇāṃ tiryagyonigateṣvapi | 
maithunaṃ hi sadā tyaktaṃ caturthaṃ brāhmalakṣaṇam ||256|| 
satyaṃ śaucaṃ dayā śaucaṃ śaucamindriyanigraha: | 
sarvabhūtadayā śaucaṃ tapa: śaucaṃ ca pañcamam ||257|| 
pañcalakṣaṇasaṃpanna īdṛśo yo bhaved dvija: | 
tamahaṃ brāhmaṇaṃ brūyāṃ śeṣā: śūdrā: yudhiṣṭhira ||258|| 
na kulena na jātyā ca kriyābhirbrāhmaṇo na ca | 
cāṇḍālo’pi hi vṛttastho brāhmaṇa: sa yudhiṣṭhira ||259|| 
ahiṃsā brahmacaryaṃ ca viśuddhātmāparigraha: | 
phaleṣvanabhilipsātha brāhmaṇa: syādyudhiṣṭhira ||260|| 
ekavarṇamidaṃ viśvaṃ pūrvamāsīdyudhiṣṭhira | 
karmakriyāviśeṣeṇa cāturvarṇyaṃ pratiṣṭhitam ||261|| 
sarve vai yonijā martyā: sarve mūtrapurīṣiṇa: | 
ekendriyakriyārthāśca tasmācchīlaguṇairdvijā: ||262|| 
śūdro’pi śīlasaṃpanno guṇavān brāhmaṇo bhavet | 
brāhmaṇo’pi kriyāhīna: śūdrātpratyavaro bhavet ||263|| 
@282
pañcendriyārṇavaṃ ghoraṃ yadi śūdro’pi tīrṇavān | 
tasmai dānaṃ pradātavyamaprameyaṃ yudhiṣṭhira ||264|| 
na jātirdṛśyate rājan guṇā: kalyāṇakārakā: | 
guṇavidyānidhirvidvān brāhmaṇo brahmacāraṇāt ||265|| 
jīvitaṃ yasya lokārthe dhamārthe yasya jīvitam | 
ahorātraṃ carenmuktastaṃ devā brāhmaṇaṃ vidu: ||266|| 
parityajya gṛhāvāsaṃ ye sthitā mokṣakāṅkṣiṇa: | 
kāmeṣvasaktā: kaunteya brāhmaṇāste yudhiṣṭhira ||267|| 
ahiṃsā nirmamatvaṃ vāsatkṛtyasya vivarjanam | 
rāgadveṣanivṛttiśca etadbrāhmaṇalakṣaṇam ||268|| 
kṣamā dayā damo dānaṃ satyaṃ śaucaṃ smṛtirghṛṇā | 
vidyā vijñānamādhītyametadbrāhmaṇalakṣaṇam ||269|| 
gāyatrīmātrasāro’pi varaṃ vipra: suyantrita: | 
nādhītya caturo vedān sarvāśī sarvavikrayī ||270|| 
ekarātroṣitasyāpi yā gatirbrahmacāriṇa: | 
na tāṃ kratusahasreṇa prāpnuvanti yudhiṣṭhira ||271|| 
pāraga: sarvavedānāṃ sarvatīrthābhiṣiñcanai: | 
yuktaścarati dharmaṃ yo taṃ devā brāhmaṇaṃ vidu: ||272|| 
yadā na kurute pāpaṃ sarvabhūteṣu dāruṇam | 
kāyena manasā vācā brahma saṃpadyate tadā ||273|| 
yasya lokahite cittaṃ maitrīyuktamivātmaje | 
tena saṃpadyate brahma tasmānmaitrīṃ vibhāvaya ||274|| 
yasya lokeṣu kāruṇyaṃ svātmaje iva du:khite | 
tena saṃpadyate brahma tasmātkāruṇiko bhava ||275|| 
yaccittaṃ muditaṃ loke sukhībhūte ivātmaje | 
tasya saṃjāyate brahma talloke modavāṃścara ||276|| 
yasyopekṣāyutaṃ cittaṃ sarvalokeṣvivātmaje | 
tasya saṃjāyate brahma tadupekṣāyutaścara ||277|| 
etaddhi paramaṃ brahmavihāraṃ brahmasādhanam | 
jñātvā lokahitārthena cara brahmavihāriṇam ||278|| 
tata: kleśān vinirjitvā svātmacittasamāhita: | 
brahmapraṇidhimālamyya sthirībhava samādhiṣu ||279|| 
@283
tathā brahmaguṇādhānādbrahmarṣistvaṃ bhave: kila | 
pañcābhijñapadaprāpto brahmalokamavāpnuyā: ||280|| 
iti śrutvā gurorvākyaṃ sa subhūtirguṇotsuka: | 
tatheti pratisaṃśrutya dhyānacaryāmupāśrayat ||281|| 
tato’nyadvanamāśritya gurorājñāsamādhṛta: | 
sarvendriyavinirjityā vyaharaddhyānatatpara: ||282|| 
tatrādhivasato’syāpi krodhāgni: samudīrita: | 
karmādhānabalābhyāsānnaiva śāntimupāyayau ||283|| 
tatra ca vanaṣaṇḍe yā vasantī vanadevatā | 
sā subhūtiṃ mahākrodhaṃ dṛṣṭvaivaṃ samacintayat ||284|| 
subhūtirbrāhmaṇo hyeṣa sarvavedārthapāraga: | 
sarvamantravidhānajñā: sutīkṣṇakrodhabāhula: ||285|| 
kadācitkupitaścāyaṃ krodhata: śāpavahninā | 
dhakṣyati parvatāṃścāpi sapakṣijantumānavān ||286|| 
samādhīdhyānayukto’pi naiva cittasamāhita: | 
jñānavijñānadharmeṣu viśeṣaṃ nādhigacchati ||287|| 
yadi bauddheṣu dharmeṣu niyukto’yaṃ dvijottama: | 
kṣipra kleśān vinirjitya bodhicittaṃ ca lapsyati ||288|| 
bodhicitte pralabdhe tu tadālokahite caret | 
bodhisattvo mahāvijño bhaviṣyati na saṃśaya: ||289|| 
iti niścitya sā devī kāruṇyahitamānasā | 
taṃ subhūtiṃ samāgamya jagādaivaṃ pura: sthitā ||290|| 
śṛṇu vatsa mahābhāga yanmayā hitamucyate | 
dhanyo’si tvaṃ mahādhīra maharṣirdvijasattama ||291|| 
kimarthaṃ vasase caivamekākī nirjane vane | 
niścitta: pratisaṃlīna: kāṣṭapāṣāṇavadvṛthā ||292|| 
dharmārthakāmamokṣeṣu yadi vāñchāsti te yate | 
buddhasya vacanaṃ śrutvā cara saṃbodhisatpathe ||293|| 
buddho hi bhagavānnātha: sarvajño lokanāyaka: | 
munīndra: śrīdhana: śāstā sarvadharmānupālaka: ||294|| 
tasyaiva dharmatā śuddhā daśakuśalasaṃmatā | 
ṣaṭ ca pāramitā: khyātā: paratreha śivaṃkarā: ||295|| 
@284
dhanyāste bhikṣavaścaiva buddhasyopāsakāśca ye | 
sarvasattvahitārthena saṃbodhiguṇasādhakā: ||296|| 
tvaṃ cāpi hi tathā matvā svaparātmahitārthata: | 
triratnaśaraṇaṃ gatvā cara brahman vratottamam ||297|| 
tata: kleśagaṇān hitvā brahmacāriñjinendravat | 
sākṣādarhatpadaṃ prāpya nirvṛtisukhamāpnuyā: ||298|| 
iti śrutvā subhūti: sa triratnaguṇavarṇanām | 
tathānumodita: prāha tāṃ devatāṃ pura: sthitām ||299|| 
tathāhaṃ devate yāmi saṃbuddhadarśanaṃ prati | 
triratnasamayaṃ prāptumicchāmi tvatprasādata: ||300|| 
yadi te’sti kṛpā devi mayi mokṣārthasādhini | 
saṃbuddhaṃ darśaya kṣipraṃ taddharmeṣu niveśaya ||301|| 
triratnaśaraṇaṃ gatvā cariṣye tad vratottamam | 
tathāśu kṛpayā nītvā māṃ vihāre praveśaya ||302|| 
iti śrutvā vacastasya subhūtervanadevatā | 
vijñāya bodhimārgeṣu cittaṃ tathānumoditam ||303|| 
tata eva samāgṛhya subhūtiṃ brahmacāriṇam | 
ṛddhyā sākāśamārgeṇa nināya jinamandiram ||304|| 
subhūtistatra saṃprāpto dadarśa jinabhāskaram | 
bhagavantaṃ mahāsaumyaṃ lakṣaṇai: samalaṃkṛtam ||305|| 
vyañjanaiśca virājantaṃ vyāmaprabhāmahojjvalam | 
sahasrakiraṇādhikyaṃ ratnāṅgamiva jaṅgamam ||306|| 
samantato mahābhadraṃ jagannāthaṃ munīśvaram | 
sarvadevādhipaṃ samyaksaṃbodhiguṇasāgaram ||307|| 
dṛṣṭvaiva sahasā cātha subhūtestasya sarvathā | 
āghāto yaśca sattveṣu sa prativigato’pyabhūt ||308|| 
tata: prasādajāto’sau subhūtirdvijasattama: | 
natvā pādau munerdharmaṃ śrotuṃ tasthau mudā pura: ||309|| 
tato’sau bhagavāṃstasya subhūteścittaśuddhatām | 
jñātvāryasatyadharmāṇi dideśaivaṃ savistaram ||310|| 
śṛṇu vipra mahābhāga sarvasattvahitārthata: | 
yadi te dharmavāñchāsti saṃbodhipadasādhane ||311|| 
@285
bhāvanīyā sadā maitrī sattveṣvevaṃ yathātmaje | 
dharmamātā yato maitrī tanna tyājyā kadācana ||312|| 
karuṇā ca tathā kāryā sattveṣvapi yathātmaje | 
kāruṇyādvardhate dharmastatkāruṇyaṃ sadā kuru ||313|| 
muditāpi sadā sādhyā sattveṣu ca yathātmaje | 
muditāṃ hi samālambya bodhipadamavāpnuyā: ||314|| 
upekṣāpi sadā dhāryā sattveṣvapi yathātmaje | 
upekṣāto labhetsaukhyaṃ tadupekṣāṃ sadā bhaja ||315|| 
ime dharmā hi catvāraścaturvargaphalāptaye | 
tatprāptyai sādhyatāṃ yatnāccaturbrahmavihāratā ||316|| 
iti śrutvāryadharmāṇi sa subhūti: pramodita: | 
kleśasaṃghān vinirjitya buddhadharmaṃ samaikṣata ||317|| 
satkāyadṛṣṭiśailaṃ ca viṃśatiśikharodgatam | 
vidārya jñānavajreṇa saṃsāraratini:spṛha: ||318|| 
srotāpattiphalaṃ sākṣātkṛtvā śiṣyo’bhavanmune: | 
dṛṣṭasatyo’tha saṃbuddhaṃ natvā caiva kṛtāñjali: ||319|| 
pravrajyāprārthanāṃ cakre svākhyātadharmasādhane | 
namaste bhagavanātha sarvasattvānupālaka ||320|| 
adyāgreṇa  jagadbandho yāmi te śaraṇaṃ sadā | 
tathā dharme ca saṃgheṣu saṃbodhiguṇaprāptaye ||321|| 
pravrajyāṃ dehi me nātha saddharmeṣu niveśaya | 
brahmacaryaṃ cariṣye’haṃ tvadājñāṃ śirasā vahan ||322|| 
ityukte bhagavān dṛṣṭvā hastena tacchira: spṛśan | 
ehi bhikṣo carasveti pravadaṃstaṃ samagrahīt ||323|| 
ehīti prokta: sa jinena muṇḍo pātrī susaṃghāṭiparītadeha: | 
sadya: praśāntendriya eva tasthau bhikṣu: subhūti: sugataprabhāvāt ||324|| 
saccittalabdha: sa mune: prasādātprayujyamāno vyaharatsamādhau | 
vyāyacchamāna: khalu bodhimārge saṃbuddhadharme ghaṭamāna eva ||325|| 
sarvaṃ ca saṃsāramanityatāhataṃ matvā ca saṃsāragatiṃ vibhaṅginīm | 
kleśāṃśca sarvān pravihāya saṃyata: sākṣācca so’rthannabhavanmaharddhika: ||326|| 
suvītarāga: samaloṣṭahemā ākāśacitto dhanasāravāsī |
bhindannavidyādrimivāṇḍakośaṃ prāpadabhijñā: pratisaṃvidaśca ||327|| 
@286
satkāralābheṣu parāṅmukhatvātsaśakradevāsuramānuṣāṇām | 
pūjyaśca mānyo abhivādanīyo babhūva sa brahmavihāracārī ||328|| 
atha subhūtirāyuṣmān samanvāharadātmavān | 
kutaścyuto’hamāyāta: kutra kena ca karmaṇā ||329|| 
apaśyatsa tataśceti pañcajanmaśatāni ca | 
nāgayonisamutpannastataścyutvāhamāgata: ||330|| 
yad dveṣābhyāsataśvāsaṃ krūro lokopaghātaka: | 
tenaiva hetunā cāhaṃ mahadvyasanamāptavān ||331|| 
idānīṃ tu tathā caitaṃ krodhaṃ prahātumācare | 
yasyaiva hetunā lokā bhramanti narakeṣu te ||332|| 
tasmādahaṃ cariṣyāmi ni:saṅgo nirahaṃkṛti: | 
saṅgāddhi jāyate māyā māyāyāṃ jāyate rati: ||333|| 
ratau rāgo’bhijāyeta rāge moha: pravardhate | 
mūḍhasya dūyate cittaṃ sveṣṭakāryopaghātata: ||334|| 
upaghātā hate citte krodhāgni: paridīpyate | 
krodhānalasamuddīpto dahate sa parānapi ||335|| 
yāvatkrodhānaloddīptaṃ svacittaṃ kleśavāyubhi: | 
tāvatkiṃ tapasāpyetannirarthaṃ du:khahetave ||336|| 
dharmaṃ sucaritaṃ puṇyaṃ dānaśīlādisādhanam | 
kṛtaṃ kalpasahasrairyaddahetkrodhānala: kṣaṇāt ||337|| 
tasmātkodhāgniśāntyarthaṃ kṛtvendriyavinigraham | 
ekānte hi vaseyaṃ ca viviktāraṇyagocare ||338|| 
yadā ca garuḍenāhaṃ balādākṛṣya bhakṣita: | 
yatīn dṛṣṭvānumodaṃ ca kurvan mṛtyumavāptavān ||339|| 
tenaiva hetunā cādya dvijātikulasaṃbhava: | 
sarvakleśān vinirjitya brahmacārī bhavāmyaham ||340|| 
adyāpi cettathā cātra vaseyaṃ janapadāśrame | 
kenacitkleśitaścāhaṃ bhraṣṭimevamavāpnuyām ||341|| 
iti niścitya cittena subhūtirnirahaṃkṛti: | 
vivikte’raṇyavāse sa ni:saṅgo nyavasasudhī: ||342|| 
tathaikākī vasaṃstatra caturthadhyānasaṃyukta | 
phalamūlāmbusaṃtuṣṭo brahmacārī mumoda ||343|| 
@287
atha saṅge’pi grāmeṣu deśe janapadeṣu ca | 
bhikṣāhetorvihartuṃ vā sa sakāmo’bhavadyadā ||344|| 
tadā pūrvamasau dṛṣṭvā gocaramabhyalakṣayat | 
aho deśeṣu sarvatra bhavanti nirguṇā janā: ||345|| 
mānino madamohāndhā duṣṭā matsariṇa: śaṭhā: | 
tatkathaṃ saṃcariṣye’tra bhikṣāheto: kule kule ||346|| 
dūṣayiṣyanti cittāni kecid dṛṣṭvaiva māṃ yatim | 
yaddhetorjanāścaivaṃ bhramanti durgatiṣvapi ||347|| 
kalpakoṭisahasrāṇi naiva muktāśca durgate: | 
tadahaṃ sarvasattveṣu kuntapipīlikādiṣu ||348|| 
dayācittaṃ samālambya vaseyaṃ dhyānasaṃrata: | 
yenaivaṃ sarvasattvānāṃ bhaveccittaṃ prasāditam | 
tameva dharmamādhāya yatirmokṣamavāpnuyāt ||349|| 
iti saṃnahya cittena sa subhūti: subuddhimān | 
vivikte’raṇyadeśe’pi nyavasaddhyānasaṃrata: ||350|| 
atha so’rhaṃstrimāsānāmatyayādbodhimānasa: | 
ityevaṃ cintayāmāsa lokānugrahakāraṇāt ||351|| 
kimatra dhyānasaṃlīna: karomi lokabodhanam | 
kiyatkālaṃ ca jīveyaṃ kāṣṭhapāṣāṇavatsthita: ||352|| 
kevalaṃ svamanastuṣṭhyai dhyānaṃ saukhyārthasādhanam | 
sukhaṃ labdhvāpi kiṃ sāraṃ sattvānugrahaṇaṃ vinā ||353|| 
tasmāddhyānātsamutthāya sattvānugrahakāraṇāt | 
ṛddhiṃ pradarśya saṃbodhau sthāpayiṣye mahajjanān ||354|| 
iti niścitya cittena sa subhūti: samṛddhimān | 
sattvānāṃ vinayārthena prātihāryamadarśayat ||355|| 
tadṛddhinirmitānyeva garuḍānāṃ mahaujasām | 
pañca kulaśatānyatra prasasrire samantata: ||356|| 
etāṃśca garuḍān dṛṣṭvā nāgā: saṃtrasitāstata: | 
itastata: samudbhrāntā: subhūte: śaraṇaṃ yayu: ||357|| 
atha svarddhibalenaiva samāśvāsya subhūtinā | 
sarve nāgā: suparṇebhya: paritrātāśca sarvata: ||358|| 
@288
punastena suparṇānāṃ vinayārthaṃ subhūtinā | 
svarddhibalaprabhāveṇa mahānnāgo vinirmita: ||359|| 
tenāpyevaṃ suparṇānāṃ pañcakulaśatāni ca | 
abhidrutāni nāgena samantata itastata: ||360|| 
tenaivābhidrutā: sarve garuḍāstrāsamāgatā: | 
itastata: samudbhrāntā: subhūte: śaraṇaṃ yayu: ||361|| 
subhūtinā tathā caivaṃ sarve te garuḍā api | 
svarddhibalaprabhāveṇa samāśvāsya surakṣitā: ||362|| 
evamṛddhiprabhāvāṇi subhūtestasya sadyate: | 
dṛṣṭvā sarve janaughāste saharṣādbhutamāyayu: ||363|| 
dhanyo’yamṛddhimān bhikṣurarhan saṃbuddhasevaka: | 
yenaite rakṣitā: sarve nāgāśca garuḍā api ||364|| 
iti so’rhan subhūtistān sarvān dṛṣṭvā prasannitān | 
saddharme vinayārthena maitrīdharmamupādiśat ||365|| 
śṛṇudhvaṃ madvaca: sarve nāgāścaṃ garuḍāstathā | 
yadi me śaraṇaṃ yātha ramadhyaṃ maitramānasā: ||366|| 
ye ete sukhino loke sarve te maitracāriṇa: | 
ye ete du:khino loke sarve te krodhino narā: ||367|| 
tasmātkrodhaprahāṇāya kriyatāṃ yatnamādarāt | 
yāvaccitte sthitaṃ krodhaṃ tāvanmaitrī na bhāvyate ||368|| 
na ca dveṣasamaṃ pāpaṃ na ca maitrīsamaṃ tapa: | 
tasmānmaitrī prayatnena bhāvanīyā sadādarāt ||369|| 
mana: śamaṃ na gṛhṇāti na prītisukhamaśnute | 
na nidrāṃ na dhṛtiṃ yāti dveṣaśalye hṛdisthite ||370|| 
na dviṣanta: kṣayaṃ yānti yāvajjīvamapi ghnata: | 
krodhamekaṃ tu yo hanyāttena sarve dviṣo hatā: ||371|| 
vikalpendhanadīptena jantu: krodhahavirbhujā | 
dahatyātmānamevādau purān dhakṣyati vā na vā ||372|| 
jarā rūpavatāṃ krodhastamaścakṣuṣmatāmapi | 
bandho dharmārthakāmānāṃ tasmātkrodho nivāryatām ||373|| 
divyabhogānubhoktā ca prāsāde maṇimaṇḍite | 
supto’pi  na labhennidrāṃ krodhaparyākulo nara: ||374|| 
@289
ṛṣibhiryogibhiścāmbuphalamūlāditoṣitai: | 
dagdhā janapadāścāpi krodhācchāpahutāśanai: ||375|| 
yacchaṃkaro mahāraudro nirghṛṇo dṛkprabhānalai: | 
dadāha brahmajaṃ kāmaṃ tacca krodhaprabhāvata: ||376|| 
yadrājāno viruddhāśca yuddhaṃ kṛtvā parasparam | 
mṛtyuṃ yānti janai: sārdhaṃ taccāpi krodhabhāvata: ||377|| 
suhṛdo yatsahāyāṃśca snehaviśrambhacāriṇa: | 
satyadharmāvanādṛtya ghnanti krodhādanāryakā: ||378|| 
sādhavo ye mahātmāna: saṃvṛtidharmacāriṇa: | 
tānapi saṃmukhaṃ ghnanti durvāgbāṇai ruṣā khalā: ||379|| 
mātaraṃ janmadātrīṃ ca dhātrīrvā snehapālinī: | 
svātmajānnirdayā ghnanti tacca krodhaprabhāvata: ||380|| 
svātmajā: pitaraṃ yacca snehasatkārapālakam | 
avigaṇayya pāpāni ghnanti krodhaprabhāvata: ||381|| 
gurūn saddharbhaśāstṝṃśca kalyāṇādhvāvatārakān | 
anādṛtya bhayaṃ pāpā ghnanti krodhoddhatā narā: ||382|| 
yatpitā svātmajaṃ putraṃ putrīṃ  vā bālakāmapi | 
nirdayastāḍayan hanti tasmātkrodho mahāripu: ||383|| 
bhrātara: sahajāścāpi roṣitā bheditāśayā: | 
vigṛhṇanti mahākruddhāstasmātkrodho mahāripu: ||384|| 
yattvayaṃ pariṇītāpi bhāryā dharmānucāriṇī | 
tāḍitā tyajyate bhartrā krodhāttato mahadbhayam ||385|| 
pramadāṣi ca bhartāraṃ svāminaṃ snehakāriṇam |
kuladharmamanādṛtya jahāti krodhatastathā ||386|| 
ye śāntā yatayo dhīrāścaturbrahmavihāriṇa: | 
tānapi saṃmukhaṃ duṣṭāstāḍayanti ruṣānvitā: ||387|| 
śāntātmā hitakṛdyogī kṣāntivādī vane vasan | 
so’pi śakalito rājñā svayamevāsinā ruṣā ||388|| 
dānavā ghnanti devāṃśca devāśca ghnanti dānavān | 
anyonyaṃ vigrahaṃ kṛtvā pramathnanti rupākulā: ||389|| 
@290
ātmānamātmanā hatvā viṣaśastrānalādibhi: | 
vasanti narake ghore te’pi sarve ruṣānvitā: ||390|| 
ye ye duṣṭāśayā: krūrā: svaparārthābhighātakā: | 
patanti narake ghore te’pi sarve ruṣāśrayāt ||391|| 
krodhena bhidyate loka: krodhena paribhāṣyate | 
krodhena hiṃsyate jantustasmātkrodho mahāripu: ||392|| 
krodhenaiva mahārudraściccheda brahmaṇa: śira: |
tenaiva pātakenaiva bhrāntacitto’bhavacchiva: ||393|| 
krodhenaiva tathā rudra: surajyeṣṭhātmajasya ca | 
śvaśurasyāpi dakṣasya cchedayāmāsa mastakam | 
tatpāpakarmaṇā hyeva śivo’pyabhūddigambara: ||394|| 
krodhena dhvaṃsyate dharma: krodhena vilayaṃ gata: | 
krodhena tyajyate satyaṃ tasmātkrodho mahāripu: ||395|| 
yāni mahānti pāpāni mahādu:khabhayāni ca | 
tāni sarvāṇi duṣṭāni krodhacittodbhavāni ca ||396|| 
tatkrodhādaparo vaira: pātako’nyo na vidyate | 
tasmātkrodhavināśāya prayatadhvaṃ samāhitā: ||397|| 
yena krodho jito vairo jñānavajreṇa sādhunā | 
tena sarve jitā duṣṭā: śatravo du:khadāyakā: ||398|| 
yasya citte dayā nāsti krodhānalavidāhinī | 
sa sādhupuruṣaścāpi naiva viśvasyate janai: ||399|| 
krodhakalaṅkito yo hi sadguṇālaṃkṛto yadi | 
sa vidvānapi nāsevyo yathā vṛkṣo’hiveṣṭita: ||400|| 
dānaśīlādisaddharmavṛttaiśca yadi bhūṣita: | 
krodhavānna vibhātyeva ahipūrṇo yathā hrada: ||401|| 
sarvavidyākalājño’pi samṛddha: śilpavānapi | 
astramantrādyabhijño’pi krodhavānnaiva sevyatām ||402|| 
krodhavān hasyate lokai: krodhavān vadhyate janai: | 
krodhavān hīyate mitrai: krodhavān paribhūyate ||403|| 
krodho dharmaviruddhatvāccaturvargavināśakṛt | 
tasmātkrodhavināśāya prayatadhvaṃ samāhitā: ||404|| 
@291
krodhena bhidyate cittaṃ bhinnacitto vikīryate | 
vikīrṇa: kliśyate mārai: kleśito’dhairyatāṃ vrajet ||405|| 
adhairyatvādbhavenmūḍho mūḍho duṣṭavaśaṃ vrajet | 
duṣṭamitropadeśena kupathe carate kudhī: ||406|| 
asanmārge samārūḍho viparītaṃ samācaret | 
viparītānubodhena bhavedāryāpavādaka: ||407|| 
saddharmādīn pratikṣipya pratimādīn vighātayet | 
ityādipātakaṃ kṛtvā pañcānantaryamāpnuyāt ||408|| 
tataśca narakān yāyādrauravādīn samantata: | 
narakānnarakaṃ gatvā mahādu:khamavāpnuyāt ||409|| 
itthaṃ du:khānuvedī sa narakeṣu sadā vaset | 
narakebhyastamuddhartuṃ jino’pi naiva śaknuyāt ||410|| 
yāvanti pāpadu:khāni durvṛttiprabhavāni hi | 
tāni sarvāṇi jānīdhvaṃ krodhacittodbhavāni hi ||411|| 
sarveṣāṃ pātakānāṃ tatkrodhaṃ mūlaṃ jagurjinā: | 
dharmāṇāṃ tu kṣamā mūlaṃ yata: saukhyaṃ pravartate ||412|| 
iti krodhaṃ vinirjitya kṣamaiva sādhyatāṃ sadā | 
maitrīcittaṃ samālambya viharadhvaṃ yathāsukham ||413|| 
ātmanīva dayā syāccetsvajane vā yathā jane | 
kasya nāma bhaveccittamadharmapraṇayāśivam ||414|| 
dayāviyogato loka: paramāmeti vikriyām | 
manovākkāyavispandai: svajane’pi yathā jane ||415|| 
dharmārthī na tyajedasmāddayāmiṣṭaphalodayām | 
suvṛṣṭiriva śasyāni guṇān sā hi prasūyate ||416|| 
dayākrāntaṃ cittaṃ na bhavati paradroharabhasaṃ 
śucau tasmin vāṇī vrajati vikṛtaṃ naiva ca tanu: | 
vivṛddhā tasyaivaṃ parahitarucirmaitryanugatā 
pradānakṣāntyādīñjanayati guṇān kīrtyanusṛtān ||417|| 
dayālurnodvegaṃ janayati pareṣāmupaśamā- 
ddayālurviśvāsyo bhavati jagatāṃ bāndhava iva | 
na saṃrambhakṣobha: prabhavati dayādhīrahṛdaye 
na kopāgniścitte jvalati hi dayātoyaśiśire ||418|| 
@292
saṃkṣepeṇa dayāmata: sthiratayā paśyanti dharmaṃ budhā: 
ko nāmāsti guṇa: sa sādhudayito yo nānuyāto dayām | 
tasmātputra ivātmanīva ca dayāṃ nītvā prakarṣaṃ jane 
sanmaitryā viharanta eva muditāṃ prodbhāvayadhvaṃ sadā ||419|| 
dayālorhṛdaye jātā maitrī saddharmasādhanī | 
tasmāddayāṃ hṛdi sthāpya maitrī loke prasāryatām ||420|| 
maitrīmān puruṣa: sādhurdevairapi praśasyate | 
viśvasyate sadā sadbhirbāndhavai: svajanairjanai: ||421|| 
maitrīmān sajjano loke nirguṇo’pi praśobhate | 
maitrīmān sanmatirbandhurlokānāṃ jagatāmapi ||422|| 
maitrīmāñjagatāmiṣṭo maitrīmāñjagatāṃ suhṛt | 
maitrīmāñjagatāṃ mitro maitrīmāñjagatāṃ sakhā ||423|| 
maitrīmān puruṣa: śrīmān yatra yatra pragacchati | 
tatra tatraiva saṃrvatra pūjyate svajanairyathā ||424|| 
buddho hi jagatāṃ bandhustrailokyādhipanāyaka: | 
so’pi śāstā vibhātyevaṃ maitryā saṃsphārayañjagat ||425|| 
ye ye sattvā mahābhijñā:  sarvalokānukampakā: | 
pūjyante sattvalokaiśca te’pi maitryā: prabhāvata: ||426|| 
bodhisattvā mahāsattvā bodhisaṃbhārasādhakā: | 
sarvasattvahitārthasthāste’pi maitrīpracāriṇa: ||427|| 
yanmātā du:khitāpyevamā garbhādvālakaṃ sutam | 
pāti snehopacāreṇa tacca maitrīprabhāvata: ||428|| 
yatpitā bālakaṃ putramabhuñjāna: svayaṃ sukham | 
pāti snehopacāreṇa tacca maitrīprabhāvata: ||429|| 
yacca rājā prajā: pāti svayaṃ vīravrataṃ dadhat | 
durjanān madayan sarvān tacca maitrīprabhāvata: ||430|| 
yacca vidvān guru: śiṣyān saddharmārthopadarśayan | 
prabodhya bālakāñchāsti tacca maitrīprabhāvata: ||431|| 
yacca vīrā raṇe sthitvā sahantyarīn  prahāriṇa: | 
prarakṣanti svapakṣāṃśca tacca maitrīprabhāvata: ||432|| 
@293
sārthavāho’mbudhiṃ gatvā yatnai ratnāni sādhayan | 
sattvān pāti dadaddānaṃ tacca maitrīprabhāvata: ||433|| 
yacca bhāryānuyātyeva mṛtena svāminā saha | 
anapekṣya svajīve’pi tacca maitrīprabhāvata: ||434|| 
pitṛbhyo mṛtakebhyo’pi dadāti piṇḍamādarāt | 
anuśocan muhuścāpi tacca maitrīprabhāvata: ||435|| 
tiryagyonyudbhavāścāpi paśava: krūramānasā: | 
svasutān snehata: pānti tacca maitrīprabhāvata: ||436|| 
kṛmyādikīṭayaścāpi krūrā gṛdhrādipakṣiṇa: | 
svabandhūn snehata: pānti  taddhi maitrīprabhāvata: ||437|| 
caṇḍālā nirghṛṇā raudrā: sattvahiṃsāratā: khalā: | 
bāndhavāṃste’pi rakṣanti taddhi maitrīprabhāvata: ||438|| 
yaddadanti mahāsattvā: svadehe’pyanapekṣitā: | 
arthibhya: prārthitaṃ vastu taddhi maitrīprabhāvata: ||439|| 
evamanye’pi ye lokā bhojayanta: parasparam | 
pālayanti mahāsnehāttacca maitrīprabhāvata: ||440|| 
maitrī hi jagatāṃ mātā pitā śāstā guru: prabhu: | 
patirmitrasuhṛdbandhustasmānmaitrī prasādhyatām ||441|| 
maitriṃ vinā na jāyeta karuṇā svātmaje’pi ca | 
na muditā na copekṣā tasmānmaitrī pradhīyatām ||442|| 
etā brahmavihārākhyā: saṃbodhipadasādhakā: | 
trailokyabhartṛkā nāthā: sarvasattvānupālakā: ||443|| 
etā vinā na śobhanti mahābhijñāstapasvina: | 
kalpakoṭisahasrāṇi taptvāpi duṣkaraṃ tapa: ||444|| 
etā hi paramācāryā: saddharmaguṇadāyakā: | 
etā vinā na sidhyanti sarvapāramitāratā: ||445|| 
yāvanti sukhabhogyāni puṇyasiddhāni sarvathā |
tāni sarvāṇi jānīta maitrīmūlodbhavāni hi ||446|| 
tasmātsarvaprayatnena krodhaṃ jitvāṃvarairapi (?) | 
maitrīṃ citte samādhāya kurudhvaṃ prāṇipu kṣamām ||447|| 
@294
tato dharmaprabhāveṇa yūyaṃ sarve’numoditā: | 
yāvajjīvaṃ sukhaṃ bhuktvā saukhāvatīṃ gamiṣyatha ||448|| 
iti śrutvā vacastasya nāgāśca garuḍā yate: | 
vairānuśayatāṃ tyaktvā babhūvurmaitricāriṇa: ||449|| 
iti dṛṣṭvā ca te sattvā vismayaharṣasaṃyutā: | 
dharmānumodanaṃ kṛtvā babhūvurmaitricāriṇa: ||550|| 
evaṃ subhūtinā tena nāgāśca garuḍāśca te | 
maitrīdharmopadeśena vinītā dharmasatpathe ||451|| 
atha śrībhagavān buddha: sarvadarśī vināyaka: | 
bhikṣūnāmantrayāmāsa saṃvṛticārakānapi ||452|| 
paśyadhvaṃ bhikṣavo yūyaṃ subhūtiṃ brahmacāriṇam | 
yenaite garuḍā nāgā vinītā dharmasatpathe ||453|| 
eṣa me śrāvakāṇāṃ ca bhikṣūṇāṃ brahmacāriṇām | 
subhūti: kulaputro’yamagro’raṇāvihāriṇām ||454|| 
iti tena munīndreṇa subhūtireva sadyati: | 
nirdiṣṭa: sarvabhikṣūṇāmagro’raṇāvihāriṇām ||455|| 
atha te bhikṣava: sarve saṃśayoddhatamānasā: | 
chettāraṃ saṃśayānāṃ taṃ papracchurevamīśvaram ||456|| 
kāni bhadanta karmāṇi kṛtānyapi subhūtinā | 
nirdiṣṭo bhavatā yena jyeṣṭho’raṇāvihāriṇām ||457|| 
iti tairbhikṣubhi: pṛṣṭo bhagavānityudāharat | 
śṛṇudhvaṃ bhikṣava: sarve tatkṛtaṃ yatsubhūtinā ||458|| 
subhūtinā kṛtaṃ karma tatko’nya: paribhokṣyate | 
yenaiva yatkṛtaṃ karma tenaiva tatprabhūjyate ||459|| 
bhūtapūrvamatīte’dhvanyasmin kalpe ca bhadrake | 
varṣasahasramāyuśca viṃśatiguṇitaṃ yadā ||460|| 
tasmiṃśca samaye buddha: kāśyapo nāma nāyaka: | 
vidyācaraṇasaṃpanna: sugato lokavijjina: ||461|| 
śāstā devamanuṣyāṇāṃ puruṣadamyasārathi: | 
sarvajño bhagavānnātha: ṣaḍabhijño munīśvara: ||462|| 
@295
vārāṇasīmupāśritya mṛgadāve jināśrame | 
vyaharatsarvasattvānāṃ saddharmaṃ samupādiśan ||463|| 
tasyaiva śāsane śuddhe svākhyāte dharmavanaiye | 
ayaṃ pravrajito bhūtvā mahādātāpyabhūttadā ||464|| 
daśavarṣasahasrāṇi brahmacaryamapālayat | 
praṇidhānaṃ tathā cāyamakarodbrahmavittama: ||465|| 
anena kuśalenāhaṃ bhaveyaṃ bauddhasadyati: | 
yosau bhagavatānena kāśyapena sutāyinā  ||466|| 
māṇava uttaro nāma vyākṛta iti bodhaye | 
māṇava tvaṃ prajānāṃ tu yadā varṣaśatāyuṣi ||467|| 
śākyamunirmahābuddha: sarvajño lokanāyaka: | 
saṃbuddho bhagavānnāthastathāgato bhaviṣyasi ||468|| 
asyaiva śāsane cāhaṃ bhaveyaṃ śrāvakottama: | 
arhatāmagrasaṃprāpto bhūtvāraṇāvihāriṇām ||469|| 
tenaiva karmaṇā cādya praviṣṭo mama śāsane | 
arhatāṃ jyeṣṭhatāṃ prāptastathāraṇāvihāriṇām ||470|| 
kāni punaranenaiva karmāṇi prakṛtānyapi | 
yenaiva nāgayonau ca samutpanno babhūva sa: ||471||
yatta: kleśāprahīṇatvadudbhrāntendriyacetasā | 
śaikṣāśaikṣagaṇānāṃ ca bhikṣuṇāṃ brahmacāriṇām ||472|| 
anena ruṣṭacittena paruṣābaddhacetasā | 
cittāni saṃpradūṣyaiva vikalāni kṛtānyapi ||473|| 
sadāśīviṣavādena vikruśyābhāṇi sāṃdhike | 
tenaiva pātakenaivaṃ pañcajanmaśatānyapi ||474|| 
nāgayonisamutpanno babhūvāyaṃ mahāviṣa: | 
yaccānena punastatra pravrajya buddhaśāsane ||475|| 
sadā dānāni saṃdattvā brahmacaryaṃ ca pālitam | 
tenedānīṃ tathārhatvaṃ prāpya sākṣātkṛtaṃ mudā ||476|| 
araṇāvihāriṇāṃ cāgro nirdiṣṭo’yaṃ mayā khalu | 
iti hi bhikṣavo yūyaṃ jānīdhvaṃ karmatāphalam ||477|| 
@296
yenaiva yatkṛtaṃ karma tasyaiva tatphalaṃ dhruvam | 
na naśyanti hi karmāṇi kalpakoṭiśatairapi | 
sāmagrīṃ prāpya kālaṃ ca phalanti khalu dehinām ||478|| 
abhuktaṃ kṣīyate naiva karma kvāpi kathaṃcana | 
nāgnibhirdahyate karma vāyubhirnāpi śuṣyati || 
udakai: klidyate naiva bhūmiṣvapi na naśyati ||479|| 
anyathāpi ca no bhūtā sarvathā karmaṇāṃ gati: | 
śuklānāṃ śuklatā nityaṃ kṛṣṇānāṃ kṛṣṇatā khalu || 
miśrataiva tu miśrāṇāṃ ṣaḍgatau bhujyate dhruvam ||480|| 
tasmādapāsya kṛṣṇāni karmāṇi miśritāni ca | 
yatitavyaṃ śubheṣveva karmasu sukhavāñchibhi: ||481|| 
tatheti bhikṣava: śrutvā te ca lokā: prabhāṣitā: | 
buddhavacomṛtaṃ pītvā nananduranumoditā: ||482|| 
evametanmahārāja śrutaṃ me gurubhāṣitam | 
iti matvā tvayā rājan parātmaśubhavāñchinā ||483|| 
krodhāriṃ yatnato jitvā kṣamādharmapuraskṛta: | 
maitrīṃ bhāvaya sattveṣu svātmajeṣu yathā sadā ||484|| 
iti subhāṣitaṃ śrutvā upaguptasya sadguro: | 
tatheti nṛparāja: sa nananda sasabhājana: ||485|| 
ye maitrībhāvadharmaṃ kalimatiharaṇaṃ tatsubhūteścaritraṃ 
śṛṇvanti śrāvayanti tribhuvanasukhadaṃ saṃnipātya janaughān | | 
te lokā maitracittāstribhuvanasukhadā: kṣāntisaurabhyayuktā: 
yātā: saukhāvatīṃ te’pyamitarucimunerdharmamārādhayanti ||486|| 
@297
dvitīyaṃ pariśiṣṭam | 
puna: puna: prayuktānāṃ kathāṃśānāṃ sūcī | 
{1. The stereo-typed description of  Buddha:-) 
buddho bhagavān satkṛto gurukṛto mānita: pūjito rājabhī rājamātrairdhanibhi: paurai: 
śreṣṭhibhi: sārthavāhairdevairnāgairyakṣairasurairgaruḍa: kinnarairmahoragairiti devanāgayakṣāsuragaruḍakinnara- 
mahoragābhyarcito buddho bhagavān jñāto mahāpuṇyo lābhī cīvarapiṇḍapātaśayanāsanaglāna- 
pratyayabhaiṣajyapariṣkārāṇāṃ saśrāvakasaṃgha: || 
2 Description of a house-holder:-
āḍhyo mahādhano mahābhogo vistīrṇaviśālaparigraho vaiśravaṇadhanasamudito vaiśravaṇa- 
dhanapratispardhī || 
3 Description of the physical characteristics of Buddha:-
dadarśa bhagavantaṃ dvātriṃśatā mahāpuruṣalakṣaṇai: samalaṃkṛtamaśītyā cānuvyañjanairvirājita- 
gātraṃ vyāmaprabhālaṃkṛtaṃ sūryasahasrātirekaprabhaṃ jaṅgamamiva ratnaparvataṃ samantato bhadrakam | 
4 Result on an upāsaka of seeing miraculous powers of buddha:-
prasādajāto mūlanikṛtta iva drumo hṛṣṭatuṣṭapramudita udagraprītisaumanasyajāto bhagavata: 
pādayornipatya || 
5 Effe of the smile of Buddha:-
smita prāvirakārṣīt | dharmatā khalu yasmin samaye buddhā bhagavanta: smitaṃ 
prāviṣkurvanti, tasmin samaye nīlapītalohitāvadātā: arciṣo mukhānniścārya kāści- 
dadhastādgacchanti, kāścidupariṣṭādgacchanti | yā adhastādgacchanti, tā: saṃjīvaṃ kālasūtraṃ 
rauravaṃ mahārauravaṃ tapanaṃ pratāpanamavīcimarbudaṃ nirarbudamaṭaṭaṃ hahavaṃ huhuvamutpalaṃ padmaṃ mahāpadmaṃ 
narakān gatvā ye uṣṇanarakāsteṣu śītībhūtvā nipatanti, ye śītanarakāsteṣu uṣṇībhūtvā 
nipatanti | tena teṣāṃ sattvānāṃ kāraṇāviśeṣā: pratiprasrabhyante | teṣāmevaṃ bhavati-kiṃ 
nu vayaṃ bhavanta itaścyutā:, āhosvidanyatropapannā iti | teṣāṃ prasādasaṃjananārthaṃ bhagavān 
nirmitaṃ visarjayati | teṣāṃ nirmitaṃ dṛṣṭvā evaṃ bhavati-na hyeva vayaṃ bhavanta itaścyutā:, nāpya- 
nyatropapannā:, api tu ayamapūrvadarśana: sattva:, asyānubhāvena asmākaṃ kāraṇāviśeṣā: 
pratiprasrabdhā iti | te nirmite cittamabhiprasādya tannarakavedanīyaṃ karma kṣapitvā devamanuṣyeṣu 
pratisaṃdhiṃ gṛhṇanti, yatra satyānāṃ bhājanabhūtā bhavanti | yā upariṣṭād gacchanti, tāścātu-
rmahārājikāṃstrāyastriṃśān yāmāṃstuṣitān nirmāṇaratīn parinirmitavaśavartino brahmakāyikān 
brahmapurohitān mahābrahmaṇa: parīttābhānapramāṇābhānābhāsvarān parīttaśubhānapramāṇaśubhān śubha- 
kṛtsnānanabhrakān puṇyaprasavān vṛhatphalānavṛhānatapān sudṛśān sudarśanānakaniṣṭhān devān 
gatvā anityaṃ du:khaṃ śūnyamanātmetyuddhopayanti, gāthādvayaṃ ca bhāṣante.. 
@298
ārabhadhvaṃ niṣkāmata yujyadhvaṃ buddhaśāsane | 
dhunīta mṛtyuna: sainyaṃ naḍāgāramiva kuñjara: ||1|| 
yo hyasmin dharmavinaye apramattaścariṣyati | 
prahāya jātisaṃsāraṃ du:khasyāntaṃ kariṣyati ||2|| iti || 
atha tā arciṣastrisāhasramahāsāhasraṃ lokadhātumanvāhiṇḍya bhagavantameva pṛṣṭhata: pṛṣṭhata: 
samanugacchanti | tadyadi bhagavān atītaṃ karma vyākartukāmo bhavati, bhagavata: pṛṣṭhato’nta- 
rdhīyante | anāgataṃ vyākartukāmo bhavati, purastādantardhīyante | narakopapattiṃ vyākartukāmo 
bhavati, pādatale’ntardhīyante | tiryagupapattiṃ vyākartukāmo bhavati, pārṣṇyāmantardhīyante | 
pretopapattiṃ vyākartukāmo bhavati, pādāṅguṣṭhe’ntardhīyante | manuṣyopapattiṃ vyākartukāmo bhavati, 
jānunorantardhīyante | balacakravartirājyaṃ vyākartukāmo bhavati, vāme karatale’ntardhīyante | 
cakravartirājyaṃ vyākartukāmo bhavati, dakṣiṇe karatale’ntardhīyante | devopapattiṃ vyākartukāmo 
bhavati, nābhyāmantardhīyante | śrāvakabodhiṃ vyākartukāmo bhavati, āsye’ntardhīyante | pratyeka- 
bodhiṃ vyākartukāmo bhavati, ūrṇāyāmantardhīyante | anuttarāṃ samyaksaṃbodhiṃ vyākartukāmo 
bhavati, uṣṇīṣe’ntardhīyante || 
atha tā arciṣo bhagavantaṃ tri: pradakṣiṇīkṛtya bhagavata uṣṇīpe’ntarhitā: | 
athāyuṣmānānanda: kṛtakarapuṭo bhagavantaṃ papraccha- 
nānāvidho raṅgasahasracitro vakrāntarānniṣkasita: kalāpa: | 
avabhāṣitā yena diśa: samantāddivākareṇodayatā yathaiva ||3|| 
gāthāśca bhāṣate- 
vigatodbhavā dainyamadaprahīṇā buddhā jagatyuttamahetu bhūtā: | 
nākāraṇaṃ śaṅkhamṛṇālagauraṃ smitamupadarśayanti jinā jitāraya: ||4|| 
tatkālaṃ svayamadhigamya vīra buddhyā 
śrotṝṇāṃ śramaṇa jinendra kāṅkṣitānām | 
dhīrābhirmunivṛṣa vāgbhiruttamābhi- 
rutpannaṃ vyapanaya saṃśayaṃ śubhābhi: ||5|| 
nākasmāllavaṇajalādrirājadhairyā: 
saṃbuddhā: smitamupadarśayanti nāthā: | 
yasyārthe smitamupadarśayanti dhīrā:  
taṃ śrotuṃ samabhilaṣanti te janaughā: ||6|| iti || 
bhagavānāha-evametadānanda, evametat | nāhetvapratyayamānanda tathāgatā arhanta: 
samyaksaṃbuddhā: smitaṃ prāviṣkurvanti || 
@299
6 Conclusion of a story:-
tasmāttarhi bhikṣava evaṃ śikṣitavyaṃ yacchāstāraṃ satkariṣyāmo gurukariṣyāmo mānayi- 
ṣyāma: pūjayiṣyāma: | śāstāraṃ satkṛtya gurukṛtya mānayitvā pūjayitvopaniśritya vihariṣyāma: | 
ityevaṃ vo bhikṣava: śikṣitavyam || 
7 The concluding sentence of a story:-
idamavocadbhagavān | āttamanasaste bhikṣavo bhagavato bhāṣitamabhyanandan || 
8 The formula of praṇidhāna:-
anenāhaṃ kuśalamūlena cittotpādena deyadharmaparityāgena ca andhe loke anāyake 
apariṇāyake buddho bhūyāsam, atīrṇānāṃ sattvānāṃ tārayitā, amuktānāṃ mocayitā, anā- 
śvastānāmāśvāsayitā aparinirvṛtānāṃ parinirvāpayitā || 
9 Marriage, birth of a son of daughter, and his of her bringing up:-
tena sadṛśāt kulāt kalatramānītam | sa tayā sārdhaṃ krīḍati ramate paricārayati | 
tasya krīḍato ramamāṇasya paricārayata: patnī āpannasattvā saṃjātā | sā aṣṭānāṃ vā navānāṃ 
vā māsānāmatyayāt prasūtā | dārako (dārikā vā) jāto’bhirupo darśanīya: prāsādika: | 
tasya jātau jātimahaṃ kṛtvā nāmadheyaṃ vyavasthāpyate…. | …… dāraka: aṣṭābhyo 
dhātrībhyo datta:-dvābhyāmaṃsadhātrībhyāṃ dvābhyāṃ kṣīradhātrībhyāṃ dvābhyāṃ maladhātrībhyāṃ dvābhyāṃ 
krīḍanikābhyāṃ dhātrībhyām | so’ṣṭābhirdhātrībhirunnīyate vardhyate kṣīreṇa dadhnā navanītena 
sarpiṣā sarpimaṇḍena anyaiścottaptottaptairupakaraṇaviśeṣai: | āśu vardhate hradasthamiva paṅkajam || 
10 Wailings of a childless house-holder, his prayers to gods, 
reasons for his not hacing a child, conception and treatment of his 
wife during pregnancy:-
(1) tasya krīḍato ramamāṇasya naiva putro na duhitā | sa kare kapolaṃ datvā 
cintāparo vyavasthita:-anekadhanasamuditaṃ me gṛham | na me putro na duhitā | mamātyayāta
sarvasvāpateyamaputrakamiti kṛtvā rājavidheyaṃ bhaviṣyatīti |
(2) sa śramaṇabrāhmaṇanaimittikasuhṛtsaṃbandhibāndhavairucyate-devatāyācanaṃ kuruṣveti | 
asti caiṣa loke pravādo yadāyācanaheto: putrā jāyante duhitaraśceti | tacca naivam | 
yadyevamabhaviṣyadekaikasya putrasahasramabhaviṣyat tadyathā rājñaścakravartina: | api tu trayāṇāṃ 
sthānānāṃ saṃmukhībhāvāt putrā jāyante duhitaraśca | katameṣāṃ trayāṇām ? mātāpitarau raktau 
bhavata: saṃnipatitau, mātā kalyā bhavati ṛtumatī, gandharvaśca pratyupasthito bhavati | eṣāṃ 
trayāṇāṃ sthānānāṃ saṃmukhībhāvāt putrā jāyante duhitaraśca | 
@300
(3) tathā hyasau śramaṇabrāhmaṇanaimittikasuhṛtsaṃbandhibāndhavavipralabdho’putra: putrābhi- 
nandī śivavaruṇakuveraśakrabrahmādīnanyāṃśca devatāviśeṣānāyācate sma | tadyathā-ārāmadevatā 
vanadevatāścatvaradevatā: śṛṅgāṭakadevatā balipratigrāhikā devatā: | sahajā: sahadhārmikā 
nityānubandhā api devatā āyācate sma | 
(4) pañca āveṇikā dharmā ekatye paṇḍitajātīye mātṛgrāme | katame pañca ? raktaṃ 
puruṣaṃ jānāti viraktaṃ puruṣaṃ jānāti | kālaṃ jānāti ṛtuṃ jānāti | garbhamavakrāntaṃ 
jānāti | yasya sakāśād garbho’vakrāmati taṃ jānāti | dārakaṃ jānāti dārikāṃ jānāti | 
saceddārako bhavati, dakṣiṇaṃ kukṣiṃ niśritya tiṣṭhati | saceddārikā bhavati, vāmaṃ kukṣiṃ 
viśritya tiṣṭhati | 
(5) sā āttamanāttamanā: svāmina ārocayati-diṣṭyā āryaputra vardhase | 
āpannasattvāsmi saṃvṛttā | yathā ca me dakṣiṇaṃ kukṣiṃ niśritya tiṣṭhati, niyataṃ dārako 
bhaviṣyatīti | 
(6) so’pyāttamanāttamanā: pūrvakāyamabhyunnamayya dakṣiṇaṃ bāhumabhiprasārya udāna- 
mudānayati-apyevāhaṃ cirakālābhilaṣitaṃ putramukhaṃ paśyeyam | jāto me syānnāvajāta: | 
kṛtyāni me kurvīta | bhṛta: prativimṛyāt | dāyādyaṃ pratipadyeta | kulavaṃśo me  cirasthitika: 
syāt | asmākaṃ cāpyatītakālagatānāmalpaṃ vā prabhūtaṃ vā dānāni datvā kṛtyāni kṛtvā 
asmākaṃ nāmnā dakṣiṇāmādekṣyate-idaṃ tayoryatratatropapannayorgacchatoranugacchatviti | 
(7) āpannasattvāṃ caināṃ viditvā upariprāsādatalagatāmayantritāṃ dhārayati-śīte 
śītopakaraṇairuṣṇe uṣṇopakaraṇairvaidyaprajñaptairāhārairnātitiktairnātyamlairnātilavaṇairnātimadhurairnātikaṭu- 
kairnātikapāyaistiktāmlalavaṇamadhurakaṭukakaṣāyavivarjitairāhārai: | hārārdhahāravibhūṣitagātrīmapsa- 
rasamiva nandanavanavicāriṇīṃ mañcānmañcaṃ pīṭhātpīṭhamanavatarantīmadharimāṃ bhūmim | na cāsyā: 
kiṃcidamanojñaśravaṇaṃ yāvadeva garbhasya paripākāya || 
11 Insight of the Buddha in helping persons in distress:-
atrāntare nāsti kiṃcid buddhānāṃ bhagavatāmajñātamadṛṣṭamaviditamavijñātam | dharmatā 
khalu buddhānāṃ bhagavatāṃ mahākāruṇikānāṃ lokānugrahapravṛttānāmekākṣarāṇāṃ śamathavipaśyanā- 
vihāriṇāṃ tridamathavastukuśalānāṃ caturoghottīrṇānāṃ caturṛddhipādacaraṇatalasupratiṣṭhitānāṃ 
caturṣu saṃgrahavastuṣu dīrgharātrakṛtaparicayānāṃ pañcāṅgaviprahīṇānāṃ pañcagatisamatikrāntānāṃ 
ṣaḍaṅgasamanvāgatānāṃ ṣaṭpāramitāparipūrṇānāṃ saptabodhyaṅgakusumāḍhayānāmaṣṭāṅgamārgadeśikānāṃ 
navānupūrvavihārasamāpattikuśalānāṃ daśavalavalināṃ daśadiksamāpūrṇayaśasāṃ daśaśatavaśavarti- 
prativiśiṣṭānāṃ tri rātrestrirdivasasya buddhacakṣupā lokaṃ vyavalokya jñānadarśanaṃ pravartate-ko 
@301
hīyate, ko vardhate, ka: kṛcchraprāpta:, ka: saṃkaṭaprāpta:, ka: saṃbādhaprāpta:, ka: kṛcchrasaṃkaṭa- 
saṃbodhaprāpta:, ko’pāyanimna:, ko’pāyapravaṇa:, ko’pāyaprāgbhāra: | kamahamapāyāduddhṛtya svarge 
mokṣe ca pratiṣṭhāpayeyam, kasya kāmapaṅkanimagnasya hastoddhāramanupradadyām, kamāryadhanavirahita- 
māryadhanaiśvaryādhipatye pratiṣṭhāpayeyam, kasyājñānatimirapaṭalaparyavanaddhanetrasya jñānāñjanaśalākayā
cakṣurviśodhayāmi, kasyānavaropitāni kuśalamūlānyavaropayeyam, kasyāvaropitāni paripāca- 
yeyam, kasya paripakvāni vimocayeyam | āha ca- 
apyevātikramedvelāṃ sāgaro makarālaya: | 
na tu vaineyavatsānāṃ buddho velāmatikramet || 
12 The agraprajñaptisūtra:-
tisra imā brāhmaṇagṛhapatayo’graprajñaptaya: | katamāstisra: ? buddhe’graprajñapti:, dharme’graprajñapti:, 
saṃghe’graprajñapti: || 
buddhe’graprajñapti: katamā ? ye kecid brāhmaṇagṛhapataya: sattvā apadā vā dvipadā vā 
bahupadā vā rūpiṇo vā arūpiṇo vā saṃjñino vā asaṃjñino vā  naivasaṃjñino nāsaṃjñina:, 
tathāgato’rhan samyaksaṃbuddhasteṣāmagra ākhyāta: | ye kecid buddhe’bhiprasannā:, agre te’bhi- 
prasannā: | teṣāmagre’bhiprasannānāmagra eva vipāka: pratikāṅkṣitavya:, deveṣu vā devabhūtānām, 
manuṣyeṣu vā manuṣyabhūtānām | iyamucyate brāhmaṇagṛhapatayo buddhe agraprajñapti: | 
dharme agraprajñapti: katamā ? ye keciddharmā: saṃskṛtā vā asaṃskṛtā vā, virāgo 
dharmasteṣāmagra ākhyāta: | ye kecid dharme’bhiprasannā:, agre te’bhiprasannā: | teṣāmagre 
prasannānāmagra eva vipāka: pratikāṅkṣitavyo deveṣu vā devabhūtānāṃ manuṣyeṣu vā manuṣya- 
bhūtānām | iyamucyate brāhmaṇagṛhapatayo dharme agraprajñapti: | 
saṃgheṣu agraprajñapti: katamā ? ye kecit saṃghā vā gaṇā vā pūgā vā pariṣado vā, 
tathāgataśrāvakasaṃghasteṣāmagra ākhyāta: | ye kicit saṃghe’bhiprasannā:, agre te’bhiprasannā: | 
teṣāmagre’bhiprasannānāmagra eva vipāka: pratikāṅkṣitavyo deveṣu vā devabhūtānāṃ manuṣyeṣu vā 
manuṣyabhūtānām | iyamucyate brāhmaṇagṛhapataya: saṃghe’graprajñapti: || 
13 Description of samsāra and attainment of Arhattva:-
(tena yujyamānena ghaṭamānena vyāyacchamānena) idameva pañcagaṇḍakaṃ saṃsāracakraṃ calā- 
calaṃ viditvā sarvasaṃskāragatī: śatanapatanavikiraṇavidhvaṃsanadharmatayā parāhatya sarvakleśaprahāṇā- 
darhattvaṃ sākṣātkṛtam || 
14 The effect of Buddha’s sermon on the audience:-
atha bhagavāṃsteṣāṃ  xxx āśayānuśayaṃ dhātuṃ prakṛtiṃ ca jñātvā tādṛśīṃ caturārya- 
satyasaṃprativedhikīṃ dharmadeśanāṃ kṛtavān, yāṃ śrutvā anekai: srota āpattiphalāni prāptāni, 
@302
kaiścit sakṛdāgāmiphalāni, kaiścidanāgāmiphalāni, kaiścit pravrajya sarvakleśaprahāṇādarhattvaṃ 
sākṣātkṛtam, kaiścicchrāvakabodhau cittānyutpāditāni, kaiścit pratyekabodhau, kaiścidanutta- 
rāyāṃ samyaksaṃbodhau | sarvā ca sā parṣad buddhanimnā dharmapravaṇā saṃghaprāgbhārā vyavasthitā || 
15 Acts of tathāgata of any other person in his previous life:-
tathāgatenaiva bhikṣava: pūrvamanyāsu jātiṣu karmāṇi kṛtānyupacitāni labdhasaṃbhārāṇi 
pariṇatapratyayāni oghavatpratyupasthitānyavaśyaṃbhāvīni || 
There is an addition to the above in some stories:-
mayaivaitāni karmāṇi kṛtānyupacitāni | ko'nya: pratyanubhaviṣyati ? na bhikṣava: 
karmāṇi kṛtānyupacitāni bāhye pṛthivīdhātau vipacyante, nābdhātau, na tejodhātau, na vāyu- 
dhātau | api tu upātteṣveva skandhadhātvāyataneṣu karmāṇi kṛtāni vipacyante śubhānyaśubhāni ca | 
na praṇaśyanti karmāṇi api(kalpakoṭi)śatairapi | 
sāmagrīṃ prāpya kālaṃ ca phalanti khalu dehinām || 
16 satkāyadṛṣṭi: 
1 viṃśati śikharasamudgataṃ satkāyadṛṣṭiśailaṃ jñānavajreṇa bhittvā || 
17 Description of the king and his kingdom:-
rājā rājyaṃ kārayati ṛddhaṃ ca sphītaṃ ca kṣemaṃ ca subhikṣaṃ ca ākīrṇabahujanamanuṣyaṃ ca 
praśāntakalikalahaḍimbaḍamaraṃ taskararogāpagataṃ śālīkṣugomahiṣīsaṃpannam akhilamakaṇṭakam | 
dhārmiko dharmarājo dharmeṇa rājyaṃ kārayati priyamivaikaputrakaṃ rājyaṃ paripālayati || 
18 An Arhat:-
arhan saṃvṛtta: traidhātukavītarāga: samaloṣṭakāñcana: ākāśapāṇitalasamacitto 
vāsīcandanakalpa: vidyāvidāritāṇḍhakośo vidyābhijñāpratisaṃvitprāpto bhavalābhalobhasatkāra- 
parāṅmukha: | sendropendrāṇāṃ devānāṃ pūjyo mānyo’bhivādyaśca saṃvṛtta: | 
19 Description of the entry of Buddha in a city:-
atha bhagavān dānto dāntaparivāra: śānta: śāntaparivāro mukto muktaparivāra: 
āśvasta āśvastaparivāro vinīto vinītaparivāra: arhan arhatparivāra: vītarāgo vītarāga- 
parivāra: prāsādika: prāsādikaparivāra:, vṛṣabha iva gogaṇaparivṛta:, gaja iva kalabhagaṇa 
parivṛta:, siṃha iva daṃṣṭrigaṇaparivṛta:, haṃsa iva haṃsagaṇaparivṛta:, suparṇīva pakṣigaṇaparivṛta:, 
vipra iva śiṣyagaṇaparivṛta:, svaśva iva turagagaṇaparivṛta:, śūra iva yodhagaṇaparivṛta:, deśika 
iva adhvagagaṇaparivṛta:, sārthavāha iva vaṇiggaṇaparivṛta:, śreṣṭhīva pauragaṇaparivṛta:, koṭṭarāja 
iva mantrigaṇaparivṛta:, cakravartīva putrasahasraparivṛta:, candra iva nakṣatragaṇaparivṛta:, sūrya iva 
@303
raśmisahasraparivṛta:, dhṛtarāṣṭra iva gandharvagaṇaparivṛta:, virūḍha iva kumbhāṇḍagaṇaparivṛta:, 
virūpākṣa iva nāgagaṇaparivṛta:, dhanada iva yakṣagaṇaparivṛta:, vemacitrīva asuragaṇaparivṛta:, 
śakra iva tridaśagaṇaparivṛta:, brahma iva brahmakāyikaparivṛta:, stimita iva jalanidhi:, sajala 
iva jaladhara:, vimada iva gajapati:, sudāntairindriyairasaṃkṣobhiteryāpathapracāra:, anekairāveṇikai- 
rbuddhadharmai: parivṛto bhagavāṃstat puraṃ praviśati || 
20 Effect of Buddha’s entry in a place:-
bhagavata: purapraveśe evaṃrūpāṇyadbhutāni bhavanti, anyāni ca | tadyathā-saṃkṣiptāni 
viśālībhavanti, hastina: krośanti, aśvāśca hreṣante, ṛṣabhā nardanti, gṛhagatāni vividha- 
vādyabhāṇḍāni svayaṃ nadanti, andhāścakṣūṃpi pratilabhante, badhirā: śrotram, mūkā: pravyāharaṇa- 
samarthā bhavanti, pariśiṣṭendriyavikalā indriyāṇi paripūrṇāni pratilabhante, madyamadākṣiptā 
vimadībhavanti, viṣapītā nirviṣībhavanti, anyonyavairiṇo maitrīṃ pratilabhante, gurviṇya: svastinā 
prajāyante, bandhanavaddhā vimucyante, adhanā dhanāni pratilabhante, āntarikṣāśca devāsuragaruḍa- 
kinnaramahoragā divyaṃ puṣpa (varṣa) mutsṛjanti || 
21 Exclamations of a person who realises the Truth:-
idamasmākaṃ bhadanta na mātrā kṛtam, na pitrā, na rājñā, na devatābhi:, neṣṭena 
svajanabandhuvargeṇa na pūrvapretai:, na śramaṇabrāhmaṇai:, yadbhagavatā asmākaṃ kṛtam | ucchoṣitā 
rudhirāśrusamudrā:, laṅghitā asthiparvatā:, pihitānyapāyadvārāṇi, vivṛtāni svargamokṣadvārāṇi, 
pratiṣṭhāpitā: smo devamanuṣyeṣu | āha ca- 
tavānubhāvātpihita: sughoro hyapāyamārgo bahudoṣayukta: | 
apāvṛtā svargagati: supuṇyā nirvāṇamārgaśca mayopalabdha: ||1|| 
tvadāśrayāccāptamapetadoṣaṃ mayādya śuddhaṃ suviśuddhacakṣu: | 
prāptaṃ ca śāntaṃ padamāryakāntaṃ tīrṇaśca du:khārṇavapāramasmi ||2|| 
naravarendra narāmarapūjita vigatajanmajarāmaraṇāmaya | 
bhavasahasrasudurlabhadarśana saphalamadya mune tava darśanam ||3|| 
22 Newly-born God on a visit to Buddha:- 
(1) dharmatā khalu devaputrasya vā devakanyāyā vā aciropasaṃpannasya trīṇi cittā- 
nyutpadyante-kutaścyuta:, kutropapanna:, kena karmaṇeti | paśyati xx cyutā:, praṇīteṣu deveṣu 
trāyastriṃśeṣūpapannā:, bhagavato’ntike cittaṃ prasādyeti | atha xx  devaputrasya(kanyāyā) eta- 
dabhavat-na mama pratirūpaṃ syādyadahaṃ paryuṣitaparivāso bhagavantaṃ darśanāyopasaṃkrāmeyam, 
yannvahamaparyuṣitaparivāsa eva bhagavantaṃ darśanāyopasaṃkrāmeyamiti | atha xx  devaputraścala- 
@304
vimalakuṇḍaladharo hārārdhahāravirācitagātro maṇiratnacitracūḍa: kuṅkumatamālapatraspṛkkādisaṃsṛṣṭa- 
gātrastasyāmeva rātrau divyānāmutpalapadmakumudapuṇḍarīkamandāravāṇāṃ puṣpāṇāmutsaṅgaṃ pūrayitvā 
x x  udāreṇāvabhāsenāvabhāsya bhagavantaṃ puṣpairavakīrya bhagavata: purastānniṣaṇṇo dharmaśravaṇāya || 
23 Salutation of a newly born god to Buddha:-
avanamya tata: pralambahāraścaraṇau dvāvabhivandya jātaharṣa: | 
parigamya ca dakṣiṇaṃ jitāriṃ suralokābhimukho divaṃ jagāma || 
24 Return of god after the visit:-
atha x x  devaputro vaṇigiva labdhalābha:, saṃpannasasya iva karṣaka:, śūra iva 
vijitasaṃgrāma:, sarvarogaparimukta ivātura: yayā vibhūtyā bhagavatsakāśamāgata:, tayaiva vibhūtyā..
25 Query of monks of Buddha re: the divine visitor:-
bhikṣava: pūrvarātrāpararātraṃ jāgarikāyogamanuyuktā viharanti | tairdṛṣṭo bhagavato’ntike 
udāro’vabhāsa: | yaṃ dṛṣṭvā saṃdigdhā bhagavantaṃ papracchu:-kiṃ bhagavan asyāṃ rātryāṃ bhagavantaṃ 
darśanāya brahmā sahāṃpati: śakro devendraścatvāro lokapālā upasaṃkrāntā: ? bhagavānāha-na 
bhikṣavo brahmā sahāṃpatirna śakro devendro nāpi catvāro lokapālā māṃ darśanāyopasaṃkrāntā:, 
api tu yo’sau x x x sa mamāntike cittamabhiprasādya praṇīteṣu deveṣu trāyastriṃśeṣūpapanna:, 
so'syāṃ rātrau mama sakāśamupasaṃkrānta: | tasya mayā dharmo deśita: | dṛṣṭasatyaśca svabhavanaṃ gata: || 
26 Acts and their maturity:-
iti hi bhikṣava ekāntakṛṣṇānāṃ karmaṇāmekāntakṛṣṇo vipāka:, ekāntaśuklānā- 
mekāntaśukla:, vyatimiśrāṇāṃ vyatimiśra: | tasmāttarhi bhikṣava ekāntakṛṣṇāni karmāṇyapāsya 
vyatimiśrāṇi ca, ekāntaśukleṣveva karmasvābhoga: karaṇīya: | ityevaṃ vo bhikṣava: śikṣitavyam ||